
NECAZURILE LUI SIMION TODERICIU 


Într-una din zilele lui iunie 1909, după-amiază pe 
la patru, directorul băncii „Someşana“ din Dej, dom- 
nul Simion Todericiu, şedea în fața dulapului de cărți 
al băiatului său şi cotrobăia prin rafturi. Bărbat de 
patruzeci şi trei de ani, potrivit de stat, pornit pe în- 
grăşare, avînd cap mare, tuns mărunt, ochi negri, mici, 
sprîncene stufoase, buze cărnoase şi mustăţi tuşinate, 
Simion Todericiu se mişca greoi și răsufla cu un fel 
de şuier, uitîndu-se încruntat la rîndurile de cărţi din 
dulap. Se dezbrăcase de haină. Ceafa grasă i se răs- 
frîngea peste guler, iar năduşeala i se scurgea încet pe 
după urechi, cu toate că în odaie era destul de răcoare. 

Simion Todericiu alesese anume acest ceas de pă- 
rintească cercetare a scriptelor şi cărților băiatului, 
pentru că era singur. Soția domniei sale, cucoana 
Eleonora, întîrzia în oraş şi nu-l putea surprinde în- 
tr-o atît de ciudată îndeletnicire. Femeie puţin mai 
înaltă ca directorul băncii „Someşana“, avînd trei- 
zeci şi şase de ani, ochi mari, neliniştiți, doamna Ele- 
onora fusese fată bogată de la părinţi şi se măritase 
înainte de a împlini şaisprezece ani cu Simion Tode- 
riciu, pe temeiul unei înțelegeri chibzuite între familii. 
Căsătoria nu fusese şi nu era prea fericită. Pus cu tot 
dinadinsul pe cîştig de bani, Simion Todericiu n-avea 
răgaz să se ocupe de delicateţuri femeiești. Drept vor- 
bind, n-avea nici pricepere şi nici nu era o fire tandră. 


7 


De altă parte, Eleonora socotea că averea ei de acasă 
îi dă dreptul să trăiască după plac, în lux şi desfătare. 
Intr-o vreme, soții Todericiu se şi despărțiseră. Cu- 
coana Leonora — cum i se spunea la Dej — își luase 
copilul, rod al acestei căsnicii furtunoase, plecînd la 
Gherla. Stăruinţele unui credincios prieten al familiei 
izbutiră să refacă, după oarecare trecere de timp, 
căminul lui Simion Todericiu. Doamna Eleonora ob- 
tinu cîştig de cauză, iar directorul băncii „Someşana“ 
plecă fruntea scrîșnind încet din măsele. Nevasta îşi 
asigură libertate deplină de „mișcare“ şi se „mișca“ 
într-adevăr cu mare neodihnă. Băiatul rămase în grija 
servitoarelor şi a slugilor. Simion Todericiu se adînci 
mai înverşunat în afacerile băncii, căutînd compensa- 
ţie în puterea banului şi sperind că într-o zi va putea 
răsplăti după cuviință ceea ce socotea că trebuie să fie 
răsplătit negreşit soţiei sale. 

Intre timp, Toderiţă, vlăstarul soților Todericiu, creş- 
tea. Era o fire tăcută, oarecum ascunsă, care-l surprin- 
dea şi-l îndîrjea pe Simion Todericiu. Directorul „Some: 
şanei“ pretindea nu numai supunere filială, ci şi un fel 
de recunoaştere însufteţită a autorităţii lui părintești. 
Căuta la copil ceea ce pierduse, ca şef de familie, față 
de nevastă, care nici nu i se supunea, nici nu-l admira. 
Pe măsură ce creştea, Toderiţă opunea însă tatălui său 
tăceri înnegurate, oboseală și priviri întunecate. De 
cîteva ori îşi înfruntase părintele, dovedind că sub 
înfăţişarea lui amăgitor absentă ascundea dîrzenie 
uimitoare. Mai tîrziu, cînd ajunse în clasa a opta a 
liceului şi se pregătea de bacalaureat, raporturile cu 
tatăl lui se răciră într-atît, că Simion Todericiu, adînc 
preocupat de cariera băiatului, trebuia să suduie și 
să lovească cu pumnul în masă pînă obținea un răs- 
puns la întrebări. 

Frămîntat și tulburat, directorul Simion Toderieiu 
susținea cu mînie că vina cea mare pentru purtarea 
copilului revine doamnei Eleonora. Ocupat peste mă- 
sură cu banca, el nu se putuse îngriji de creşterea lui. 
Dar ea, ar fi avut vreme destulă... Din motive foarte 
delicate, nu mai răbufnea însă de mult pe faţă şi nu 

îndrăznea s-o certe. În schimb adăuga în fiecare zi o 
nouă acuzare tăcută împotriva nevestii care-i hărăzise 
şi această amărăciune. Uneori observa că vorbele lui 
Toderiţă nu aveau totuşi nici o legătură cu viața de- 
zordonată a familiei. Păreau a veni din altă parte, 
dintr-o lume înverşunată și îndărătnică, chip şi ase- 
mănare cu lumea în care bîjbiiau datornicii băncii. 
Nu mai înțelegea nimic. Toderiță trecuse exame- 
nul de bacalaureat şi trebuia să-și ia zborul spre 
carieră. Ambiţia directorului de la „Someşana“ ardea 
ca o văpaie, întunecînd deocamdată alte socoteli. in 
fond, această ambiţie era ea însăşi un calcul îndrăzneț, 
răzbătător, împins cu violență deasupra celorlalte. In- 
vestise, după părerea lui, în copil, un anumit capital. 
Era hotărît să învestească de o mie de ori mai mult, 
ca să culeagă roade de zece mii de ori mai mari. El, 
fecior de cîrciumar bogat, ajunsese director de bancă ; 
băiatul lui trebuia să ajungă sus, între cei mai bogați 
şi cei mai falnici oameni din Ardeal. Dacă a băut pînă 
la ultimul strop cupa amărăciunilor în raporturile lui 
cu nevasta, Todericiu socotea că e în drept să soarbă 
cu nesat potirul de cristal al celor mai mari satisfacţii 
pe urma băiatului... 

Semnele de „rătăcire“ ale lui Toderiţă îi răscoleau 
deci o furie măprasnică. Băiatul părea uneori moale, 
alteori agresiv. Avea idei năstruşnice. De unde le adu- 
nase ? Simion Todericiu nu se putea dumeri, dar sim- 
tea cum i se umple capul de sînge cînd îi asculta 
vorbele. În cîteva rînduri îl provocă la discuţii, anume 
ca să-l poată pătrunde. După cîteva replici, Toderiţă 
cădea în tăcere şi directorul nu mai putea scoale o 
iotă din gura lui. Il privea cu năduf. Inalt, chipeș, cu 
umerii largi, cu ochii mari, Toderiţă respira o sănătate 
robustă, cuceritoare. Cum era posibil să răsară în el 
asemenea idei ? Problema era gingaşă. Nici vorbă că, 
în ceea ce priveşte viitorul băiatului, directorul Simion 
Todericiu se putea bizui pe averea lui. Asta era o 
primă garanţie. A doua era domnul președinte al par- 
tidului naţional romîn din Ardeal, Samoilă Vancea de 
Buteasa, prietenul credincios al familiei Todericiu, 

care mijlocise și împăcarea celor doi soţi, cînd aceştia 
desfăcuseră căsnicia. Vancea își avea moşia lingă Dej, 
era președintele băncii şi botezase pe Toderiţă. De 
bună seamă că lui îi va reveni cuvîntul hotăritor în 
alegerea carierii tînărului vlăstar. Dar tocmai aci era 
buba. Samoilă Vancea avusese de cîteva ori ocaziu- 
nea să vorbească la masă cu Toderiţă. Băiatul era 
în clasa a opta de liceu şi provocase mirarea domnului 
preşedinte. Samoilă Vancea se mirase și rămăsese 
oarecum pe gînduri. Acum, directorul Todericiu era 
îngrijorat, deoarece domnul Vancea, pregătit să plece 
la Viena cu treburi politice, făgăduise să se intereseze 
şi de viitorul tînărului bacalaureat. Desigur că se va 
interesa şi se va întoarce la Dej cu bună ispravă, doar 
nu degeaba ocupa cel dintîi loc în viaţa politică a 
romînilor ardeleni şi avea relaţii cu cercurile cele mai 
înalte din Viena. Ce va spune însă băiatul ? Te pome- 
mești că scapă iarăşi cine ştie ce vorbe nesocotite, ba, 
doamne fereşte, cît e de scrîntit, mai îndrăzneşte să 
și înfrunte pe domnul Vancea. 

Într-o zi, Simion Todericiu se plinse părintelui pro- 
topop Valeriu Crişan. Erau prieteni buni. Părintele 
făcea parte şi din consiliul de administraţie al băncii 
„Someşana“ şi se dovedise o viaţă întreagă bărbat 
înțelept, cu simţ diplomatic deosebit de fin. 

Protopopul Crişan ascultă cu obraz blajin mărtu- 
risirea lui Simion Todericiu. Ședea într-o dungă pe 
Scaun, cu picioarele desfăcute, cu sutana sumeasă 
pînă la genunchi și cu mîna pe pahar. 

Greu îi venea directorului să-şi mărturisească pă- 
sul, fie şi înaintea unui prieten vechi ca sfinția sa. 
Căci prietenii abia îşi pot stăpîni bucuria ascunsă, 
aflînd necazurile prietenilor lor... Dovadă însuși pă- 
rintele protopop Crişan, care clătina îngîndurat din 
cap, dar în acelaşi timp gusta cu aleasă plăcere zvîr- 
colirea amicului său, poreclit în taină : „lupul de la 
bancă“. Simion Todericiu îşi da seama de toate. Gus- 
tase şi el asemenea plăcere cînd părintele protopop îi 
ceruse o mie cinci sute de florini împrumut ca să-și 
scape ginerele din buclucul cu o poliţă falsă. Simţea 

însă nevoia eopleşitoare a unei destăinuiri, iar pro- 
topopul părea mai bun ca alţii, din acest punct de 
vedere, ţinînd în seamă isprăvile în continuare ale 
ginerelui său. 

— Căutat-ai vreodată să vezi ce fel de cărţi citeşte 
Toderiţă ? — întrebă părintele protopop. Pus-ai ochii 
să vezi printre ce fel de oameni umblă ? Tinerii ăştia 
ne scot peri albi, adăugă cu obidă. Eu, unul, i-aş 
scormoni şi aşternutul... 

Cei doi prieteni se sfătuiră îndelung, apoi se mîn- 
gîiară reciproc, încurajîndu-se cu înţelepciuni şi cu 
vin. La urmă deveniră crînceni şi zgomotoşi, luînd 
fiecare hotărtîri tari să facă rînduială în casele lor... 

Toderiţă Todericiu plecase, îndată după examenul 
de bacalaureat, în excursie cu cîţiva colegi. Colindau 
munţii Făgăraşului. Se bucurau de a ieşi de sub 
ocrotirea părintească, de a se scălda în strălucirea 
curată a priveliștilor pline de măreție şi de farmec 
din munţi. Priveau de acolo orizontul larg deschis al 
zărilor depărtate şi al lumii de iluzii spre care-i mi- 
nau avînturile tinereşti. 

Simion Todericiu folosi ocazia să  răscolească 
dulapul de cărţi şi caietele băiatului. Ştia de mult că 
Toderiţă zăboveşte pînă seara tîrziu la masa de lucru. 
Uneori îi striga din odaia de dincolo să se culce; 
alteori pufnea şi se întorcea la grijile sale băneşti, 
cugetînd că poate, în ziua cînd băiatul va trece pragul 
vieţii „practice“, va lăsa totuşi dracului romanele, 
ideile deșuchiate şi mizgăliturile de prisos prin caie- 
tele pe care le răvășea el acum. 

Soarele dogorea încă destul de puternic. Un uriaş 
snop într-aurit, cu spice subţiri de raze, părea așe- 
zat pieziș între curtea lui Simion Todericiu și între 
cer, avînd rădăcinile cufundate în focarul care cobora 
încet spre apus. În tăcerea adîncă a după-amiezii, 
Simion Todericiu deschise, după îndelungată cotro- 
băire, filele unui caiet şi începu a citi, răzimîndu-se 
de speteaza fotoliului şi şuierînd rar. 

Copla mea — scria în caietul său Toderiță 
Todericiu — e o țesătură de amintiri dureroase. 
Aceste amintiri îmi apar mereu și în tristețea lor mi 
se închid mulţi ani... 

În primul rînd — continua să scrie Toderiță — mă 
gîndesc la supa de carne de vită, duminica. Supa e 
una dintre mîndriile de seamă ale familiei mele. So- 
cietatea bună din Dej își are rînduielile ei în ceea ce 
privește rangul. Unele familii poartă cu mîndrie 
faima sarmalelor, altele a papricaşului cu găluști, 
altele a castraveţilor în oţet, cu mirodenii. Noi păşim 
în fruntea convoiului, cu supa de carne. În viaţă toate 
au legătură strînsă de la cauză la efect şi de la efect 
la noi cauze, aşa că supa mi-a influențat copilăria 
în măsură cu totul neașteptată... 

De dragul ei a venit şi vine aproape regulat, dumi- 
nica, în casa noastră, domnul Samoilă Vancea de 
Buteasa, preşedintele deputaţilor romîni din Parla- 
mentul din Budapesta. Domnul Vancea e proprietar 
de moşie în judeţul Someș. Romîn vajnic, nobil un- 
gur şi bărbat cu mare trecere. Deci vine la noi să 
amănînce supă, iar tata e adînc mulţumit de această 
credincioasă prietenie lîngă castron... Cînd am des- 
chis eu ochii asupra lumii, respectabilul prezident 
părea a fi de mult prieten statornic al casei noastre... 
După cît mi s-a spus, dînsul fusese poflit să-mi fie 
naş la botez. Domnul Vancea a încuviințat cu bună- 
voință. M-a vîrît cu capul sub apă şi mi-a dăruit 
plocon un discurs ocazional, apoi a mîncat supă de 
carne, cu raci şi conopidă. lată prin urmare ce poate 
ieși dintr-un castron cu supă : eu sînt finul prin botez 
al domnului președinte Samoilă Vancea de Buteasa... 

Citind aceste însemnări ale băiatului său, directo- 
rul Simion Todericiu sudui amarnic de precistă și de 
anafură. Schimbă locul, mutîndu-se de pe fotoliu pe 
canapea. Fierbea. Işi potrivi ochelarii şi continuă a 
citi : 

Anii au irecut, scria mai departe Toderiţă. Nu cu- 
nosc bine toate întimplările din acele vremuri — am 
aflat însă mai tîrziu, că slujba de director a tatălui 
meu a ieșit tot din castron, îndată ce banca — această 
„instituţie romînească de binefacere“ — a luat fiinţă 
prin ostenelile prezidentului, împreună cu ale dom- 
nului Alecu Valea, deputat şi proprietar în judeţul 
Someş şi ale altor bărbaţi de frunte din Someş... 

Simion Todericiu își slobozi puţin nodul cravatei. 
Se îneca. 

În casa noastră se vorbește amestecat: ungurește 
şi romînește — continuă a citi, simțind cum i se rä- 
ceşte şira spinării în toiul verii. Nașul meu, Samoilă 
Vancea de Buteasa şi deputatul Valea se înţeleg în- 
tre dînşii numai ungurește. Își spun cu delicateţă : 
Samu şi Sany. În schimb, domnii unguri conversează 
nemţeşte, căci așa e obiceiul: fiecare trebuie să se 
deosebească de prostimea naţiei lui, vorbind o limbă 
străină. Am învăţat carte la liceul unguresc din Dej, 
aşa că pot urmări șirul vorbelor care se deapănă lîngă 
clondire de vin, în fum de ţigări, pînă la ceasul cînd 
sînt trimis la culcare. După petreceri, se  stîrnesc 
cîteodată certuri între tata și mama. Mai demult, mă 
dureau. Acum, vîltoarea lor se risipeşte undeva de- 
parte. Încurc adeseori părerile tatei despre mine. 
Uneori spune că sînt deștept și scapăr scîntei. Asta 
se întîmplă cînd îl întreb despre bancă și-și închipuie 
că-l privesc cu admiraţie. Alteori îmi declară pe față, 
cu mânie, că sînt scrîntit. Asta se întîmplă cînd îl în- 
treb de ce ne aduc ţăranii găini, miei şi purcei, pe 
care nu-i plătim ? Totuşi, faţă de oaspeţi de seamă, 
mă laudă mereu. Zice că sînt un „pui de geniu“. 
Este de la sine înţeles că mintea am moșştenit-o de la 
dînsul. Cel puţin aşa lasă el să se înţeleagă. După 
ce pleacă oaspeţii strigă la mine că sînt un „lungan“ 
neisprăvit şi o pacoste pe capul lui, din cauza cusu- 
rurilor moştenite de la mama. 

Mama e o femeie deosebit de frumoasă. Nu ştie 
însă ce e un „geniu“. În schimb, a fost necăjită văzîn- 
du-mă mereu pe lîngă grajdul cailor, în preajma vizi- 
tiului. Domnul președinte Vancea ne-a vorbit de câ- 

teva ori, la masă, despre Eminescu, marele şi mefe- 
ricitul poet din București, care şi-a sfîrşit viaţa în casa 
de nebuni. Acel poet a fost un geniu — zicea prezi- 
dentul — dar a trăit în mizerie, între oamenii cei mai 
de jos. În mintea mamei a licărit atunci ca o spaimă 
înțelegerea cuvîntului „geniu“, deoarece şi poetul 
nebun fusese găsit odată într-un grajd la Giurgiu, 
cum mă găsea destul de des dînsa pe mine în grajdul 
nostru. Înfricoşată de toate urmările unei astfel de 
apropieri, şi-a întețit o vreme privegherea, stropşin- 
du-l pe Imre baci, vizitiul, cu care-mi petreceam 
vremea liberă gustînd tihna vorbelor lui blajine, şi 
neîntreruptele sfaturi prietenești cu caii. După scurt 
timp însă, mama m-a lăsat din nou în voia mea. 

Intr-o iarnă m-au dus şi pe mine la balul „Crucii 
Roşii“ din Dej. 

Copiii de zece-doisprezece ani jucau la acest bal 
un fel de balet de îngeri, pînă aproape de miezul 
nopţii. După asta, cădeau din rai, fiind împinși de 
guvernante și de servitoare spre trăsurile care aştep- 
tau noaptea întreagă, înşiruite în faţa palatului pre- 
fecturii, şi duşi acasă. La acest bal, am încurcat şi 
eu în chip de înger viaţa mamei, a naşului Samoilă 
Vancea şi a celorlalţi domni îmbrăcaţi în redingote. 
Eram năucit de freamăt, de oglinzi, de ghirlande şi 
de strălucire. Dormitam cu gîndul la vizitiul nostru, 
Imre baci, care-mi spusese : „Apoi să nu uiţi, domni- 
șorule, să ceri o ţigară de la domnul director, cînd 
vei ieşi să te duc acasă“. 

Incepînd dansul, nașul s-a săltat de alături, îm- 
preună cu ceilalţi domni, cu mama și cu alte doamne, 
în „cadril“. Tata sta la o parte şi-şi rodea mustaţa. 
Era neliniștit. Lanţul de aur îi lega o margine a burții 
de cealaltă ; îşi ștergea fruntea cu batista şi saluta 
mereu, înclinîndu-se în toate părţile. 

Dansul continua să ţină perechile în ameţeală și în 
complimente, tata continua să zîmbească acrişor, iar 
eu mă simţeam stingher şi de prisos. M-am strecurat 
afară coborînd scările largi, aşa cum eram, în hăinuţe 
de înger. Ningea uşor. Alergam de-a lungul șirului 
de trăsuri şi de cupeuri. Vizitiii tropoteau în ză- 

padă, caii moţăiau acoperiţi cu pături. Am strigat de 
cîteva ori : 

— Imre baci... Imre baci... 

Moşneagul apăru dintre trăsuri, cu braţele întinse : 

— Sînt aici, domnişorule. Sînt aici !... 

Mustăţile-i erau prefirate cu fulgi de zăpadă. Zîm- 
bea mişcat, arătîndu-și cei trei dinţi ce-i stăteau 
strîmbi, gata să se răstoarne, ca nişte stilpi de gard 
dărîmat. 

Lumina care se revărsa printre ferestrele mari ale 
sălii festive, felinarele cu brațe din faţa palatului, 
aprinse sărbătorește, răspîndeau asupra străzii acope- 
rite cu puf alb, strălucire de povești. Peste o sută de 
trăsuri aşteptau lîngă trotuare, într-un amestec ciudat 
de cupeuri și landouri cu coviltire închise. Era cople- 
şitor. 

— De ce-ai ieşit dezbrăcat ? — sia mnecăjit Imre 
baci, aruncînd îndată asupra mea o pătură caldă de 
pe calul de lîngă dînsul şi rupîndu-mi aripile de înger. 
Desfăcu altă pătură de pe capra trăsurii şi o aşeză 
în locul ei de-a lungul spinării prietenului nostru co- 
mun, Moci. 

— Imre baci — am zis încet — eu vreau să rămîn 
aici, cu dumneata. 

— Dar asta ce mai e? — s-a burzuluit vizitiul. Nu 
se poate, domnişorule. Ai venit să mă vezi, ori ca să 
ieşi la aer. Bine ai făcut. Acum du-te îndărăt... Afară 
stăm noi şi caii... Nu vreau să am pricină cu domnu” | 

— Nu mä întorc înapoi, am zis încăpăţînat către 
Imre baci. Eu stau aici cu dumneata. 

— Pentru nimic în lume ! — s-a necăjit iarăși vizi- 
tiul. Te duc în sală, domnişorule Toderiţă. Hai să 
mergem... Abaţi primejdie pe capul ăsta bătrîn al meu. 

Vorbind, m-a luat pe sus, aşa cum eram, înfăşurat 
în pătură, dar eu am sărit lîngă trăsură, căzînd mo- 
totol. 

— Teringhette, teringhette...! a mormăit Imre baci, 
ridicîndu-mă şi înfăşurîndu-mă din nou. Atunci ce 
să fac cu dumneata? — a întrebat nehotărît. Ii ve- 


1 Exclamaţie nevinovată, cum ar fi, pe romîneşte, „ia te uită, 

deam ochii în lumina albă a felinarelor. Străluceau 
jucînd în neliniște. Ii simțeam brațele, împresurîn- 
du-mă uşor, ca pe un porțelan, să nu se spargă. 

— Sus dar, în trăsură ! — a hotärît în sfîrşit, după 
ce-şi întoarse capul cercetînd zadarnic ferestrele pa- 
latului. Se auzea muzică și vuiet. 

M-am așezat fericit în colțul din stînga al trăsurii, 
iar Imre baci s-a lipit de mine, să mă ferească de frig. 

— De ce faci asta, domnişorule? — a întrebat 
încet. 

— Pentru că îmi place aici cu dumneata, am zis, 
vorbind şi eu încet. Mă simţeam ca un pui de pasăre 
în cuib. 

— Hm, hm — s-a îndoit Imre baci — sucită mai e 
lumea asta... 

— De ce-i sucită, Imre baci ? 

— Pentru că unii ar vrea să stea acum la căldură, 
cu pipa-n gură și să-și încălzească oasele. Iştia stau 
însă afară. lar dumneata... vii de la căldură, aici, în 
frig. 

— Nu ţi-am adus ţigară, tresării speriat. N-am vor- 
bit cu tata... Dumneata n-ai bani să-ţi cumperi 2 

— Acum o dată n-am, domnișorule... Nu prea am 
nici altă dată. 

— Apoi, nu-ţi dă tata leafă ? 

Bătrînul a tăcut. 

— Ceilalţi vizitii au bani? — am întrebat curios. 

— Pff, a mormăit Imre baci... Au şi ei praf în 
fundul nădragilor. Dacă mi-a dat domnul director ciz- 
mele astea — îşi bătu încet cu mîna carîmbul — s-a 
dus simbria pe şase luni. Încă nu le-am slujit... Mai 
am de făcut două luni. Să ştii, domnişorule Todor, că 
vizitiul fără cizme e ca roata căreia-i lipsesc două-trei 
spiţe. 

— Cum aşa ? Nu poate merge? 

— Ba de mers, merge el, nu-i vorbă. Numai cît îl 
judecă în capul lor și caii, zicînd că-i om de nimic. 
Cugetă că și-a băut banii. Caii nu cunosc tocmelile 
cu stăpînii. 

— Îs bune cizmele pe frig, am zîmbit bucuros că 

Imre baci are cizme. De ce stai toată noaptea afară ? 
Doar nu-s decît doi paşi pînă acasă! 

— Nu-i slobod să ne mișcăm, domnișorule, a răs- 
puns vizitiul. Aşa e regula slugilor... 

— Dumneata de ce eşti slugă ? 

— He, he — a rîs ciudat Imre baci — apoi dacă 
n-am nimica, ce să fac, domnișorule? Cată să mă 
bag slugă... De patruzeci de ani umblu la stăpîn... 

— Dar tata de unde are? — întrebai nedumerit. 

— Vezi, domnișorule, eu nu pricep cum vine asta. 
Poate... o fi moştenit... Or, așa o fi lăsat dumnezeu... 
E un dumnezeu, la care noi îi zicem cîine... Pe ăsta-l 
cunoaştem. Pe celălalt, de care vorbesc popii, nu-l 
cunoaștem... 

Atunci au răzbit la trăsură strigătele tatii : 

— Toderiţă ! Toderiţă! Imre! — unde ești hin- 
gher bătrîn ? 

Venea cu paltonul pe umeri, mînios, înjurînd: 

— Blestemaţilor ! Ticăloşilor ! Unde eşti Imre ? 

Vizitiul a sărit din trăsură. 

— Aicea-s, domnule director... La poruncă ! 

— Unde-i Toderiţă ? — a răcnit tata. 

— În trăsură, arătă Imre baci sub coviltir. 

În clipa aceea palma grea a tatii a plesnit cu sete 
obrazul bătrînului. Acesta se izbi cu spatele în covil- 
tir, apoi lunecă şi căzu. 

— leşi de-acolo! — mi-a poruncit tata crîncen. 
Am coborît scara înfiorat. Tata m-a apucat brutal 
de braţ, smulgîndu-mă din pătură şi tîrîndu-mă spre 
scara palatului. Peste o jumătate de ceas m-au trimis 
acasă. 

„„„Dimineaţa a urmat o ceartă grozavă între pă- 
rinții mei. Tata a smuls corsetul cel lung al mamei, 
care era înfăşurat pe scaun, şi ridicîndu-l a lovit-o 
crîncen. Auzeam zgomotul şi țipetele ; priveam întîm- 
plările din odăiţa de alături. Nu s-a mai culcat nimeni. 

Pe la opt, a intrat în bucătărie Imre baci, cerînd 
să vorbească stăpînului. 

L-am văzut din săliţa cea mică. Sta lîngă ușă, cu 
mustața strîmbă. Ochii-i erau neguroşi, scăldaţi în 
lacrimi. Tata a ieşit furios la dînsul. 

— Ce vrei ? 

— Vreau să plec de la dumneata, a făcut Imre 
baci. Gura i se mişca greoi, fărîmînd anevoie vorbele 
între fălci. 

— N-ai decît să te duci unde și-a dus mutul iapa!... 

— Obrazul meu încă n-a fost batjocorit de palmă, 
a zis vizitiul. Sînt sărac, te-am slujit cu credinţă, 
ţi-am ocrotit copilul... 

— Să aduci cizmele încoace !... l-a curmat tata cu 
mînie. Și poţi pleca ! 

Imre baci s-a cutremurat. 

— Vrei să plec desculţ după patru ani de slujbă ? 
Să-mi port bătrînețele cu picioarele în zdrenţe ? 

— a-ţi opincile din grajd şi cară-te! — a ispărvit 
tata, reintrînd în casă. 

— la-ţi opincile din grajd şi cară-te! — a isprăvit 
spre vizitiu. L-am văzut prăbușit, uitîndu-se în gol. 
S-a întors şi a ieşit. 

După un sfert de ceas a deschis iarăşi ușa de la 
bucătărie, punînd cizmele lîngă perete. Le-a privit 
îndelung, le-a aşezat frumos, a mîngiiat încet ca- 
rîmbii, apoi a plecat urnindu-se ca din lut. 

Intr-o clipă am fost în antreu. L-am zărit cum pă- 
şește gîrbov, cu picioarele înfășurate în zdrenţe, spre 
poartă. Plîngea cu mîna streaşină la ochi. Am auzit 
poarta închizindu-se. Am așteptat puţin, trăgînd cu 
urechea, după care m-am dus la bucătărie. Nu era ni- 
meni. Am ridicat cizmele, ieşind în fugă, cu sufletul 
la gură, în stradă. 

Imre baci se tîra încet pe lîngă case. L-am ajuns 
din urmă : 

— Imre baci... Imre baci... ţi-am adus cizmele... 

Bătrînul s-a întors şi m-a privit speriat. A întins 
mîna după cizme, uitîndu-se la ele ca în vis. Şi-a re- 
tras-o apoi cu sfială : 

— Are să mă bage domnw la închisoare, a gemut 
ștergîndu-și ochii. 

— Nu... nu-ţi face nimic... Tata m-a trimis să ți le 
aduc, am șoptit înfricoșat. Ia-le, Imre baci, şi pleacă... 
Du-te... şi gîndeşte-te la mine, Imre baci... 

M-am răzimat de zid şi am început a plînge cu ho- 
hot... 

Simion Todericiu conteni o vreme cititul însemnări- 
lor lui Toderiţă. Îşi simţea cămaşa udă în spinare. 
Schimbă din nou fotoliul şi se așeză cu un simțămînt 
de trudă lîngă fereastră. Slovele mărunte din caiet îl 
atrăgeau cu puterea unui magnet. Era revoltat; se 
credea ofensat, nedreptăţit, batjocorit. Işi strînse făl- 
cile şi continuă a citi: 

M-am împrietenit la şcoală cu Traian Nan din Cris- 
teni. Părinţii lui sînt țărani, scria mai departe Toderiţă. 
L-au adus la liceu îmbrăcat în cioareci, în vîrful 
unui străjac de paie, într-o căruţă care venea la tîrgul 
din Dej. Spunea Traian că învățătorul Codrea din 
Cristeni l-a îndemnat pe tatăl lui să-l trimeată la 
şcoala din oraș. Traian se sfia să spuie că fusese șco- 
lar foarte bun şi că învățătorul nu se putea împăca 
de loc cu gîndul ca un asemenea copil să rămiie fără 
carte. L-am auzit pe tatăl lui, care explica aceste lu- 
cruri profesorului de clasă, stînd umilit, cu pălăria în 
mînă. 

— Atita copil am — zicea țăranul Irimie Nan — şi 
dacă-i vorba precum spune domnul învăţător, ne-om 
trudi cu nevastă cu tot, să-l ţinem la școală... 

Traian mi-a plăcut mult. Eu şedeam în banca a 
doua, el în fund, căci profesorilor nu le plăceau cioare- 
cii. Era um băiat vioi şi îndrăzneţ... Incrusta cu înde- 
mînare chipuri de lemn, hoinărea cu mine pe malurile 
Someşului, pescuia, făcea laţuri pentru vulpi, totdea- 
una vesel și curajos... 

Simion Todericiu răsfoi câteva pagini din caiet, fier- 
bînd. Numele „Nan“ îl lovise ca o muche de topor în 
ceafă. Căuta meliniştit cuvintele „tata“ sau „mama“. 
Işi da seama că acolo, unde vor fi scrise aceste cu- 
vinte, va fi vorba din nou de el şi de Eleonora, în le- 
gătură cu unele întîmplări mai vechi. Le găsi la pagina 
43 a caietului. 

In toamnă — scria Toderiţă Todericiu — cînd ne-am 
înscris în clasa a treia, Traian Nan a apărut la școală 
trist şi îngîndurat. Nu înţelegeam de ce se fereşte de 

mine. Cîteodată se apropia ca și cum ar fi vrut să-mi 
spună ceva, apoi ochii i se umpleau de lacrimi. Une- 
ori tresăream observînd că Traian mă priveşte întune- 
cat, cu dușmănie. Am încercat să aflu care-i motivul. 
Ştia că-i sînt prieten bun, simţea că inima mi-e tulbu- 
rată, că aş vrea să iau parte la amărăciunile lui, dar 
refuza să mă desluşească. Vorbea puţin şi obosit. 

După Anul Nou, a venit ţăranul Irimie Nan la liceu. 
Imbătrînise. Mustăţile-i erau sure, obrazul supt şi ochii 
vîrîţi în orbite. A venit să anunţe că băiatul nu se mai 
întoarce la şcoală. Banca „Someşana“ îi vînduse la 
licitaţie căsuţa și cele patru jugăre de pămînt, pentru 
o datorie şi el n-avea cu ce-l ţine pe Traian mai de- 
parte. Hotărîse să plece slugă unde-o nimeri cu nevastă 
cu tot. Pe Traian, dorea să-l angajeze undeva ucenic... 

Ochii tuturor colegilor din clasă se aţinteau în acele 
zile asupra mea. Parcă şi ai profesorilor. Inima mi-era 
sfîşiată de rușine şi de durere. Trecînd pe stradă, în- 
tr-una din zilele acelea, îmbrăcat cu blăniţă la gît, 
l-am zărit într-un grup de ţărani pe învățătorul Codrea 
din Cristeni. Mă cunoştea bine, căci de cite ori venea 
la Dej îl căuta pe Traian şi mă vedea şi pe mine. M-a 
zărit şi el, dar s-a făcut că se uită într-altă parte. Am 
simţit din nou ruşine adîncă. M-am oprit în dreptul lui, 
fără puterea de a-mi continua drumul. Învățătorul s-a 
întors atunci spre mine și m-a privit lung, cu amără- 
ciune. În sfîrşit mi-a vorbit : 

— Spune-i lui taică-tău că a făcut ispravă bună cu 
Traian... [i vezi pe dumnealor ? — arătă spre ţăranii 
din jur. Sînt datori la banca domnului Todericiu. Au 
să păţească şi dînşii ce-a păţit Nan... 

O sanie cu cai se opri atunci în clinchet de zurgălăi 
lîngă trotuar. În sanie şedea mama, înfofolită în blă- 
nuri. Mă strigă speriată: 

— Toderiţă, vino în sanie! 

M-am urnit din loc cu spinarea încovoiată. Mă ur- 
cam în sanie cînd am auzit pe unul dintre ţărani : 

— Asta-i curva hoţului de la bancă. Trăieşte cu älä- 
lalt hoţ... cu preşedintele... 

Mama s-a uitat la mine înfricoşată... 

Simion Todericiu se opri din citit. Sta cu obrajii um- 
flaţi, cu ochii bulbucaţi și se uita în gol. Mîna, cu ca- 
ietul, îi căzu de pe genunchi. Caietul lunecă încet prin- 
tre degetele groase şi se prelinse de-a lungul picioru- 
lui pe dușumea, desfăcut, ca o pasăre moartă. 

„Prin urmare acestea erau amintirile lui Toderiţă 
din copilărie... De aci se ridicau vorbele, zvîcnirile şi 
tăcerile lui, mai grele decît vorbele... 

Todericiu rînji crîncen: „hoţ“. Sînt „hoţ“... Eu, di- 
rectorul de bancă Simion Todericiu, hoț. lar nevasta 
curvă. Băiatul: smintit. 

Rînjetul lui Todericiu se adinci. Directorul rămase 
așa vreme îndelungată, apoi oboseala care-l zdrobise 
începu a i se desprinde încet, încet din trup. Se ridică 
greoi din fotoliu. 

Porni cu paşi rari spre dormitor. Intră în baie şi se 
spălă cu apă rece. Se frecă bine cu prosopul pe ceafă, 
se îmbrăcă şi ieși în oraş, îndreptîndu-se întunecat 
spre „Casina romînă“, clubul intelectualilor romîni din 
Dej, unde-şi petrecea după-amiezele. 

După întoarcerea din munți, Toderiţă Todericiu își 
găsi tatăl mai ursuz decît îl lăsase. Directorul „Some- 
șanei“ nu izbutea să-și ascundă mînia răscolită de lec- 
tura însemnărilor, aşa cum ar fi dorit. Vorbea răstit 
şi scurt cu Toderiţă, observîndu-l pe furiș. Eleonora 
era, ca de obicei, mai mult plecată. Cunoscînd atitea 
şi atîtea din viaţa părinţilor lui, băiatul crezu că 1nî- 
nia mocnită a tatălui se datorește pricinilor de totdea- 
una din familie. Într-o după-amiază, Simion Toderi- 
ciu îi vorbi, după ce se învîrtise o vreme fără rost, po- 
somoriît, prin odăi : 

— Ascultă,  Toderiţă... Eu trebuie să mă duc la 

Casină. Avem ședință... Cred că are să vie astăzi Avram 
Pralea din Cristeni... ÎL ştii... 

— Da... Negustorul cu haină de piele, răspunse To- 
deriţă. 

— Acum nu-i iarnă, deci nu vine cu haină de piele, 
înălţă glasul supărat directorul. A fost destule ori în 
casa noastră ca să nu-ţi mai trebuiască semne de recu- 
noaştere... Dacă vine, îl pofteşti în birou şi trimiţi 
servitoarea după mine la Casină. Nu-i nevoie să-l ţii 
de vorbă. Vezi-ţi de ale tale. Mamă-ta va zăbovi la 
dentist pînă seara tîrziu... 

— Bine, făcu Toderiţă, uitîndu-se undeva pe lîngă 
tatăl său. 

Domnul Simion Todericiu plănuia între altele să-şi 
lărgească ferma din  Cristeni, pe malul Someşului. 
Acolo-i plăcea priveliștea, mai mult ca oriunde. Pluga- 
rii din Cristeni erau datori la bancă și începuseră a-și 
pierde pămînturile scoase la licitaţie. Nu departe de 
Cristeni se afla şi moşia domnului președinte Vancea, 
care îl sfătuia cu însuflețire să aleagă Cristenii şi 
să-şi zidească aşezare după cuviinţă. 

Simion Todericiu îşi povestea uneori planurile la 
masă, cînd autoritatea lui în familie părea oarecum în- 
treagă. Nevasta nu era plecată în oraş, băiatul nu citea 
p Stăteau amîndoi de faţă, plecați asupra farfurii- 
or. 

— Am să zidesc vilă cu trei vederi spre soare, spu- 
nea Todericiu sorbind zgomotos. Casa va fi ridicată 
pe creasta dealului. Două geamuri spre răsărit, patru 
către miazăzi, iar alte două la apus... 

— Bine, dar ce-i cu pămîntul ? întreba mereu Ele- 
onora care cunoştea aceste planuri plăcute. 

— Aştept să vie Avram Pralea... Asta-i un pezeven- 
ghi isteţ... Dacă izbutim să mai cumpărăm o sută de 
jugăre, gata... Cei dimprejur mă vor îmbia singuri... 
Știu eu ce trebuie făcut... 

Ascultînd discuţiile din familie despre pămîntul tä- 
ranilor datornici din Cristeni şi gîndindu-se la Traian 
Nan, Toderiţă își privea întunecat părinţii. Nu înţele- 
gea cum e cu putinţă să mănînce, să bea și să doarmă 
liniștiți, cînd frămîntau  într-înşii zdrobirea cîtorva 

vieți de oameni sărmani, care n-aveau altă vină decit 
că se îndatoraseră la banca „Someşana“ și se istoveau 
plătind dobînzi. 

Cînd intră negustorul Avram Pralea din Cristeni 
pe uşă, lui Toderiţă Todericiu i se năzări că-n faţa lui 
stă un diavol jîmbat. Pralea era bărbat mijlociu, slab 
şi spîn, cu ochi de plumb. Se uita într-o lature, apoi 
întorcea  pieziş privirea, ca o pasăre de pradă, după 
care ochii-i lunecau iarăşi pe margini, ca ai unuia care 
a văzut destul. 

— Nu-i acasă domnu director? — întrebă, oprin- 
du-se în faţa lui Toderiţă. Acesta tresări şi răspunse 
retrăgîndu-se un pas: 

— Nu. 

— Apoi, să poftească să vie iute, că-s cu grăbire, 
făcu nemulțumit Pralea. 

— „Trimit acum să-l cheme. Vuţico ! — strigă To- 
deriţă spre bucătărie. Nu primi nici un răspuns. Mä- 
tușă lleană! — repetă chemarea, de data asta către 
bucătăreasă. Iarăşi nu-i răspunse nimeni. Se mișcă 
încurcat prin casă, se uită spre birou, apoi din nou 
spre bucătărie. Mă duc să-l caut, zise în sfîrşit hotărît. 

— Eu aştept, răsună glasul îngimfat şi sec al lui 
Pralea. 

Toderiţă Todericiu ieşi. In curte întîlni pe Vuţica şi 
pe bucătăreasă. Veneau din pivniţă, căznindu-se cu 
un sac de cartofi. - 

— Vezi, Vuţico, că e cineva în casă, zise către fată. 
Eu mă duc după tata... 

„Casina romînă“ era destul de aproape de locuinţa 
lui Simion Todericiu. Rosturile ei se potriveau foarte 
bine cu viaţa directorului „Someşanei“. În fiecare după- 
amiază, Todericiu spunea că are la Casină discuţii cu 
fruntașii romîni ai orașului, despre politică şi daraveri 
de interes obștesc. În realitate, din ziua cînd nevasta 
plînsese cu lacrimi adevărate în fața domnului preşe- 
dinte Vancea, mărturisind printre suspine că Simion 
e brutal şi o prigoneşte, Todericiu chibzuise că e mai 
cuminte să caute drum lăturalnic energiei sale de 
după prînz, istovindu-se ia Casină, „pentru cauza na- 
țională“. 

Toderiţă străbătu repede strada și ajunse la „isto- 
rica“ reşedinţă a celui mai înalt așezămint romînesc 
de cultură, de activitate socială și politică, din capitala 
judeţului. Intră în gangul întunecos şi umed ; de acolo 
pătrunse într-o anticameră cu geam orb spre curte. 
Îndată lîngă intrare era biroul şi totodată „sectorul 
cultural“ al Casinei. Un dulap galben, cu uși de sticlă 
opacă, plin de călindare şi de cărți zdrenţuite, făcea 
mărturia  „împilării poporului romîn“, cum spuneau 
mîhniţi membrii Casinei, bucurîndu-se în chip viclean 
că nu trebuie să citească nimic. 

Toderiţă se miră că n-aude nici o mişcare, nici O 
vorbă. Se apropie de ușa cu două aripi care da în 
sala cea mare şi ascultă atent. Nu se auzea nici musca, 
cum se zice ia Dej. Puse mîna pe clanţă şi deschise 
încet, vîrîndu-şi nasul prin crăpătură. Rămase în prag, 
uimit: în jurul unei mese rotunde se afla floarea „in- 
telighenţei romîne“ din Dej: protopopul Valeriu Crişan, 
primpretorul Dumbrăveanu, avocatul Turtea, docto- 
rul Ispaş, în sfîrșit, vreo doisprezece bărbaţi „de nă- 
dejde“ ai neamului romînesc. Păreau încremeniţi în ju- 
rul unei experienţe ştiinţifice de ale cărei rezultate 
atîrna viitorul lumii. În mijlocul tăcerii grozave, iz- 
bucni dintr-odată glasul domnului Nasta, funcţionar 
la percepţie : 

— Călca-ţi-ar ţolu ! 

Era vorba favorită a domniei sale, după care putea 
fi cunoscut întocmai ca ogarul Froli după lătrat. Pen- 
tru înțelegerea cititorilor lămurim îndată că „tol“ în- 
semnează pătură. Deci domnul Nasta înjura pătura 
unuia din cei de faţă. Indată după aceasta pocni vocea 
de tunet a lui Simion Todericiu : 

— Contra! Izbucnise puternic, plin de bucuria unei 
victorii. Dar Nasta nu cedă. 

— Recontra, auzi Toderiţă răspunsul războinic, 
după care urmă numaidecît călcarea ţolului, cu asigu- 
rări crâncene că de data asta îl va înțărca pe domnul 
Todericiu pentru totdeauna. Încrucişarea strigătelor 
nu sfîrşise încă. 

— Subcontra. K 

— Hirşcontra. 

— Mordcontra. 

Provocările răsunau din ce în mai dirze, mai eroice, 
încît Toderiță putea crede pe bună dreptate că se află 
în faţa unei bătălii, şi vrăjmașii îşi aruncă unii altora 
lozinci sacre, cu ajutorul cărora vor învinge. În orice 
caz pricepu că „tolul“ sortit să fie călcat în picioare 
de domnul Nasta, era al tatălui său. 

Cărţile de joc începură a plesni masa, cu străşnicie. 
Plici-plici, se auzea ritmul  contrelor și al recontre- 
lor, întrerupt o singură dată de Nasta, care strigă : 

— Îţi arunc mănuşa. 

La care directorul Todericiu răspunse prompt şi dîrz: 

— Îţi întorc ciorapul. 

Cu asta, bătălia se sfîrşi. Intelectualii obosiţi de ac- 
tivitatea spinoasă din acea zi, căutară destindere, ce- 
rînd fără zăbavă cîte un chil de vin. Directorul Tode- 
riciu îşi zări băiatul şi se zburli furios : 

— Ce-i? 

— A venit Pralea... 

Todericiu se ridică de pe scaun, neguros, deşi supă- 
rarea părea a-i fi în scădere. Oricum, privirea arun- 
cată spre Toderiţă nu era dintre cele” părinteşti. Mai 
degrabă a unui om surprins în alte haine decît cele 
cu care-i convine să fie văzut. 

— De ce n-ai trimis pe Vuţica ? — întrebă răstit, ie- 
șind din Casină. 

— Aducea cartofi din pivniţă. 

Simion Todericiu pufni : 

— Să le ia dracu!... Ai vorbit cu Pralea? 

— Nu, n-am vorbit nimic. 

Tatăl și fiul ajunseră acasă. 

Toderiţă trecu în odaia lui şi se lăsă tulburat pe pat. 
Nu putea alunga simţămintul că zrebuie să asculte 
convorbirea dintre cei doi oameni, care începuseră a 
mormăi în birou. 

Se ridică de pe pat, îndreptîndu-se în vîrful picioa- 
relor spre uşa sufrageriei, care era deschisă. Trecu în 
stinga şi se apropie de biroul lui Simion Todericiu. 
Vorbele răzbăteau înfundat, dar uşor de înţeles. 

— Licitaţia-i pusă pe 31 iulie, auzi glasul lui Si- 

mion Todericiu. A venit Iordan Buză şi mi-a cerut 
amânare... 

— l-aţi dat? — întrebă Pralea. 

— Ba. l-am spus să mă caute săptămîna viitoare. 
Vreau să mă înţeleg cu tine. Cîţi bani trebuie să le 
numeri ? Ñ 

— Apoi... să vedeţi domnule director, răspunse 
Avram Pralea. Am avut la pădure şaisprezece oa- 
meni... l 

— Dä-i dracului! — întrerupse Todericiu. Vreau să 
ştiu, cît trebuie să le numeri ăstora din Cristeni. Lui 
Buză, lui Cătană, lui Popenciu. Pe pămînturile lor 
ridic casa... Deocamdată ăștia îmi stau în cale. 

— Să mă uit o ţiră pe listă... Unii au lucrat mai 
mult, alţii mai puţin... Va să zică... Lui Iordan îi vin 
opt sute treizeci... Lui Cătană șase sute șaptezeci... Lui 
Popenciu șapte sute optzeci... 

— Nu le dai banii pînă după licitaţie, auzi Tode- 
riță hotărîrea tatălui său. Eu, dacă mai vine Buză, Íi 
spun aşa : banca vă mai aşteaptă trei săptămîni. Dar 
licitaţia cea nouă o fixăm chiar acum. Ca să se facă 
publicaţiile şi să cunoaşteţi că nu-i glumă. De altă 
amînare să n-aud... Cu asta, basta. 

— De dat, cată să le dau mereu cîte ceva, făcu 
Avram Pralea. Măcar că ei mă bat la cap să le răs- 
pund toţi banii... „Am stat două toamne şi două ierni 
în pădure... strigă Popenciu. Vrem să ne plătim de- 
toriile. Altminteri rămînem fără pămînt. Ni-l vinde 
banga. Trebuie să plecăm din sat, cum a plecat 
Nan...“ 

— Treaba ta cum te descurci, răspunse Todericiu 
arţăgos. Nu-i plăcea să audă numele lui Nan. Ţi-am 
aprobat împrumuturi comerciale cîte mi-ai cerut; plă- 
teşti un fleac de dobîndă ; îţi faci afacerile cu banii 
băncii, acuma-i rîndul tău să-mi stai într-ajutor. Mă 
mir că nu i-au chemat și pe ei la armată. N-au primit 
ordine ? Să-i fi dus dracului prin Bosnia...! 

— Is prăpădiţi şi găunoşi. Dă-i în pustiu, făcu 

1 Cu cîtăva vreme în urmă fusese decretată mobilizarea parţială a 
armatei austro-ungare pentru anexarea Bosniei şi Herțegovinei. 

Pralea cu dispreţ. Ce să facă ăștia la armată? Gata, 
gata să mă înhaţe pe mine... Noroc că am oamenii 
mei, adăugă îngîmiat. Incît «despre partea cristeieni- 
lor să n-aveţi nici o grijă, domnule director... Le scot 
ochii peste două săptămîni cu cîte cincizeci de coroane, 
Peste alte două săptămîni îi mai încure cu cincizeci. 
Cînd o fi licitaţia, plec de acasă. Ș-aşa am treabă la 
Cluj... Astea le rînduiesc eu cum trebuie, că-s om cins- 
tit... Nu pentru banii ce mi i-aţi dat de la bancă... 
Acolo aveţi şi dumneavoastră partea cea de cuviinţă... 
Eu ştiu o vorbă: să nu răstorni blidul din care mă- 
nînci... Pe al cui nume cumpăraţi locurile ? 

— Pe numele de fată al nevestii, zise Todericiu 
vorbind şi mai arţăgos ca înainte. Se vede că iarăşi 
nu-i plăcuse răspunsul lui Pralea. Atunci ne-am înțe- 
les... Vezi de lemnărie şi vorbeşte cu țiganii de la că- 
rămizi... Lucră mai ieftin. După licitaţie, dă-le cristeie- 
nilor banii. N-au ce-ţi face... La judecată s-ar duce de- 
geaba. Acolo avem noi ac de cojocul lor... Cînd o fi să 
vadă oamenii din Cristeni că mă 'aşez în sat, îi lămu- 
resc: m-am vîrît în daravera asta ca să nu puie mîna 
pe pămînturi vreun ungur, ori te miri ce liftă. În Cris- 
teni avem datornici mulți. Vor fi bucuroşi să mă ştie 
între dînşii... să le dau păsuiri... Dacă se ridică Popen- 
ciu şi Buză cu gura mare, îi ridic pe ceilalţi datornici 
împotriva lor... Pînă vine rîndul să rotunjesc ferma, îi 
las pe ăştia mai uşor... 

Toderiţă  Todericiu se întoarse ca un lunatic în 
odaia lui. Se aşeză greoi pe marginea patului, privind 
îndelung golul care i se deschisese înaintea ochilor. 

Seara, cînd să se culce, directorul băncii „Some- 
şana“ găsi cu mirare pe măsuţa de lîngă pat, o 
carte. Era deasupra ziarului său favorit Someșul, 
gazetă săptămînală maghiară, cu cronici locale. 

Neobişnuit să vadă alte lucruri decît cele pe care le 
punea acolo cu mîna lui — şi mai ales cărţi — întoarse 
o privire bănuitoare spre uşa care-l despărţea de 
odaia băiatului. Puini cu îndoială, luă cartea în mînă 
şi începu a răsfoi. Cartea purta titlul Suflete moarte. 

Doamna Eleonora se răsucise cu spatele în patul 

de-alături, şuierînd uşor printre buze. Dunga de lu- 
mină, care înconjura uşa de la camera lui Toderiţă ca 
un chenar de aur fluid, dispăru ca şi cum s-ar fi 
scurs în duşumea. Băiatul stinsese lampa. Era linişte 
deplină. Întîlnirea lui Simion Todericiu cu întîmplările 
povestite în cartea Suflete moarte se putea desfăşura 
nestînjenită de nimic... 

„Trebuie să fie vreo porcărie cu amor“, se gîndi 
directorul plin de obidă, întorcînd o coadă de ochi spre 
nevastă. „Cine-o mai fi și Nicolae Gogol ăsta care a 
scris-o ?“ 

Zvîrli cartea cu dezgust și luă ziarul în mînă. Adormi 
liniştit, citind cele dintîi cuvinte din articolul de fond: 
„Sfinta Coroană a Ungariei, chezăşia fericirii obşteşti!“ 


IV 


Tînărul Todericiu observa din zi în zi mai surprins 
deosebirea dintre vacanţele de pînă atunci și dintre 
vacanţa care se deschisese înaintea lui după absolvi- 
rea liceului. Mai întîi, se simțea desprins dintr-un 
fel de vad îngust și drept pe care-l străbătuse. Deşi 
trecerea dintr-o clasă într-alta aducea întotdeauna 
ceva nou, totuşi vadul fusese același. Legăturile lui 
cu preocupările şcolare, cu disciplina căreia trebuia să 
se supună chiar în răstimpul lunilor de vară şi în 
sfîrşit, cu sorocul neschimbat al lunii septembrie, cînd 
se întorcea cu o treaptă mai sus în freamătul dintre 
zidurile liceului, reprezentaseră rînduieli statornice în 
curgerea celor opt ani la capătul cărora se afla ajuns. 
Dintr-odată, aceste riînduieli s-au desfăcut, ca și cum 
malurile vadului s-ar fi pierdut brusc în lărgimea unui 
orizont deplin deschis, cu alte reguli de drumeţie... 

Fiinţa lui Toderiţă Todericiu se resimțea adînc de 

această perspectivă nouă. Îşi da seama foarte bine că 
sorocul toamnei va insemna și de atunci înainte, în 
lungimea cîtorva ani, o disciplină a tinereţii. Dar cîtă 
deosebire între liceu și universitate ! Ca între răsadul 
verde şi plăpînd, priveghiat de grija de fiecare zi a 
grădinarului şi între rodul care se coace, avînd des- 
tulă putere să-și tragă singur din soare şi din pămînt 
forțele desăvîrșirii. Nu vedea însă limpede schimbarea 
pe care trebuia s-o aducă în mod firesc această cotitură 
a vieţii în raporturile lui cu oamenii, în atitudinea față 
de lume. Se pare că-i erau necesare și alte sforțări de- 
cît ale rodului, sau, poate că înseși roadele pămîntului 
poartă în procesul lor de desăvirșire o luptă în afara 
simplei împreunări cu pămîntul şi cu soarele. Toderiţă 
presupunea o migăloasă muncă a rădăcinilor fine, deli- 
cate, în taina gliei şi întrevedea că aceeași muncă tre- 
buie consumată de celulele creierului ca să poată face 
lumină în noile împrejurări. 

Desigur, la anii lui, asemenea reflexiuni îi hărăzeau 
mare bucurie. Găsea în ele surse de încredere şi de 
oarecare mîndrie. Mai mult decît atita. Trăindu-și viața 
interioară în izolare și cetind fără alegere tot ce-i că- 
dea la mînă, se detaşase de lumea din jurul său, cul- 
tivind în taină orgoliul de a avea preocupări înalte. 
Aceste preocupări se vădeau destul de confuze şi con- 
tradictorii. Ceea ce se desprindea limpede în mintea lui 
era dezgustul şi vrăjmăşia împotriva felului de viață 
al părinţilor şi al societăţii „alese“ din Dej și în acelaşi 
ti mp dorința nelămurită, am putea spune nebuloasă, de 
a-și cîştiga strălucire proprie între oameni, cu arte 
mijloace şi pe alte căi decît ale părinţilor lui profund 
detestaţi. Nu se putea sustrage unei stări aproape per- 
manente de visare și de romantism. În acea vreme îi 
ajunse sub ochi povestea romanţată a vieţii lui Ferdi- 
nand Lasalle, socialistul german ucis în duel ca urmare 
a unei uluitoare aventuri de dragoste. Cartea fusese 
tipărită de o editură de la Budapesta şi era destinată 
iubitorilor de senzaţional. Figura extraordinară a aces- 
tui bărbat seducător, amestecul ciudat sal ideilor lui 
„generoase“ ofereau lui Toderiţă Todericiu un bogat 
orizont de visare. Îl atrăgeau în egală măsură : îndrăz- 

neala lui Lasalle, paşii lui impeiuoși spre rolul de cor- 
ducător într-aripat al maselor, faptul că făgăduise iu- 
bitei sale să o plimbe în ziua „victoriei socialismului“ 
într-o trăsură cu patru cai albi, pe străzile Berlinului 
și, în sfîrşit, viziunea mare ia altei lumi... 

Perspectiva deschisă închipuirii lui Toderiţă Tode- 
riciu de această poveste stranie era atrăgătoare. De- 
taşarea de familie se adînci mai mult, iar confuzia idei- 
lor „generoase“ îi spori simţitor. 

Într-o zi îl întîlni pe învățătorul Codrea. Din anul 
cînd se întimplase povestea tristă a retragerii lui Tra- 
ian Nan de la învăţătură îl mai întâlnise de multe ori. 
Melancolia băiatului nu scăpase atenţiei acestui das- 
căl. Observase deasemeni că Toderiţă îl opreşte tot- 
deauna și-l întreabă de Traian, avînd în priviri o sin- 
ceritate cuceritoare în fața căreia inima bună a în- 
vățătorului se deschidea, cu toată una pe care o purta 
împotriva părinţilor săi. Probabil că însuși Traian Nan 
îi spusese vorbe bune despre Toderiţă, așa că se oprea 
şi povestea din necazurile vieţii cînd amărît, cînd însu- 
fleţit, cînd revoltat de-i tremurau buzele. 

Toderiţă aflase cîte ceva din zbuciumările lui Co- 
drea. Ştia că-i însurat cu o ţărancă din Cristeni, ves- 
tită pentru  îndemînarea ei la cusutul cămăşilor în- 
florate. Ştia că are copii, că o duce greu cu autorită- 
țile şi cu protopopul, că fusese arestat cu ocazia ale- 
gerilor de deputaţi și se îmbolnăvise de oftică. Din 
pricina căsătoriei cu  ţăranca, intelectualii făcuseră 
gol în jurul lui. Din cauza veșnicelor harţe cu autori- 
tăţile din sat și de la județ era mai mult suspendat 
din slujbă decît în slujbă. Pentru o cocardă tricoloră 
pe care o purtase în piept fusese lovit de ofițerul de 
jandarmi Sebestyen şi avea proces la tribunal. Lua 
totdeauna apărarea țăranilor din sat şi era mereu pe 
drum, cu săteni, singur, purtînd în buzunarul stîng al 
pardesiului tocit merindea şi în cel drept ziare, câteo- 
dată cărţi. 

— iam văzut poza de bacalaureat în vitrină, îi 
spuse lui Toderiţă zîmbind stîngaci, ca de obicei. 
Acum, ai să-ţi iei aripi... Ce carieră ţi-ai ales ? 

Toderiţă se bucură de întîlnire deși sfiala față de 

Codrea, care cunoştea bine viața familiei Todericiu, era 
mai iadîncă. 

— Nu ştiu încă unde am să mă duc, îi răspunse 
lui Codrea. Poate, la filozofie... 

— Vrei să te faci profesor ? Ar fi bine... Tare bine. 

— De ce? întrebă Toderiţă uitîndu-se în ochii lui 
Codrea. 

— Pentru că... dacă dă dumnezeu şi ieși un om de 
ispravă, ai să fii de mare folos... Vezi în ce caznă ne 
zbatem cu limba romînească în școli... Apoi... mă gîn- 
desc... că poate are să vie o vreme să răzbată şi nea- 
mul ăsta la o lumină... Doamne, cît e de obidit. Ce 
mai spun domnii deputaţi? Am cercat să-l văd pe 
domnul preşedinte Vancea. Să-i mai spun cîte ceva 
de la sate. Să-l mai întreb şi eu, ajunge-vom vreodată 
să avem o țară romînească? Nu m-a primit... Ştiu 
că pe la dumneavoastră vine mereu. 

— E ocupat, bîigui Toderiţă rușinat, apoi schimbă 
vorba : Ce mai ştiţi despre Traian Nan? 

— Ehei, făcu învățătorul Codrea, ţi-am spus că-i la 
București. A intrat la calea ferată... Acolo... cred to- 
tuşi că-i altfel decît aici. S-or fi deşteptat la cap dom- 
nii după revoluţia de acum doi ani... S-or deştepta ei 
odată şi aici... Bine mi-ar părea să te faci profesor... 
Dacă cumva îl vezi pe domnul preşedinte Vancea spu- 
ne-i că n-am vrut să-l rog nimic. N-am cerșit şi nu 
cerşesc cît voi avea suflare în mine. Acum, te las cu 
dumnezeu... 

La cîteva zile după asta, în casa lui Simion Tode- 
riciu, se pregăti o cină mare în cinstea celor doi frun- 
taşi romîni care plecau la Viena, să ceară audienţă 
arhiducelui Franz Ferdinand, moștenitorul tronului. 
Erau lamîndoi din judeţul Someş. Cel dintii, însuşi 
Samoilă Vancea de Buteasa, preşedintele partidului 
național romîn din Ardeal, deputat în parlamentul de 
la Budapesta şi preşedinte al băncii „Someşana“. Al 
doilea, Alexandru Valea, de asemenea deputat şi pro- 
prietar al unei frumoase moşii, mare acționar al băncii. 

Simion Todericiu, împreună cu doamna Eleonora, pu- 
seseră toate grijile și plăcerile la o parte în vederea 
acestei mese. Nu numai că găzduiau pe cei mai de 

seamă bărbaţi politici şi pe stăpînii băncii, dar aveau 
sentimentul că aduc o jertfă serioasă în vederea asi- 
gurării carierii băiatului lor, de a cărui soartă strălu- 
cită urma să se ocupe la Viena președintele Vancea. 

Dînsul binevoi să încuviințeze şi de data asta tî- 
nărului absolvent de liceu, iubitului său fin Toderiţă, 
să stea la masă. Prezidentul gusta alese plăceri de 
„părinte sufletesc“ — cum li se spunea naşilor — care 
uimesc fragedele vlăstare ale neamului prin înţelep- 
ciune şi prestigiu. 

Drept urmare, Toderiţă Todericiu se aşeză în coada 
mesei, iascultînd cu un fel de tăcută cuviinţă părerile 
„fruntaşilor poporului romîn din Ardeal“, care erau 
porniţi cu toi dinadinsul pe isprăvi istorice. 

— Noi, romînii din Ungaria, trebuie să ajutăm mo- 
narhia împotriva încăpăţinării ungurilor, zise spre sfîr- 
şitul mesei preşedintele Vancea. De aceea ne ducem 
la Viena. Vom da sprijinul nostru planurilor 'arhidu- 
celui Franz Ferdinand. Mai mult încă : sîntem oare- 
cum naşii acestor planuri... adăugă, uitîndu-se mulţu- 
mit la Eleonora. 

Directorul Simion Todericiu ascultă atent expunerea 
preşedintelui și observă privirile lui îndreptate spre 
Eleonora. Se socoti dator să se încline iarăşi în tä- 
cere, în fața domnului preşedinte, care, trecînd dincolo 
de patul Eleonorei, lua proporţii istorice universale, 
devenind şi nașul planurilor imperiale de la Viena. 

— Credeţi că veţi izbîndi? — întrebă, arătîndu-se 
smerit ca o vulpe în prinsoare. 

— He, he, he, interveni deputatul Valea, rîzînd şi 
ştergîndu-se la gură cu șervetul — chestiunea e stu- 
diată, frate Simioane, pînă-n călcîie. Avem să facem 
„Gross Osterreich“, „Austria Mare“... Ungurii vor mai 
cădea o leacă din rang. Noi, romînii ardeleni, vom ajun- 
ge cetăţenii unui mare principat. Ungaria rămîne Un- 
garia ; dar Ardealul se rupe de trupul ei şi devine o ţară 
egală cu celelalte ţări de sub coroana habsburgică. 

In Simion Todericiu se deschiseră îndată tentaculele 
omului de afaceri. Funcţionau sprinten, ca pianele di 
vechile restaurante nemţeşti, care cîntau îndată ce in- 
troduceai piesa de zece groşi într-însele. Directorul 

băncii „Someşana“ era mai simţitor ca sacele piane. 
Începea să cînte de cum adulmeca prilej de cîştig și 
mai înainte de-a primi cuvenita arvună... 

— Asta înseamnă că noi... vom lua locul ungurilor 
în Ardeal, făcu năucit de marele praznic care se des- 
chidea odată cu orizontul Austriei Mari. 

— D-apoi se înţelege de la sine, pufni prezidentul 
Vancea, mirat că lucrurile mai au nevoie de lămuriri. 
Noi preluăm, dragă Simioane, toată conducerea po- 
litică, administrativă şi judecătorească ; preluăm băn- 
cile şi Reșița, preluăm minele şi pădurile, apoi comer- 
tul. Astea-s cheile stăpînirii. Se vor vîrî de bună seamă 
și saşii. Dă-i dracului; să se vire. Sînt puţini şi se 
mişcă greu... Vorba e că mai scăpăm de unguri. Cată 
să se înţeleagă cu noi altfel decît pînă acum... Băiatul 
ăsta, Toderiţă, va cunoaște viața nouă, adăugă zîm- 
bind blajin. 

Atunci ieşi din gura lui Toderiţă întîia vorbă neso- 
cotită : 

— Domnule președinte — îndrăzni cu sinceritatea 
vîrstei — dumneavoastră aveţi prieteni foarte buni 
printre unguri... 

Oaspeţii căscară ochii atît de mari, că ar fi îneăput 
în orbitele lor cîteva din diamantele familiei regale en- 
gleze. Se uitară la băiat, apoi izbucniră în hohote de 
rîs, cutremurîndu-se pe scaune. 

— Na, asta-i bună, strigă Alexandru Valea, läsîn- 
du-se pe spate. Asta-i colosală, Samoilă dragă ! — se 
întoarse spre preşedinte... Ce va să zică mintea de stu- 
dent ! Ha, ha, ha... Extraordinar ! 

Toderiţă Todericiu se înroși mai întîi de ruşine, cre- 
zînd că vorbise cine ştie ce năzbitii. Apoi simţămîntul 
de ruşine făcu loc unuia de ciudă. N-avea stimă faţă 
de acești fruntași îndestulaţi, care făceau și desfăceau 
„istoria“, cum ar face și desface plăcintă cu brînză. 
Prea-i văzuse ocupîndu-se de socoteli depărtate de 
istorie. 

Preşedintele se socoti dator să explice. Ti luceau 
lacrimi de îs în ochi: 

— D-apoi, drăguţule Toderiţă, se înţelege că am 
prieteni între unguri. Mă rog, doară sîntem cavaleri... 


Q — Sub paiura îmoărăliei 33 


Astăzi ne dăm noi cu binișorul pe lîngă dînşii ; mîine, 
dacă facem „Austria Mare“, cad ei din domnie şi ajun- 
gem noi în pîne, deci se vor da ei cu umilinţă pe lîngă 
noi... Cine are pînea și cuțitul în mînă, nu se poate 
plînge de prieteni... he, he, he... 

— Va să zică nu se schimbă nimic, făcu băiatul 
încălzit. 

— Na, d-apoi cum poţi să spui asta, copile? sări 
Valea uimit. E tot atîta, mă rog, că aici la Dej şade în 
scaunul de prefect contele Adam, ori că şade, bună- 
oară, fratele meu ? E tot atîta că Simion Todericiu e 
director la „Someşana“, ori că ajunge director la Banca 
Marelui Principat Transilvănean ? Astea sînt chestii 
de politică, fătul meu, pe care tu nu le cunoşti... Adică, 
ia să vedem, ce ai crede tu că trebuie să facem ? Nu 
strică o leacă de exerciţiu, zise jovial fruntașul poporu- 
lui, sorbind vin şi veselindu-se. 

Toderiţă simţi o îndărătnicie dîrză într-însul : 

— Ar trebui să se unească Ardealul cu Romiînia, 
naşule... Sînt în lume idei mari, luminoase... Învăţăto- 
rul Codrea din Cristeni are de pildă păreri care mie 
mi-s foarte dragi... De cîte ori vine la oraş întreabă de 
dumneavoastră... Vrea să afle cum merg treburile... 
Intr-o zi a plins... Băieți, a zis către noi, care veneam 
de la şcoală, eu mă tem că nu mai apuc ziua aceea a 
dreptăţii... Mă stinge oftica... Dar voi o veţi vedea. Eu 
voi zîmbi în mormînt... 

Toderiţă Todericiu vibna ca un pom tînăr în suflare 
de vînt. Era mișcat și obosise dintr-odată. În sufra- 
gerie se făcu tăcere chinuită. Cei din jurul mesei se 
simțeau stînjeniţi şi oarecum ofensaţi. Simion Tode- 
riciu înmărmurise de mirare. Undeva, într-un colţ de 
suflet, unde probabil licărea cel din urmă tăciune de 
omenie, zvîcni scurt o flacără de mîndrie, apoi muri 
copleșită de neguri. 

Domnul preşedinte Vancea interveni numaidecît : 

— Finule zise grav — mai întîi să ştii că vor- 
bele pe care le-ai spus nu trebuie să le mai rosteşti 
niciodată... Aduci primejdie ne capul mostru. Pe capul 
taică-tău, care cheltuiește cu tine. Pe capul maică-tii, 
care te îngrijește... 

Mesenii încuviinţară impresionați şi serioşi. 

— Al doilea — continuă preşedintele — află că 
avem destulă bătaie de cap cu oameni nesocotiţi care 
tulbură poporul şi zăpăcesc tineretul. Tragem ponoase 
chiar şi aici în Someș. lată pe menorocitul ăsta de Co- 
drea din Cristeni. Cu mitropolitul e în harţă, deoarece 
dumnealui pofteşte alte rînduieli la şcoala confesio- 
nală... li dă mereu cu jalbe, că poporul e sărac, că nu 
mai poate plăti repartiţia... Prostii și gărgăuni de om 
care nu se pricepe la politică. Ba că Horia, ba că Ni- 
colae Bălcescu... cîte şi de toate. Cu autoritățile se 
pune împotrivă. A avut pînă acum două procese... l-a 
trebuit tricolor... Parcă într-o zdreanţă de pînză stă 
viața poporului... Acum, umblă să zăpăcească pe unii 
şi pe alții cu unirea Ardealului. Mai bine şi-ar vedea ` 
de copii, decit să ne facă nouă greutăţi. 

— Mi se pare că a trimis iarăşi un articol la ga- 
zetă, interveni Valea Văleanu morocănos. Nebunii de 
la Lupta din Budapesta vorbesc de bătălie între cla- 
sele sociale. Dascăli zăpăciţi cum e şi Codrea ăsta, 
care n-au habar de politică, ne bat la cap cu idealul 
naţional... Balamuc întreg... Îmi vine cîteodată să las 
dracului toate şi să-mi văd de moşie. Auzi domnule : 
luptă de clasă la romîni !... Cînd poporul nostru abia 
apucă să ne vadă pe noi, fruntaşii, ajunși la condu- 
cere. Să ne vadă în slujbe la guvern, la judeţ, la bănci. 
În toate locurile unde întîmpină năcazuri și daraveri. 
Să ştie că stau deasupra oameni din naţia lui! Noi, 
romînii din Ardeal, sîntem o familie legată de tradi- 
ţii... M-apucă scîrba, văzînd că unii nu înţeleg lucruri 
atît de simple. 

Protestările mesenilor şi asigurările sincere de de- 
votament care se ridicau în cor, căzură bine frunta- 
şilor. După scurtă trecere de vreme, arătînd ei înşişi 
un fel de grabă de a ieși din desișul acestei conver- 
saţii supărătoare, păreau nişte fete bătrîne și uricioase 
care se mînie ca să aibă prilej de împăcare. 

Simion Todericiu socoti de trebuinţă să dreagă „at- 
mosfena“ : 


— Naşule şi domnule doctor, nu trebuie så luaţi 
prea serios... 

— Aş, ba din contra, ba din contra! — se iavîntă 
prezidentul, chibzuind că nu poate încheia disputa, 
fără a restabili autoritatea întreagă a conducerii par- 
tidului. Finul Toderiţă merge la toamnă în universi- 
tate. Ori... cine ştie... poate în altă parte... făcu mis- 
terios, ca un fel de făgăduială tăinuită. Trebuie să 
aibă judecata limpede. Mă rog, dragă Toderiţă — se 
adresă băiatului, cu cotul sprijinit de masă, subliniin- 
du-şi vorbele prin mişcări ritmice de deget — ascultă 
numa-ncoace : o să fie odată ș-odată unire ? Poate că 
da, poate că nu. Despre asta vorbim acum, apoi nu mai 
vorbim niciodată. Nici noi, nici tu... Noi lucrăm pentru 
slăbirea ungurilor. Nu a monarhiei austro-ungare, ci 
a Ungariei... Pricepi ? Vrem să fim stăpîni în Ardeal... 
Asta însă nu se poate decît dacă se face Austria Mare... 
Cu nemţii ne vom înţelege altiel. Și ei s-au sătunat de 
unguri... 

— Așa, vezi! — întări Valea energic. Adevărat că 
şi unguri-s sătui de nemți, adăugă cu îndoială. 

— Ei — urmă netulburat prezidentul — arhiducele 
Fnanz Ferdinand, moștenitorul tronului, își are pla- 
nurile lui... Transilvania va fi desfăcută de Ungaria... 
Devine principat austriac... Înţelegi ? 

Toderiţă asculta mirat, fără să arate bucuria la care 
s-ar fi aşteptat mesenii și mai ales părinţii lui, faţă 
de cinstea ce i se făcea. 

— Să nu crezi tu, cu mintea ta necoaptă, că noi nu 
ne cugetăm îndeajuns. Doar nu degeaba conducem 
poporul. Să zicem că ne-am lua după învățătorul Co- 
drea... 

— Asta ar mai lipsi, protestă violent Valea. 

— Mă rog, mă rog, de bună seamă că nu ne putem 
lua după asemenea capete... Vreau însă să lămuresc 
pe acest fin al meu, căruia nădăjduiesc să-i fac parte 
de carieră strălucită... 

— Toderiţă ! — exclamă emoţionată doamna Eleo- 
nora privindu-și băiatul. Aștepta din partea lui o vor- 

bă, un gest, ceva care să arate recunoştinţă şi admina- 
ție. Dar Toderiţă asculta în aceeași stare de mirare, 
uşor obosit. 

— Să zicem de pildă — reluă cuvîntul președintele 
— că vrem să ne unim cu Romînia. Putem realiza 
unirea ? Ba. Întîi, pentru că regele Carol al Romi- 
niei face parte din familia Hohenzollern... E pătruns 
de credință faţă de împăratul Wilhelm al Germaniei 
şi chiar față de maiestatea sa Franz Josef, împăratul 
nostru. Ca orice militar faţă de superior... Pricepi ? 
Apoi el n-a venit în Romînia ca să încurce socotelile 
Germaniei, ci ca să le susțină... lar Germania nu vrea 
să supere pe Franz Josef, cu care e în alianţă. 

—. Asta-i la mintea omului, întări Valea. 

— Stai o ţiricuţă să vezi, băiete, se încălzi preşe- 
dintele. Politica nu-i cum cugeţi tu... Se ascund în ea 
atîtea fețe şi întortocheli, că trebuie să fii vulpoi bă- 
trîn ca să nu rătăceşti... 

Doamna Eleonora reținu cu un suspin destul de ciu- 
dat chestia cu vulpoiul bătrîn. Îşi aplecă ochii, încrun- 
tîndu-se abia vizibil. Şi vulpoi, şi bătrîn, i se părea 
cam mult. Adevărat că virtuțile cu care se lăuda naşul 
'apăsau asupra soţilor Todericiu oarecum în mod egal, 
și că ei le întîmpinau solidar, împărțindu-şi sarcinile 
frăţeşte. Lui Simion Todericiu îi revenea partea de vi- 
clenie, iar Eleonorei, bătrîneţea. Aşa că erau totuşi 
mai usor de suportat. 

— Da, continuă înfierbîntat președintele. eu am des- 
tule legături în Romînia, dragii mei. Stiu cum stau 
lucrurile. Acolo-i Petre Carp, iacolo-i Marghiloman din 
partidul conservator, acolo-i Dimitrie Sturza, din par- 
tidul liberal, mă rog, toți vorbesc la fel în privinţa 
asta, ori că-s conservatori, ori că-s liberali... Ei ne-au 
dat dezlegare să mergem spre Austria Mare... „Orice 
soluție care slăbește pe unguri și împacă oarecum 
dorințele naţionale ale romînilor ardeleni e bună. afară 
de agitarea unirii“. Aceasta-i părerea oamenilor cu 
răspundere. Te miri şi tu, Simioane, după cît văd! — 
se întrerupse nasul zîmbind. Ei, atunci ce să mai zi- 
cem de Toderiţă ? — făcu binevoitor, sorbind vin. 

Alexandru Valea surîse larg și îndoielnic, TI neli- 

niștea ceva. Hotärît, că vulpoiul de preşedinte nu pri- 
mea de la cei din regat numai sfaturi... Nu era omul 
care-şi cheltuieşte banii săi cu drumurile şi cu politica. 
lar sumele pe care le împărțea celorlalţi fruntaşi la 
ocaziuni cum iar fi alegerile, nu puteau fi controlate 
de nimeni... 

Toderiţă vedea înaintea ochilor săi chipul de muce- 
nic al învățătorului Codrea. Ce-ar zice să afle că uni- 
rea pe care o visează şi dreptatea la care rîvneşte sînt 
atît de departe de grijile fruntașilor și stîrnesc în ei 
teamă atît de grozavă ? 

— Dacă vine însă un război — reluă vorba prezi- 
dentul înălțîndu-şi fruntea — și jocul înclină spre uni- 
rea Ardealului cu Romînia. o vom face şi pe asta. Nu 
însă aşa cum cred cei de dincolo, durdui cu glas 
mînios. Nu sîntem proşti. N-o să trecem, mă rog, bo- 
găţiile Ardealului din mîinile grofilor unguri de-a drep- 
tul în mîinile boierilor din Regat. Ne aşezăm moi, con- 
ducătorii Ardealului, în stăpînirea lor. Sîntem şi noi 
capabili să facem ceea ce fac grofii şi boierii. După 
asta, deschidem porţile istoriei : pofteşte iubită doamnă 
Unire şi treci granița... Locurile de conducere sînt însă 
ocupate... Avem şi noi copii... Avem dreptul la recom- 
pensă... după aşteptări milenare... Binevoiţi a vă linge 
pe bot despre partea bogățiilor... 

— He, he — aprobă satisfăcut Valea — mult mă 
bucur că sîntem înțeleşi asupra acestor treburi. La 
urma urmei, noi ardelenii facem şcoală politică aulică, 
într-o mare împărăție. E o adîncă deosebire între 
noi şi conducătorii Romîniei... Mă rog, unde au făcut 
ei şcoală politică ? La Constantinopol ? Sărutînd poala 
padişahului ? Sau sub Carol, care e feldmareşal ger- 
man ? Nu ştiu zău, dacă în cazul că s-ar face unirea 
n-am fi... mă rog, ca să zic așa, obligaţi să punem 
priceperea noastră în cele economiceşti şi dincolo de 
Carpaţi. Mult mă bucur cînd văd că purcedem la 
fapte... Iacă, de curînd avem un nou proprietar de mo- 
şie, romîn... Aşa încep lucrurile cu temei... 

— De cine vorbeşti, dragule ? — întrebă preziden- 
tul curios, < 

— De doctorul Iancu Frăţilă. Ginerele fabricantului 
de spirt din Sfîntul Gheorghe. A cumpărat moşia din 
Hălmaş, lîngă Turda. Asta va fi o nouă cetăţuie a po- 
porului romîn... 

Casa lui Simion Todericiu părea că saltă din temelii, 
străbătută de suflul înaltelor combinaţii politice rostite 
de către fruntaşii partidului național romîn. Era emo- 
ție adîncă. Mesenii înţepeniseră în scaune, covîrşiţi 
de măreţia acestui moment care-i ridica dincolo de 
judecata măruntă a oamenilor din Dej. 

Ochii tuturor se adunau asupra lui Toderiţă dizol- 
vîndu-l ca nişte forţe chimice care lucrează prin raze 
nevăzute. Păreau ia spune într-un singur gînd : ei bă- 
iete, mai ai ceva de zis? Copil fără minte, gînganie 
nesocotită ce ești! 

Totuşi Toderiţă le făcu surpriza, coborînd ca din 
vis : 

— Dar poporul romîn ce va avea din toate acestea ? 
întrebă deschizînd ochii mari. Ce fel de bine ar putea 
avea ţăranii din Hălmaş de pildă, de pe urma noului 
stăpîn ? 

— Ei, asta-i prea mult, se scandaliză Valea, înro- 
şindu-se de indignare. Frate Simioane, copilul tău e 
anarhist... Niciodată n-am fost de părere să li se dea 
atîta importanţă tinerilor... Văd că am avut dreptate... 
Poftim : cine are grija poporului! Învățătorul Codrea 
şi dumnealui... Scandal !... Scandal !... Ce tineret ! 

Toderiţă se ridică de la masă cu sufletul îngheţat. 
Îşi ceru scurt iertare că trebuie să se retragă, și ieși. 
În urma lui se iscară gîlcevi și se încrucișară discuţii. 
Simion Todericiu își dete cuvîntul de onoare că-şi 
alungă copilul și-l dezmoșteneşte. Doamna Eleonora 
aduse un nou rînd de cafele. Se destupară cinci sticle 
de şampanie și în sfîrşit birui deasupra tuturor înţe- 
lepciunea prezidentului : 

— Lăsaţi chestiunea în seama mea... Are să meargă 
băiatul într-o şcoală care-i pune minţile la loc... Aveţi 
răbdare... 


A doua zi „fruntașii“ plecară la Viena. 

V 


Oamenii mobilizați la oaste cu vreun an în urmă 
pentru a îniricoșa poporul din Bosnia și Herțegovina !, 
începură a se întoarce acasă. Reveneau în Someş şi 
la Dej bărbaţi care făcuseră slujbă împărătească prin 
depărtatele onaşe ale monarhiei : unii la miazănoapte, 
în Galiţia şi Cehia, alții la apus, prin vechi cetăţi aus- 
triace şi în sfîrşit la răsărit, sub lanţul Carpaţilor, în 
părţile romînești. Mulţi dintre cei întorși nimereau în 
gol, negăsind de lucru și neavînd adăpost. Strigau 
deci cu putere, îndărătnicindu-se să pretindă a fi pri- 
miţi îndărăt, acolo unde lucraseră înainte de a se duce 
la oaste. Erau și dintre aceia care cereau cu umi- 
linţă mila domnilor, bucurîndu-se de orice prilej de 
muncă crîncenă în schimbul unui bruş de pîne. 

— Nici o minune nu durează mai mult de trei zile, 
declară cu glas nepăsător, gesticulînd măreț, domnul 
Kenderessy Pal, subprefectul județului și președintele 
societăţii vînătorilor din Dej, după ce ascultase un ra- 
port al tînărului. practicant administrativ  Pialotay. 
Acesta-i propusese să amîne petrecerea de vară a vi- 
nătorilor din Dej, pînă cînd se vor așeza oamenii în- 
torşi din armată. Nu care cumva să iasă cine ştie ce 
lucruri neplăcute. Afară de asta, începuseră între mun- 
citori mişcări violente pentru votul universal şi pen- 
tru ziua de opt ore. Lucrătorii de la atelierele din gară 
organizau manifestații supărătoare. 

— Trei zile ţine minunea învierii lui Isus, după 
care lumea îşi vede de treabă, şi-l înjură întocmai 
ca şi mai înainte, zicea deci Kenderessy către practi- 
cantul Palotay. Trei zile s-a frămîntat plebea acum un 
an, cînd era gata să intrăm în război. Azi e liniște şi 
pace. Bosnia împreună cu Herțegovina şi-au primit 
călușul în gură, fiind nevoite să înjure pe dinăuntru. 
Pe faţă, nu mai pot înjura. Trei zile se vor oțărî şi 
cei întorşi de la oaste, apoi se vor frînge de şale şi 


1 Două provincii slave care fac astăzi parte din Iugoslavia şi 
care fuseseră cotropiie de Austro-Ungaria în 1908. 

vor tăcea. Cine găsește de lucru, va lucra. Cine nu, 
va pleca. Într-a patra zi, cade asupra lor ofițerul de 
jandarmi Sebestyen şi-i astîmpără... li va înţărca şi pe 
cei de la atelierele din gară. Așadar, amice Palotay, 
serbarea din pădure se va desfăşura conform tradiţiei, 
cu toată ceremonia. De altminteri, poporul e liber să 
vie ori să nu vie... Împărații romani dădeau gloatelor 
pîne și circuri. Mai multe circuri decît pîine. Noi le 
oferim petrecere. Pînea să și-o aducă de-acasă... 

In urma acestei expuneri pline de măreție încreză- 
toare a șefului său, practicantul Palotay plecă să zo- 
rească pregătirile pentru serbare. Era într-adevăr o 
veche tradiţie a Dejului să organizeze în duminicile 
de primăvară petreceri cîmpeneşti, care se numeau 
îndeobşte „maial“. Normal ar fi fost ca aceste maialuri 
să se desfăşoare în luna mai, dar lumea se obișnuise 
să considere maial orice serbare cîmpenească. Toate 
„asociaţiile“ și reuniunile „culturale“ și „profesionale“ 
puneau la cale ieşiri în marginea brădetului, vînzînd 
veselie îndoielnică și băutură proastă, pe bani buni. 
Fanfara pompierilor voluntari avea în 'aceste prilejuri 
un rol foarte important. De la o vreme, oamenii din 
fanfară, de felul lor meşteşugari patroni, mari iubitori 
de chefuri, începură a face nazuri, poitind ca pe lîngă 
plata şi petrecerea de cuviință, să fie duşi la pădure 
în trăsuri. Din pricina asta cei însărcinaţi cu organi- 
zarea maialelor se necăjeau,  repezindu-și pălăriile 
pe ceafă. Le-ar fi plăcut să vadă lumea plecînd la 
pădure, în procesiune, după caz și împrejurări, fie cu 
praporul sfintei fecioare Maria, ca la rugăciunile pen- 
tru ploaie, fie cu steagul siîntului Hubertus, patronul 
vînătorilor, cum se potrivea de pildă la maialul de care 
se ocupă povestirea noastră. În fruntea coloanei ar îi 
dorit să vadă negreșit pe bătrinul Kovaci Feri, şeful 
muzicii, meşter pantofar și om de bază al guvernului, 
cu chivăra de pompier pe ceafă, poruncind fanfarei 
ce anume să cînte și cum să cînte. Adevărat că în atari 
împrejurări, Kovaci Feri părea nici mai mult nici mai 
puțin decît Godefroy de Bouillon, în capul oștilor cru- 


ciate, mergînd spre Ierusalim, atît era de cumplit la 
vedere. 

„Societatea vînătorilor“, alcătuită din douăzeci şi 
șapte de membri, hotărî să împace lucrurile pe din 
două ; nu tocmi trăsuri, dar puse la dispoziţia fanfarei 
o căruță lungită. Erau bărbaţi veseli vînătorii din 
Dej. Nu mîncau niciodată vînat, în schimb se îmbătau 
în fiecare joi seana la cîrciuma „Cerbul bătrîn“, înfu- 
lecînd fleici de porc, despre care afirmau cu îngîmiare 
că sînt de mistreţ. Deşertau de asemenea numeroase 
căni cu vin, puse anume la o parte pentru dînşii în 
cinstea isprăvilor vînătoreşti cu care se lăudau în chip 
neruşinat la fiecare întrunire. 

Datoria membrilor societăţii era să stoarcă învoire 
de la neveste, joia, pînă la ceasul unu din moapte. De 
acolo înainte, societatea lua pe seamă toate răspun- 
derile și punea în faţa femeilor burzuluite prestigiul 
ei statutar și moral. Membrii mai erau datori să vie 
la întîlniri cu poveşti vînătoreşti noi, cotizînd la jertfa 
comună cel puţin cîte una pe săptămînă. Steagul lor 
înfățișa pe sfîntul Hubertus, suflînd din corn și uitin- 
du-se cu jind la pulpa unei căprioare. De obicei, cu 
ocazia petrecerilor din pădure, vînătorii îşi trimiteau 
din vreme butoiul de vin la locul maialului, purcezînd 
apoi cu alai, ei înşişi, în persoană. Se așezau sus, pe 
colină, îmbrăcaţi mai strașnic ca baronul Mociony, 
marele maestru al foştilor regi din Romînia, care ve- 
nea la ceremonii paşnice în haine de vînător din Alpi, 
cu un pumnal grozav la cingătoare. Cuţitele vînători- 
lor se înfigeau în hălci de slănină friptă ; membrii so- 
cietăţii priveau cu trufie petrecerea poporului, gustînd 
admiraţia obştească pentru isprăvile lor, pe care liber 
era orcine să creadă că le-au săvîrșit. Familiile își des- 
făceau merindele pe dreapta şi pe stînga, la oarecare 
depărtare, neamestecîndu-se ungurii cu romînii decît 
tîrziu, după obşteasca îmbătare. Atunci ori se säru- 
tau şi-şi jurau dragoste veșnică, ori se tăiau unii pe 
alţii, după cum era vinul şi după cum mergea politica. 

Simion Todericiu mu apucase încă să „activeze“ în 
societate, din cauza treburilor care-l îngrămădiseră 
la bancă şi a partidelor nesfîrșite de cărţi de la „Ca- 

-sina romînă“. Chiar în ziua petrecerii din acel an, 
deși era sărbătoare, el rămăsese la bancă pînă după 

prînz, meșterind în hîrtii şi terfeloage. In schimb ple- 
cară la pădure, ca invitaţi ai societăţii vînătorilor, 
doamna Eleonora cu Toderiţă. În calitatea lui de ab- 
solvent de liceu, Toderiţă putea aprinde ţigara în fața 
părinţilor, avea dreptul să se plimbe cu baston pe 
stradă şi să danseze la petreceri publice, conform rîn- 
duielilor tradiţionale. 

Încă de dimineaţă, fanfara pompierilor se adună în 
număr complet — unsprezece persoane — în dreptul 
sediului societăţii vînătorilor, adică sub fereastra odăii 
din fund de la „Cerbul bătrîn“. De-a lungul săptă- 
mânii, această odaie era deschisă beţivilor de pe în- 
treg cuprinsul lumii, dar joia, începînd de la cinci 
după prînz, numai pentru vînători. 

Bătrînul conducător al fanfarei, Kovaci Feri, se 
simţea în forma lui de zile mari. „Banda“ — cum i 
se zicea muzicii — va cînta în faţa „Cerbului bătrîn'“ 
de trei ori singurul marş pe care-l cunoştea, vestind 
norodului că poate emigra la pădure... Ziua era fru- 
moasă : cleștar şi aur ; obrazul lui Kovaci Feri : pur- 
pură, ca mantia și obrazul episcopului romano-catolic. 

Cu toate că era șeful pompierilor şi al fanfarei, Ko- 
vaci Feri nu cînta din nici o unealtă muzicală, după 
cum mu punea mîna nici pe calapoade, acasă, la ciz- 
măria lui. Fusese trompet cu faimă la regiment și era 
agent electoral temut, încît nu-i putea sta nimeni în 
cale. Au fost destule două alegeri de deputaţi şi alte 
două la primărie, ca să se vadă ce ştie şi ce poate un 
bărbat ca dînsul. Plesnise pe unii alegători cu pä- 
mătuful muiat în clei peste fălci, într-alţii vîrîse vîrful 
cuțitului, mîrîindu-le la ureche că-i taie şi face din 
pielea lor cizme pentru aprodul de gală al primarului. 
Kovaci Feri nu lupta niciodată împotriva guvernului. 
Respecta acest principiu cu străşnicie. De aceea, ispră- 
vile îi aduceau răsplată şi faimă deosebită între băști- 
nași. Osebit de asta, avea şi simţ diplomatic. Adulme- 
cînd la o vreme primejdie din partea măcelarului 
lancio Pali, căzuse la învoială cu acesta, împărţin- 
du-şi frăţeşte oraşul între dînşii. Acasă, ţinea o 
calfă şi trei ucenici; deci putea dormi liniştit. În zi 
de tîrg, băieţii cărau cizmele spînzurate de prăjină, 

în urma patronului lor, încovoindu-se din şale și as- 
cultînd înfricoşaţi sudălmi grozave. O părticică de 
s-ar fi împlinit din cîte le spunea Kovaci ucenicilor 
săi, însemna că mici atîta praf nu rămîne dintr-înșii, 
cît se află pe piciorul unei vrăbii. 

Mai cîştiga Kovaci Feri bani şi de pe urma unor 
copii de liceu aflaţi în gazdă la dînsul. Veneau ţărani 
români din împrejurimi, bucuroşi că pot plăti cheltuie- 
lile, aducînd făină și slănină şi făcînd cărăuşie pe la 
bîlciuri, cu cizmele domnului Kovaci, şi-şi lăsau prun- 
cii în seama lui. 

În dimineaţa asta de iulie, casa căpeteniei fanfarei 
fusese stîrnită din zori, în vederea petrecerii vînăto- 
rilor. Cu toate că jupînul n-avea altă treabă decît să 
strige odată cu arțag la trombonişti: „Haida mă, 
daţi-i drumul !“ — totuşi pînă se-mbrăca în uniformă, 
pînă se uita la chivără dacă-i lustruită, „să se vadă 
în ea ochii fecioarei Maria care v-a alăptat, bitangi- 
lor“! — cum zicea către ucenici — trebuia vreme și 
năvăleau griji peste griji. Se mimerise şi aniversarea 
de treizeci şi doi de ani a căsătoriei sale cu doamna 
lulișka, aşa că femeia se îngrijise să-i aducă aminte 
bărbatului fericita zi cînd i-a tras cea dintii bătaie, 
bănuind-o că m-ar fi fost fată mare. 

Deşi trecuseră atîția amar de ani, doamna lulişka 
nu uitase bătaia aceea din noaptea nunţii. In schimb 
nu-şi aducea aminte nici ea tocmai lămurit, dacă în- 
tr-adevăr fusese fată mare ori nu, ca să merite bătaia. 
Cît pentru Kovaci Feri, nu mai era nici el curios să 
cunoască adevărul. 

La cinci dimineaţa, ucenicii, împreună cu patru co- 
pii din clasa a doua de liceu, care erau în gazdă, fură 
aduşi de lulișka în dormitor spre a da onorul aniver- 
sării. Păşeau în vîrful picioarelor. „Ca îngerii“ — 
poruncea în şoaptă nevasta lui Feri emoţionată. „Aşa... 
Ingenuncheaţi lîngă pat!“ Copiii îngenuncheară. Le 
era somn şi păreau necăjiţi. Kovaci dormea cu obrazul 
spre perete; șalele i se ridicau sub plapumă, ca foii 
cei mari de la fierăria din gară. La un semn făcut cu 


1 Bitang = copil din flori. 

mare grijă de iulișka, ucenicii cizmarului și ai liceu- 
lui începură să urle pe şapte glasuri : Menyböl az an- 
gyal !... o cîntare religioasă, pe care femeia se căz- 
nise degeaba să le-o vîre în cap. Romînii cel puţin, 
habar n-aveau ce îndrugă ; ungurii se uitau jimbîn- 
du-se la șalele jupînului. Ar fi avut plăcere să taie 
hălci cu cuţitele ca-n slănină. 

Trezit de mugetul serafimilor nemîncaţi, Kovaci 
Feri care era nărăvaş — vorbea-n somn și-și crîșnea 
măselele de credeai că le dă pe tocilă — sări năpras- 
nic şi se bulbucă la ei, izbindu-se cu ceafa în stavila 
înaltă a patului. Copiii tăcură înfricoşaţi; lulişka se 
topi în aducerile aminte de după bătaia din noaptea 
nunţii și bîigui : 

— Feri... dragă Feri... Azi e ziua moastră... 

— Dute-n fundul iadului! — se stropși Kovaci 
Feri la dînsa. Iar voi căraţi-vă acum în clipă, că vă 
pun în spinare cîte calapoade pe lume... Dumnezeii 
voştri de păduchioşi ! 

Ceata îngerească se împrăștie cu un simțămînt pä- 
gîn de bucurie tăinuită. (Tare sîntem ispitiţi să cre- 
dem că Adam şi Eva au fost la fel de vicleni în cea- 
sul izgonirii din rai.) Mai întîi, era bine așa: măcar 
de l-ar lua dracul pe domnul Kovaci, în ziua care, 
după cît se pare, îi era tot atît de urîtă lui, cît de 
dragă-i era mevesti-sii. Afară de asta, mirosul din 
odaie nu aducea nici pe departe a parfum din tran- 
dafirii raiului. Primiră mai tîrziu, drept mîngiiere, 
lacrimile vărsate de lulișka-neni şi cîte o ceșcuţă de 
orez cu lapte, prefirat cu scorţişoară. 

Kovaci Feri porni, cu măreție îmbufnată, la aduna- 
rea fanfarei. Dete ucenicilor îndrumările de cuviinţă, 
iar copiilor de liceu le porunci să nu care cumva să-și 
arate obrazurile în preajma maialului, că le face găuri 
pe buze, ca la ghete, după care le coase guriie cu 
sfoară şi-i duce la tîrg spre a-i vinde în loc de încăl- 
țăminte. Trecu pe la cîrciuma lui loșca din colț şi 
răsturnă peste cap, unul după altul, patru ţoiuri de 
trăscău turbat. Curajul dintr-însul se aprinse pe dată; 


1 Îngerul din rai. 

Kovaci Feri se îndîrji şi începu să se uite strîmb la 
lume. 3 


..-Petrecerea era peste seamän de plăcută în ceasu- 
rile de după amiază. Vînătorii erau beţi de glorie şi 
de vin; am putea spune că mai mult de vin decit 
de glorie. Președintele societăţii, același domn sub- 
prefect Kenderessy, stătea urcat pe butoi, avînd o 
coadă de vulpe agăţată de reverul redingotei. Cineva 
făcu propunerea să se tragă focuri de armă în cinstea 
zilei. Pădurarul era de faţă, cu flinta după gît şi se 
lăuda lui Kenderessy, că el, dacă umple cele două ţevi 
după anumită ştiinţă a lui şi trage dintr-o dată co- 
coașele, apoi domnii vînători pot întinde pălăriile cu 
gura-n sus, ca să culeagă stelele de pe cer, care vor 
cădea una cîte una sub nasul lor. 

— De felul meu nu sînt lacom, zicea pădurarul. De 
plăcut îmi place un pahar două de vin, dar stelele le 
duc în spinare acasă la domnul Kenderessy și nu va 
lipsi una... Adevărat — recunoștea înduioşat pădura- 
rul — dacă-i vorba de lemne, cată să ciupesc şi eu. 
Care ce poate. Dar stele... ferit-a sfîntul. Nu mă ating 
de ele. Ce-i a domnului Kenderessy i-a domnului Ken- 
deressy şi basta. 

Auzind unii membri ai societății planurile pădu- 
rarului, au intervenit serios şi cu autoritate să mu se 
tragă nici un foc. Unii spuneau că pocnetul armei le 
întoarce măruntaiele şi varsă îndată ; alţii, mai vi- 
cleni, ziceau că nu trebuie speriaţi copiii. Petrecerea 
începuse a se înteţi. Răbufneau chiote, iar fanfara mu- 
gea cumplit. 

Doamna Eleonora Todericiu părea puţin tulburată. 
Venise la maial, se înţelege, de dragul lui Toderiţă. 
Dar ochii căprui, de o mare putere de ispitire ai lui 
Ștefan Cristea, avocat tînăr, aşezat de curînd la Dej, 
nu căzuseră mai puţin în cumpănă cînd hotărise să 
plece la pădure. Înainte de prînz, Eleonora Todericiu 
își luase partea de ușoară cutremurare din schimbul 
de priviri cu Cristea. Se răspîndise într-însa unda 
răscolitoare a refrenului: „altă primăvară, altă dra- 

goste“. In brazda primitoarei sale vieți era de ajuns 
să pice, aproape neobservat, un grăunte și atunci rodi- 
rea izbucnea stufoasă ca-n pămîntul care nu cu- 
noaşte tristețile răcirii. Mai pe urmă, descoperi ca pe 
o noutate surprinzătoare că băiatul ei, Toderiţă. vor- 
bea cu o fată, despre care n-ar fi putut spune că-i fru- 
moasă. Puțin mai înaltă decît statul mijlociu, îmbră- 
cată în rochiţă simplă de pînză plisată, dar atît de 
albă, atît de necrezut de albă şi de proaspătă că părea 
un crin în ceasurile dimineţii, fata cuprinsă în privi- 
rea pătrunzătoare a Eleonorei făcea o impresie de- 
osebită. Toderiţă, înalt, cu părul uşor ondulat, zvelt şi 
tandru, o uimea. Se mişca vioi, avînd totuși în ținută 
ceva neted şi lin, ca o uşoară tivitură de tristețe de- 
asupra clocotului tineresc. Eleonora îl privi, ca şi cînd 
l-ar fi zărit întîia oară în viaţa ei. N-avusese prilejul 
să-l vadă pînă atunci în mijlocul unui freamăt în 
care Toderiţă să apară dincolo de copilărie, desprins 
din frînghiile ocrotirii familiare. Toderiţă era bărbat ; 
discuta cu alți bărbaţi de seama lui, ori mai vîrstnici 
ca el, sta de vorbă cu o fată pe care şi-o alesese singur, 
se plimba cu ea, glumea și rîdea, păstrînd o cum- 
pănă ciudată de seriozitate, care putea fi observată 
de departe. 

Ochii doamnei Eleonora aveau destulă îndemînare 
ca să cerceteze în fulger și mişcările avocatului Şte- 
fan Cristea. TI văzu stăruind lîngă tînăra nevastă a 
domnului Dumbrăveanu, de care se lipise de vreo 
două ceasuri. Avu în acel moment simțămîntul amar 
al unei neaşteptate striviri între puteri mai mari decît 
erau ale ei. Închise ochii şi se răzimă de bradul de 
alături, fîlffind încet, mai mult din obişnuinţă, evan- 
taiul. Nu cunoscuse încă înfrîngeri ; era întîia oară că 
întîmpina acest trist și de meînlăturat soroc al femei- 
lor obișnuite să placă prin exteriorizarea cu orice preţ 
a farmecelor ispitirii. Purtarea avocatului Cristea 
era mai mult ca lipsită de curtenie, în orice caz, atît 
de depărtată de felul în care Eleonora era sigură că 
va fi, încît amărăciunea o cuprinse ca o boală, dîndu-i 
aproape dureri fizice. Pe marginea golului în care se 

cufunda încet, ca într-un amurg, se ridica, limpezită 
de lumină nouă, silueta lui Toderiţă, viguroasă, smul- 
gîndu-se biruitor din umbra vieţii de familie, din acele 
urzeli de minciuni şi viclenii în care-şi avusese şi ea 
partea pînă astăzi, cînd fruntea i se izbea neașteptat 
de porţile vieții. 

Poate că lipsa de interes a tînărului avocat Cristea 
era o simplă întîmplare trecătoare ; poate că Eleonora 
Todericiu ar fi făcut o sforţare să se încredinţeze de 
puterea încă vie a farmecului ei, atrăgîndu-l din nou 
spre dînsa și dîndu-i doamnei Dumbrăveanu o lecţie 
de femeie care nu iartă. Dar clipa în care i s-a părut 
că-i tratată de acel tînăr avocat altfel decît era obiş- 
nuită, se întîlnea în ea cu clipa cînd descoperea că e 
mama unui bărbat şi nu a unui copil. Eleonora To- 
dericiu nu cunoștea remuşcarea. Înţelegînd că soţul 
ei urcă în cariera lui de bancher exact atitea trepte 
cîte cobora ea, supunîndu-se dezmierdărilor preziden- 
tului Samoilă Vancea de Buteasa, străbătîind apoi 
dincolo de această relaţie, în lărgimea vieţii ei uşu- 
ratice, se simţea scutită totuşi de procese lăuntrice. 
Nu numai că nu fusese oprită, ci se simţise încura- 
jată pe această cale. Că mai apoi îşi alesese singură 
şi cărări lăturalnice, socotea că e firesc. Iat-o însă 
la marea și inevitabila cotitură : băiatul despre care 
nu crezuse niciodată că va fi altceva decît un copil 
de şcoală, era bărbat. Marea ei putere de ispitire pă- 
rea că dă greș în faţa avocatului Cristea, odată cu 
intrarea lui Todiriţă în arena vieţii. 

Nu-i rămînea decît să suporte mîngfierile destul de 
obositoare ale lui Vancea, îndată ce se va întoarce de 
la Viena? Avea să-și reproşeze ceva ? Eleonora se 
trezi din amărăciune cu un zîmbet rău: da... Poate că 
n-a făcut atîtea cîte ar fi vrut să facă. Nu întîlnise în 
zilele ei nici o doamnă bătrînă care să nu-i spuie cât 
de mult regretă că a fost prea virtuoasă, chiar dacă 
nu fusese... 

Se mişcă tulburată de sub brad şi intră într-un grup 
de prieteni, 'apoi se întoarse iarăşi spre locul de unde-l 
zărea pe Toderiță în mulţimea de băieţi și fete. 

VI 


Toderiţă Todericiu privea uimit fata îmbrăcată în 
alb care sta între doi brazi cu cetina împreunată, 
ca într-o cadră. Era negreşit ceva atît de îngrijit în 
prospeţimea ei, atît de firesc potrivit întregii făpturi 
zvelte, de pui de căprioară, că rămase covîrşit de încîn- 
tare. Fata era brumetă. Avea păr megru, sprîncene de 
asemenea negre arcuite prelung, ochi căprui 'adînci, 
dar culoarea obrazului și braţele-i înfățişau o îmbinare 
delicată ialbă-roză. Întîmpinînd privirea lui Toderiţă, 
se îmbujoră, apoi zîmbi. Ochii ei îl învăluiră într-o li- 
cărire scurtă de bucurie, ca şi cum war fi aşteptat acea- 
stă întîlnire. 

Băiatul avu din primul moment impresia că mai 
văzuse undeva acest chip de fată. Farmecul ei, pri- 
virea în ceea ce are adînc, dincolo de forma şi culoa- 
rea ochilor ; punctul strălucitor de lumină în care se 
adună întreaga putere de viaţă, se împleteau parcă 
într-însul cu amintirea unei emoţii mai vechi. Rămase 
o vreme încurcat, pe gînduri. Îl chinuia un fel de 
timiditate şi se luptă s-o biruiască. 

Viaţa îl prinsese, de la vîrsta celor dintîi înţelegeri, 
în nişte ţepuşe care-l sfîşiau încet, prelung. Indelet- 
nicirile părinţilor lui, lipsa de omenie a tatălui faţă 
de slugile din curte şi cruzimea cu care distrugea 
vieți amärîte, pălindu-le în frunte cu buzduganul băn- 
cii, bănuielile care-l rodeau faţă de purtarea ma- 
me-sii, crescuseră în închipuirea lui, prefăcîndu-se în 
vedenii care-i tulburau sufletul în nopţi zbuciumate 
de nesomn. 

Toderiţă Todericiu se înäițase, după cum am mai 
spus, singuratic, citind şi visînd. Aştepta întîlnirea unei 
priviri care să i se pară curată şi caldă ; tînjea după 
sprijinul unei prietenii învăluitoare ; purta în cap luni 
de zile chipul eroilor din cărţi, pe care-i îndrăgea ca 
pe imagini dintr-o lume a lui, nebatjocorită de nimeni. 
Dorea un ostrov de verdeață și de lumină, ca să scape 
de povara „educaţiei“ părintești, de brutalele izbucniri 
ale tatălui, de problemele carierii, de înfumurările ri- 

dicole ale rangului, de disprețul Eleonorei Todericiu 
faţă de femeile şi fetele lipsite de avere. 

Mirarea răscolită de fata care apăruse în chenarul 
verde al cetinei de brad, licărirea bucuriei din ochii ei 
căprui, adînci şi buni, îi pătrunseră brusc în suflet. 
Acei ochi întîlneau în el ardoarea unei tinereţi visă- 
toare ; sinceritatea sălbatică a unei inimi pure și do- 
rinţa nerăbdătoare de a se smulge cu o clipă mai de- 
grabă din cătușele vieţii de pînă atunci. 

Făcu, foarte uşor ameţit de emoție, pașii care-l des- 
părțeau de fată. 

— Domnişoară... văd că aici, la maial, cunoștința 
se poate face fără multe forme... Eu sînt Toderiţă 
Todericiu... Ajută-mă să-mi aduc aminte unde te-am 
mai văzut 2... 

Se opri, surprins de propriile lui cuvinte, de îndrăz- 
neala-i neobişnuită. Fata nu mai era albă, ci roşie ca 
floarea de mac. Ochii-i păreau uimiți, dar în adincul 
lor Toderiţă observă din nou ţîşnirea de lumină. Era 
adunată toată în priviri. Todericiu n-ar fi putut spune 
dacă-i frumoasă ori nu; era ceva mai puţin şi ceva 
mai mult ca frumoasă. 

— Mă cheamă Laszlo Aranca, răspunse ea ungu- 
reşte. Te cunosc pe dumneata mai de mult... adăugă, 
încurcându-se puţin în mişcări. li întinse mîna. 

Toderiţă primi încîntat revărsarea de viaţă care 
curgea spre el ca un fluviu nevăzut, prin vadul alb 
al celei dintîi impresii. Îl măgulea mărturisirea că-l 
cunoaşte; se simţea bucuros și mîndru. Faptul că 
noua lui cunoștință era unguroaică, părea a-l stîn- 
jeni însă, ca o umbră care înnegura farmecul acelui 
ceas. 

';— Te miri că-s unguroaică 2 — întrebă fata jucîn- 
du-și privirile asupra tînărului. Buzele-i rămaseră 
uşor întredeschise, ca şi cum întrebarea ar fi trebuit 
să continue. 

Toderiţă zîmbi cu stîngăcie și se uită din nou la 
ea. În acea clipă de încrucișare a privirilor, se desă- 
vîrşeau împletiri ciudate; cei doi tineri se cercetară 
cu încordare. 

— N-are nici o importanţă, zise tulburat. E ade- 
värat că sînt surprins... Vezi.. nu m-am gîndit nici- 
odată că fata care... care-mi va plăcea... va fi un- 
guroaică... 

— Şi acum? — întrebă Laszlo Aranca surîzînd. 

— Acum... e foarte bine. Foarte bine domnişoară. 

Fata-şi retrase încet mîna : 

— Oi 1... cîte prostii sînt în lumea asta... Eu te-am 
văzut acum doi ani... Da, poate sînt mai mult de doi 
ani... La serbarea noastră... 

— Unde? 

— La şcoala civilă 1... Nu-ţi aduci aminte? Dacă 
nu-ţi plac ungurii, de ce-ai venit la serbarea şcolii 
ungurești ? 

— Am învăţat şi eu liceul unguresc... Ne-am dus 
cu clasa întreagă la serbare... Da... Acolo te-am vă- 


zut l... Acolo te-am văzut! — răspunse Toderiţă cu 
ochii larg deschiși. 

— Ți-aduci aminte? — întrebă fata aplecîndu-se 
uşor. 


— Erai la dreapta corului... lîngă cortină... O! 
dumneata eşti? Dumneata ești ? 

— Da... eu sînt. Dumneata... stăteai aproape lipit 
de scenă, zise rîzînd Aranca. 

— Bine... dar... păreai mult mai mică... se miră 
Toderiţă venindu-şi încet în fire... Cum ai putut crește 
așa înaltă ? 

— E destul de mult de atunci, răspunse fata cu 
glasul pierdut parcă în depărtare. Am aproape opt- 
sprezece ani acum... 

— Eşti încă la şcoală ?... întrebă tînărul. 

Laszlo Aranca tresări : 

— A, nu... Adică... da. Dar nu mai sînt la şcoala 
aceea... Învăţ altceva... 

— Ce? 

Fata ezită o clipă, apoi răspunse uitîndu-se în ochii 
lui Toderiţă : 

— Croitoria. Te-am văzut, cred, de o sută de ori 
de atunci... 


! Un fel de gimnaziu. 

— M-ai văzut ? Unde? 

Întrebarea lui Toderiţă sună nefiresc. Îi apăruse în 
închipuire figura mînioasă a lui Simion Todericiu. 
„D-aia cheltuiesc cu tine, ca să te-rihăitezi cu croito- 
rese? Vreau să-ţi deschid carieră strălucită și tu me 
faci de rîs?“ Asemenea şi indignarea dispreţuitoare 
a mame-sii : „Să ne compromită Toderiţă cu o croi- 
toreasă !“ 

Spriîncenele fetei se încruntară ca într-o sforţare : 

— Te-am văzut pe stradă... Te duceai la şcoală... 
Cu capul în nori, ori cu fruntea aplecată... 

Schimbările neaşteptate ale tînărului îi apăreau evi- 
dente. Îl privea totuși cu un fel de stăruinţă sfioasă. 

— Văd că n-ai pus cetină de brad la butonieră! 
Cum se poate, domnule Todericiu ? Doar sîntem la 
maial ! 

— Să nu-mi zici domnule Todericiu, protestă To- 
deriță, cercînd să se smulgă din întunecările care-l 
trăgeau la fund. De unde ştii cum mă cheamă ? 

— Dar nu mi-ai spus adineauri? — zîmbi Aranca 
puţin obosită. 
=- — Ba ţi-am spus... Spusele astea nu se pot descurca 
însă niciodată... „Sînt cutare“... „Sînt cutare“... Se 
aud mume care zboară-n vînt... 

— Bine... răspunse fata cu același aer de ușoară 
oboseală. Gîndeşte-te, domnule Toderiţă, că dacă 
te-am întîlnit de o sută de ori a trebuit să aflu cine 
eşti... Poate știu şi din altă parte... 

Tăcu, apoi întrebă cu vocea schimbată : 

— Nu? 

Tînărul simţi din nou val de căldură la inimă. Fe- 
lul în care-i şoptise Aranca această întrebare la ca- 
pătul cuvintelor obosite, felul în care se uitase la el 
pe sub genele lungi, îi dădură simțămîntul unei du- 
reri adinci și dulci. 

— Aranca, îmi pare rău că n-am ştiut... Poate n-aş 
fi fost atît de singur... Atît de trist... Ţi-a vorbit cineva 
de mine ? 

— Dumneata trist ? — se miră fata. Băiatul direc- 
torului de la banca „Someşșana“, trist ? N-are la cine 
se gîndi ? 

— Te rog să nu-mi zici dumneata... Cine ţi-a vor- 
bit de mine? 

— Dar cum să-ţi zic? Toderiţă? Tivadar ?... E 
prea lung... Ungurii spun Tivi... Hai să-ți spinam 
Todi. Vrei să ştii cine mi-a vorbit de dumneata ? Imre 
baci... Vizitiul domnului director Todericiu. Mi-ena 
unchi. Fratele mamei. Mi-a povestit mult, mult de tot... 

Fata se uită grăbit împrejur, apoi se întoarse spre 
băiat: 

— Ţine-mi săculeţul, Todi... Vreau să-ţi rup o ra- 
mură de brad... 

Îi întinse punga la fel de albă, ca și rochiţa, avînd 
mai sus de mijloc o broderie colorată. 

Atunci se apropie de cei doi tineri o femeie ca de 
patruzeci de ani, mărunţică, pieptănată simplu, îm- 
brăcată cu fustă neagră şi cu bluză albă din pînză la 
fel cu rochița fetiţei. Se opri la cîţiva paşi şi vorbi 
blînd : 

— Aranca, sufletul mamei, vino puţin încoace... 

Fata-şi întoarse iute capul. Miinile ei urmau să ţie 
reverul lui Toderiţă care privi spre femeia din apro- 
piere, surprins, cu un surîs rătăcit pe buze. Aranca 
cercetă fulgerător chipul băiatului şi-i prinse zîmbe- 
tul. Era bun, dar nehotărît şi confuz. Se desprinse 
încet : 

— Viu, mamă dragă, răspunse cu duioșie. Mă 
aștepți ? — întrebă pe Toderiţă. 

— Desigur că te aştept, făcu băiatul. 

Indată ce fata se depărtă cu mamă-sa, se răsuci 
instinctiv căutîndu-şi şi el cu ochii mama. O zări sus, 
pe colină, între domni şi doamne din societatea vînă- 
torilor, 'pe latura dreaptă, unde se aflau rominii. Se 
bucură că nu-i întîlnește privirea, apoi trecu lîngă 
bradul din care rupsese Aranca vîrful de cetină şi se 
răzimă închizînd ochii. Doritor să găsească o clipă 
de destindere, îşi lăsă miinile în jos.: Simţi numaide- 

cît greutatea punguliţei pe care i-o încredințase fata. 
` Deschise ochii cercetînd cu melancolie săculeţul alb, 
brodat frumos, în culori vii, curat, aproape străluci- 
tor, ca şi rochiţa, ca şi întreaga înfățișare a fetei. Zări 
fără să vrea, prin deschizătură, pieptenele brun şi 

marginea unui carnet albastru. Nu putea înţelege ros- 
tul acelui carnet. Cercetă împrejur să vadă unde-i 
Aranca. Se dusese binişor departe, vorbind cu mamă- 
sa şi cu încă o femeie. Toderiţă scoase carnetul într-o 


doară, cu gîndurile difuze şi-l privi. Era o legitima- 
ție de cale ferată. O deschise, devenind curios. În 
stînga se vedea fotografia fetei: aceeaşi figură atră- 
gătoare, cu ochi ciudaţi, adînci. In dreapta, numele ei: 
Laszlo Aranca, iar dedesubt numele tatălui: Laszlo 
Endre, lăcătuş mecanic la depoul de locomotive. 
Toader Todericiu simţi răceală duşmănoasă pe şira 
spinării. Lăcătuş la gară... Îl vedea parcă înaintea 
ochilor, cu şuba pe umeri, năclăit de funingine, întu- 
necat, poate brutal. Aranca era fata unui lăcătuș... 
Și Imre baci... Bietul Imre baci... E unchiul ei... 
Vru să închidă carnetul. Apăru atunci dintre file 
colţul unei alte fotografii. O prinse încet, scoțînd-o la 
vedere. Se uită la ea fără interes deosebit, apoi în- 
mărmuri. Sîngele-i năvăli în inimă, ameţi puţin şi se 
clătină pe picioare. Fotografia era a lui, aşa cum se 
înfățișa în tabloul absolvenţilor liceului din Dej. 
Cînd se întoarse Aranca, îl găsi privind pierdut 
zarea străpunsă de brädet. Se lăsa răcoare, cerul îşi 
pierdea încet albăstrimea, iar dinspre miazănoapte se 
ridicau nori uriaşi, părînd a dori să cuprindă lărgi- 
mile lumii. Fata venea îmbujorată. Ochii-i erau aţintiţi 
asupra punguliţei, de acolo fugiră cercetînd iuți peisa- 
jul pe care aştepta să-l găsească în obrajii lui Tode- 
riță. iun S 
În clipa 'cînd întindea mîna după punguliţă, răzbiră 
dinspre rondoul de dans strigăte şi înjurături. Tinerii 
se întoarseră, miraţi ; erau la zece-cincisprezece paşi 
de gîlceavă, aşa că puteau vedea figurile mînioase ale 
celor porniţi pe răfuială. Se certau bărbaţi de vîrste 
amestecate; mulţi dintre ei se grămădiseră în väl- 
măşag ducînd de mână femeile şi fetele cu care doreau 
să danseze şi care trebuiau să fie negreşit părtaşe la 
voiniciile ce urmau să se arate. 

VII 


T reburile din jurul fanfarei se-ncurcaseră. Mai în- 
tii de toate, şelul, Kovaci Feri, îşi lăsase oamenii de ca- 
pul lor. Dînsul era ocupat cu ceremonia tradiţională a 
închinării paharelor de vin, la fiecare familie de frunte. 
Este de la sine înţeles că umblarea trudnică a lui 
Kovaci începuse sus, la vînători, unde poposi proţă- 
pindu-se în fața butoiului pe care-l privea cu respect 
ierarhic, dar şi cu adîncă duioşie. Domnul subprefect 
Kenderessy, preşedintele societăţii, pusese îndată în 
mîna vrednicului bărbat o cană ca de jumătate de 
litru, slobozită atunci din butoi prin hărnicia plină de 
credință a pădurarului. Vinul dănţui o vreme sub ochii 
lui Kovaci Feri, spumînd şi strălucindu-și mărgelele 
în bătaia soarelui, după care se linişti şi-şi îmbie bu- 
chetul. 

Nasul încercatului luptător tremura ca o nară de 
cal însetat, iar buzele i se uscară ca suflate de vînt 
fierbinte. Dar Kovaci Feri nu era mîrţoagă, ci om cu 
mare ştiinţă a obiceiurilor din străbuni. Cunoştea deci 
că nu se cade să răstorni cana cu fundul în sus mai 
înainte de a rosti oraţia şi închinăciunea cea de cu- 
viință, chiar dacă ai pieri de sete, lingă butoiul în 
care se afla izbăvirea. 

— Prea stimate domnule subprefect — începu deci 
a vorbi căpetenia pompierilor ridicînd cana pe o lature, 
în dreptul nasului şi împingînd uşor chivăra de cru- 
ciat spre ceafă — înălțimea sa domnul dumnezeu a 
lăsat pre lume oameni care cuvintează şi  dobitoace 
care nu cuvîntează. Acestea tac și se uită întristate 
în pămînt, căutînd iarbă, unde este şi unde nu este... 

Domnul Kenderessy încuviință filozofic și bine- 
voitor : 

— Aşa este, Feri! 

— A mai lăsat înălțimea sa — continuă Kovaci 
Feri o leacă îndirjit — să curgă în lume vin şi rachiu, 
punînd stavilă între noi şi dobitoace. Oamenii beau 
vin şi trăscău, iar dobitoacele apă. Din apă li se trage 

mîhnire fără leac. Intr-o zi, un oarecare om, care iubea 
dobitoacele, ne-a povestit nouă o întîmplare. lată, fra- 
ților — a zis — eu îmi petrec zilele cu caii şi cu mä- 
garii mei, care poartă poveri şi-mi aduc dobîndă bună. 
Umblînd prin sate şi oraşe, mă opresc la cîrciumi şi 
aflu desfătare în vin, iar caii şi măgarii stau în uliţă 
și cugetă întristaţi la osînda lor, care este: apa. 

— Să se întristeze şi să cugete — strigă cu înver- 
șunare preşedintele vinătorilor, domnul Kenderessy, 
care continua să asculte solemn oraţia, cu o cană de 
vin la fel de mare în mînă. Să cugete şi să se întris- 
teze, avînd căpăţini destul de lungi să-ncapă în ele 
mîhnirea |... 

— Aşa este — întări de data asta Kovaci Feri — 
aşa este precum spuneţi dumneavoastră, domnule pre- 
şedinte. Într-o zi, ce credeţi că am făcut 2—ne-a între- 
bat pe noi omul care-și povestea întîmplările petrecute 
în lume. — Te poftim să ne spui numaidecit ce ai fă- 
cut, am răspuns într-un glas, noi, care eram de faţă, 
bînd băutura dinaintea noastră. 

Atunci omul acela ne-a răspuns zîmbind: — Iată, 
fraţilor, eu am ieșit din cîrciumă şi m-am dus la te- 
leaga cu măgari. Slugile se jimbau la mine, fiind oa- 
meni din prostime care-și umplu pîntecele cu apă, în- 
tocmai ca dobitoacele. Într-o mînă aveam o căldare cu 
vin, într-alta una cu apă. Am pus căldările sub botul 
măgarului de cea și m-am uitat la dînsul cu blîndeţe. 
— Prietene măgar — am zis — fii şi tu o dată domn. 
Bea de unde-ţi place. Vreau să nu te mai văd trist 
şi doresc să ţii minte că ai slujit unui stăpîn ca mine! 
Ce credeţi, fraţilor? —a strigat acel om către noi ; din 
care căldare a băut măgarul ? Noi — urmă să cu- 
vînteze Kovaci Feri — moi ne-am uitat unii la alţii 
și n-am putut da răspuns. Eu, domnule președinte și 
cinstită adunare, am zis totuși, cu glasul cumpănit 
în îndoială : cred că a băut apă... 

— Şi de ce crezi că a băut apă? — a strigat cu 
glas încă mai înalt omul cu măgarii. 

Atuncea am răspuns cu tărie toţi care eram de faţă, 
în cor : Și 


— Pentru că era un măgar! 

— Aflîndu-ne aici laolaltă, domni şi bărbaţi, buni 
preţuitori ai vinului şi nefiind între noi nimeni să 
poltească apă — a sfîrşit Kovaci oraţia sa — eu mă 
închin de sănătate și zic: atîta apă să văd în zilele 
mele cît vin va mai rămîne în această cupă, după 
ce-o voi deşerta. A 

Vînătorii se veseliră izbindu-şi cănile unele într-al- 
tele. Erau bucuroşi că neiubind apa, nu sînt asemenea 
dobitoacelor, deci băură cu toţii, aruncînd cănile. Sub- 
prefectul Kenderessy ciocni cu Kovaci Feri, după care 
ducînd samîndoi cănile la gură, își răsturnară capetele 
pe spate şi băură, sprijinindu-se unul într-altul dim 
umeri. Dinspre fanfară pătrunseră atunci acordurile 
unui vals, ceea ce-l făcu pe subpreliectul Kenderessy 
să cîrnească din nas, ca şi cum i-ar fi rămas acreală 
din vin în gît. 

— Ar trebui să mai încetăm odată cu porcăriile 
astea nemţeşti, se jimbă supărat către Kovaci Feri, 
în vreme ce căpetenia pompierilor îşi ștergea mustă- 
țile cu mîneca tunicii. Ori sîntem cine sîntem, ori nu 
sîntem, adăugă crîncen subpreiectul. Porunceşte-le să 
cînte ceardaş... 

Kovaci se uită o leacă strîmb înainte, așteptînd 
să-şi vie în fire. Părea că încearcă un fel de răspîn- 
dire a ființei sale în ceva larg şi nedesluşit, ca să nu 
plesnească. El însuşi mărturisea că uneori, la băutură, 
i se amestecă sufletul cu trupul într-un fel de ghem 
care i se pune în gît şi trebuie să afle scăpare rîgîind 
din afund. Atunci se linişteşte și se împacă în inima 
lui, devenind înțelept şi fără alte pretenţii. 

— Domnule preşedinte — răspunse aplecîndu-şi 
barba-n piept — eu unul sînt cătană veche și cunosc 
care va să zică slujba. Cine mă plătește, și cine-i mai 
mare, acela poruncește. Nemţii nu-mi plac nici mie ; 
deci ducă-se dracului cu valsurile lor cu tot... Îndată 
ce isprăvesc închinăciunile aici, mă duc şi pun rîn- 

duială între tromboane... Am să poruncesc să cînte: 
„Kossuth Lajos azt izente...” ! 


— Asta nu! — protestă Kenderessy necăjit. Nu-mi 
plac valsurile nemţțeşti, dar să nu-mi vîri mie în urechi 
nici pe Kossuth... Îl vezi pe Sebestyen ? — întrebă 


arătînd spre rondoul de dans. 

Kovaci Feri se întoarse încet. Pleoapele i se miş- 
cară cu oarecare greutate. Sebestyen, ofițerul de 
jandarmi, se uita cruciş la fanfară şi dădea semne 
de nedumerire, ca unul care deosebea anevoie melo- 
diile, la acel ceas înaintat. 

Kovaci Feri ena,precum am mai spus, omul guver- 
nului. Dar numai pînă la zece pahare de vin sau pînă 
la şase păhărele de trăscău. De acolo înainte îl cerca 
un fel de melancolie ; se socotea ticălos mare, îi era 
rușine de isprăvile guvernamentale şi devenea răz- 
vrătit. Îşi da pe faţă ura faţă de nemți, se scîrbea 
de guvern. Cînd îi ceru Kenderessy să-nceteze odată 
cu valsurile, starea şefului muzicii urca încet şi sigur, 
spre încrîncenări revoluționare. Hotări deci să porun- 
cească fanfarei cîntecul lui Kossuth. Subprefectul Ken- 
deressy îl zărise însă pe Sebestyen în mijlocul rondou- 
lui de dans, iar de altă parte el nu era revoluționar 
nici măcar în stare de beţie. 

Kovaci Feri se jimbă spre Sebestyen şi simți îndată 
adieri potolite în locul avîntului revoluţionar de o 
clipă. 

— Hm, mormăi cătrănit. Bine... domnule subpre- 
fect... N-am să poruncesc cîntarea lui Kossuth. Dar 
valsurile le opresc numaidecit... 

Kenderessy pricepu că valsul va fi cîntat totuși 
înainte, de frica lui Sebestyen şi oftă suduind în 
taină. 

În rondou, gîlceava sporise. Domnișoara Deneş Bo- 
rișka, fata jurisconsultului județean, o blondă foarte 
încrezătoare în rangul familiei şi — după cît se 
vedea — în pasul ei deosebit de mîndru, se apropiase 
de fanfară fimpreumă cu mama ei şi cu tînărul practi- 


1 Cîntec revoluţionar maghiar de la 1848. 

cant Palotay. Meşterii din fanfară erau necăjiţi și 
mai ales însetoşaţi. Urmăreau cu ochii bulbucaţi le- 
gănările de o liniştită trufie şi huzur ale lui Kovaci 
Feri din preajma butoiului şi-i numărau înghiţiturile, 
jurînd în sinea lor părăsirea neîntîrziată a slujbei, în 
vederea recuperării forțelor pierdute pe gura trom- 
boanelor. Osebit de asta mai venise lîngă ei și ticălosul 
de Komjat Pişta, un fîlăcău care se ținea numai de 
năzbiîtii. Proțăpindu-se în faţa lor, Pişta începu a 
suge lămîie, ca să se răcorească. Meşterii simţiră 
strînsoare în gîtlejuri, iar buzele prefăcute în pungi 
uscate li se țuguiară pe trîmbiţi şi pe clarinete, lipin- 
du-se acolo ca niște ventuze. Komjat Pişta sugea în- 
chizînd ochii şi minunîndu-se de acreală; drept rezultat 
al 'iisprăvii, fanfara se opri, iar muzicanţii începură a 
înjura, mugind cu glasuri rupte după vin. 

Atunci ajunse Deneş Borişca pe dinaintea lor, täl- 
măcindu-și dorinţa să joace valsul, pentru care coborîse 
pînă acolo. 

— Bucuros cîntăm domnişoară — cîrîi Cinkota 
Mate, care ţinea locul lui Kovaci Feri — dară noi 
nu mai avem suflare. Am făcut ţiglă în gît ca găinile 
pe vreme de secetă. 

Tînărul Palotay, care o însoțea pe Boriska, aduse 
degrabă un ulcior de vin şi repuse gîtlejurile pe linia 
de plutire. Oamenii din fanfară se mai uitară o dată 
crunt spre locul unde se lăfäia Kovaci Feri, apoi su- 
flară în trîmbiţi. 

Acordurile valsului răzbiră pretutindeni umplînd 
polul dintre brazi. Sus„la vînători, stîrni supărarea 
lui Kenderessy, jos răscoli parte din tineret care nu 
dorea să danseze valsul, ci ceardaşul. 

— Să lăsaţi dracului ţopăiala asta nemţească, strigă 
Komijat Pişta către Cinkota Mate. 

Acesta ridică din umeri şi arătă cu ochii bulbucaţi 
perechea de cuconi care dansa. 

Lîngă Komjat apăru un flăcău blond, cu cămașă 
albă răsfrîntă peste gulerul hainei şi ceru și el ceardaş. 

— Aici sîntem în ţara ungurească !—strigă Komjat 
înverşunat. E prea destul că la armată ne-au porun- 

cit nemţește... Nu mai vreau s-aud de ei cît o fi lumea 
lume. 

Tînărul cel blond se amestecă în vorbă : 

— Domnişorii ăştia poftesc vals ca să danseze 
singuri... Să nu se amestece cu noi... Asta n-o las!... 
Mate baci, se întărîtă la Cinkota, trage-i un ceardașş ! 

Mama domnişoarei Borişka se făcu roşie ca racul. 
Era tocmai să-şi strige soțul, cînd auzi vorbele acelui 
tînăr. Se opri, îl măsură de sus pînă jos, apoi îi șuieră 
părerile dînsei : 

— Mi se pare că tu ești tinichigiul care ai reparat 
burlanele casei noastre, zise privindu-l cu ochii adu- 
nați. Nu mă mir că te văd atît de obraznic... Am să-i 
spun meşterului să te dea afară. 

Tulburat de gîlceava care sporea, ofițerul de jan- 
darmi Sebestyen se apropie de locul cu pricina. Îşi 
lăsase pălăria cu pene de cocoș undeva, lîngă un brad, 
era descheiat la guler şi părea binişor făcut. Ajunse 
aproape de fanfară tocmai cînd se întorcea şi Kovaci 
Feri. Chivăra de căpetenie a pompierilor îi lumecase 
într-atîta pe urechea dreaptă, încît te mirai cum îi 
mai sta pe cap. Probabil în virtutea acelor legi de 
„ocrotire“ a beţivilor, care-l ţineau pe Feri încă în 
picioare la această vreme înaintată. Văzînd pe Se- 
bestyen, chivăra se întoarse la locul ei, sprijinită cu 
mișcare destul de grăbită de mîna pompierului. 

— Ce-i aici ? — întrebă ofiţerul. 

Cinkota Mate suflă prelung, îrînse ritmul dansului 
şi se opri. 

— Cine-a-niurat de nemți? — întrebă iarăşi Se- 
bestyen, uitîndu-se cam nesigur, dar profesional, deci 
crunt. 

— N-a-njurat nimeni... Numai că de săturat ne-am 
săturat de ei, mormăi Komjat. 

— Ţine-ţi potaia! — porunci Sebestyen. Ori vrei 
să ţi-o strămut de la loc. 

— No, no... mai încet, făcu Kovaci Feri împăciui- 
tor. Nu trebuie să ne mîniem dintr-atîta lucru... 

— Tacă-ţi gura, boacter bătrîn! ! — se răsuci spre 


! Boacter = paznic de noapte. 

el Sebestyen. la-ţi trîmbiţa şi suflă... Şi să nu mai aud 
gilceavă că duc maialul la mine la închisoare, cu 
pădure cu tot... 

Kovaci Feri se uită dintr-o lature la ofiţer. Dacă 
l-aș trăsni cu trombonul în cap ? — chibzui în sinea 
lui. Cinkota Mate îl atinse însă cu cotuk şi-i făcu semn. 
Îndată începură să cînte ceardașul. 

— Aşa vezi, aprobă Sebestyen, uitînd că interve- 
nise în favoarea valsului, apoi îşi plimbă privirile îm- 
prejur. Se opri asupra lui Toderiţă Todericiu şi a fe- 
tiței, care erau la cîțiva paşi, pe coama ce se ridica alà- 
turi. Stărui asupra lor cu îndărătnicia oamenilor că- 
rora le e îngăduit orice şi care pe deasupra mai sînt 
şi iameţiţi, apoi se desluși : 

— Asta-i fata lui Laszlo Endre, făcu încruntîndu-se. 
A domnului socialist de la gară... Pe băiat nu-l recu- 
noscuse încă. He, he... Hei fetițo ! strigă dintr-odată. 
Vino să te joc un ceardaş! 

Aranca tresări speriată. Se uită să vadă dacă nu-i 
vorba de altcineva. Nu erau alte fete în preajmă. 
Sebestyen se apropie zîmbind, cu buza de jos răsfrîntă. 
Avea o cumpănire vizibilă în mers : 

— No, haidem, haidem |... 

Toderiţă Todericiu rămase înmărmurit. Îl trecură 
unde fierbinţi, apoi simţi frig în spinare. Se uită la 
Aranca. Ochii fetei arătau mînie şi dezgust. 

— Nu mă lăsa, şopti iute. 

Toderiţă îi prinse mîna. Înţelese că-l împresoară o 
viltoare. Era stăpînit de un simţămînt nou, care-i 
umplea ființa. Cuprinse fata pe după umeri şi-i în- 
toarse spatele lui Sebestyen, ca şi cum nu l-ar fi 
observat. Acesta era destul de aproape, dar şi destul 
de departe de Toderiţă şi de Aranca, deci ar fi putut 
crede că tinerii se depărtează din întîmplare. 

Dar Sebestyen avea altă părere. Din două salturi fu 
lîngă Toderiţă, pe care-l apucă de braţ. 

— Cine ești tu, mă mucosule, să-mi întorci mie 
spatele 2 — întrebă serîşnind. 

Toderiţă îl privi cu dispreţ. Își trase braţul cu o 
smucitură. Inima-i zvicnea puternic. 

— Domnule, să nu fii obraznic !... Ce vrei? 

Fruntea Iui Sebestyen se întunecă a primejdie, cu- 
noscînd. în sfîrşit pe cine are în fața lui. Se uită la bă- 
iat, străpungîndu-l cu priviri care clocoteau de ură. 
Işi roti ochii împrejur, suflă adînc și-și strînse fălcile: 

— Toderici !... Toderici !... mugi înfundat, văzînd 
că se apropie în grabă mare femei speriate. Cobora cu 
paşi mărunți şi doamna Eleonora. Komjat da tîrcoale 
rînjind ; alături de el apăru şi tînărul tinichigiu. 

— Îţi arăt eu ţie, valah înfumurat ! — mirii Sebes- 
tyen, apoi se întoarse răstit : Ce vreţi ? Dumnezeii cui 
a făcut muieri pe lume... Haide, căraţi-vă ! 

Işi făcu loc izbind pe cei din preajmă cu pieptul şi 
se depărtă spre bradul lîngă care-şi făcuse popas. Soa- 
rele dispăruse undeva după crestele brazilor şi dincolo 
de creste, departe în nori. Picuri de ploaie începură a 
cădea rar, cu îmbelşugare bogată de apă într-înşii. 
După mărimea neobișnuită, vesteau revărsare iute și 
grea. În cîteva minute, pădurea se răscoli. Înainte ca 
doamna Eleonora să-i fi putut reproşa băiatului că s-a 
amestecat în tărîţe, făcînd-o de rîs, măreţia ploii se răs- 
pîndi, îndatorind-o să caute adăpost ca orice om de 
rînd. Mai ales să-și ferească obrazul pudrat şi părul 
ondulat cu măiestrie, de urmările săgetătorului asalt 
al stropilor de apă. | 

Seara, Toderiţă află din gura părinţilor lui cîte 
păcate sävîrşise într-o biată zi de maial. Se „îrihăi- 
tase“ cu fata unui lăcătuș ungur, care pe deasupra mai 
era şi socialist... Noroc că după părerea lui Simion To- 
dericiu, povestea asta urma să se sfirşească repede. 
În curînd se va întoarce naşul Samoilă Vancea de la 
Viena, cu cheile carierii lui Toderiţă în buzunar. Viaţa 
va intra pe fägaş nou. Totuşi, îi interziseră hotărit să 
păstreze legături cu fata lui Laszlo. Directorul „So- 
meşanei“ avea credinţa că ptătise cu anticipație și cu 
prisosinţă dreptul de a dispune de băiat. Ochii lui se-n- 
torceau plini de neguri spre chipul distinsei sale soţii, 
care palpita, cînd indignată, cînd visătoare şi neliniş- 
tită, pe un fotoliu. 

VIII 


T recură aproape două lumi. 

Vestea despre întoarcerea de la Viena a „fruntaşi- 
lor“ poporului romîn ajunse în casa lui Simion Tode- 
riciu într-o zi de miercuri, care se nimerise sărbătoare. 
Eleonora plecase de dimineaţă cu un cerc de prieteni 
ai familiei și urma să prînzească pe iarbă verde. To- 
deriţă avea întîlnire colegială cu absolvenţii liceului, 
un fel de masă comună, cu crenvurşti şi bere, după 
care hpotărîse să se ducă la Aranca, cu toate greu- 
tăţile care i se ridicau în cale. Făcuseră adeseori îm- 
preună plimbări lungi, străbătînd ulițele mărginaşe 
ale oraşului şi ieșind departe, pe malul Someşului îna- 
inte. Între cei doi tineri se ţesuse o afecţiune delicată ; 
inima lui Toderiţă era nespus de plină de farmecul ve- 
rii, de tulburătoarea noutate a sentimentelor care fù- 
cărcau acest farmec cu lumini şi miresme necunos- 
cute pînă atunci. Afecţiunea lui întîmpină însă o di- 
ficultate mai mare decît aspra interdicţie a soţilor 
Todericiu... Poate din pricina asta era preocupat în 
fiecare clipă de imaginea fetei, de dorinţa de a o vedea, 
de a fi lîngă ea. Laszlo Endre, tatăl Arancăi, îi vor- 
bise într-o seară, liniştit, cu greutate chibzuită în tot 
ceea ce 'spunea. 

— Tinere domn — îi zisese atunci Laszlo Endre 
petrecîndu-l la poartă — eu am crezut la început, gă- 
sindu-te în casă, că ai nimerit la noi din întimplare. 
Nici nu ştiam cine eşti. Acum însă știu. 

— Sîntem prieteni... cu Aranca, a răspuns intimi- 
dat Toderiţă. 


Omul l-a cercetat cu privirea în lumina fumurie a 
amurgului. 

— Uite, tinere domn, a continuat la fel de liniş- 
tit. Nevasta mea vorbeşte frumos despre dumneata. 
Te cunoaște din auzite... I-a povestit și ei multe Imre 
baci. Imre baci era fratele ei... A murit... 


Toderiţă asculta cu capul plecat cuvintele lui Laszto. 
Zise cu sfială: 

— Mi-a spus Aranca... 

— Da. A murit. Aci la noi... A trăit ca un cîine... 
De murit, a murit ca un om. Atîta parte a avut şi el 
din lumea asta. Dumneata să ştii — a continuat 
Laszlo încet — că eu pun preţ pe vorbele nevestei 
mele. Pun şi pe vorbele copilei, judecîndu-le după 
vîrsta ei... Cred că eşti un tînăr cumsecade... Dar te 
rog să nu mai vii la noi. 

Toderiță a simţit zguduire în suflet. Să nu mai vină 
la Aranca ? 

— Asta nu se poate, a protestat deschizîndu-şi cu 
anevoinţă gura încleștată. Ce va crede Aranca? Nu 
se poate, domnule Laszlo... Nu se poate. 

Laszlo Endre s-a uitat îndelung în obrazul tînărului. 

— Îmi place dirzenia dumitale... Poate să fie un 
foc de paie dedesubtul ei... Poate să fie chiar un foc 
care arde vreme îndelungată. Mai poate fi şi îndărăt- 
nicia cu care smulg oamenii bogaţi bucuriile vieţii 
dinaintea celorlalți. Eşti om cu carte, ai făcut baca- 
laureatul. Pricepi ce vreau så zic. Focul și apa, tinere 
domn. Asta sîntem noi. 

— Pentru că am învăţat la şcoală ? — întrebă gră- 
bit Toderiţă. 

— Nu, i-a răspuns grav Laszlo Endre. Nu pentru 
că ai învăţat la şcoală. De învăţat, învăţ și eu, a adău- 
gat încet. 

— Am văzut cărți destule în casă, l-a întrerupt 
Todericiu. 

— Ţi le-a arătat Aranca? 

— Da... Aranca are încredere în mine, a răspuns la 
fel de grăbit Toderiţă. Te rog să n-o cerţi... Te rog 
frumos să n-o cerţi. 

Laszlo Endre a clătinat din cap: 

— Ai citit ceva ? — întrebă cu îndoială. 

— Am citit, murmură Todericiu. 

— Ce? 

— Mai multe... 

— i le-a dat anume Aranca ? 

— Da... 

— Atunci, poate înţelegi că nu faptul de a îi om cu 
carte te desparte de casa mea... 

Todericiu îşi aplecă din nou capul: 

— Su sînt sărac. 

Laszlo Endre tăcu un semn cu mîna: 

— Lasă astea Toderici... Las-o pe Aranca. Trebuie 
să înveţe şi ea. Au să wie zile grele... Vom vedea cine 
e și cine nu e pe măsura lor. Copila mea va fi liberă 
să facă ceea ce crede. Nu mă amestec în hotărîrile ei 
de inimă. l-arăt calea, îi pun sub ochi adevărul. O 
ajut să-i crească iaripile, mă uit dacă-s fixate bine, 
după care o pollesc să-şi ia zborul: iată, fata mea... 
Viaţa e înaintea ta... Ai o meserie... lubeşte pe cine 
crezi tu că merită să fie iubit... În lumea pe care o 
vrem noi, iubeşti de dragul dragostei. Eşti iubit tot 
de dragul dragostei. 

Laszlo Endre a pus mîna pe umărul lui Toader şi 
l-a întrebat cu glas potolit: 

— Crezi că-mi prigonesc copila ? 

Toderiţă Todericiu era atît de tulburat că la început 
n-a putut răspunde. Şi-a ridicat privirea şi a prins în 
ea întreaga 'adîncime a ochilor lui Laszlo. 

— Nu, a șoptit apoi încet. 

S-a desprins din loc şi a plecat aproape în fugă. 
Amurgul se umplea încet de întuneric. La colţul uliţii 
licărea felinarul aprins chiar atunci de lampagiul 
care-și urma drumul cu scara pe umăr, fredonînd încet 
o romanță ungurească. 


IX 


Î) cetei Todericiu prînzise la „Cerbul bătrîn“ 
locană pipărată şi friptură de vițel umplut, deșertind 
apoi un chil și jumătate de vin de la Ighin. Se simţea 
îndestulat și mulţumit deşi obrajii-i ardeau o leacă prea 
vizibil. 

Pornind spre casă se ciocni la poartă nas în nas cu 
servitorul Şandru Vîrtosu de la banca „Someșana“. 

Acesta-i aducea un răvaş. Şandru Vîrtosu preţuia din 
cale afară, întocmai ca şi domnul director, un pahar 
două de băutură. Mai bucuros două decît unul, şi trei 
decît două. Poftea însă pahare lungi, ca turnul de apă 
din gară şi pline pînă la revărsare. După ce le deșerta, 
se uita la ele cruciș, îşi zburlea mustaţa şi vorbea în 
gînd, batjocorindu-le în prada unui dispreţ adînc. Nu 
izbutea niciodată să priceapă de ce-s paharele așa 
de mici. 4 

Răvaşul fusese adus la bancă de vizitiul Ionică 
Hangu de la moşia preşedintelui Vancea. Şandru 
Vîrtosu îl mustră pe vizitiu spunîndu-i că a ajuns la 
Dej cu întîrziere. Directorul plecase de un ceas, să 
prînzească, iar banca, după cît se putea vedea, se afla 
sub stăpînirea măturii şi a cîrpelor de praf. 

— Unde dracu ai zăbovit? — se mecăji Şandru 
Virtosu către Ionică. Doar n-ai să-mi spui că nu te-a 
trimis stăpînul de cînd s-a crăpat de ziuă! A venit 
de la Viena 2 

— Cine? — întrebă Hangu jîmbîndu-se. 

— Stăpînul... Domnu’ preşedinte. 

— Iustria sa ? — își arătă Ionică știința, mîncînd 
jumătate din rangul prezidentului. N-a venit... Fără 
decît a trimis scrisoarea la domnw işpant ! precum că 
a cumpărat niște cai ungurești, să plece domnu” ișpant 
după ei. Afară de asta a pus o scrisoare şi pentru ăsta 
al tău. Domnu’ işpant m-a trimis pe mine s-o aduc. 
Aşa-i năravul lor. Pe partea mea, domni” preşedinte 
mai poate sta acolo unde e... Zicem pildă, doi-trei ani... 

— He, he, rîse cu putere Șandru, răsucindu-şi mus- 
tăţile. Ai vrea să te aşezi şi tu odată în cîrciumă, fără 
grăbire... Spune drept, mă Ionică : te-ai oprit la vădana 
din răspîntenea de la Săvădisla ? 

— M-am oprit, făcu Ionică Hangu... De ce să nu 
mă opresc ? Dac-am ajuns în vîrful dealului m-am dat 
jos să trag caii de urechi... Apoi le-am dat apă... 

— După ce le-ai dat apă, te-ai adăpat şi tu. lar 


! Logofăt. 

tirechile are să ţi le lungească ilustria sa... ori cum 
dracu vine, că nu pricep nici cît, ce fel de vorbă e asta. 
Acu, ce ne facem ? 

— Te duci acasă la ăsta al tău şi-i dai scrisoarea... 

— Mă duc să i-o dau, mormăi Şandru. De bună 
seamă că mă duc și i-o dau. Numai cît el nu-i acasă. 
Nevastă-sa şi băiatul sînt plecaţi, care încotro. lar lui 
îi sticlese ochii la restaurant. Mănîncă şi bea, după 
cum i-e feleşeagul. 

Jonică, vizitiul, rămase o leacă pe gînduri, apoi tuşi 
într-un fel care era mai mult vorbă decit tuse. Cum 
zic ungurii : parcă-și ascuţea glasul pe tocilă. 

— Cît îi ceasul, mă Şandrule? 

Șandru se uită spre peretele din fund, unde se vedea 
talgerul rotund al ceasornicului. 

— Arată două. 

— Două ? 

— Două... Pînă la trei, directorul nu se duce acasă, 
adăugă slujitorul, gidilit pe dinlăuntru de un gînd, dar 
prefăcîndu-se nevinovat. 

Ionică se scărpină după urechi, repezindu-și pălăria 
de paie, cu ciucuri verzi, pe ochi. Își aplecă puţin frun- 
tea ca şi cum ar citi sfat pe podelele băncii. Stupi 
ascuţit asupra slovelor nevăzute, apoi reteză dintr- 
odată povestea : 

— Hai să ne ducem o ţiră la loşka, în colţ. 

Șandru se miră cu aceeași nevinovăție. Puse însă 
întrebarea în miezul lucrurilor : 

— Ai bani? 

Ionică Hangu încuviință din cap cu un fel de mi- 
mare tîrzie : 

— S-a întîmplat tărăşenie mare la Săvădisla, mă 
Şandrule... Mare tärăşenie... 

Slujitorul băncii căscă gura, răzimîndu-se în coada 
măturii : 

— Te pomeneșşti că a ieşit vădana la drum şi și-a 
scuturat androacele de i-au curs banii din buzunar... 

— Ieşit pe dracu... 

— Apoi ? 

— Trecea domnu” Avram Pralea cu trăsurica... Ştii 
ăla din Cristeni... 

— Îl ştiu... Numai câi nu pricep cum ai pus tu mina 
pe bani de la el... Asta mi-e a mirare... 

— Stai să vezi... In dreptul cîrciumii, şedeau pe 
şanţ, nişte oameni din Cristeni. Mîncau acolo, din 
merindea lor... Eu eram lîngă cai, de partea cealaltă... 
Numai ce-l aud pe unul: „Mă! Vine Pralea !“ Pînă să 
mă-ntorc, să iau seama, cei cinci erau în mijlocul dru- 
mului cu mîinile pe dîrlogii cailor, iar domnu” Pralea 
jos, strigînd la dînșii. Am auzit glasuri și s-a petrecut 
vîltoare. — „Sà ne dai banii, hoțule !“ — strigau cris- 
teienii. Pralea răcnea după ajutor. Au sărit oamenii 
din cîrciumă și i-au împresurat. 

— „l-am lucrat blăstămatului ăstuia două ierni la 
pădure“, a ridicat glas unu! dintre oamenii din Cristeni. 
„Lam lucrat şi nu wrea să ne plătească... Ne vinde 
banga pământurile, oameni buni“, răcnea cel din 
Cristeni. Domnu’ Pralea strîngea din fălci şi se uita 
la el cu putere. Noi, cîţi eram împrejur, am stat în 
loc. Dac-am auzit vorbele omului, ne-am oprit. Atunci 
a pășit unul, Niţu Lazăr, pe care-l cunosc, că l-a dat 
afară din slujbă ilustria sa, domnul preşedinte. „Să-i 
facem o judecată, fraților“, a zis acest Niţu Lazăr, ui- 
tîndu-se strimb la Pralea. Drept să-ţi spun, mă Şan- 
drule, m-a trecut cu o nădușeală prin trup. Zic în gîn- 
dul meu : tare 'aş pofti să văd asemenea judecată. Cei 
din Cristeni l-au şi scuturat îndată pe Pralea. I se 
clătina capul, de ici-colo, ca ła unul de l-am văzut la 
panoramă. 

— Slobozeşte-ne dreptul nostru! — strigau într-una. 

— Dă-le banii oamenilor ! — s-a vîrît iarăşi Niţu 
Lazăr peste dînşii. Are Niţu un fel al lui şi se uită 
cumva, că ţi se face frig pe ṣina spinării. 

— Am spus eu că nu plătesc ? — a întrebat Pralea. 
Vorbea de parcă-l strîngea cineva de gît. 

— Acreala din el, mărturisi Şandru. 

— Aşa... Apoi, din una, din alta, le-a dat oamenilor 
înscris la mînă, acolo în cîrciumă, că le plătește 
dreptu-n două săptămîni. 

— Bine, au zis cristeienii şi au vîrît în şerpar hiîrtia. 

— Da’ vînzarea pămîntului cînd e pusă mă? — a 
întrebat Niţu Lazăr. N-avea astimpăr, Şandrule, şi se 

tot freca pe lîngă Pralea. Ca un dulău care ar avea 
poftă să-și înfigă colții şi aşteaptă vreme potrivită. 

— Asta-mi place foarte tare, se bucură Şandru 
zvîrlind mătura din mînă. 

— De plăcut mi-a plăcut şi mie... Mai mult mi-a 
plăcut cînd l-am auzit iarăşi pe Niţu : 

— Să-i Iluăm caii şi trăsura mă. Cu înscris” n-aţi 
făcut nimic. Dacă nu plătește, cată să-l daţi la lege... 
Iar legea-i lungă şi sucită... Pînă ajungeţi la bani, vă 
vinde banca locurile... 

— Să fi văzut, nene Șandrule, cum a sărit în sus 
Avram Pralea. A fost val şi freamăt, gata să se smulgă 
dintre oameni şi să fugă la trăsură. Cei din Cristeni 
s-au pus împotrivă. Din doi paşi au fost sus, în tră- 
sură, iar sluga lui Pralea, jos. Sta omul şi se uita nău- 
cit cînd la stăpîn, cînd la cei din trăsură. Aşa... Dom- 
nu’ Pralea a rămas pe jos. Crîşnea încet şi era verde. 

— Du-mă acasă, a zis către mine, cătînd cu ochii 
pe de lături. Eu m-am uitat la Niţu. Dracu’ știe, mă 
Şandrule, parc-ajunsese mai mare peste toţi, aşa se- 
nfierbîntase corajia dintr-însul. Avea mare dreptate. 
Că fără trăsură domni Pralea-i mort și trebuie să 
răspunză banii să şi-o scoată de la oameni. Niţu s-a 
jimbat la mine : 

— Du-l mă, a strigat ca și cum mi-ar fi dat slobo- 
zenie. Şi pune-l la plată. Că știu că ilustria sa nu ţi-a 
umplut şerparul cu bani... 

Oamenii din cîrciumă au ris și s-au veselit, după 
care şi-au văzut fiecare de drum. Aşa că uite ici două 
coroane... N-am pus în gură nimic «de aseară. Hai la 
Ioşka să-mbuc ceva. 

Șandru a plecat minunîndu-se de asemenea faptă 
şi privind cu oarecare uimire pe Hangu. 

— Asta-i drăcie mare ! — mormăia pe drum. Să știi 
mă, că au să-i asuprească rău pe cristeieni... 

Nemîncat cum era, răsturnă îndată în cîrciumă cu 
fundul în sus cele două pahare legiuite, pline de vin. 
Băutura i se răspîndi în ungherele cele mai ciudate. 
Fiecare om poartă încăperi ale băuturii într-însul, unii 
avînd cuprindere fără margini. Sînt dintre aceia care 
o găzduiesc în creier, alţii în picioare, iarăși alţii în 

nas. Sînt apoi care o primesc în toate trei locurile: 
în cap, în picioare şi în nas, lăcomind să putrezească 
mai degrabă şi ținînd cumpănă dreaptă între bete- 
şuguri. 

Şandru oferea bună gäzduire bäuturii, mai ales în 
nas. Acesta se umfla și începea să strălucească întoc- 
mai ca o fereastră luminată, în cinstea unui ospăț. 
Privindu-i nasul, înțelegeai că în capul slujitorului 
băncii e zăpăceală și vîrtej. 

Domnul director Simeon Todericiu încă avea această 
virtute. Se mira uneori cu aceeaşi nedumerire ca și 
Șandru : cum se face că vinul pătrunde într-un loc 
străin de gîtlej, depărtat de burtă și de toate căile care 
au rosturi în răspîndirea vinaţurilor ? 

Nu putem şti dacă a găsit sau nu vreodată răspuns 
la această îndoială a sa, dar lucrurile s-au întîmplat 
întocmai precum le povestim. Directorul Todericiu s-a 
lovit nas în nas cu Şandru, la poartă, cînd se întorcea 
de la „Cerbul bătrîn“. Văzînd culoarea de violete-n pri- 
măvară a siujitorului, Yodericiu s-a zburlii. „Șandru-i 
băut“. Șandru s-a clătinat uşor și a zîmbit, cunoscînd 
că stăpînul „e făcut“. 

— Te-ai îmbătat, porcule! — îl mustră Todericiu 
aspru, punînd mîna pe clanţă. 

— Atuncea-i bine, răspunse Şandru cu acea prie- 
tenie care-i încălzește pe băutori înainte de a-i învrăjbi. 
Va să zică dacă beau, eu îs porc... lar dacă beau 
domnii îs... 

— Ţine-ţi gura !... strigă mînios Todericiu. Ce vrei? 

— Am adus o scrisoare... E de ia... ilustrimea sa, 
făcu Șandru cotrobăind prin buzunare. Uite-o... Acum 
eu mă duc... Să trăiţi... Şi să știți că cu domnu Pra- 
lea-i bucluc... 

— Ce dracu îndrugă ăsta? — se miră Todericiil 
neputînd alege printre aburii vinului care dintre gîn- 
durile acelei clipe era cel mai de seamă. Cercetă plicul 
şi intră în curte, uitînd îndată de Şandru. 

Se dezbrăcă în dormitor și gemu cu plăcere, lungin- 
du-se pe canapea. 

„Iubite finule — scria prezidentul — cuget că ple- 
căm de la Viena vineri seara. Sînt doritor să viu la 

Dej, deci vom face aşa ca să fim acolo duminică. Te 
rog să te pregătești a ne găzdui; va îi de faţă şi 
Alexandru Valea. Poate că ne vom aduna mai mulţi, 
vreo cinci, şase persoane. Îţi pot spune de pe acum că 
am aranjat cu băiatul mai presus de orice aşteptare... 
Va avea cea mai înaltă protecţie din monarhie, datorită 
prea graţiosului sprijin al alteţei sale imperiale arhi- 
ducele moştenitor. Mă bucur că-ți aduc la cunoştinţă 
acest fapt şi te rog să transmiţi Eleonorei complimente. 

De ar îi cumva să mai întirziem totuşi din cauza 
treburilor care ne ţin aici la Viena, unde ne străduim 
din greu pentru drepturile poporului romîn, te voi 
înştiinţa. Cu ajutorul lui dumnezeu, împlinind atît 
cele naţionale cit şi cele ale noastre, nu-i nici o pagubă 
dacă, în caz că întîrziem, prăznuiești succesul de două 
ori. Cu bine, Samoilă Vancea de Buteasa.“ 

O sudoare îmbelşugată îl sili pe Todericiu să salte 
de pe canapea, eliberînd din strînsoare arcurile care 
se destinseră dînd glas de bucurie. Mulţămirea dom- 
nului director se amestecă îndată cu mînia: iată-l 
singur, în mijlocul unei tulburări, care, oricîtă plăcere 
i-ar fi făcut, cuprindea totuşi destule neliniști şi poate 
chiar înnegurări lăuntrice, ţinute în taină. 

— Să-i ia dracu pe toţi, puini plimbîndu-se prin faţa 
oglinzii celei mari şi zărindu-și trupul care umplea 
faţa lucie a cristalului de la o margine la alta. Se 
înțelege că n-avea nimic din măreţia directorială. Un 
om în izmene e un om în izmene. leşi deci cu grăbire 
din cîmpul de adevăr al oglinzii și se uită pe fereastră, 
cugetînd. Va să zică băiatul lui va intra în lume pe 
porțile împărătești... Blestematul !... Are să-şi frîngă 
cerbicea sub povara acestei dovezi a puterii tatălui 
său | 

O vilvătaie ciudată umplu ființa lui Todericiu. Nu 
putea avea împlinire mai deplină în mîndria lui jignită 
de îndrăznelile acelui copil rătăcit, decît o palmă dată 
cu mînă întraurită în aur împărătesc. Trebuia să fie 
negreşit ceva peste aşteptări, căci naşul nu era fiteci- 
ne... Se apropia vremea ca autoritatea părintească 
să fie aşezată unde se cuvenea. Băiatul îl socotea 
apucător şi lipsit de omenie. Va avea prilejul să vadă 

cine-i Simion Todericiu ! Cît de departe, şi cât de înalt 
se alungeşte mina lui în viaţa monarhiei austro-un- 
gare! Va trebui să-și plece fruntea. 

Simion Todericiu simţea că n-are nici o dragoste 
față de Toderiţă. Dar gîndul că băiatul lui va sălta 
în lume de pe altă treaptă decît a pornit el însuși ; că 
ajungînd mai departe decît putea ajunge el, îl va urca 
în mod firesc și pe dînsul, adăugînd spor de măreție şi 
spor de bună stare, îl făcea să aştepte la pîndă împli- 
nirile care-i vor face sä plesnească de necaz pe toţi 
prietenii şi colegii săi. Simion Todericiu avea cu priso- 
sință în aceste judecăţi de taină, simţămîntul jertfei. 
Nu numai pentru că Toderiţă îl costa mult. Măreţia 
simțămîntului de jertfă venea și din altă parte. Simion 
Todericiu știa că dragostea nașului Samoilă faţă de 
dinsul se-ntinsese încă de mult, în regiuni pe kare 
Eleonora le oferise cu destulă lipsă de ruşine ceasu- 
rilor de desfătare ale ilustrităţii sale. Adevărat, că de 
pe urma acestei „cumetrii“, el ajunsese director la 
banca „Someşana“. Odată înfipt în scaun, devenise 
însă folositor domnului prezident pe o scară întreagă 
de raporturi. S-au împletit în negoțuri în care Simion 
aducea partea lui de pricepere și cruzime rafinată de 
cămătar. Ar fi putut ridica deci într-o bună zi fruntea, 
plesnind din coadă ca un leu şi depărtind pe ilustrita- 
tea sa de nevastă. Legăturile de afaceri erau atît de 
tari şi atît de afund înfipte în viitor, încît văzînd 
această răzvrătire leonină, nașul Samoilă ar fi fost 
nevoit să se retragă din regiunile ocupate cu atîta 
neobrăzare în patul Eleonorei, unde huzurea de ani de 
zile. Preşedintele se dovedi însă mai iscusit. Presim- 
tind probabil răzvrătirea lui Todericiu, ridică deasupra 
tuturor celorlalte chestiuni problema băiatului şi o 
puse frumușel sub nasul menorocosului candidat la 
rolul de leu, domolindu-l. Todericiu înțelese că bătaia 
din coadă rămîne un vis. În schimb înclină să creadă, 
cu un suspin amar, că ceea ce se petrecea între nașul 
Samoilă şi Eleonora era jertia lui pentru băiat. Ca la 
bancă ; deschidea un cont nou... La rîndul lui, preșe- 
dintele nu ştia ceea ce aflase directorul şi anume că 
Eleonora alinase între timp şi focul altor drumeţi ve- 

seli... Todericiu gusta prin urmare simţăminte drăceşti. 
Am îndrăzni chiar să credem, că se veselea a pagubă, 
văzînd cum păşeşte nașul înainte, fudul, purtînd pe 
nevăzute o coroană de cerb cu ramificații din ce în ce 
mai bogate, aproape cît firma de la restaurantul 
„Cerbul bătrîn“ şi cît încornorarea lui proprie... 

Simion Todericiu se uită la ceas. Era trecut de şase; 

„Eleonora şi Toderiţă îşi petrec fără grijă — cugetă 
mâînios. Toată lumea-i la pădure ori la dracu-n praznic, 
iar eu n-am cu cine vorbi, n-am cu cine schimba nu- 
maidecît o părere despre sosirea oaspeţilor şi despre 
noutatea privitoare la Toderiţă.“ 

Se îmbrăcă repede sub porunca unei hotărîri luate 
în pripă şi ieşi zorit din casă, unde nu-și mai afla 
liniştea. 

Directorul băncii „Şomeşana“ nu era un gînditor 
preocupat de rosturile adinci ale vieții. Nu-l interesau 
literatura şi arta, ştiinţa şi filozofia, mu-şi pierdea vre- 
mea să cumpănească raporturile lui cu oamenii din- 
tr-alt punct de vedere decît al socotelilor de bani şi în 
general de avere. Ajunsese să dispreţuiască prietenia 
ca pe o valoare umană îndoielnică. Prietenie ? Dacă-i 
trebuiau prieteni, găsea câţi poftea. Şi jos şi la mijloc 
şi mai sus de treapta lui. Faţă de cei dintii aplica un 
fel de mărinimie grosolană, față de cei mari, lingușire, 
cadouri şi cointeresări. Se simțea deci destul de puter- 
nic. Gusta o plăcere întunecată de autocrat care știe că 
poate obţine oricînd ceea ce vrea. Zîmbea cu răutate 
şi dispreţ pe sub mustață. Gîndul unor amiciţii bazate 
pe stări afective îi apărea romantic, ridicol şi nedemn 
de oameni serioşi, cum se socolea pe sine. 

În anumite împrejurări avea parcă totuşi nevoie de 

o comunicare mai liberă a grijilor dinafara băncii. 
Comstata mirat că-i lipseşte cineva ; că în forfota de 
grosolănii, de temenele, de zimbete şi ortăcie la beţii, 
e absolut singur, incapabil să vorbească cuiva, obligat 
să se mite la pereţi ori la chipul blajin cu două bărbi 
al îmipăratului Franz Josef din biroul de la bancă. 

Iată, chiar acum când aştepta revenirea fruntașilor 
poporului romîn-ardelean de la Viena, cînd trebuia 
să se pregătească pentru a-i găzdui în casa lui, cînd 
prezidentul Vancea aducea înalta protecţie imperială 
pentru Toderiţă, el da din colţ în colţ după un su- 
flet de om căruia să-i împărtăşească gîndurile și bucu- 
ria, care să-i redea ecoul simțămintelor, să le ampli- 
fice şi să-l ajute să trăiască din plin clipele „istorice“ 
ce i se hărăzeau. 

Eleonora ? Mai întîi n-o ajuta mintea. Așa credea 
Todericiu. În al doilea rînd mu dorea s-o facă păr- 
tașă frămîntărilor lui de taină. I se părea că şi-ar fi 
arătat slăbiciunea. Băiatul? Nici atît. Pentru nimic 
în lume mu trebuia să vadă în tatăl lui altceva decît o 
autoritate grea, neguroasă, inflexibilă, sigură de sine. 
Hotărî deci să se ducă iarăși la părintele protopop 
Crişan. Lacom, viclean, uns cu toate pomăzile, proto- 
popul era totuși singurul om 'care avea un inventat 
de soluţii. El îi spunea „bogăţie biblică“. Găseai la 
dînsul înţelegere şi sfat pentru toate, chiar dacă pînă 
la urmă trebuia să te descurci singur, urmînd învăţă- 
tura biblică de a te supune şi a tăcea. Aceasta, chipu- 
rile, ca o supremă înţelepciune. 

Undeva, într-un ungher al capului său, Simion To- 
dericiu ascundea şi dorinţa de a răspindi în oraş cele 
două veşti primite. Cine le putea răspîndi mai cu au- 
toritate decît prea onoratul părinte protopop ? Cine pă- 
șea cu prestigiu, mergînd agale pe trotuarul pieţii din 
Dej şi răspunzînd la saluturi după caz şi împrejurări : 
„Sluga dumitale“, „pace ţie fiule“, „domnul cu voi, 
fraţi creștini“, sau prietenilor de băutură : „Servus 
Șandor, cum te-ai descurcat cu nevasta alaltăieri ?“ 

Purtînd în gușă veştile despre sosirea fruntașilor 
politici la Dej şi despre cariera băiatului Jui Todericiu, 
părintele protopop se va încrunta suduind în taină no- 

rocul blestemat al „lupului de la bancă“, apoi va pipăi 
rînd pe rînd, ca boabeie unui rozariu, foloasele acestor 
împrejurări, şi va ieşi în stradă să le împărtășească 
numaidecît cunoseuților. 

Simion Todericiu se sfătui cu sfinţia sa și-l împunse 
iscusit cu noutățile, ca să-l înțepe, dar să-i facă mai 
pe urmă plăcere. După asta se întoarse acasă și stete 
de vorbă cu Eleonora ca să pregătească cele de cu- 
viinţă pentru primirea nașului şi a celorlalţi oaspeţi de 
care amintise Vancea în scrisoare. Duminică vor da 
prînz mare, chemând şi fruntaşii mai de seamă din 
Dej. 

Următor acestei hotărîri, soţii Todericiu au purces la 
tîrguieli, dînd zor să lie împlinite toate cu prisosinţă. 
Sîmbătă după prînz veni însă telegrama că înapoie- 
rea fruntaşilor de la Viena se amînă. Simion Todericiu 
se mecăji rău. Se certă cu'cei din casă şi cu funcționarii 
de la bancă, apoi consimţi fără nici o plăcere să jert- 
fească ospăţul pentru prietenii din Dej. Incuviinţă cu 
lipsă de bucurie să vie și tînărul avocat Cristea, pe 
care doamna Eleonora, muşcată de dorința de a-și în- 
cerca mereu puterea de ispitire, îl propuse ca din În- 
tîmplare, între alţii. Unde s-a dus mia, ducă-se şi 
suta... Directorul era obișnuit cu „capriciile“ ei şi nu-l 
mai interesau. 

Masa oferită duminică la amiază a fost dintre cele 
mai bogate. Simion Todericiu mu făcu nici o taină din 
faptul că „nu-i pentru cine se pregăteşte, ci pentru cine 
se nimerește“. Fiind de felul Iui om destul de mecioplit, 
obișnuia să batjocorească pe oricine. Într-asta-şi gă- 
sea alinare peniru ofensele pe care i le aducea lui 
viaţa. 

La o vreme, să fi fost ceasul cinci, în toiul ameţelii, 
cînd oaspeţii umblau de ici-colo prin odăi cu paharele 
în mînă iar Eleonora fixase în puterea ochilor şi a 
voinţei sale pe avocatul Ştefan Cristea, tînărul Tode- 
riță Todericiu dispăru dim casă, plecînd în oraș. Dorul 
de Ananca stăruia și creştea în el înnoindu-se mereu 
cu puterea mugurului care sparge închisorile înveli- 
șului şi zbuenește ca un triumf al primăverii, împotriva 

oricărei vrăjmăşii. Străzile dogoreau de arşiţă. Ob- 
servă cu mirare că ulițele Dejului, de obicei pustii 
în după-amiezile de duminică, fremătau de mișcare. Nu 
era un dute-vino, ca în zile de iarmaroc şi nici atita 
lume. S-ar fi crezut mai degrabă că oamenii aceia cu 
înfăţişare neîndoielnică de muncitori, de vizitii și slugi, 
se îndreptau spre un anumit loc, pe care-l cunoşteau 
dinainte. Trecătorii îşi vedeau de drum în tăcere, cu 
obrazuri serioase. Păreau emoţionaţi. Toderiţă-i privi 
o vreme liniştit, apoi simți că mişcarea neobișnuită i 
se strecoară în fire, trezindu-i curiozitatea. 

Patrule de jandarmi, amestecați cu polițiști, dădeau 
orășelului aspect de alarmă, întocmai ca în zilele de 
alegeri. Ce putea fi ? 

Toderiţă se opri la chioşcul din colţ, în jurul căruia 
se grămădiseră cîţiva trecători. Un tînăr blond, cu pă- 
rul auriu în vrajbă, lipea sîrguitor afișe roşii, de mă- 
rimea copertei cărţilor obișnuite. 

— Acuma te trezești să le pui la vedere ? — îi strigă 
unul dintre oamenii care se opriseră. 

Tînărul se întoarse grăbit. Toderiţă îl recunoscu : 
era fläcäul de la maial. 

— Le-au rupt poliţerii azi noapte, răspunse băiatul 
în pripă, dispărînd apoi după colț. 

Piaţa Dejului e destul de largă, avînd forma pătrată 
a piețelor din oraşele ardelene. În colţuri se înălțau 
chioşcuri rotunde de tablă cenușie, pentru afișe şi pu- 
blicaţii. În jurul lor se grămădeau oameni ceea ce do- 
vedea că afişele fuseseră lipite pretutindeni. Vădit că 
lucrurile răspundeau unei voințe diriguitoare, desiă- 
șurîndu-se după anumit plan. 

Cineva dete glas mirării : 

— Na, aicea nu-i glumă... Toate merg 'ca pe roate... 
Ies lucrătorii în stradă... Cer drept de vot universal... 

— Lua-i-ar dracu ! — sudui îmbuinat proprietarul 
morii sistematice, domnul Kelemen, care se oprise la 
priveală. Altceva nu le trebuie ? 

— Ba le trebuie, răspunse glasul. Uite ce spun... 
ziua de opt ore... asistenţă medicală... 

Toderiţă Todericiu tresări. Cuprinse în priviri piaţa. 
Gîndurile-i fugiră iuți, ca nişte rachete subțiri, spre 

ĉasa cu muşcaie în fereastră, de lîngă gară. Acolo 
şedea Aranca. Din rîndul patrulelor se desprindeau 
perechi-perechi de jandarmi, răspîndindu-se. În mij- 
locul pieţii apărură, ieşind din palatul prefecturii, cî- 
teva persoane în uniformă. Toderiţă mu le putea des- 
luși obrazurile ; văzu doar că sînt ofițeri de jandarmi 
şi de poliţie. Echipele de patrule alergau cu strășnicie 
spre chioșcuri, ţinînd armele-n cumpănire. Se stirni 
neliniște, pe alocurea spaimă. 

— Mergeţi acasă ! — răcni jandarmul are se apro- 
pia de chioşcul din vecinătatea lui Toderiţă. 

Oamenii se izbiră unii într-alţii, vălmăşindu-se. 
Atunci pătrunse de după colț zvon de cîntec şi de 
strigăte : „Vot universal ! Vrem vot universal !“ Îndată 
și apăru o ceată de muncitori, cu cocarde roşii la buto- 
nieră, purtînd tăblițe albe-n vîrf de băț. Pe fiecare tä- 
bliţă erau scrise două-trei cuvinte, cu litere mari, roşii: 
„Vrem vot universal!“ „Ziua de opt ore“, „Asistenţă 
medicală“, „Destul cu exploatarea“, „Jos creditele mi- 
litare“. Patrula de jandarmi din dreptul străzii năvăli 
în pas alergător în întîmpinarea grupului. Jan- 
darinii de lîngă chioşc părăsiră bătălia cu afişele, în- 
dreptîndu-se şi ei spre manifestanți. Din mijlocul pieţii 
grăbiră spre margini, ofițerii. Toderiţă Todericiu, cu- 
prins de emoție, recunoscu între ei ipe Sebestyen. În 
acelaşi timp, întorcînd ochii către manifestanți, se 
simţi fulgerat de o senzaţie tare, zguduitoare: în 
fruntea lor se vedea figura înaltă, voinică a lui Laszlo 
Endre, tatăl Arancăi, lăcătușul de la atelierele din 
gară. Alături, păşea drept, ţinîndu-se ca o lumînare 
subțire, un bărbat mai mic, slab, aţos, cu mustăţi 
stufoase, îmbrăcat cu cioareci rupţi, dar purtînd 'că- 
maşă vînătă de muncitor de la oraș. Toderiţă simţi o 
nouă cutremurare. Era Irimie Nan, ţăranul din Cris- 
teni căruia-i vînduse banca „Someşșana“ pămîntul și 
casa... Tatăl lui Traian Nan... 

— Ce vreți? — detună vocea comandantului patru- 
lei. Împrăştiaţi-vă în clipă, că de nu intru-n voi ca-n 
terei | 

Laszlo Endre-i răspunse cu dîrzenie : 

— Vrem vol universal... 

— Aşteapiă că vi-l dau acum, rînji şeful patrulei, 
punînd mîna pe tocul revolverului. Dumnezeul vostru 
de anarhiști ! In lături ! Acasă toată lumea ! 

— Libertate ! Pîne! Asta vrem! — se îndărătnici 
Laszlo Endre. 

Muncitorii dimprejur vuiră în cor : 

— Libertate ! Pine ! 

Irimie Nan striga romîneşte. Urechile jandarmilor 
fură lovite ca de suflul unei flăcări. 

— Aha!?. — au venit şi valahi ? No, se întoarse 
Sebestyen spre jandarmi : — Baioneta la arme ! 

Jandarmii executarà manevra. Metalul sclipi în 
soare. Cîteva femei țipară pe trotuar, fugind sub por- 
tile din vecini. Unii bărbaţi le urmară grăbiţi, alţii se 
grămădiră aproape de muncitori, palizi, cu răsuflările 
oprite. Toderiţă asuda, simțind cum îi curge pe şira 
spinării şuvoi îngheţat. I se uscase gura, respira cu 
buzele întredeschise. Sebestyen cuprinse într-o privire 
ascuţită starea lucrurilor. Se întoarse şi dete semn 
prelung din fluieriţă. Sunetul sfîşie aerul ca un vîrf 
de suliță. Cîteva porunci urmară repede ; patrula se 
desfăcu pe laturi. Din cele trei colțuri ale pieţii, jan- 
danmii veneau gonind. 

Ofițerii ajunseră la locul manifestaţiei. În momentul 
cînd Sebestyen striga : unu, doi, trei, marş | — scoase 
revolverul, trase un foc în aer şi se izbi cu pieptul în 
Laszlo Endre. Doi jandarmi îl apucară pe Laszlo de 
brațe, cercînd să-l smulgă dintre rînduri. Țăranul 
valah, Irimie Nan, se zbătea lîngă el în vălmăşeală. 
De pe trotuar zvîcni strigătul oamenilor : 

— Lăsaţi-i în pace! 

Viîltoarea se întinse între cei adunaţi la priveală. 
Unii fugeau pierzîndu-și curajul, alţii se împingeau 
înainte. Toate patrulele erau adunate în deschizătura 
uliței. Capul lui Laszlo se vedea legănîndu-se în zbu- 
cium deasupra celorlalte, cu obrazul crispat şi meli- 
niştit. 

Intîmplärile acestea se petreceau la cinci și jumătate 

Ecourile sunetului continuau să plutească în văzduh 
vibrînd ca nişte coarde nevăzute, cînd străbătu din col- 
tul potrivnic al pieţii, dinspre strada de sub pădure, 
alt vuiet de cîntece şi de glasuri care strigau. O mul- 
time de manifestanți se revărsa în piaţă îndreptindu-se 
spre palatul prefecturii. Ivirea lor era atît de neaştep- 
tată şi de plină de putere, că Sebestyen și jandarmii 
dimprejur, laolaltă cu domnii ofițeri care-şi scoseseră 
săbiile din teci, înțepeniră miraţi. S-ar fi părut că-i pă- 
leşte dintr-odată suflu] unei încremeniri ciudate, pre- 
făcîndu-i în stane de piatră. 

Manifestanţii pătrunși în piaţă pe ulița de către pä- 
dure, erau mai mulți decît cei ce veniseră dinspre gară. 
Domnul Sebestyen se uită în jurul lui, crunt, fulgerîn- 
du-l părerea că autorităţile au fost trase pe sfoară. 
Nimic nu li se păruse mai firesc dumnealor, decît că 
manifestaţia, despre care aflaseră dinainte și pe care 
erau hotăriîţi s-o zădărnicească cu forța, va porni din 
jurul gării, în atelierele căreia foşnea cuibul agitato- 
rului socialist Laszlo Endre. Cînd i-a zărit venind 
într-adevăr dinspre gară și mai ales că sînt destul de 
puţini, Sebestyen a rînjit furnicat de plăcere şi adînc 
hotărît să le dea o învăţătură de minte pentru ani de 
zile. Mai ales lui Laszlo... Chipul Arancăi îi juca înain- 
tea ochilor, învăluit într-un fel de abur roşu, care-i 
stîrnea furii de taur. Revărsarea puhoiului de muncitori 
din uliţa de către pădure îl făcu să rinjească a doua 
oară. De data asta fără plăcere. 

Fruntea-i asuda sub pălăria cu pene de cocoş ; în- 
verșunarea-l cuprinse ca o flacără, îmbulzindu-i-se în 
mușchi și căutînd ieșire în ceva năpraznic. Observă cu 
ură că obrazul îngrijorat a lui Lazio se luminează 
odată cu intrarea gloatei în piaţă. Părea că-i flutură 
pe buze un zîmbet de triumf. Ochii-i licăreau vădind 
bucurie și ironie. Unul dintre ofiţeri porunci atunci, cu- 
prins de panică, întoarcerea jandarmilor şi a poliţiş- 
tilor spre prefecură. Gîndul că masa de manifestanți 
ar putea pătrunde o clipă măcar pe scările palatului, 
sub ochii domnului prefect, îi apărea egal cu sfîrșitul 
vieţii plăcute de pînă atunci, cu scufundarea într-o 
beznă, de unde nu va mai afla scăpare. 

Se înţelege că însuși Sebestyen cumpăni lucrurile la 
fel. Între plăcerea de a pune cătuşe pe mîinile lui Las- 
zlo şi între groaza că bestiile murdare vor năvăli în 
prefectură, săvîrşind o ispravă cu răsunet pînă la Bu- 
dapesta şi la Viena, birui cea din urmă. Îşi da seama 
că asemenea pată nu-i va fi ștearsă niciodată, chiar 
dac-ar preface în papricaş omenirea întreagă. De alt- 
minteri vreme de multă chibzuiată nu încăpea. Toate 
se petreceau fulgerător ; grupul de momeală a lui Las- 
zlo îu părăsit deci sub puterea spaimei și forțele maie- 
stăţii sale se desprinseră cu grăbire, alergînd spre lo- 
cul adevăratei primejdii. 

Sebestyen izbi cu straja săbiei pieptul lui Laszlo, 
mugind înverşunat : 

— Te găsesc eu, dumnezeii tăi de anarhist! Nu-l 
lăsa din ochi! — răcni către un jandarm, apoi se 
smulse din vălmășag şi porni în fugă. 

Grupul lui Laszlo se mișcă fără zăbavă la stînga, pe 
lîngă trotuarul pe care sta palid, covârşit de simțä- 
minte grave, Toderiţă Todericiu. În acelaşi timp, mul- 
țimea cea mare de muncitori, ajunsă în faţa prefec- 
turii, vui prelung : 

— Vrem vot universal ! 

Înainte să se fi apropiat jandarmii, mulțimea se 
desfăcu în grupuri de cîte douăzeci-treizeci de oameni, 
revărsîndu-se pe străzile lăturalnice şi continuînd să 
strige. i 

Comandantul forțelor de ordine se gäsi în fața unei 
probleme strategice, care-l făcu să-şi împingă chipiul 
pe ceafă, înjurînd. Nu-şi putea fărămiţa oastea în- 
tr-atîtea părţi. Ar fi însemnat să se lase dus de nas de 
aceşti blestemaţi şi să stea singur în piaţă. Ideea nu-l 
atrăgea de loc. Prefectura ar fi rămas fără apărare. 
Dete deci porunca : opt jandarmi să se repeadă în 
goană şi să prindă pe oricine vor putea pune mîna. 
Ceilalţi să rămiie de strajă la prefectură. Cei opt se 
avîntară crîncen, cu iarmele-n cumpănire, cu frunţile 
aplecate. Erau desfășuraţi în linie de trăgători ; impre- 
sia că pornesc la asalt se desprindea atît de clar, că 
oamenii de pe trotuare se tălăzuiră căutînd scăpare. 

Toderiţă Todericiu porni întins spre casa lui Laszlo 

Endre. Mergea ca într-o stare de vis. Simţea într-însul 
lumină și putere ciudată; firea întreagă i se adunase 
într-un singur gînd. Intoarse capul de cîteva ori. Stră- 
duţa pe care apucase era pustie, piața rămînea în 
urmă. Îl ajunseră cîțiva trecători care păşeau zoriţi, 
comentînd violent întîmplările. Coti la dreapta și întră 
într-o uliţă lungă, cenușie, plină de praf. Îi păru cu- 
rios că vede îngrămădiri de femei la portiţe. 

Bărbaţii dispăruseră parcă, lăsînd acasă moşnegii 
şi betegii care ședeau pe laviţi şi pe praguri. Strada, 
atît de pustie altădată, se resimțea de neliniște adîn- 
că. Cîteva femei îl recunoscură. Le auzi șuşuind după 
dînsul : „Asta-i băiatul lui Todericiu, de la bancă. Um- 
blă la fata lui Laszlo.“ Primse în urechi răspunsul 
uneia dintre ele: „Apoi Laszlo-i om și jumătate. Mă 
mir că-și freacă coatele cu domnişori d-ăştia 1...“ 

Toderiţă se clătină ca lovit în creştet, dar își urmă 
drumul, prefăcîndu-se că m-a auzit. Să se întoarcă 
înapoi ? Gîndul îl tulbură adînc. 

— Doamne, ce oameni! — şopti înfiorat, cutremu- 
rîndu-se parcă de friguri. Sărîntoci amarnici care-şi 
pun vieţile în cumpănă pentru vot universal t... Iar 
acasă la noi, masă strivită sub bunătăţi, petrecere şi 
prieteni care-și fură unii altora nevestele. E]... feciorul 
bancherului, stîrnea îndoieli în capul acestor necăjiţi, 
care-i cunoşteau umblările la fata lui Laszlo Endre... 

Acum, cînd îl văzuse pe Laszlo în mijlocul oame- 
nilor zdrențuiţi, înfruntînd puterea stăpînirii, pentru 
ceva atît de depărtat de interesul lui personal, cum era 
dreptul de vot, Toderiţă trecu printr-o zguduire läun- 
trică, asemenea pămîntului care se aşează în el însuşi, 
prin cutremur. Vedea înaintea ochilor capul lui Laszlo 
înălţat deasupra oamenilor dimprejur, legănîndu-se în 
zbucium; îi vedea obrazul neliniștit, privirea încinsă, 
bărbăţia dirză, gata să facă suprema dăruire luptei 
căreia-şi închinase toate năzuînţele. I se părea că în 
acea după amiază Laszlo sfîşia cu fruntea lui o perdea 
de zgură, deschizînd vedere spre înălțimi. Se întîmpla, 
întîia oară de cînd o cunoscuse pe Aranca, să simtă, 
pe lîngă bucurie, și mîndria de a fi iubit de ea. Işi 
da seama că există o lume a oamenilor simpli, care-l 

judecă pe Laszlo şi-l țin de rău că-şi „freacă coatele“ 
cu domnişori ca el... 

Nu directorul Todericiu avea să se ruşineze că fiul 
lui îndrăgeşte fata unui lăcătuș. Ci oamenii de sea- 
ma lui Laszlo se rușinau că fata lăcătușului primea în 
casă un domnişor... Prin urmare există o ruşine a bo- 
găţiei... 

La una din portiţele cu grămădire de muieri, Toader 
trebui să se oprească. O nevastă tînără, cu ochi foarte 
aprinşi, întrebă de departe: 

— Vii din piață, domnişorule ? 

Băiatul se poticni : 

— Da... din piaţă, răspunse, uitîndu-se nesigur pe 
tături. 

Femeia-şi făcu loc în pripă și ieși în faţă: 

— Ce e? Ce s-a întîmplat acolo? — întrebă tul- 
burată. 

Todericiu mu ştia ce să răspundă. Se întîmplaseră 
atitea în el și dincolo de el că n-ar fi putut desluși cine 
ştie ce. Privi în ochii femeii. Erau frumoşi, iuți, plini 
de viaţă. 

— Nimic... Cred că nimic... făcu îndată. 

— Jandarmii? — iscodi din nou nevasta. Au tras 
focuri ? 

Toderiţă Todericiu pricepu că inima femeii tremură 
pentru cineva care-i acolo. O simţi doritoare de a şti, 
dar în acelaşi timp aprigă, curajoasă. 

— Cred că... oamenii se împrăștie... Nu s-au tras 
focuri... 

— Nu i-au împuşcat... Nu i-au împuşcat... 

Plecă zorit, prinzînd în urechi suspinul de uşurare 
din urma lui. 

Casele erau din ce în ce mai mici, după rînduiala 
grăitoare a oraşelor de pretutindeni. 

Se opri în dreptul uneia şi deschise portiţa. Intră 
în curte şi de aci în tinda mică. Uşa de la odaia din 
aţă se desfăcu brusc şi în prag apăru Aranca. Tinerii 
se priviră o clipă nemişcaţi. 

— Todi! — izbucni cu glasul sugrumat Aranca. 
Todi ! — ai venit la moi ? Ai venit la noi? Se răzimă 
de uscior cu ochii mari, cu buzele uşor întredeschise. 

îşi aplecă o clipă pleoapele ca şi cum ar fi vrut să as- 
cundă o zvîcnire de văpaie. Întinse apoi mîna spre 
Toderiţă şi-i apucă braţul : 

— Vino. Vino în casă Todi. L-ai văzut pe tata ? 

Toderiţă Todericiu intră în odaie. La mijloc, sta ne- 
mișcată, încremenită în încordare, nevasta lui Laszlo. 
Ochii ei îl cercetau, adunaţi într-o singură expresie, 
într-o singură întrebare : 

— Ai văzut ceva ? 

Toderiţă Todericiu o privi cu un Simţămint de ru- 
şine. Îşi aminti imaginea casei lui părintești, în ceasul 
cînd ieşise în oraș. Zări parcă prin fum pe doamna 
Eleonora, nervoasă, ducîndu-şi mereu mîna la bucle; 
îl zări pe Simion Todericiu mîncînd lacom, mnînios că 
îndoapă societatea aleasă din Dej cu bunătăţi pre- 
gătite pentru alţii. Avu sentimentul dezgustului amar 
care-l cercase plecînd din mijlocul acelei veseli zgo- 
motoase şi tulburi şi se regăsi într-o mare liniște, ca 
și cînd ar fi trecut poarta altei lumi. 

Povesti femeilor cele petrecute în piaţă. 

— Cred că Laszlo baci nu se va supăra că sînt aici, 
adăugă la urmă, încet... Mi-e cu neputinţă să mä în- 
torc acum acasă. 

— Îţi mulțumesc că ai venit, răspunse încet nevasta 
lui Laszlo. Zici că nu i-au putut prinde ? 

— Nu, întări Toader. Am înţeles că Laszlo baci a 
lucrat iscusit, făcu zîmbind timid. La urma urmei de 
ce să-i prindă ? 

Femeia oftă : 

— De sigur că n-au de ce... Dar... astea aşa se-ntim- 
plă... Endre spune că d-aia luptă, ca să nu se mai în- 
tîmple... 

Nevasta vorbea simplu şi liniștit. Era mărunţică, 
pieptănată îngrijit, purtînd ca de obicei o rochie de 
culoare închisă, cu şorţ negru deasupra. Aranca se 
îmbrăcase în rochiță de pînză albastră. Todericiu îi 
cunoştea hainele. Dacă nu era în alb, trebuia să fie în 
albastru. 

Căsuţa întreagă înfățișa îmbinări măiestre de hîrtie 
albă şi albastră. Ferestrele de către stradă, ca şi cele 
dinspre curte zîmbeau împodobite cu ghivece de muş- 

cate, între perdeluţe plisate de hîrtie albă. Abajurul 
lămpii era făcut din hîrtie albastră. Pretutindeni unde 
putea fi oferită privirilor delicata mărturie a năzuinţei 
spre frumos, suridea lucirea curată a hiîrtiei albe și al- 
bastre. O încîntiare atrăgătoare, în mijlocul căreia Las- 
zlo Endre, uriaș dîrz, neînduplecat, se mișca bucuros, 
gustînd desiătări senine de copil. 

Aranca se uita neclintit la Toderiţă Todericiu. Părea 
puţin mai palidă, ochii-i erau larg deschişi, oglindind 
în adincul lor neliniște. Chipu-i era luminat de bu- 
curie, totuși ascundea greu îndoielile și tristeţea care-i 
rodeau în acea clipă inima. 

— Cred că Endre nu vine astă-seară acasă, zise 
femeia, după ce-l poiti pe Toader să şadă. 

Băiatul tresări. 

— De ce? 

— E mai bine să rămiie acum departe de casă. 

— Dar... miine... la serviciu ? — întrebă îngrijorat. 

— Nu ştiu... răspunse femeia. Asta... va vedea el... 
Poate că au să-l caute jandarmii... 

— Am văzut lîngă dînsul un țăran, zise grăbit 
Toderiţă... Nu-i Irimie Nan din Cristeni ? 

Nevasta lui Laszlo Endre zîmbi : 

= til ese... 

Femeia ieşi în tindă cu o farfurie luată de pe dulă- 
piorul de după uşă. Aranca lunecă îndată spre băiat 
ca o adiere. Toderiţă se ridicase de pe scaun. Era în- 
volbunat şi ameţit ; fata-l cuprinsese de după gît şi-l 
strîngea şoptind : „Todi... Todi...“ Şoapta-i atingea 
obrazul ca o arsură. O luă în braţe, simţi atingerea 
delicată a sînilor, căldura trupului fragil, încordat, 
care se lipise de el, braţele care-l împresurau cu pu- 
tere meaşteptată. Primi în fiinţa lui dăruirea aceasta 
de încredere și de iubire şi închise ochii cercînd să 
simulgă clipa din curgerea vremii, spre a-i rămîne vie 
pentru totdeauna. Gemu covîrşit de o durere dulce, 
ciudată, cu care se întîlnea întîia oară în viaţa lui: 
durerea nedefinită a fericirii adevărate, umbra de 
care nu se poate lipsi humina, ca să fie într-adevăr lu- 
mină... 

Nevasta lui Laszlo se întoarse, punînd pe masă far- 

furia cu mere. Auzind-o la uşă, tinerii se desfăcură 
din îmbrăţişare, luînd fiecare cu sine sensul adînc al 
ființei celuilalt. Durerile şi amărăciunile, măreţia grea, 
patetică, a primejdiei în mijlocul căreia înfrunzea, ofe- 
reau iubirii lor siguranţă desăvîrşită, de nezdruncinat, 
care preface sentimentele oamenilor în valori mai du- 
rabile decît viaţa lor însăşi. 

Atunci străbătu în casă duduitul unor pași grei, din- 
spre uliţă. Aranca zvicni la fereastră, trăgînd încet la 
o parte perdeluța de hîrtie plisată. Toderiţă o urmă 
instinctiv. 

Nevasta lui Lazlo sta lîngă masă, în neclintire. 
Pașii ajunseseră în curte. Lipindu-şi fruntea de fereas- 
tră, Aranca desluşi uniforme de jandarmi. Mai înainte 
de a avea răgaz să-și vie în fire, ușa de la tindă fu iz- 
bită cu străşnicie în lături și îndată se lovi în perete 
și uşa odăii. 

În prag apăru Sebestyen. În spatele lui, doi jan- 
darmi de rînd, cu puștiie desprinse de pe umăr. Ofiţe- 
rul scosese revolverul din teacă și-l ţinea în mînă cu 
țeava puţin aptecată. Obrazul i se scălda în mînie și 
venin, ochii-i luceau trădînd vrăjmășie crîncenă. 

— Unde-i banditul ? — întrebă răgușit, cuprinzînd 
dintr-o privire odaia. Aha — se rînji către Toderiţă — 
iacă şi domnişorul... Dumnezeii voştri de tîlhari 1... Va 
să zică tat-to bancher și tu socialist ?! — mugi, scrîş- 
nind din măsele. Şi tu... pui de șarpe, se întoarse spre 
Aranca. Faci pe fecioara Maria, cu bitangu-n burtă |... 
Unde-i Laszlo ? Vă leg acum, cîţi derbedei și cîte curve 
pe tume... 

Toderițä Todericiu îşi simți capul plin de sînge. Se 
cumpăni pe picioare gata să cadă, apoi gemu ca şi 
cum l-ar fi străpuns sabia. Se năpusti cu îruntea-n 
pieptul lui Sebestyen. Capul plutonierului pocni surd 
în uşa deschisă. Ochii i se bulbucară de mirare. În- 
toarse revolverul prinzîndu-i ţeava în pumn şi-l lovi cu 
sete pe Toderiţă Todericiu în creștet. Băiatul încercă 
să se răsucească pe călciie. Se prăbuşi însă la picioa- 
rele nevestei lui Laszlo Endre, care continua să stea 
lîngă masă. Femeia rămase o clipă în neclintirea ei, 
trăsnită. Îşi ridică apoi braţele în sus, Îîifîindu-le ca 

pe nişte aripi, şi căzu în genunchi. Prinse capul lui 
Toader în miini şi-şi lipi obrazul de fruntea lui. Plîn- 
gea sec, murmurînd sfîşietor : 

— Edes gyermekem... Edes gyenmekem... Dragul 
meu copil... dragul meu copil... 

Pe buzele lui Toader înflori un zîmbet... 


4 
Li 


Petrecerea din casa domnului director Simion Tode- 
riciu ajunsese la momentul cel mai înalt. Unii beau, 
alţii cîntau, alţii urlau ca apucaţi de furii. Se înţelege 
că nimeni n-avea habar de cele ce se petreceau în 
piaţă. Chiar plecarea lui Toderiţă fu observată doar în 
două rînduri, după care cei de față se cufundară în 
uitare, sub pîclele beţiei. Deşertînd pahar după pahar, 
Simion Todericiu îşi pierduse treptat puterea de a 
ține oaspeţii în îrîu. Se îmbătase ca să nu vadă cum 
se încurcă ițele între doamna Eleonora și avocatul 
Ştefan 'Cristea. 

De la 'o vreme, frumoasa şi tomnatica doamnă înce- 
puse a prefira în zăpăcelile amorului și oarecare ză- 
păceală a. vinului. Mai demult îl plăcea să fie lucidă în 
asemenea ocaziuni. Urmărea voluptățile cu lăcomie, 
nu care cumva să-i scape cine ştie ce meşteșug de 
taină al acestei savante îndeletniciri. Acum găsea că 
tulburarea vinului învăluie neruşimarea într-un fel de 
ceaţă, în care putea bălăci alături de amorez, fără 
să-şi mai amintească a doua zi fazele destrăbălării. In 
această după amiază, doamna Eleonora își propusese 
să ajute trecerea cît mai grăbită a celor doi bărbaţi 
care o interesau, în lumea nedefinită a beţiei, unde 
toate par a fi ca în raiul biblic: nici tu întristare, nici 
tu suspinare, ci viaţă fără de sfîrşit. Cei doi bărbaţi 
erau : soțul ei, care nu trebuia să vadă nimic și avo- 
catul Cristea, care trebuia s-o vadă numai pe dinsa. 

Luptînd și oferind mereu, se înţelege că se înălța 
şi dînsa ceas după ceas, spre paradis. Simion Tode- 
riciu dibăci un răstimp jocul Eleonorei, apoi pierdu 
firul urzelii, covîrșit de băutură. 

La un moment dat, casa directorului de la „„Some- 
şana“ sälta din temelii, în strigăte și tropote. Însuşi 
directorul Todericiu poiti să-şi arate virtutea, propu- 

nind să se joace nurmaidecît căluşarul pe întrecere. În 
vreme ce-şi dezbrăca haina, Eleonora-l apucă de mină 
pe avocatul Cristea şi-l irase după dinsa fără a-i vorbi 
nimic. Era îmbujorată și privea încordată înainte. 

Cristea se lăsă dus cu plăcere. Se legăna între ame- 
teala vinului și a trufiei. Păşeau ca nişte lunatici din 
odaie în odaie, pe lîngă pereţii acoperiţi de întunericul 
'amurgului. Eleonora deschise uşa camerii de baie tî- 
rînd după sine bărbatul care duhnea cumplit. 

În clipa cînd închidea ușa pe dinlăuniru, Eleonora 
se auzi strigată de răcnetul înfricoșat al lui Simion 
Todericiu. Tresări îngrozită și se uită la Cristea, care 
zîmbea greţos și tîmp. Doamna Todericiu ieşi din baie 
ca un om care-şi pierde mintea. Pricepu că mugetul 
soțului ei și tăcerea grea care golise casa într-o clipă 
de orice zgomot, de orice mişcare, erau preludiul unei 
nenorociri neașteptate. 

In sufragerie, lîngă uşă, sta un jandarm de rînd. 
Alături, Simion Todericiu, holbat, cu obraz de fiară. 

— Mergeţi la spital, doamnă! — mormăi porun- 
citor şi miînios jandarmul. Fiul dumneavoasiă e 
acolo... 


XI 


Departe de aceste întîmplări, doi ortaci poposeau 
în aceeași vreme la marginea pădurii. Străbătuseră pe 
cărare, ocolind şoseaua, ca vreo cinci kilometri. Unul 
dintre acești ortaci era Laszlo Endre. Celălalt, țăra- 
nul care se zbătuse lîngă dînsul la manifestația din 
piaţă, Irimie Nan din Cristeni. 

— Tovarăşe Laszlo, zicea Irimie Nan, aprins încă, 
în firea lui întreagă, de întîmplările de după prînz. 
Cugetă dumneata cum crezi că e mai bine... Dacă zici 
să ne-ntoarcem la Dej, ne-ntoarcem. Dacă zici să ne 
ducem, ne ducem. Mergem în Cristeni. Ajungem noap- 

tea. Tragem la soru-mea. Şade în coama pădurii. Acolo 
stăm feriţi. 

Laszlo se uita cu plăcere la omul de lîngă dînsul. 

— Tare mă bucur că ai nimerit la noi în atelier, Iri- 
mie, i-a răspuns. Ai trecut prin multe. 

Irimie Nan îşi aplecă fruntea : 

— Am trecut... Poate ţi-e grijă să nu i se întîmple 
ceva nevestei... Ori copilei... făcu apoi încet, înălţin- 
du-şi din nou capul. 

— Nevasta mea e una cu mine, Irimie, răspunse do- 
mol Laszlo Endre. Copila la fel... 

— Atunci... ne ducem în Cristeni, stărui Irimie Nan. 
Stăm cît stăm și cînd vei crede, mă-ntore eu înainte la 
Dej. Dau de urma lucrurilor. Viu şi-ţi spun ce și cum. 
Crezi că ne-nchid ? Închidă-ne! Ne dau afarä din 
slujbă ? Robie ca asta găsim oriunde... Eu, cine ştie ce 
rost în lume nu mai am... 

Laszlo Endre-i puse mîna pe umăr: 

— Cum poţi vorbi așa, Irimie? — întrebă cu căl- 
dură. 

Nan îşi aplecă din nou capul: 

— Muierea, moartă... Băiatul, cine ştie cum se zbate 
acolo, în Bucureşti... 

— Ziceai că-i aşezat la atelierele din gară... 

— Apoi da... N-am primit însă scrisoare de opt luni 
de zile. 

Laszlo Endre zîmbi cu tristeţe. Soarele iapusese de- 
mult. Dinspre răsărit se apropia încet umbra îuserării. 
La apus stăruia încă o perdea subțire de zare albas- 
trä roşiatică. Era liniște iadîncă. 

— Irimie, astăzi ai stat pe lîngă mine altfel decît 
stă un om care nu mai are rost în lume, zise întor- 
cîndu-se spre pădure și păşind pe cărarea care se pier- 
dea între brazi. 

Irimie Nan se opri: 

— D-apoi, de avut am şi eu răfuiala mea, răspunse 
rar, întunecat. 

Laszlo Endre îl privi atent : 

— Ştiu. Am înţeles că astăzi ai simţit un început de 
răfuială. Aşa-i ? 

Irimie Nan îşi împinse pălăria de pe frunte : 

— Am simţit... 

— Vrei s-o laşi baltă ? N-ai văzut ciţi sîntem care 
avem aceeași răfuială ? Aicea, mii şi mii. In lume, mi- 
lioane... Mai poţi spune că n-ai rost ? 

Irimie Nan se uită la omul din fața lui. Il văzu li- 
niștit, cum îl cunoscuse. 

— Am zis și eu aşa... o vorbă... murmură gînditor. 

Cei doi drumeţi se cuiundară în pădure. 


XII 


Pe o vreme caldă ca aceea, domnul prefect al ju- 
dețului Someş, contele Adam, ar îi avut dorinţa să se 
scalde undeva în apele mării, la Ostende, bucurîndu-se 
de concediu. Era de felul lui bărbat iubitor de tihnă. 
Nu-i plăcea să întîmpine 'asprimile vieții şi se pare că 
izbutise să se ţie departe de ele. Mare proprietar, din- 
tr-o veche familie feudală, primise demnitatea de pre- 
fect — care pe vremea aceea se numea „comite su- 
prem“ — pentru că aşa se cuvenea. Aristocraţii își 
împărțeau rolurile sub lozinca: „Pentru rege şi pa- 
trie“, apucînd unul dintre cele patru drumuri ale pu- 
terii și belşugului : demnitari politici, episcopi, gene- 
rali sau moşieri. În vremea din urmă nu refuzau să 
devie mari acţionari ai băncilor de la Budapesta ori 
ai industriilor de căpetenie din ţară. Coborau deci trep- 
tele castelelor feudale, păşind în cetăţile de aur ale 
burgheziei. 

Ca să nu sufere prea mult din cauza dezgustului de 
a întinde mîna unor oameni fără titluri de nobleţe, iz- 
butiră să convingă pe maiestatea sa împăratul Franz 
Josef, că ar fi bine să ridice la rangul de baron, pe 
unii dintre președinții consiliilor de administrație ale 
marilor întreprinderi bancare și industriale. Maiesta- 
tea sa împăratul împărtăşi din plin părerea nobilimii 

câ „oamenii încep de la baron în sus“ — restul fiind 
maimuțe, slugi şi cătane. Treburile se aranjară deci 
fără împiedicare. Însuşi maiestatea sa avea de lucru 
adeseori cu astfel de persoane și prefena să le ştie 
înnobilate. De aceea apărură în fruntea băncilor mari 
o sumedenie de baroni. Nu însă conți sau marchizi. 
Asta ar fi fost prea mult. 

Contele Adam făcea parte din nobilimea veche. În- 
vățase cîțiva ani la universitatea engleză din Eton, 
descoperind cu bucurie că are înrudiri serioase de pă- 
reri şi deprinderi cu fiii aristocrației britanice. Nu era 
singurul conte maghiar care  cercetase școli engle- 
zeşti. Marii seniori unguri îşi trimiteau bucuroși copiii 
la acele universități, mărturisind plini de întristare, 
că în lumea aceasta nu se găseau oameni adevăraţi 
decît între conții de la Budapesta şi între lorzii din 
Anglia. 

Îşi băteau joc de prinții polonezi și italieni, de mar- 
chizii din Franţa, de grafii din Germania, ca de unii 
care nu izbuteau să atingă nivelul înalt al adevărați- 
lor gentlemeni. Nu că n-ar îi fost şi aceia prinți şi 
conți de baştină, cu vechime pierdută în veacuri, sau 
că n-ar fi trăit din veniturile moșiilor și din demnită- 
țile înalte ale statului. Dar, exista un anumit stil în 
purtarea rangului, o îngîmfare neclintită, o depărtare 
îngheţată de lume, un dispreț împărătesc față de frea- 
mătul vieţii pe care conții unguri socoteau că nici o 
aristocrație nu le aplică cu atîta preciziune ca ei şi en- 
glezii. 

Contele Adam dispreţuia adînc, din convingere și 
prin fire, viaţa poporului asupra căruia era aşezat. 
Nu-i plăceau puţinele lui bucurii, nu-i plăceau mai ales 
multele lui necazuri. De aceea, mărturisind mereu, cu 
un fel de suspin delicat cît de plictisitoare e zvîrcolirea 
norodului și evitînd să-și tulbure seninătatea înaltă a 
concepţiilor sale, întorcea spatele de cîte ori dia or- 
dine aspre de pe urma cărora se ridicau vaiete şi pro- 
testări. Aplica o cruzime  dezgustată, mirîndu-se cu 
naivitate de urmările ei. Observase aceeași atitudine 
la prietenii lui englezi care, povestind întîmplări din 
colonii, socoteau pur și simplu nedemn să acorde vreo 

atenţie deosebită faptului că de pe urma unor aseme- 
nea întîmplări, mureau de foame, erau sfișiaţi de unelte 
ucigașe, mii şi mii de coloniali. 

E uşor de înţeles, ce miînie l-a cuprins pe contele 
Adam văzînd manifestaţia muncitorilor din Dej. Nu 
era întîia mișcare, dar asta le întrecuse pe cele de pînă 
atunci. Luni de dimineaţă se pregătea tocmai să dic- 
teze secretarului un naport către ministerul de interne, 
în care să arate faptele şi să întrebe care era în acel 
moment politica guvernului faţă de asemenea îndrăs- 
neli. Această politică se schimba într-adevăr destul de 
des, după caz şi împrejurări. Era bine să fie acoperit. 

lată însă că în timp ce începuse a dicta, intră apro- 
dul şi-i aduse o telegramă ciirată a ministerului de in- 
terne. 

Contele Adam o descifră încet, apoi citi: 

„Cîţiva fruntași valahi, între care şi prezidentul 
Vancea de Buteasa, împreună cu Valea-Văleanu, din 
judeţul Someş, au pus la cale acţiuni lipsite de patrio- 
tism, în capitala Austriei, adresîndu-se curții impe- 
riale peste capul guvernului. 

Guvernul dezaprobă aceste acțiuni cu toată energia. 

Daţi ordin să înceteze privilegiile de care se bucură 
acești. domni în fața autorităţilor. De asemenea zdro- 
biţi orice mişcare cu caracter șovin daco-roman și ra- 
portaţi de la zi la zi situaţia mișcărilor pentru votul 
universal. Rog a ne comunica demersurile pe care 
fruntașii valahi le vor face de bună seamă pe lîngă 
dumneavoastră pentru ca să revenim asupra acestor 
măsuri. Guvernul este hotărît să le admită numai în 
cazul unor dovezi ferme de loialitate şi patriotism. 

Ministrul de interne, contele Hedervary“. 

Citind telegrama, contele Adam căzu pe gînduri. A 
înnebunit Viancea ? A înnebunit lumea întreagă ? Du- 
minică, socialiștii; acum valahii, uneltind la Viena ! 
Acest Vancea, căruia el, contele Adam, îi acordase oa- 
recare consideraţie, ştiindu-l mare proprietar și depu- 
tat! I s-a urît cu binele? 

În după amiaza aceea, contele Adam își convocă 
subalternii apropiaţi, ţinu sfat cu dînșii vreme de două 
ceasuri, după care aprodul plecă grăbit, să-l cheme pe 

ofiţerul de jandarmi Sebestyen. În cazuri grele, poli- 
ţia şi jandarmeria reprezentau forțe unite sub comanda 
acestuia. 

Sebestyen se bucură că abia după cîteva ceasuri de 
cînd prezentase raportul despre manifestaţia de dumi- 
nică, era poftit din nou. Înţelegea că domnul prefect se 
bizuia pe serviciile lui încercate. Avea clienți mulți în 
arest, era foarte ocupat, dar fireşte că plecă zorit să 
asculte poruncile stăpînului. 

Contele Adam îl primi îndată. 

— Sebestyen — îi zise vorbind după obicei, moale, 
oarecum la lene — am comunicat domnului subprefect 
Kenderessy cîteva dispoziţiuni. Te vei prezenta la dîn- 
sul şi vei primi ordinele... 

— Să trăiţi ilustritate, am înţeles, răspunse Sebes- 
tyen umflîndu-și pieptul. Vă rog cu umilinţă, să bine- 
voiţi a da poruncă, să nu se amestece poliţia în cerce- 
tările manilestaţiei socialiste de ieri. Laolaltă nu pu- 
tem lucra cum trebuie... 

— Da... făcu gînditor contele Adam. De fapt... ma- 
nifestaţia s-a petrecut pe teritoriul oraşului. Cercetă- 
rile ar reveni poliţiei... 

— Aşa este ilustritate, însă conform planului de 
bătaie au operat forţe unite. Arestările le-am operat 
eu. 
Prefectul îşi privi omul de încredere printre gene: 
— Bine, răspunse biînd. Bine Sebestyen... Cercetă- 
rile le vei continua dumneata... Dar nu e vorba numai 
de asta... 

— La ordin, se îmbulzi bucuros ofiţerul. 

Contele se gîndi puţin, apoi se îndreptă spre fereas- 
tră. 

— Ai cumva, vreo... plîngere împotriva lui Van- 
cea? — întrebă fără grabă. Ceva, cu moșia... Cu 
banca... Orice... 

Sebestyen căscă gura : 

— În contra depulatului Vancea ? 

— Da, întări Adam. 

Ochii ofițerului luciră crunt : 


— Ilustritate... am la mine cîțiva ţărani din Cris- 

teni... Am şi pe unul care a fost argat la Vancea... E 
o chestiune cu banca „Someșana“... Cu Todericiu... 

Contele se întoarse mirat și bucuros, păstrîndu-şi 
aparenţa de nepăsare : 

— E o afacere care-l ustură pe Vancea ? 

Sebestyen îşi luă permisiunea să se jimbeze : 

— Asta, după cum va porunci ilustritatea voastră... 

— A, da... îşi aminti prefectul. Ce este cu băiatul 
acela al lui Todericiu ? L-ai lovit rău ? 

Ofiţerul se întunecă la obraz: 

— E în spital, ilustritate... Ar trebui arestat, adăugă 
înverşunat. A săvîrșit ultragiu împotriva mea... Ares- 
tarea l-ar ustura mult pe Vancea... 

Prefectul ena aproape de ofiţer. Ii puse mîna pe 
umăr : 

— Deocamdată nu, Sebestyen... N-avem interes să 
dăm proporţii  manifestaţiilor. Ai aflat ceva despre 
Laszlo Endre ? 

— Nu ilustritate. A dispărut... Dar am să pun eu 
mîna pe el... 

— Încet... încet... Sebestyen, îl potoli prefectul. Nu 
doresc ca judeţul meu să ia premiul întîi pe ţară în 
scandalul socialist. Faci ce crezi, dar acoperit... Cît 
mai acoperit... Mă gîndesc să nu declare grevă cei- 
lalţi... Cum au făcut în alte oraşe... Deci, dacă-l 
prinzi... chibzuieşte bine... Dă-i o lecţie și fii cu ochii-n 
patru. Nu-i putem trimite la judecată... Ai înţeles? 
Dezbaterile publice nu convin guvernului... 

— Atunci... cercetez afacerea cu banca ? 

— Da... Energic... În același timp însă, cu tact... Se 
poate întîmpla să intervie între timp interese supe- 
rioare de stat, şi să trebuiască să oprim această cer- 
cetare. Mă reazim pe dumneata cu încredere... Bagă 
spaima-n ei, apoi vino şi-mi raportează. Fii însă lără 
cruţare faţă de acțiunile iredentiste. Ai vreo urmărire ? 

— Am, ilustritate, se grăbi Sebestyen, ca un negus- 
tor care găseşte mariă după plac în rafturi. Învăţăto- 
rul Codrea... Tot din Cristeni... Asta-i un cîine ciobă- 
nesc de care trebuie să ne descotorosim. Cînd am ares- 
tat pe cei din Cristeni a îndrăznit să protesteze în fața 
primăriei. 

— Procedează energic, încuviință cu aceeași blîn- 
deţe contele Adam, concediindu-și colaboratorul. Dom- 
nul subprefect îţi va lămuri cu amănuntul ordinele... 
Poţi pleca. 


N-au trecut mai mult de două zile și urmările ordi- 
nelor contelui Adam începură a fi simţite deocamdată 
de către directorul Simion Todericiu, deoarece prezi- 
dentul Vancea nu se întorsese încă de la Viena. 

Directorul „Someşanei“ se pîrpălea în 'aşternut cău- 
tind zadarnic să-şi explice pricina mîniei lui dumnezeu 
abătută asupra sa. Se mai întîmpla şi altona să nime- 
rească din petrecere de-a dreptul în negura necazului. 
Dar aceia nu erau oameni chibzuiţi, cum se socotea 
dînsul. Nici n-avea sprijin puternic în lume, cum cre- 
dea el că are. Rana băiatului se vindeca repede, dar 
ruşinea pe care i-o făcuse nu va trece niciodată. Să 
se pună copilul lui de pricină cu Sebestyen, în casa 
cislicului aceluia de la atelierele gării, era nebunie cu- 
rată ! Ce are să zică nașul Vancea? Ce va zice lu- 
mea? Şi ce să zică el însuşi, coșcogeamite directorul 
de bancă, chemat să răspundă de faptele fiului său şi 
să dea declaraţie la jandarmi că de acum înainte îi va 
supraveghea fiecare pas ? 

lată unde ajunsese cu puţine zile înainte de a se în- 
toarce nașul Vamcea cu protecţia împărătească în bu- 
zunar... Dacă nu va vrea să-l mai ajute ? 

Săvirşeau şi alți tineri sminteli de ale vîrstei ; ba 
un chei pe care trebuiau să-l plătească părinţii, ba o 
servitoare însărcinată căreia trebuiau să-i îniunde 
gura cu cîteva sute de coroane; — mă rog, nimic de 
zis. Ale tinereţii valuri. Se nimereau chiar şi lucruri 
mai grave. De pildă, cîţiva tineri de seama lui Tode- 
riţă, furaseră banii părinților benchetuindu-i cu femei 
stricate, în cafenelele din Cluj ori din Turda... Ase- 
menea isprăvi vor ajunge mai tîrziu să fie povestite cu 
fală de către cei ce le-au săvirşit, aşa că nu însemnau 
cine știe ce. Dar să se ducă un băiat „de familie“ în 
casa lui Laszlo Endre, în ziua cînd acesta umbla răz- 
vrătit pe uliţi îniruntînd ordinea statului şi tihna oa- 

menilor ; să îndrăgească fiata acelui lăcătuș şi să se 
ridice împotriva jandarmilor care-și făceau datoria, — 
asta le înirecea pe toate. 

Unde să mai puie faptul că tîlharul de Sebestyen, 
chemîndu-l la dînsul, i-a vîrît sub mas o altă plăcintă 
muiată în venin. Simion Todericiu nu ştia ce să mai 
creadă. Întîi de toate, cum a îndrăznit Sebestyen să-l 
cheme la sine? Nu era el director de bancă în capi- 
tala judeţului ? N-avea în fruntea băncii pe însuși pre- 
şedintele partidului național, deputat în parlamentul 
din Budapesta ? Nu era prieten cu toţi fruntașii un- 
guri din judeţ ? Nu le da bani pe cambii, oferindu-le 
cu plăcere prelungiri de termen cîte pofteau şi cîte nu 
pofteau ? Apoi, tocmai acum și-a găsit Sebestyen să 
se lege de dînsul, cînd socialiștii își înălțau frunţile 
şi abăteau primejdie asupra celor cu dare de mînă, ori 
că erau unguri, ori că erau romîni? Dar Sebestyen 
de la cine mînca jimble și pîne albă, dacă nu de la cei 
cu stare ? Aicea nu-i lucru curat, ofta Todericiu, răsu- 
cindu-se în pat de parcă i-ar fi prefirat cineva piper 
sub plapumă. Eleonora spunea că desigur Sebestyen 
îi poartă mînie lui Toderiţă din cauza fetei lui Laszlo... 
Să-i fi luat dracu pe toţi grămadă! Pentru un șezut 
de muiere, Todericiu nu credea că Sebestyen să facă 
asemenea porcării. Făcea altele. 

larăși mai spunea Eleonora că ar putea fi vorba de 
o prigoană şovină. Că adecă, el, Simion Todericiu, 
fiind romîn şi lipsind Vancea din judeţ, au tăbărît un- 
gurii asupra lui din duşmănie. Erau lurioşi că se răs- 
pîndiseră niște calendare de la București. Lui Tode- 
riciu îi venea să ridă strîmb, cugetînd la asemenea 
presupuneri ieşite din cap de femeie. Ori cît şi-ar fi 
cercetat viața, nu putea descoperi nici cu lămpaşul în 
mînă vreun gînd ori vreo faptă să-l poată supăra pe 
cel mai înverșunat ungur. Cum adică ? Era el un învă- 
țător oarecare, ca acel nenorocit de Codrea? Se 
mărlurisea romîn, pentru că se născuse romîn. Nu-şi 
lăsa limba, nu-şi lăsa legea, pentru că vorbea limba 
maghiară ca şi colegul său de la banca ungurească, 
deci n-avea de ce s-o lase pe cea romînească. Afară de 
asta, clienţii băncii, în mare majoritate ţărani romîni, 

n-ar fi văzut cu ochi buni 'că pe lîngă dobîndă sînt da- 
tori să mai plătească şi cazna de a se înțelege cu dom- 
nul director pe ungureşte. 

Dar la ce să-şi mai bată capul cu fel de fel de 
bănuieli, cînd însuși Sebestyen îi larătase despre ce e 
vorba? Dacă se simţea necăjit și umilit, apoi era 
tocmai din pricină că jandarmul îşi băgase nasul într-o 
socoteală care va aduce mîhnire însuşi domnului pre- 
zident... lar prezidentul îl va socoti vinovat pe dinsul, 
întocmai cum dînsul va pune vina pe subdirector, 
acesta pe şeful contabil, şeful contabil pe contabil și 
așa mai departe, după cum era rînduiala lumii. Ori- 
cum, ticălosul de Avram Pralea o făcuse de data asta 
fiartă. Ce wa ieşi, numai dumnezeu sau dracul știe... 

Drept vorbind, cată să-i dăm dreptate domnului di- 
rector Simion Todericiu şi să-l credem că avea toate 
motivele să fie mîhnit. Încă nu trecuse peste ruşinea 
grea pe care i-o făcuse Toderiţă. Nu trecuseră nici trei 
zile de la întîmplarea aceea uurîtă, cînd iacătă-l seara 
pe Avram Pralea, cu barba-n ţepuşe, nehodinit, avînd 
în ochi vinişoare de sînge. Zărindu-l, Todericiu a avut 
mai întîi o tresărire de bucurie şi s-a simţit o leacă 
ușurat. Cel puţin treaba cu locurile din Cristeni să 
meargă, s-a gîndit prinzind nădejde. După ce s-a 
uitat mai bine la Pralea și i-a văzut obrazul, l-au 
trecut însă iarăși rînduri de sudoare rece : 

— Ce-i? — a întrebat suflind greu. 

Avram Pralea s-a holbat urit : 

— Mi se pare că ne vîră Sebestyen ţepușa-n fund, 
domnule director, a zis plin de năduf. 

Directorul s-a-nfiorat uşor : 

— Ce are Sebestyen cu noi ? 

— Păi... i-au adus «de cîteva zile jandarmii pe tîl- 
harii din 'Cristeni la dinsul... 

— l-au adus da dînsul! De ce i-au adus? Nu se 
aflau închişi la postul din sat? 

— Ba se aflau, afle-i precista şi dumnezeii cui 
i-a-nțăreat... 

— Atunci ? 

— Atunci — au început să strige în gura mare că 

ei să fie trimişi aici, să dea ochii cu directorul de la 
bancă... 

— Cu cine? — se mai înfioră odată Todericiu. De 
ce cu mine? Nu i-ai pîrît tu? 

— Ba eu i-am pîrît, sări Pralea îndîrjit. Că dum- 
neata stai fain pe scaun, iar eu trag necazurile cu 
dînşii. Băga-s-ar dracu-n ceasw cînd am pornit treaba 
asta... 

Todericiu se îngălbeni. Obrăznicia negustorului, în- 
drăzneala de a-i vorbi ca unuia de seama lui, faptul 
că uita cîte cîștiguri vîrîse în buzunar pe urma împru- 
muturilor date pe sub mînă de la bancă, fără dobîndă, 
îl plesneau peste obraz ca nişte bice bădărane, cu mi- 
ros de baligă. 

— Ascultă Pralea — se apropie tremurînd — să 
ùu-ți iei nasul la purtare că nimereşti cu capu-n perele ! 
Ticălosule ! Nu ţi-e rușine ? Cu cine vorbeşti ? 

Avram Pralea-i întoarse o privire neagră. Se pro- 
țăpise pe picioare şi rînjea cu vrăjmăşie. 

— Mai încet cu capetele sparte, domnule Todericiu. 
Capul meu nu se sparge așa uşor ca al băiatului du- 
mitale... 

Todericiu se răzimă de masă să nu cadă. Cuvintele 
lui Pralea-l împunseră în însuşi cheagul fiinţei, des- 
chizînd spărtură. Căzu moale pe scaun și se uită năuc 
înaintea lui. 

— Spune-mi ce e, făcu într-un tîrziu, bolborosind. 

— Apoi eu d-aia am venit, ca să-ţi spun... Nu ca să 
te răţoiești dumneata la mine... 

Todericiu asculta clätinînd încet, pierdut, din cap. 

— Va să zică eu nu le-am plătit oamenilor lucrul la 
pădure. Ai zis să nu le dau banii... 

Avram Pralea luă povestea de la capăt, probabil ca 
s-o asculte el însuşi din nou și să vadă unde găseşte 
portiță de scăpiare pentru sine. 

— Deci nu le-am dat banii, măcar că nu mai laveam 
pace cu dînșii. Ba Iordan Buză, ba Popenciu, ba toți 
grămadă, cu gurile pe mine: dă-ne domnule dreptu 
de la pădure că ne vinde banga loturile... 

Pralea vorbea repezit, mînios. 

— Mă rog, dacă domnu’ director vrea să-şi facă 
vilă pe pămînturile lor, eu îl ajut... Că-s om de bază. 
Nu zdreanţă cum crede dumnealui. 

Todericiu își aplecă fruntea și tăcu. Pralea continuă : 

— Așa, oamenii aveau dreptate. S-au băgat datori 
la bancă, apoi au muncit şi-şi cereau banii, că altfel 
le vine licitaţia pe cap... Eu... nu. Că așa, că pe dincolo, 
mai aşteptaţi... Ei strigă şi mă suduie.... Viu aicea să 
mă plîng ; dumneata-i dai înainte : nu le plăti Pralea... 
Le scot pămînturile la licitaţie și le cumpăr pe numele 
nevestii... Îmi fac o vilă și o moşioară... Eu: bine 
domnule director. Îi mai încurc, îi mai sudui, fac cum 
e bine... Cînd să trec cu trăsura pe la cîrciuma vă- 
danei, spre Cristeni, iacătă-i asupra mea... Doar ştii 
povestea domnule director... Mi-au luat trăsura, mi-au 
luat caii... Ziceau că le ţin ei zălog pînă le număr 
banii. S-a vîrît peste dînşii Niţu Lazăr. Are să cu- 


noască şi domnul președinte Vancea necaz din par- 
tea lui... 


Todericiu tresări :. 

— Ce fel de necaz ? — întrebă întunecat. 

— Stai să vezi... Am venit la dumneata şi ţi-am 
spus. Ai zis să nu fac pîră la jandarmi, nu care cumva 
să răsufle socoteala: unde nu trebuie... Mi-ai făgăduit 
apoi că-mi scoţi dumneata trăsura... Drept că mi-ai 
scos-o. A ieșit părintele protopop Crișan la Cristeni. 
L-ai rugat să le bage nebunilor minţile-n cap. Dac-a 
ieşit, s-a încontrat cu învățătorul Codrea care ţinea 
partea oamenilor. Codrea a strigat la dînsul că are 
să-i ia patrafirul de după cap. Părintele protopop l-a 
ameninţat că-l dă afară din slujbă şi-l lasă pe dru- 
muri. I-a ruşinat şi pe ceilalţi cu vorbe grele, le-a spus 
că nu-s creştini, că lovesc la drumu” mare și au să cadă 
jandarmii asupra lor. Cîte şi mai cîte, de plingea mu- 
ierea lui Iordan Buză ca şipotul cel cu «două curgeri 
de sub dealul Vădurăului. Așa, muierile și-au tras oa- 
menii de miîneci şi i-au dus acasă, iar eu m-am suit în 
trăsură şi am plecat... La cîteva zile, mă întîlnesc aici 
în Dej, cu Sebestyen. Doar sîntem prieteni. Auzise în- 
tîmplarea cu trăsura. — De ce nu-i dai pe mina mea 
Pralea ? — m-a întrebat. — Să-i învăţ minte... Eu 

am făcut semn : lasă-i dracului domnule Sebestyen, îs 
niște obiele... 

După asta, oamenii au venit din nou la dumneata 
să le mai îngădui o păsuire. Le-ai spus că nu mai poţi 
face nimic. A fost destul o amînare. Banca-i bancă, 
nu încape vorbă multă. Licitaţia se ţine. Atuncea au 
tăbărit iarăşi asupra mea. Am plecat la Cluj, m-am 
întors... lacătă-i la mine într-o seară, cu Niţu Lazăr. 

— Ne dai dreptu” ori nu ni-l dai ? — m-au întrebat. 

I-am suduit, i-am stropşit, numa degeaba. Niţu La- 
zăr m-a apucat de piept şi-a serîşnit la mine: 

— Mă Avram Pralea, a zis, dă-le banii oamenilor. 
Cît îți spun cu vorbă bună... 

M-am pus împotrivă și m-am zvîrcolit. Niţu Lazăr 
a scos cuțitul şi mi l-a proptit între coaste. Păşeşte 
Pralea, la lădiţa cu bani, — a poruncit. Vorbea încet, 
ca într-o glumă. Cînd a poruncit aṣa, a şi împuns cu- 
titul prin cămaşă. I-am simţit vîrful. 

— N-am bani, am răspuns cu dreptate. N-am decît 
şapte sute de coroane în casa mea. Nu ţin banii în 
casă... 

— Aha, s-a rînjit Niţu Lazăr. Nu ţii bani în casă. 
Mă îîrtaţi — s-a întors către Iordan Buză și către cei- 
lalți — cît are să vă dea la toţi? 

— O mie șase sute! 

— Cînd le răspunzi banii mă Pralea? — m-a în- 
trebat Niţu Lazăr. Să ştii că dacă-și pierd oamenii 
pămînturile, aicea-ți afli mormîntul... 

Avram Pralea povestea întîmplările cu dușmănie 
crîncenă. Răbuinea în el aducerea aminte a acelor 
ceasuri grele și dorea să le treacă prin Todericiu ca pe 
nişte săbii ascuţite. Să-l doară și pe el. 

„.„Ce a urmat după asta știi. Adică știi ce a fost pînă 
adineauri. Le-am numărat șapte sute ș-am venit să te 
întreb ce fac? Că n-am zor să-mi sfîrșesc zilele cu 
cuţitu-ntre coaste. — Acuma dă-i pe mîna jandarmi- 
lor, ai zis. Te-am ascultat şi iam dat. După ce i-am 
dat, au fost duşi la post. L-au prins și pe Niţu Lazăr. 
l-au bătut şi i-au pus la cazne. Strigau de s-auzea 
peste sat: să ne duceţi la bancă să dăm ochi cu di- 
rectoru' ! Atila au strigat pînă cînd şeful de acolo, 

ostenil de cercetări, i-a adus la Sebestyen. Azi, pe la 
prînz, mă irezesc cu un jandarm călare pe bicicletă, 
la mine : Avram Pralea să vii la Dej! De ce să vin la 
Dej ? — întreb. Așa-i porunca... Hai — unu, doi, caii 
la trăsură şi pleacă ! Nici nu mi-a dat răgaz să-mbuc 
ceva. Am ajuns în oraş și m-am dus de-a dreptul la 
Sebestyen. Nu poate fi nimica, cugetam în sinea mea ; 
Sebestyen 'mi-e prieten... Intru la el, îi dau bună ziua 
şi zîmbesc cu dulceaţă : ce mai faci domnule Sebesty- 
en? M-ai chemat? Văd că se uită urît la mine. Se 
uită, nu zice mimic, se gîndeşte, apoi se ridică de la 
masă și strigă jandarmul de la ușă. Vine jandarimul 
şi-i dă poruncă: 

— Adu-i sus pe ăi din Cristeni... 

Eu am început să mă înăbuş... Iaca nu-i bine... 
De ce se uită Sebestyen crunt la mine? Nu sîntem 
prieteni ? Atunci s-a deschis uşa şi au intrat bulucin- 
du-se cristeienii. În frunte: Iordan Buză. Indărăt: 
Niţu Lazăr. Cînd i-am văzut, m-am cutremurat. 
Atita-s de bătuţi și de flămînzi, că aș fi poitit să ies 
pe undeva prin .păreţi să nu-i mai văd. Cînd m-au 
văzut ei pe mine, s-au jimbat într-un fel care mie nu 
mi-a plăcut. Păreau a ride-n vrăjmăşie, așa lărimați 
cum erau. Niţu Lazăr și-a făcut loc cu coatele şi a ieșit 
în faţă. 

— Ti cunoşti ? — m-a întrebat Sebestyen. 

— Li cunosc, am zis. N-aveain coraje în mine nici 
cît găina beteagă. De unde să am ? Is sătul de zavera 
asta ca de foc... ; 

— Ai făcut plîngerea împotriva lor că te-au jeluit ? 
— m-a întrebat iarăşi Sebestyen. 

— Am făcut domnule, răspund o leacă înzdrăvenit. 
M-au jefuit și mi-au vîrît cuţitu-n coaste. Am cu ei 50- 
coteală care trebuie să meargă la judecată. Niţu Lazăr 
s-a uitat la mine. Rînjea... Sebestyen s-a depărtat O 
țîră de noi, păşind de-a-ndăratelea spre masă. S-a în- 
tors pe rînd către ei, apoi către mine și şi-a erăşcat 
măselele. După asta a început a răcni: 

— Nu ţi-e ruşine tilharule să aduci oamenii la ase- 
mena fapte ! Ţi-au muncit la pădure și nu le dai plata ? 
Îi înșeli ca să cîştigi tu cu directorul din truda lor 2 

V-aţi pus cu toţii, cu deputatul Vancea în cap să je- 
fuiți poporul ? Ş-apoi strigaţi la adunări că voi îl du- 
ceţi la izbăvire ? Acum vi s-a-nfundat... 

Cînd am auzit că mugește, mai întîi am cugetat că-i 
ia în primire pe ei. Am întors capul să le văd obrazu- 
rile. Vorbele m-au lovit însă pe mine în frunte, ca niște 
bolovani. Nici n-am mai știut pe ce lume mă aflu... 
Să-mi strige mie, un prieten, cu care am petrecut la un 
pahar cu vin, că-s tîlhar ? Să mă ruşineze în faţa ti- 
căloşilor care au căzut asupra mea cu cuțitul? De ce ? 
Ce-am făcut? Pentru că am stat într-ajutor domnului 
‘director Todericiu, să puie mîna pe pămînt, să-și facă 
vilă ? Iacă-i bine... Bine de tot... Sebestyen îmi strigă 
că-s tilhar. Strigă după aia că şi domnul Todericiu e 
lilhar... Nu se opreşte într-atita, fără-l întreabă acolo, 
în faţa mea pe Niţu Lazăr : 

— Povesteşte, Niţu Lazăr, cum te-a dat afară de la 
moşie domnu preşedinte Vancea ! 

Niţu Lazăr s-a rînjit iarăși şi a răspuns: 

— Multe n-am de spus domnule... În doi ani, cît am 
slujit în fierăria lui, nu mi-a dat nici un ban. Zicea că 
lreaba moastră-i treabă de țigani... Iar ţiganii se mul- 
țumesc cu o cofă de mălai pe săptămînă... Cînd m-am 
dus să-mi cer dreptu, a sărit logofătul cu puşca la 
mine... Atuncea am priceput că daraverile cu oamenii 
pot să fie puse în rînduială și cu cuțitul. Ce mi-e puşca, 
ce mi-e cuțitul... 

Sebestyen se uita urît la mine, cu coada ochiului. 
Nu pot să zic că s-ar fi uitat mai frumos la Niţu La- 
zăr. Îi juca în ochi mînie rea, dar zîmbea plăcut. 

— Aşa, a zis întorcîndu-se către mine. Ai trei zile 
Avram Pralea să dovedeşti aci, împreună cu Todericiu, 
că vorbele oamenilor sînt mincinoase. Veniţi cu hârtii, 
faceţi ce știți... După trei zile, dacă nu puteţi dovedi, 
aveţi de-a face cu mine. Cu toții: domnu Vancea, To- 
dericiu — toată banda... Marş acasă... 

Auzind vorbele astea m-au trecut năduşeli calde şi 
reci... Bine că scap de aici, am zis în gînd... lau lu- 
mea-n cap şi mă pustiesc undeva să nu-mi rămilie nici 
numele. Cum să pot dovedi că-s minciuni ? Mă răsu- 

cesc să ies și aud pe lordan Buză. Îi tremunau vor- 
bele-n gură : 

— Acum noi ne putem duce acasă domnule ? — îl 
întreba pe Sebestyen. 

M-am oprit şi am întors capul. Sebestyen se uita la 
ei pe sub frunte, ca un taur: 

— Asta nu... Mergeţi îndărăt la închisoare... 

— De ce să merem la închisoare domnule, cu drep- 
talea care o avem? — s-a virit Niţu Lazăr în vorbă. 

leşind pe ușă, l-am auzit pe Sebestyen scrîşnind la 
dînșii: 

— Marş afară | 

Avram Pralea isprăvi povestea. Îşi scoase tabache- 
rea şi aprinse o ţigară. Pufăi de două ori, apoi adăugă 
cu glasul îngroşat : 

— Acum eu ţi-am spus domnule director ce-am pä- 
tit, ca să ştii... Iar pe mine te poitesc să mă scoţi din 
bucluc, că altfel dau pe faţă toate cîte le cunosc... In- 
cai să se aleagă... 


În seara aceea Eleonora Todericiu plecă cu trenul 
la Cluj, să trimită telegrame pentru domnul președinte 
Vancea. Una la Viena, alta la Budapesta. Unde l-o 
găsi. Să se întoarcă degrabă la Dej. Simion Toderi- 
ciu nu dorea să afle autorităţile din Dej despre acea- 
stă chemare. După atîtea lucruri necugetate, socotea 
că a venit vremea să chibzuiască adînc şi să se gîn- 
dească bine la ceea ce are de făcut. 


CE SE PETRECEA LA VIENA 


Într-o dimineaţă de marţi, dinspre mijlocul lui iulie, 
arhiducele Franz Ferdinand, moștenitorul tronului 
austro-ungar, bărbat trecut de patruzeci şi cinci de ani, 
intră ca de obicei în cabinetul său din palatul Belve- 
dere, la ceasul zece fix. Palatul arhiducelui era o clă- 
dire albă, măreaţă, ridicată pe colină, în mijlocul unui 
parc uriaş. 

Toate lucrurile din acest palat erau rînduite ca să 
nu semene întru nimic cu cele din castelul Schânbrun, 
de la marginea cealaltă a Vienei, unde-și avea reşe- 
dinţa bătrînul împărat Franz Josef, om în vîrstă de 
optzeci de ani. Între cele două case împărătești era 
duşmănie neîmpăcată, deși atît împăratul cît şi moş- 
tenitorul tronului urmăreau cu străşnicie acelaș țel: 
întărirea dinastiei. Arhiducele făcea întotdeauna altfel 
decît ştia că face împăratul, iar bătrînul „catir“ — cum 
i se zicea lui Franz Josef în palatul moștenitorului — 
nu dorea să-şi iasă dintr-ale sale, nici nu se învoia să 
moară. Bătrînul spunea că are experiență de șaizeci de 
ani de domnie şi ştie ce face. Moștenitorul susținea sus 
Şi tare că trebuiesc înnoiri pe care mu le poate realiza 
decît el, care e bărbat în floare. 

Împăratul Franz Josef se scula devreme şi-şi lua 
cafeaua cu lapte în apartamentul prietenei sale, vete- 
rana artistă Catherine Schratt. Zimbea liniștit şi vi- 
clean, ca un huhurez mulțămit în sinea lui. Trecea apoi 
în cabinetul de lucru și începea să purece hirtii, ca 

un slujbaş vechi, înăcrit, privind posomorit înalții dem- 
nitari care-i înfățișau rapoarte. 

Moștenitorul dronului, Franz Ferdinand, îşi petrecea 
dimineţile în sînul familiei, pînă la zece. Atunci se în- 
drepta spre birou. 

În ziua de care vorbim, la ora zece și cîteva minute, 
uşa de lîngă cabinetul arhiducelui, dinspre salonul 
din dreapta, se deschise încet, împinsă cu îndemînare 
netedă de curtean și apăru colonelul Brosch, șeful 
cancelariei militare a principelui moștenitor. Era un 
bărbat ca de patruzeci şi doi de ani, brun, plinuţ, de 
stat mijlociu, cu părul și mustăţile tunse scurt, cu ți- 
nută militărească. Colonelul Brosch se opri țeapăn 
și rosti răspicat dar cu glas catifelat, formula obici- 
nuită : 

— Alteță imperială şi regală, mă prezint prea umi- 
lit la raport... 

— Bună dimineaţa Brosch, îi răspunse arhiducele. 
Vino încoace... 

Franz Ferdinand şedea la biroul său, pe care se 
aflau ziarele din acea dimineaţă. Le răsfoise. Acum 
ochii lui albaştri, foarte limpezi, dar şi foarte neliniş- 
tiți, cercetau obrazul celui mai apropiat dintre colabo- 
ratorii săi, a omului care-i cunoştea toate gîndurile, 
toate planurile, pînă la amănuntele vieţii de familie. 

— Audienţele de azi ? — îl întrebă nerăbdător. 

Colonelul își desfăcu mapa : 

— Conform prea graţioasei aprobări a alleţei voas- 
tre, la unsprezece şi jumătate vine eminenţa sa nunțiul 
papal. 

— A, bine. Foarte bine. Să-l conduci te rog şi la 
arhiducesă. Doreşte să se mărturisească... 

— Negreşit, alteță imperială. La donăsprezece ur- 
mează excelența sa generalul feldmareșal baron von 
Hötzendorff... 

— Minunat... — încuviinţă înviorat arhiducele. Mă 
bucur că vom relua discuţiile... Foarte bine. 

— La ora unu și jumătate, alteţă imperială, dele- 
gaţia romînilor din Transilvania. Domnii Samoilă 
Vancea de Buteasa şi Alexandru Valea-Văleanu. 

* — Bun. Oamenii aceştia îmi par inieresanţi. Te rog 

să-mi aduci încă odată informaţiile despre ei. Domnii 
de la Budapesta vor turba iarăși de mînie. 

— Informaţiile sînt la mine, răspunse colonelul 
Brosch scoțînd din mapă două cartoane şi punîndu-le 
pe masă. 

Ochii arhiducelui alunecară pe birou. Privirile-i stă- 
ruiră o clipă asupra ziarelor. 

— Cum merge sănătatea maiestăţii sale 2 — întrebă 
îngăduindu-i lui Brosch să ia loc pe scaun, printr-un 
semn făcut cu mîna. 

— Alteță... maiestatea sa împăratul e puţin răcit, 
precum ştiţi... 

Franz Ferdinand era din nou nerăbdător : 

— Da... desigur... Cum merge 2 

— Azi de dimineaţă rămîne în pat... La vîrsta ma- 
iestăţii sale... 

Arhiducele sări brusc de pe scaun şi se îndreptă spre 
fereastră. 

— Ascultă Brosch... Ştii cît de greu acord încre- 
derea mea oamenilor... 

— Indrăznesc să afirm altețä, că e foante înţelept... 

— Da... asta mi-o spui întotdeauna... O merită foarte 
puţini... 

— Alteța voastră a binevoit preagraţios a-mi îm- 
părtăşi părerea sa, pe care n-o voi uita... Încrederea 
trebuie să se bizuie pe neclintitul devotament al celor 
ce se bucură de ea. Mulțimea face cu neputinţă veri- 
ficarea continuă a devotamentului... 

— Exact Brosch... Te-am socotit vrednic de încre- 
derea mea şi sînt bucuros că monarhia are slujitori ca 
tine... Ei bine, trebuie să găsim o soluţie... Ce se poate 
întîmpla vaporului condus de un cîrmaci de optzeci de 
ani, căruia-i tremură mîinile 2 

Brosch avu licăriri fulgerătoare de lumină în ochi: 

— Naufragiu, alteță imperială... Catastrofă... 

— Aşa... Catasirofă. Foarte bine zis... lar dacă aju- 
torul lui, omul care-i va lua locul prin voinţa püùterii 
divine, întinde mîinile sale sănătoase ca să înlăture 
catastrofa, săvirșește un păcat ? Nerăbdarea lui de a 
ajunge [a capătul acestei agonii primejdioase, e dovadă 
de egoism, sau de înaltă datorie ? 


105 


— Negreşit, alteţă imperială, e dovadă de înalt simţ 
de răspundere, declară Brosch cu glas energic. Mai 
mult încă : o necesitate poruncitoare. 

— Da... așa este Brosch... lar socialiștii își permit 
iarăşi să mă atace fără ruşine... Ai văzut ? Arhiducele 
făcu un gest de mînie, arătînd ziarele : Amestecul meu 
în conducerea monarhiei e privit murdar, cu josnicie... 
Ca un fel de grabă a mea spre treptele tronului. Asia 
e o nouă ispravă a clicii din jurul împăratului... 

— Ceea ce spun socialiștii nu trebuie ţinut în seamă, 
alteţă imperială, răspunse colonelul Brosch, foarte con- 
vins. Alteța voastră imperială are dreptate, ca întot- 
deauna. Nu poate fi în acest nou atac decît o intrigă... 
Brosch zîmbi. — Nu degeaba li se zice socialiștilor 
austriaci „socialişti imperiali“. Fac orice li se porun- 
ceşte de către cei pe care aţi binevoit a-i numi „clica“ 
din jurul maiestăţii sale împăratul. 

Colonelul Brosch se ridicase de pe scaun în clipa 
cînd Franz Ferdinand trecuse spre fereastră. Sta drept, 
cu capul puţin aplecat, avînd în mîna stîngă o imapă 
de piele brună, cu hirtii. Odaia de lucru, uriașă, cu fe- 
restre mari pe două laturi, stingea ecoul convorbirii în 
perdele şi draperii, în pereţii căptuşiţi cu vată şi îm- 
brăcaţi în mătase de coloarea chihlimbarului. Viena 
putea fi văzută de arhiduce în răspîndiri de lumină 
pulverizată pe acoperișuri de case şi pe cupole, dar 
freamătul vieţii, tropotul oamenilor, murmurul adînc 
al maşinilor, rîsul și plînsul, vaierul și hohotul rä- 
mîneau departe, ca şi cum n-ar fi fost. 

Franz Ferdinand își pierdu un răstimp gîndurile şi 
privirile în strălucirea albastră-aurită a zilei. Colone- 
lul Brosch își roti ca de atitea ori ochii în jurul odăii 
covîrşitor de liniștite, oprindu-se la tabloul împăratu- 
lui Josef al II-lea și de acolo la chipul împietrit în gră- 
sime şi dispreţ al Mariei Terezia, care se aflau în ca- 
binetul moștenitorului. 

— Da, Brosch... Dacă n-ar fi supărător, aş putea 
spune că e comic... „Socialiştii maiestăţii sale împăra- 
tului-rege“... Într-adevăr... se înțeleg foarte bine... Mă 
întreb totuşi de ce nu sînt prevăzători ? Azi — miine, 
voi fi eu împărat... 

— Mi se pare oarecum firesc alteţă imperială, răs- 
punse Brosch, socotind că poate colabora la limpezirea 
gîndurilor înaltului 'stăpîn. Oamenii din jurul maies- 
tăţii sale împăratul vor să înlăture intervenţiile alteţei 
voastre în conducerea monarhiei, pe cît acest lucru e 
posibil... Îşi tem puterea și interesele... De 'aceea-i în- 
deamnă pe socialişti să vă atace. Iar socialiștii, tre- 
buie să arate maselor de jos că fac şi ei ceva. Pe ma- 
iestatea sa împăratul nu-l atacă. Nu îndrăznesc. [i 
sînt devotați. Atunci... își îndreaptă ascuţișul împo- 
triva alteței voastre... Dar, socialismul austriac a fost 
primejdios un singur moment, alteţă... Acel moment a 
trecut încă din 1905... 

Principele moștenitor se întoarse la birou şi se așeză 
pe scaun.  Faţa-i arăta îngrijorare; ochi-i cercetau 
obrazul lui Brosch, căutînd reazim în liniștea încreză- 
toare a devotatului slujitor. 

— Cum funcţionează serviciile cancelariei mele ? 

— Bine alteță imperială. Friederich von Haller a 
fost îndepărtat. 

Franz Ferdinand se lăsă pe spatele fotoliului, în- 
crunta. 

— Nu poţi afirma Brosch că serviciile funcţionează 
bine, cîtă vreme a putut străbate în cancelaria mea un 
om de religie protestantă. Principesa e adînc mihnită... 
Cu drept cuvînt... - 

— S-au luat măsuri, altețä imperială... 

— Chestiunea Sieghardt? Nu voi ierta niciodată 
împăratului această ispravă, zvîcni iarăşi neaşteptat 
arhiducele. Aruncă fotoliul de sub dînsul și se în- 
toarse din nou spre fereastră. 

Colonelul Brosch cunoştea izbucnirile stäpînului său. 
Erau ca schimbările de vreme din insula Iava. Într-o 
clipă, senin, vreme caldă, dormind parcă somn dulce 
de copil; într-altă clipă nori căzuţi din cer, ploi to- 
rențiale, tunete şi trăsnete... 

Se ridică deci de pe scaun şi păși spre marginea bi- 
roului. Arhiducele se răsucise pe călciie. Era tulburat, 
roșu de mînie, cu ochii învăluiți în umbre. ° 

— Cum a fost posibil să aprobe împăratul numirea 
acestui idiot de Sieghardt ca preşedinte al celei mai 

mari bănci austriace? La Bodenkreditanstali ? Nu-şi 
dau seama cei de la Schönbrunn că trebuie să am din 
bună vreme oamenii mei de credință în posturile de 
căpetenie ale monarhiei ? Mergem spre trecut, ori spre 
viitor ? Imi fac asemenea porcării, acum, cînd încheiem 
comenzile de armament ? $ 

— Am argumentat de ajuns, altețä, interveni Brosch 
cu tärie convingătoare. I-am explicat prințului Monte- 
nuovo — de care maiestatea sa împăratul continuă să 
asculte orbește — că nu e în interesul monarhiei ceea 
ce se face cu Sieghardt. Nu e bine ca în momentul su- 
irii pe tron a alteţei voastre, să fiţi obligaţi a schimba 
întreg personalul conducător al statului numit de ac: 
tualul împărat. Înţelept este să se deschidă de pe acum 
calea oamenħor devotați alteţei voastre în cît mai 
multe posturi de seamă. Mai ales în acelea care vor 
trebui să finanțeze înzestrarea armatei. Prințul Monte- 
nuovo a zîmbit perfid şi mi-a răspuns : „Maiestatea sa 
împăratul a învins pînă acum toate încercările vîrstei. 
Le va învinge şi de acum înainte... E foarte sănătos, 
spre marea noastră bucurie. Sieghardt trebuie să intre 
la Bodenkreditansta!lt. Majestatea sa doreşte să exer- 
cite un control asupra finanţării comenzilor de arma- 
ment. Va face acest lucru prin banca Bodenkreditan- 
stalt... Domnul Sieghardt se bucură de încrederea to- 
tală a maiestăţii sale. Dînsul administrează averea per- 
sonală a împăratului...“ 

— Canalia... Bastard imbecil !, scrîşni arhiducele. 
Ţi-am spus, Brosch, să faci imposibilă activitatea lui 
Sieghiardt la Bodenkredit. Să-l torpilezi... 

— Am chemat la mine, alteță, doi dintre directorii 
băncii. Prieteni buni de ai mei: domnii Kellermann şi 
Hessheimer. Am avut cu dînşii discuții amănunțite. 
Evident, toată povestea porneşte din faptul că Monte- 
nuovo şi clica lui vor să se amestece în comenzile de 
armament. Directorii au simţit de pe acum că e vorba 
ca alteța voastră să fie obligată să admită negreşit şi 


1 Prinţul Montenuovo era fiul din căsătoria a doua a fostei 
împărătese Maria Luisa, soţia lui Napoleon J, I se spunea bas- 
tard : copil neligitim. 

parniiciparea bâncii Bodenkredi! la linanțarea marilor 
comenzi. 

Brosch căută după aceste vorbe o ieşire meşteșugită 
din întunecarea prevestitoare de furtună în care se cu- 
fundase arhiducele. Zîmbi lingușitor şi adăugă : Fără 
învoirea alteţei voastre, acest lucru nu va izbuti... 

Franz Ferdinand se aşeză pe scaun enervat. Nu răs- 
punse nimic la observaţia lui Brosch. Acesta continuă : 

— Kellermann şi Hessheimer îmi sînt cunoscuţi 
vechi, alteţă imperială. Au ajuns acolo prin bunăvoința 
alteţei voastre. Poate că tocmai spre a reduce influenţa 
lor la Bodenkredit, le-a fost aruncat pe umeri Sieg- 
hardt. Prin urmare, oamenii n-au nevoie de multe ex- 
plicaţiuni. 

Franz Ferdinand asculta cu gîndurile oarecum pier- 
dute. Brosch continuă : 

— Dragă prietene — mi-a spus Kellermann — te 
rog să asiguri pe alteţa sa imperială că Sieghardt se 
va da peste cap. Vom avea noi grijă... 

Arhiducele zimbi răutăcios şi deveni atent : 

— Foarte bine... 

— Sieghardi reprezintă interesele împăratului, ale 
celor şaptezeci şi cinci de arhiduci şi ale principelui 
Montenuovo, a continuat Kellermann. Urmăreşte fi- 
nanţarea viitoarelor comenzi militare prin Bodenkre- 
dit, spre a profita ei, ca acţionari şi mijlocitori. 

— Exact, încuviință Franz Boidiiatd. care începu 
să asculte încordat. 

— Înainte de a veni la dumneata, să-ţi aducem acest 
răspuns — a urmat a vorbi Kellermann — noi ne-am 
sfătuit cu alţi cîţiva dintre directorii de la Bodenkredit, 
în care avem încredere. Unul dintre ei a definit situaţia 
astfel: ÎInalţii demnitari ai ţării şi funcţionarii de 
seamă ai monarhiei, sînt strînşi în cleşte. Normal, ei 
trebuie să asculte de anaiestatea sa împăratul și de 
curtea lui. Dar maiestatea sa are optzeci de ani. Dă 
mereu semne de sfîrşit firesc. Acest sfîrşit nu-l poate 
înlătura nici credinţa şi loialitatea noastră de supuşi, 
nici dragostea ce i-o purtăm... 

— Pare o figură destul de obraznică, întrerupse 
Franz Ferdinand zimbind totuşi cu plăcere. 

Colonelui Brosch 'surise la rîndul său cu finețe și 
zgîrcenie de curtean. 

— Deci, slujbaşii monarhiei trebuie să execute 
voinţa împăratului. Dar deasupra acestei voințe slăbite 
de vîrstă, se ridică chipul viguros al arhiducelui moş- 
tenitor. Ce este de făcut ? Ascultăm de împărat sau de 
arhiduce ? Legalmente, arhiducele nu are prerogative 
împărătești. Dar de cincisprezece ani, aproape n-a 
fost săptămînă în care sănătatea șubredă a împăratu- 
lui să nu-i impună să fie gata în orice moment să pri- 
mească domnia. E obligat deci să-şi pregătească după 
voia sa terenul. Prin urmare, noi, împlinind dorinţele 
maiestăţii sale împăratul, ne putem culca seara liniștiți 
că le-am împlinit. lar dimineaţa ne putem scula fără 
slujbe, pentru că maiestatea sa a închis ochii pe ve- 
cie. Intreb deci: ce e de făcut? Și răspund îndată: 
cei de o vîrstă cu maiestatea sa împăratul, fiind pu- 
ţini şi lipsiţi de putere, n-au decît să împlinească do- 
rințele maiestăţii sale. Ceilalţi să privească spre viitor. 
Noi, cei de la banca Bodenkredit, sîntem sub șaizeci 
de ani... Aşa că nu mai am ce adăuga... 

Ochii arhiducelui Franz Ferdinand răspîndeau luciri 
de veselie, ascultind povestirea colonelului. Se învio- 
rase de-a binelea, revenind la încredere şi prospeţime. 

— Eminentă neruşinare, făcu stăpînindu-și rîsul. E 
preferabilă totuși unor frămîntări tragice, dragă Bro- 
sch. Nădăjduiese că i-ai încredințat pe prietenii dumi- 
tale de la Bodenkredit asupra viitorului, pe care se pot 
bizui... 

— Mai mult decît atît, alteţă... Alteța voastră fiind 
hotărîtă să îndrume comenzile de armament naval în 
favoarea lui Rotschild, peste voia curții imperiale, ei 
cad de la anumite „participări“ fireşti... Mi-am permis 
să-i asigur că vor fi compensaţi ca nişte oameni pe 
care se reazimă politica economică a viitorului îm- 
părat... 

— Foarte bine, Brosch... Prin urmare  Sieghardt 
îşi va primi răsplata, făcu arhiducele. Sînt comandant 
suprem al armatei şi viitor împărat. Nici nu se poate 
închipui obrăznicie mai mare decît îndrăzneala de a 

numi într-o slujbă atît de importantă pe omul care m-a 
jignit atit de grav... Faţă de asemenea inşi să am con- 
sideraţie ? Niciodată ! 1... Ce spune doctorul? — se 
întoarse brusc spre şeful cancelariei. 

Brosch nu se miră că arhiducele întreabă din nou de 
sănătatea împăratului. Era obişnuit. 

— Ar putea interveni pericolul unei pneumonii, al- 
teță, răspunse stînd ţeapăn. Sînt tinut la curent tele- 
fonic din două în două ceasuri. Alteța voastră bine- 
voieşte prea grațios să viziteze pe maiestatea sa îm- 
păratul ? 

Franz Ferdinand se uită cu ochii puţin holbaţi la 
slujitorul său de credinţă : 

— Şi-a exprimat el dorința să mă vadă ? 

— Pină în acest moment, maiestatea sa nu și-a ex- 
primat această dorinţă... 

— Nici eu... 

Colonelul Brosch își bătu călcîiele și se îndreptă de 
şale. 

— La ordinele alteţei voastre... Citind ziarele de di- 
mineaţă, am socotit a răspunde  gîndurilor alteţei 
voastre în legătură cu socialiștii... Am cercetat din 
nou fişele lor... 

Arhiducele tresări, apoi se încruntă puţin : 

— Sînt la dumneata ? 

— Da, alteţă imperială. 

Ceasul era unsprezece şi un sfert. În vreme ee 
Brosch întindea pe birou o altă serie de cartoane, 
arhiducele păşi la fereastră îngîndurat. Turnurile go- 


1 Arhiducele Franz Ferdinand s-a căsătorit, împotriva voinţei 
împăratului, cu Sofia Chotek care nu era principesă de sînge, ci 
doar o „biată“ contesă. Împăratul a socotit acest fapt ca o căl- 
care nemaipomenită a rînduielilor casei domnitoare. Consultind 
diferiţi oameni politici și avocaţi cu faimă, a cerut și lui Sie- 
ghardt să-i facă un referat despre urmările acestei catastrofe. 
Sieghardt — pe vremea aceea avocat — înțelegînd ce vrea îm- 
păratul, a întocinit referatul în sensul că Sofia Chotek nu va 
avea drepturile unei arhiducese, chiar dacă se mărită cu Franz 
Ferdinand, iar copiii ei nu vor fi arhiduci. De sasemenea, la re- 
cepţiile curţii imperiale, Franz Ferdinand urma să stea la dreapta 
împăratului, dar nevasta lui la coada tuturor principeselor, ală- 
turi de doamnele de onoare. Franz Ferdinand nu putea uita acea- 
stă ispravă a lui Sieghardt. 

tice ale bisericilor despicau azurul ca nişte miini ru- 
gătoare întinse spre cer. Cupolele rotunde ale tea- 
trelor şi universităților păreau a întoarce spatele înăl- 
țimilor divine. 

intre reformele viitoare, Franz Ferdinand — cato- 
lic zelos — își propunea în această clipă schimbarea 
cupolelor în turnuri. Se întoarse la birou şi se aplecă 
asupra cartoanelor aşezate de Brosch : 

— Aşa... Am să văd încă odată cine sînt domnii 
ăştia... 

C easornicul răzimat pe două coloane subţiri de 
marmură, în marginea căminului uriaș din fața 
biroului, arăta douăsprezece. Nunţiul papal fusese pri- 
mit şi trecuse în apartamentele arhiducesei. Franz Fer- 
dinand îşi înălţă fruntea și se gîndi cîteva clipe ca și 
cum ar fi vrut să-şi adune gindurile. 

Uşa dinspre salonul de primire se deschise din nou 
cu liniştea solemnă de totdeauna, iar colonelul Brosch 
apăru bătîndu-și călctiele fără să stirnească prea mult 
zgomot. Arhiducele îl privi, ochii-i fugiră spre cea- 
sornic, apoi reveniră la şeful cancelariei... 

— Alteță imperială raportez cu umilință sosirea ex- 
celenţei sale baronul Conrad von Hotzendorfi. 

— Să intre, încuviință Franz Ferdinand. Vom trece 
pe urmă în biroul hărților. Cît răgaz avem? 

— O oră şi jumătate, alteţă imperială. 

— Foarte bine... Ajunge... 

Colonelul Brosch îşi bătu din nou călcîiele și ieşi. 
Indată apăru aghiotantul de serviciu, un locotenent de 
gardă, care se opri la dreapta, lingă uşa larg deschisă 
și anunţă cu glas limpede, tineresc : 

— Excelenţa sa generalul baron von Hötzendorff. 

Fostul și viitorul şef de Stat Major al armatei aus- 
tro-ungare intră. Avea în mînă o servietă cu hirtii. 

Franz Ferdinand îl întîmpină zîmbind : 

— Aşa Conrad... Bun venit... Te aşteptam. 

— Alteța voastră imperială este prea bună, răs- 
punse generalul oprindu-se smirnă la doi paşi de ar- 
hiduce. Mă prezint respectuos la raport. 

Prinse mina arhiducală ce i se întindea şi se în- 
clină, apoi aşteptă poftirea care veni fără zăbavă : 

— Treci lîngă birou Conrad... Aşa... Maiestatea sa 
împăratul nu se va mai împotrivi să fii numit din nou 
în fruntea Marelui Stat Major. Vremea intrigilor tre- 
buie curmată. Într-o săptămînă cel mult, decretul va 
fi semnat... Am răspunderea armatei și înţeleg să pro- 
cedez după capul meu. Acum, maiestatea sa e puţin 
indispus... 

— Alteță imperială, răspunse Hâtzendorif cu glas 
învăluit, datorită sprijinului alteţei voastre am trecut 
demult peste mîhnirile ce mi s-au hărăzit pe nedrept 
din partea maiestăţii sale împăratului. Nu mă cu- 
noaşte îndeajuns... Sau, poate, cei din jurul anaiestăţii 
sale nu-mi iartă devotamentul faţă de alteţa voastră. 

— Osteneală de prisos Conrad... Privim înainte și 
lăsăm în urmă amărăciunile... 

— Dacă mă tin la dispoziţia alteţei voastre este 
pentru că văd în ea singura chezăşie a monarhiei... 
Pentru că împărtăşesc în totul planurile sale... Pen- 
tru că sînt întîi de toate un slujitor credincios ial 
casei domnitoare şi tocul meu este acolo unde se află 
viitorul acestei case. 

Conrad Hotzendorif tăcu. Declaraţia lui vibrantă, 
străbătulă de mîndrie stăpînită și în acelaşi timp de 
respecluos devotament, încălzi pe arhiduce şi-i făcu 
bucurie. 

— Îmi pare bine Conrad... Îmi pare bine... Ne pu- 
tem apuca de lucru ca și cum ai fi fost numit. Haraba- 
bura creiată de generalul Schenna la Statul Major 
trebuie să înceteze. De altminteri i-am interzis să se 
mai ducă la birou... 

Ochii lui Hâtzendorii străluciră în lumina unei li- 
căriri scurte : 

— Indrăznesc a crede că alteța voastră a procedat 
în mod necesar, zise cu gravitate. Armata trebuie 

să simtă că alteţa voastră imperială, adevăratul ei 
comandant suprem, a luat frînele în mîinile sale... 

— Desigur, observă moştenitorul  lăsîndu-se pe 
spatele fotoliului. Forţa monarhiei, în această epocă 
de anarhie, e faptul că nu las să-mi scape armata... 
Ştiu că sînt mulţi care se tem din cauza asta de 
mine... 

Hoătzendorif zîmbi rece, cu înţelesuri adinci : 

— Au de ce se teme, alteţă imperială... 

— He, he, he, sînt de acord, Conrad... În special 
unii dintre oamenii politici... Mă gîndesc dacă n-ar 
fi bine să împănez toate posturile importante cu mi- 
litari... 

— Oh, exclamă Hotzendorif, ar fi ideal, alteță im- 
perială. E inadmisibil ca oamenii lipsiţi de caracter, 
sau... drojdia societății, ca socialiștii de pildă, să 
aibă îndrăzneala de a se amesteca în afacerile publice. 

— Caracter n-au nici unii, zise Franz Ferdinand 
hotărît. Social-democraţii mi se par însă deosebit de 
interesanţi Conrad, adăugă apropiindu-se cu pieptul 
de birou. Te miri, nu ? 

— Mărturisesc respectuos, alteță, că... 

— Ascultă Conrad, îl întrerupse Franz Ferdinand. 
Inainte de a veni dumneata, am cercetat puţin cu 
Brosch această problemă... Ziarele lor se ocupă din 
nou de mine... 

— Brosch e un excelent colaborator alteţă, dacă-mi 
permiteţi... ocoli Hotzendorii răspunsul direct. 

— Da... Foarte bun... lată concluziile noastre. So- 
cial-democraţii ne sînt aproape tot atît de necesari ca 
și tunurile... 

Hötzendorff arătă oarecare semne de îndoială. Ar- 
hiducele surîse însă încredinţat că dispune de argu- 
mente zdrobitoare. 

— Brosch mi-a adus fişa mişcărilor socialiste, de la 
1905 încoace... Ei bine Conrad... La 31 octombrie 
1905 se ţinea Congresul social-democraţilor... Iată, în 
faţa mea, notele... 

Moştenitorul ridică un carton pătrat, cu rubrici geo- 
metrice pline cu seris mărunt, rotund, foarte citeţ. 
Se afla deasupra unui teanc de cartoane similare. Li- 

terele păreau boabe de mărgăritar pe salbe subţiri. 
Se aplecă puţin asupra hârtiei, apoi continuă : 

— Era vorba de lupta lor pentru reforma electo- 
rală, zise cu ironie răutăcioasă. Atunci li s-a adus 
acestor indivizi ştirea, chiar acolo, în sala congresu- 
lui, că ţarul e silit de răsculații de la Petersburg să 
făgăduiască alegeri pentru Dumă... Vot universal... 

— Îmi amintesc, alteţă imperială interveni Hötzen- 
dorii... Mă aflam încă la Statul Major... 

— Fireşte că erai acolo... Aveai deci informaţii su- 
ficiente. Ei bine, şeful socialiștilor s-a urcat la tri- 
bună şi a rostit un discurs incendiar... A fost obraznic 
și anarhic... Frontul socialist de la răsărit începuse 
ofensiva... Au prins deci curaj. În seara aceea, a doua, 
a treia zi... 

Hâtzendorii se înroşi puţin la obraz şi se mişcă 
netiniştit în scaun : 

— Ce e? — întrebă uşor încruntat arhiducele. 

— Vă rog să mă iertaţi alteță imperială. Imi aduc 
perfect aminte... Am scos armata... 

— Da! — făcu energic moștenitorul. Se înţelege 
că ai scos-o. La Viena şi la Praga au ieşit muncitorii 
în pieţele publice. Au fost împuşcaţi într-adevăr, sau 
numai afirmă ei asta ? — întrebă Franz Ferdinand pe 
Conrad, întunecîndu-se. Informaţiile de aici — bătu 
cu degetele pe carton — spun : „tumult, focuri oarbe, 
cinci morţi, cîţiva răniţi în busculade“. 

Hotzendorii chibzui puţin : 

— V-aş putea raporta exact, alteţă imperială, dacă 
m:-aţi îngădui să cercetez arhiva mea de acasă... 

— Nu-i necesar... curmă arhiducele nedumerirea. S-a 
tras în ei şi la Petersburg, trebuia să se tragă şi aici. 
Faptul care mă interesează este că guvernul Gaut- 
sch a venit cu legea electorală, îndată după această 
răzvrătire. 

— Exact alteță imperială... Pe urmă s-au făcut ale- 
peri. 

— Foarte just... Au intrat în parlament social-de- 
mocraţii... Dar nu despre asta e vorba... Conrad, ci... 
despre planurile mele, curmă neaşteptat firul amin- 
tirilor arhiducele. Vom trece îndată în biroul geo- 

grafic... Social-democraţii mi se par inieresanţi, pentru 
că muncilorimea anarhică ar putea ridica piedici în 
calea planurilor noastre. Mă gîndesc la mișcările îm- 
potriva războiului... Noi avem răfuieli... Ne pregătim 
pentru marea încercare... În Ungaria se repetă mani- 
festaţiile pentru vot universal. Se agită împotriva 
războiului. E o neliniște care trebuie să înceteze. 

Ho6tzendorii se miră : 

— Purtaţi vreo grijă, alteță imperială? Odată ce 
mă întorc eu la Statul Major... vă solicit a vă bizui 
pe mine... Mina mea nu cunoaşte șovăiri... Dacă in- 
teresele monarhiei cer, muncitorii vor mușca ţărină... 

Franz Ferdinand se încălzi. Primea din nou ceva 
din străşnicia acestui general credincios. Ca vlăstar 
împărătesc, trebuia să fie insă ceva mai mult decît 
soldat. Era deci şi diplomat, din inecesitate. 

— Vezi Conrad — făcu arhiducele uitîndu-se un- 
deva în gol, ca şi cum gîndurile i s-ar fi proiectat în 
chipuri vii — ştiu asta şi aşteptam să vorbeşti aşa. 
Mă bizui pe mîna dumitale... ca de altminteri pe a ori- 
cărui general din monarhie... Totuşi, chestiunea agi- 
tației de jos e mai încurcată... Trebuiesc curmate miş- 
cările împotriva războiului. Baronul Rotschild şi 
contele Czernin, au aceeaşi părere. 

Hotzendorii  pricepu. Era bucuros cà bancherul 
evreu Rotschild, cu care păstra legături serioase, iz- 
bulise să Îrîngă într-atît fanatismul catolic al arhi- 
ducelui, încît să ajungă cu el la discuţii de asemenea 
natură. 

— Te rog să nu te ridici, zise arhiducele desprinzîn- 
du-se din fotoliu şi începînd să se plimbe. Vorbesc 
mai bine mișcîndu-mă... Așa dară, dobori un rînd de 
muncitori care se agită. Bine... Nu se pot închide însă 
fabricile... Nici nu me poate conveni o răscoală în 
fiecare an... Dorim o domnie liniștită înlăuntru şi 
glorioasă peste hotare ! 

- Franz Ferdinand se opri inspirat, iar Hotzendorif 

se săltă de pe scaun în poziţie de drepţi: 

— Dumnezeu va ajuta alteţei voastre imperiale să 
izbutească.. 

— Da... Conrad... Cred că mă va ajuta... Soţia mea 

e cea mai devotată fiică a bisericii catolice... Se roagă 
neîncetat... Prin urmare, ascultă — reluă convorbirea 
coborînd glasul — social-democraţii din Austria, după 
isprava cu votul universal, s-au îmbrăcat în îracuri 
şi au cerut audiență maiestăţii sale, înclinîndu-se la 
picioarele tronului imperial... Răsculaţii de la Peters- 
burg fuseseră striviți. Răsăritul roşu nu mai încălzea. 
Astăzi, socialiştii austriaci sînt socialişti ai maies- 
tăţii sale împăratului şi nu ies din cuvîntul lui. Miine, 
cînd voi fi eu împărat, vor trebui să fie socialiștii 
mei... Chiar faptul că fac acum cor cu Schonbrunul 
împotriva mea, mă determină să văd cît de credin- 
cioşi știu să fie celui mai puternic... De aceea, mă 
gîndesc să-i las să-şi joace mendrele. Cu toate că 
n-am să-i uit... Cîtă vreme social-democnaţii stau între 
muncitori și între tron, lucrurile merg bine... Înţelegi 
ce spun ? Sînt necesari... Muncitorii cred că partidul 
socialist reprezintă forţa lor politică. Îşi canalizează 
deci revendicările spre partid. Dacă unii o iau razna, 
căulînd organizări răzlețe, partidul socialist li se 
aşează în cale... Am găsit în notele mele cîteva cazuri, 
zîmbi arhiducele. Mişcarea de jos intră prin urmare 
firesc în grija socialiștilor maiestăţii sale. Aici își 
pierde ascuţișul şi puterea. Se transformă în discursuri 
parlamentare... Imi dai dreptate Conrad, nu ? Avându-i 
pe ei, ne putem vedea de treabă... Ai vorbit cu Rot- 
schild ? 

— Da altețä imperială, am vorbit. Baronul e de- 
osebit de măgulit de vizita pe care ați binevoit prea 
grațios a i-o face la moşie... 

Conrad era obișnuit, ca și ceilalţi intimi ai arhi- 
ducelui, cu asemenea cotituri neașteptate ale conver- 
saţiei. De aceea nu se miră. De altminteri chiar ideile 
cu social-democraţii se resimţeau vădit de influenţa 
unor oameni care cunoşteau mai bine problemele decît 
alteța sa imperială. 

— Nimeni nu ştie, afară de principesă, cît m-a 
costat această vizită, făcu arhiducele întunecîndu-se. 
Rotschild e totuşi evreu... 

— În chestiunile acestea, alteţă, orice sacrificiu 
e binecuvîntat de dumnezeu... Înarimarea monarhiei 

e mai presus de orice... Cerul va fi îngăduitor faţă de 
alteţa voastră imperială. A spus-o însăşi eminența sa 
nunțiul apostolic, vorbind cu mine despre această vi- 
zită... 

— Da? — tresări ușurat Franz Ferdinand. Mă 
bucur Conrad că aud asemenea lucruri spuse altora 
decît mie... Ele îmi sporesc încrederea în jertfele pe 
care le fac... 

— Alteță imperială — reluă Conrad firul — baro- 
nul Rotschild e gata să încheie comanda pentru cui- 
rasate, așa cum s-a obligat. Informaţii desluşite, cu 
termenele de livrare vor fi aduse de baron, lui Brosch. 
Vom avea o marină de război în stare să lovească... 

Franz Ferdinand oftă mulţumit : 

— Bine... Mulţumesc lui dumnezeu că în sfîrşit s-a 
făcut... Ne-am străduit mult... 

— Da, alteţă imperială. Sînt şi unele amănunte fi- 
nanciare... Baronul Rotschild este deosebit de atent 
la această chestiune... Apoi se pune problema înar- 
mării armatei de uscat... 

— Să le aranjeze Rotschild cu Brosch, interveni 
pripit arhiducele... El cunoaşte buzunarele monar- 
hiei... rîse scurt și adăugă: Și pe ale mele... Boden- 
kredit şi domnul Sieghardt rămîn pe dinafară, nu? 
— întrebă mai mult ca să audă din nou ceea ce 
credea că ştie foarte bine. 

— Da răspunse Hotzendorif, confuz şi cam nesigur. 
Rotschild construieşte un plan economic grandios pen- 
tru susținerea proiectelor alteţei voastre... se grăbi să 
schimbe vorba. Ar fi neplăcut să intervie ceva împo- 
trivă... Tocmai acum cînd se semnează contractele... 

— Dacă se întîmplă ceva, înseamnă că avem de a 
face din nou cu prinţul Montenuovo, izbucni furios 
arhiducele. 

— El şi Sieghardt se bucură în mare măsură de 
încrederea maiestăţii sale împăratului... 

— Ei bine, nu le voi permite nimic. Totuşi — făcu 
arhiducele gînditor — ar îi bine ca Rotschild să ră- 
mînă în umbră... Să nu se vorbească prea mult de 
faptul că primesc sfaturile unui evreu... 

— Mentalitatea îinanciarilor are ceva deosebit al- 
teță, răspunse Conrad, avînd ca şi arhiducele gîndu- 
rile în altă parte. Ei înţeleg că trebuie să lucreze în 
umbră. Altminteri, cum ar fi posibil să avem sub- 
marine italiene, pentru războiul pe care-l pregătim 
împotriva Italiei, tunuri franceze, livrate viitorilor 
inamici ai Franţei ? 

Hoâtzendorii se opri aici. Socotea că va trebui to- 
tuși să vorbească odată despre faptul că şi Krupp 
din Germania vindea tunuri viitorilor inamici ai Ger- 
maniei, după cum Skoda din Austria vindea viitorilor 
duşmani ai Austriei, iar Armstrong viitorilor inamici 
ai Angliei. 

— Extraordinar ! — exclamă arhiducele... Rotschild 
mi-a povestit într-adevăr despre o mulţime de şantiere 
navale și despre livrări mari de armament greu. E o 
operaţiune foarte complicată. Prin urmare ne vom bate 
cu italienii, folosind și vapoare vîndute de ei? 

Hotzendorii îi răspunse liniştit : 

— Alteță imperială... Aş dori respectuos să observ, 
dacă îmi permiteţi prea grațios, că... de vreme ce ita- 
lienii din Austria, vor trebui să se bată în calitatea 
lor de soldaţi ai armatei noastre, cu italienii din ţara 
lor de baștină ; sîrbii şi slovenii de la noi, cu sîrbii 
de dincolo de Dunăre — cazurile acestea putîndu-se 
extinde și asupra altor naţionalităţi — mu e nici o mi- 
rare dacă armele livrate de o ţară, se vor întoarce 
împotriva ei... Vorbeaţi de contele Czernin, alteţă im- 
perială. Dînsul spunea dăunăzi, în mod foarte just, 
că puterea dinastiilor în lupta împotriva duşmanilor 
dinafară şi a mișcării anarhice a gloatelor nu se mai 
poate răzima pe cetăţi medievale. Ea trebuie să se 
reazime pe o forță armată de represiune dar și pe cît 
mai multe bastioane economice. Acestea-şi împlinesc 
la rîndul lor misiunea prin sprijinul pe care li-l acordă 
dinastiile. Se întăresc reciproc. Regele Angliei e cel 
mai bogat om din Marea Britanie... 

Franz Ferdinand izbucni violent. Parcă l-ar fi lovit 
dogoarea unei flacări : 

— Un pirat, Conrad ! Un pirat în fruntea unei co- 
răbii uriașe de pirați, care se numeşte Anglia ! Aces- 

tea sint vorbele maiestăţii sale imparatului Wilhelm, 
despre Marea Britanie... Dar se va isprăvi într-o zi! 
Da... Se va isprăvi... Germania a depăşit Anglia... In- 
dustria germană ocupă primul loc în Europa. Îl va 
ocupa în lumea întreagă ! Nu va exista colț de lume 
din care Germania să nu izgonească Anglia. Se poate 
compara un fabricat german cu unul britanic? Iată, 
chiar tunurile Krupp... Vor sparge zidurile Europei. 
Sînt prea înguste pentru ceea ce reprezintă astăzi 
Germania. 

Franz Ferdinand se plimba agitat între fotoliul său 
de la birou și între fereastră. 

— Marea Austrie de miine va fi alături de Ger- 
mania o forță colosală, Conrad, continuă cu aceeaşi 
violenţă. j 

Se opri din mers şi-l privi stăruitor pe general. Sta 
cu buzele întredeschise, ca și cum ar îi vrut să asi- 
gure curgerea torentului revărsat în întreaga lui fire 
dintr-un mare clocot lăuntric. Dar se opri neaşteptat, 
cum şi izbucnise. 

Holzendorii interveni cu fermitate. Ideile arhidu- 
celui îi erau bine cunoscute. Le auzise de la Rotschild, 
de la Krupp, de la marii magnați ai industriei ger- 
mane şi austriace. 

— Alteță imperială, zarurile pot fi aruncate ori- 
cînd. Sîntem gata să începem jocul. Îmi permit res- 
pectuos a crede că odată ce Germania va ajunge cel 
mai puternic stat din Europa, maiestatea sa împă- 
ratul Wilhelm va face şi din dinastia sa cea mai pu- 
ternică familie imperială. Austria, aliata fidelă a Ger- 
maniei şi alteţa voastră, viitorul ei împărat, își au 
drepturile lor. La sud, în răsărit, în colonii. Dinastia 
de Habsburg mu va putea rămîne în urmă. 

Glasul lui Hâtzendorii răsuna clar, metalic. Ţinula 
lui ostăşească, străşnicia stăpînită prezentă în fie- 
care vorbă, fäceau impresie covîrşitoare asupra arhi- 
ducelui. Generalul îi apărea potrivit în acel moment 
nu numai pentru postul de şef al Marelui Stat Major, 
ci și pentru acel de cancelar al viitoarei Austrii Mari, 
închegată într-o dictatură militară necruțătoare. 

llotzendorii facu atunci o cotitură surprinzătoare în 
conversaţie : 

—— Alteță imperială, ne apropiem de momente su- 
preme şi alteţa voastră trebuie să fic deplin stăpin pe 
situaţie. Imi permit a crede că opunerea maiestăţii 
sale împăratului Franz Josef la revenirea mea în 
fruntea Statului Major se datoreşte unor interese pri- 
vate, care se mişcă dedesubiul “intereselor majore... 

Hotzendorff dăduse atacul în plin. Aştepta cu în- 
frigurare efectul. Franz Ferdinand rămase într-ade: 
văr năuc o clipă. I se bulbucară ochii și izbucni 
violent : 

— Cum? Crezi că e posibilă asemenea obrăz- 
nicie ? Asta-i nemaiauzit ! 

Hotzendorii aşteptă puţin, în tăcere. 

— Vorbeşte, ordonă arhiducele. Ştii ceva ? Spune-mi 
numaidecit | 

— Alteță iunperială — făcu Hotzendorif grav — eu 
sînt profund recunoscător că alteța voastră bine- 
voiește prea grațios a susține persoana mea, cu atîta 
lhotărîre... 

— Asta mă priveşte! — strigă arhiducele bătînd 
cu pumnul în masă. 

— Da alteţă... Desigur că e dreptul alteţei voastre. 
Dar prinţul Montenuovo va continua să se opună... 

— i-am spus că chestiunea e rezolvată, răspunse 
pe acelaşi ton arhiducele. O clipă îl privi pe Holzen- 
dorit bănuitor, cu un fel de dispreţ : 

— Nu mai ai răbdare? Vrei să cauţi aliaţi în clica 
lui Montenuovo ? 

Conrad Hotzendorii păli la obraz. Se stăpiîni, se în- 
clină și declară solemn : 

— Din acest moment, rog respectuos pe alteţa 
voastră imperială să mă considere absent de la orice 
solicitare... Sînt adînc îndurerat de a vedea că grija 
ce port dinastiei şi armatelor imperiale poate apărea 
atît de îndoielnică... 

Franz Ferdinand se uită încruntat la soldatul în- 
cărunţii din fața sa. [i impunea demnitatea lui. Îl în- 


fierbîntaseră planurile discutate. Se apropie şi-l bătu 
pe umăr. 

— Haide Conrad... Spune-mi ce s-a întîmplat. Sin- 
tem camarazi vechi... 

Hotzendorif îşi aţinti privirea în ochii stăpînului. 
li licărea între gene o lacrimă: 

— Alteță imperială — zise cu voce vibrînd de 
emoție — sînt devotat pînă la moarte alteţei voastre. 
Am suferit pentru acest devotament. Din cauza aces- 
tei credinţe am fost scos din fruntea Statului Major. 
Acum... sînt gata să revin. Dar... monarhia austro- 
ungară n-ar pulea suporta acum un conflict între îm- 
părat şi alteţa voastră. lar conflictul va exista, chiàr 
dacă maiestatea sa împăratul își dă consimţămîntul 
la numirea mea. Dovadă... chestiunea Sieghardt... 

— Ce are una cu alta ? — întrebă scurt arhiducele. 

Hotzendorfi răspunse limpede : 

— Are, alteță imperială. Din cauză că janta cu 
Rotschild mi se vor face toate greutăţile la finanțarea 
comenzilor de armament. Prințul Montenuovo, cu 
clica din jurul împăratului, vrea să lucreze prin mij- 
locirea băncii Bodenkredit şi a lui Sieghardt. Curtea 
împăratului nu renunţă la beneficile pe care le aduc 
comenzile. 

Franz Ferdinand asculta cu capul puţin înclinat pe 
stînga. Începea să înţeleagă. 

— Alteță — continuă Hotzendorii — se pare că Sie- 
ghardt regretă adînc greşeala săvirşită împotriva au- 
gustei voastre familii... 

— Îndrăzneşti să-l aperi? — se uimi arhiducele. 

— Nu, alteţă. Nu-l apăr. Dar Sieghardt există... În 
spatele lui, stăruie silueta maiestăţii sale împăratului, 
ca o strajă. În jurul lui, curtea imperială. Prinţul Mon- 
tenuovo mi-a trimis vorbă, alteţă imperială... Comuni- 
caţi  alteţei sale arhiducele moştenitor — a spus 
Montenuovo — că Sieghardt care i-a făcut atîta sînge 
rău va şti să facă foarte mult bine... Copiii alteței sâte 
şi-au pierdut titlul de arhiduci... Prin Sieghardt vor 
obţine alte titluri. Acţiuni bancare şi industriale. Sînt 
cel puţin tot atît de valabile ca titlul de arhiduce. 

Franz Ferdinand stătea îngîndurat. Dogoreau în el 
porniri potrivnice. Ar fi strivit în pumni pe cineva 

ori ceva; în același timp simţea o teamă ciudată 
strecurîndu-i-se în fire. O forţă nevăzută — banul 
cu puterea lui — îi oferea dușmănie ori prietenie. Da : 
copiii lui, el însuși, puteau fi socotiți săraci faţă de 
alți regi şi prinți. 

— Spune mai departe Conrad, murmură întunecat. 

Generalul duse isprava pînă la capăt: 

— Alteță imperială — zise cu tărie — cred că pen- 
tru a avea siguranță în comenzile de armament, e 
necesar să luăm în considerare o eventuală colaborare 
cu Bodenkredit şi cu Sieghardt. Baronul Rotschild 
încă e de acord. Întreaga problemă a comenzilor se 


va desfăşura mai repede şi, ceea ce e esenţial, foarte 
neted... 


Franz Ferdinand îşi ridică ochii asupra generalului : 

— Aţi şi vorbit despre asta ? 

— Ne-am luat permisiunea să discutăm, spre a pu- 
tea prezenta alteţei voastre un raport complet... 

— Şi vreţi să mă expuneţi pe mine, casa mea, umi- 
linţei de a participa la comenzi, într-o bandă al cărei 
cap e Sieghardt? — întrebă rece, articulînd fiecare 
cuvînt. 

Hötzendorff replică îndată : 

— Nu, alteţă imperială... Toate chestiunile care pri- 
vesc pe alteța voastră rămîn în raza de activitate a 
baronului Rotschild. Nimeni nu va cunoaște nici un 
amănunt. Aveţi încredere în mine, alteță imperială. 
Apăr cu sîngele meu onoarea înaltului meu stăpîn, 
interesele augustei sale familii. lar jertfa pe care v-o 
solicităm este în interesul înarmării monarhiei austro- 
ungare, aliata Germaniei, părtașă la biruinţa de mîine... 

Franz Ferdinand se ridică grav de pe scaunul pe 
care se aşezase de cîteva ori şi de pe care se ridi- 
case tot de atitea ori. Privea pierdut spre fereastra 
de unde-i surîdea strălucirea cupolelor imperiale... Da... 
Avea nevoie să fje tare... Să dispuie de toate forţele 
posibile. Deci de bani... 

— Bine Conrad, răspunse fără a-şi întoarce capul. 
Discută detaliile cu Brosch... Sper că... în urma aces- 

tui „aranjament“, numirea dumitaie se va face chiar 
mîine... Nu? Ţi-a trimis vreo vorbă  Montenuovo și 
despre asta ? Arhiducele avea în glas ironie amară. 

Conrad zîmbi îngheţat. Îşi privi stăpînul din spate, 
apoi răspunse respectuos, cu glas ostășesc, plin de 
încredințare. 

— Dacă alteţa voastră ordonă, trebuie să crească 
şi iarba... 

Aşteptă o clipă. Franz Ferdinand se întoarse şi se 
apropie întinzîndu-i mîna : 

— Bine, Conrad. Nimeni nu bănuiește de cîte ori 
se răslienesc pe crucea mîhnirilor, împărații... 

Conrad își lovi călciiele : 

— Alteță imperială, baronul Rotschild și-a luat per- 
misiunca să observe acest mare adevăr. Mi l-a spus 
şi mie. A adăugat însă rîzînd : cuiele împăraţilor tre- 
buie să fie făcute din mărgăritare. 

În ochii generalului licări o zvîenire vicleană. 
Franz Ferdinand o prinse. Firea lui schimbătoare se 
învioră dintr-odată : 

— Ah, diese Wiener Gauner... diese alten Wiener 
Gauner |. 

Il bătu din nou pe umăr pe Conrad zîmbind. Acesta 
ieși. 

Apăru fără întîrziere colonelu! Brosch. 

— Alteță imperială, eminenţa sa nunțiul papal a ter- 
minat audiența la arhiducesă. 

Franz Ferdinand tresări : 

— Da? Foarte bine. Foarte bine. Se uită la cea- 
sornic : N-ar vrea să rămiie la prînz cu noi ? 

— La ordinul alteţei voastre. 

— Atunci ? 

— Delegaţia romînilor din Ungaria, alteță impc- 
rială. 

— A, da. Bine Brosch. Să intre. 

Samoilă Vancea de Buteasa şi Alexandru Valea- 
Văleanu intrară ceremonioşi şi covirșiţi de emoție, 
la arhiduce. 


1 În germană: Ah, aceşti smecheri vicnezi.. acesti bătrîni 
şmecheri vienezi | 

Aşa cum anunţase domnul preşedinte Samoilă 
Vancea de Buteasa, „lrunlașii poporului  romîn 
din Ardeal“ trebuiră să mai zăbovească la Viena peste 
termenul prevăzut. Prezidentul împreună cu depu- 
tatul Alexandru Valea-Văleanu“au fost primiţi de 
către arhiducele Franz Ferdinand, moștenitorul tro- 
nului. Aveau de discutat cele de cuviinţă, în vederea 
întoarcerii la Budapesta şi abia apoi se puteau gîndi 
să plece acasă în Ardeal. 

Cei doi fruntași erau întovărăşiţi în capitala Aus- 
triei de doctorul Iancu Frăţilă, tînăr şi proaspăt pro- 
prietar al moşiei cumpărate de la un nobil ungur scă- 
pătat, din comuna Hălmaş, judeţul Turda, şi de avo- 
catul Caius Barbu de la Lugoj. 

Se înţelege că Iancu Frăţilă și Caius Barbu aflîn- 
du-se la începutu! carierii lor politice, nu putuseră fi 
de față la audienţă. Fruntașii partidului simțeau însă 
trebuință să aibă în jurul lor oameni de „credință, un 
fel de secretari politici, gata să le facă servicii încoace 
şi încolo, în daraveriie multe și mărunte ale unei 
asemenea călătorii de mare răsunet. De aceea-i lua- 
seră bucuroși cu dînşii la Viena. Avînd amîndoi avere, 
Frăţilă și Barbu nu cășunau nici griji, nici cheltuieli, 
ceca ce cădea deosebit de bine preşedintelui Vancea 
şi prietenilor săi. y 

În seara care a urmat audienței, „fruntașii“ arde- 
leni se simțeau împovärați de multe și felurite gîn- 
duri. Aveau trebuință numaidecît să caute aşezare și 
limpezire, altfel n-ar fi putut dormi. Audienţa pare 
să fi fost deosebit de grea. 

În Viena se găseau destule locuri potrivite alinării 
grijilor. Veselia spumoasă a nopţilor acestui oraş 
plin de arhiduci adevăraţi și de prinți de operetă, 
oferea bogate prilejuri de uitare şi plăcute reftexiuni. 

Spre norocul lui, preşedintele avea în Viena, la în- 
demînă, cea mai bună călăuză pe care o putea dori, 
în persoana lui Mihai Petrovici, absolvent al facul- 
tăţii de drept din capitala Austriei, rudă cu nevasta 

lui Alexandru Valea şi fecior al unora dintre cei mai 
bogaţi oameni din Ardeal. 

Mihai Petrovici îşi prelungise anii de petrecere la 
Viena, afirmiînd că doreşte să-și ia doctoratul. Cu aju- 
torul lui dumnezeu bătea asfaltul capitalei de zece ani, 
iar povestea cu doctoratul se tîra după dînsul cer- 
şindu-i zadarnic onoarea de a îi în sfîrşit isprăvită. 
Ajunsese în schimb o figură cunoscută în cercurile 
cele mai înalte. Nici un romîn mu avea atiţia bani şi 
nu trăia atît de risipitor ca el. Se împrietenise cu conți 
şi baroni vienezi şi bucovineni. Milioanele cîştigate 
de tatăl lui, prin negoțuri şi contrabande de vite, în 
războiul din 1877, cînd trecuse peste graniţă sute de 
cirezi de vite pentru armatele ruso-romîne, încasînd 
prețul în aur, îi asigurau o „carieră“ strălucită. Faima 
de vienez, cernut prin ciur şi prin sită, îi dădea un 
nimb de „european“ şi-i înlesnea pătrunderea în ori 
ce casă din Ardeal ori din Romînia. 

Hotărît că pe Mihai Petrovici îl aşezase în Capi- 
tala Austriei însăşi pronia cerească, după cît soco- 
tea adeseori în călătoriile sale, Samoilă Vancea. Atita 
se învîrtise printre oamenii politici şi prin localurile de 
petrecere, încît avîndu-l pe el putea spune liniștit că 
are un ambasador cu iarba fiarelor în buzunar : i se 
deschideau toate ușile. 

Mihai Petrovici intră, în seara zilei de audienţă a 
fruntașilor ardeleni, destul de furtunos în holul ho- 
telului unde erau găzduiţi. Se miră zărind pe Samoilă 
Vancea și pe Alexandru Valea şezînd îngînduraţi pe 
fotolii. Păreau niște cai bătrîni, care crezuseră că se 
vor ospăta cu ovăz şi trebuiseră să se mulțumească 
cu paie. Se necăji observînd obrazurile celor doi can- 
didaţi la deputăţie — Iancu Frăţilă şi Caius Barbu — 
care se socoteau datori să privească şi ei cu tristeţe 
înaintea lor, ca niște mînji, cărora nu li se dăduseră 
nici paie. 

— Ce-i cu voi Alexandre ? — întrebă Petrovici pe 
Valea nestăpinindu-şi uimirea de om obişnuit să vadă 
chipuri vesele. Parcă n-aţi fi după audiență împără- 
tească ! V-a dat afară arhiducele, ori ce dracu? Ve- 
niți să mergem... Am aranjat ceva, să vă lingeţi pe 

buze... Ne ducem tocmai la marginea Vienei. Dom- 
nule preşedinte — se adresă lui Samoilă Vancea zîm- 
bind — poftiţi... Mişcaţi-vă mă! — se întoarse către 
cei doi „secretari“ care tresăriră numaidecît bucuroşi. 
Tăcerea gravă a fruntașilor îi plictisise peste seamă. 
Ar fi dat-o demult dracului în schimbul unui pahar 
de vin. Chemarea lui Mihai Petrovici li se părea un 
colac de salvare ; se aruncară cu desnădejde într-însul 
scuturîndu-se din mîhnire ca din boală. 

Inşişi fruntașii salutară năvala nerăbdătoare a lui 
Petrovici, cu un simțămint de ușurare. Fiind oameni 
cu greutate, se crezură totuşi datori să păstreze o vre- 
me obrazuri îngîndurate, slobozind încet, încet, chin- 
gile, spre destinderea după care tinjeau. 

În cîteva minute erau abureaţi în trăsuri: preziden- 
tul Vancea cu Alexandru Văleanu şi Mihai Petrovici 
într-una, Iancu Frăţilă şi Caius Barbu într-a doua. 

Trecură prin centrul oraşului, unde se încrucișau tră- 
suri de piaţă şi echipaje particulare elegante. Opera im- 
perială dormita în lumină violetă, ascunzînd sub cu- 
polă, ca sub aripile unei cloşti geloase, melodii de o 
veșnică frumuseţe. Teatrele adăposteau spectacole pen- 
tru lumea bună, colcăind de trupuri îmbibate cu par- 
fum. Bisericile se înălțau mohorite şi sumbre, cu ușile 
zăvortte, căci noaptea cerul trebuia lăsat să doarmă, 
registratura suspinelor fiind închisă. Străbătură un 
lung cartier, periferic răzbind spre marginea de către 
Aspern a Vienei. Apăreau grădini și parcuri cu vite 
somptuoase, ale căror umbre se profilau straniu în lu- 
mina mohorîtă a portalurilor. Convoiul fruntașilor se 
opri la intrarea unui parc. A 

Domnul preşedinte coborî din caleaşcă sorbind adînc 
aerul parfumat şi simțind dintr-o dată uşurare în gri- 
jile sale. La fel şi Alexandru Valea, fire încrezătoare, 
înclinată oarecum spre nepäsare cînd era vorba de 
lucruri depărtate de interesul lui imediat. Se uitau în- 
cîntați la aleele de trandafiri luminate discret de glo- 
buri electrice albastre. 

— Aici nu vin decît oameni din cea mai înaltă so- 
cietate vieneză, lămuri Petrovici încet, cu oarecare 

trufie. Casa a fost a unuia dintre principii Hohenlohe, 
adăugă privindu-şi prietenii. 

— Cum dracu ai ajuns tu aici? — întrebă Valea 
mirat. Te pomeneşti că ăştia ne iau și hainele de pe 
noi... 

Prezidentul, care lovea banul de măsele înainte de 
a-l da din mînă, mormăi îngrijorat: 

— Ascultă Mihai... nu care cumva... 

— Dar sînteţi invitaţii mei, protestă Petrovici arță- 
gos. Era iute la mînie şi neclintit cînd își propunea 
ceva. Mai lăsaţi la naiba precauţiunile astea cărpă- 
noase din Ardeal... Domnule președinte — adăugă 
oprindu-se sub lumina unui glob albastru — trebuie să 
facem politică pe picior mare... Nu vă puteţi închipui 
cime vine în casa asta. ; 

— Bine, bine,  dragule, se înmuie domol Vancea. 
Doară eu nu zic... 

— Chiar numai dacă s-aude în anumite cercuri că 
luăm masa de seară în localul: ăsta şi încă e mult, în- 
trerupse nerăbdător Petrovici. Poftiți... Haideţi... Eu 
trec înainte. 

Urcară scara de marmură, sub marchiza uriaşă de 
sticlă, întîmpinaţi cu închinăciune adîncă de portarul 
îmbrăcat în fivrea, cu fireturi. Avea şi el două bărbi, ca 
împăratul Franz Josef. Portarul surîse stilat și profec- 
sional spre Mihai Petrovici, arătînd plăcerea de a-l re- 
vedea. 

Un hol spaţios, sprijinit pe coloana de marmură, 
scăldat în lumină, strălucind de oglinzi imense de 
cristal, primi oaspeţii în luxul lui plin de făgăduințe, 

Cotiră la stînga pe covoare moi şi afunde. De undeva 
se auzea muzică de vioară, violoncel şi pian. Se cînta 
o nocturnă de Chopin. 

— Nu ne ducem în salonul cel mare decît după 
douăsprezece, zise Petrovici oprindu-se puţin. Atunci 
începe muzica de țigani... 

— Doară n-om sta pînă la ziuă albă! — se arătă 
îngrijorat prezidentul, cu glas blajin. Iancu lrăţilă 
zîmbi în sinea sa: președintele ăsta cam face pe iezui- 
tul... 


Mihai Petrovici curmă însă autoritar îndoielile: 

— Sînleți invitații mei şi gata... Aşa-i obiceiul 
aici... Lumea mănîncă în saloane particulare, apoi 
trece să asculte muzică și să danseze. Fiecare-și păs- 
trează salonul... Se-ntoarce, iar se duce... după cum 
poftește... 

Alexandru Valea se dete bătut: 

— Am priceput, Mihai. 

De-a lungul unui coridor luminat de raze violete 
se vedeau uși înalte, cu chenare împodobite. În faţa 
uşilor, slujitori în livrea. Mihai Petrovici pășea cu 
siguranţa omului care-i la el acasă. 


— Mi se pare că aici e salonul chinezesc? — în- 
trebă pe unul dintre lachei. 
— Da, vă rog, excelență — răspunse acesta și în 


aceeaşi clipă aripa uşei se deschise fără zgomot. Oas- 
peții intrară şi ușa se închise tot atît de încet în urma 
lor, izolîndu-i în lumea ciudată, în care se aflau. 

Apăru ca o umbră chelnerul în frac, urmat de doi 
picoli şi de o fetiță cu şorţ alb, care avea obrazul 
palid şi ochii puţin obosiţi. Fata primi pălăriile şi 
bastoanele, lunecînd pe ușă fără zgomot. Echipa chel- 
nerului se ploconi şi rămase memișcată unde se afla. 

Petrovici continua să facă slujba de gazdă, vorbind 
încet cu chelnerul. Îi strecură de la bun început două 
sute de coroane. 

— Cine mai e astă-seară aici? — întrebă curios. 
Dorea pesemne să-şi lămurească deplin invitaţii asu- 
pra locului unde se aflau. 

„Garsonul“ îşi înălţă fruntea cu importanţă: 

— Excelenţă, știți prea bine că serviciul ne îndato- 
rează să păstrăm tăcere... 

— Lasă... lasă... îl întrerupse nerăbdător Petrovici. 
Ştiu asta. Am să-i văd după douăsprezece în salonul 
cel mare... Aşa e? 

— Nu toţi oaspeţii binevoiesc a trece în salonul cel 
mare, excelenţă, făcu chelnerul, învăluindu-se în taină. 
Excelenţa voastra cunoaşte această casă... 

— Ei vezi ? — îl încurajă Petrovici. Atunci înţelegi 
ce urmează dacă sînt pine servit... 

— Oh, excelenţă, se ploconi iarăşi cheinerul. Se 

întoarse apoi spre picoli și le dădu o poruncă în 
şoaptă. Cei doi tineri ieşiră. 

— Avem astă-seară, în salonul cavalerilor, pe ex- 
celența sa baronul Rotschild cu domnul colonel Brosch, 
De asemenea, domnul general director Kurt von Stein- 
hardt de la Skoda şi marchizul de Hild de la Paris, 
împărtăşi misterios, încruntîndu-se ușor, în vreme ce 
repeta numele musafirilor. Va fi aici și domnul Sie- 
ghardt... 

— Şi pentru atîta lucru ai şovăit 2 — întrebă, pre- 
făcîndu-se dezamăgit, Mihai Petrovici. 

— Mai tîrziu vine altcineva la dînșii, se grăbi chel- 
nerul să-și justifice ezitarea. 

— Probabil domnişoara Lianne, îl ajută Petrovici 
rîzînd. 

— A, desigur... mademoiselle Lianne va veni... 
Dar numai după miezul nopții, excelență, răspunse 
chelnerul. 

— Atunci ? 

Garsonul se apropie oarecum impresionat. 

— Excelenţa sa baronul Conrad von Hotzendorif. 

Petrovici se întoarse brusc spre oaspeţii săi, vrînd 
să zică ceva, dar uşa se deschise şi picolii reintrară 
cu un cărucior încărcat de aperitive. Oaspeţii se aşe- 
zară la masă, primind în ei ceva din suflul de gheaţă 
pe care-l răspîndea numele temutului general. Odaia 
era plină de parfumul trandafirilor de China, împrăş- 
tiind miresme grave, uşor ameţitoare, ca buchetul 
vinului vechi din Caucaz. 

— Dă-le drumul la flăcăii ăștia, Mihai, vorbi iarăși 
blajin președintele, romîneşte. 

Cunoșteau cu toţii limba germană; văzuseră şi au- 
ziseră destule. Acum serviciul prea stăruitor al per- 
sonalului începuse a semăna cu o povară lustruită. 
Era stînjenitor. Nu se puteau bucura de ospăț, cu 
strățile la spate. 

— Bag de seamă deocamdată că ai şi ajuns exce- 
lență, măi Mihai, făcu Valea după ce rămaseră sin- 
guri. Apoi, hai să ciocnim paharele cu răchia asta... 
Ce dracu e? Chihlimbar topit? Să dea dumnezeu să 

vă văd pe toți excelențe, urmă ridicind cristalul cu 
licoare şi sticlindu-l în bătaia luminii. 

— Amin, întări prezidentu! bucuros. Vom răzbi 
prin toate, că nu ne trudim degeaba... Ce răchie-i 
asta, Mihai? 

Petrovici devenise parcă gînditor. Avea în acel timp 
cam treizeci şi doi de ani şi purta mustață care-i da 
înfățișare cuceritoare. Se îmbrăca la cel mai mare 
croitor din Viena, întîlnindu-se cîteodată cu Alexan- 
dru Marghiloman de la Bucureşti şi cu Neculae Şer- 
ban, deputat de Făgăraş, care veneau anume să-şi facă 
nădragi la acelaşi meșter. Capul lui Mihai Petrovici 
era de asemenea foarte îngrijit pe dinafară. Părul cu 
cărare meticulos pieptănată deschidea o frunte largă, 
amăgitor luminoasă. Doar ochii mici, vicleni și răi, 
trădau ceva din firea atît de grijuliu acoperită în fi- 
neţurile modei. În ei juca probabil o lumină de demult. 
Sîntem ispitiţi a crede că era ceva din piîlpiirea nop- 
ților albe ale tatălui său, din vremea cînd număra 
galbenii pentru cirezile trecute peste munte. 

Răspunzînd întrebărilor stăruitoare ce i se puneau, 
Petrovici ieşi din preocupările sale şi-i desluşi pe me- 
seni asupra băuturii: 

— E rachiu unguresc de caise de la Kecskemet, 
zise admirînd şi el coloarea vestitei licori. Avem apoi 
un vin de Tokay, după asta cîteva pahare de Bordeaux 
și în sfîrşit... şampanie Pommery. Bine? 

— Fain, hotărî scurt Valea, răsucindu-şi mustăţile, 
Doar am fost astăzi la viitorul nostru împărat. Ni se 
cade o cină împărătească. 

— Da, dragă Alexandre — obiectă prezidentul, — 
numai cît, după cele ce am văzut şi văd în zilele mele, 
cuget că mai împărat ca toţi împărații e banul... Nu 
știu zău, dacă nu-i mai tare Rotschild ca maiestatea 
sa... 

— Tari sînt amîndoi, răspunse Valea cu gura plină. 
Drept că mai bine e în Anglia... Ori în Olanda... Fa- 
miliile regale trebuie să aibă averi mari... 

— D-apoi asta-i şi normal, chibzui prezidentul, ser- 
vind sardele. Mă rog, cînd e feudalism, cu feudalii; 
cînd se ridică în faţă oamenii banului, cu oamenii ba- 

nului... Doară de ce se află la guvern în vremea feu- 
dală mobilimea, iar în vremea banului, oamenii banu- 
lui ? Apără cu puterea statului bunurile lor... Altmin- 
teri îi năpădeşte vulgul... Așa că împărații... 

— Aveţi dreptate domnule președinte, intră în vorbă 
Petrovici cu oarecare  grăbire. Zîmbea încrezător în 
sine. Dacă se întîlnesc Sieghardt şi Rotschild — duş- 
mani de moarte — ce mai vreţi ? — făcu simplu, ca și 
cum ar spune ceva extrem de firesc. 

Prezidentul şi Valea se priviră cu ochii căscaţi. 

— Ia te uită domnule... Sieghardt e administratorul 
averii maiestăţii sale împăratului Franz Josef... Baro- 
nul Rotschild, omui arhiducelui Franz Ferdinand! 
Măi, drăcie ca asta... He, he, rîse în sinea lui preşe- 
dinte!e... Și eu care eram îngrijat că dau cîteodată din 
banii de la banca „„Someșană“, prietenilor mei unguri. 
Eh, politică înaltă... Mai am de învăţat destule... 

— Bine domnule preşedinte și Alexandre, văd că 
vorbiţi de toate, numai ce trebuie nu, interveni Mihai 
Petrovici. Chem acum să ne aducă felul al doilea și 
să toarne în pahare... 

— Să mai toarne şi feciorii ăştia, făcu Valea zîm- 
bind către Iancu Frăţilă şi către Caius Barbu. Mîne, 
poimîne, cînd vin alegerile, vor intra şi ei în jugul cel 
greu, lingă noi... Pînă atunci îi socotim încă „picoli“... 
Aşa-i băieţi ? 

— Bine, să toarne... Ne aduce felul al doilea și apoi 
să discutăm ce s-a ales din audiența de azi, se încălzi 
Mihai Petrovici... Ştiţi, domnule preşedinte — urmă 
întorcîndu-se cu un fel de stimă protocolară — curio- 
zitatea mea e firească. Alară de asta... eu... cum să 
vă spun... am o înțelegere deosebită a mentalităţii 
vieneze. Aşa că, mă gîndesc, poate vă sînt de folos... 

Chelnerul răspunse sonerici așezate discret sub masă 
şi intră. Ştia ce trebuie să aducă; nu întrebă şi nu i 
se spuse nimic. Iancu Frăţilă şi Caius Barbu îşi luară 
în primire stăpînii ; cel dintîi pe preşedinte, al doilea 
pe Vatea, turnîndu-le vin. Se întilniră cu sticlele asu- 
pra paharului lui Mihai Petrovici, turnînd amîndoi. 
Tînărul milionar le impunea fără rezerve. Arăta în- 

drăzneli ciudate, pe ascuţiş de cuţit; ar fi putut supăra 
pe cineva, dar pînă cînd acela să se supere nu mai 
avea de ce. Adevărat că era rudă cu nevasta lui Valea- 
Văleanu şi că Valea era mîna dreaptă a prezidentului. 
Dar, pe deasupra acestor împrejurări, nepăsarea cu 
care cheltuia banii, siguranța mişcărilor lui în acest 
palat plin de bogăţie și mister, felul oarecum protector 
în care trata pe cei doi fruntaşi politici și mai ales 
cum aceştia încuviinţau urcuşul lui fie din interes, fie 
din lene, fie din prostie, ori din toate trei pricinile lao- 
laltă, le da simţămîniul că se află în faţa unui om nu 
numai plin de bani, dar care şi ştie ce să facă cu banii. 

— Apoi dragă Mihai, începu Valea înfruntînd cel 
dintîi pt'ăcerea îndoielnică de a intra într-o astfel de 
discuție, trebuie să mai venim odată la alteţa sa im- 
perială... 

— Măi, dar greu merge, se miră Petrovici. Doar 
ați mai fost de două ori... 

— Da... am fost dragule — luă cuvîntul președintele 
rîgîind cu gura acoperită delicat sub palmă — însă 
vezi... chestiunile nu sînt așa simple... 

— Se înţelege că nu sînt simple, întări Valea grav. 

— Uite dragute, reluă prezidentul. De pildă, în ches- 
tiunea limbii romîneşti în școli... Alteța sa imperială a 
zîmbit... „Sînt în totul de acord că aveţi dreptul la 
limba dumneavoastră — a zis către noi. Ne-am bucu- 
rat auzindu-l că ne dă dreptate... Dar... ce este cu un- 
gurii?“ ne-a întrebat. Cu ungurii? — Alteța voastră 
știe că guvernul maghiar nu ne dă voie să folosim 
limba romînească în învățămînt, am răspuns. „Știu... 
ştiu, — a zis iarăşi alteţa sa... Ungurii cer însă să li 
se dea şi lor voie să  fo!osească limba maghiară în 
armată... S-a ridicat de la masă dragule, şi era nervos... 
Eu am nevoie de armată domnilor“, a strigat după 
aceea. Popoarele monarhiei sînt gata să-şi verse sîn- 
gele pentru dinastie, am răspuns eu hotărît... 

— Da... întări iarăşi Valea. Să știi, Samoilă dragă, 
că am fost foarte impresionat. 

— Cred că i-a plăcut și lui, încuviinţă prezidentul 
Vancea cu modestie. S-a domoiit văzînd cu ochii. 

„Aştept acest lucru, mi-a spus îmblînzit. Popoarele 

monarhiei trebuie să facă zid în jurul dinastiei ! Sîntem 
înconjurați de duşmani înverşunaţi...“ 

— Vor face, alteţă imperială! Cît ne privește pe 
noi, garanlăm pentru romînii noştri. Am fi fericiţi dacă 
s-ar irezoiva problema limbii materne în școli, i-am 
vîrît apoi din nou cererea sub nas. Franz Ferdinand 
ne-a privit cu ochii aprinşi. 

„Da... Bine... Vă mulțumesc pentru credinţa dum- 
neavoastră... Ne este însă cu neputinţă să facem ceva 
acum... Poate mai tîrziu... Dumneavoastră cereţi drep- 
tul la limba maternă. În același timp, dumneavoastră, 
deputaţii romîni, v-aţi declarat însă în parlament îm- 
potriva cererii ungurilor ca în armata de pe teritoriul 
Ungariei să se folosească limba maghiară. Exact ?“ 

— Exact, alteţă imperială, am răspuns. Sîntem 
loiali alteţei voastre... Așa ne-aţi cerut, aşa am făcut... 
Socotim că, în vederea realizării „Austriei Mari“, 
limba de comandă a oștirii trebuie să rămiie cea ger- 
mană. 

„Foarte corect... Mă bizui pe dumneavoastră... a zis 
arhiducele. Problema stă însă deocamdată așa: guver- 
nul maghiar cere  maiestăţii sale împăratului şi îmi 
cere mie, în calitate de comandant suprem al armatei, 
să acordăm dreptul de comandă în limba maghiară. 
pentru armata comună din Ungaria. Dumneavoastră, 
conducătorii popoarelor conlocuitoare, vă opuneţi aces- 
tei cereri a guvernului maghiar. Sînteţi de acord cu 
interesele dinastiei, care vrea să păstreze limba ger- 
mană...“ - 

— Aşa este altețä, am spus eu. 

„Bine domnule preşedinte — a reluat arhiducele 
vorba. Dar cum vreţi să pretindem ungurilor să satis- 
facă cererea romînilor în privinţa limbii romîneşti în 
şcoli, tocmai în momentul cînd le refuzăm lor limba 
maghiară în armată ?“ 

Atunci am intervenit energic, dragilor: 

— Nu e tot atîta, alteţă imperială. Șovinismul ma- 
ghiar trebuie înfrînt... 

Arhiducele arfs: 

„Să-l înirîngem prin șovinismul german, slav și 
rominesc 21...“ 

— Aceasta e politica de bază pînă la întemeierea 
„Austriei Mari“ alteţă imperială, am zis dîrz. 

Arhiducele a căzut pe gînduri. 

„Da... Da... desigur că e așa... Dar acum nu se 
poate... Noi vom respinge pretenţiunile ungurești... 
Limba germană rămîne la comandă în armata co- 
mună austro-ungară... Ca să putem păstra această 
rinduială, dumneavoastră va trebui să suportaţi mai 
departe limba maghiară în şcoli... Mai este o latură 
neplăcută — a continuat apoi uitîndu-se drept la 
mine... Bănuiesc că nu sînteţi socialist...“ 

Extraordinar ! se miră Petrovici. 

— Da dragule... Exact precum îţi spun, întări 
preşedintele. Am protestat îndată cu demnitate: Fe- 
rească-ne dumnezeu, alteţă imperială ! Noi sîntem oa- 
meni de bază. Proprietari... Avem bănci... 

„Ei, — ne-a întrerupt arhiducele — socialiştii din 
Ungaria nu se astîmpără... Cer să se acorde popoarelor 
de acoio autonomie culturală. Vă convine  duimnea- 
voastră să creadă lumea că aţi obţinut dreptul la folo- 
sința limbei romine în şcoli pe urma agitaţiei socia- 
liste ? Noi nu putem admite asemenea greşeli politice... 
Ar fi absurd... Mai tîrziu, mai tirziu, poate...“ 

Valea, care asculta povestirea prezidentului îndestu- 
(îndu-se lacom din mincări, se întunecă puţin retrăinul 
întîmplările din palatul arhiducelui. Intră în vorbă ne- 
căjit : 

— După ce a zis „poate“, ne-a trîntit bomba... 

Mesenii se opriră din plăcuta îndeletnicire în care 
erau cufundați, rămînînd cu  tacîmurile suspendate 
în aer. 

— Ce fel de bombă ? — întrebă Mihai Petrovici. 

— Stai să vezi, făcu Valea  morocănos. Spune 
înainte Samoilă... i 

Președintele îmbucă de două ori, apoi continuă ex- 
punerea : 

— Adevărat bombă dragilor... 

„Nu mă îndoiesc nici o clipă că dumneavoastră, con- 
ducătorii poporului romîn din Ardeal sînteți loiali di- 
nastiei“, a zis arhiducele oarecum îngîndurat. 

— Sintem, alteţă, pînă la moarte, am întărit eu. 

„Foarte frumos, domnule preşedinte, a încuviinţat 
alteța sa. Dar ce face poporul de rînd? Răscoala ţă- 
ranilor din Romînia ne-a pus pe gînduri... A fost o 
baie de sînge acolo...“ 

— Alteță imperială, țăranii ardeleni sînt altfel decît 
țăranii din Rominia, am strigat eu protestînd, măcar 
că năduşisem o leacă, dragilor. Nu era o conversaţie 
prea plăcută... 

„Aşa credeţi 2“ — m-a întrebat arhiducele. 

— Cu tărie, alteţă, am răspuns cugetînd că cu asta 
trecem mai departe. Atunci el şi-a ridicat ochii la por- 
tretu! împăratului Josef al II-lea, care era pe peretele 
din față. Cînd am văzut era să cad de pe scaun. 

— Na, că nici eu nu mă simțeam mai breaz, com- 
pletă Valea. 

„Totuşi, răscoala de pe vremea ilustrului nostru 
străbun Josef al II-lea, nu pare a îi fost isprava țărani- 
lor din Romtnia, domnilor! — a zis arhiducele, ridi- 
cîndu-se de la masă. Am sărit și noi îndată pe picioare. 
Cum îi spunea acelui răzvrătit? — ne-a întrebat.“ 

I-am răspuns mîhnit : 

— Horia, alteță imperială. Dar nu s-a răzvrătit îm- 
potriva dinastiei... 

„O! OL.. — a făcut arhiducele,  deschizînd ochii 
mari... Domnii de la Pesta se pling că între romîni e 
răspîndită povestea unei aprobări pe care ilustrul 
nostru străbunic, Josef a! II-lea, ar fi dat-o lui Horia 
să se răzvrătească... Ba încă şi a unei încurajări îm- 
potriva nobilimii... Însuşi Horia ar fi afirmat acest 
lucru în diferite ocaziuni. Nu cumva aveţi şi domniile 
voastre părerea asta ?...“ 

— Nu tocmai, alteţă imperială, am încurcat-o eu. 
Oricum, Horia a fost pedepsit cu moartea, conform 
legilor statului... „Alteță imperială, întîmplarea cu 
Horia a fost ceva deosebit... Noi nu sîntem răzvră- 
tiți...“ a intervenit atunci Alexandru cu dîrzenie. 

„A... desigur... Dumneavoastră nu sînteți Horia, 
domnilor... De aceasta sînt convins... Principalul este 
să pregătiţi poporul în vederea zilei cînd va fi chemat 
să facă dovada patriotismului său. Să apere hotarele 
sfinte ale monarhiei... Această zi se apropie... Duş- 

manii ne ameninţă şi se pregătesc să ne lovească. 
Acum doi ani eram hotărîţi să isprăvim cu vrăjmașii 
noştri de la sud... Dumnezeu ne-a povăţuit să amînăm 
această răfuială, dar nu să ne abatem de la datoria 
de a o duce într-o zi la bun sfîrșit. Ne aşteaptă un 
viitor glorios... Maiestatea sa împăratul Wilhelm at 
Germaniei, înaltul nostru prieten, ne va ajuta. Atunci 
vor fi puse la încercare şi sentimentele dumneavoa- 
stră...“ 

— Repetăm, alteță imperială, asigurările noastre 
cele mai ferme, am strigat iarăși. Poporul e gata să-și 
verse sîngele în orice clipă spre a trăi mai departe 
sub ocrotirea casei domnitoare. Vă rugăm respectuos 
să binevoiţi a sprijini cererea mitropoliţilor noştri, ca 
să fie numiţi membri ai casei magnaţilor... Au şi ei o 
mare influență asupra poporului... 

„Nu sînt membri ?* — m-a întrebat. 

— Sînt şi nu sînt, alteţă imperială, i-am răspuns. 
Ar trebui să fie numiţi de către maiestatea sa, direct 
şi personal. 

„Altceva 2* — a zis arhiducele fără a mă desluși. 

— Alteță imperială, am continuat destul de necă- 
jit, poporul romîn se simte nedreptăţit că fiii săi nu 
sînt primiţi în anumite arme ale oștirii, rezervate înal- 
tei nobilimi... 

„Ei?“ — m-a întrebat curios. Se înviorase vizibil. 

— Nu sînt primiţi la ulani 1. Nici în marina mili- 
tară. 

„Bine, dar ulanii sînt călăreţi de mîna întîi, din 
Austria...“ 

— Călărim şi noi, alteţă imperială, am răspuns eu. 

„Și marinari ? Ce ape curg prin Transilvania !“ 

— Mureșul, alteţă... Mureşul, Oltul, Tîrnavele, So- 
meșul... 

„Astea nu sînt rîuri navigabile, a făcut mirîndu-se. 
N-aveţi experienţa apelor mari...“ 

— Sîntem neam de plutaşi, am declarat cu mîndrie. 
Vom fi marinari dacă interesele monarhiei o cer... Po- 
porul doreşte să se ridice umilirea aceasta de de- 
asupra lui... 


1 Un fel de cavalerie de gardă. 

lacă dragilor, asta-i. L-a chemat pe colonelul 
Brosch. Avem dreptul să cerem cîteva locuri în Aca- 
demia de ofiţeri navali... În ce priveşte limba de pre- 
dare în şcoli, se va vedea mai tîrziu.. Ne-a poftit la 
dînsul iarăși peste şase luni... Şi să știți că miroase 
din greu a praf de puşcă. 

Lămuririle preşedintelui făcură impresie deosebită, 
mai ales datorită „eroismului dîrz“ de care dăduseră 
dovadă fruntașii în apărarea cauzei naţionale. 

Rachiul de Kecskemet şi cel dintîi pahar de Tokay 
începură a pune stăpînire pe dispoziţiile oaspeţilor în- 
tr-așa măsură, că veştile acestea păreau de o măreție 
covirşitoare. Jertfa era făcută.  Fruntaşii se osteni- 
seră călătorind, se osteniseră  luptînd cu arhiducele 
pentru drepturile naţionale, făgăduiseră în numele 
poporului o darnică participare de sînge „cînd va suna 
ceasul“ iar acum se trudeau înfruntînd cu netăgă- 
duită hotărîre luxul şi îmbelşugarea care-i împresura. 
Era destul... Era prea mult... 

Petrovici reţinu ca un bun cîştigat faptul că per- 
tractările cu moştenitorul tronului vor continua peste 
şase luni. Pînă atunci se puteau petrece multe... Iată, 
pînă și prezidentul pricepuse că miroase a praf de 
pușcă. 

— Zici că a vorbit de ziua cînd poporul va trebui 
să-și dovedească patriotismul? — întrebă curios 
peste seamă. 

— D-apoi nu poate fi nici un dubiu, dragule, se foi 
Vancea. Mergem la război... „Veţi fi chemaţi să apărați 
pămîntul monarhiei“ — a zis. Contra cui să-l apărăm, 
dracu ştie... 

Urmă o clipă de tăcere, după care Petrovici reluă 
firul : 

— E ciudat... Foarte ciudat... 

— Ce-i aşa ciudat 2 — întrebă Valea. 

— Va să zică, aici, într-unul din saloanele astea, 
mănîncă generalul Hotzendorii cu marii industriaşi de 
armament de la Skoda şi Krupp şi cu un franțuz. În- 
seamnă că vor fi arme berechet... 

— Socoteli încurcate, făcu prezidentul îngîndunat. 
Ce-o fi, om vedea... Noi să ne cătăm acum spre nă- 

cazurile noastre... Ne aşteaptă acasă, în Ardeal, zile 
grele... Arhiducele a pus degetul pe bubă... Nici dracu 
nu mai înţelege ce vrea poporul... 

— Doar nu s-or fi smintit la cap şi ai noştri ? — se 
indigenă Petrovici. Aveţi soluţii destule. Ciîtă vreme 
poporul știe că toate relele se trag de la unguri, nu 
trebuie să avem grijă... Stă liniştit... Aşa fac şi ai 
lor... „Nu merg bine treburile, din cauza valahilor, 
a cehilor, a sîrbilor şi a nemților“... — strigă guvernul 
de la Budapesta. Ungurii stau şi se uită crunt la noi. 
Cum ne uităm şi noi la dnşii... 

— Na, d-apoi asta cam așa e, observă preşedintele 
bucuros, mirîndu-se de mintea ascuţită a milionarului. 
Nu spusese ceva nou, dar împrospăta la vreme potri- 
vită o idee bună, care-i deschise îndată orizonturi de 
linişte. 

Petrovici turna dintr-o sticlă, desfăcută cu mare 
ceremonie. Sticla avea dop lung, ca de opt centimetri. 
Deasupra dopului un sigil de ceară de care atîrna 
un carton tipărit cu litere gotice, ca o filă de hrisov. 

Cartonul înfățișa dovada iscălită de primarul locului 
unde fusese umplută sticla. „Noi, primarul localităţii 
cutare, întărim cu a noastră iscălitură şi pecete, că 
vinul din această sticlă a rodit în viile domnului cu- 
tare, cetățean a! urbei și a fost pecetluit în faţa noastră, 
în anul 1888“. 

Președintele-şi puse ochelarii şi prinse hrisovul care 
i se legăna sub nas. Ridică apoi privirea, socoti în cap 
și rosti cu evlavie: dragule, vinul ăsta-i mai vîrsinic 
ca băiatul finului Todericiu de la Dej! 

— Ha, ha, ha, rîse Valea cu putere. Cîţi ani are? 

— D-apoi vinul văd că e de douăzeci şi doi de ani, 
Alexandre. Băiatul lui Todericiu n-are decît nouăspre- 
zece... 

— Facem ce facem şi fugim cu gîndul la Dej, se ne- 
căji Petrovici... 

— Ei dragule — oftă delicat preşedintele, ridicind 
paharul și uitindu-se la vinul care avea culoarea şi 
grosimea sîngelui — acolo-i baza... Ca să ne putem 
desfăta aci, trebuie să mergă bine treburile acasă... 
Apoi... drept vorbind, vreau să-i fac o bucurie lui Si- 

mion Todericiu şi nevesti-si, adăugă oarecum înduio- 
şat. Sînt oameni de nădejde... M-am gândit mult... 

— Vei fi vrînd să le bagi feciorul la ulani ? — făcu 
Valea dumirindu-se. 

— Nu la ulani, Alexandre... Îl trimit la marină... E 
altceva... Ţări şi mări... 

Mesenii băură, sorbind îndelung, cu destulă price- 
pere, rodul anului 1888, a cărui vechime era întărită 
spre credință de primarul locului. 

— Bună slujbă, n-am ce zice — mormăi Valea su- 
gîndu-şi încet buzele. 

— Ce? Marina ? — întrebă președintele. 

— Pe dracu marina, se necăji Valea. Mă gindeam 
la primarul care a stat de față cînd s-au pecetluit sti- 
clele. Cred că n-a stat cu gura goală... lar puterea 
vinului acestuia pare a fi adunată într-adevăr din 
soare... Uite... m-a şi încălzit... Căldura asta n-o în- 
iimpini decît atunci cînd ţi se înalță simţirea pe 
culmi... 

— lată-l şi poet, zîmbi Petrovici... Acum mă duc 
puţin în salonul cel mare... Să văd cine mai e... Mă 
iertaţi un moment, revin îndată. 

Mesenii vorbeau tare, cu toţii dintr-odată. Valea îi 
depăşea pe ceilalţi, susținînd cu tărie că dușmănia 
între unguri și romîni se trage de la Turnul Vavilonu- 
lui, de acum treizeci de mii de ani, cînd s-au amestecat 
limbile. Atunci trebuia să fim oameni şi să-i răpunem, 
dar n-am fost. Acum însă, în „Austria Mare“ vom fi. 

Tînărul milionar ieși și se îndreptă spre salonul cel 
mare. Pătrundea zvon de muzică ungurească : o ro- 
manţă cu muşcate şi frunze de rezedă, cu suflul larg 
și adînc de stepă. Clădirea întreagă vibra în murmur 
discret, ca şi cum viaţa ar fi clocotit sub draperii grele; 
totul era îmbietor, plăcut şi neted. Timpul se rosto- 
golea încet, asemenea unui glob uriaş, în jurul căruia 
se înfășurau clipele ca nişte fîşii de mătase, fără 
sfirşit. 

Aproape de ora unu, casa de petrecere părea a trece 
printr-o transformare ciudată. Înfăţișarea solemnă, 
oarecum de muzeu, a salonului chinezesc în care ospă- 
tau ardelenii, se învăluise ca într-o fumegare subțire 

de miresme orientale ; parfumul trandafirilor, buchetul 
vinului, aroma rachiului de caise, izul voluptos al fruc- 
telor sudice pluteau ca o trenă aeriană amestecîndu-se 
cu fumul de ţigări egiptene şi legănîndu-se alene în 
lumina discretă a odăii. Prezidentul Vancea se lăsase 
comod pe speteaza scaunului. Pufăia tihnit rotocoale 
mari dintr-o ţigară lungă de două şchioape, uitîndu-se 
visător înaintea lui. Ochii-i erau mai mici, umerii obra- 
jilor mai mari, stacojii. Îl trezi din visare Alexandru 
Valea-Văleanu : 

— l-ar putea părea rău lui Cassiu Manu, că n-a 
venit şi el aici... 

Prezidentul se întunecă la chip ca şi cum i-ar fi tre- 
cut o umbră peste obraz. Ceilalţi  meseni deveniră 
atenţi. Mihai Petrovici deschisese tocmai ușa să rein- 
tre în odaie, după ce „inspectase“ puţin salonul cel 
mare. Prin 'deschizătură pătrunse o undă muzicală : 
se cînta cu pasiune „Rapsodia ungară“ de Liszt. 

— D-apoi Cassiu e prea viclean ca să-şi vîre singur 
mîna în jar, zise Vancea indispus. li place să scoată 
castanele din foc cu mîinile altora. 

Alexandru Valea-Văleanu rîse acru : 

— Are să ne îrece zdravăn cînd ne-om întoarce la 
Budapesta... Parcă-l văd şi-l aud: „Trebuia să ziceţi 
așa, trebuia să faceţi aşa... cauza naţională... dinas- 
lia...“ dracu să le ia pe toate. 

— Doar nu ţi-o fi frică de el? — se burzului preşe- 
dintele, lovind încet cu mîna în masă. 

— Nu-i vorba de frică, protestă cu bărbăţie Valea- 
Văleanu. E vorba că ne pisează... lar ceilalţi stau şi 
se uită la el ca la oracolul din Delfi. E doar la mintea 
omului că nu puteam face aici, la Viena, cine ştie ce 
ispravă... IDestulă cinste că arhiducele stă de vorbă 
cu noi, chiar dacă nu dobîndim nimic. Poporul aude şi 
se smereşte... Dar Cassiu de aia e Cassiu, ca să iasă 
din nou deasupra... Au să caşte gurile toți din Comi- 
tet... „Cassiu are dreptate“. „Cassiu e un cap politic“. 

Mihai Petrovici revenise, cu gîndul să invite musa- 
firii în salonul cel mare. Auzind cele ce se vorbeau la 
masă, se opri ascultînd. Zîmbea în doi peri: 

— Vorbiţi de domnul Manu ? 

Prezidentul supse zdravăn din ţigară şi-i răspunse 
plictisit : 

— Judecînd drept... n-ar trebui să-i dăm atîta im- 
portanță. Sînt mai bătrîn ca el. Sînt preşedinte și ştiu 
ce fac. Dacă nu mai corespund, n-au decît să-l ridice 
pe el în treaptă şi gata. 

Mihai Petrovici privea continuînd să zîmbească. Se 
desprindea din el mândrie şi siguranță neclintită. 

— Nu poate fi vorba de asta, zise hotărît. 

lancu Frăţilă şi Caius Barbu turnară numaidecit 
în pahare. Le cădea bine intervenția energică a lui 
Petrovici în atmosfera confuză a discuţiei. Președin- 
tele se învioră și-și ridică ochii. 

— Cassiu are multă stimă față de dumneavoastră, 
continuă Petrovici. Port corespondenţă cu el... Vine 
cîte odată la Viena și stăm de vorbă... 

Prezidentul îşi încrucișă fu!gerător privirea cu Ale- 
xandru Valea-Văleanu... 

— Măi, măi, făcu acesta mirat. Nouă nu ne spune 
nimic... 

Petrovici schiță un gest de nepăsare cu mîna : 

— Alexandre, Cassiu e într-adevăr un cap politic 
bun... Asta nu însemnează că nu respectă ierarhia din 
partid, unde iarăşi sînt capete bune. La întoarcerea 
în Ardeal, ori chiar la Budapesta, veţi afla de la dîn- 
sul cîte ceva... Nu pot să vă spun mai mult decît 
atîta : Cass'u are în vedere încheierea unor legături 
economice cu cercurile mari din Austro-Ungaria. 

Prezidentul se încruntă. Valea-Văleanu se aplecă 
asupra mesei. Înşişi tinerii „candidaţi“ deveniră mai 
atenţi. 

— Da, sublinie Mihai Petrovici. Se dau comenzi 
pentru armată. Se fac rezerve alimentare... În vede- 
rea întemeierii „Austriei Mari“, cei din jurul împăratu- 
lui și al arhiducelui Franz Ferdinand caută să atragă 
și pe .romîni în socoteli... Vă va spune Cassiu mai 
multe... 


— Dragule — îl întrerupse prezidentul enervat, 
uitîndu-se o clipă nehotărît la Iancu Frăţilă şi la 
Caius Barbu — îmi pare rău că trebuie să vorbim 


lucruri delicate față de aceşti băieţi tineri... 

Iancu Frăţilă şi Caius Barbu se simţiră jigniţi. Dar 
Mihai Petrovici izbucni în rîs: 

— Tineri, e un fel de a zice, domnule președinte... 
Sînt de seama mea. Nici Cassiu Manu n-are mai mult 
decît cinci-șase ani peste virsta lor... Ne vor fi de fo- 
los, domnule preşedinte. Trebuiesc încheiate contracte 
de livrări... Iancu Frăţilă are moşie... Socrul lui e tare 
la bănci... Caius Barbu încă are legături... 

— Dar mă rog— se oțări înfierbîntat președintele 
— de ce faceți aceste lucruri la spatele meu ? Va să 
zică eu îi dau înainte cu politica, iar voi trageţi fo- 
loasele ? 

— Na, na, nu te supăra Samoilă — interveni Va- 
lea-Văleanu. Aj și tu ale tale... Bunăoară, legăturile 
cu cei de la Bucureşti... Atunci, noi ce să mai zicem ? 

— Nu se face nimic în spatele dumneavoastră, 
protestă vioi Mihai Petrovici. E o diviziune a muncii 
domnule preşedinte. Dumneavoastră cu politica, cu 
Bucureștiul... 

— Dar noi n-avem bancă la Dej? — se înverșună 
Samoilă Vancea. Noi nu ştim ce este un contract ? 
Simion Todericiu n-are un cap cît o doniță? Ce-mi 
vorbiţi mie de Bucureşti? Acolo n-am făcut pînă 
acuma decît jalbe şi iar jalbe... 

— Cam aici e buba ! — replică cu amestec de ener- 
gie și de moderaţiune Mihai Petrovici. Nu dorea să-l 
supere pe prezident cu nici un chip. Gîndul lui era 
dimpotrivă, să-l stîrnească la treabă. Prea v-aţi cu- 
fundat în afaceri mărunte, adăugă îndată cu aceeaşi 
energie. Daraveri locale, mă iertaţi, fleacuri. 

— Fleacuri, fleacuri, dar banii curg. Dacă nu curg, 
pică, mormăi preşedintele care începuse a pricepe cum 
stau lucrurile. 

— Apoi Cassiu vrea să curgă, nu să pice, încheie 
Mihai Petrovici. D-aia am discutat împreună... Am 
fost la Bodenkredit... Am fost la una din băncile lui 
Rotschild... Veţi afla toate... Vă puteţi închipui ca 
dumneavoastră să fiţi ocolit? E imposibil. Cu atît 
mai mult, cu cît e absolută nevoie să ne daţi concursul. 
Vor fi necesare probabil legături mai largi cu cei din 

Romînia. Știţi că domnul  Cassiu Manu nu-i poate 
suferi... 

— [i suferă dracu, bombăni preşedintele. 

— Da, dar dumneavoastră aveți totuşi prieteni 
acolo... 

— Am. De ce să tăgăduiesc ? 

-— Ei. Afară de asta, aveţi o mare experienţă... Ideile 
lui Cassiu și experienţa dumneavoastră... 

— Adică, tu crezi că eu nu m-am gîndit la soco- 
telile astea, îndată ce mi-am dat seama că miroase a 
praf de puşcă ? — întrebă Vancea legănînd vorbele în- 
tr-un fel de îngîmiare, cu o privire de vulpoi bătrîn. 
Trebuie să vie Cassiu cu ideile ? 

Alexandru Valea se, ridică însufleţit : 

— Bine să iasă, încolo toate-s nimicuri, declară cu 
patos. Eu zic că nu-i rău să-l lăsăm pe Cassiu să 
meargă înainte... Trebuie să recunoaștem că unele lu- 
cruri le vede bine... 

Prezidentul întinse mîna spre pahar și-l bău pînă 
la fund. 

— D-apoi de bună seamă că le vede, încuviință 
înduplecat. Zici că ne pune în cunoștință cu darave- 
rile astea la Budapesta ? — întrebă pe Petrovici ca 
să aibă deplină încredințare. 

— Fără nici o îndoială... Şi acum, poftiţi în salo- 
nul cel mare... 

Prezidentul se uită la Valea. I se luminase obra- 
zul. Părea un pepene mare, gălbui, răscopt. 

— He, he, rîse săliîndu-și pîntecele. Ce zici Ale- 
xandre ? Pe băieţii ăștia nu-i mai întreb. Văd că au 
și sărit de pe scaune... 

— Eu zic că „Alle gute Dinge sind drei“ !, făcu Ale- 
xandru Valea-Văleanu. Ii sticleau ochii şi-şi răsucea 
bucuros. mustaţa. Vin, femei și muzică, adăugă cli- 
pind spre Vancea. 

— Noi ne-om mulțămi „cu două, răspunse acesta 
continuînd să rîdă. Gîndul îi fugise la Eleonora To- 
dericiu, izvor de tămăduire al bătrîneţelor sale. Faţă 
de alte izvoare n-avea nici o sete. Se uita la ele cu 


1 Zicală nemţească : Toate lucrurile bune sînt trei. 

buzele uscate ; nu-i trezeau nici un gust. — Vinul a 
fost bun. Cîntarea iarăşi pare bună. Despre partea 
femeilor... ne lăsăm păgubaşi... Să mergem, hotări 
zîmbind tainic. A 

În salonul cel mare, oaspeţii ardeleni se aşezară 
la masă nu departe de intrare, în fața unui palmier 
uriaş. Era greu de văzut aspectul întreg al încăperii, 
deoarece lămpile de cristal fuseseră stinse. Nu tłumi- 
nau decît becuri învăluite în marmură trandafirie. 
Salonul vibra în zumzetul ceasului tîrziu. Rapsodia 
lui Liszt se terminase. Muzicanţii cîntau, cu sonori- 
tăţi adînci, romanțe ungurești... Se auzea clinchet 
discret de pahare. Pe dedesubtul zgomotelor şi al to- 
nurilor curgea ca un rîu zvonul grav al vorbelor. În 
uşă apărură doi bărbaţi îmbrăcaţi în smochinguri. 
Mihai Petrovici îi zări şi puse mîna pe brațul preșe- 
dintelui. 

— Uitaţi-vă, domnule preşedinte, — zise întorcînd 
capul, — domnul acela cu mustață cafenie, e unul 
din reprezentanţii uzinelor de tunuri de la Paris... 

— Care? — întrebă Samoilă Vancea. Se răsuciră 
îndată încordaţi şi Valea-Văleanu, împreună cu cei 
doi „candidaţi“. 

— Cel din stînga, lămuri Petrovici, enervat puţin 
că ardelenii se holbau fără discreţia cuvenită spre 
ușă. Cel din dreapta e director la Bodenkredit, adău- 
gă încet. 

Prezidentul se uită curios. 

— Cum îl cheamă pe franțuz ? 

— Gaston de Hild. 

Francezul ţinea sub priviri partea de sală pe care 
o putea observa din ușă. Îşi plimba ochii liniştit, fu- 
mînd. Era foarte elegant şi deosebit de îngrijit. În 
colţul buzelor avea un zîmbet fin, ironic. Celălalt, 
gras, blond, îi vorbea rîzînd. În acel moment se apro- 
pie cu paşi uşori de francez o tînără femeie îmbrăca- 
tă vaporos, cu părul roșu care-i încadra capul. Se 
ridicase de la o masă din salon. 

Petrovici observă încet : 

— lată şi pe Lianne.. . 

Alexandru Valea întrebă aţiţat : 

— Cine-i asta ? 

— O franţuzoaică... lămuri Petrovici. Cîntă uneori 
la pian... Se putea să nu-l întîmpine pe Hild ? 

Prezidentul privea amuzat : 

— Văd că aici femeile ies în calea bărbaţilor... 

— les care ies, făcu Iancu Frăţilă neliniștit. 

Francezul se înclină şi sărută mîna femeii. La fel 
şi îusoţitorul lui. O luară apoi la mijloc între ei şi 
pășiră încet în salon. Ardelenii-i urmăreau cu vădită 
plăcere. Ajunşi la masă, bărbaţii fură prezentaţi, 
după cît se vedea, unei tinere domnişoare brune, cu 
părul pieptănat lins, palidă, de o frumuseţe neobiş- 
nuită. Îi străluceau ochii verzi în lumina trandafirie, 
ca două smaragde mari. 

Oaspeţii ardeleni se uitau uimiţi, cu încîntare. 
Prezidentul Samoilă Vancea era ispitit să creadă că 
nu văzuse niciodată în zilele lui o femeie atît de stra- 
nie în frumusețea ei. O privea halucinat. 

„„„Undeva, pe sală ori în hol, pocni atunci înfundat 
un foc de armă. Musafirii din salonul cel mare încre- 
meniră. Vuietul se curmă brusc, ca și cum ar fi fost 
gîtuit într-o clipă de mîna enormă a unui uriaș. Mu- 
zica tăcu. Trecură cîteva minute chinuitoare. Un băr- 
bat apăru apoi la intrare şi închise cele două aripi 
ale uşii. 

— Doamnele şi domnii oaspeţi sînt rugaţi să-şi 
continue petrecerea, zise liniştit și răspicat. E vorba 
de un accident neînsemnat. Se întoarse spre muzică 
şi-i făcu semn să cînte... Muzicanţii, dezorientaţi, în- 
cepură un vals. Prezidentul Vancea se uită spăimîn- 
tat la Petrovici. Acesta era palid. 

— Nu-mi plac socotelile astea, observă otrăvit 
Vancea. Au să ne scrie în jurnale... 

— Nici o grijă, îl linişti Petrovici. Ar trebui să-i 
scrie pe toţi care-s aici... Nu-ţi închipui că-l vor pune 
în ziar pe baronul Conrad Hotzendorif, ori pe Rot- 
schild 2... 

Se ridică totuşi de la masă tulburat. În momentul 
acela uşile salonului se redeschiseră și viața din casa 
de petreceri reintră în normal. Petrovici ieşi. Reveni 

după un sfert de ceas. Era emoţionat, dar se stăpi- 
nea. 

— Ce-i? — întrebă posomoriît președintele. 

— Vă spun pe drum, făcu Petrovici uitîndu-se îm- 
prejur. À 

În trăsură îi lămuri cu glas coborit: 

— S-a sinucis un ofițer... Îl urmărea de mult ser- 
viciul secret... Se pare că a vrut s-asculte printr-un 
telefon ascuns în odaia de alături, convorbirea gene- 
ralului Hotzendorii cu fabricanţii de armament. 


IV 


P iecînd din Viena, prezideniul Samoilă Vancea, îm- 
preună cu însoțitorii lui se tolăniră într-un com- 
partiment de clasa întîia a trenului accelerat. Erau 
destul de obosiţi, aşa că se lăsară odihnei. Pînă la 
Budapesta aveau de făcut patru ceasuri, tocmai de 
ajuns ca să aţipească puţin. 

Dar Samoilă Vancea nu se putea linişti. Gîndul îi 
fugea mereu la întîmplarea confuză din localul de 
petreceri. Ziarele anunţaseră în dimineaţa următoare 
sinuciderea unui colonel, care era să fie arestat pen- 
tru spionaj. Prezidentul întrezărea dincolo de aspec- 
tul neted şi plăcut al combinațiilor politice şi al afa- 
cerilor, o frămîntare grea, plină de primejdii. Spioni, 
oameni cu interese potrivnice, grupuri care se 
pîndeau, apoi se uneau şi iarăşi se pîndeau, viclenii, 
mișcări de mase, o vîltoare uriaşă ca la pol, cînd se 
amestecă şi se luptă între ele forţele imense ale văz- 
duhului. Da. Viaţa era plăcută, dar haotică și primej- 
dioasă. Plină de viclenii. lată şi acest Cassiu Manu 
cu care urma să dea ochii la Budapesta. Auzi dum- 
neata! Să înceapă singur afaceri de mari proporții 
la Viena, iar el, prezidentul, să afle asemenea lucruri 
de la alții! 

Vancea simţise în cei din urmă ani stăruința rece, 

răzbătătoare, prudentă, de o îndărătnicie fără sea- 
män, a surizătorului bărbat care se numea Cassiu 
Manu. Era în adevăr un om foarte ciudat. Dacă-ţi 
închipuiai că zîmbește de dragul vieţii și al oameni- 
lor, ori chiar de dragul tău — se înţelege că fie pen- 
tru una, fie pentru alta — zîmbeai şi tu bucuros. Ei 
bine, în clipa cînd îţi înflorea surîsul pe buze şi des- 
chideai gura să zici o vorbă, dispărea zîmbetul lui. 
Al tău rămînea agăţat în aer, într-o singurătate tris- 
tă, devenind orfan. Prezidentul Vancea purtase o 
vreme cu destulă bărbăţie bătălia buzelor încreţite şi 
descreţite, căutînd ca un om iscusit ce era, să-i pă- 
trundă tîlcul. Cassiu Manu nu-i plăcea ; asta se des- 
luşise într-însul după cele dintii încrucișări în lupta 
tăcută a zîmbetului. De scuturat însă nu se putea 
scutura de el, cum ar fi făcut-o cu altul, căci Manu 
era nepotul lui Simion Bărnuţiu. „Fruntaşii“ ardeleni 
ştiau că poartă în buzunarul vestei ceasornicul de 
aur al lui Bărnuţiu — un Roskopi mare, de dinainte 
de 48. Manu scotea din cînd în cînd această relicvă 
„istorică“ şi o ţinea în mînă ca din întîmplare, apoi 
o vira la loc. Bătrînul ceasornic îşi făcea datoria... 
„Fruntașii“ schimbau priviri cu înţeles şi-şi aplecau 
frunţile. Îi țăcănise Bărnuţiu la cap : aveţi grijă, dra- 
gilor, acesta e nepotul meu cel iubit, întru carele bine 
am voit. Manu mergea deci „la sigur“ pe anumite 
slăbiciuni ale „inteligenţei“ din Ardeal. Prezidentul, 
ca și atiția alţii, ţineau în mare cinste unele nume 
„istorice“, fără să cerceteze dacă aveau ori n-aveau 
rost să fie cinstite. Le-au găsit în rafturi ; să fie să- 
nătoase... Dacă venea vorba de originea românilor, 
strigau sus şi tare că purcedem din Traian şi Dece- 
bal. Cei doi beliduci se aflau deasupra tuturor celor- 
lalte figuri în dulapul istoriei. Dacă era vorba de o 
bătălie din vechime, care să dovedească lumii că vi- 
teji ca noi nu se află şi că sîntem un popor de răz- 
boinici neînduplecaţi, Sarmisegetuza se mişca în du- 
lap, dînd semn: aicea sînt, domnule prezident! Se 
amestecau apoi de-a valma: Gelu, Negru Vodă, Mi- 
hai Viteazul, Ştefan cel Mare, Pavel Chinezul, Ho- 
ria, Inocenţiu Micu Klein, George Barițiu, Simion 

Bărnuţiu — o colecţie de nume care se citau în cu- 
vîntări la adunări şi la banchete, ca să dea un con- 
ţinut jalnicului pustiu al lipsei de idei. 

O fi fost Bărnuţiu om de seamă, n-o fi fost, o fi 
slujit poporul cu folos, nu l-o îi slujit, era tot atîta. 
Destul că numele lui suna de departe, ca un tulnic 
al istoriei. Nepotul lui, Cassiu Manu, avea deci o 
carte de vizită care-i îngăduia să păşească în viața 
publică de-a dreptul lîngă șefi, ca unul care se sălta 
din dulapul „istoric“ sub protecţia unchiului său. 

Mai avea apoi Manu cîteva obiceiuri bine chibzuite. 
Adevărul e că nici aceste obiceiuri nu plăceau. În 
schimb făceau impresie deosebită asupra „fruntaşi- 
lor“. Chiar şi asupra preşedintelui. Ori ce problemă 
simplă ena învăluită de Manu într-un frunziş de vor- 
be grave, de termeni juridici şi de considerente cu 
neputinţă de priceput, devenind ceva care stîrnea în- 
grijorare și teamă. 

Îl întrebase de pildă odată prezidentul : 

— Ce părere ai, dragă Cassiu despre comitetul de 
la „Asociaţiune“!? Fac gălăgie membrii ortodocşi, 
că ei sînt prea puţini în comitet faţă de cei greco-ca- 
tolici. Aud că ar vrea să fie doi ortodocşi la un greco- 
catolic... 

Cassiu Manu asculta atent. Prezidentul căuta să 
pătrundă în stările lui lăuntrice privindu-l în ochi. 
Încercare zadarnică, deoarece ochii mici, de culoare 
medesluşită, ai nepotului lui Bărnuţiu, nu erau nici 
calzi, nici reci, nici luminoşi, nici întunecaţi, nici ve- 
seli, nici trişti. Păreau făcuţi din sticlă cenușie, cu 
neputinţă de străbătut. Obrazul îi încremenea în to- 
tală lipsă de expresie, fruntea i se înălța cu impor- 
tanță sub părul pieptănat ftr de fir, gîtul îi sta tea- 
păn în gulerul înalt, adăugînd o nuanţă în plus în- 
fățișării încremenite pe care o avea. Omul întreg pä- 
rea dăltuit dintr-un amestec imposibil de ghiaţă și 
de cauciuc inilexibil. 

— În această chestiune — a răspuns Manu so- 

1 Asociaţiunea pentru literatura şi cultura poporului romîn din 


Transilvania, singura organizaţie culturală a rominilor ardeleni, cu 
reședința în Sibiu (n. a.), 

lemn, cu glas ciudat, în care nu vibra nimic — eu 
cred domnule prezident, că interesele religioase sînt 
tot atit de importante ca şi cele naționale... 

— Cugetam că n-ar avea chiar atîta importanţă, 
a replicat președintele domol. 

— Sînt împrejurări cînd națiunea trebuie să ţină 
seamă de considerentele bisericești, urmă netulburat 
Manu. 

— Atunci, bine, se dete bătut prezidentul, bucuros 
că scapă de „naţiune“ şi de „considerente“. Însem- 
nează că ortodocşii, fiind mai numeroși în sînul na- 
țiunii, au dreptul la locuri mai multe în comitetul 
Asociaţiunii... Ar fi o dovadă de înaltă obiectivitate, 
că dumneata şi eu, care sîntem greco-catolici, le dăm 
dreptate... 

— Nu am spus aceasta, protestă, fără să schimbe 
tonul, Manu. Nu schimba tonul, nu schimba privi- 
rea, nu schimba expresia. Doar fruntea i se mai înălța 
puţin, subliniind mereu importanța problemei. 
Națiunea trebuie să privească această chestiune cu 
totul din alt punct de vedere, domnule prezident... 
Efectul juridic al majorității se subordonează pe baza 
considerentelor istorico-sociale, imperativului cali- 
tativ... 

Preşedintele asculta näuc : 

— Va să zică greco-catolicii, deşi mai puțini, ur- 
mează să aibă locuri mai multe? Așa vrei să spui, 
nu ? Bine, dar cum o să le băgăm pe gît ortodocșilor, 
că noi sîntem mai cu mot ca ei? Pe cît înțeleg, tu 
susții că avem calităţi superioare ortodocșilor. Nu-i 
mai simplu să nu ne ocupăm de treaba asta? Pe 
cine a ales adunarea generală, să fie bun ales şi 
gata... 

— Nu, domnule prezident. Națiunea suverană... 

— Păi tocmai, Cassiu dragă, l-a întrerupt enervat 
președintele. E suverană, a ales — punct! 

— Dar nu se poale, domnule prezident. În orice 
caz trebuie să pertractăm chestiunea. Națiunea tre- 
buie condusă spre exerciţiul suveranităţii ei de către 
elitele sociale și politice... 

Urmă, fireşte, o îndelungată pertractare. Oamenii 

se învrăjbiră căutînd soluţii; patimi se răscoliră za- 
darnic, trecînd ca o volbură pe deasupra „națiunii“, 
peniru ca, pînă la urmă, toate să rămiie cum au fost. 
Totuși, în cursul pertractărilor, Manu continua să 
facă impresie asupra fruntaşilor. Ţinea cu atîta străş- 
nicie în dinți punctul lui de vedere, iar acest punct 
de vedere era sucit şi răsucit într-atîtea feluri, că ni- 
meni nu știa care e și de unde să-l apuce. Osteniţi de 
încontrări şi bucuroşi oarecum că „națiunea“ e înzes- 
trată cu un om care vede lucrurile într-un fel atît de 
înalt, încît nimeni nu le înțelege, apoi foarte doritori 
de a se împăca la un pahar de vin, lăsară lucrurile 
în voia lor, retrăgîndu-se mai întîi în cîrciumi şi după 
aceea fiecare la treburile sale personale. La început, 
li se păru ciudat că enigmaticul fruntaș se depărtează 
de dînșii, lipsindu-se de plăcerea paharului de vin. 
O fi avînd treabă. S-o fi ducînd acasă să „studieze“ 
problemele „naţiunii“ — îşi ziceau. Cu trecerea vre- 
mii înţeleseseră însă că Manu se ridica deasupra lor 
cu voință îndărătnică, vrînd să dovedească dispreţ 
faţă de slăbiciunile obşteşti. Cassiu Manu dorea să 
treacă drept un om de modestie aspră, care nu-şi în- 
găduie nimic înafara virtuţilor unui adevărat înţe- 
lept spartan. Se înţelege că „fruntașii“ ceilalţi, foarte 
iubitori de bucurii şi plăceri comune, începură a con- 
sidera această atitudine drept dovada unui caracter 
puternic, de un nivel foarte înalt. Cassiu Manu avea 
grijă să nu fie surprins într-altă lumină. Între băr- 
baţi, gusta vinul ca o fecioară, între femei era rezer- 
vat şi protocolar, ca şi cum ar fi fost de marmură. 
Nu-i plăcea să fie vizitat acasă, decît dacă era preve- 
nit din bună vreme. 

Pe această cale își asigurase o viaţă încercuită de 
precauţiuni. Faima de om care trăiește deasupra pa- 
timilor mărunte-i creștea mereu, împletindu-se cu 
aceea de bărbat politic plin de idei greu de pătruns... 

În vreme ce prezidentul reconstituia în gînd figu- 
ra lui Cassiu Manu, trenul ajunse la Budapesta. 
Fruntaşii coborîră şi plecară cu trăsura în oraş. Pînă 
la nouă se îmbăiară la hotel şi-şi schimbară hainele, 
apoi se îndreptară spre restaurantul „Cornul vînăto- 

rului““, unde erau aşteptaţi de ceilalţi conducători din 
comitetul partidului. 

Erau de față doctor Aurel Vlad, mare proprietar şi 
director de bancă la Orăştie, doctor Ilie Belea, ren- 
tier putred de bogat din Sibiu (care venise pe cheltu- 
iala băncii „Albina“ ca să nu plătească din buzuna- 
rul său un creițar), baronul Mociony de Foen, mare 
proprietar în Banat, doctor Niculae Șerban de Voila, 
avocat şi „tribun“ al poporului, din Făgăraş şi alţii. 
Lipsea, se înțelege, Cassiu Manu. 

— Dragilor, asta e! — le istorisi preşedintele is- 
prava de la Viena. Avem aprobate cîteva locuri la 
Academia de ofiţeri navali... 

— Foarte frumos, încuviinţă gros Niculae Şerban 
de Voila, care, după cum spuneam, îşi făcea nădragi 
la Viena şi se bucura de mare faimă printre cucoa- 
nele și oamenii de club din Budapesta. 

— Frumos, frumos, se înţelege, se mîngiie pe sine 
preşedintele... Cel puţin ieşim şi noi din faima de 
„valahi opincari“. 

— Na, apoi pe partea asta tot în opinci au să um- 
ble ai noștri, făcu jovial Ilie Belea, care vorbea bucu- 
ros orice, pînă la ban. Cum auzea de bani, își închi- 
puia că trebuie să dea pentru un abonament de ziar, 
pentru cine ştie ce „chestii culturale“ şi se închidea 
mîhnit în tăcere, ca o floare brumată. 

— D-apoi umble, că-s bune destul şi opincile, 
curmă vorba energic Aurel Vlad. Strămoșii noștri 
daci au intrat în istorie încălțaţi cu opinci, adăugă 
nerăbdător. 

— Bag” de seamă ca lot în opinci au şi ieșit — 
riscă Alexandru Valea-Văleanu să întoarcă lucrurile 
pe glumă. Chestia e, dragilor, că totuşi are să fie răz- 
boi... Să nu vă lăsaţi amăgiţi de întoarcerea oameni- 
lor din armată. În anul pe care l-au petrecut sub 
steag, cînd cu treburile din Bosnia și Herţegovina, 
s-au deprins tocmai bine cu uneltele de bătaie... Aşa 
că... nu-i glumă. 

Cuvintele acestea fuseseră rostite cu glas coborit, 
tainic, stîrnind uimire între meseni. Se făcuse tîrziu. 
Musafirii obişnuiţi ai restaurantului plecau. Doar la 

două-trei mese mai stăruiau gustători îndărătnici de 
vin. Însemnează că nu era nevoie de cine știe ce pază 
la gură. Dar se vede că însuși cuvîntul război, atunci 
cînd nu-i justificat cu nimic din ceea ce l-ar impune 
în mod necesar, are în el ceva atît de înfricoşat încît 
şi ce! care-l rostise şi cei care-l auziră, treceau prin 
același simțămînt ciudat, prin aceeaşi mirare îngro- 
zită. 

— Cum război? Cu cine? — întrebă încruntat 
Aurel Vlad. 

— Mai încet, Aurel, interveni președintele. Sîntem 
aici fruntaşi politici serioşi şi avem datoria să cunoa- 
ştem situaţia... Arhiducele ne-a cerut să pregătim 
poporul... 

— Cum să pregătim poporul? — întrebă mirat 
Ilie Belea. Doar n-o să ne apucăm acuma să-l muş- 
truluim ca niște straja-meşteri. ! 

— Dragilor... staţi o țiricuţă, îi domoli părintește 
preşedintele. Cestiunea e foarte serioasă... 

Preşedintele gusta mare plăcere folosind cîteodată 
unele cuvinte într-un fel personal al lui. Cînd era 
vorba de „chestiune“, el spunea „cestiune“ ; cînd tre- 
buia să zică „acţiune“, el o traducea în „acsiune“ ; 
meseriașilor le zicea „sodali“, muncitorilor „cislici“, 
lar ţăranilor „poporeni“. 


— Alteța sa imperială — continuă cu importanţă 
prezidentul, vorbind adînc şi aproape în şoaptă şi 
obligînd ascultătorii să-și aplece capetele — ne-a fă- 
găduit că la toamnă ne va primi din mou în au- 
diență... 

— Aşa! — murmură Aurel Vlad. 


— Aşa, Aurel. Asta-i una la mînă. Ne-a spus însă 
că nu-i departe ceasul cînd poporul va fi chemat să 
dea dovada credinţei şi a jertfei pentru dinastie... Ce 
se poate înţelege din asta ? 

Fruntaşii tăcură, gîndindu-se. Niculae Șerban îşi 
răsucea mustățile, ctătinînd din cap. Slobozi un „hm“ 
și bău vin plescăind din limbă. Domnul Mociony de 
Foen tuşi, Aurel Vlad își mişcă scaunul sub dînsul, 


1 Plutonieri. 

iar Ilie Belea era dus cu gîndul la socoteli: cît are 
să coste masa cu atîta băutură ? 

— Asta-i destul de clar, se încredință Aurel Vlad. 
Hotărit că se pregăteşte război, făcu căzînd puţin pe 
gînduri. Darscu cine dracu să ne batem ?... Cine vrea 
să atace Austro-Ungaria ? Ruşii? Nu. Sîrbii? Nu. 
Nemţii ? Nu. Italienii ? 

Valea-Văleanu se miră de asemenea întrebare. 

— Vom vedea noi la vremea sa... Dacă nu atacă 
ei, atacăm noi... Tot acolo vine... Doar împăratul 
Wilhelm al Germaniei nu-și pregăteşte degeaba ar- 
mata. Ce sîntem noi, cei din Austro-Ungaria ? Flan- 
cul de răsărit al armatei germane. Aşa că... 

— Na, nu putem judeca lucrurile pe calapodul 
ăsta, se îndoi Vlad. Mă rog: ca să pregătești poporul 
de pa trebuie să simtă și el o pricină... Un vrăj- 
mas... Un scop... Ce are naţia de jos cu planurile îm- 
aia Wilhelm ? Țăranii noștri sînt în stare să 
ne lovească în cap mai întîi pe noi... Nu pătimiţi des- 
tule la moșii ? Dar la bănci ? Nu-i așa, domnule pre- 
şedinte ? Fără să mai punem la socoteală pe smin- 
tiții ăștia de socialişti... Nu vedeţi ce scandal fac cu 
votul universal ?- Greve, manifestații... Au început să 
fiarbă pretutindeni... 

Prezidentul se lăsă pe speteaza scaunului şi chib- 
zui, întunecîndu-se la obraz. 

— Mă rog, mă rog, dragilor, negreșit că cestiunea 
e gingașă. Aurel are dreptate. Manilestaţiile şi gre- 
vele astea tulbură judecata oamenilor. După cîtă 
minte au poporenii noștri, care oricîtă mămăligă ai 
vîrî într-înşii, tot strigă că nu-i destulă, cine știe cu 
ce ne pomenim... Apoi, noi i-om lămuri dragilor. Uite 
cum văd eu... 

Mesenii ascultau încordaţi. Uitaseră de vin şi de 
cafele. Erau pătrunşi de îngrijorare. 

— Poporenii trebuie să priceapă cum că pricina 
năcazurilor li se trage din unguri... 

— Bun, întări Valea. Asta-i simplu. Aşa și este... 

— Foarte bine pînă aici, încuviință și Aurel Vlad. 
De fapt, domnule președinte, aşa au mers lucrurile şi 
pînă acum... Poate, ar trebui înteţite o leacă. Să le 

înteţim... Povestea e însă... ce se poate spune despre 
război ? 

— Nu e necesar să fie date numaidecît pe faţă cine 
ştie ce secrete, dragilor, răspunse preşedintele... Noi 
trebuie să lămurim poporenii aşa : maiestatea sa este 
razimul nostru. Îi sîntem supuși credincioşi și cerem 
să ne ocrotească şi de acum înainte... În orice caz, 
socotesc că va trebui să ţinem o adunare cu poporul. 
Să dovedim alteţei sale arhiducelui Franz Ferdinand, 
că sîntem oameni de cuvînt și chemăm naţia la de- 
votament faţă de tron. Asemenea, socot că e vremea 
s-o luăm înaintea rătăcirilor care pot stîrni satele, pe 
urma atîtor greve și manifestații. Propun în princi- 
piu adunarea într-una din duminicile dinspre sfîrși- 
tul lui august. Aud că se mişcă cei din fabrici şi la 
Braşov şi în părţile noastre. Nu trebuie să zăbovim. 
Bine-o fi ? 

Fruntașii înclinară din capete : 

— Bine. 

— Vă voi înştiința despre ziua asupra căreia ne- 
am oprit. Veniţi cu toţii ? 

— Venim, aprobară cei mai mulţi. 

Mociony ceru cuvînt : 

— Eu cred necesar să rămîn la Pesta, domnule 
președinte. Am şi unele chestiuni personale... Dar... 
mă gîndesc mai ales la cauza naţională... Am aflat 
că cei din guvernul maghiar sînt supăraţi rău pentru 
călătoria ce aţi făcut la Viena. O veţi afla și dumnea- 
voastră. Au pesemne informatori buni la Viena şi nu 
le scapă nimic. Afară de asta, dacă-i vorba ca po- 
porul să fie ajutat de noi, cu multă precauţiune, să în- 
ţeleagă că toate necazurile i se trag de la unguri, e 
bine ca în acelaşi timp noi, fruntașii, să facem o poli- 
tică de apropiere faţă de guvernul maghiar. Prin 
aceasta înlăturăm bănuiala că noi învrăjbim poporul... 
Cred că ar fi cazul să cer primului ministru, contelui 
Tisa, o întrevedere şi să pregătesc terenul... 

— Asta-i peste seamă de important, încuviință ui- 
mit Vancea. De altminteri toţi fruntașii erau impresi- 
onaţi de iscusinţa lui Mociony. 


— Te rog să întreprinzi negreşit acest pas, i se adresă 
președintele. Te autorizăm să propui contelui Tisa înce- 
perea mult discutatelor tratative între noi şi guvernul 
maghiar de la Budapesta în chestiunea legiterării ra- 
porturilor statuiui față de popoarele minoritare. Vor 
reuşi aceste tratative ori nu vor reuși, nu interesează. 
Problema e într-adevăr, precum ai spus, să dovedim 
guvernului unguresc că în fond avem simţăminte lo- 
iale atît faţă de Viena cât şi faţă de Budapesta. Acum, 
cu mişcările astea socialiste, cred că s-au înmuiat şi 
ei. Îmi pare rău că n-a venit încă prietenul Cassiu, 
făcu îngrijorat. N-aş vrea să lipsească de la această 
hotărîre. Putem însă crede că va fi și el de acord, ca 
dumneata, frate Mociony care ai cele mai bune rela- 
țiuni cu aristocrația maghiară şi eşti prieten cu con- 
tele Tisa, să îndu'ceşti numaidecit lucrurile aici. Am 
să-i rog și pe mitropoliţii de la Blaj şi de la Sibiu să 
intre în acţiune... Contele Tisa pune preţ pe vorba 
tor... Deşi, sînt sigur că aflînd despre treburi!e astea, 
arhiducele Franz Ferdinand se va supăra. Dar ce să 
facem ?... De isprăvit și aşa nu vom isprăvi nimic cu 
guvernu! lui Tisa. 

— Cum adică ? — stărui nedumerit Ilie Belea. 

— Aşa Ilie, că guvernul de la Budapesta nu vrea 
sincer împăcarea cu noi romînii... Nici cu celelalte 
naţionalităţi. N-o vrem nici noi cei din comitet. Ar 
însemna să ne tăiem craca de sub picioare. Cum să 
mai explici poporului că toate relele se trag de la 
unguri, cînd te-or vedea că eşti prieten la toartă cu 
guvernul maghiar ? De început vom începe însă ne- 
greșit -pertractările... Ca să zicem că le-am început. 
Fiind vorba de război e probabil că guvernul unguresc 
ne va întinde mîna. Ca să poată spune şi el poporului 
maghiar că ne-a întins-o... Cu arhiducele Franz Fer- 
d:nand ne vom înţelege după aceea, arătînd că n-am 
făcut nimic... 

Lăutarii din restaurant dibăciră identitatea distin- 
șilor clienţi adumbriţi de picleie de fum. Erau vechii 
lor cunoscuţi, ilustrităţi valahe din Ardeal. 

Se apropiară încet de masă şi începură să cînte 
„Arde îocu-n paie ude“, o romanţă foarte la modă în 

acel timp. Fruntaşii îşi arătară pe dată dinţii, în rîn- 
jet plăcut. Mustăţile lui Niculae Serban se zburliră, iar 
buzele-i lansară ca pe o torpilă exclamaţia obișnuită 
cînd îl apucau cercări de inimă albastră: ţţţ... pic... 

Atunci intră în restaurant un comisionar de la ho- 
telul Hungaria, unde găzduia de ani de zile preziden- 
tul, fiind cunoscut ca om al casei. De aceea portarul îi 
ştia umblările şi-i trimitea telegramele fără zăbavă. 
Dacă nu era coio, era dincolo; dacă nu era dincolo, 
apoi sigur că şedea liniștii la „Cornul vinătorilor“. 
Comisionarul păși lîngă masă şi se ploconi adînc. In- 
tinse mîna, care-i tremura puţin și se adresă prezi- 
dentului : 

— Ilustritatea voastră are o telegramă urgentă... 

Preşedintele tresări. Fruntaşii de la masă se întu- 
necară. Aurel Vlad făcu semn miînios lăutarilor să 
tacă. Niculiţă Șerban rămase cu al doilea „ţţţ... pîc“, 
pe vîrful buzelor. Comisionarul aștepta uitindu-se 
mirat la tăvăleala de pe masă. 

Prezidentul desfăcu şi citi telegrama fără a se lu- 
mina la chip. Isprăvind, rămase cu hîrtia în mină, în- 
cruntîndu-se. 

— Ce-i 2 — întrebă Valea, ca unul care era cel mai 
de seamă dintre prietenii preşedintelui. 

— Uite... Citeşte... îi întinsese prezidentul depeşa. 

Valea citi: „Rog respectuos veniţi îndată la Dej. 
Prezența dumneavoastră necesară foarte urgent. Am 
telegrafiat și la Viena neștiind dacă ați plecat ori nu. 
Simion Todericiu“. 

— Dar asta ce mai e? — întrebă nedumerit Valea. 
E de la Simion Todericiu, îi lămuri pe meseni, care 
așteptau încordaţi. 

— Dracu ştie, mormăi președintele... Grea viaţă 
avem dragilor, făcu apoi clătinînd mîhnit din cap. 

În sală apăru cu figura preocupată, solemn, păşind 
totuși cu un fel de elasticitate cochetă, domnul Cassiu 
Manu: Mesenii îl priviră atenţi. Prezidentul, tulburat 
de telegrama lui Simion Todericiu se întunecă şi mai 
mult, apoi, trezit de anumite gînduri care se cuibări- 
seră într-însul la Viena, se lumină : 

— Bine că ai venit dragă Cassiu. Cred că ar fi ni- 
merit să ţinem miine dimineaţă o şedinţă de comitet, 
la clubul partidului. Eşti de acord ? Zicem... la zece. 

Cassiu salută zimbitor pe președinte și pe cei de 
faţă cu duciri de gheață în ochi şi se așeză pe locul 
oferit. 

Răspunse cu importanţă : 

— Domnule prezident, dragilor, mai întîi vă cer 
scuze că am întîrziat... Am avut o pertractare cu Milan 
Hodza în chestiunea naționalităților. Desigur că sînt 
de acord să ţinem mîine ședința... Sîntem cu toţii ne- 
răbdători să aflăm rezultatele de la Viena. E cauza 
naţională în joc... De aceea socotesc totuşi că n-ar 
trebui să ne grăbim... Ar fi bine să studiem proble- 
mele în raport cu situaţia mondială generală. 

— Le studiem în şedinţă, zise nerăbdător preşedin- 
tele. Cei de la masă ascultau încordaţi. Ce-o mai fi 
ştiind Cassiu ? 

— De bună seama că în ședință, încuviință Manu. 
Sînt sigur că veţi face un expozeu larg, domnule pre- 
şedinte. Atunci... s-o ţinem miine... Dacă se poate, 
la zece şi jumătate... 

— Ce mi-e zece, ce mi-e zece şi jumătate, izbucni 
Niculae Şerban. 

Cassiu Manu îl fixă într-o privire, ca în sloiuri de 
gheață. Zîmbea totuşi, nevinovat şi prietenos : 

— Aşa e, dragule... S-ar părea că o jumătate de 
ceas e nimic. Dar... dacă e vorba de încheierea unui 
contract de exemplu, de o tranzacţie care ne-ar pune 
pe noi, romînii, în posesia unor mijloace economice 
mai mari... nu crezi că jumătatea de ceas destinată is- 
căliturilor face cît zece ani ? 

Prezidentul şi mesenii  'ascultară  trăsniţi aceste 
„considerente“. În sfîrşit, ceva limpede și precis. Ni- 
culae Şerban tresări: „O fi aflat Cassiu despre con- 
tractul meu de cereale ? Ori vorbește despre al lui 
Vlad, pentru cele cincizeci de vagoane de porci 2 Ori 
de a lui Ilie Belea, pentru lînă 2* 

Cassiu Manu vorbea despre toate contractele, plus 
încă unul. Deocamdată singur prezidentul pricepu că 
a doua zi avea să cunoască ceea ce aștepta cu încor- 

dare, după informaţiile pe care i le dase, la Viena, 
Mihai Petrovici. 

— Bine dragule, aprobă înviorat. Ne adunăm mîine 
la zece şi jumătate... 

Cînd se despărţiră, Cassiu îi spuse aplecîndu-se tea- 
păn spre dînsul : 

— Dacă sînteţi de acord, vă voi vizita mîine dimi- 
neaţă la nouă, la hotel. 

Vancea încuviinţă răsucindu-se spre dînsul : 

— Te aştept, dragă Cassiu... Vom lua cafeaua îm- 
preună. 


V 


Noa trecu destul de greu. Prezidentul se zvîr- 
coli în aşternut neliniștit. Ce se putuse întîmpla la 
Dej, ca să-i telegrafieze Simion Todericiu ? Negreșit 
era vorba de ceva cu totul deosebit. Altminteri, direc- 
torul „Someşanei“ n-ar fi avut curajul să-l tulbure. 
Să fie vreo pricină cu banca ? Chiar acun, în pragul 
unor afaceri serioase, cînd toate trebuiau să meargă 
strună ? Dracw so ia de viaţă. Anevoioasă mai era 
cîteodată. Spinoase erau drumurile celor din fruntea 
poporului ! Numai unul dumnezeu le vedea strădania. 
Trebuia să grăbească rezolvarea treburilor din Bu- 
dapesta şi să plece. Bune păreau a fi livrările de răz- 
boi. Oricum ai suci şi-ai răsuci lucrurile, rar prilej ca 
acesta, să faci negoţuri bune. Să vedem cu ce iese la 
iveală Cassiu Manu, cugeta Samoilă Vancea. Din cînd 
în cînd tresărea într-însul îngrijorarea. Gazetele din 
Budapesta scriau iarăşi despre agitaţiile muncitorești. 
Nu le ajungea votul universal și ziua de opt ore, acum 
se ridicau împotriva pregătirilor de război. Hm! Te 
pomeneşti că va zvicni undeva răzimeriţă. Ce se va 
alege din contracte, din livrări ? Cuminte era să se 
apropie de guvern, orice ar fi. Vremurile se înăspreau. 
In ziare străbătea parcă aceeaşi părere şi din partea 

guvernului. O chemare „patriotică“ la solidaritate 
împotriva anarhiei. Incă odată : hm! Nu prea făcea 
asemenea apeluri guvernul, dacă nu simţea dogoare 
neplăcută dedesubt. Ce s-o fi petrecînd la Viena? 
Bancheri, industriaşi, discuţii secrete, spioni. Ciudate 
şi încurcate socoteli. Noroc că generalul baron Höt- 
zendorii veghea în preajma lor. Între ei. Cu ei. He, 
he... aicea era temeiul... O mînă care a dovedit că nu 
știe ce-i şovăiala, venea din nou în fruntea puterii ar- 
mate a monarhiei... Asta trebuia. Puterea armată avea 
nevoie de mari rezerve de alimente, de lină, de piele, 
de talpă, de cîte şi mai cîte. Mii și mii de tone de con- 
serve de carne. Va să zică ne putem vedea totuşi de 
treburi, fără teamă... 

Prezidentul se sculă de dimineaţă sprinten, cu toate 
că-l chinuise pînă tîrziu coşmarul gândurilor. La o 
vreme, simţise dorul s-o aibă alături pe Eleonora. Îi 
trecuse prin mădulare un fluid leneş, plăcut, de volup- 
tate. Faină femeie! Nu găsise alta s-o întreacă în 
ceea ce-i plăcea lui. Dar iată, trebuia să se mulţu- 
mească adeseori cu oftäri prelungi. Avea atunci un 
simțămînt al jertfei. Işi sacrifica bucuriile jinduite, 
pentru politică, pentru afaceri... Pentru cauze ob- 
ștești... 

La nouă precis, ciocăni în ușă Cassiu Manu. Ras 
proaspăt, cu guler înalt, scrobit, de o albeaţă imacu- 
lată, cu o haină tăiată ireproşabil, întinse mîna lui 
Vancea : 

— Domnule prezident, vă salut. Cum v-aţi re- 
pauzat ? 

— Mulţumesc, dragule, de întrebare. Aș putea zice 
că destul de bine. Grijile nu-mi dau însă pace nici 
noaptea... Tocmai cugetam la viața noastră... Jertfă 
și iarăşi jertfä. Oamenii de rînd șed lîngă muierile 
lor şi n-au habar «de truda pe care o cheltuim. Trudă și 
bani. Că știu că nu ne dau ci şpezele de drum... Poftim 
şi ia loc. Sun acuma să ne aducă fruștucul!!. Vrei o 
țiră de răchie pe inima goală ? Face bine... 

Cassiu Manu se uită o clipă împrejur, apoi se aşeză 


1 Dejunul. 


160 


pe scaun, răzimîndu-se de spetează. Bătea Încet cu de- 
getele în masă. 

— Aţi aflat că a murit deputatul Szilvasi ? — în- 
trebă uitîndu-se atent după Vancea. 

Acesta era în drum spre sonerie. Se opri şi se în- 
toarse : 

— Szilvasi, din circumscripţia de la Arpaş? 

— Da... Am citit în ziarele de astăzi. 

Prezidentul rămase o clipă pe gînduri. 

— N-am apucat încă să văd jurnalele. A murit va 
să zică Szilvasi? Nu era om rău... Măcar că nu prea 
avea ce să caute la Arpaş. Însemnează că va îi alegere 
parțială... 

Gata să-l scape gura: „şi ai să candidezi dum- 
neata“ dar se opri. Cassiu Manu căzuse în alegerile 
generale. Moartea unui deputat dintr-o regiune romi- 
nească îi deschidea din nou perspectiva candidaturii. 
Vancea îşi da seama că nu-i va putea ridica piedici. 
În acel moment nici n-ar mai fi fost cazul să-i ridice. 
Aştepta însă să vadă ce propuneri îi face Manu în 
chestiile despre care vorbise cu Mihai Petrovici, Ja 
Viena. Apoi va lăsa încet-încet, cu socoteală, să-i lu- 
nece în discuție aprobarea pentru candidatură. Nu 
care cumva să creadă Manu că poate trece atît de uşor 
cum îşi închipuia, peste rosturile lui de preşedinte al 
partidului. Cassiu Manu înţelese precauţiunile lui 
Vancea și-i pregăti o surpriză. 

— Eu nu voi candida domnule preşedinte, — de- 
clară cu glas parcă mai de clapon ca altă dată, după 
părerea lui Vancea. Cunosc dorinţa unor prieteni care 
ar vrea să candideze... Fireşte, îi socotesc pe ei mai 
îndreptăţiţi să reprezinte cauza naţională în parla- 
ment... 

Vancea înghiţi în gol şi rămase cu degetul întins 
spre sonerie. Va să zică Manu intrase de-a dreptul în 
problema candidaturii, fără să aştepte poltire. Pe de- 
asupra mai făcea și mofturi, că nu vrea să candideze. 

— Bine dnagule — răspunse alegindu-și cu multă 
grijă cuvintele ca să-şi acopere uimirea — de unde 
ştii despre asemenea dorinţi ? Cînd dracu, doamne 
iartă-mă, ţi-au putut veni la ureche? Doar Szilvasi abia 

a închis ochii! Se răsuci şi apăsă butonul soneriei, 
apoi se apropie de masă uitîndu-se cu un fel de În- 
fricoşare la Manu. „Asta-i diavol cu chip de om“ — 
cugetă neliniștit. 

—— Domnule prezident — făcu Manu zimbind rece 
— dorinţele oamenilor de a lua locul altor oameni se 
nasc înainte ca locurile să fie disponibile... 

— Asţa aşa e, mormăi Vancea uitîndu-se pieziş la 
Manu, apoi oftă gîndindu-se: „Pe cît înţeleg şi do- 
rinţa ta de a-mi lua locul s-a născut, măcar că mulţă- 
mită domnului sînt încă viu şi în putere.“ 

— De exemplu, prietenul nostru doctor Teodor Ivan, 
continuă cu acelaşi glas şi cu aceeași netulburată 1i- 
nişte Cassiu Manu. 

Vancea tresări. Ivan îi era prieten bun. Director la 
banca „Albina“ din Sibiu. 

— Ei? 

— Ei, da... Ştiţi şi dumneavoastră că doreşte să fie 
deputat... 

— D-apoi se înţelege că ştiu dragule, reflectă Van- 
cea angajindu-se în jocul perfid început de Manu. E 
băiat de ispravă. Fruntaș de bază. Are bani. Care 
om de seama lui n-ar vrea să fie deputat ? Vom ve- 
dea ce spune comitetul... 

'Cassiu Manu nici măcar nu clipi : 

— După cît sînt informat, prietenul Ivan a reuşit 
să rezolve favorabil necazul pe care-l are cu fosta lui 
soție, adăugă nevinovat. I-a restituit casele de zestre. 
Nu mai sînt în discuție decît averea mobilă şi banii 
ei, pe care i-a plasat Ivan în afacerile lui personale. 
Totuși, cred că va scăpa de procesul penal și se va 
judeca la instanțele civile. Eu opinez să fie aprobată 
candidatura lui... Mai degnabă decît a lui Victor Cos- 
tea... Acolo e pricina cu unguroaica aceea... 

Samoilă Vancea asculta înmărmurit vorbele muiate 
în venin ale oaspetelui său. Nu se îndoia acum că 
Manu purta o contabilitate precisă despre numărul, 
despre împrejurările şi chiar rezultatele întilnirilor lui 
cu Eleonora Todericiu. Ivan nu putea fi împins la can- 
didatură deocamdată. Asta o ştia bine. O ştia şi mai 
bine Cassiu Manu, după cît se vedea din informaţiile 

amănunțite pe care le dibuise. Victor Costea, de ase- 
menea. Omul se deochiase intr-un ceas rău. Coşco- 
geamite avocatul, tată de copii, bărbat falnic, mare 
orator la serbările Astrei, primise două perechi de 
palme în localul judecătoriei, de la o clientă ale cărei 
scrisori încredințate lui ca avocat, le comunicase părţii 
celeilalte din proces, o unguroaică cu care se tăvălise 
în așternut. 

— Ar fi bun Şenchea de la Făgăraş, continuă Manu. 
Nu ştiu însă dacă firea lui intransigentă în chestiile 
naționale poate conveni partidului nostru acum, cînd 
e vorba să ne înțelegem cu ungurii... La fel şi Bra- 
nişte și alţii. Incontestabil, bărbaţi foarte distinși și 
corecţi, dar lipsiţi de experiență politică... Eu aş pro- 
pune tot pe Ivan. Observ însă că timpul trece şi nu 
am discutat cele necesare... 

— Să le discutăm dragule, oftă din nou, de-a bi- 
nelea năucit Samoilă Vancea. Pricepea că Manu în- 
lătură de la început ori ce altă candidatură şi aşteaptă 
să fie rugat. 

Un chelner intră cu tava bogat încărcată de bu- 
nătăţi. Cei doi bărbaţi se aplecară asupra mesei. Van- 
cea, de felu] lui om mîncăcios, care înfuleca fără prea 
multă ceremonie, avea acum un sentiment ciudat de 
prudenţă. intreaga atmosferă a odăii se resimțea de 
răspindirea unui suflu de constrîngere, ca de o pulbere 
fină cu vagi miesme de otravă. I se părea că şi „fruş- 
tucul“ fusese atins de undele acestei răspîndiri. De 
aceea îmbuca încet, cu migală. 

— Vă veţi mira probabil domnule prezident.. .. Teîn- 
cepu Manu vorba. 

— De ce să mă mir ? — întrebä holbîndu-se Vancea. 

— De faptul că veți fi pärtaş la proprietatea unei 
mine de aur... 

Prezidentu! rămase cu gura căscată. Mîna dreaptă 
îi încremenise pe furculițä. 

— La o mină de aur? — întrebă uluit. 

— Da, răspunse calm Manu. Am reuşit să închei 
tranzacţie cu un consorțiu austro-ungar pentru cum- 
părarea minelor de aur de la Baia... 

— De la Baia? — continuă să întrebe îninănmurit 
Vancea. Buzele i se mişcau mecanic. Încolo, întregul 
om se pietrificase într-o clipă. 

Cassiu Manu rîse scurt, înfundat, fără glas. I se 
scutunară de două ori umerii. Întiia oară de cînd îl 
cunoştea, prezidentul observă în ochii lui o licărire 
stranie de lumină. Printr-o ciudată înrudire de idei i 
se păru că vede limbi subţiri, efemere de flacări de- 
asupra unei comori, ca în legendele din bătrîni. 

Așeză furculița pe masă şi-şi impuse stăpînire de 
sine. Discuţia trecea într-un domeniu ferm, în care se 
descurca îndemiînatic. Clătina totuși din cap cu mi- 
rare: 

— O mină de aur ! D-apoi asta-i colosal, dragă Cas- 
siu! Cum ai ajuns la asemenea idee? Și cum ai pu- 
tut-o realiza ? Cu ce bani? 

Prezidentul se ridică de pe scaun. Îi era cald. Se 
uită la musafir. Acesta netezea calm cu cuțitul untul 
întins pe franzelă. 

— Spune-mi mai întii, dragă Cassiu, de ce nu faci 
treaba asta singur ? De ce m-ai luat asociat ? Să vor- 
bim pe faţă : între noi doi nu s-a închegat... cum să 
zic... 0 relațiune prea ladîncă. Îmi pare rău, se înţe- 
lege. Dar aşa este... 

Cassiu Manu îl privi cu ochi «de plumb. Licărirea 
dispăruse. 

— Domnule prezident, vă voi face un expozeu al 
situaţiei, începu a vorbi ca și cum ar fi ţinut o prele- 
gere de pe catedră. Ori ce tranzacţie comercială are 
un singur scop : aurul. Nu? 

Vancea rămase nemișcat în picioare. Sufla rar. Ås- 
culta încordat. 

— Da, încuviinţă scurt. 

— M-am gîndit deci că e mai bine să ajungem la 
acest scop pe drumul drept. Fără ocoluri și cotituri... 

Prezidentul îşi adună sprîncenele și nu răspunse. 
Asuda. 

— Noi, oamenii politici romîni din Ardeal, nu vom 
putea avea importanţa cuvenită nici acum, aici în Un- 
garia, nici în „Marea Austrie“ pe care o vom face, 
nici în ipoteza, absolut imaginară de altfel, că ne-am 


164 


uni cu Romiînia, decît dacă dispunem de averi egale 
cu ale oamenilor politici unguri, austrieci sau cu ro- 
mînii din Romînia. Sînteţi de acord, nu? 

— Asta e limpede, declară grav preşedintele. 

— Prin urmare, dumneavoastră întreprindeţi ac- 
țiuni bancare şi comerciale în vederea acestui scop. 
Aurel Vlad, întreprinde altele. Alexandru Valea își 
vede de ale sale. Ilie Belea la fel. Foarte bine. Toţi 
lucrează și combină. Nu mă refer la oamenii visă- 
tori. Exclud pe cei ce socot necesară violenţa în luptele 
noastre naţionale. În spiritul meu juridic, procesul na- 
țiunii romîne seamănă cu oricare alt proces. Noi, con- 
ducătorii, susţinem în faţa tribunalului istoriei cauza 
poporului romîn. Avem adversari puternici. Trebuie să 
fim şi noi puternici. Unii dintre intelectualii noștri, 
— visătorii — propun să căutăm această putere în 
popor. Nu împărtășesc o asemenea părere. Noi trebuie 
să avem chiar şi în faţa poporului nostru autoritatea 
cuvenită celor tari. Iar tăria, în tradiţia noastră, e 
averea. Bogăția. Cine are avere stăpînește și conduce 
pe ceilalți. Prin urmare, dacă nu cîștigăm astăzi pro- 
cesul poporului romîn, îl vom cîştiga miine... Dacă 
nu mîine, poimîine. Dacă nu-l va cîştiga generaţia 
de azi, îl va cîştiga generaţia viitoare. Dacă nici aceea, 
atunci procesul nu e de cîștigat. Violenţa nu intră în 
firea blajină a neamului romînesc. Noi, conducătorii, 
copiii noștri, urmașii lor, vom constitui o clasă de elită 
care va participa la progresul universal. Satele romi- 
nești, în care ţăranii cu bună stare vor fi ajutaţi să-şi 
sporească și mai mult avutul, vor deveni aşezări ideale 
ale vieţii patriarhale, păstrînd tradiţiile, ascultînd po- 
runcile mai marilor şi temîndu-se de dumnezeu. Co- 
mercianţi iscusiţi vor începe concurenţa cu ungurii şi 
cu saşii, dovedind astfel că poporul romîn e capabil de 
orice progres. Iată, domnule prezident, cum văd eu 
lucrurile. 

— Bine, înțeleg, făcu Vancea impresionat, gînditor, 
cu glas coborit. Sînt foarte mulţumit, dragă Cassiu, 
de felul cum judeci și drept să-ţi spun mă simt dator 
să te felicit. Se înţelege că ai dreptate. Nu sută în 
sută, ci mie în sută. Poate că, în ceea ce priveşte fi- 


165 


rea blajină a poporului, eşti o leacă prea încrezător. 
Dar, asta nu schimbă cu nimic valoarea părerilor du- 
mitale. Într-adevăr, bogăţia e putere şi puterea e bo- 
găție. Înţeleg că avînd asemenea concepţii te-ai gîndit 
la anumite socoteli care ies din comun. Cum aj dat 
peste mina de aur ? 

— Un consorţiu cu sediul la Viena, caută să încheie 
contracte pentru vite de tăiat. E vorba de cifre uriaşe: 
2-3 mii de vagoane. 

— Şi pune în bătaie o mină de aur? 

-— O pune pentru că am cerut-o eu. S-au ţinut sfa- 
turi, s-au făcut socoteli. Astăzi, cu livrările de război, 
contractele pentru armată reprezintă aur. O știți foarte 
bine... 

— Dar nu mine de aur. 

— Eu cred că nouă, ardelenilor, ne este foarte im- 
portant să punem piciorul pe averi durabile. Nu nu- 
mai pe bani... 

— Cei din consorțiu n-au aceeaşi părere ? Li 

— Ba da. O au. Ei merg însă pe ideea războiului. 
Alături de Germania, Austro-Ungaria va obţine me- 
greşit cîteva colonii. Consorţiul ţine în mînă conducă- 
tori influenţi ai politicii înalte. Prin livrările pentru ar- 
mată, el ajută la cîştigarea războiului. După război, 
va cere mine în colonii. Mai bogate decît cele din Un- 
garia. ] se vor da. Drept urmare, poate renunţa la 
Baia... 

— Trebuie să livrăm vite ? 

— Cît se poate de multe. Aveţi aici proiectele de 
contracte. Vă ofer o idee: nu mai acordaţi împrumu- 
turi la bancă decît pe garanţie de vite, pe termen 
scurt. Datornicii nu vor putea plăti. Le vindeţi vitele 
la licitație și puneţi oamenii dumneavoastră să le cum- 
pere 'aproape pe nimic. — E mai simplu și mai uman 
decît să le vindeţi casele... 

Pe şira spinării prezidentului curgeau încet stropi 
graşi de sudoare. Cassiu Manu îl copleşea. 

— Te-am întrebat de ce m-ai luat pe mine asociat... 

— Pentru că am un respect ierarhic şi o preţuire 
deosebită faţă de experiența dumneavoastră... 

— Mă bucur şi-ţi mulţămesc. Faptul că dispun de 
o bancă nu te-a influențat ? 

Manu răspunse liniştit : 

— Negreșit că da. 

Samoilă Vancea pufni încet ca să nu se sufoce. În 
clipa aceea, nu mai da o ceapă degerată pe prezi- 
denţia lui. Înțelegerea că Manu i-o poate „sufla“ ori- 
cînd. Aruncă o privire asupra hîrtiei pe care Cassiu 
Manu i-o pusese dinainte. Observă dintr-o ochire pro- 
porţia participării la afacere. Cassiu Manu îşi rezerva 
66 la sută din proprietate, iar lui îi revenea 34 la sută. 
Ridică sprinceana dreaptă și se uită la oaspetele şi 
asociatul său : 

— Văd că... partea leului e pusă la o parte, mor- 
măi cu ironie. Însemnează că dumneata ai să faci 
acolo ce vrei, iar cu am să iscălesc... 

— De primirea cîștigului care vă va reveni, îl 
curmă Cassiu Manu. 

Vancea coborî sprînceana. Se prefăcu că citește, dar 
gîndea. Aşeza hirtia pe masă și zimbi clătinînd do- 
mol din cap: 

— Dragă Cassiu, îți mulțămesc încă odată. După 
ce mă întorc la Dej, îl trimet pe Simion Todericiu să 
discute toate cele de cuviinţă în ceea ce priveşte li- 
vrarea vitelor. Despre tranzacţia cu mina, socot că 
nu-i voi vorbi nimic. Nici tui, nici altora. Dummneata 
ce părere ai? 

Manu rîse a doua oară înfundat : 

— Fiindcă e vorba de aur domnule prezident, e 
bine sä ne aducem aminte că şi tăcerea e aur... 

Vancea oftă mai adînc decît oftase pînă atunci. 

— Ne-or fi aşteptînd la comitet dragule... E ceasul 
zece şi un sfert. Voi expune cele petrecute în audiența 
de la Viena... Va fi vorba de bună seamă și despre 
alegerea de la Arpaş. Eu te voi ruga să primeşti să 
candidezi... 

'Casstu Manu se ridică de pe scaun şi se înclină 
ceremoniios : 

— Sînt obiigat să mă plec în faţa dorinţei naţiunii, 
exprimate prin cel mai distins reprezentant ai său, 
domnule prezident... 

— Bine dragule... De fapt nu văd cine ar putea răs- 
punde mai cu folos acestei bătălii spinoase. Poporul 
aşteaptă de la noi curaj şi hotărire, în contra guver- 
nului. Guvernul e minios că ne-am dus la Viena şi aş- 
teaptă numaidecît supunere deplină. Arhiducele Franz 
Ferdinand pretinde însă supunere către el și dușmănie 
față de guvern. Iar bieţii de noi, trebuie să le facem 
toate, ca să putem adina vitele în pace şi să le li- 
vrăm pentru război. Asemenea misiune grea cere ca- 
lităţi dragă Cassiu, pe care eu le văd înilorind în 
dumneata. 

Manu se înclină încă odată : 

— Avînd înaintea mea exemplul dumneavoastră, 
domnule prezident şi sprijinul de care nu mă îndoiesc, 
cred că vom reuşi. 

Cei doi fruntaşi plecară la şedinţa comitetului. 


IARĂŞI LA DEJ 


A lături de noutăţile îmbelșugiate care împresurau 
pe domnul preşedinte Vancea, stăruia într-însul, ca 
un ghimpe răsucit încet, îngrijorarea cu privirea la în- 
timplările necunoscute din Dej. Telegrama era în bu- 
zunarul drept şi foşnea de cîte ori o atingea. Textul 
ei i se vîrîse în inimă, tulburindu-i bucuriile. Intre 
aceste bucurii mijea cu surîs îmbietor chipul Eleono- 
rei, de care-i era dor. Se uita uneori în gol înaintea 
sa şi zîmbea în doi peri. Bine i-ar fi priit să găsească 
la bancă, la moșie și în familia Todericiu, pace și 
bună sporire, să poată gusta tihnit rodul ostenelelor 
sale pentru cauza naţională, pentru negoţuri și pentru 
cariera tînărului flăcău al Eleonorei. De gustat îl va 
gusta oricum, chiar dacă mai puţin tihnit decît soco- 
tea că are dreptul, deoarece trecuse vreme destul de 
multă de cînd se nevoia văduvit de dezmierdările cu 
care era obişnuit. 

Şedinţa comitetului se desfăşură destul de liniştit. 
Dacă nu s-a putut obţine de la arhiducele Franz Fer- 
dinand nimic, afară de un loc două la Academia Na- 
vală, în schimb li se iadeverea fruntașilor din locul cel 
mai înalt că zvonul despre pregătirile de război se 
desprindea din temeiuri serioase. Îşi avea fiecare din- 
ir-înşii socotelile lor, unii de-a dreptul cu regimentele, 
alţii cu băncile ori cu marile firme comerciale. După 
şase luni, preşedintele se va duce din nou în audienţă 
la Viena aşa că chestiunea limbii romîneşti în şcoli 

nu era dată uitării. Comitetul votă mulțumiri entuziaste 
preşedintelui pentru truda sa. Cassin Manu se asocie 
salisfacției obşteşti, nu insă fără a-l surprinde pe 
Vancea cu părerea că n-ar îi trebuit să lase nerezol- 
vată problema numirii celor doi mitropoliți în casa 
magnaţilor. Preşedintele crezuse că devenind asocia- 
tul lui Cassiu la mina de aur va fi cruțat de „consi- 
derente“ și teorii, dar se înșelase. Îşi propuse deci să 
ia aminte. Se discută problema începerii tratativelor cu 
guvernul maghiar ratificîndu-se misiunea dată lui Mo- 
ciony de a lua contact neîniîrziat cu primul ministru, 
contele Tisa. Trebuia totuşi procedat cu tact deosebit 
ca să nu creadă guvernul că fruntașii romîni se tî- 
răsc pe brînci. Apoi, comitetul hotărî să convoace o 
adunare populară la Salca, la data pe care o va fixa 
președintele. Pînă una alta se va cunoaşte și ziua ale- 
gerii parţiale de deputat, așa că la Salca se va da sem- 
nalul luptei, pe bazele politice care vor fi socotite mai 
favorabile atunci... In principiu, Cassiu Manu fu pro- 
clamat condidatul partidului. Vancea era gata să 
cadă de pe scaun cînd îl auzi mulţămind, dar cerînd 
comitetului un răgaz de gîndire... Parcă nu se înţe- 
leseseră amîndoi cu un ceas mai în urmă, ja hotel, că 
Manu se va jertfi și va candida ? 

În sfîrşit, isprăvind toate, Samoilă Viancea plecă în- 
tovărăşit de Alexandru Valea-Văleanu spre Dej. În 
gara orăşelului de pe Someş se despărţiră. Valea se 
îndreptă spre Salca, la moşia lui, iar Vancea, cu o 
trăsură de piaţă, luă drumul către casa lui Simion 
Todericiu. 

Observă îndată, la intrare, că era așteptat de direc- 
torul „Someşanei“ singur, îngrijorat, nervos și oare- 
cum îmbufnat. Află că Eleonora e bolnavă în pat şi 
băiatul de asemenea. Îmţelese pe dată că Simion To- 
dericiu nu-şi găseşte locul pînă nu deşartă sacul și 
fiind e] însuşi neliniștit, trecu fără zăbavă în birou 
şi-l invită să-i spună numaidecit rostul tetegramei. 

Asculta șezînd în fotoliu, cu fruntea răzimată în 
palmă și privindu-și vîrful ghetelor. Neplăcut îi era 
să coboare din atmosfera palatului arhiducal de la 
Viena, din plăcerea de a se şti sporit în avere prin 

perspectiva minei de aur, din toate ciîte-i surideau, în 
stufărişul întîmplărilor de la Dej. Manifestaţia mun- 
citorească, isprava băiatului lui Todericiu care se lo- 
vise cu Sebestyen și mai presus de toate îndrăzneala 
de necrezut a acestui ofiţer de jandarmi de a-l amesteca 
pe dînsul, președintele partidului naţional romîn, pro- 
tejatul arhiducelui Franz Ferdinand, om cu avere și 
cu situaţie socială de mîna întîi, în porcăria cu cris- 
teienii, cu Avnam Pralea şi cu Simion Todericiu. îl 
uluiră. 

Într-adevăr, ce se putuse întîmpla ca Sebestyen să 
aibă curajul de a-l pune alături de Avram Pralea? 
Pe măsură ce asculta vorbele lui Todericiu îşi da sea- 
ma că lucrurile aveau o cotitură misterioasă, căreia 
trebuia să-i dea neîntîrziat de urmă, înainte de a ieși 
în vileag cine ştie ce scandal, înainte ca măciuca pe 
care o simţea vîjtind în aer, purtată cu mânie de Se- 
bestyen să-l lovească în ceafă, ca o fatalitate, ca o 
pacoste din senin. Își stăpîni firea, își cumpăni pres- 
tigiul. Avea absolută nevoie de calm, de siguranţă, 
de încredere în sine. Altminteri, Simion Todericiu își 
pierdea reazimul, ceea ce ar fi fost primejdios. Erau 
vîriți amindoi în prea multe daraveri ca să-l lase să 
se prăbușească în panică. L-ar fi tras după sine ca 
un om care se îneacă. Nu se îndoia că în acel caz va 
trebui să-l împingă pe directorul „Someșanei“ la fund, 
dar pricepea prea bine că aşa cum înecaţii duc cu 
ei făşii din hainele celor ce încearcă să-i salveze, To- 
dericiu încă ar duce cu el o făşie zdravănă din auto- 
ritatea lui. Răspunse deci chibzuit şi stăpînit : 

— Sînt foarte mîhnit, Simioane, de cele ce-mi spui. 
Sînt mîhnit mai ales văzînd că Eleonora a căzut la 
pat de supărare... 

— „Se înţelege — cugetă amarnic Todericiu. Asta-i 
cea dintii. Suferințele mele nu contează. Eleonora stă 
cocoţată în vîrful patului și scîncește ca un prunc alin- 
tat. Şi-a legat capul cu felii de cartofi, avînd grijă 
să puie din cei de salată, galbeni şi frumoşi ca miezul 
de banană. S-a împsesurat de oglinzi şi de batiste dan- 
telate, pregălindu-se să le umple de lacrimi, care în- 
tirziau totuşi să curgă...“ 

— Mai sînt mîhnit, dragă finule, continuă Vancea, 
pentru că nu voiesc să întîrziu a pune în lucrare unele 
afaceri care vor sälta banca şi ne vor sälta şi pe noi... 
Mă gîndesc la amîndoi, lămuri îndată. Cu băiatul vom 
face rînduială mai uşor. Ce-a făcut, a făcut; mortul 
de la groapă nu se mai întoarce... Acuma, după cîte 
mi-ai spus, pricep că mintea lui se află sub influența 
unora ca Laszlo Endre... Bine că se curmă răul din 
vreme... Ştii la ce şcoală se duce ? 

Todericiu îşi ridică sprîncenele. Președintele părea 
că vorbeşte ca de obicei, cu încredere neturburată în 
sinea lui. 

— Unde nașule ? — întrebă încordat. 

— Toderiţă va pleca la Academia de ofiţeri navali 
din Triest. Pe marea Adriatică, explică Vancea cu 
obrazul încrețit în zîmbet de mulțumire. Va ajunge ofi- 
ter în marina imperială. La rînd cu fiii celor mai de 
seamă aristocrați. 

Todericiu tresări ca în faţa unei izbucniri de lumină. 
Ofiţer de marină ? Numai la asemenea slujbă nu se 
gîndise de cînd era pe lume... Nici nu văzuse în viaţa 
lui mai mult de doi, plimbîndu-se odată prin Buda- 
pesta. De vapor nu mai vorbim. Trecuse de cîteva ori 
Someșul și odată Oltul, cu cinul !. Adevărat că ofiţerii 
pe care-i văzuse erau ca tăiați din poză. Purtau uni- 
forme strălucitoare, surîdeau nepăsători, cu o măreție 
care-i depărta de lumea obicinuită, ridicîndu-i într-un 
abur luminos, albastru aurit, deasupra celorlalţi oa- 
meni. Ştia şi el că întocmai ca ofițerii de husari din 
regimentul 1 de la Budapesta, ori ca elevii din Aca- 
demia militară Iudovicană, ofiţerii de marină sînt nu- 
mai miädițe nobile, din familii încărcate de blazoane, 
de bogății. Pentru romînii ardeleni era o noutate gro- 
zavă ; ceva ca viaţa de vis din piesele de teatru, pline 
de romantism şi de parfum exotic. De bună seamă, 
tot Dejul va plesni de invidie. 

— Naşule — făcu încurcat — îţi mulțămesc. Cred 
că va fi ţinut pe cheltuiala statului, se trezi grăbit din 
năuceală, iarătînd oarecare îngrijorare. 


l Luntre mică primitivă. 

— D-apoi de bună seamă dragule, încuviință Van- 
cea. Asta-i şcoală anume pentru copiii celor mai ilustre 
familii din monarhie... N-o să-şi mănînce ele banii cu 
luxul care-i acolo... N-ar fi cu cale... Cine face legile 
lui şi le face, adăugă înţelept şi convins. 

— Mă bucur maşule că iese din troaca de porci de 
aici, reluă cuvîntul cu seriozitate Todericiu. Fă-ţi şi 
dumneata socoteală : avem casă cum puţini au pe So- 
meş. Avem de toate, ne aflăm în frunte, iar el, neno- 
rocitul, se pierde în cocina lui Laszlo Endre... Ba încă 
mai ajunge mă rog să se bată și cu jandarmii... Ca fe- 
ciorii cei beţivi, prin cîrciumi.... Mi-e ruşine, cît nu știu 
de ce să mă apuc... Încaltea dacă se duce acolo, i se 
pierde urma... 

— Aşa zic și eu, răspunse gînditor Vancea. Nu cred 
să fi pătruns răul prea afund într-însul... În Academia 
Navală va trăi între fii de prinți şi de conți, va cu- 
moaște altă lume. Avînd asupra lui prea graţioasa 
protecţie a alteţei sale imperiale Franz Ferdinand, i se 
vor deschide porţile. Despre partea asta, n-am nici o 
grijă Simioane... Mai urîte mi se par daraverile cu 
oamenii din Cristeni... 

— Sînt urîte naşule, întări Todericiu cu obidă. Cum 
să nu fie urîte? Adică de ce să pătimesc tocmai eu 
rușine și amar pentru un leac de pămînt pe care vreau 
să-l cumpăr ? Nu-s nici cel dintii, nici cel din urmă 
care intră pe calea licitaţiei în stăpînirea cîtorva locu- 
şoare... 

— Nu trebuie totuşi să fii îngrijorat peste măsură, 
încercă Vancea să-l liniștească. De bună seamă că 
s-a întîmplat ceva, undeva și cată să cercetez eu lu- 
crurile. Băncile fac licitaţii peste licitaţii, avocaţii la 
fel... Într-asta nu poate fi mici o mirare... Azi-mîine 
vom începe să dăm împrumuturi pe garanţie de vite. 
Am să-ţi spun despre ce este vorba, după ce ne liniş- 
tim. Pricina socot că vine din Avnam Pralea... Zici că 
te-a suduit Sebestyen ? Dacă va mărturisi Pralea că 
l-ai îndemnat anume să nu le plătească oamenilor 
drepturile pentru munca lor de la pădure, se înţelege 
că iese lucru urît... Deşi sînt încredințat că i-a priit 
și lui ca să le ţie banii și să-i folosească... 

— M-a suduit Sebestyen nașule şi m-a ameninţat. 
l-a dat termen lui Pralea trei zile să ducă dovezi că 
nu-i vinovat. Drept este că poate nu trebuia să mă 
leg chiar de Cristeni... 

— Nu-i nimic finule, îl potoli Vancea cu mare stă- 
pînire de sine. Am dorit să fim vecini ; locul i-a plăcut 
și Eleonorei ; afacerea este bunicică.... Ceea ce încurcă 
lucrurile e că n-ai procedat prea iscusit... Spuneai de 
blestematul cela de Niţu Lazăr... 

Todericiu tresări : 

— Da, naşule. Repet ce ţi-am spus adineauri : Se- 
bestyen a îndrăznit să te înirunte şi pe dumneata. L-a 
pus pe Lazăr sä vorbească cîte şi de toate... Apoi, ace- 
luia atîta i-a trebuit... 

Vancea se întunecă. Întoarse ochii spre fereastră și 
se uită fără ţintă. Scoase ceasornicul din buzunar și 
se ridică : 

— lacă e unsprezece şi jumătate... La douăsprezece 
mă duc la prefectul Adam... Finule, continuă a vorbi 
cu un fe] de încredere gravă în sine, avem de povestit 
după prînz chestiuni importante. Cred că voi ajunge la 
înțelegere cu prefectul... Cunosc eu leacul... Îl astup 
pe Sebestyen de nu mai suilă un cuvînt... Îndată după 
asta, stăm noi de vorbă între patru ochi. Fă socoteala 
pînă atuncea, cam ce capital am putea viri în nego- 
turi... De asemenea caută și vezi cîţi datornici și-au 
zălogit vitele la bancă şi ce am putea face ca să lăr- 
gim cît de mult împrumuturile pe vite. Vine o vreme 
de aur ; fleacurile care ne ţin în loc acum, cad la pä- 
mînt ca păduchii pe care-i arată la gazetă reclama 
lui Zacherlin... 


II 


Prezidentui porni din casa lui Todericiu singur, cu 
bastonul de argint în mînă, păşind încet, gînditor, pe 
drumul către prefectură. Ca om cu experienţă, stăpi- 

nind pe deasupra și pregătire juridică, îşi rînduise gîn- 
durite în cap ca marfa în rafturi. Un rînd de marfă 
bună : adevărul ; lîngă el, un rînd de marfä proastă 
dar deosebii de arătoasă : viclenia. Va scoate «după jo- 
cul tirgului una ori alta, cunoscînd dinainte că şi con- 
tete Adam wa zornăi pe masă bani buni şi bani falși. 

Vremea era foarte frumoasă şi starea sănătăţii pre- 
zidentului deosebit de bună. I se arătau cîteodată semne 
neplăcute în trup ; vestiri ciudate şi perfide ale bătri- 
neţii, care i se strecurau în fibre şi în oase încet, stă- 
ruitor, pătrunzînd ca o apă amestecată cu rugină. 
Atunci se simţea greoi și țeapăn ; picioarele i se miş- 
cau ca nişte burlane de plumb, îndărătnicindu-se să 
aibă toane şi să pășească după voia lor pe de lături. 
Veneau apoi răstimpuri cînd apa ruginită sta pe loc, 
făcîndu-şi culcuş în straturile pe care le străbătuse. 
Rodea încet, şi-şi oprea urcușul, dînd slobod trupului 
să-şi închipuie că a fost înfrântă şi izgonită de tinereţe. 
Prezidentu] înregistra îndată uşurarea și se avînta în 
viaţă, cu încredere în izbîndă. Fie că avea treburi de 
ale sale la moşie ori la bancă, fie că se ducea în mij- 
locul poporului să-i ceară supunere și ascultare, ori 
în parlament să pertracteze, fie că se lupta cu valurile 
amorului dovedindu-i Eleonorei ceva despre care el 
era încredințat că e bărbăţie, pornea fără zăbavă, ca 
Napoleon întîiul la război. Napoleon pierdea uneori 
bătăliile și se întorcea pripit acasă ; prezidentul Van- 
cea întimpina de asemenea cîteodată atacul bătrîneții, 
tocmai cînd era mai sigur de victorie. Doamna Eleo- 
nora nu se arăta însă rea de pagubă. Se despăgubea 
dintr-altă parte. 

În această zi, Vancea gusta plinătatea unei stări de- 
osebit de bune. Păcat că Eleonora, cufundată în felii 
de cartofi şi în batiste cu dantelă, nu-i putea face faţă. 
În schimb, contele Adam va cunoaște că prezidentul 
partidului naţional romîn nu e fitecine. 

Ajungînd la prefectură, secretarul prefectului îl pri- 
mi cu politețea și zîmbetul tuturor secretarilor din 
lume, cînd e vorba de persoane importante. Vancea 
știa că această politeţe şi acest zîmbet nu plătesc o 
ceapă degerată, fiind prefăcute și greţoase ca vinurile 

lui Amibrozi de la Aiud. Totuși îi căzură bine, după în- 
drăzneala bădărană a lui Sebestyen, care-l înjurase în 
fața unor prăpădiţi de săteni ca aceia din Cristeni. 

Secretarul deschise ușa cabinetului şi prezidentul 
intră. Secretarul închise uşa și se întoarse la biroul 
său, suspinind obosit, dar mulțămit de efortul depus 
în slujba ţării. Vreme de un ceas nu mai avea de făcut 
nimic, deci se putea odihni. 

Cronica n-a înscris nicăieri convorbirea celor doi 
bărbaţi politici, dintre care unu] era hotărît să vîndă 
marfă proastă, lăudînd-o că-i de cea mai bună cali- 
tate, iar celălalt urma să i-o plătească cu bănuţi de 
aramă, despre care afirma serios, cu încredințare ne- 
clintită, că sînt de aur. Intorcîndu-se la Todericiu tîr- 
ziu, aproape de ora două, Vancea părea îngîndurat, 
dar nu abătut. Avusese dreptate în presupunerile lui. 
Contele Adam lăsase pe Sebestyen să-și facă de cap, 
pentru că guvernul era furios pe fruntașii romîni care 
dăduseră încă odată tîrcoale arhiducelui Franz Ferdi- 
nand, viitor rege al Ungariei, dar duşman declarat al 
ideii de stat maghiar. Trebuia să ia numaidecît măsuri 
de apărare. 

Todericiu aştepta cu limba lipită de cerul gurii. Cu- 
noscuse supărările şi jignirile, primindu-le ca pe niște 
pumnale de-a dreptul în fiinţa lui, nu ca Vancea, care 
le știa din auzite. Din pricina asta nici nu se putea 
smulge cu atîta uşurinţă îndoielilor ce-l chinuiau. To- 
tuși, se dusese între timp la bancă şi făcuse socoteli, 
iar acum asculta cu răsuilarea oprită vorbele prezi- 
dentului. 

— Finule, ai să pleci chiar astăzi la Budapesta. Cu 
acceleratul de cinci, îi spuse Vancea fără ocoluri. 

— La Budapesta ? — întrebă spăimîntat Todericiu. 
Îl fulgerau prin cap o mie de presupusuri, dintre care 
se înălța ca o flacără iute gîndul că trebuia să fugă. 

— ezi, nu-ţi pierde cumpătul, îl linişti Vancea 
așezîndu-se și el în fotoliu. Trebuie să duci o scrisoare 
lui Mociony. Apoi cîteva acte lui Cassiu Manu... 

Todericiu oftă cu necaz, deşi simțea puţină mșurare. 

„Va să zică rămîne naşul bun stăpîn în casă,“ se 
gîndi înverșunat. Se simțea legat în frînghii ude ; îi 

era cald şi frig deopotrivă, ar fi dorit să pleznească 
pe cineva şi să sfarme ceva. 

— Chestiunea e serioasă finule, îi curmă preziden- 
tul zbuciumul. Trebuie să intervie guvernul... Cu oca- 
zia asta treci și pe la Banca de Comerţ... Ai făcut so- 
cotelile ? 

— Le-am făcut, mormăi Todericiu revenind încet la 
liniște, ca întotdeauna cînd era vorba de afaceri. 

— Ei — continuă Vancea — mu trebuie să ai nici c 
grijă. [i dau eu o muştruluială lui Sebestyen, ba şi lui 
Adam, de au să mă ţie minte... Auzi porcărie ca asta ! 
Aveau de gînd să ne compromită în fața poporului... 
Să dea drumul unui proces la tribunal ! Să puie pe cei 
din Cristeni şi pe Niţu Lazăr să ne ocărască în fel și 
chip ! Le-a luat dumnezeu minţile ! Nu-i nimic, n-am 
îmbătrinit citind romane şi poezii... Le arăt eu cine-i 
Vancea ! 

Faţă de asemenea hotărire straşnică, întîmplările 
s-au supus smerite, luînd calea poruncită de domnul 
președinte. 

Simion Todericiu plecă ja Budapesta, ducînd cu sine 
scrisoare către Mociony să lase la o parte toate pre- 
cauțiunile ce i se recomandaseră şi să propună guver- 
nului începerea imediată a tratativelor. Mai ducea un 
Tăvaş adresat preşedintelui Consiliului de Adminis- 
traţie al „Băncii maghiare de Comerţ“, baronul Lan- 
czy Leo. O telegramă trimisă la Viena, lui Mihai Pe- 
trovici, îl poftea pe acesta să vie numaidecit la Bu- 
dapesta şi să tragă la hotelul „Hungaria“, unde va în- 
tlni pe directorul Todericiu, urmînd să stea împreună 
de vorbă cu Cassiu Manu. După cît se vede, Vancea 
luase măsuri complicate şi destul de tainice. In seara 
aceea rămase la Dej, găzduind fireşte acolo unde se 
afla, în casa lui Todericiu. 

Toderiţă, ieşit din spital, zăcea în odăiţa lui, cu capul 
bandajat. Îşi revenise : ochii-i erau vioi, dar nu sco- 
tea o vorbă. Întrebat de Simion Todericiu, înainte de 
plecarea la Budapesta, dacă e destul de înzdrăvenit 
ca să iasă la vedere în faţa nașului, a răspuns încet, 
liniştit: nu. Doctorul din vecini, prieten al casei, își 
dete cu părerea că în trei-patru zile bandajul putea fi 


12 177 


scos definitiv şi că băiatul se va vindeca fără urme 
vizibile, îndată ce părul îi va acoperi semnul spărturii. 

N-am putea spune că Vancea simţea cine ştie ce 
părere de rău pe urma dorinţei tînărului său fin de a 
rămîne izolat în odaia lui. Era preocupat, făurea pla- 
nuri şi poftea singurătate asupra căreia să plutească 
zîmbetul Eleonorei, chiar aşa înconjurat de ciorchine 
de cartofi. După plecarea lui Simion Todericiu, Eleo- 
nora pricepu că va trebui să stea puţin de vorbă cu 
prezidentul, a cărui credincioasă dragoste îi venea 
bine în acele zile de amărăciune. Işi înlătură deci po- 
doabele de cartofi de pe obraji şi se pregăti să-l pri- 
mească. Se întîmplase destule ori să considere obo- 
sitoare credința prea îndărătnică a prezidentului față 
de dînsa. În general, prefera în vremea din urmă aven- 
turile uşoare, fără complicaţii, fără „ah“-uri şi „of“-uri 
prea stăruitoare. De obicei nu rezista bărbaţilor care 
se ţineau de capul ei. În deosebi celor ce depășeau prin 
bani ori situaţie pe Simion Todericiu. În aceeaşi ca- 
tegorie intrau străinii de localitate, care știau vorbi 
despre artă, despre călătorii, aventuri îniricoşate, vî- 
nători cumplite, dueluri, chefuri cu răsunet, succes la 
femei și altele la fel. Aceştia-i tulburau fantezia și-o 
făceau să creadă cu încîntare că e o mare eroină rä- 
tăcită la Dej. 

„Dar acum, cînd se vedea întinsă în pat, lovită de 
marea tristețe a paradoxului femenin: „Cu cît mai 
mulţi ani, cu atît mai puţini prieteni“, Eleonora Tode- 
riciu era gata să anuleze, ca împăratul Josif a] II-lea 
pe patul de moarte, toate îngăduințele arătate faţă de 
lume şi să se întoarcă la ceea ce spunea atît de melan- 
colic cunoscuta romanţă vieneză: „alte Liebe, gute 
Liebe“ — „dragoste veche, dragoste bună“. Pe calea 
asta, însuşi Simion Todericiu avea toate nădejdile ca 
după ce Eleonora va trece de cincizeci de ani, să re- 
vie în sfîrşit la dînsul. El înfățișa pe scara anilor fu- 
sul cel mai vechi, cel mai uitat. Nici o surpriză nu 
este exclusă în viaţa unei femei uşuratice, aparţinînd 
„înaltei societăţi“, deci nici întoarcerea la soț, înce- 
pînd din ziua cînd îşi dă seama că nu mai e dorită 
de nimeni altul... 

In vreme ce umbrele învăluiau orașul răspindind 
şoapta  înserării, casa lui Todericiu găzduia, în două 
odăi separate, ginduri şi întimplări din două lumi. 
Toderiţă Todericiu se uita în tavan părîndu-i-se că 
vede imaginile din ce în ce mai desluşite, mai limpezi, 
ale întîmplărilor din ziua cînd căzuse fulgerat de lo- 
vitura lui Sebestyen. Doamna Eleonora asculta cu 
melancolie vorbele drăgăstoase ale nașului, în care 
se simţea dulceaţa cu gust de tămiie a unui monoton 
prohod sentimental. Îm acelaşi timp, chibzuia că totuşi 
prietenia preşedintelui i-a adus şi continua să-i aducă 
foloase destule, pentru ceea ce primea el de la dînsa. 
Aruncînd în clipele acelea de mihnire o privire fugară 
asupra trecutului ei, înțelegea că toţi bărbaţii cărora 
le hărăzise ceasuri bune, îi zmulseseră cîte ceva din 
ființă. Dacă nu mai mult, o iluzie pe care o prefăcuseră 
în deziluzie. Aceleași vorbe, aceleași minciuni — fie- 
care pe glasul lui, dar fără melodie proprie, în care 
să vibreze adevărul unui sentiment. Credinciosul Sa- 
moilă Vancea mu știa s-o încînte cu declaraţii, ci mor- 
măia ca un urs lamorezat. Îm schimb, acum că Eleo- 
nora ajunsese la vîrsta cînd femeile de categoria ei 
încep să-și revadă socotelile vieții, înfuriindu-se a fi 
fost „minţite“ şi... „amăgite“, el se dovedea acelaşi 
prieten de negustorie, care primeşte marfă—lie şi veş- 
tedă — şi plătește fără zăbavă. Dovadă isprava adusă 
plocon de la Viena... Cîte nădejdi nu se puteau lega 
de o carieră atît de strălucită ca aceea a ofiţerilor na- 
vali? Ce căsătorie minunată, din toate punctele de 
vedere, își fîlfiia de pe acum florile de mirt, deasupra 
frunţii unui ofiţer al marinei imperiale ? Familiile mno- 
bile, avute, se vor bate între ele să-l aibă pe Toderiţă 
ginere. lar întimplările cu fata lui Laszlo Endre, nu 
vor rămîne nici măcar în amintire... Întrevăzîndu-şi 
cu tristeţe propriul ei apus, în gloria răsăritului care-i 
va împresura băiatul, doamna Eleonora lăsă încet 
pleoapele asupra ochilor, iar preşedintele pecetlui cu 
buzele lui groase trecerea femeii în lumea visurilor 
plăcute. Se ridică apoi greoi și trecu în salon unde i 
se pregătise patul. 

Plecat a doua zi la moşie să-şi vadă de treburile 
gospodăreşti, preşedintele Vancea se abătu şi pe la 
conacul lui Alexandru Valea-Văleanu ca să-i spuie 
unele din cele petrecute la Dej. Se înţelege că nu-i 
putea mărturisi tot şi mai ales nu-i era plăcut să-i 
dezvăluie dedesubturile adevărate ale arestării ţăra- 
nilor din Cristeni. 

— Mi se pare că guvernul a dat poruncă să se înăs- 
prească lucrurile — a zis, altminteri destul de liniștit. 
A avut dreptate Mociony... S-au mîniat rău cei din 
Budapesta, că ne-am dus iarăşi la arhiducele Franz 
Ferdinand. 

— Apoi asta-i la mintea omului, încuviințà Valea- 
Văleanu. Văd că s-au zmintit şi socialiștii... Spun unii 
că la Dej ar fi fost văzuţi și ţărani de-ai noștri între 
muncitori. 

— Au fost, Alexandre... Drept vorbind nu le-ar stri- 
ca o leacă de învăţătură de minte... Numai cît jandar- 
mii au început să se obrăznicească” şi cu noi... Am tri- 
mis pe Todericiu la Pesta. 

— L-ai trimis ? — întrebă Valea mirat. 

— L-am trimis, Alexandre... l-am scris lui Mociony 
să nu întîrzie nici un minut. Să: ia legătura cu guver- 
nul, așa cum ne-am înţeles. 

— Foarte cuminte ai făcut, zise Valea. Dacă simte 
nația că nu mai avem nici o putere şi că autorităţile 
se poartă cu noi ca şi cu oricare sătean, s-a dus dra- 
cului politica... 

— Asta aşa-i, întări Vancea. Acuma... uite ce zic 
eu... Pregătim adunarea... E bine că o ţinem aici la 
tine, la Salca, unde avem de-a gata şi ceva țărănime. 
Doamna fiindu- ți plecată la Karlsbad, nu-i cășunăm 
supărare. Cheltuiala trece asupra noastră, Alexandre, 
îl linişti îndată cu prietenie pe Valea. Mă gîndesc că 
s-ar putea întîmpla totuși să amînăm adunarea pînă 
hăt în toamnă. Dacă nu primim ştire bună de la Mo- 
ciony, n-o putem ţine... N-am zor să mă înfrunt cu 
jandarmii... Deşi, dacă se va fixa alegerea de la Ar- 

paș... hm... s-o ia dracu de politică. In caz că primul 
ministru e de acord să începem pertractările, Mociony 
îi va cere să dea poruncă autorităţilor să ne lase pe 
noi în pace. I-am făgăduit că vom vorbi la adunare, 
vestind începerea pertractărilor şi cerînd poporului li- 
niște și ascultare... Avem negreșit trebuință de țărani 
ia întrunire. 

Punînd oarecare rînduială în grijile lui politice lo- 
cale şi la moşie, Vancea se întoarse în Dej, legănin- 
du-se gînditor în trăsură. N-avea răbdare să stea acasă. 
Găsi pe Eleonora ridicată din pat, înviorată, dar în 
acelaşi timp cuprinsă de mirare. Toderiţă nu arătase 
nici o Sia față de cariera strălucită ce i se deschi- 
dea în faţă. 

— Nu ştiu ce să mai cred nașule, se spovedi Eleo- 
nora cu îmbelșugat spor de vorbe prietenului ei, că- 
ruia continua să-i zică „naș“ şi „dumneata“, din pru- 
denţă. 

— Ce este? — o întrebă cu dulceaţă Vancea. 

Eleonora se ruşină să-i spuie că băiatul ascultă ca 
un butuc veștile și planurile ce se tes în jurul lui, ne- 
dînd nici un semn de mulțumire. Ocoli deci adevărul, 
strecurînd pe altă cale ceea ce avea de spus. 

— Cred că lui Toderiţă nu-i place cariera militară, 
făcu îndoită... l-am spus despre şcoala de marină și 
văd că stă pe gînduri... 

— Lasă-l dragă că-i vorbesc eu, o linişti Vancea. 
Asta nu e numaidecît o carieră militară, adăugă bla- 
jin. Ce face băiatul ? Ia să trec o țîricuţă la el... zise 
oftînd, ca omul care ştie că trebuie să treacă peste 
ceva neplăcut. Dorea însă cu ardoare întoarcerea Ele- 
onorei spre o bună dispoziţie care să-i priască și lui. 
Te pomeneşti că vine Simion de la Budapesta şi cad 
toate baltă... 

— Ei finule, aud că ai pătimit lucruri de pomină, 
începu jovial intrînd în odaia lui Toderiţă şi dovedind 
că judecă lucrurile cu înţelepciune îngăduitoare. În 
realitate nu poftea să asculte cine ştie ce prostii su- 
părătoare din gura acestui băiat înrăit. Hotărîse să 
treacă uşor pe deasupra faptelor. 

Toderiţă era puţin încruntat. Avea o silă nemărgi- 


181 


nită față de președinte. Primi bucuros felul acesta de 
a i se vorbi. Inţelese că va fi cruțat de predici și sfa- 
turi. 

— Au mai păţit şi alţii, răspunse încet. 

— D-apoi cine nu se astîmpără cată să păţească, 
urmă naşul pe același glas glumeţ, deși vorbele băia- 
tului nu-i plăcură. Acurn trece şi asta, adăugă îndată. 
Te duci ja școala navală din Triest... Ţi-a spus mu- 
mă-ta ? 

— Mi-a spus, făcu Toderiţă fără grabă. 

— Apoi dragă finule — se încălzi Vancea, plimbîn- 
du-se prin odaie — e o carieră strălucită... Ai să trä- 
ieşti între fiii celei mai înalte nobilimi... He, he, orașul 
nostru îți va părea mai pe urmă o şatră de ţigani... 
Ei, ce să-i faci, oită melancolic. Eşti un tînăr cu vii- 
tor... Călătorii pe mare, lume necunoscută, orizont 
larg... Ai avut cumva altă dorință ? — întrebă dintr- 
odată, întorcîndu-se spre băiat. 

Acesta tăcu o vreme. Răspunse apoi gînditor, aproa- 
pe șoptind, uitîndu-se la Vancea. 

— Aş fi vrut să mă fac profesor... Sau... inginer. 

— Profesor ? Tu, băiat cu avere, profesor ? Ai văzut 
vreodată om bogat să se facă profesor ? Măi, măi, ce 


idei... Iți plac mașinile ? — zâmbi nașul cu bunăvoință 
:ertătoare. 


— Imi plac şi maşinile.. l 

— Cum adică și maşinile > Vrei să spui că-ți mai 
place şi altceva ? 

— Da... Îmi plac oamenii care A ARĂ la mașini... 
Dibăcia ilor... 

Vancea tresări și-și plecă puţin fruntea. Se uită în- 
tunecat la Toderiţă Todericiu. 

— Ascultă finule, zise cu glasul uşor înăsprit, ie- 
şindu-și puţin din fire. Eu am auzit multe prostii în 
zilele mele. Unora le plac ţăranii. Scriu poezii despre 
dînşii și-i ridică în slavă... pentru că nu-i cunosc... Al- 
tora le arde să-i ridice pe treaptă, să le dea pămînt. 
Ti îndeamnă la răzvrătire... Aşișderea pentru că nu-i 
cunosc. Ei nu știu că dacă-i pui azi pe țărani stăpîni pe 
brazdă, mîine ei o vind şi-şi beau banii... Acuma... iacă 
alte vorbe nesocotite... „Îţi plac oamenii care lucrează 

la maşini“... Socoteşti tu că-s mai breji ca ţăranii ? 
Că-s dibaci ? Răi și beţivi ca şi ceilalți. Ba încă de o 
mie de ori mai răi, de cînd şi-au luat în cap porcăriile 
astea socialiste. Vezi-ţi tu de treabă şi mergi înainte 
pe calea ta... Nu fii mai deştept ca dumnezeu, care a 
făcut lumea aşa cum a făcut-o... Ai să vezi la Triest 
și la Pola muncitori şi marinari destui. Acolo-s șan- 
tiere navale, pute locul de ei... Te vei îngreţoșa ca de 
dracu. De asta nu port grijă... Aflindu-te între tineri 
din cele mai ilustre familii ale monarhiei și purce- 
zînd din casă de om cu bunăstare, nu-ţi va fi greu să 
cunoşti vrăjmășia întunecată a muncitorilor... Atunci 
te vei dumiri... 

După ce auzi vorbele nașului, băiatul trecu prin- 
tr-o stare ciudată de încordare. În ziua cînd Simion 
Todericiu şi mai apoi cucoana Eleonora îi împărtăşită 
hotărirea de a-l trimite cu ajutorul haşului la Acade- 
mia Navală din Triest, i se păru că vede căzînd în faţa 
lui o barieră grea, care-l obligă să meargă pe căi ne- 
dorite. Vancea arunca însă o lumină nouă, neaștep- 
tată, asupra gîndurilor lui. Călătoriile şi deschiderea 
vieţii spre orizonturi largi, îl ademeneau. Ieșirea din 
cercul închis, năbuşitor al familiei, i se părea cu atît 
mai atrăgătoare, cu cît depărtarea de casă putea fi 
mai mare. lar împrejurarea că va trăi în clocotul ṣan- 
tierului naval, îi înlesnea  dintr-odată prilejul de a 
vedea un aspect larg al lumii. 

Îndată ce ieşi Vancea din odaie, se ridică din pat şi 
trecu spre dulapul cu cărți în care zăceau voluminoa- 
sele lexicoane hevai. Cercetă îndelung și atent infor- 
maţiile despre marină, despre şantierele navale din 
Triest și Pola, ca și despre Academia Navală. Citi, 
reciti, privi apoi îndelung ilustrațiile colorate ale șan- 
tierului, rămînînd cu ochii larg deschişi spre zări de- 
părtate... se umplu de nădejde și alinare... Se vor mira 
desigur cei din casă de împăcarea lui cu cariera ce 
i-au ales-o. Laszlo Endre va zîmbi, clătinînd din cap... 

Toderiţă surîdea acestei închipuiri, încrezător în sine. 
Se uită încă odată la fotografia şantierului din Triest. 
Ce viaţă arzătoare, plină de clocot şi de putere tre- 
buia să se desfăşoare acolo ! „Cineva“ nu se va îndoi 

nici o clipă de simțămintele şi vrerile lui. Il va însoţi 
pretutindeni cu gîndul şi cu inima, îi va apare seara 
sub pleoapele închise, ca o imagine surizătoare, pură, 
în rochiţa albă sau albastră, într-un cadru de hîrtie 
plisată, lucind cu blîndeţe dulce de luceafăr. Ti va şopti 
apoi la ureche în clipa cînd îl fură somnul: Todi... 
Aranca te aşteaptă şi crede în tine... 


TV 


Pralea trecuse mai întîi pe la Todericiu, avînd cin- 
stea să dea ochii cu însuşi domnul preşedinte Vancea, 
deoarece directorul băncii, după cum știm, era plecat 
la Budapesta şi încă nu se întorsese. 

Avram Pralea nu gustă nici o plăcere din această 
cinste, dar dobîndi totuși oarecare curaj. Era necăjit 
din cale afară și avea trebuință de îmbărbătare. Sta 
de trei zile în pîrjol făcînd numărătoarea ceasurilor. 
Se împlinea noul soroc dat de Sebestyen; trebuia 
să se înfăţişeze negreşit cu dovezile. Ce fel de dovezi 
să arate, cînd oamenii din Cristeni aveau dreptate cu 
carul ? De unde să le scoată ? Todericiu îi făcăduise 
că toate vor fi puse în rînduială. Să aştepte liniştit. 
IDe așteptat așteaptă el, dar linişte ca asta să aibă duş- 
manii lui. Preşedintele Vancea îl asigurase că direc- 
torul se-ntoarce miercuri. Miercuri dimineaţa, Pralea 
era în gară. Se uită la călători, îi cercetă cu ochii hol- 
baţi pe toți de-a rîndul — degeaba. Directorul băncii 
nu se vedea nicăieri. Ce să facă? Se îndrentă din 
nou, necăjit, spre casa lui Todericiu. Dete iarăși peste 
domnul preşedinte Vancea. Şedea mă rog la masă, cu 
doamna Eleonora. „Foarte îrumos“, cugetă plin de 
înverşunare Pralea, îndată ce află vestea, la bucătă- 
rie, Dar domnul prezident, se ridică de pe scaun, lă- 
sînd bunătate de piept de vițel umplut în farfurie. Se 

şterse cu şervetul alb ca spuma si ieşi în birou de cum 
i se vesti sosirea lui Pralea. 

— Ce-i domnule Pralea? — întrebă uitîndu-se 
cam dintr-o lature la oaspete. Te-am rugat să ai răb- 
dare. 

— Rău ilustria voastră, răspunse negustorul, stä- 
pînindu-şi ianevoie mînia. Nu îndrăznea să se puie 
împotrivă, pe faţă, cum făcuse cu Todericiu. 

— Rău e numai cînd mori. reflectă înțelept preşe- 
dintele, aşezînd de la început depărtarea cuvenită de 
calm între sine şi acel „brînzar“ agitat. Prea se do- 
vedise lacom și priceput la negoturi în măsură vred- 
nică de laudă, dar nespălat la gură în faţa primej- 
diei. Astea nu-i puteau fi iertate. 

— Apoi, mult nu-mi lipseşte să mă-ntind în cos- 
ciug, oită cu obidă Pralea. Cîte-s pe capul meu. numai 
eu ştiu. V-am spus ieri că mă aşteaptă Sebestyen cu 
răspunsul... 

— Ştiu... ştiu... îl domoli Vancea. Du-te și mai ce- 
re-i lui Sebestyen o zi de răgaz. Azi după prînz se-m- 
toarce şi domnul director... Numai că n-a sosit... 

— Se-ntoarce ? — prinse o leacă de nădejde Pra- 
lea. Dacă nu-mi dă amânare Sebestyen ? — căzu din 
nou în îndoială. Te pomeneşti că mă ţine acolo... 

Vancea se îndreptă puţin din șale. Dorea să curme 
povestea : 

— Mergi la Sebestyen şi cere-i amînare. Are să-ţi 
dea... 

— Domnule preşedinte, eu am intrat aicea într-un 
bucluc pe gratis... Mă duc, le plătesc banii oamenilor 
și-i dau dracului... făcu Pralea îndărătnicindu-se din- 
tr-odată. Nu-i venea nici cît să se mai înlăţişeze la Se- 
bestyen în starea asta. 

Vancea se încruntă. 

— Acum nu le poţi plăti, domnule Pralea. Ar în- 
semna să recunoşti că ai o vină... Ş-apoi, după cât ştiu 
eu, n-ai întrat în bucluc chiar pe gratis... 

— Ba pe gratis, stărui dîrz Pralea. N-am nici un 
cîştig din asta. În schimb vai şi amar pe capul meu, 
că nu-mi aflu locul. 

— Viaţa nu se gată în cancelaria lui Sebestyen, 

întoarse preşedintele vorba, chibzuind totuşi că-i bine 
să întindă Pralea o nădejde în viitor. Avem planuri 
destule, care aduc oamenilor cu cap dobindă bună. 
Dacă aţi pornit-pe calea asta, care de bună seamă nu-i 
cea mai iscusită, cată să mergeţi pînă la sfîrşit. 
N-am fost aici, nu mi-ai cerut sfatul... Numai ţiganii 
se sfădesc, domnule Pralea, pentru asemenea dara- 
veri... Te-ai bucurat de sprijinul băncii pînă acuma, te 
vei bucura și mai mult în viitor... Socot că îndată ce 
potolim lucrurile, te duci și le plăteşti  cristeienilor 
banii, adăugă luminat de un gînd. 

Pralea prinse iarăşi curaj. 

— Credeţi că ajungem la potolire ? 

— Negreşit, domnule Pralea. Miine, poimîine, nici 
nu-ţi mai aduci aminte că au fost asemenea necazuri... 
Îndată ce se-ntoarce domnul Todericiu, rezolvăm şi 
chestiunea asta. 

Felul cum vorbea preşedintele nu mai lăsa îndo- 
iasă că se bizuia pe ceva. Pralea se duse deci la Se- 
bestyen. Jandarmul îl primi încruntat, durduind și su- 
duind. Chemă din nou pe cei din Cristeni și-i întrebă 
dacă nu cumva au spus minciuni, care mîine, vor fi 
dovedite de Pralea, precum făgăduieşte. 

Oamenii din Cristeni erau flămînzi, galbeni și ne- 
raşi ca nişte arătări. Niţu Lazăr se uita ca un lup, în- 
cît pînă şi Sebestyen cugetă ca n-ar vrea să-l întîl- 
nească undeva singur, fără a avea asupra lui pușca 
încărcată și sabia dată la tocilă. 

Iordan Buză se rînji într-un fel ciudat la Pralea. 
Rînjetul acesta nu vestea nici un bine. 

— Stäm în pivniţă de zece zile hoţule, îi strigă cu 
glas ca din mormâînt. Şi zici că ai să ne dovedeşti min- 
cinoși... Care minciună, bătu-te-ar dumnezeu de tîl- 
har ? Ce fel de minciună ? 

Cristeienii dădeau semne din care se putea înţelege 
că poftesc o moarte acolo pe loc, cu domnul Pralea de 
gît. Sebestyen interveni aspru : 

— Acuma mereţi îndărăt în temniţă. Apoi, mîine, 
dacă nu aduce dovezile, mere şi domnul Pralea după 
voi... Ciurdă de valahi împuţiţi... Afară toată banda! 

— răcni dintr-odată, împingîndu-i cu pumnii pe ușă, în 
braţele plantonului, 

Pralea ieşi cu sudoare rece în spinare, însă oare- 
cum mai înzdrăvenit. Bine că scăpase din nou... Um- 
bla prin cârciumi, aşteptînd să treacă vremea pînă la 
sosirea trenului. Izbuti să încurce paharele cu ceasu- 
rile aşa că mu se mai duse la gară. 

Simion Todericiu coborî din tren la trei şi jumă- 
tate după prînz, tocmai cînd Pralea deşerta la cîrciu- 
mă al nu se ştie cîtelea pahar de vin. Directorul pă- 
rea bucuros și încrezător, cu toate ostenelile drumului. 
Îi căzuse pe semne bine schimbarea priveliştii şi a 
deprinderilor lui de fiecare zi, îi priise mai ales rezul- 
tatul bun al călătoriei. Adevărat că vremea pe care o 
petrecuse așteptînd întoarcerea lui Mociony de la pri- 
mul-ministru îl pîrpălise mai rău ca dogoarea căl- 
dărilor cu smoală din iad. Se frămîntase în singură- 
tate ziulica întreagă, plimbîndu-se pe malul Dunării, 
întorcîndu-se la hotel, uitîndu-se pe fereastră și oftînd. 
Dusese de cu vreme scrisoarea lui Vancea la Banca 
de Comerţ, lepădase plicul pentru marele bancher 
Lanezy Leo în mîinile secretarei, urmînd să revie a 
doua zi după răspunsuri. Seara avusese sfat cu Cas- 
siu Manu şi cu Mihai Petrovici, sosit anume de la 
Viena. Vorba vine „sfat“, căci Cassiu Manu se mul- 
tumi să primească scrisoarea adusă de la Vancea şi să 
se uite cu ochii lipsiţi de orice expresie la Todericiu, 
mulțumindu-i : 

— Aştept actele de la Dej, îi zise cu glas ciudat, ne- 
plăcut. Spune-i domnului preşedinte că mă duc și eu 
pentru o lună acasă... Cred că ne vom revedea aici. 
In orice caz, îl voi anunța... 

Todericiu isprăvi astfel treburile cu Manu apoi hoi- 
nări în neştire, așteptînd pe Mociony. Întîlni femei 
frumoase, îmbrăcate cochet, care-l fixau cu îndrăz- 
neală, ca pe o sălbăticiune provincială adulmecată 
fără prea multă greutate. Dacă n-ar fi fost atit de ne- 
căjit, aproape că l-ar fi ispitit diavolul să se ţie după 
careva dintre ele și să petreacă în taină cîteva ceasuri, 
răzbunînd amărăciunile căsniciei. Dar neliniştea, nu-l 
slăbea din jocul ei de ace. În faţa hotelului „Hunga- 

ria“ se deschidea vedere strălucită spre dealul de din- 
dincolo de Dunăre, în vîrful căruia se înălțau parape- 
tele „citadelei“, vechea cetate. Mai jos se zăreau zidu- 
rile crenelate ale redutei pescarilor, construcţie pito- 
rească din vechime, împodobind dealul ca un şirag de 
mărgele. Simion Todericiu nu se încînta de frumuse- 
ţile naturii și ale orașului, socotindu-le pe cît de firești, 
pe atît de nefolositoare. Dacă sînt, sînt. Dacă nu sînt, 
pace bună... Cu atît mai puţin era înclinat să guste 
în acele împrejurări măreţia peisajului budapestan. 

In sfîrşit, Mociony reveni ţeapăn de la întrevederea 
cu primul ministru. Flutura în jurul persoanei sale o 
îngăduitoare aparență de senior, nevoit să se ames- 
tece cîte odată între oamenii de pe alte trepte ale lumii. 

Trecu împreună cu Todericiu într-un salon. Vor- 
bea destul de greu romîneşte şi mînca pe „r“ după 
moda aristocratică. Tuşea şi lega frazele între ele cu 
un fel de pontoane neumblate, bîiguind mereu : ï... ă... 
ă... Directorul „Someşanei“ sta ca pe jar căutînd să 
dibuiască starea lucrurilor. 

— Domnule Todehiciu — îi împărtăşi Mociony, veş- 
tile în felul lui... ched că eşti foahte cuhios să afli 
hăspunsul phemiehului. Nu am timp... ăăă... să-ți ex- 
plic toate deoahece thebuie să phegătesc... ăăă... schi- 
soahea penthu domnu pheşedinte Vancea. Hăspunsul 
e... ăăă... bun. Guvehnut e gata să înceapă mă hog... 
ăăă... pehthactăhile cu  pahtidul naţional homîn... 
Atita îţi pot spune „ghoso modo“. Da, să nu uit... S-a 
teleghafiat... ăăă... phetecţiloh să înceteze măsuhile 
vexatohii... 

Todericiu oftă adînc, ca şi cum vorbele lui Mociony 
i-ar fi lărgit dintr-odată gîtlejul, lăsînd să iasă nădu- 
ful zilelor din urmă. Nu-l înteresau prea mult amă- 
nuntele. Înţelese că seara la opt va avea comunica- 
rea scrisă către Vancea. 

Lucrurile se desfăşurară întocmai cum fuseseră plă- 
nuite, așa că după încă o zi, Todericiu coborî treptele 
vagomilui de clasa întîia a trenului accelerat, în 
gara Dej. 

În vremea asta, telegrama cilrată a ministrului de 

interne care dispunea Încetarea măsurilor  „vexa- 
torii“, sosise la Dej şi se afla pe masa contelui Adam. 

„Ţinînd seama de tulburările de mase care spre re- 
gretul nostru s-au manifestat și în judeţul Someş, vă 
invităm să consideraţi  neavenită telegrama cu No... 
şi să îniesniţi colaborarea cu fruntașii valahi din acel 
județ cu atît mai mult cu cît guvernul va începe în 
curînd tratative în vederea unei înţelegeri cu conducă- 
torii naționalităților minoritare. Nu veţi tolera însă 
nici o abatere șovinistă. Fruntaşii valahilor s-au anga- 
jat prin Samoilă Vancea şi Mociony că vor veghea cu 
severitate ca manifestaţiunile politice să se desiăşoare 
loial și patriotic“ — seria în noua telegramă. 

Contele Adam zîmbi dispreţuitor. Am forțat uşi des- 
chise, se gîndi plictisit. Apăsă butonul soneriei şi dete 
poruncă secretarului să cheme la dînsul pe domnul 
subprefect, odată cu căpeteniile poliţiei și ale jandar- 
meriei. 

— Nu uita pe Sebestyen, adăugă cu zîmbetul lui 
obișnuit de nepăsare. Comandamentul forțelor de or- 
dine, fără Sebestyen, e ca o teacă de sabie plină cu 
apă, mormăi trecînd încet spre fereastră. Privi o clipă 
piața pustie, apoi se întoarse către secretarul care 
ieşea : 

— Stai puţin... După ce trimiți ordinele de care 
ţi-am vorbit, du-te personal la locuinţa lui Vancea și 
pofteşte-l la mine... Il aştept la ora șase. 

Tînărul secretar îndeplini poruncile pătruns de în- 
treaga gravitate a misiunii sale. Se înfăţișă la Vancea 
și-l pofti să se ostenească, dacă poate, la ilustritatea 
sa contele Adam, care are a-i face o comunicare im- 
portantă. 

— Eram şi eu gata să-i cer întîlnire domnului pre- 
fect, răspunse Vancea secretarului, cu aer deosebit de 
încrezător. Am primit chiar acum prin domnul direc- 
tor Todericiu unele ştiri din Budapesta, pe care trebuie 
să le discut cu ilustritatea sa. Doreşte prin urmare să 
mă vadă astăzi ? 

— Dacă binevoiţi, da. La ora șase vă așteaptă, se 
înclină secretarul cu un fel de plecăciune care făcea 
parte din ştiinţa curtenilor de demult. 

Îndrăznim a-i zice știință, pentru că plecăciunile se 
deosebesc între ele după anume rînduieli şi tîlcuri de- 
licate, depărtate de înțelegerea noastră, a oamenilor 
de rînd. Una era plecăciunea față de contele Adam 
bunăoară. În cinstea lui, secretarul făcea înclinare de 
nouăzeci de grade. Alte grade se aflau puse la o parte 
pentru cazul fericit că domnul secretar ar îi avut oca- 
zia să se încline în faţa unui ministru. Domnul sub- 
prefect, se bucura de plecăciune la patruzeci şi cinci 
de grade. Cînd prezidentul Vancea se găsea în vrajbă 
cu stăpînirea, întîmpina o simplă înclinare de cap. 
Acum, că telegrama guvernului adusese vestea bunei 
înţelegeri, secretarul binevoi a-i acorda un avans al 
înaltei prietenii guvernamentale, îndoindu-se între pa- 
truzeci şi cinci și nouăzeci de grade. 

Vancea pricepu pe dată că ştirile ce-i fuseseră adu- 
se de Simion Todericiu de la Budapesta erau la fel cu 
ordinele primite de contele Adam. Plecăciunea secre- 
tarului era elocventă. Pe lîngă faptul că se ostenise 
personal să-l poftească, adînca lui închinăciune nu pu- 
tea scăpa observaţiei unui bărbat cu experienţa dom- 
nului președinte. Înţelese deci fără greş că poruncile 
guvernului au ajuns la Dej. De aceea, făgăduind că la 
şase va fi la prefectură şi mulţumind secretarului pen- 
tru „deranjul“ de a-l fi invitat, se întoarse vioi spre 
Todericiu şi-i grăi răspicat : 

— Acum Simioane, avem să ne urcăm în șea și 
să stăm acolo călare. Să nu mai ai nici o grijă de Se- 
besiyen. Chestiunea cu cristeienii aţi făcut-o cam stîn- 
gaci... Dar va trece şi asta... 

Todericiu interveni cu puţină sfială : 

— Nașule, am stat atîtea ceasuri în tren și am avut 
vreme să fac o socoteală... Le poate da Pralea banii 
cînd pofteşte... 

— Cum adică ? 

— Aşa. Dobinzile şi cheltuielile s-au urcat într-a- 
tîta, că chiar dacă vin cristeienii la bancă cu acei bani, 
tot nu pot acoperi datoria. Licitaţia se va ţine prin ur- 
mare de bună seamă și ei nu vor mai putea cîrti. 

Vancea ascultă serios, înclinînd din cap. 

— Îmi pare bine, Simioane... Îmi -pare foarte bine... 
Poate că nu era nevoie de Pralea, cînd aveai banca ia 
îndemînă... Drept să-ţi spun, n-am vrut să te supăr, dar 
trebuia să lucrezi de la început pe altă cale. Nu se află 
datornic să nu-l poţi scoate la licitaţie, cînd procedezi 
cu cap... Vorba e că, după chibzuiala mea, Pralea să 
nu le dea totuşi banii azi... Nu vreau să aibă Sebes- 
tyen dovadă că a fost ceva necurat în pricina cu cris- 
teienii... Pralea a susținut mereu că nu le datorează 
cît spun ei... A cerut judecată la tribunalul civil. Aşa 
rămîne pînă după ce vorbesc eu cu prefectul... După ce 
vorbesc se poate duce miine să le dea banii... Acum, 
uite ce zic: Dacă nu ești prea obosit de drum, așea- 
ză-te la masă şi întocmeşte o listă. Peste o săptămînă 
ținem adunarea la Salca. Vreau să trimit vorbă cî- 
torva gospodari de frunte şi unor negustori de vite 
şi de oi, să vie acolo. Ş-aşa avem nevoie de popor cît 
mai mult. Folosim ocazia să isprăvim cu ei ce avem 
de isprăvit. 

Todericiu se săltă îndată în şea, la spinarea venera- 
bilului prezident, în spre coada calului. Era bine şi 
acolo. Uită de oboseli şi de necazuri, ca și cum ar îi 
ieșit întinerit dintr-o baie. 

— Nașule, zise înviorat de-a binelea, mă duc la 
bancă şi întocmesc lista. Am în biroul meu unele în- 
semnări care-mi sînt de trebuință. Domnul Cassiu 
Manu aşteaptă împuterniciri:e băncii. Le fac cum mi 
le-a cerut. Nu mi-a explicat nimic, a zis că ştii dum- 
neata. Mi-a dat Mihai Petrovici teancul ăsta de ziare 
nemţeşti să ţi-l aduc. Te pomeneşti că începe răz- 
boiul... 

Vancea îl privi zîmbind: 

— Va să zică roata se învirte de la o zi la alta. Eh, 
finule, prorocirile mele sînt mai vrednice de crezare 
decît ale prorocului Tlie. 

Todericiu adăugă grăbit : 

— Petrovici spunea că după ce isprăvești treburile 
la Dej, să te duci la Viena. „Să-i comunici din partea 
mea că începe avalanşa“ — a zis către mine. L-am 
crezut, căci prea se arăta sincer mulțămit. N-a putut 

să-ţi scrie de grăbit ce era. Îţi mai povestesc diseară 
cu amănuntul... 

— Bine finule. Atunci du-te la bancă. La şase cu 
mă întilnese cu prefectul. Intr-o jumătate de ceas îl 
dau gata. 

S ebestyen, potrivit poruncilor primite, se înjăţişă 
contelui Adam, care-i puse sub nas noile instrucțiuni. 

Întorcîndu-se grăbit și crunt de la prefectură spre 
sediul companiei de jandarmi, păşea apăsat, preocu- 
pat de propriile lui gînduri, nepăsător faţă de prive- 
liștea dimprejur. Alături de dînsul mergea jandarmul 
de rînd care-l însoțea de obicei în umblările gingaşe. 
Acesta încă dorea să fie un slujitor de ispravă al îm- 
părăţiei, ca Sebestyen, şi arăta de pe acum semne 
vrednice de laudă. Dacă trebuia să înfigă baioneta în 
cineva, o înfigea pînă în prăsele: Dacă trebuia să bată, 
bătea, ținînd la tăvăleală fără odihnă, nopţi și zile 
de-a rîndul. Dacă trebuia să tragă un glonţ, el trăgea 
trei, ca să-i rămiie totuși șapte în cartușieră. În 
schimb, nu întreba niciodată altceva pe superior, decît 
ceea ce socotea de trebuinţă să afle în lucrarea sa. 
Nu-l interesa și n-avea chef să-și dea părerea de ce 
șeful face așa și nu altminteri, de ce o ia pe dreapta, 
chiar dacă pe stînga ştia el că drumul e mai scurt și 
mai bun. 

Sebestyen avea nevoie de asemenea tovarăş din 
cauză că mintea lui era adeseori împovărată de gin- 
duri grele. Pildă chiar acum, cînd se întorcea spre 
cazarmă. Gîndurile-i roiau în cap ca albinele într-un 
stup cercetat de urs. 

Va să zică gata : „interesele superioare de stat“ ce- 
reau ca domnul Pralea şi domnul Todericiu să fie lă- 
saţi în pace. Prezidentul Vancea să nu fie atins nici 
măcar de o suflare de vînt. Ce-a fost alb devine negru, 

ce era negru se preface-n alb. Oamenii din Cristeni 
să se ducă dracului cu pîra lor. Ținînd în seamă însă 
că erau vîrîți de zece zile la închisoare, era mai bine 
să fie trimişi la tribunal, pentru încercare de asasinat 
împotriva lui Avram Pralea. Plîngerea lor despre banii 
pe care nu-i slobozeşte Pralea, n-are decît să ia calea 
judecății civile, cum scrie la lege. Domnul prefect 
Adam va vorbi cu președintele tribunalului să le puie 
botniţa la gură... Era un moment istoric important: 
începeau tratativele cu fruntaşii valahilor. Nu tre- 
buia întinsă coarda... 

Sebestyen prinsese oarecare gust să aibă în cerce- 
tare și alți clienţi decît cei obişnuiţi. l-ar fi plăcut 
peste samă de mult să-l vadă pe directorul Todericiu 
amestecat într-o porcărie ca aceea din Cristeni, bizu- 
indu-se tare că ţăranii năpăstuiţi l-ar fi rușinat pentru 
totdeauna. Şi-ar fi astîmpărat şi el o leacă ura împo- 
triva băiatului care umbla după fata lui Laszlo, cu- 
tezînd să-l înfrunte cum îl înfruntase... Toate lucrurile 
astea dorite cu mare plăcere cădeau baltă şi Sebes- 
tyen își putea pune slujba jos, scîrbit în sufletul său. 
Noroc — se gindea în drumul spre cazarmă — că 
chestia cu Laszlo Endre nu era isprăvită. Banditul sta 
ascuns și încă nu-i prinsese urma. Prefectul ordonase 
să-i dea şi lui drumul a doua zi după ce-l va prinde, 
dar numai dacă va afla că într-adevăr lucrătorii pre- 
gătesc o grevă ca să-i forţeze eliberarea. Bine. După 
ce-l va prinde, va iscodi ce se petrece în atelierele de 
la gară. Poate dă dumnezeu și nemernicii de la ate- 
liere nu vor face grevă. Atunci Laszlo rămînea în 
seama lui, să-i scoată din cap socialismul... 

În dreptul cîrciumii din colţ, Sebestyen se lovi în 
piept cu Avram Pralea, care ieşea turtit de nenumăra- 
tele pahare de vin, înghiţite „la desperare“. La început, 
ofițerul ar fi avut plăcere să-l plesnească peste fălci. 
Aducîndu-și însă aminte de schimbarea lucrurilor, rîn- 
ji într-un fel despre care el credea că-i prietenie. 

— Ce faci Pralea ? — întrebă sforțîndu-se să trea- 
că fără sminteală la noua înfăţişare impusă de „inte- 
resele superioare ale statului“. Te veseleşti de unul 
singur ? 

Pralea se uită zăpăcit la Sebestyen. Făcu un pas 
înapoi, nimerind cu spinarea în zid. I se părea că vede 
nălucire ; îşi hiolbă ochii şi desluși anevoie, fără cre- 
zare, că ofiţerul de jandarmi zîmbeşte. 

— Să trăiţi domnule... Seb... Sebestyen, bolborosi 
căutînd să privească lucid. Eu, iacă... 

— Eh, lasă Pralea, îl bătu acesta pe umăr. Cată să 
mai bea omul cîte un pahar de vin... Te-au necăjit rău 
ticăloşii ăia... 

Avram Pralea își plecă puţin capul ca să poată ve- 
dea mai bine. Se îndoia în sinea lui dacă-i treaz ori 
visează. Aștepta din clipă în clipă să-l vadă pe Sebes- 
tyen năpustindu-se la dînsul şi răcnind : tîharule, ai 
înşelat oamenii ! 

Văzîndu-l atît de ameţit, Sebestyen se uită în dreap- 
ta, se uită în stînga, apoi luă o hotărîre grăbită. 

— Mai are loşka „sînge de taur“ de la Eger? — 
Era băutura lui favorită. 

— Mai are, se jîmbă bucuros, dar tot cu îndoială, 
Pralea. | 

— Atunci hai să dăm pe gît o sticlă. Am treabă, nu 
pot sta mult. Du-te înainte ]a cazarmă, porunci jandar- 
mutui care-l însoțea. 

Avram Pralea reintră, bălăbănindu-se, în cîrciumä. 

— Să ştii că mă aflu în adormire, îşi zicea în gînd, 
căznindu-se să iasă la lumină din pîcla băuturii. Bine 
măcar că nu visez bătaie, ori lanțuri pe mîini, de vre- 
me ce-mi petrec somnul cu Sebestyen... 

— Să treci pe la mine mai spre seară, îi zise ofi- 
țerul după ce goli două pahare la rând... Du-te acum 
și te spală cu apă rece. Isprăvim cercetările cu ăia 
din Cristeni... Nu trebuie să te superi... aşa-i meseria 
noastră... Noi am fost prieteni... 

Pralea căzu pe gînduri. Să se ducă noaptea la post? 
Te pomeneşti că Sebestyen îl înfundă într-un sac și-l 
aruncă în Someş. S-au auzit d-astea destule. Se uită 
cu coada ochiului la jandarm și clipi ca omul care nu 
pricepe. 

— Da, da... întări Sebestyen ridicîndu-se să plece. 
Te aştept negreșit. În două vorbe am isprăvit. Iscă- 
lești procesul-verbal şi-ţi vezi de treabă. 

— Apoi dovezile? — întrebă neîncrezător Pralea. 

— Ce fel de dovezi? Îţi închipui că am crezut o 
iotă din cîte mi-ai spus? N-am crezut nimic. Aci nu 
încap dovezi. Eşti om cu stare, ai dreptate... Doar nu 
sîntem ţara golanilor. Te-au atacat cu cuțitul, trebuie 
să răspundă în faţa legii... Asta e... 

Avram Pralea se trezea la cap din partea vinului și 
se întuneca dintr-alta. Simţea că mintea începe să i se 
ridice deasupra băuturii împinsă de încordare lăun- 
trică. În acelaşi timp nu pricepea cum de se schim- 
base Sebestyen dintr-odată. I se năzări că s-o fi întors 
Todericiu de la Budapesta. Jar el în loc să se ducă din 
nou la gară, stă în cîrciumă. Dar dacă s-a întors, de 
unde a putut afla Sebestyen ce ispravă a făcut? Să 
fi vorbit preşedintele Vancea cu dînsul ? Te pomeneşti 
că a vorbit. Altminteri nu era cu putinţă. 

— Atunci te aştept, îi întinse mîna Sebestyen. 

— Da mă rog... Viu... se grăbi Pralea cu răspunsul... 
Viu de bună seamă... Numai... te rog să-mi spui, {e 
dai drumul oamenilor astă-seară ? — întrebă tulburat. 

Sebestyen se gîndi puţin : 

— Nu le dau drumul nici astă-seară, nici miine. Ii 
trimit la tribunal... 

Pralea rămase cu gura căscată. Se întoarse apoi în- 
cet şi plecă la gazda lui din oraş, să-şi vîre capul în 
căldarea cu apă rece. 


La secţie, Sebestyen găsi pe omul lui de încredere 
de la atelierele gării, unul Kocsis Sandor, care în- 
văţase tîmplăria în puşcărie. Era client vechi. Îl vârise 
în slujbă, aproape de doi ani, de cînd cu agitaţiile so- 
cialiste care nu-i dădeau răgaz. Kocsis se pripășise la 
Dej, venind de undeva de la Oradea. Căzuse în mîna 
lui Sebestyen pe urma unei  învîrteli cu bani falși. 
Cînd a ieșit din închisoare şi i-a cercetat hirtiile, ofi- 
țerul l-a oprit cîteva zile să stea de vorbă cu dînsul. 
Atunci se petrecuse a doua, ori a treia manifestaţie 
pentru votul universal. Sebestyen avea cîțiva oameni 
de credinţă între muncitori, dar aceştia fiind localnici, 
cunoscuţi pînă-n măruntaie, nu izbuteau să pătrundă 

în taina lucrurilor. Laszlo se ferea de dinșii, ştiin- 
du-i nevrednici şi flecari. 

Prin ei, Sebestyen afla totuşi oarecare ştiri care-i 
făceau trebuinţă. Kocsis era însă mai deştept. Dovedea 
minte ascuţită și răsucită ca un sfredel şi purta o zes- 
tre bogată de experiență în meșteșugul vînzării oame- 
nilor. Îndemînatic la treabă, ușor în mişcări, folosind 
vorbe potrivite, arătîndu-se cumpătat și chibzuit şi pe 
deasupra fiind necunoscut în oraș, se putea strecura 
uşor în încrederea muncitorilor. Hirtiile de la închi- 
soare dovedeau că învățase tîmplăria, așa că Sebes- 
tyen îi făcu rost de carte de lucrător și-l vîrî la atelie- 
rele din gară. Avu grijă să-l facă să-şi rază mustăţile, 
ceea ce Kocsis admise cu destulă părere de rău, plă- 
cîndu-i să se fudulească. In schimb, ofițerul discută 
în mare taină cu directorul atelierelor și Kocsis se 
trezi, dintr-una într-alta, muncitor la secția timplărie. 

Pricina pentru care Laszlo Endre, fruntaș al lumii 
muncitoare din Dej, nu-l primi totuşi în apropierea lui, 
era prea văditul meșteșug al lui Kocsis Sandor de a 
învîrti vorbele. Avea toate calităţile, afară de una, mai 
de căpetenie decît celelalte și anume: curajul de a 
ataca greutăţile sau primejdia. 

In cîteva prilejuri, Laszlo Endre se încredinţă că 
tîmplarul cel priceput la toate e un mecanism care 
se învirte uşor, dar se opreşte îndată ce energia lui 
trebuie să pună în mișcare un lucru pozitiv. De aici 
pînă la îndoială nu mai lipsea decît un pas. Laszlo 
nu Întîrzie să-l facă, atrăgînd atenţia lui Filep și altor 
tovarăși fruntaşi ai luptelor sindicale și politice mun- 
citorești, asupra lui. Începură a căuta să afle cine e 
şi de unde a venit, cu toată grija de a nu se descoperi. 
Era greu de găsit un fir, căci hîrtiile lui Kocsis pä- 
reau demne de crezare. Între timp Kocsis își cîștigase 
multe simpatii în cartierele lucrătorilor, în zilele de 
sărbătoare. Cînta din muzicuţă, se pricepea la sca- 
matorii cu cărți de joc, spunea glume, şi făcea plă- 
cere mai ales femeilor. 

Pe calea aceasta încercase să pătrundă și în casa 
lui Laszlo Endre. Nu izbutise. Nevasta și fata lui 

Laszlo ascultau nemişcate, cu zîmbet îngheţat pe 
buze, bazaconiile lui. I se mai întîmplă şi într-alte 
locuri la fel. Dar Kocsis nu se da bătut. Se prefăcea a 
nu înţelege că nu e dorit. După manifestaţia din piaţă 
continua să cerceteze mai stăruitor casa lui Laszlo, 
întovărăşind ca din întîmplare pe alţii, ca să aibă ce 
spune lui Sebestyen. Ofiţerul de jandarmi îi ordonă să 
dibuiască numaidecît ascunzătoarea lui Laszlo Endre 
și a lui Irimie Nan. Seară de seară, Kocsis se plimba 
pe uliţi, cînd cu fete, cînd cu prieteni, trecînd pe stra- 
da lui Laszlo. In cîteva rînduri intră chiar în casă, 
dînd bună seara, arătîndu-se îngrijorat, îmbărbătînd 
femeile cu vorbe potrivite. „Oameni ca Laszlo nu sînt 
zece în ţara asta“ — zicea cu încredințare hotărită. 
Le spunea apoi că muncitorii se bizuie pe conducăto- 
rul lor care: „ştie ce face și ce drumuri bate“, fel de 
fel de cuvinte netede, doar va afla ceva. Liniştea în- 
cremenită a casei, purtarea rezervată şi cumpătată a 
femeilor, îl obligau să plece fără zăbavă prea multă. 

În seara cînd se întorcea Sebestyen de la prefec- 
tură cu porunca să oprească neplăcuta cercetare îm- 
potriva lui Avram Pralea și să aducă pace în sufle- 
tul tulburat al președintelui Vancea, Kocsis Sandor 
se înfățişă grăbit şi-i comunică ştirea că Laszlo se 
află la Dej. Aveau înţelegere prudentă. Kocsis intra 
în cîrciuma aşezată cu două case mai în jos de jan- 
darmerie. Sta cît sta, se prefăcea că iese în curte ca 
orice chefliu, apoi sărea pirleazul celor două grădini 
şi nimerea între zarzavaturile sediului jandarmeriei. 

— Unde l-ai văzut ? — întrebă ofiţerul înfiorat de 
neașteptata bucurie crîncenă ce-i umplu fiinţa...Unde-i? 

— Am fost acasă la el, acum o jumătate de ceas. 
Fata nu venise din oraș... 

— Aha, serîșni jandarmul. Umblă ca o căţea... 

— Nevasta lui Laszlo era singură, urmă Kocsis... 
Am dat bună seara... am întrebat-o ce mai face... Am 
stat puţin şi am plecat... 

— Hai, lasă astea, îl zori Sebestyen. 

— leşind de acolo, am trecut pe partea cealaltă a 
străzii. Mergeam încet, cu ochii în patru. Deodată, 

văd că vine un om. Se oprește la poarta lui Laszlo și 
intră. Eu stau pe loc și aştept. Il aud după o vreme 
că-şi ia rămas bun în curte. Plec îndată înainte, 
aproape în fugä. Mă opresc la colţul străzii, după care 
o iau încet înapoi, trecînd iarăşi de partea cealaltă. 
Doream să-l întîlnesc sub felinar, să-i văd chipul. 
L-am întîlnit şi l-am văzut. Era... 

— Cine? — se holbă Sebestyen nerăbdător. 

— Lopătarul de cărbuni de la atelier... Unul Zosim. 
Nu-i cunosc numele celălalt. 

— Ei? 

— L-am oprit. Se grăbea. Părea încurcat și tăcea 
ca de obicei. Cînd să plece, i-am înfipt vorba: ştii că 
l-am văzut azi pe Laszlo? — am zis ca şi cum i-aş 
spune o mare bucurie. S-a speriat și m-a privit bănu- 
itor. Eu zîmbeam. Să ştii, tovarăşe Zosim, că Laszlo-i 
baza noastră... 

— Ştiu, a zis încet. 

— Apoi eu îl aştept astă-seară să vie acasă, am 
urmat cu prietenie, prefăcându-mă îngrijorat. Trebuie 
să-i vorbesc negreșit... E primejdie mare... 

Zosim a tresărit și s-a întunecat mai mult decît era. 
Îl vedeam că se zăpăcise cu totul. 

— Primejdie ? — m-a întrebat neliniștit. Ce fel 
de primejdie ? 

— Nu i-o pot spune decît lui, am zis eu. 

— De ce nu i-ai spus-o cînd l-ai văzut, dacă zici că 
l-ai văzut 2 — a făcut îndoindu-se. 

— Nu se putea tovarăşe Zosim, l-am lămurit încet. 
Acolo unde era el nu puteam intra eu, fără a da de 
bănuit. Îl aştept acum să-i spun numaidecît ce am 
de spus. Noaptea-i noapte... 

Omul s-a frămîntat uitîndu-se la mine. M-a văzut 
serios și necăjit, mă cunoaşte din atelier, mă știe de 
la manifestaţie, nu putea să nu aibă încredere. 

— Du-te în ulița ţintirimului vechi. La numărul 
opt... — mi-a spus uitîndu-se cu teamă împrejur. Mă 
întorc şi eu... Dacă-i primejdie... apoi... lasă... că avem 
noi grijă... 

VI 


L aszlo Endre și Irimie Nan intraseră în Dej, pe 
drumul dinspre miază-zi. Era întuneric, se aprinseseră 
felinarele de-a lungul uliţei. Licăreau a sărăcie. Vame- 
şul din marginea orașului dădea drumul unor căruţe 
cu zarzavat care porniră uruind spre piaţă, unde aveau 
să poposească pînă în zori. Se întorcea la cușca lui, 
legănînd lămpașul de colo-colo. Ajuns lîngă șanț se 
opri, scoase o țigară şi o aprinse la flacăra lămpașului, 
pufăind puternic. Îl ridică apoi şi cercetă împrejur. 
Avea ochi buni şi încercaţi, nu degeaba făcea slujbă de 
vameș. 

Atunci trecură cei doi bărbaţi pe marginea cealaltă 
a drumului, păşind în urma unor ţărani care veneau 
probabil la judecăţi, de departe, urmînd să petreacă 
noaptea după obicei, pe trotuarul din faţa tribunalului. 
Lasă că a doua zi era tîrg de săptămînă la Dej și 
țăranii din «depărtări veneau încă de cu seară, pîlcuri- 
pîlcuri, trecînd spre curţile hanurilor. Laszlo Endre 
chibzuise bine să se întoarcă la Dej tocmai în preseara 
tîrgului, ca să se poată strecura prin forfoteală. Va- 
meșului i se năzări că-l recunoaște. Cine nu-l ştia în 
Dej pe omul care cășuna neliniște domnilor din capul 
treburilor oraşului? Se înţelege că el e, se încredință 
vameşul, uitîndu-se ager după trecători, dar renunțînd 
să mai lumineze cu felinarul. „Hm, hm, mormăi încet. 
Sebestyen s-a holbat la mine şi mi-a poruncit: cînd îl 
vei zări pe Laszlo să-mi dai de știre în clipă, altminteri 
te vîr în frigare !“ 

Se întoarse și privi din nou după drumeţi, avînd în- 
doială grea în inimă. Să trimit pe cineva la Sebestyen, 
ori să nu trimit ? Strașnic om Laszlo ăsta, zîmbi pe sub 
mustață. Rău i-a mai încurcat pe domni duminică în 
piaţă... De ce să-l dau eu pe mîna lui Sebestyen ? Iacă 
nu-l dau... N-am să zic că nu mi-a tihnit şi mie ce le-a 
făcut. De ce să zic că nu mi-a tihnit, dacă mi-a tihnit ? 
Să-i văd cu ochii mei pe domnii ofiţeri fugind înspăi- 
mântaţi ca niște gîște, strigînd şi dînd ţignale din 

iluieriţe, izbindu-se unii într-alţii, de cugetai că-s ză- 
natici ? Apoi asla nu s-a mai pomenit pe lume... Ce-o 
fi gîndit ilustritatea sa domnul conte Adam uitîndu-se 
pe fereastră? No, asta o ştiu mai bine nădragii lui, 
mormăi iarăși vameşul întorcîndu-se în cocioabă. 
Treaba mea e să vămuiesc căruțele, chibzui mulţumit... 
Atita-mi lipsește: să audă oamenii că l-am dat pe 
Laszlo în mîna lui Sebestyen... Nu mă spală nici cele 
trei Someşuri... Inchise ușa şi se așeză pe lăvicioară. 

Cotind pe uliți mărginaşe, Laszlo Endre și Irimie 
Nan ajunseră în cartierul gării, îndreptându-se spre 
locuința unde-și avea odăița Nan, de cînd se așezase 
în Dej. Era o căsuţă joasă și lungă, jumătate din ea 
avînd două încăperi mici, iar cealaltă jumătate găz- 
duind o fierărie veche, părăsită, în care lucrase cîndva 
soțul gazdei lui Irimie. Găzdoaia era o bătrînă uscată 
și surdă, dar cu ochi iuți şi vicleni. Cei doi bărbaţi in- 
trarä în curte. Laszlo trecu de-a dreptul spre fierărie, 
care n-avea uşă, aşa că nimeri pe dibuite un butuc de 
nicovală şi se aşeză așteptînd. Irimie Nan locuia îm- 
preună cu un oarecare Zosim Zbîrlea, om necăjit din- 
tr-un sat de lîngă Moci, pripăşit şi el la atelierele gării 
din Dej. Era lopătar de cărbuni, bărbat tăcut, uscat și 
tare ca o iască. Irimie n-avusese vreme să pătrundă 
prea mult în negurile închise în inima acestui ortac. 
Pricepuse, în cele zece săptămîni de cînd locuiau îm- 
preună, că Zosim Zbirlea vorbea rar şi puţin. Fusese 
păstor de cirezi, jitar de cîmp, gropar, prășşitor, dor- 
mise vara sub :acoperămiîntul cerului, iarna-n grajd, 
încălzindu-se în aburul vitelor, visînd cu mîna sub că- 
pătii cine -ştie ce lume, ori, poate, nimic. Văzîndu-l 
așa, Irimie Nan simţise durere amară și încerca me- 
reu să-l desțelenească. Era muncă anevoioasă, pe 
care o făcea cu răbdare şi cu prietenie, nădăj- 
duind rod bun. Zosim Zbirlea nu cunoștea min- 
ciuna. „Da“ ori „nu“, atîta știa să zică. Dacă însă 
zicea da, — da rămiînea. Zbirlea simţise că dragostea 
lui de adevăr făcea bucurie ortacului său și se bucu- 
rase zîmbind. Auzind vorbe prietenoase care-i purtau 
grijă ca unui om, întîmpinind mereu ajutor, ba în 

treaba lui de lopătar, pe care o făcea nătîng, irosind 
de două ori atita putere cîtă i-ar fi trebuit, ba la toc- 
meala de plată cînd se virise şi Laszlo sporovăind un- 
gureşte cu cei mai mari, ba în trebuşoarele lor din 
odăiță, unde Irimie Nan rostuia curăţenia încât sticlea 
sărăcia ca apa din fiîntînă, Zosim Zbirlea prinsese faţă 
de Nan un simţămînt de credință tare. Irimie se bu- 
cura şi se mîhnea în sinea lui văzînd stările lui Zbîr- 
lea. Se bucura că-i simte credinţa, se mihnea că era în 
ea ceva nedesluşit, dureros, ca o nădejde oarbă. 

Intr-un rînd veni la Dej sora lui Irimie Nan, să-şi 
vadă fratele. N-avea răbdare să nu cercetere cu ochii 
odaia în care locuiește, lavita pe care-şi apleacă 
fruntea. 

— Irimie, a zis atunci femeia, tu ai băgat de seamă 
că Zosim ăsta poartă îloare-n pălărie ? 

— Drept să-ţi spun, n-am luat seama. Oi fi văzut şi 
am trecut pe deasupra cu ochii... Apoi asta cum vine? 
a întrebat Irimie Nan nedumerit. 

— Vine aşa, Irimie — a răspuns femeia bucuroasă— 
că de dimineaţă l-am zărit cînd a ieşit în curte şi s-a 
dus către pajiște. S-a aplecat şi a rupt o floare. Era 
albastră. Şi-a ridicat pălăria şi-a pus floarea încet pe 
ea..."După ce s-a întors de la lucru s-a dus iarăși... 
Floarea de dimineață se ofilise... A rupt altă floare şi-a 
pus-o în locul celei uscate. Era roșie... Acum, eu îţi 
spui o vorbă. Dacă tresaltă într-însul bucurie cînd 
vede flori, să ştii Irimie că are suflet gingaş. 

Irimie Nan îşi privi sora cu plăcere şi mirare. Ce 
nu trece prin capul unei femei ! Bizuindu-se pe credința 
lui Zbîrlea, cu care-şi împărțea ceasurile de odihnă, Iri- 
mie crezu de cuviință să-i propuie lui Laszlo Endre 
un răgaz la el acasă, în această seară, cînd se întor- 
ceau amîndoi pe furiș din Cristeni. Găzdoaia fiind sur- 
dă, dar slobodă de gură, era mai bine să zăbovească 
Laszlo o leacă în iierărie. Nan îl va trimite pe Zbirlea 
numaidecit acasă la Laszlo Endre şi la Filep Agos- 
ton, să dea de ştire că au sosit. Filep era tovarăş de 
atelier şi de luptă, ţinea în mîini îrînele în lipsa lui 
Laszlo Endre. Intre timp, găzdoaia se va culca. Dacă 

închide ochii, poate tropoti o herghelie de cai în jurul 
ei. Va intra deci şi Laszlo în odaie, aşteptiînd răspun- 
sul care urma să fie adus de Zosim. 

Zbiîrlea ascultă vorbele lui Irimie Nan, cu evlavia cu 
care asculta din an în pașşti evanghelia la biserică. 
Din evanghelie pu pricepuse niciodată nimic, fără decît 
că dumnezeu şi-a trimis fiul pe lume, și după ce l-a 
trimis a aşteptat liniştit pînă ce i l-au răstignit. Dacă 
i l-au răstignit a mai aşteptat cît a mai așteptat, apoi 
şi-a chemat fiul la sine, privindu-l tot atît de liniștit 
cît e de plin de sînge şi cum miroase a mormiînt. lar 
în lume nu s-a schimbat nimic. Pildă el, Zosim Zbirlea, 
care după două mii de ani de la această întîmplare, 
aştepta degeaba să se plinească ceea ce este scris, 
adică bogaţii să-şi împartă averile săracilor, asuprire 
şi viaţă de rob să nu mai fie. Primind de la Irimie Nan 
o vorbă bună, sprijin şi împărtăşirea curată a unei 
inimi drepte, Zbirlea arăta faţă de dînsul ascultarea 
încordată a omului care vrea să puie şi el ceva în truda 
şi în grija arătată față de propria lui viață. Insuşi po- 
mul care se simte curățat de omizile ce-i sug sucul și 
puterea ajută cu îndirjirea lui mîna care-i lecuitște 
rănile. 

Ascultă deci cuvântul lui Nan ca pe o poruncă. Pri- 
cepea, în simplitatea lui cinstită, că de vreme ce oa- 
meni ca Laszlo Endre aveau ştiinţa şi puterea de a 
prinde de grumaz vrăjmășşia învechită a celor mari, 
aveau şi dreptul să-i dea porunci lui, chiar dacă era 
muncitor ca şi ei. Primi hîrtiuțele împăturite, scrise de 
Laszlo, şi le vîrî în buzunare, la dreapta cea pentru 
Filep, — la stînga pentru muiere. 

— Acu eu zic, Irimie, să şedeţi în casă, zise Zbîrlea 
încet şi rar. Mie mi-a fost de mirare că după lucrarea 
de duminică n-a căzut asupra noastră acolo, la ate- 
lier, val și prăpăd... Eram gata cu spinarea, că-s în- 
vățat. Au dus şapte inși la jandari şi a doua zi le-au 
dat drumul. De atunci n-a suflat nimeni nimic... Noi 
ne-am văzut de treabă... Cînd îs blînzi domnii, nu-i a 
bună... Mă duc Irimie și mă-ntorc. 

Zosim Zbirlea ieşi ca o nălucă. Opincile-i lunecau 

parcă pe deasupra pământului. Găzdoaia se virise în 
tindă, după cuptor şi răsuila ca într-o frunză ruptă-n 
două. 

— Tovarăşe Laszlo — zise Irimie Nan la cîtăva 
vreme după ce rămaseră singuri — mă gîndesc că-i 
fi ajuns la marginea răbdării... 

— i se pare, Irimie, răspunse Laszlo gînditor, cu 
un zîmbet prietenos pe buze. 

Irimie Nan se uita cu ochii mari la Laszlo Endre. 

— Tovarăşe Laszlo — făcu răgușit — oare ajun- 
ge-oi și eu la judecata minţii dumitale ? 

— Vei ajunge, îl linişti Laszlo. Unii ajung mai uşor 
şi mai limpezi, alții mai încet şi cu îndoială. Cei dintii, 
îi ajută pe ceilalţi. 

Fără a fi prins de veste şi fără să audă tropote prin 
curte, fără să-şi dea seama cum s-au putut petrece lu- 
crurile, cei doi prieteni săriră dintr-odată în picioare 
în clipa cînd clanţa de la ușă, izbită cu putere, pocni 
din fiarele ei ruginite, iar ușa se lovi în perete cutre- 
murînd casa. În prag se opri ca dintr-o lunecare aprigă, 
furişă, Sebestyen cu revolverul în mînă, avînd la spa- 
tele lui doi jandarmi : 

— Miinile sus! — serîşni ofițerul încordat, neliniș- 
tit, plimbîndu-și fulgerător ochii prin odaie şi oprindu-i 
asupra lui Laszlo. Mîinile sus ! — repetă înălţînd braţul 
cu revolverul şi trădînd o vădită teamă. 

Laszlo Endre aruncă o privire iute spre Irimie Nan, 
care sta galben, cu gura căscată, lîngă masă, fulgerat 
de năucire. 

— Nu te răsti domnule Sebestyen — izbucni întu- 
necat, smulgîndu-se din nedumerire şi întorcînd ochii 
spre jandarmi. Ce pofteşti ? 

Ofiţerul rămase o clipă fără suflare. Asemenea 
vorbe nu întîmpinase în viața lui. Să-l întrebe cineva, 
cînd intră într-o casă, cu revolverul în mînă, ce pof- 
teşte > Îşi frecă măselele, prefăcînd smalțul în făină. 

— Ai să vezi tu ce poftesc, mugi îniundat. — Hai... 
iute afară şi marş înainte !... Hei, băieţi, se întoarse 
spre jandarmi: unu, doi, legaţi-i. 

Irimie Nan zvîcni cu capul plin de sînge. I-ar fi 

priit un topor în preajmă. Se uită spre Laszlo, îl văzu 
puţin mai palid ca de obicei, cu fălcile încleştate, dar 
stăpînit ca un clocot sub acoperământ. 

— Bine, domnule Sebestyen. Ţi-au poruncit stăpînii 
să duci batjocura pînă la capăt... Du-o... Ştiu că-ți face 
bucurie meşteşugul ăsta... 


Puțin mai tîrziu reveni şi Zosim de la Filep. Intră 
în curte, în odaie, ieşi iarăşi în curte, asudat o apă în 
cîteva clipe. I se pusese un nod în gît. Se îneca simțind 
că spaima dintr-însul îi farmă inima. Gemu, pălin- 
du-se în poartă. De peste drum, se apropie atunci ve- 
cina, o femeie bătrînă. Se tîra anevoie : 

— Au fost adineauri jandarmii aici, bolborosi prin- 
tre gingiile uscate... 

Zosim se năpusti în lungul străzii. Pătrunse în casa 
lui Filep, de unde abia plecase mai înainte, după ce-i 
lăsase scrisoarea trimisă de Laszlo. Deschise uşa cu 
fruntea. 

— [I-au prins jandarmii, mugi oprindu-se, cu capul 
aplecat în faţa lui Filep. Acesta sări de lîngă masă. 

— L-au prins? 

Zosim se uita roată căutînd parcă în unghere o vrăj- 
măşie pe care s-o strivească. 

— I-au prins — oftă din adînc, ducîndu-și mîna la 
grumaz. Eu am făcut-o, tovarăşe Filep... 


VII 


A jungând la compania de jandarmi, Sebestyen or- 
donă să fie scoase lanţurile de pe miinile prinşilor și 
se proțăpi după birou, în fața lor. Stătu apoi pe scaun 
și-i privi o vreme, gustînd plăcere cum rar i se întîm- 
plase de cînd purta această slujbă grea. Se uita la ei ca 
vulpea la iepurii despre care ştie că nu-i vor scăpa. 


204 


Bătea încet cu degetele în birou şi se rînjea. Căuta 
vorbe potrivite cu starea lui de mulțămire crîncenă. 
Nu le găsea. Ii trecu prin minte că-i flămînd şi că plă- 
cerea „cercetării“ ar putea îi mai mare după ce se va 
ospăta cu friptură şi va bea un pahar de vin. Asemenea 
plăceri trebuiesc sorbite cu oarecare ştiinţă, fără grabă. 

Porunci deci ca Laszlo şi Irimie Nan să fie duşi la 
beci și închişi. Laszlo Endre nu scosese toată vremea 
o vorbă pînă atunci. Auzind porunca, întrebă întu- 
necat : 

— De ce faci asta, Sebestyen ? 

Ofiţerul tresări, plin de bucurie înverşunată : 

— Marş afară! 

Jandarmii îi împinseră pe Laszlo și pe Nan pe uşă, 
iar Sebestyen trecu prin curte în clădirea de alături, 
unde se afla prînzitorul companiei. Cînd se întoarse 
după aproape un ceas, iacătă-l şi pe Avram Pralea. 

— Ai venit? — îl întîmpină ofițerul zorit. Bine c-ai 
venit... Hiîrtiile sînt pregătite. Iscăleşte procesul-ver- 
bal... Menţii acuzarea că au vrut să te omoare ? 

— De bună seamă că o menţin, făcu Pralea tulbure. 
Căldările cu apă nu izbutiseră să-i limpezească mintea. 

— Atunci îi trimit la tribunal. Vrei să-i vezi ? — 
întrebă în batjocură. 

— Vază-i dracu! — se feri Pralea înfiorat. Acw’ eu 
pot pleca ? 

— Poţi... Spune-i lui domnu” Todericiu că Sebestyen 
ştie să fie cavaler... N-ar face însă nici un rău, vîrînd 
o zăbală în gura băiatului. Altminteri... se nimerește 
careva să i-o puie şi-i rupe fălcile... 

Pralea se rînji. 

— Feciorul acela-i cam smintit la cap domnule Se- 
bestyen... Nu se înţelege nici cu tată-so. Pentru atîta 
fleac nu trebuie să stricăm noi prietenia. 

— Bine... du-te... Noapte bună... 


Cînd reveni plantonul de la beci, unde-l trimisese 
Sebestyen să aducă pe Laszlo Endre în cancelarie, ofi- 
țerul băgă de seamă că obrazul slujitorului său de 
credinţă e schimbat. Lasă că zăbovise mult, dar gălbe- 

jeala din faţă şi spaima din ochi îi păreau vrednice de 
mirare. 

— Ce-i ? — întrebă aşteptînd răspunsul cu străşnicie 
abia stăpînită. 

— Nu vrea să vie, bîigui plantonul. 

Sebestyen simţi ameţeală. I se părea şi lui că vi- 
sează, cum i se păruse mai devreme lui Pralea. 

— Cum ai zis? — făcu apropiindu-se de jandarm. 

— Laszlo Endre nu vrea să vie sus singur, răspunse 
acesta înfricoşat. 

— Ascultă Andras, se proţăpi Sebestyen în mijlocul 
odăii. Pînă număr trei, să fii cu el aici. Unu l.. 

Plantonul se întoarse în fulger. Coborî scările în 
goană. Sebestyen aşteptă, trecînd prin fiori ciudaţi. 
I se ridicau îuriile valuri-valuri, ca penajul curcanului, 
adunându-i-se în jurul gîtului şi înecîndu-l. La o vreme 
deschise uşa şi răcni : 

— Na? Ce-i acolo ? Vii odată ? 

Uşa din dreapta se deschise şi apărură doi jandarmi 
nedumeriţi. 

— Mergeţi jos şi vedeţi ce-i acolo, porunci Sebes- 
tyen. Aduceţi-l pe Laszlo Endre. Pe sus ori pe jos. 
Acum, în clipa asta. 

Jandarmii tropotiră grăbiţi. Sebestyen sta în ușă, 
încordat. Nu pricepea nimic. Cine dracu l-a pus să tri- 
meată pe cei doi la beci ? Dumnezeii ei de lume răsu- 
cită, în care nu te mai poți descurca nici cum. A înne- 
bunit omenirea ori ce dracu se întîmplă ? 

Unul dintre jandarmi apăru în capul scării : 

— Să spargem uşa domnule comandant ? — întrebă 
năucit. | 

Sebestyen se răzimă de zid : 

— De ce s-o spargeţi ? — întrebă simțind că trebuie 
să facă moarte de om. 

— Au proptit-o pe dinăuntru... Laszlo strigă, câ nu 
iese pînă nu chemăm procurorul. Sînt şapte inşi acolo ! 

Ofițerul îşi pierdu răsuflarea : 

— l-aţi vîrît în beci peste cei din Cristeni ? — hor- 
căi năbușit. 

— Da, răsună glasul speriat al jandarmului. 

— Na, asta mi-aţi făcut-o, gemu Sebestyen. Veniţi 
sus porci de cîini ! 

Mina ofițerului lovi crunt obrajii plantonului care 
urcase scările pivniţei. Faţa acestuia se umplu de sînge. 

— De ce i-aţi virii laolaltă? — urlă Sebestyen. 
N-aveţi două ibeciuri ? Un car de dumnezei cu preces- 
tele pe prăjină, ticăloși ce sînteţi !... 

Sebestyen coborî întrun năduf scara. 

— Deschideţi uşa mişeilor, că vă-mpuşc pe toți! — 
strigă cu putere. Hei, jandarmi — se întoarse înălțîn- 
du-şi capul — veniţi aici, cu armele-ncărcate ! 

Din lăuntru se auzi glasul lui Laszlo Endre: 

— Sîntem şapte oameni închişi fără vină, Sebestyen. 
Ne poţi şi împușca. Nu ne clintim din loc. 

Ofiţerul tresări auzind vorbele acestea care cuprin- 
deau hotărîre nestrămutată. Totuși, nu se putea lăsa 
biruit. Ar fi însemnat să moară în propriul lui venin. 
Porunci deci jandarmilor să spargă ușa. Paturile ar- 
melor începură a izbi surd, ca într-un cosciug. Scîn- 
durile lovite cu putere se îrîngeau una după alta sä- 
rind ţăndări împrejur. Felinarul arunca șuvițe galbene 
de lumină în bezna închisorii, prin spărturile din ce în 
ce mai largi. Sebestyen își scosese revolverul din bu- 
zunar. Un jandarm aduse în grabă o lampă de car- 
bid, a cărei flacără vie, albă, umplu ungherele de pîl- 
pîiri violente. Uşa se desprinse, căzînd în fața ofițeru- 
lui. Lîngă peretele din fund se vedeau stînd grămadă 
cei şapte oameni. Între ei, Laszlo Endre. În dreapta lui, 
Niţu Lazăr. Incordat, cu ţepuşele bărbii în piept, îşi 
fărîma ura în pumni. Sebestyen nimeri drept în el, cu 
revolverul prins de ţeavă. Il pocni în frunte. Niţu se 
clătină scoțînd răget. Laszlo Endre se năpusti cu 
mîna-n pieptul jandarmului. 

— Lovește-mă pe mine, mugi crîşcîndu-și măselele. 
Loveşte-mă pe mine ticălosule, dacă-ndrăznești. 

Sebestyen se îndreptă de şale. Încercă să smulgă 
mîna lui Laszlo. Nu izbuti. 

— Ia laba că te-mpușc, horcăi înfundat. 

-— Depărtează-te de aici și se va lua singură, îi 
răspunse Laszlo. Ţine minte Sebestyen: după mine 

trebuie să împuşti sute de oameni. Noi ne mai întîi- 
nim... 

Vocea lui Laszlo avea un tremur ciudat, ca şi cum 
vorbele i-ar fi trecut gîlgfind prin sînge fierbinte. 

— Vrei să spui că intră în grevă derbedeii de la 
ateliere pentru tine? — scrîşni Sebestyen stăpinin- 
du-se greu. Făcuse un pas înapoi și se uita rătăcit îna- 
intea lui. Ochii îi lunecau pe feţele prinşitor, ca ochii 
de lup. N-au decît s-o facă... Le arăt eu grevă! Pînă 
nu isprăvesc cercetările nu ieşi de aici... Aşa să ştii... 

— Nu ies nici după ce le isprăveşti, răspunse Laszlo 
Endre neguros. Nu ies decît cu oamenii ăștia deodată... 
Asta s-o ştii tu... N-ai de isprăvit nici o cercetare... 
Dă-ne drumul... 

Sebestyen se rînji : 

— Nu mai e în tine nici măcar o scînteie de ungur, 
strigă răgușit. Ai decăzut ca o zdreanţă... Nu ţi-e ru- 
şine să ajungi din meşter ungur de frunte, la cot cu 
tilharii ăştia de valahi ? 

— Dacă-s tilhari, mi-e tot una, ori unguri ori ro- 
mîni, răspunse Laszlo Endre. Iar oamenii năpăstuiți 
iarăşi îmi sînt tot una, ori romîni ori unguri... 

Sebestyen îşi adună sprincenele. Se legăna pe pi- 
cioare, în cumpăna unor porniri întunecate. Mai sim- 
plu ar fi fost să-l omoare pe Laszlo, acolo unde se 
afla. Se întoarse pe călcîie înainte să-i ajungă gîndul 
la faptă. 

— Închideţi-l singur pe Laszlo! — porunci neaş- 
teptai jandarmilor. Vorbea sec, cu glas dedesubtul că- 
ruia se simţea clocotul unei vrăjmăşii ucigașe. Cei- 
lalți rămîn împreună !... 

Jandarmii se năpustiră furioşi în celulă să execute 
ordinul. Sebestyen urcă scările obosit, îngîndurat. 
Prin urmare... dacă făceau muncitorii grevă, Laszlo-i 
va scăpa din mini. Asta-i „politică“ înaltă. Adică: 
frică — cugeta intrînd în birou. Te pomeneşti că mișe- 
iul e într-adevăr în stare să-i tragă după sine și pe 
nemernicii din Cristeni ! Să mă oblige să le dau dru- 
mul... Asta ar fi una, care, mai bine să-mi îrîng sabia 
decît s-o văd în viaţa mea. Totuşi, era cu putință... 

O mai păţiseră şi alți jandarmi. Dar aceia nu erau 
din tagma lui Sebestyen... 

Un gînd mântuitor îi lumină mintea, desprînzîndu-se 
subit din ghemul atîtor griji, atîtor încurcături grele. 
Tresări simțind puţină uşurare în suflet. Strigă jan- 
darmul şi-i porunci să aducă pe cristeieni în cance- 
larie. Prinşii urcară scara, intrînd în birou. Era și 
Irimie Nan cu dînşii. 

— Pe ăsta duceţi-l înapoi la Laszlo, mormăi uitîn- 
du-se urît. [i găsesc eu ac de cojoc. leşind pe uşă, îm- 
pins de doi jandarmi, Irimie Nan auzi glasul lui Se- 
bestyen vorbind celor din Cristeni : 

— Voi mereţi la dracu” acasă... Trimit hîrtiile la tri- 
bunal ca să vă judece... Are să vă putrezească oasele 
în pușcărie... Hai, marş ! 

Irimie Nan zîmbi cu tristeţe, amestecînd în amără- 
ciune cîtă bucurie putea. 

— Le-a dat drumul cristeienilor, făcu intrînd de-a 
bușilea, repezit din spate, în beciul în care se afla 
Laszlo. 

Laszlo Endre, obişnuit cu întunericul, întinse bra- 
tele să-l sprijinească. Il apucă de mînă şi-l apropie 
de sine. 

— Le-a dat drumul ? — se miră îngîndurat. 

— Da... Am auzit cu urechile mele cînd le-a strigat : 
mereți acasă. 

— Hm, mormăi Laszlo. Bine că au scăpat... Oameni 
nevinovaţi. Jefuiți, batjocoriţi... Mă mir de Sebestyen... 

— Ce te miri ? 

— Că i-a trăznit prin minte să le dea drumul astă- 
seară... Pricepi de ce-a făcut-o 2 

Nan tăcu un răstimp. Apoi vorbi: 

— Pricep că n-a vrut să te lase nici pe dumneata, 
n-a vrut să-i lase nici pe ei să creadă că le-a dat dru- 
mul de teamă... 


Niţu Lazăr se înzdrăveni o leacă de cum îl cuprinse 
aerul tare al nopţii de vară. Cristeienii ieșiseră lovin- 
du-se unii într-alţii pe gangul cazărmii, îmbulziţi ca 
vitele la tăiere : 

— Hai, marş... repede... afară !... 

Iordan Buză făcu vreo zece paşi și se opri îndrep- 
tînd chemare spre Niţu, care o luase înainte. 

— Staţi o leacă mă Niţule, să-mi trag inima... 

Oamenii se opriră suflînd ca nişte betegi. Pierduseră 
în zece zile rostul răsuflării. Noaptea li se părea prea 
luminoasă, pîntecele lipite de spinare îi ţineau încovo- 
iați, 'gîrboviți. 

Niţu Lazăr îşi scoase pălăria, pipăind rana din col- 
tul drept al îrunții. Era năclăită în sînge. 

— Ce-i Iordane ? întrebă răguşit. Eşti ostenit rău ? 

— Ostenit Niţule... Ostenit şi bătrîn... Acuma sim- 
țăsc însă în mine rădăcină nouă... Cum ar crește din 
trunchi scorburos, ramură verde. Haideţi să mergem... 

Porniră, oprindu-se din nou în colţul uliţii. 

— Mă Niţule — reluă vorba Iordan Buză — uită-te 
sus... Uită-te și vezi puzderie de stele... Spunea unul, că 
sînt sfeşnice de aur în care ard făcliile cerului. Lumi- 
nează cina domnului, cînd binevoieşte a se ospăta... 
Au luminat şi aseară. Tot la cina domnului... Au lumi- 
nat şi alaltăseară... Luminează de cînd sîntem noi pe 
lume şi de cînd răbdăm... 

Oamenii se uitau cu ochii pierduţi în zarea nopții 
înstelate. Aa 

— Eu unul, Niţule — urmă a vorbi Iordan — mi-am 
făcut pînă ieri o socoteală în capul meu, stînd răzimat 
de zid în pivniţă... lar astăzi m-am întărit în ea... 

— Care socoteală, Iordache? — întrebă repezit 
Lazăr. 

— Intîi, că nu mai aştept nimic de sus, unde cina 
nu se gată în veac... Al doilea, că noi nu ne ducem, în 
sat pînă nu-i vedem slobozi şi pe cei doi oameni care 
ne-au scos din pivniţă. Pe Irimie și pe Laszlo. 

— Nu ne ducem, gemu crîncen Niţu Lazăr. 

Iordan continuă să se gîndească cu glas: 

— Mergem către marginea oraşului, la cîmp și ne 
aşezăm pe pajiște. E cald şi ne putem hodini. lar mâne 
dimineaţă, intrăm în oraş. Oameni ca Laszlo şi ca 
Irimie trebuie să se mai afle aici. Acolo unde lucră ei... 
Ne «ducem să-i vestim... Nu ne întoarcem în sat pînă 
nu-i vedem încă odată la ochi. După ce-i vedem, ne 
ducem... 

Niţu Lazăr clătină din cap şi-şi împinse pălăria pe 
ceafä, uitînd că-i rănit: 

— ordane, aşa să fie cum zici tu. Apoi, după asta, 
am şi eu o socoteală, care mi-am făcut-o în pivniţă. 
Cuget că am s-o duc la capăt... Haideţi să merem... 

Convoiul porni încet, pierzîndu-se în noapte. Plugarii 
din Cristeni pierduseră socoteala zilelor... Păreau a fi 
uitat că în ajun de sfîntu Ilie cade sorocul licitaţiei şi 
li se vînd pămînturile. 


VIII 


A doua zi la opt, lucrătorii erau în grevă. 

Filep umblase toată noaptea de colo-colo. Dimineaţa, 
cînd veniră oamenii la lucru, se urcă pe platforma 
unui vagon şi le vorbi. Cuvinte puţine şi îndesate, 
cum se vorbeşte între muncitori. Cei opt tovarăşi din 
comitetul de acțiune al mişcării pentru votul universal 
fuseseră cercetaţi de Filep la ei acasă. Ştiau ce trebuie 
făcut. În cîteva minute, lucrătorii erau grămădiţi în 
faţa atelierului. Sergentul de stradă, cu slujba în par- 
tea locului, nu știa ce să facă. N-avea plăcere să se 
ducă în oraş, nici să rămiie în gară. Acolo plecau 
chiar atunci două echipe de lucrători, să puie stăpt- 
nire şi să oprească trenurile în loc. Revizorii şi acarii, 
hamalii și oamenii de la magazii se uniră îndată, fä- 
cînd o apă. După ce-şi vîri deci o clipă nasul pe peron, 
sergentul se retrase grăbit şi se depărtă spre rîu, su- 
duind lumea asta în care omul nu mai ştie de cine să 
asculte : de cei care dau porunci, ori de mintea lui? 

Pancarda vopsită în alb, pe care era scrisă cu litere 
roşii cererea de eliberare a lui Laszlo, fusese pregătită 
din vreme, lucrătorii o scoseseră de sub scîndurile 
unde era dosită. Kocsis Sandor, omul lui Sebestyen, se 
strecură prin vîltoare, dispărînd. Chiar dacă n-ar fi 

fost să înceapă greva, încă trebuia să-și piardă urma. 
Cel puţin pînă scăpa de ochii lui Zosim Zbirlea, care-l 
căutau neodihniţi, îndată ce intrase în atelier. 

Sebestyen află din gura lui Kocsis că greva înce- 
puse. Înţelese că nu se mai mișcă un tren din gara 
Dejului. 

— De ce n-ai venit mai degrabă să-mi spui? — 
scrîşni către Kocsis Sandor, apropiindu-se cu pumnul 
ridicat. Kocsis se feri spre perete. Ii licărea în priviri 
ură înfricoșată. Ştia că în clipa aceea i se siirșea 
slujba. 

— Nu puteam veni înainte de a vedea ce au de 
gînd, cercă să lămurească. 

Sebestyen își stăpîni mînia. Se uita crunt, fierbea 
şi nu-şi era destul fui însuşi din pricina mîniilor adu- 
nate într-însul. 

— Au pornit spre piaţă ? — întrebă holbat. 

— Cred că da, răspunse Kocsis. 

— De mult? 

— Poate că la vremea asta au şi ajuns. 

Sebestyen urlă cîteva porunci. Se deschiseră uşi și 
năvăliră jandarmi. 

— Du-te înainte și vezi ce se-ntîmplă, răcni către 
Kocsis. Fă ce ştii, pune ochii pe ei şi să-mi spui care-s 
agitatorii. Să nu-ți scape unul... 

Era joi, tîrg de săptămînă în Dej. Ţăranii din îm- 
prejurimi veneau pe margini de drum, porniţi încă de 
cu noapte, fiecare cu marfa lui. Unii aduceau coşuri 
de nuiele, alții măturoaie cu coadă lungă, în sfîrşit se 
găseau și dintre cei cu ciubere şi cu vedrițe albe, ne- 
tezite frumos, purtînd cercuri de coajă de răchită. 
Curgeau apoi şirag nevestele plugarilor care aveau cîte 
o văcuţă, aducînd bulgări de unt, împăturiţi în foi de 
varză, brînză proaspătă învăluită în merindări umede 
și fructe mărunte de vară. Pentru două coroane adu- 
nau o săptămînă întreagă laptele şi-şi băteau pruncii, 
oprindu-i să-l guste. Treceau în sfîrşit gospodari fu- 
duli, foindu-se alături de neveste în jilțurile de piele 
ale căruţelor braşoveneşti. Îndărăt, în sireglele căru- 
telor care scîrțiiau sub povara sacilor plini, își bălăbă- 

neau picioarele slugi slăbănoage, cu mucuri de țigară 
în colțul gurii. 

Pe la nouă dimineaţa, piaţa Dejului forfotea de 
lume. Cârciumile erau pline, după feleşagul iarmaroa- 
celor. Lăutari bătrîni, care nu mai aveau ascultare în 
faţa orășenilor, cîntau din seripei sparte, plimbînd 
asupra strunelor arcuşuri strimbe, îmbredelite cu 
shoară, îmbătrînite şi lirînte ca şi dînşii. 

In toiul zarvei, apăru pe ulița dinspre gară un grup 
de muncitori. Erau ca la două sute de inşi. Veneau 
prin mijlocul străzii. Cei cîțiva sergenţi de oraş, care 
căscau gurile prin tîrg, întoarseră capetele mirați. 
Mulțimea din partea aceea a pieţei conteni vuietul, ne- 
dumerită. Muncitorii înaintau strigând: „Puneţi în Ji- 
bertate pe Laszlo Endre !“ Pe măsură ce pătrundeau 
în mișcarea bîlciului, freamătul negoţului se stingea ca 
o pînză de flacără la rădăcina căreia pătrunde apa. 

— Ce-o fi asta, lume dragă ? — se învîrteau de ici- 
colo muierile furnicate de nelinişte. Bărbaţi-şi făceau 
loc cu coatele, ieşind la priveală. Unii, de prin căruțe, 
se jimbau uitîndu-se chiorîş la convoiul de muncitori 
care se apropia de mijlocul pieţei. Cîteva trăsuri ho- 
dorogite se întorceau dinspre gară, aducînd domni ne- 
căjiţi, împresuraţi de geamantane. Vizitiii rînjeau stînd 
pe tronurile lor înalte, ca nişte împărați în zdrenţe. 

— Nu mai mere nici un tren, strigă unul dintr-înşii 
către sergentul care-l întreba spăimîntat ce se în- 
tîmplă. 

După asta se produse vălmăşag crîncen o jumătate 
de ceas. Se amestecară ţăranii cu muncitorii, arătînd 
o mirare cum mu se mai pomenise de cînd lumea. Se 
răspândiră îndată zvonuri, că au ieşit lucrătorii din 
ateliere să ceară pe unul dintr-ai lor, care zăcea la 
închisoare. 

— la te mită — se cruceau oamenii veniți de de- 
parte — ia te uită corajie ca asta... 'D-apoi muncitorii 
ăştia se înfruntă cu stăpînirea ! Măi fraților, să ştiţi 
că-i răscoală. 

— Tare i-ar plăcea învățătorului Codrea să-i vadă, 
îşi deteră cu părerea cîțiva din Cristeni. Te pomeneşti 

că-i scot de la închisoare şi pe ai noştri. Haidaţi mă, 
lîngă dinşii... 

Grămada de la «mijlocul pieţii sporea ca o apă în 
care curg din toate părţile piraie, făcîndu-și vad după 
ploaie. Strigătele răsunau desluşit şi puternic : 

— Vrem pe Laszlo Endre! 

Sergenţii de oraş dispăruseră ca atinşi de vrajă. 
Nu le plăceau asemenea întîmplări. 

În palatul prefecturii teama zvîcni de sub trufia 
înalților slujbaşi. Jos, la parter, îşi avea birourile 
luxoase subprefectul Kenderessy, preşedintele socie- 
tăţii vînătorilor din Dej. Sus se aflau încăperile de 
lucru și de odihnă ale domnului prefect, contele Adam. 
De cum răzbi zvomul pieţii în liniştea solemnă a pala- 
tului, subprefectul socoti de a sa datorie să-şi arate 
curajul şi credința faţă de mai marii lui. Porunci să 
se încuie uşile cele mari de la intrarea principală. Doi 
dintre sergenţii de stradă, care se refugiaseră grăbiţi 
între zidurile de cetate ale palatului, zăvoriră porţile 
grele de stejar ferecate în fier, răsuflînd uşuraţi şi 
jîmbîndu-se printre zăbrelele încîrligate, la forfota de 
afară. Scoseseră săbiile din teci şi se răzimau în ele 
cu hotărîre tare, că dacă se va întîmpla măvălire şi pu- 
hoi asupra prefecturii, să fugă prin porțile din dos. 
Domnul Kenderessy avea în cabinetul său, pe peretele 
din față, două puşti de vînătoare. Le cobori cu serio- 
zitate şi le puse pe masă spre a da curaj funcționarilor 
mari şi mici, care intrau la dînsul cercînd sfat, căutînd 
îmbărbătare. După ce-şi întări astfel cancelaria ca pe 
o redută, se uită pe fereastră şi prinse în priviri miş- 
carea din piaţă. 

— Blestemaţii ăştia vor agita ţăranii cu greva lor, 
mormăi înverşunat. 

S-ar îi întors bucuros să puie mîna pe una dintre 
cele două puşti şi să tragă în mulțime. Dar domnul 
Kenderessy nu dorea să treacă înaintea şefilor săi ie- 
rarhici. Nu s-ar fi cuvenit. Preferi să iasă din birou, 
spre a cerceta cum stau lucrurile în jurul portiţei din 
dosul palatului. Acolo se lovi nas în nas cu prim-nota- 
rul, care se nimerise de asemeni ca din întîmplare în 
preajma locului. 

Cei doi dregători se inloarseră îngrijoraţi, uitîn- 
du-se cu coada ochiului unul la altul. Nimic mai fi- 
resc decît să urce scările spre cabinetul contelui Adam, 
păşind umăr lîngă umăr, într-o solidaritate tăcută, care 
le da o fărîmă de curaj. Prefectul sta în dreptul fe- 
restrei ferindu-se să fie văzut din stradă. In jurul lui 
se îndoiau de şale, ca miște făclii ţinute la căldură, slu- 
jitorii cabinetului, în frunte cu secretarul. Din piață 
răbuineau strigăte îndărătnice : 

— Daţi libertate lui Laszlo Endre! 

O pancartă purtînd înscrisuri cu litere roşii era 
ridicată pe braţe, drept în faţa palatului. Se putea citi 
desluşit : „Nu pleacă nici un tren, pînă nu se întoarce 
Laszlo la atelier.“ Prefectul aruncă o privire în jurul 
său. Fierbea ca un om de rînd. Îi dăduse ordin lui 
Sebestyen să-l lase liber pe Laszlo îndată ce ailă că 
lucrătorii intră în grevă. Ofiţerul de jandarmi avea 
spioni destui la ateliere, putea îi informat la timp. De 
ce nu-i executase porunca ? O noapte era de ajuns ca 
să „stea de vorbă“ cu acel socialist blestemat. Dimi- 
neaţa trebuia să-l puie în libertate. Cum îndrăznea să 
ia măsuri de capul lui, cînd superiorii avuseseră grijă 
să-i dea ordine la timp ? De unde putea înţelege unul 
ca Sebestyen, cînd trebuie să lovească de-a dreptul, 
cînd ca din greşeală, şi care e momentul politic al unei 
represiuni sîngeroase ? Contele Adam se gîndea tul- 
burat, nehotăriît... Nu dorea să fie cel care face înce- 
putul vărsării de sînge. După cît pricepuse, guvernul 
prefera să stropească cu sînge străzile Budapestei, în 
caz că muncitorii nu se astîmpărau. Lovind căpeteniile 
centrale, lovea creierul mişcării întregi... Așa era înţe- 
lept... lar Sebestyen îi făcea asemenea surprize crîn- 
cene... Ei da, o unealtă e bună pînă cînd nu trece din- 
colo de marginile ei însăși... Îndată ce trece, săvîrşeşte 
măgării... 

Intre timp omul lui Sebestyen, Kocsis Sandor ieşise 
prin dosul grădinilor din localul jandarmeriei ho- 
tărît să nu se mai întoarcă niciodată. Întîlni un ser- 
gent care venea în salturi să vestească pe Sebestyen, 
din partea domnului șef de poliţie, să plece imediat, 
în pas alergător, cu jandarmii în piaţă. Kocsis trecu 

grăbi! pe lingă el, chibzuind ce are de făcut. Cuminte 
ar fi fost să fugă din oraş, pe drumul cel mai scurt. Dar 
n-avea bani la dinsul. În piaţă era zi de tirg. Gre- 
viştii vor provoca vălmăşeală şi poate se ivea un... 
noroc. Se îndreptă deci zorit către mijlocul oraşului. 
Ajunse la timp ca să vadă cum vin muncitorii stri- 
gîndu-și vrerea. Îi privi oarecum mirat, dosindu-se 
prin mulţime, cu un fel de nostalgie, ca o muscă de 
gunoi care ar vrea să lie albină în potirul unui tran- 
dafir. Simţi ură neputincioasă împotriva lor, ca şi cum 
ei ar purta vina că nu putea fi între dînşii. Impins de 
mişcarea mulţimii şi de curiozitate, se vîrî spre inima 
picţii. Atunci îl zări Zosim Zbiîrlea. Ochii li se întil- 
miră o clipă; Kocsis își pierdu vederea sub puterea de 
flacără a privirii pline de mâînie măpraznică ce i se în- 
fipsese în creier. În aceeași clipă, Zbirlea făcu cîteva 
salturi și i se înfipse în grumaz. Il zmulse de pe pi- 
cioare, ridicîndu-l ca pe un sac, apoi îl izbi de pămînt 
răcnind înfricoşat. Sări asupra lui să-l strivească, dar 
lucrătorii îl împresurară cu braţele, luîndu-l între 
dînşii. Cîţiva ridicară din pulbere trupul căzut în ne- 
simţire, scoțîndu-l din mulțime. 

Prefectul îşi cerceta chiar atunci colaboratorii. Do- 
rea să vadă un obraz, o privire bărbătească, hotărită, 
aștepta un cuvînt răspicat. Se uită pe rînd la oamenii 
din jurul lui. Intîlni ochi vicleni, rugători, neliniştiți, 
care căutau aceleaşi îndemnuri la dînsul. În acea clipă, 
Kenderessy strigă înspăimiîntat : 

— Dumnezeule! — au început să omoare ! 

Strigătul trecu prin cei adunaţi în cabinet, ca o fla- 
cără. Obrazurile luară înfățișări de ceară, întorcîn- 
du-se ca sub poruncă spre contele Adam. Nu părea a 
fi mici dînsul mai în putere, cu toată ţinuta mepăsă- 
toare şi rece pe care o arăta de obicei, făcînd pe en- 
glezul. Se apropiară cu toții de fereastră, întinzîndu-şi 
grumazurile. Cîţiva muncitori ridicau din mijlocul väl- 
măşagului pe Kocsis care-și bălăbănea capul şi mîi- 
nile ca un mort. Alţii smulgeau cu greutate din vîl- 
toare pe Zbirlea. Acesta se zbătea între dînșii, avînd 
chipul întunecat şi părul vîlvoi. Cămașa-i era sfişiată, 

își 'aplecase barba în piept şi se uita în dreapta şi în 
stînga nepotolit. 

Prefectul Adam îşi da seama că în acel ceas se pune 
în cumpănă nu numai autoritatea statului, ci şi faima 
lui de bărbat înzestrat din leagăn cu darurile ştiinţei 
stăpânirii poporului. Zărise pălării cu pene de cocoş 
în marginea dinspre răsărit a pieţii, ceea ce însemna 
că puterea represivă intra în acţiune de capul ei. De- 
tunară focuri de armă, vuietul pieţii se curmă dintr-o- 
dată şi mulțimea rămase pe loc într-o nemişcare stra- 
nie, asemeni unei uriaşe sculpturi de piatră în relief. 

— Nădăjduiesc că jandarmii n-au să facă o baie de 
sînge sub ochii mei, izbucni clătinat în toate ale sale 
contele Adam. Domnule subprefect Kenderessy și dom- 
nule prim-notar, ieşiţi numaidecît în piaţă. Luaţi con- 
ducerea acțiunii. I-am dat ordin lui Sebestyen încă de 
ieri, să-l puie în libertate pe Laszlo Endre. Ce-i scan- 
dalul ästa? Vreţi să ajungem de pomină în lume? 
Plecaţi ! 

Cei doi s!ujbași năduşiră pe loc, simțind într-înşii 
gînduri ucigaşe față de stăpînul care era atît de viteaz 
înapoia zidurilor. Se desprinseră cu fălcile încleştate, 
urmaţi de priviri în care tresălta bucuria celor care rä- 
miîneau la adăpost. Sergenţii de la poarta principală 
dispăruseră de cum pălrunsese la dînşii ecoul focurilor 
de arme. Nu se afla acolo decît un bătrîn aprod, care 
privea liniştit, cu nasul lipit de ferestruică întâmplările 
din piață. 

— De bună seamă că-i mai cuminte să mereţi să 
staţi de vorbă cu oamenii, făcu moşneagul oarecum 
necăjit, deschizînd poarta. 

Subprefectul îl privi crunt. Era întîia oară în viaţa 
lui că aprodul îndrăznea să-i vorbească şi încă în ase- 
menea fel. Grupul de jandarmi, cu armele în mîini, 
ca şi şeful poliției, împresurat de sergenţi, ajunsese 
în mijlocul pieţii. Kenderessy îşi revenise. Se încingea 
într-însul vechea mînie înverşunată împotriva oameni- 
lor care îndrăzneau să-și ridice din nou capetele. Bine 
că era de faţă Sebestyen. Puști încă erau destule. 

Sebestyen vedea că primejdia-i mai mare decît şi-o 

închipuise. N-avea dreptate contele Adam să-l creadă 
prost. Se ameslecaseră țărani printre muncitori, fre- 
măta încurcătură de bărbaţi şi de muieri. Prefectul pof- 
tea stropşeală dar şi pace, mulțimea-i deschidea drum 
fără. opunere, deci n-ar fi avut motiv să tragă în carne 
vie. Toate se încurcau în ițe care nu se puteau desface 
decît vîrînd baioneta în cîteva pîntece. Trăsese focu- 
rile de armă în vînt ca să-şi vestească sosirea; acum 
venea rîndul baionetelor pentru care nu trebuia să 
facă somaţiile „legale“. Nu era glumă. Guvernul va 
tuna şi va fulgera. 

Muncitorii din rîndul aşezat în faţă, cerură sub- 
prefectului Kenderessy eliberarea lui Laszlo Endre. 
Inaltul funcţionar, proptit cu spinarea în jandarmi 
şi avînd alături pe şeful poliţiei, o luă de sus: 

— Voi ştiţi foarte bine că acela care calcă legea 
trebuie să răspundă, le întoarse vorba mînios. 

— Laszlo n-a călcat nici o lege! — strigară mun- 
citorii. 

Ţăranii dimprejur ascultau cu gurile căscate. Li se 
uscaseră gîtlejurile de atîta încordare. 

— Asta o judecăm noi! — ridică glasul suprefec- 
tul. N-avem cu Laszlo nimic... Isprăvim cercetarea şi-l 
dăm drumul... Dar nu cînd poitiţi voi... 

— Bine domnule, răspunse dintre muncitori Filep 
Agoston. Bine-i şi aşa. Dar nici trenurile nu se vor 
mişca din loc cînd poltiţi dumneavoastră, ci cînd le 
vom da drumul noi. 

Sebestyen tresări. Kenderessy şi cei din jur se în- 
gălbeniră. 

— Aici s-a întîmplat o crimă, făcu răguşit omul le- 
gii, schimbînd vorba. De asta veţi răspunde. Unde-i 
făptaşul ? 

Filep avu un moment de îndoială. Subprefectul îl 
simți numaidecît. Atunci păşi de alături, cu hainele 
în zdrenţe, uscat ca o iască ce arde potolit pe din- 
lăuntru. Zosim Zbîriea, tovarășul de odaie al lui Iri- 
mie Nan. 

— Eu l-am lovit domnule, zise încet. 

Ochii slujbașilor scînteiară. Sebestyen păși instinc- 
tiv înainte. 

— Aha! crîşni triumfător subprefectul. Omoriţi oa- 
meni ziua în amiaza mare ! Unde-i victima ? Împrăş- 
tiați-vă îndată ! Aci a curs sînge... 

Filep deschise gura să vorbească. Mulțimea ajunsese 
la o stare de încordare nesuferită. Trebuia să ples- 
nească undeva o coardă. Tăcuseră alăutele în pragul 
cîrciuunilor, se oprise tîrgul în loc, nimeni nu se mişca, 
întreaga piață încremenise parcă fără suflare... Nu se 
auzea decît fornäitul cailor legaţi de şireglele căruţe- 
lor, culundaţi cu boturile în fîn. 

Zosim Zbiîrlea reluă cuvîntul mai înainte ca Filep 
să scoată o vorbă. Purta pe obraz un zîmbet care-i 
înflorise atunci, din întunecările vieţii fără grai. Acum 
avea prilej să-i arate lui Irimie Nan că ştie să-şi ia 
răspunderea greşelii pentru care au căzut la închisoare 
el şi Laszlo Endre. 

— Eu am lovit domnule, zise din nou... Asta-i altă 
socoteală... 

— Ce fel de socoteală? Ce fel de socoteală? — 
strigă subprefectul mădăjduind să poată încurca oa- 
menii. 

— Nu aşa domnule, n-o lua aşa iute, se îndîrji 
Zosim Zbînlea. Eu nu pricep ce vrei dumneata. Am lo- 
vit un om de nimic. Un ticălos. Sînt aicea şi răspund... 
Dacă-l mai întîlnesc odată... 

— N-a murit? — întrebă aspru, dar oarecum dez- 
amăgit subprefectul. 

Printre jandarmi, pătrunse îndărătul subprefectului 
notarul prefecturii. Venea încruntat și grăbit. 

— Domnul prefect ordonă să puneţi capăt numai- 
decît pertractărilor, îi şopti la ureche. Daţi poruncă să 
fie eliberat Laszlo... 

Subprefectul se întunecă la chip. E uşor să dea dom- 
nul prefect ordine din palat... Mai bine şi-ar aduce o 
leacă masul aici... 

— Daţi drumul lui Laszlo Endre! — strigă atunci 
Filep cu putere. Eliberaţi-l din închisoare ! 

Mulțimea tresări. O sută de glasuri vuiră îndată: 

— Vrem pe Laszlo Endre! 

Freamătul trecu prin oameni, răspîndindu-se pretu- 
tindeni. Cei de pe margini se îmbulziră în față. Stri- 

gau acum şi țăranii şi femeile, avînd obrazuri aprinse, 
ca şi cum ar fi scăpat din strînsoare. 

Slujbaşii statului şi paznicii ordinei publice se miş- 
cară meliniştiți. Subprefectul se uita la Filep, strîngîn- 
du-şi fălcile. 

— Laszlo Endre va fi eliberat. Cercetările vor con- 
tinua... Acest criminal trebuie însă arestat — se în- 
toarse către Sebestyen arătînd cu capul pe Zbiîrlea. 

Filep interveni dirz : 

— Nu-i nevoie să fie arestat... N-a omorît pe ni- 
meni... Pentru lovitură va răspunde la tribunal... Il cu- 
noaştem... E muncitor... Ori plecăm toţi, ori.nu pleacă 
nimeni de aici. j 

Subprefectul chibzui încruntat. Notarul mai încercă 
să-i spuie ceva la ureche, dar îl îndepărtă cu mîna 
enervat. 

— Imprăştiaţi-vă şi reluaţi lucrul, hotărî scurt. 
Dacă într-un ceas sînteţi la datorie, Laszlo va fi eli- 
berat... Dar numai după ce pleacă trenul... 

— Chiar dimpotrivă, domnule suprefect, răspunse 
Filep cu glas înalt. Noi nu ne ducem de aici nici un 
pas. Aşteptăm pe Laszlo, în liniște. După ce vine între 
noi, lucrul începe fără zăbavă şi trenul pleacă... Aşa 
e tovarăşi ? 

— Aşa e, aşa el — strigară cu putere lucrätorii. 
Subprefectul își mușcă buza. 

— Garantezi că va fi ordine ? — întrebă înverşunat, 
uitîndu-se în ochii lui Filep. 

— Garantez, răspunse acesta cu seriozitate. Dacă 
se întoarce Laszlo într-un ceas şi-i mevătămat, garan- 
tez. Dacă nu, vom vedea. 

Subprefectul îşi plimbă ochii roată, obosit. Cineva 
strigă din mulţime : 

— Trăiască votul universal ! 

Muncitorii vuiră : 

— Trăiască ! 

Cîţiva trecuseră în față, îmbulzindu-se în jurul lui 
Filep și a lui Zosim Zbirlea, care se cufundau încet în 
mijlocul oamenilor. Subprefectul se întoarse și porni 
spre prefectură. Şeful poliţiei şi comandantul jandar- 
milor îl înconjurară, cerînd dispoziţii. 

— Toate forțele vor face front în fața palatului, 
mormăi către dinşii. Domrtivd“Sebestyen ! — se adresă 
ofițerului, — du-te şi dă-i ditutul acelui bandit. 

Sebestyen voi să zică ceval"dar fu oprit cu un gest 
scurt. Se poticni arîșnind din măsele şi-şi ridică ochii, 
suduind cîţi dumnezei bătrîni în cer şi pe pămînt, apoi 
plecă să execute porunca. 

Lumea din piață se așeză ca în tabără. Nimeni 
n-avea zor să tîrguiască, nimeni nu se clintea din loc. 

— Asta-i întîmplare care nu s-a pomenit de cînd 
mă aflu în viață, se mira unul din Cristeni. Te pome- 
nești că-i slobozesc şi pe ai noştri... Am auzit că-i şi 
Irimie Nan acolo. 

— Eu unul cuget că într-o jumătate de ceas am 
putea ajunge sus în odăile cele mari ale prefecturii, 
făcu altul, măsurînd din ochi puterile mulțimii. 

Vorbind, rămase cu gura căscată: printre oameni 
apăruseră chipurile cristeienilor închişi, în frunte cu 
Niţu Lazăr şi cu Iordan Buză. Se zbăteau să-și facă 
loc fi la mijloc. Păreau nişte vedenii ieşite din mor- 
mînt. 


IX 


Oraşul Dej continua să fie tulburat de greva care 
izbutise să smulgă pe Laszlo Endre şi pe ortacul lui, 
un ţăran romîn din Cristeni, cum spuneau cei infor- 
maţi, din mîinile lui Sebestyen. Asta era de mirare, 
deoarece ofițerul de jandarmi avea faimă veche şi răs- 
pîndea pretutindeni teamă. Se simţea în viaţa orăşe- 
lului ceva ciudat, nelămurit, dar de ajuns de surprin- 
zător ca să dea de gîndit, ori să stirnească neliniști 
felurite în cei mari, ca şi în cei mici. Vorbind în pilde, 
am putea spune că domnii trăiau într-un fel de stin- 
jenire ca şi cum aerul pe care-l respirau s-ar fi împu- 
ținat, ca și cum saloanele s-ar fi îngustat dintr-odată, 
ca şi cum i-ar fi strîns hainele şi ghetele, iar mîncă- 

rile ar fi devenit sălcii. Im acelaşi timp, sărăcimea 
prinsese oarecare îndrăzneală, întocmai ca aprodul cel 
bătrîn de la prefectură, pare nu se mulțumise să dea 
subprefectului sfaturi, ci îl mai şi agrăi la întoarcere 
mormăind : „Lumea-i mecăjită şi nu mai poate răbda, 
domnule“. ] 

Între aceste împrejurări, pregătirile pentru adunare 
din Salca trecură în faza cea mai înaltă. Telegramele 
zbîrniiau chemînd bărbaţii de seamă să binevoiască a 
se afla de faţă. Doi slujbași ai băncii „Şomeşana“ ple- 
cară cu trenul, unul la Sibiu ca să déa de ştire mari- 
lor oieri din Sălişte şi din Poiana, altul la Hunedoara 
şi la Timişoara, unde foșgăiau vestiți negustori de vite 
stăpîni ai satelor şi ai tîrgurilor, că domnul președinte 
Vancea dorea numaideciît să stea de vorbă cu dînşii. 

Întîmplările din oraş fuseseră dezbătute şi comen- 
tate la bancă, unde Vancea prezidă şedinţa consiliu- 
lui de administraţie. N-au lipsit unele cuvinte răută- 
cioase — un adevărat atac perfid — din partea avo- 
catului Tăutu care s-a mirat cu viclenie că băiatul di- 
rectorului Todericiu a putut nimeri tocmai în familia 
lui Laszlo Endre, unde a pătimit urmări atît de ne- 
plăcute. El, ca prieten sincer, le deplîngea din toată 
inima. 

Atît Vancea cît şi Todericiu simțirä veninul aces- 
tei amicale mușcături de şarpe. Tăutu cercase să pro- 
tejeze doi negustori în pragul falimentului, sprijinin- 
du-le cererea de credit la bancă. Fusese refuzat şi 
acum se răzbuna. 

Părintele protopop Crişan care, precum am mai 
spus, avea duh foarte ascuţit şi foarte pătrunzător, le- 
gănînd cumpăna vieţii în mîinile sale albe şi grăsune, 
socoti de cuviință să intervie. Sfinţia sa citise pe obra- 
zul preşedintelui, ca şi pe acela al lui Todericiu, liniş- 
ștită încredere într-înşii, şi un fel de trufie ca după bi- 
ruință. Pricepuse deci că întîlnirea a doua a preziden- 
tului cu prefectul Adam, despre care vorbea oraşul 
întreg, adusese pace și înţelegere roditoare. De ase- 
meni aflase că necazurile lui Todericiu cu Pralea mu- 
viseră lovite de fulger nevăzut și că directorul era 
deasupra mîhnirilor, ca o mireasă care a trecut cu 

bine peste cele dintîi ceasuri de conviețuire cu un 
mire brutal și nedorit. De aceea-și înălță glasul pu- 
ternic, îndată ce Tăutu — om invidios şi îngîmfat — 
îndrăznise a merge prea departe, făcînd aluzie şi la 
pricina cu oamenii din Cristeni, în care chipurile ban- 
ca ar fi avut un rol deochiat. Sfinția sa fiind membru 
în consiliul de administraţie al băncii, ca și Tăutu, 
pofti să i se dea cuvîntul, se ridică şi puse lucrurile la 
locul lor. 

— Sîntem cu toții romîni şi prieteni, zise cu încre- 
dințare gravă în glas. Deasupra noastră priveghează 
cu înțelepciune venerabilul nostru prezident Vancea, 
căruia domnul dumnezeu să-i hărăzească încă ani 
mulţi şi fericiţi. Bine face că priveghează. Nu sînt de- 
cît puţine zile de cînd orașul nostru şi noi înşine am 
trecut prin ceasuri grele pe care ni le-au căşunat 
muncitorii ajutaţi de oameni fără frica lui dumnezeu, 
fără suflet. In asemenea împrejurări, cînd se pune în 
cumpănă liniștea şi agoniseala noastră cea trudnică, 
greu îmi vine a vedea că nu stăm umăr lîngă umăr, 
cum s-ar cuveni. Am aflat că între tulburătorii din 
piață au fost şi romîni. Aceasta trebuie să ne cutre- 
mure şi să ne pună pe gînduri. Să strîngem rîndu- 
rile cel puţin noi care ne aflăm la conducerea poporu- 
lui. Sînt semne de sminteală în lume. Sint şi valuri 
ale tinereţii. Sminteala trebuie călcată în picioare. Cel 
care se ridică răspîndind vorbe de ocară contra noas- 
trä, a conducătorilor, trebuiesc înlăturați. Nu putem 
răbda ca oameni de onoare, fruntași între fruntaşi, 
cum este domnul director Todericiu să fie tîrîți în bîr- 
feli. De aceea eu propun să-i votăm chiar acum încre- 
derea. noastră întreagă tocmai spre a înfrunta şi pe 
calea aceasta vrăjmăşia care-şi înalță prea semeţ 
capul. Iar spre cele tinerești să întoarcem priviri bune 
şi inimi înţelegătoare. Aud că domnul prezident a ve- 
nit de la Viena cu răspunsuri care ne umpiu de fală și 
de mulţumire. Anumiți tineri din oraşul nostru vor 
lua calea unei vieţi strălucite. Aceasta va fi spre binele 
neamului. Anii trec. Nu e departe ziua când aceşti ti- 
neri vor coborî în mijlocul celor de aici, împodobiți de 
mărire. Să ne unim prin urmare spre a birui rătăcirile. 

Poporul romîn nu va ieşi de sub îndrumarea fruntaşi- 
lor săi, cîtă vreme ei înşişi nu se vor acuza unii pe al- 
ţii. Banca noastră merge din ce în ce mai bine. Ra- 
portul pe care l-am auzit cu toţii, arată o lărgire a 
sferei de activitate ; conducerea merge cu curaj în mie- 
zul afacerilor şi prin aceasta avuţia poporului spo- 
reşte. Biserica, școala și instituţiile economice înilo- 
ritoare sînt ziduri pe care nu le vor dărîma nici pute- 
rile iadului, mici socialiștii lui Laszlo Endre, care 
cred că vor Ñi luați în seamă cu străşnicie de autori- 
tăți. Nu avem a ne amesteca în pricini ca aceea din 
Cristeni. Acolo sînt năcazuri ca în tot locul unde po- 
porul e prigonit de unguri. Pentru că dragii mei, po- 
porul nostru trebuie să înţeleagă această tristă rea- 
litate. Orice aparență ar avea necazurile lui, sursa 
adevărată a suferințelor este prigoana ungurească. 
Aici trebuie să-l îndrumăm să caute buba şi nu în în- 
tîmplări fără însemnătate, care sînt pînă la urmă tot 
rodul împilării noastre... Afară de asta, socot că nea- 
mul nostru cîştigă mai mult în vază printr-o moşie 
puternică romînească decit prin mulțimea țăranilor 
sărmani. Acesta e un punct de vedere superior pe care 
trebuie să-l sprijinim. Domnul avocat Tăutu, poate ar 
dori să săvîrşim la bancă fapte miloase, cu unii ori 
cu alţii. Acelea le săvirşim la biserică, predicînd cu- 
vîntul domnului. De asemenea le poate săvîrşi și dîn- 
sul în biroul avocaţial al domniei sale. Mă miră că 
nu le săvirșeşte, căci pe unde mă duc, vizitînd satele, 
aud despre licitaţii, despre case și pămînt care sînt 
vîndute chiar de către domnia sa... Aicea se joacă 
banul nostru, al acţionarilor. Nu l-am vîrît în acţiuni 
spre a-l pierde, ci spre a-l înmulţi. Nu l-am încredin- 
tat direcțiunii spre a-l risipi la faliţi, ci spre a scoate 
dobîndă de la cei care au acoperire. Cine vrea să fie 
darnic, poate începe dărnicia singur. N-are decît să 
deschidă pîrtie. Îndată ce-l vom vedea pe domnul avo- 
cat Tăutu că păşeşte înainte, ne vom gîndi şi noi să-l 
urmăm... 

Părintele Crişan dovedi încă odată prin cuvintele 
sale înțelepte că e bărbat cu scaun la cap și pe deasu- 
pra are curaj în ceasurile cele mai îndoite. Conduce- 

rea băncii se resimţi de încredere ca de apă tămădui- 
toare... Prezidentul hotărî în sinea sa să-i facă proto- 
popului parte din cîştigurile viitoare, aşa cum merita 
şi cum de bună seamă sfinţia sa mirosise că poate aş- 
tepta. lar directorul Todericiu se smulse energic din 
toate grijile de taină, îndărătnicindu-se să ţie licitaţie 
împotriva celor din Cristeni, fără nicio altă amînare 
spre a contribui astfel, prin moşia lui, la vaza neamu- 
lui romînesc. . 


După amiază, prezidentul Vancea întocmi progra- 
mul adunării de la Salca. Avînd de povestit cu Ale- 
xandru Valea-Văleanu şi cu fruntaşii care vor veni 
încă în preziua adunării, trebuia să plece dimineaţa în 
zori, să treacă pe la moşie. iar spre prînz să ajungă 
la reşedinţa lui Alexandru Valea. Todericiu putea să 
plece la drum, laolaltă cu părintele protopop Crişan 
şi cu ceilalţi intelectuali din Dej, mai tîrziu. 

— Nu ştiu ce să fac cu băiatul, maşule, se necăji 
directorul după şedinţă şi după ce luă cunoștință de 
toate cîte avea de împlinit. De vindecat, s-a vindecat. 
Iese cîte puţin la plimbare, doctorul spune că-i sănă- 
tos tun... 

— Apoi cată să şi fie, răspunse Vancea. Altfel nu-l 
vor primi în şcoală. 

— De asta nu trebuie să avem grijă, naşule. E tare 
ca un munte, se foi Todericiu. Dar nu vrea să vie la 
Salca. Zice că-i e teamă să nu-l scuture trăsura... 

— Asta poate să fie adevărat finule, făcu în doi 
peri naşul. 

Se lăsa bucuros păgubaş de prezenţa tinărului 
protejat, care avînd o leacă de serînteală la cap, putea 
căşuna cine ştie ce supărare prin vorbele lui nechib- 
zuite. Se va înţărca în şcoală de toate prostiile; deo- 
camdată, mai bine să stea deoparte. 

— Atunci are să rămînă singur aici, zise Todericiu 
întunecat. Eleonora vrea să meargă cu orice preţ la 
adunarea din Salca. 

— Se înţelege că trebuie să meargă ! — întări pre- 
zidentul, oarecum mirat că mai încape vorbă. Femeia 
romînă mu poate lipsi din mijlocul luptelor naţionale... 

Todericiu se uită într-o lature. „Dă-le dracului de 
muieri, dacă trebuie să se ducă la luptele naţionale 
cu pat cu tot“ — cugetă scîrbit. 

— Aşa e, răspunse moale, după care oftă cu îndo- 
ială : Nu pot să alung grija că Toderiţă se va întîlni 
iarăşi cu fata lui Laszlo... 

Prezidentul îl linişti : 

— Să nu exagerăm lucrurile finule. Dacă vrea s-o 
vadă, are s-o vadă. Nu poţi sta să-l păzești. Peste 
trei săptămîni băiatul pleacă. Incep vizitele medicale 
şi examenele de primire. De aici pînă la Triest nici 
pasăre măiastră nu-l ajunge... Cu Laszlo, văd că lumea 
a cam luat-o razna... La Budapesta, eu voi pune şi 
chestiunea grevelor şi a răzmerițelor socialiste... Dacă 
mişcarea se umilă, guvernul va întîmpina pacoste în 
caz de război... Socialiştii strigă în Germania şi în 
Franţa și în Rusia, că se împotrivesc războiului... O 
să vedem noi... Astupă Simioane grijile şi caută să 
ieşim obraz curat cu adunarea. Spune-i încă odată pro- 
topopului că va vorbi poporului aşa cum ne-am înţeles. 
Am făgăduit guvernului ce am făgăduit şi doresc să 
mă ţin de cuvînt. Nu uita hîrtiile care ne trebuiesc pen- 
tru negustorii pe care i-am chemat. Eleonora se poate 
odihni la mine după adunare, dacă-i obosită... Te las 
cu bine... 


X 


In ajunul adunării, oaspeţii mai de seamă sosiră 
pe rînd la conacul lui Alecu Valea ocupînd încăperile 
cu destulă forfoteală şi umblare fără rost. 

Valea era de felul lui om cu oarecare haz. Știa să 
întoarcă adeseori vorba dintr-o lature într-alta, aşe- 
zînd lucrurile delicate, care puteau duce la ceartă şi 
amărăciune, pe făgaşul glumelor. Fireşte, se întîmpla 
de multe ori să calce — cum se zice — în străchini, 
căci hazul e ca doftoria : trebuie să fie folosit cu mä- 
sură şi cu îndemînare. Cumpăna aceasta fină lipsea 
însă din inventarul spiritual al domnului Valea. Sigur 

este că văzînd cum se prefäcea conacul de la Salca în 
tabără, ar fi găsit cîteva observaţiuni vrednice de tre- 
cut în anecdotă, dacă... dacă acest conac n-ar fi fost 
al lui. Aşa cum se înfățișau treburile însă, îi venea 
să le spună de la obraz celor mai mulţi dintre oaspeți : 
măi fraţilor, șederea voastră în casa mea mă onorează, 
dar plecarea cît mai în grabă mi-ar face plăcere. Intr- 
adevăr, conacul era de nerecunoscut după scurtă tre- 
cere de vreme de la intrarea celor mai mulţi dintre 
musafiri. Văleanu privea mîhnit cum i se tăvăleau bu- 
nătate de covoare, cum se încărcau mesele de mahon 
cu geamantane şi prosoape, cum se prefira cenușa de 
țigări asupra cristalelor şi a broderiilor ca după nă- 
vălire de oşti. Se pătrunse de spiritul înalt al jertfei 
pentru cauza națională şi chibzui în fugă cît are să 
coste buclucul acesta, pentru care prezidentul urma să 
încuviințeze despăgubiri din fondurile politice. 

Veniseră : doctor Aurel Vlad avocat de la Orăștie, 
doctor Ilie Belea de a banca „Albina“ din Sibiu, doc- 
tor Chirtop avocat de la Cîmpeni, doctor lanci Pop 
avocat de la Alba lulia, doctor Aurel Lazăr avocat 
de la Oradea, doctor Cosma avocat din Timişoara, 
venerabilul vicar doctor Aciu de la Satu Mare, doctor 
Dubleşiu avocat de la Hunedoara, doctor Savu pro- 
topopul de la Turda, doctor Patiţia, avocat, — în sifr- 
şit oameni de bază din toate colțurile Ardealului şi 
din Banat, proprietarii de moşii şi de bănci de la unul 
pînă la altul, laolaltă cu sfinţitele obrazuri care nu 
se aflau mai prejos în bună stare. Veniseră şi doctor 
Iancu Frăţilă din Hălmaş, împreună cu doctor Caius 
Barbu de la Lugoj, reprezentînd tineretul de aur al 
Transilvaniei. 

Cînd intră preşedintele Vancea în conac, oaspeții 
erau la masă. Ar fi, se înțelege, greşit să creadă cineva 
că se servea prînzul ori cina. Nu căzuse înserarea. Nu 
erau ceasurile obișnuite ale îndestulării, dar buna tra- 
diție pretindea ca în asemenea prilejuri să se aştearnă 
masa înainte de sosirea oaspeţilor, iar mîncările şi 
băuturile să curgă tără contenire pînă la plecarea lor. 
Prezidentul fu primit cu plecăciuni şi urale care-i că- 

zură bine. Zîmbea cu un fel de prietenie stăpînită, cum 
se cuvenea rangului său. 

— Ştii că a venit şi Gheorghe Paloş de la Deva? 
— îl informă bucuros Aurel Vlad, iscodindu-l cam 
stăruitor din priviri. 

Paloş era cel mai de seamă negustor de vite din 
partea Hunedoarei și a Aradului. 

— A venit şi dînsul? — se prefăcu Vancea mirat. 
Apoi e bine să vie cît mai mulți oameni de frunte la 
adunare, încuviinţă privind într-o latură şi surizînd 
acrişor. 

Aurel Vlad pricepu că preşedintele tăinuieşte o afa- 
cere. Nu-i nimic, cugetă liniștit, îl apuc eu pe Paloş... 
La urma urmei mă mir că Vancea se ascunde de mine, 
gîndi mai departe, uilîndu-se după el cu îndoială. 

Slugile şi slujitoarele începură a aduce friptură rece 
de vițel, salam de Sibiu, brînzeturi, sardele, şuncă — 
bunătăţi de-a valma, încărcînd masa lungă la care pu- 
teau ospăta guri cît de multe. 

Fruntaşii se nimeriseră mîncăcioşi și cunoscători ai 
bucuriei vinului. Nu din întîmplare, cum ar putea crede 
cineva. Știut este că la asemenea adunări nu se oste- 
neau decit iubitorii de bancheturi, culegătorii de vo- 
turi şi unii care dobîndeau foloase de pe urma întîl- 
nirii cu prieteni din aceeaşi tagmă. Se potrivea ade- 
seori ca toate aceste virtuți să reazime cu putere în 
fiecare dintre cei de față, adică toți deopotrivă să iu- 
bească mîncarea şi băutura, să aibă trebuinţă de vo- 
turi, şi să puie la cale lucruri cu folos la buzunar. 

— Să dea dumnezeu — începu foarte curînd a cu- 
vînta părintele protopop de la Turda, cu glas încă mai 
răsunător ca al colegului său Crişan din Dej, ținînd 
în mână o cupă bavareză ca de o jumătate de litru, 
plină cu vin — să dea dumnezeu să văd curgînd bu- 
curia asupra neamului nostru, cum am văzut curgerea 
grîului în sacii gazdei noastre, astăzi, cînd am trecut 
pe Jingă frumoasa sa moşie. Mi s-a umplut inima de 
mîndrie și am lăcrimat zărind oameni harnici, țărani 
cu chipuri de daci, umblind ca albinele în jurul treie- 
rului, spre a agonisi stăpînului lor belșugul brazdelor. 
Domnilor, atîta vreme cît poporul va trăi în frica lui 

dumnezeu, slujind cu credință pe mai marii săi, păzin- 
du-le avutul din care-și află şi ei pînea în măsura cea 
de cuviință, neamul nostru nu va pieri. Închin paharul 
acesta în sănătatea gazdei. Mă întorc apoi spre iu- 
bitul nostru președinte şi-i mulțumesc pentru lupta pe 
care a purtat-o la Viena, apărînd drepturile noastre 
sfinte. Sîntem supuşi loiali ai maiestăţii sale, iubim 
şi apărăm patria, ne dăm sufletul pentru poporul nos- 
tru, împlinind astfel trifoiul celor mai înalte simţă- 
minte ca fruntaşi ai bisericii şi ai neamului romi- 
nesc din Ungaria. Vivat preşedintele doctor Vancea ! 
Vivat cauza națională ! 

Însufleţirea care urmă acestei cuvîntări e uşor de 
închipuit. Protopopul vorbise cu glas tremurat, ca un 
binevestitor ce era. Oaspeţii povesteau zgomotos, în- 
destulîndu-se cu hărnicie, ca şi cum ar fi trebuit să 
plece, nu să rămiie. 

— Aflu că ați avut buclucuri la Dej, se auzi vocea 
lui Aurel Lazăr de la Oradea. La noi încă e o porcă- 
rie nemaipomenită... Mă mir că a pătruns şi la orașele 
mici... t ! 

— A pătruns şi la sate, se trezi în vorbă Iancu 
Frăţilă de la Hălmaș. 

Mesenii îşi ridicară ochii, desprinzîndu-i de pe far- 
furii şi din strălucirea paharelor. Priviră la început 
mirați, apoi indispușşi și în sfîrşit tulburaţi, pe cei care 
vorbeau lucruri atît de neplăcute. 

— Şi la dumneavoastră ? — întrebă doctorul Cosma, 
curios peste măsură. 

Iancu Frăţilă simţi asupra lui atențiunea obştească. 
Se îmbujoră puţin la faţă. 

— Au început oamenii să umble de colo-colo după 
lucru... Se întorc acasă şi aduc cu ei microbi de răz- 
vrătire... A treia, a patra zi te trezeşti cu unii ori cu 
alții că strigă sub cerdac. Vă voi ruga pe cei care 
binevoiţi a accepta poltirea mea, să-mi faceţi cinstea 
de a ţine o adunare și în Hălmaş... Bine înţeles, pen- 
tru toate satele din jur... Altminteri ne trezim cu cine 
ştie ce... 

— Ai rosturi potrivite? — întrebă Alecu Văleanu. 

lancu Frăţilă zîmbi : 

— Nu-s chiar ca la hotel „Imperial“ din Viena, 
domnule deputat. Dar să ştiţi că am făcut o casă în 
care nu-mi va fi ruşine să vă găzduiesc... 

— Atunci să ne gîndim şi să mergem, încuviință 
Văleanu. Vreau să răspund tocmai părintelui protopop 
de la Turda că grîul care curge în saci, ne costă des- 
tulă zbuciumare... Avem de furcă ba cu puturoşi, ba- 
cu hoţi, ba cu îndărătnici... Îndrăznesc destul să ne 
înfrunte... Noroc cu administratorii... Dacă administra- 
torul e mînă de fier, ne putem vedea și noi de poli- 
tică... Dacă nu... 

— Asta-i foarte adevărat, întări Aurel Cosma. Nu- 
mai că şi administratorii-s hoţi... Miini de fier, dar 
cam lungi... 

— He, he, qîse Lazăr de la Oradea. Cată să-i laşi 
să fure, frate Aurel. Asta-i în firea lucrurilor, ca nă- 
miaza în miezul zilei... Important este să fie deştepţi, 
să nu-şi fure stăpînul... 

— Atuncea pe cine să fure? — întrebă mirat tînă- 
rul Caius Barbu. 

Ti răspunse Iancu Frăţilă din Hălmaș, care, deşi de 
aceeași vîrstă, cunoştea pesemne mai adînc viaţa : 

— Au de unde, frate Caius... Stăpîn e unul singur... 
El dă pîinea... Cei care lucră-n parte, ori cu ziua, sînt 
însă zeci şi sute. N-au decît să se descurce cu ei... Hoţi 
sînt şi unii şi alţii... 

— Dragilor — interveni președintele — adevărul 
este că fără administratori încercați, noi nu ne-am 
putea vedea de luptele naţionale în toiul lucrului de la 
moşii. Bine e cum e, şi să dea dumnezeu să ţie aşa... 
Mîncarea şi băutura fiind deosebit de bune, cuget că 
vom mai întîrzia la masă. Ca să isprăvim cu politi- 
calele, vă comunic că guvernul de la Budapesta a 
acceptat să începem tratativele... 

Oaspeţii deveniră atenţi. Se făcu tăcere solemnă ca 
şi cînd ar fi fîlfiit deasupra capetelor o pagină de 
istorie. 

— Bine c-a dat dumnezeu, izbucni doctorul Aciu 
de la Satu Mare. Trebuie să fim cît se poate de dîrji, 
domnule preşedinte. 

— De bună seamă că da, răspunse Vancea cu glas 

care nu părea prea dîrz... Decît că eu socotesc de da- 
toria noastră să fim mai întîi de toate cavaleri. Pînă 
la terminarea pertractărilor cu guvernul, întrerupem 
activitatea care ar putea supăra stăpînirea. Intrerupe 
şi guvernul orice măsură care ne-ar putea aduce nouă 
supărări. Bine că se amină şi alegerea de la Arpaş. 
Am aflat că guvernul vrea să evite acum înăsprirea 
situaţiei. 

— Foarte bine, sări Aurel Vlad. Perfect de acord. 

Unul dintre slujitori intră în sufragerie şi-i şopti 
ceva la ureche lui Alexandru Valea-Văleanu. Acesta 
se aplecă, apoi ieşi încet. 

— Fapt este — reluă cuvîntul Vancea, uitîndu-se 
nedumerit după Văleanu — că drepturile noastre na- 
ționale se bucură precum ştiţi de un înalt sprijin de 
sus... 

— Trăiască alteţa sa imperială arhiducele Franz 
Ferdinand ! strigă ridicîndu-se în picioare, cu paha- 
rul în mină, Lazăr de la Oradea. 

— Vivat! — răsună puternic urarea din toate piep- 
turile. Paharele fură ciocnite şi deșertate cu însu- 
fleţire. 

Vancea ridică mîna potolind entuziasmul : 

— Dragilor, foarte bine faceţi stînd zid în jurul 
alteţei sale imperiale. Aţi putut afla cîte ceva de la 
fratele Aurel Vlad şi de la ceilalţi care ne-au aşteptat 
în Budapesta după audiența ce-am avut la Viena. Re- 
zultatele călătoriei noastre nu sînt mari, dar vor fi. 
Trebuie însă să avem grijă şi cumpăt... Guvernul din 
Budapesta nu priveşte cu ochi buni acţiunea de la 
Viena. Peste puţină vreme începem tratativele... In- 
semnează că deocamdată închidem în inimile noastre, 
ca pe o taină, nădejdea pe care o punem în alteţa sa 
imperială şi arătăm ungurilor lealitate... Cred ră în- 
țelegeți dragilor situația şi o încuviinţaţi cu toţii. Iar 
poporul cată să fie pregătit pentru ziua cînd va îi 
chemat să dea jertfe pentru monarhie... Războiul bate 
la uşă. Am fost totdeauna alături de dinastie. Vom fi 
şi de data asta... Ne vom da sîngele pentru palrie şi 
coroană... 


Uralele care izbucniră de pretutindeni fură între- 

rupte de reîntoarcerea lui Văleanu, care venea din sa- 
lonul de alături cu o telegramă desfăcută în mînă. 
Fruntaşii întoarseră ochii spre el, întovărăşindu-l cu 
privirile pînă în dreptul prezidentului care primi hîr- 
tia destul de mirat. 

— E de la Cassiu Manu, lămuri Valea. 

Preşedintele îşi puse ochelarii cu mișcări domoale 
și citi. Îşi ridică apoi fruntea şi împărtăşi ceea ce so- 
cotea că trebuie spus : 

— Dragilor, i-am telegrafiat lui Cassiu la băi, pof- 
tindu-l să vie la adunarea de mîine. Asemenea i-am 
comunicat apropiata începere a tratativelor şi ami- 
narea alegerii de la Arpaş. lată ce ne răspunde acum : 


Domnului doctor Valea-Văleanu, 
pentru preşedintele doctor Vancea 
Salca. 


Regretînd că nu pot lua parte la adunarea 
populară din cauza sănătăţii, vă trimit salutul 
meu, cu nădejdea că eventual voi putea totuşi 
veni. Vă felicit pentru apropiatele tratative cu 
guvernul, pe care le socotesc deosebit de folo- 
sitoare, deşi experienţa de pînă acum le arată 
inutile. Faptele determinînd mai presus de orice 
tratative izbînda cauzei naționale, primesc 
bucuros să fac parte din delegaţia care va purta 
pertractările cu guvernul, pe baza unui program 
minimal care să cuprindă toate dorinţele na- 
țiunii romîne. Vă rog să contaţi pe participarea 
mea activă pe care o pun cu dragoste în servi- 
ciul poporului, în acest răstimp de aşteptare a 
rezultatului, în cursul căruia toate acţiunile po- 
litice e necesar să treacă în pauzare. Nu mă în- 
doiesc că vom reuşi, dacă procedăm cu modera- 
țiune, susținînd sus şi tare, fără nici o concesie, 
punctul nostru de vedere. Amînarea alegerii de 
la Arpaş e binevenită deși era util să demon- 
străm forţa noastră naţională. 


| ; ` Cassiu Manu 

Citirea telegramei făcu impresie adîncă asupra 
fruntașilor adunaţi în conacul lui Alexandru Valea- 
Văleanu. 

— E un cap politic deosebit Cassiu — se miră avo- 
catul Glăjaru din Braşov, ca unul care avea expe- 
riență bogată în meseria lui, putînd susține cu aceeaşi 
convingere atît dreptatea reclamantului cît şi a pi- 
ritului, 

Prezidentul Vancea avu însă din nou simţămîntul 
că a băut limonadă din sticlă pe care scria vin de 
Tokay. Ce dracu spune Cassiu ? — se gîndea nedu- 
merit. „Nu poate lua parte la adunare dar crede că 
va veni“, „tratativele cu guvernul sînt folositoare, 
dar inutile“... Om primejdios. Se vede că nu-i convine 
amînarea alegerii — chibzui a nu ştiu cîta oară, ho- 
tărînd încă odată să fie cît se poate de prudent. 

— Dragilor — rosti cu glas tare — îmi pare bine 
că avem şi adeziunea lui Cassiu. Acum... vă rog... pen- 
tru miine... cercetaţi acest program pe care l-am întoc- 
mit eu. Cred că va îi bine aşa... 

Aurel Vlad întinse mîna şi primi hîrtia. Oaspeţii se 
aplecară spre dinsul, grăbiţi să isprăvească odată cu 
„politicalele“. Siugile adunară alt rînd de „gustări“ 
de pe masă. 


La cîteva sute de metri de conac, pe aria moşiei lui 
Văleanu, ţăranii munceau de zor la treier cu obrazu- 
rile înnegrite de soare şi de pleavă, brăzdate de pîraie 
mici de sudoare. Priveau din cînd în cînd zările de aur 
ale astinţitului. 

— Ce-o fi făcînd mă, deputatul ăsta, cu atîta so- 
dom de grîu? — întrebă unul dintre cei care căra 
sacii la căruţă. 

— Apoi, zicea într-o zi, că el îşi cheltuieşte tot ce 
are pentru noi... pentru popor. Adică... vine vorba... 
cu politica. 

— Cum pentru noi? — se opri omul cu sacul în 
spinare. Că eu nu văd nimic... 

— Zicea că noi sîntem poporul şi dumnealui luptă, 
se încurcă celălalt în vorbă. 

— Cum luptă ? Cu cine dracu luptă ? 

— Asta eu n-o ştiu. Atita am priceput, că luptă ca 
să ne meargă nouă bine... 

— Ptiu, stupi cel cu sacul în spinare, pornind către 
căruță. Nu pricep, măcar dacă m-ai tăia în bucăţi. 
Grîul aci, noi flămînzi, grîul pleacă în hambarele dum- 
nealui, noi tot lilămînzi. lar dumnealui... luptă... să- 
tul şi ghiituit... De ce nu ne dă partea de grîu pe 
munca noastră și să nu mai lupte? Să ne săturăm şi 
noi din ceea ce am scos cu mîinile astea din pămînt... 

— Apoi, mine, zice că-i adunare de popor, se rînji 
umilit celălalt... Du-te și tu şi spune-i cum să facă să 
nu mai lupte... 

— Poate că m-oi duce, făcu întunecat omul cu sacul, 
lepădîndu-l dintr-o mişcare de umăr. Am aflat că la 
Dej au ieşit muncitori în piaţă... S-au încontrat rău cu 
domnii... Aud că au scos din închisoare pe unii de la 
Cristeni... Bag seamă ăia nu ziceau ca tine: du-te mă 
şi spune-i doftorului dreptatea în obraz... Ziceau : haida 
mă să mergem cu toții... Ai priceput? Închinarea și 
anafura ei de ferealä. Unu mai şoarece ca altu... 
Stäm şi chiţeăim pe de lături... 

— Văd că te-a apucat corajia, se jimbă omul care 
aflase cît de greu luptă domnul deputat pentru popor. 
De atiţia ani, taci şi rabzi... 

— Dac-am aflat că s-au pus împotrivă cei de la 
Dej, socot că ne putem pune şi noi... N-am priceput 
tocmai bine cum şi ce fel... Au fost însă destui acolo, 
care au văzut şi au priceput... Mă duc fa dînşii... Tn- 
tr-un fel trebuie s-o rupem. Nu mai merge... Ară, sapă, 
seamănă, pliveşte, coseşte, adună, treieră, cară saci şi 
cînd te duci acasă, nimic pe masă... 


Pe șosea se vedeau venind două trăsuri. În puţină 
vreme urmau să ajungă la conac, purtînd pe doamna 
şi domnul Todericiu, pe părintele protopop Crişan şi 
încă două-trei persoane. 

Sosirea noilor oaspeţi aduse în casa lui Văleanu 
prospeţimea tulburătoare a unei femei încă frumoase, 
cum era Eleonora Todericiu. Prezidentul, cu nelipsita 
garoafă roşie la butonieră, se lumină la chip, aflîn- 
du-se prin rosturile lui complicate de preşedinte, naş 

şi prieten de taină, în fruntea obşteştei bucurii. Frun- 
taşii care pricepeau prețuirea muierilor dintr-un ochi, 
se uitară pe sub sprîncene, cumpănind şi judecînd în 
sinea lor pe Eleonora din anumite puncte de vedere, 
ca pe o marfă. Alţii, cum era de pildă Glejariu din 
Braşov, care din pricina firii uricioase şi a stulului 
de sub nas îndepărta femeile din preajma lui cum 
îndepărtează fumul de baligă albinele, socotea ivirea 
acestei cucoane ca un lucru nevrednic, politica fiind în- 
deletnicire bărbătească. Dar starea celor mai mulţi se 
resimţi de înviorare şi în curînd Eleonora fu împre- 
curată de priviri și complimente pe care le împărțeau 
irăţeşte între dînşii prezidentul Vancea şi Simion To- 
dericiu. 

Alexandru Valea, în chip de gazdă, avea adeseori 
datoria să treacă într-un colţ şi să asculte rapoartele 
de la bucătărie ori din curte, dînd porunci noi. Venise, 
nu tîrziu după intrarea noilor oaspeţi în sufragerie, 
omul său de credinţă de la cămări şi-l poitise iarăşi 
la rapoarte. 

Valea ascultă o vreme, devenind din ce în ce mai 
surizător. Întoarse de cîteva ori capul spre Vancea, 
apoi încuviință ceva către slujitor, cu deosebită bu- 
curie, şi reveni la masă : 

— Cinstiţi oaspeţi, prea frumoasă doamnă şi vene- 
rabile feţe bisericești, am o veste plăcută, zise cu obra- 
zul larg deschis în zâmbet. 

Mesenii îşi întrerupseră poveştile miraţi. 

— Un oarecare prieten al nostru, Eremia Cosma din 
Sălişte va sosi la Salca, spre a fi de faţă la adunare... 

— Vine Cosma? — se bucură surprins Ilie Becu. 
Nu mi-a spus că vrea să vie... 

Preşedintele Vancea şi Todericiu schimbară priviri 
iuți. Eremia era cel mai bogat negustor de vite şi oier 
din regiunea mărginenilor. Unul dintre cei pe care-l 
poltiseră trimiţînd om anume la Săliște după dînsul, 
în vederea contractelor pentru vite şi oi. 

Alecu Valea ridică din nou cuvînt : 

— Socotesc frate Ilie că trebuie să-l ierți pentru tă- 
cerea lui, făcu vorbind cu solemnitate plăcută. Priete- 
nul nostru Eremia Cosma a dorit să-și vestească so- 

sirea trimițînd înainte soli şi crainici : doi baci şi două 
băciţe care ne-au adus, în căruţă trasă de cai săseşii, 
cinci berbeci grași și zece roate de caşcaval. Toate 
acestea pentru îndestularea și plăcerea noastră, ţinînd 
seama că vom fi la adunare intelectuali în număr 
mare... lar eu, auzind cuvintele care mi s-au spus. des- 
pre berbeci şi despre caşcaval, am poruncit să se taie 
berbecii şi să se pregătească groapă cu jar... Spunea 
cineva că brînza asta e bine să fie gustată mai ales 
înainte de ce se bea vin şi după ce se bea vin. Aflân- 
du-ne deopotrivă înainte şi după, dar mai ales înainte, 
cred că putem da urmare numaidecît acestor înțelepte 
cuvinte... 

Atunci intrară pe uşa sufrageriei slujitori cu talgere 
mari, rotunde, de lemn, aducînd roatele de caşcaval. 
Nu erau de acelaşi fel, nici de aceeaşi mărime. Se ve- 
dea că Eremia Cosma trimisese soiuri felurite, care-i 
făceau faimă şi-i umpleau încă de mult chimirul cu aur. 

Fruntaşii adunaţi la Salca începură a molfăi cu här- 
nicie, încreţindu-şi frunţile de mirare, mestecînd înde- 
lung, înghițind vin, cercînd şi dibuind în toate felurile 
taina complicată a acestor brînzeturi trimise drept so- 
lie din partea lui Eremia Cosma. Se auzeau mormăieli 
și exclamări: Hm! Eeh! Pssss! Grozav! — tuturor pu- 
nîndu-le capăt observaţia părintelui protopop al Braşo- 
vului, care-şi mărturisi părerea în versuri : 

— După acest caşcaval, vinul curge ca doina-n ca- 
val... 

In acea vreme socoti de cuviință prezidentul să arate 
din nou că se află în fruntea altora prin ştiinţă şi în- 
ţelepciune. Dorea să vadă și Eleonora şi să se încredin- 
teze că nimeni nu-i poate sta înainte, măcar că trecu- 
seră anii, măcar că se petrecuse puțin şi domnia sa, 
rămînînd totuși tînăr, departe de a recunoaște, ca Ilie 
Becu de la Sibiu, cum că ochii văd, inima cere, ce folos 
că nu-i putere... 


— Dragilor mei, cuvîntă cu glas blajin, eu socotesc 
că acest caşcaval al prietenului nostru Eremia, poate 
sta cu cinste pe masa maiestăţii sale împăratului... 

— Poate, Se înţelege că poate, întări gros proto- 

popul. Şi pe a împăratului şi pe a vlădicului. Bun este 
şi pe masa. noastră... 

— Adevăr grăieşti, părinte protopoape, urmă prez 
dentul. Eu mă uit la culoarea lui, îi pipăi miezul, 
adulimec mirosul, îl fărîm încet şi-l gust cu vîrful limbii. 
apoi îmi aduc aminte legea pe care a scris-o un bun 
pricepător în ale mîncării şi băuturii, spunînd pe lati- 
neşte aşa : 


Non Argus, cignus, non Magdalena, Mathusal, 
Non Habakuk, Lazarus — caseus ille bonus. 


Fruntaşii din jurul mesei, împreună cu doamna 
Eleonora, ascultară încîntați vorbele preşedintelui, ad- 
mirîndu-l fără rezervă. Ştia într-adevăr multe Vancea 
și se ţinea voiniceşte întru toate ale sale, începînd cu 
politica, isprăvind cu Eleonora. Doamna Todericiu pri- 
cepu cu fineţe cît de mult dorea Vancea să fie cel din- 
tîi în prețuirea ei şi acceptă omagiul zimbindu-i prin- 
tre genele uşor închise. 

Ii apăru înaintea ochilor șiragul de bărbaţi cărora 
le acordase, ca să zicem aşa, inima ei. Nu le «desluşea 
bine chipurile, nici nu era uşor să-i identifice dintr- 
odată, deoarece şiragul era destul de lung. Vedea însă 
prin fumul de țigară că prezidentul ține atît începutul 
cît şi sfîrşitul coloanei. Inceputul, prin situaţia lui 
înaltă, prin banii şi prestigiul lui, ca şi prin bogata 
experiență pe care o dovedea. Siîrşitul îi revenea pen- 
tru că deşi toți cei din şirag rămîneau în urmă ca si- 
tuaţie, bani şi experienţă, fiecare dintr-înşii îl depăşea 
în alte bunuri ale acestei lumi, răstignind-o pe ea pe 
crucea nedescurcatei întrebări : ce este mai de preţ din 
toate cîte i se ofereau ? 

— Doamnă — o întimpinase mai de mult, unul din- 
tre iubiții ei vremelnici — spune-mi cum trebuie să vă 
iubească cineva ca să-l socotiți vrednic de o dragoste 
pătimaşă ? 

Eleonora-i întorsese întrebarea nedumerită : 

— Sînt mai multe feluri de iubiri ? 

— O, da — murmurase amorezul, un ofiţer de re- 
zervă, de origine de la Budapesta, aflat în manevre în 

regiunea Dejului — sînt multe feluri de iubiri, doamna 
mea... 

— Spune-mi-le te rog — insistase Eleonora grăbită 
din cale afară. 

— Ei bine, iată-le... Poţi iubi darnic, ca un prinţ. 
Pervers, ca un aristocrat. Delicat, ca un bătrîn. Ga- 
lant, ca un nobil de provincie... Romantic, ca un stu- 
dent... Sincer şi natural, ca un muncitor. Cîntînd pe 
uliți, ca un ţăran... La disperare, ca un golan... Fier- 
binte, ca un ţigan... 

ı Eleonora izbucnise în rîs : 

— Mi-ar place mai mult ca orice, sinceritatea dom- 
nule. Spui însă că aceasta ar fi la muncitori. Muncito- 
rii nu-mi plac... Atunci... aş preferi... dumneata ce eşti 
în civil ? — întrebă neaşteptat. 

Ofiţerul o cuprinse în brațe şi-i şopti la ureche: 

— Vă iubesc la disperare doamnă... Ceea ce însem- 
nează că era un „golan“. 

În vreme ce gîndurile acestea-i aduceau doamnei 
Todericiu o nouă dispoziţie de a zîmbi, prefăcîndu-se 
cu nevinovăție că suride venerabilului ei prieten Van- 
cea care o iubea „delicat“, oaspeţii cerură cu îndărăt- 
nicie să li se tălmăcească versurile latineşti în care 
se cuprindea marea taină a cașcavalului. Se băuseră 
pahare destule, ca asemenea probleme să treacă de- 
asupra celorlalte, stîrnind discuţii şi declaraţii din ce 
în ce mai violente. 

Părintele protopop Crișan ajunse din urmă pe cole- 
gul să din Turda, deşertînd oarecum grăbit vinul pe 
gîtlej, pentru că, spunea sfinția sa, nu este lucru cins- 
tit să stai treaz între oameni aflați asupra chefului. In- 
cît îl privește, dorea să fie cinstit şi se străduia din 
răsputeri să nu-şi păteze obrazul prin viclenie. Ceru 
deci preşedintelui să tălmăcească versurile. Vancea 
gusta cu trufie liniştită admiraţia mesenilor, lungind 
vremea. În sfîrşit, zîmbi îngăduitor şi lămuri : 

— Dragilor mei, „Non Argus“ însemnează că brînza 
nu trebuie să aibă găuri prea multe. Argus a fost pre- 
cum știți păstorul cel cu ochi fără număr din legen- 
dele vechi. „Non Argus“ — caşcavalul să nu fie ca Ar- 
gus... 

— Bun, încuviințară oaspeţii însufleţiţi, privind da- 
rul lui Eremia Cosma. Precum vedem n-are găuri prea 
multe... 

— Cignus însemnează lebădă ; prin urmare „non 
cignus“ — brânza să mu fie albă ca lebăda, ci galbenă, 
untoasă, ca acest caşcaval... 

— Aşa este, strigară în cor fruntașii cu înflăcărare. 
Să fie galbenă şi untoasă ! 5 

— Magdalena e arătată în cărțile sfinte ca o muiere 
plingăreaţă. „Non Magdalena“ — brînza să nu aibă 
umezeală prea multă, care-i fără priință. 

— Să lipsească apa cu desăviîrşire cum lipseşte dia- 
volul în fața tămiiei! — strigă puternic protopopul 
Crişan. 

— Matusalem, continua cu glas înalt preşedintele, 
a fost cel mai bătrîn om de pe lume. „Non Matusalem“ 
— cașcavalul să nu fie prea vechi, proclamă însuflețit, 
căutînd din ochi aprobarea obștească. 

— Cînd n-ai bătrîni în casă să nu-i doreşti, cînd îi 
ai să-i dai dracului! — pufni Aurel Lazăr. 

— Aşa este! — vuiră toţi în cor, în vreme ce pre- 
zidentul îşi acoperi un zîmbet stingher de mîhnire în 
colțul buzelor. 

— Habakuk a fost un sfînt de pomină al legii creş- 
tine, urmă a lămuri în treacăt spre Eleonora. L-au înăl- 
țat arhanghelii la cer apucîndu-l de păr, ceea ce în- 
semnează că era uşor la trup. Caşcavalul să nu fie 
ușor !... lar Lazăr, după cum cunoaşteţi, s-a împuţit în 
mormânt, încît s-a rușinat să iasă la iveală după ce 
l-a înviat Isus. „Non Lazarus“ — deci caşcavalul să 
nu pută şi să nu se ruşineze... 

Mesenii se ridicară în picioare ca la o comandă. 
Iancu Frăţilă și Caius Barbu întinseră mîinile săltînd 
o roată de caşcaval, începută pe margine. Întinseră 
mîinile şi alţii, după care caşcavalul se plimbă sub 
nasul preşedintelui : 

— Cerem să se rostească o dreaptă judecată, cu- 
vîntă părintele Valeriu Crişan. Pute sau nu pute ? 

Vancea mirosi cu delicateță, apoi îşi ridică obrazul 
luminat de bucuria sentinței ce avea să rostească : 

— Non olet!, spuse solemn pe latineşte şi ridică pa- 
harul în semn de închinăciune. Trecu pe la Eleonora 
şi ciocni primind un nou zîmbet de admiraţie. Încon- 
jură masa, asupra căreia începeau să se încrucişeze 
limbile şi ajunse la Todericiu. 

— Te văd mecăjit, finule, îi zise cu bunăvoință. 

— Nu sînt necăjit maşule, răspunse acesta încercînd 
să se însenineze la chip. Mă gîndesc cum fac miine 
dimineață cu Eremia Cosma şi cu Paloş... Cînd putem 
sta de vorbă cu ei? 

Vancea se gîndi puţin. 

— Mi se pare că n-ar fi rău să-i băgăm în afacere 
pe Aurel Vlad, şi pe Ilie Becu. Paloş e din judeţul lui 
Vlad, Eremia din judeţul lui Becu... Aceștia vor afla 
oricum... Doar nu-i vorba de te miri ce fleac. Cum zici 
să facem, finule ? 

Todericiu răsuflă oarecum uşurat : 

— Zic că-i de folos să-i avem şi pe ei alături de noi. 
Mai bine prieteni decît duşmani... Că de dușmani sînt 
sătul... Vlad şi Becu umblă de ici-colo după învîrteli 
ca niște vulpoi... Au amîndoi bănci în spate... Da... 
tocmai voiam să-ţi spun, nașule, cu locurile din Cris- 
teni... S-a ţinut licitaţia azi de dimineaţă... 

Vancea tresări atins parcă de miros neplăcut. 

— Ce-ai făcut ? — întrebă uşor indispus. 

— Am pus că cumpere pămînturile pe numele de 
fată al nevestei contabilului... Cred că e mai bine să 
nu fim amestecați nici eu nici Eleonora... 

— Le-a plătit Pralea banii celor din Cristeni ? 

— Le-a plătit nașule. Pralea m-a vrut însă să dea 
ochi cu ei. S-a dus la avocat şi i-a încredinţat suma. 
Avocatul a chemat îndată oamenii, trimițind ștafetă, 
după care le-a numărat banii. Iordan Buză a plecat nu- 
maidecît la bancă... Lăsasem vorbă să se procedeze 
cum scrie la lege... Așa că cei de la bancă au primit 
suma, dar, nu s-a ajuns. 

— Cu cât s-au vîndut locurile ? 

— Destul de scump. Mai rămîn datori vreo patru 


1 Nu miroase. 

sute. M-au căutat ei pe mine pretutindeni, dar... avînd 
cîte și de toate de isprăvit nu i-am întîlnit... Aşa că... 

Vancea oită, întorcînd ochii şi plimbîndu-i îngîndurat 
prin odaie : 

— Cred că ai lăcut bine, Simioane... Mă bucur că 
s-a isprăvit şi asta. Odată ce le-a dat Pralea banii îna- 
inte de licitaţie, socoteala-i limpede pentru oricine va 
poiti să-şi bage nasul. Bănuielile şi bîrfelile cad la 
pămînt... 

— Domnule preşedinte, se auzi atunci chemarea pu- 
ternică a părintelui protopop de la Turda, noi fără dom- 
nia voastră ne simţim ca Romulus şi Remus cînd le lua 
lupoaica ţița din gură. Binevoiţi a veni în mijlocul 
nostru şi a ne împărtăși mai departe pildele frumoase 
care le ştiţi şi care ne plac atît de mult... Caşcavalul 
lui Eremia trebuie să primească o nouă virtute: 
„Caseus cum spiritu prezidentis“ !. Afară de asta ni se 
vestește fleica de berbec şi pe deasupra poftim să în- 
chinăm cu domnia voastră un pahar de vin... 

Tocmai cînd se ivise surîsul pe faţa președintelui și 
cînd însuşi Todericiu avea sentimentul bucuros că şi-a 
ușurat suiletul, intră slujitorul de credinţă al doctoru- 
lui Alexandru Văleanu în  suinagerie, cu ochii în 
spaime, roşu, zăpăcit, oprindu-se brusc, ca şi cum ar fi 
venit în fugă. Işi căuta cu privirea stăpînul, apoi ezită 
nehotăriît, căscînd puţin gura, în fața lui Vancea care 
era aproape de uşă. 

— Ilustritatea voastră, zise răguşit, cercînd să vor- 
bească încet şi holbîndu-se înfricoşat. A venit călăraş 
trimis de primarul din Cristeni... E aicea afară... La ha- 
nul Vădanei s-a petrecut moarte de om. Niţu Lazăr a 
ucis pe Avram Pralea. În Cristeni s-au ridicat oamenii 
cu topoarele. Învățătorul Codrea a fost luat pe sus de 
jandarmi şi dus la închisoare... Ci-că el ar fi îndemnat 
la răzmiriţă. 

— Cine nu e cu noi, e împotriva noastră — detună 
în acel moment glasul îndîrjit al lui Aurel Lazăr care 
închina paharul privind eroic la meseni. 

Vorbele acestea căzură asupra președintelui ca niște 


! Latineşte: brînză cu duh prezidenţial. 

bucăţi de jar între tăciuni stropiţi pe neaşteptate cu 
apă. O flacără de mînie ţîșni într-însul ; înverşunarea 
împotriva poporului nevrednic de asemenea conducă- 
tori cum avea, începu să clocotească din nou și Sa- 
moilă Vancea de Buteasa luă în clipă cîteva hotărfri 
de taină. În mijlocul acestor hotărîri se putea zări chi- 
pul de mucenic al învățătorului Codrea, şi alte chipuri, 
mai ales de ţărani, care-și purtau văcuţele de șireang 
spre tîrgurile din Ardeal. 


Partea a I-a 


DUPĂ TREI ANI 


IN NUMELE MAIESTĂŢII SALE...“ 


În seara zilei de 31 decembrie 1912, uşa celulei cu 
numărul opt a temniţei militare din Triest se închi- 
dea cu ecou grav de sicriu metalic, înapoia unui tînăr 
aspirant al marinei imperiale austro-ungare. Celula 
era îngustă, înaltă, avînd o ferestruică zăbrelită în 
peretele din fund, aproape de tavan. În bezna încă- 
perii era singura deschidere spre întunericul înstelat 
al nopţii, care se desprindea subţiat din negrul afund 
al închisorii. Întemniţatul se opri lîngă ușă covîrşit 
de simţămîntul că păşeşte undeva în gol nemărginit. 
Era într-adevăr atît de nepătrunsă întunecimea, încât 
zidurile nu mai aveau nici un înţeles : puteau îi, după 
cum puteau şi lipsi. In mijlocul unei asemenea învă- 
luiri de beznă omul se simte dezarmat şi stingher ; 
dimensiunile întunericului deplin par ca şi ale timpu- 
lui din veşnicia de dincolo de moarte. 

Tînărul aspirant dibui încet cu mîinile și făcu un 
pas. Încercă încă unul şi atinse cu piciorul marginile 
unui obiect, la o palmă deasupra dușumelii. Se opri 
aplecîndu-se, pipăi suprafaţa obiectului și înțelese că 
e patul de fier, fixat în podelele celulei. Zîmbi cu amă- 
răciune, se răsuci încet şi se lăsă pe margine, apro- 
piind pătura pe care o prinsese pescuind în balta 
neagră a acelui culcuş sinistru. Rămase pe dunga 
patului, sprijinindu-şi fruntea în palmă. Degetele 
mfinii stîngi ţineau marginea păturii strîngînd-o și 
înțepenind crispate. Era singurul punct de reazim în 

mijlocul golului care-l împresura. Îl pătrunse frigul. 
Ridică încet pătura pe umeri meşterind îndelung fără 
a-și clinti fruntea. Simţi cum alunecă prin beznă spre 
limanul în care viaţa îmbie chinuiților ceasuri de ui- 
tare. Aspirantul Toderiţă Todericiu, oaspele celulei 
numărul opt al închisorii militare din Triest adormi, 
uitînd că în noaptea aceea datoria lui de ofiţer impe- 
rial ar fi fost să ureze maiestăţii sate an nou fericit, 
spre a-și continua stăpînirea blîndă asupra popoare- 
lor monarhiei austro-ungare, pe care le răsfäța cu 
grija părintească, agrăindu-le : „popoarele mele iu- 
bite“ |... 


Triest e un oraş cu industrii puternice, așezat între 
nordul Italiei, sudul Austriei şi apusul Sloveniei, pe 
malul mării Adriatice. 

Trăiau pe atunci între zidurile lui zeci de mii de 
muncitori de neamuri felurite. Intrau dimineaţa în 
uzine ca nişte globule de sînge într-un organism pa- 
razitar, care trebuia îndestulat cu prisosință şi robo- 
teau timp de zece ceasuri fără oprire. În zori se ri- 
dica de pretutindeni vuietul proiund al miilor de ma- 
sini, răzbind pînă departe şi împrășştiind în larg muzica 
lor monotonă şi gravă. Spre seară, centrul luxos îm- 
podobit al oraşului se umplea de strălucirea luminilor. 
Clădirile mari ale societăţilor şi întreprinderilor, 
palatele și reședințele se proiilau pe marginile bulevar- 
delor ca nişte cetățui inexpugnabile ale bogăției, acope- 
rind vederii huzurul şi desfătarea de dincolo de ziduri. 
Porţile șantierului naval și ale fabricilor se deschideau 
lăsînd să curgă torentul negru al globulelor, care urma 
să intre din nou în circuit a doua zi de dimineaţă. Hră- 
nise duduitul maşinilor cu puterea lui, asigurînd ne- 
întrerupta curgere a aurului în casele feeric luminate, 
de pe marile bulevarde. 

Aici, în mijlocul acestui furnicar frămîntat de griji 
şi măzuinţe, de lupte ştiute şi neştiute, de bucurii pu- 
ţine şi necazuri fără număr își petrecuse Toderiţă To- 
dericiu anii de pregătire pentru cariera navală, obţi- 
nînd gradul de aspirarit. Şi tot aici deschise ochii mai 
larg asupra vieţii, cumpănindu-i înțelesurile, zbuciu- 

mîndu-se şi el şi nimerind apoi într-una din nenumă- 
ratele temnițe ale împărăției. 

Procesul începu de dimineaţă, în faţa tribunalu- 
lui, prezidat de către locotenentul comandor de ma- 
rină baron von Hellwitz, care avea alături de sine doi 
căpitani din justiția militară. Toderiţă Todericiu fu- 
sese adus de cu seară în arestul tribunalului, aşa că 
cei doi marinari din escortă n-aveau cine ştie ce drum 
de făcut. Păreau oameni liniştiţi. Unul, neamţ din Sti- 
ria, nepăsător, îlegmatic, socotind viața o mașină în 
care fiecine se mişcă după poruncă ; celălalt, de ase- 
meni neamţ, din Bratislava, bucuros într-un fel că 
poate fi de față la un proces, cu oarecare nădejdi de 
senzațional. Cei doi paznici nefiind temniceri de „me- 
serie“ nu cunoşteau meșteșugul de a adînci prin amă- 
nunte rafinate soarta crîncenă a prizonierilor. Îşi pre- 
fira în schimb dibăciile șeful escortei, cu grad de plu- 
tonier-major în serviciul închisorii. Acesta era con- 
vins că împăratul îi crestează la răboj vrednicia și-l 
bate de departe pe umeri murmurînd parinteşte : „sehr 
gut, mein Kind“! 

Plutonierul controlă mai întîi, din toate punctele de 
vedere, ținuta arestatului. Pufni nemulțumit. Nu-i plä- 
ceau nasturii tunicei, nu-i plăceau ghetele, nu-i plă- 
cea mici obrazul lui Todericiu, palid, încremenit. Un 
„client“ aflat sub paza lui, trebuia să fie negreşit răz- 
vrătit şi zgomotos, ori plin de căință uimilită. Dacă 
se inimerea răzvrătit, domnul plutonier își punea 
ştiinţa în lucrare şi-i frîngea cerbicia, dobîndind 
lauda tribunalului. Dacă se arăta supus, aceeași știință 
îndruma „clientul“ spre formele cele mai plăcute ale 
smereniei, urmînd ca tribunalul să-l vadă destrămat 
şi să se joace cu el ca pisica cu șoarecele. Osînda sub 
zece ani îl dezamăgea pe plutonier. Era un fleac. In 
asemenea prilejuri căuta uitare pentru vremea pier- 
dută bînd două chile de vin negru vîrtos ca sîngele 
şi aprins ca flacăra, după care făcea un pas hotărît în 
osteneala lui de îmblînzitor al celor întemnițați. 

La opt de dimineaţă, Toderiţă Todericiu fu introdus 
în sala de şedinţe a tribunalului. Păşind din firida 


1 În germană: foarte bine. copilul meu. 

arestaţilor în încăperea largă cu ferestre înalte, care 
se deschideau spre mare, se simți mai întîi rătăcit 
într-un spaţiu prea vast şi năpădit de lumină prea vio- 
lentă. În sală stăpînea liniște oficială, un fel de oprire 
a vremii şi a vieţii în faţa portretului uriaş al maies- 
tăţii sale împăratului. 

Piutonierul îl împinse pe acuzat din spate, cu umă- 
rul stîng, mai la vedere, arătîndu-şi apoi trupul întru 
toată măreţia ţinutei reglementare. Onorata judecată 
putea preţui după cuviinţă rolul care-i revenea în 
această slujbă de încredere. 

Aspirantul Todericiu se desprinse cu un pas scurt 
de propteaua nedorită şi rămase nemişcat. Şedinţele 
tribunalului fiind secrete, iar procedura urmînd căi 
întortochiate, care n-aveau nici în clin nici în mînecă 
cu ceea ce-și închipuia Todericiu despre justiţie, tînă- 
rul acuzat aşteptă străin de tot ce se petrecea în jurul 
lui, pînă cînd preşedintele, potrivindu-şi monoclul şi 
privindu-l cu stăruinţă, îl agrăi sec: 

— Aspirant Toderich Teodor ! 

Răspunzînd şi auzindu-şi glasul, Todericiu se trezi 
încet din amorţeală. Cobori cu întreaga lui fire în du- 
rerile care se grămădeau într-însul. Erau multe și 
grele, mai multe şi mai grele decît orice suferinţe l-ar 
îi pîndit în această zi de judecată. Işi simţea picioa- 
rele ca două coloane de piatră ; inima închisă într-o 
pavăză de îndărătnicie. 

Judecata începu cu cîteva întrebări şi răspunsuri 
neînsemnate : vîrsta, locul naşterii, şi altele asemenea, 
după care preşedintele tribunalului îl aţinti din nou în 
priviri, își mai potrivi odată monoelul şi-l întrebă : 

— Ai mai fost pedepsit penal sau disciplinar ? 

— Da, răspunse Todericiu. Disciplinar. 

— Cînd şi în ce împrejurări ? 

Grefierul se mişcă mirat în scaunul său, dînd semne 
de neliniște. Avea în dosar tot ceea ce domnul prezi- 
dent poftea să cunoască. Păcat de osteneală... Își pro- 
puse să urmărească vorbele acuzatului spre a con- 
trola dacă spune adevărul ori nu. 

— Am fost pedepsit în luna martie 1912, pentru ne- 
executare de ordin, mărturisi Todericiu. 

— Aşa! — mormăi prezidentul. Hm, va să zică în 
martie, neexecutare de ordin... lar în decembrie, adus 
în faţa noastră pentru... pentru... 

Procurorul interveni fără zăbavă : 

— Pentru instigare la revoltă şi complot... 

— Nemaiauzit ! Nemaiauzit ! — se scandaliză pre- 
ședintele, întorcîndu-şi capul spre judecătorii de lîngă 
dînsul. Scoase batista, șterse monoclul, desfăcu orbita 
ochiului drept ca să-l potrivească la 'loc şi căută să 
se dumirească : 

— Eşti aspirant al marinei imperiale-regale de 
război ? 

— Da. 

— Cum ai intrat în această armă de elită? Ce 
este tatăl dumitale ? 

— Directorul unei bănci din oraşul Dej, zise în- 
cet Todericiu. 

— Directorul unei bănci! — se miră prezidentul, 
gîndindu-se numaidecît cu înverşunare la Banca 
Austro-ltaliană din Triest, la care avea şi el poliţe ne- 
plătite. Asta e o meserie destul de... hm, depărtată de 
rangul unui ofițer imperial... Eşti nobil ? 

Grefierul care ştia toate cîte sînt pe lume, rînji. Se 
văzu şi pe obrazul procurorului un zîmbet de dispreț. 

Todericiu răspunse scurt: 

— Nu! 

Plutonierul-major din boxă se holbă crunt la 
„clientul“ lui. Asta era culmea. Işi vedea slujba tă- 
välitä în noroi. Să ajungă de pază, după atiîţia ani şi 
după atîtea merite, lîngă un om de rînd ca şi el, fără 
titlu de noblețe, era prea mult. Ceru din ochi iertare 
președintelui pentru această sminteală, de ale cărei 
urmări ținea să se ştie că e pătruns şi chiar scîrbit. 

— Cum ai ajuns în Academia Nautică ? — întrebă 
nedumerit preşedintele. 

— Am trecut examenul de admitere cu notă foarte 
bună, zise Toderiţă Todericiu. 

Comandorul puini indignat : 

— Dumneata crezi că orice individ căzut din lună 
la poarta Academiei, poate pătrunde acolo, dacă trece 
examenul cu note bune ? Mai au valoare înaltele tra- 

diţii ale acestei şcoli de elită, în care nu sînt admiși 
decît tineri cu anumit rang ? Doresc să ştiu : colegii, 
adică elevii Academiei, n-au protestat împotriva in- 
trării dumitale între dînşii ? 

Toderiţă Todericiu îşi reținu un zîmbet rău. Gusta 
simţămîntul unei bucurii tari. Se răzbuna... 

— Da. Au protestat... 

Prezidentul oftă uşurat şi se răzimă de speteaza 
fotoliului. 

— Istoriseşte tribunalului cum s-au petrecut fap- 
tele ! i 

— Chiar din prima zi, după afişarea listei elevilor 
admişi — începu Todericiu cu glas sonor — prinţul 
Schwarzenberg a adunat în jurul său cîțiva colegi... 

— Cîţiva elevi, îl corectă preşedintele mînios. 

— Cîţiva... nobili, lămuri Todericiu. S-au dus la 
domnul comandant al Academiei, comandorul baron 
Hartenek... 


— Și? 

— Au cerut explicațiuni. 

— Aşa, înclină mulţumit din cap preşedintele. Ei ? 

— Li s-au dat, răspunse Todericiu. Domnul coman- 
dant le-a comunicat că eu sînt fiu de bancher... Că 
flota monarhiei va fi îmbogățită curînd cu vase noi de 
luptă. Bancherii sînt necesari în operaţiunile de finan- 
tare. 

Preşedintele se roşi puțin. Parcă l-ar fi înecat şi 
tusea : 4 

— Destul de confuz... In sfîrşit... fireşte, vasele de 
război costă sute de milioane... 

— Prinţul Schwarzenberg a întrebat dacă voi 
cumpăra şi eu un vapor, a continuat Todericiu. Dom- 
nul comandant a răspuns că nu ştie, dar e posibil... In 
schimb, aflînd că sînt fiu de bancher, foarte mulţi 
dintre colegii baroni mi-au cerut bani cu împrumut, 
adăugă Todericiu. 

Prezidentul izbuti să tuşească, ajutînd întregul tri- 
bunal să treacă fără zdruncin prea greu peste acest 
incident neplăcut. Revenindu-și în voce, se încruntă 
şi porunci acuzatului să expuie faptele în legătură cu 
pedeapsa pe care'o suferise pentru neexecutare de or- 


250 


din. Dorea să cunoască mai adînc firea şi faptele lui 
Todericiu. 

— E obraznic, observă spre judecătorul din dreapta, 
vorbind în şoaptă. 

— Mi se pare ceva mai rău decît atîta, murmură 
judecătorul. 

— În ziua aceea eram de serviciu pe puntea dis- 
trugătorului „Prinz Eugen“ — declară Toderiţă Tode- 
riciu — apoi conteni o clipă vorba. Ti trecu prin fața 
ochilor vedenia acelui ceas de primăvară încîntată, 
cînd sta răzimat de parapetul bordului, privind oglinda 
mării, în lucirea căreia i se părea că-şi desluşeşte gîn- 
iurile. Vaporul se afla ancorat la cîteva sute de metri 
depărtare de rada portului ; marea era liniștită, pre- 
ocupată parcă de ea însăşi, de adîncurile în care for- 
tele ei uriaşe se prefăceau mereu, fără oprire, răs- 
punzînd poruncilor veşniciei. Todericiu cerceta limpe- 
zimea verzuie pînă la fund, unde se vedea viața luxu- 
riantă, uimitoare, a vegetației marine. 

Prezidentul îl apostrofă nerăbdător : 

— E nevoie de atîta vreme ca să-ţi aduci aminte ? 
Ori... cum au obiceiul anumiţi inculpaţi... vrei să ti- 
cluiești o minciună. 

Todericiu tresări : 

— Nu mint, zise liniştit. Reconstituiam în minte 
cadrul în care s-au petrecut faptele... 

Judecătorii se mişcară din nou în scaune. Acuzatul 
devenea din ce în ce mai supărător. 

— Continuă și Vorbeste scurt, porunci indispus pre- 
şedintele. 

— Eram de rînd, ca ofiţer de serviciu, urmă Tode- 
riciu coborînd puţin vocea. Domnul comandant, con- 
tele von Schellwitz, dormea în cabina sa.. 

— La ce oră? — se trezi în vorbă, contrariat, pre- 
şedintele. 

-— La două și jumătate după prînz. Domnul coman- 
dant secund, contele von Steinburg, se afla întins pe 
scaunul său de lîngă scară, urmă Todericiu. Dormea 
cu ziarul pe obraz... Ofițerii jucau cărţi jos, în salon... 

— Lasă amănuntele astea... Treci la fapte. 

— In partea cealaltă a distrugătorului se aduna- 

seră marinari. Erau în umbra turelelor. Povesteau. 
Se pare că izbucnise o ceartă între dînşii. 

— Derbedei ! — exclamă supărat preşedintele. Nu 
respectă repausul comandanților ! Spune mai departe ! 

— Domnul comandant secund, contele Wladimir 
von Steinburg, s-a simţit într-adevăr tulburat în 
odihna sa, făcu Todericiu cu ironie. S-a ridicat în po- 
ziție de şedere şi asculta supărat ecoul discuţiei dintre 
marinari. Aceştia nu-l vedeau. 

— Dumneata ce păşteai acolo? — îl întrerupse 
violent prezidentul. De ce n-ai intervenit ? 

— Nu păşteam, ci ascultam. Fără să vreau. Nu era 
cazul să interviu... 

— Cum nu era cazul să intervii ? — strigă prezi- 
dentul. Nu era datoria dumitale să veghezi la liniştea 
vasului ? 

— Vasul sta foarte liniştit. Marea la fel. Iar ma- 
rinarii discutau probleme de ale lor. 

— Probleme? — se holbă prezidentul, lăsînd mo- 
noclul să-i cadă pe pîntece şi să se legene agăţat de 
şnurul care-i îngăduia asemenea manevre neaşteptate. 
Ce fel de probleme ? 

— Marinarii aprinşi în discuţie erau sîrbi şi bul- 
gari... Îşi reproşau unii altora întîmplările din răz- 
boiul balcanic... 

— Din războiul balcanic? — izbucni preşedintele 
uimit peste seamă. Dar ce au ei cu războiul balcanic ? 
Oameni din armata austro-ungară îşi permit aseme- 
nea discuţii >? Și dumneata... dumneata n-ai observat 
că aceasta e o trădare ? i 

— Nu. Eu sînt romîn... Ceea ce spuneau oamenii 
era dureros şi adevărat. 

Prezidentul privi fără glas cîteva clipe chipul acu- 
zatului. Se răsuci spre dreapta, şopocăi cu judecăto- 
rul de lîngă el; se răsuci spre stînga, şopocăi şi cu 
celălalt, apoi îşi fixă monoclul şi porunci aspru 

— Istoriseşte scurt ce s-a petrecut și lasă la o parte 
orice comentariu. Altminteri tribunalul va lua măsuri. 

Todericiu înclină din cap : 

— Da. Domnul comandant secund s-a ridicat de pe 
scaun şi m-a strigat : Ofiţer de zi! M-am apropiat de 

dînsul. Ce porcărie fac derbedeii aceia ? — a întrebat 
domnia sa. Vocile marinarilor continuînd să se audă, 
domnul comandant secund s-a săltat din loc, a zvirlit 
ziarul şi s-a îndreptat furios spre partea cealaltă a va- 
sului, poruncindu-mi să-l urmez. Cînd am ajuns lingă 
grupul mateloţilor, unul dintre ei răspundea chiar 
atunci cu destulă violență: „Carne de tun. Asta ţi-o 
spun eul!“ Domnul comandant secund l-a plesnit 
fără zăbavă cu dosul palmei peste gura deschisă şi a 
ordonat : drepţi ! În aceeaşi clipă l-a lovit din nou pe 
marinar cu pumnul între ochi, luîndu-i vederea... In- 
dată după asta mi-a poruncit să cercetez cazul şi să 
raportez numele „porcilor de cîini“ care s-au certat în- 
tre dînşii. Am salutat reglementar, dînd ordinele de 
cuviinţă. In primul rînd, am dispus ca marinarul rănit, 
cu obrazul plin de sînge, să fie dus la iniirmerie... 

Todericiu povestea mişcat întîmplarea pe care o trăia 
a doua oară în sufletul lui. In sală era linişte adîncă. 

— Domnul comandant secund nu apucase să facă 
prea mulţi paşi, cînd a auzit ordinul meu. S-a răsucit 
pe 'călcîie ca atins de flacără. „Ce-ai spus? — a stri- 
gat către mine mînios. Ce-ai spus aspirant ? Eşti ne- 
bun ? Ţi-am dat poruncă să cercetezi !“ 

— Da, voi cerceta, am răspuns. Mai întîi însă... 

— Ce fel de „mai întîi“ ? — a strigat din nou. 

— Mai întîi un soldat sîngerează, am răspuns eu... 
Atunci domnul comandant secund s-a apropiat de mine. 
Credeam că vrea să mă lovească. Nu m-a lovit. 

— Ce făceai dacă te lovea? — întrebă prezidentul 
smulgîndu-se din ciudata învăluire în care era prins as- 
cultînd declaraţia acuzatului. 

Todericiu tăcu un moment. 

— Ei! Nu vrei să răspunzi ? 

— N-am ce spune despre fapte care nu s-au întîm- 
plat. Cred că l-aş îi aruncat în mare. 

Ceata prezidentului se lăsă în speteaza fotoliului. Ju- 
decătorii, procurorul, grefierul, însuşi domnul pluto- 
mier-major din boxă se mişcară pe locurile lor ca atinşi 
de un val. Cei doi marinari din escorta lui Todericiu 
se uitau în schimb cu buzele uscate, uşor întredeschise, 
la aspirantul pe care-l păzeau, trădînd un fel de încîn- 

tare amestecată cu admiraţie, ca în faţa unei surprize 
plăcute. 

— Mai departe! — ordonă prezidentul răguşit. 

— Domnul comandant secund m-a declarat arestat 
pe loc, continuă Todericiu. Doi dintre marinari, un 
bulgar şi un sîrb, au fost legaţi la stîlp, cîte trei cea- 
suri. Stînd alături s-au împăcat. Eu am primit patru- 
sprezece zile carceră „Dunkle Zelle“. ! 

Procurorul se ridică solemn : 

— Ţin să atrag atenţiunea tribunalului că aproxi- 
mativ în aceeaşi vreme s-a produs o mişcare de indisci- 
plină gravă în Arsenalul Marinei, a zis fluturînd în 
mînă o hîrtie. Muncitori și marinari sîrbi şi bulgari, 
cetățeni ai monarhiei noastre, au îndrăznit să se îm- 
potrivească unui transport de arme pentru Balcani. 
Cercetările dovedesc că mişcarea era pusă la cale de 
un grup de socialişti. După cum se va vedea din con- 
tinuarea procesului, acest aspirant încă pare a fi unul 
dintre ucenicii lui Karl Marx, cu care trebuie s-o 
siîrşim... 

— Cine-i acel Karl Marx? — întrebă prezidentul 
posomorît. 

Procurorul rămase cu gura căscată. Unul dintre ju- 
decători îşi dusese mîna la buze şi tuşi. Todericiu zîmbi 
uşor. Plutonierul-major gardian ardea de curiozitate 
să aile de cine-i vorba. 

Procurorul salvă situaţia cu dibăcie : 

— Propun tribunalului suspendarea şedinţei pentru 
un sfert de ceas, zise după o scurtă ezitare. 

Prezidentul se uită nedumerit la procuror, pricepu că 
ceva nu-i în rînduială şi suspendă şedinţa. 

Toderiţă Todericiu își petrecu răgazul în boxă, sim- 
tind gol adînc în jurul lui. Grejierul se întorsese spre 
fereastră privind întinderile albastre care străluceau în 
lumina de cristal a acelei zile senine şi geroase. Pluto- 
nierul se uita îndelung la portretul maiestăţii sale 
Franz Josef, gustînd satisfacție în mîndria lui de slu- 
jitor credincios, căruia viaţa-i oferea privilegiul de a 


1 Carceră neagră, în care arestaţii primesc exclusiv apă şi o 
bucată de pîine pe zi. 

sta vreme îndelungată în această odaie vastă și so- 
lemnă, sub privegherea unui tablou atît de mare al 
augustei persoane. Cei doi marinari din escortă se a- 
propiaseră unul de altul, tăcînd. Păreau stingheriţi ; îi 
pătrunsese ceva ca un amestec de ruşine şi respect 
faţă de tînărul aspirant arestat. 

Todericiu îşi răzimase fruntea pe braţe, iar brațele 
pe îngrăditura boxei. Gîndurile-i roiau tulburate de ici- 
colo. Ar fi dorit totuși să aibă pe cineva lîngă dînsul 
în aceste clipe, să întîlnească priviri calde de îmbărbă- 
tare, zîmbete de prietenie. Ii veni în minte chipul palid 
al Arăncăi, aşa cum i s-a întipărit în inimă pentru tot- 
deauna, cînd fata a căzut străpunsă de glonte. Lîngă 
chipul fetei, ochii încremeniţi în lucire stranie ai lui 
Antonio Amati... Imaginea i se răsuci în creier, ca şi 
cum ar fi fost încrustată în arabescuri pe tăișul unui 
pumnal. Gemu încet şi-şi ridică fruntea. Tribunalul re- 
venise în şedinţă. 

Prezidentul părea zburlit ; probabil chestia cu Karl 
Marx îi căşunase o nouă indispoziţie. Judecătorii şi 
procurorul aveau înfățișări mai întunecate ca pînă 
atunci, arătînd hotărîre severă. 

— Procesul trebuie terminat «astăzi, declară preşe- 
dintele aşeziîndu-se în fotoliu. Prin urmare: vorbă 
puţină ! Acuzat, ce ai de spus cu privire la întîmplările 
din noaptea de 11 noembrie a acestui an? Recunoşti 
dedlaraţiile făcute la instrucţie ? 

Todericiu se gîndi puţin, apoi răspunse: 

— Unele da, unele nu. 

— Asta înseamnă că trebuie să reconstituim în- 
treaga poveste, făcu prezidentul îmbuinat. De ce nu 
le recunoşti ? 

— Nu sînt complete, zise Todericiu. 

— Bine. Te simţi vinovat ori nu ? 

— Nu, răspunse Todericiu. 

Prezidentul îşi înălţă fruntea şi slobozi monoclul din 
orbită. Era semnul unei nobile indignări. 

—. Poate... dacă ai fi izbutit să distrugi, împreună 
cu complicii dumitale, un vas de război ai binevoi să 
recunoști totuși că eşti vinovat... Nu ? 

Toderiță Todericiu tăcu. 

— Na! — încheie discuţia prezidentul. Domnul pro- 
curor e rugat să dezvolte oral acuzarea. Acuzat, rămii 
în picioare! 

Procurorul se ridică, bucuros că înlăturîndu-se citi- 
rea actului de acuzare de către grefier vor trece mai 
curînd cele cîteva ceasuri care trebuiau jertiite acestui 
proces. Era 31 decembrie ; gîndul îi fugea mereu la pe- 
trecerea pusă la cale cu prieteni de ai lui. Aveau încă 
tîrguieli de făcut, nevasta-l aştepta de bună seamă cu 
nervii în furtună. 

— Onorat tribunal — începu cu glas înalt — aveţi 
de judecat un complot, ale cărui întinderi n-au putut 
fi descoperite în întregime. O seamă de arestați de la 
Arsenalul Nautic, tăgăduiesc orice legături cu incul- 
patul, deşi este evident că au lucrat împreună. La fel 
tăgăduieşte şi Toderich că ar fi avut legături cu ei. 
Noi judecăm astăzi acuzaţiile ce se aduc acestui in- 
culpat, urmînd ca eventualele noi descoperiri să for- 
meze obiectul unui alt proces. 

— Arestaţii aceia de la Arsenal sînt soldaţi ? — în- 
trebă președintele. 

— Nu domnule preşedinte, răspunse procurorul. 
Sînt civili de diferite naționalități... 

— Și germani ? 

— Da... Din nefericire şi germani. E vorba de mun- 
citori de la Arsenal, care şi-au propus să ridice greu- 
tăţi în calea pregătrilor de apărare ale monarhiei. Evi- 
dent, împotriva voinţei acelora dintre muncitori care 
dau dovezi de loialitate către tron şi patrie... 

Preşedintele ar fi dorit să adîncească puţin lucru- 
rile, dar devenise prudent. Îşi exprimă totuși, într-o 
formă cu totul personală, părerea : 

— Gloată murdară ! Continuaţi, vă rog! 

— Acuzatul Teodor Toderich a devenit suspect au- 
torităţilor noastre încă din întîiul an al intrării în 
Academia Nautică, continuă procurorul. A cerut să 
lie repartizat la mecanica navală, fapt neobişnuit în- 
tre elevii acestei nobile instituţii. Avînd în vedere că 
Toderich fusese repartizat Academiei Nautice prin or- 

dinul cancelariei militare a alteţei sale imperiale şi 
regale arhiducele moştenitor Franz Ferdinand... 

Prezidentul tresări și-și duse mîna la monoclu. Nu-l 
mai putu prinde. Căzuse şi se legăha agăţat de şnur 
pe pîntece. Nu-l nimerea. Tuşi din nou încurcat şi se 
strădui să devie solemn. 

Nu ştia în ce măsură mai era încă valabilă „înalta 
protecţie“ față de acuzat. Se gîndea că de vreme ce 
aspirantul Todericiu a fost trimis în judecată, ochiul 
arhiducelui moştenitor trebuie să se fi închis supărât 
pentru totdeauna față de un asemenea element. Dar 
dacă totuşi... hm... politica mizerabilă, cu amestecul 
ei de bancheri, de socialişti și dracu mai ştie ce, în- 
toarce lucrurile pe dos ? Hotărt să ia sacul cu grăunţe 
de la gura procurorului şi să procedeze „cu tact“, ca 
un om vechi şi încercat ce era: 

— Reveniţi la obiectul dezbaterilor, domnule pro- 
curor, zise cu glas nefiresc. 

Procurorul îl privi mînios, se întoarse spre acuzat, 
își trecu mîna prin păr şi se supuse: 

— Inculpatul Toderich a fost pus sub supraveghere, 
onorat tribunal, îndată ce informatorii organelor noas- 
tre de Siguranţă din Arsenal au semnalat apropierea 
lui ciudată de unii dintre salariaţii arsenalului. S-a 
aflat de asemeni că pleca, de cîte ori avea învoire, la 
Fiume, unde întreținea legături cu agitatorul socialist 
Feleky Geza... 

— Cine era acest individ? — stărui într-o doară 
prezidentul, temîndu-se parcă să nu pățească din nou 
ceea ce pățise cu Karl Marx. 

— Mecanic de cale ferată în Fiume... 

Preşedintele nu se putu reţine să nu exclame indig- 
nat cu toată măsura ce și-o impusese : 

— Unde l-ai cunoscut şi pe acest individ? 

Tînărul aspirant tresări : 

— L-am cunoscut cu totul întîmplător, zise uşor 
enervat. Am declarat la instrucţie și declar din nou: 
mă duceam acolo pentru că trebuia să vie la soția 
dînsului o tînără fată din Dej, bolnavă de tubercu- 
loză... Tînăra fată a căzut victimă crimei ce s-a să- 
vîrşit în noaptea cînd am fost arestat eu... 

— E vorba de complicea Laszlo Aranca, împuşcată 
cu ocazia arestării inculpatului, interveni procurorul. 

Toderiţă Todericiu întinse mîna dreaptă și se rä- 
zimă de marginea boxei. Era palid, i se subțiaseră 
buzele, privea cu ochii aproape închişi un punct ne- 
desluşit din sală. Tăcerea căzu din nou grea, ca o 
draperie mohorîtă, în atmosfera tribunalului. 

— Are vreo importanţă pentru proces legătura acu- 
zatului cu Felelky Geza? — întrebă preşedintele pe 
procuror. 

— ioare, domnule preşedinte, räspunse a- 
cesta. spus că e vorba de o înlănțuire de com- 
ploturi criminale. Feleky e una dintre cäpeteniile de 
seamă... Ne-a fost semnalat şi de Siguranţa din Buda- 
pesta. Cercetärile noastre arată că Feleky e cumnatul 
altui agitator din Dej, cu numele Laszlo Endre, astăzi 
închis la Cluj pentru agitație sindicalistă între mun- 
citori. Complicea Laszlo Aranca, era fata lui Laszlo 
Endre și nepoata lui Feleky. Raportul jandarmeriei din 
Dej, afirmă că acuzatul Toderich avea relațiuni senti- 
mentale cu ea mai de mult. Dacă deci Toderich afirmă 
că o aştepta la Fiume, în casa lui Feleky, nu se poate 
să nu fie complicele lui Feleky, la care fata urma să 
fie găzduită. Tăgada e absurdă. Casa lui Feleky a fost 
unul dintre focarele complotului. Acolo a fost ucis şi 
italianul fugar Antonio Amati, alt conspirator. Ce căuta 
Antonio Amati în casa lui Feleky ? Inculpatul recunoa- 
şte faptele în legătură cu acest italian, dar vrea să-l 
acopere pe Feleky. E zadarnic. 

Preşedintele nu mai înţelegea nimic. Aruncînd din 
vreme în vreme ochii spre Todericiu, îl vedea absent, 
încremenit în nepăsare. 

— Vă rog să povestiţi faptele în ordinea dezvol- 
tării lor, se adresă procurorului, vădit indispus. 

— Iată, onorat tribună, cele ce s-au petrecut. Odată 
cu înăsprirea situaţiei politice internaționale, este evi- 
dent că atît monarhia, cît şi aliaţii ei şi-au îndreptat 
grijile spre o serioasă pregătire de apărare, în caz de 
război... 

Autorităţile noastre de supraveghere poliţienească 
au fost informate că unii agitatori încearcă împiedica- 

rea pregătirilor noastre patriotice. Iată ce manifeste 
circulau între muncitorii din Arsenalul Nautic... Procu- 
rorul ridică de pe masă o tipăritură veche, îngălbenită 
şi zdrenţuită, fluturînd-o înaintea sa. Se cere proleta- 
riatului să împiedice războiul... 

— Asta-i o prostie, făcu enervat şi dispreţuitor pre- 
zidentul. Războiul se face cu ostaşi... 

— Evident, domnule președinte — se necăji procu- 
rorul — dar proletarii încă vor trebui să fie soldați şi 
pot activa în rîndurile armatei, provocînd acte de ne- 
supunere. Cazul care-l judecăm astăzi, e tipic... Afară 
de asta ei pot împiedica prin greve producţia de arma- 
ment. 

Prezidentul se holbă la procuror. 

— Sînt destule mijloace de a strivi pe cei răzvrătiți... 

— Fără îndoială, încuviinţă procurorul. În primul 
rînd, o parte însemnată dintre socialişti au sentimente 
loiale şi-şi fac datoria ca miște adevăraţi patrioţi... 

— Din cîine nu faci slănină, mormăi președintele. 

— Autorităţile de Siguranţă ale statului au putut 
verifica credința unora, chiar cu ocaziunea acestui 
complot, replică procurorul. Onorat tribunal — iată ce 
se spune în acest manifest. Voi citi citeva pasaje sem- 
nificative : 

„Proletari din toate țările, uniţi-vă ! Uniţi-vă împo- 
triva războiului pe care-l pun la cale imperialiştii 
germani şi austro-ungari de o parte — imperiile colo- 
niale şi dinastiile autocrate de altă parte“. Apoi mani- 
festul continuă. — „Cu patruzeci şi doi de ani în urmă, 
pe vremea războiului dintre Germania şi Franța, mun- 
citorimea marxistă a demascat caracterul criminal al 
războaielor de acesi fel, arătînd că pacea lumii e ame- 
nințată sub pretextul echilibrului european şi al demni- 
tății naționale. Noi, care avem nevoie de pace şi de 
muncă, protestăm cu hotărire împotriva proclamațiilor 
războinice ale celor care nu vàd în nenorocirea ob- 
ștească decit un prilej de speculaţii. Frați din Germa- 
nial! Lipsa voastră de unitate n-ar avea ca urmare 
decit triumful deplin al despotismului pe ambele maluri 
ale Rinului. Este acest război drept? Nu! Este război 
național ? Nu ! În numele dreptăţii şi al democraţiei ne 


alăturăm fără rezerve protestelor Internaționalei îm- 
potriva războiului“. Şi mai departe: „Indreptăm un 
apel către întreaga clasă muncitoare să facă imposibilă 
repetarea unei nenorociri sociale atit de grozave. Nu 
vom uita niciodată că muncitorii din toate ţările sînt 
aliații noştri, iar despoții din toate țările, duşmanii 
noştri“. 


Procurorul puse manifestul pe masă și făcu un pas 
înapoi, încrucisîndu-și mîinile la spate. Judecătorii 
şedeau nemişcați, ginditori, consternaţi. 

— lată, onorat tribunal, literatuna cu care se hrănesc 
dușmanii monarhiei, dușmanii întregului nostru sistem 
social ! Iată lectura oferită acuzatului Toderich, aspi- 
rant al marinei imperiale de război, de către indivizi 
ca Feleky Geza ! Se vor înțelege acum grevele, mişcă- 
rile anarhice, care au mers pînă la încercarea mari- 
narilor de a împiedica trimiterea armamentului în 
Balcani, unde monarhia are interese grave de apărat! 
Dar să trecem mai departe, la evocarea faptelor. În 
luna august a acestui an, ziarele noastre au publicat 
dări de seamă foarte bogate despre grevele tumultuoase 
care aveau loc la Milano, în Italia. Agitatorii socialiști 
italieni au scos în străzi peste o sută de mii de munci- 
tori. Unele fabrici erau ţinute sub paza gărzilor revo- 
luționare, iar patronii sechestraţi. Intreaga mişcare 
tindea să oprească producţia de armament. Autorităţile 
italiene ne-au semnalat după aspra reprimare a miş- 
cării fuga cîtorva feroci revoluționari, împărtăşind bä- 
nuiala că aceştia ar îi căutat scăpare pe teritoriul pa- 
triei noastre. Unul dintre aceşti oameni primejdioşi, se 
numea Antonio Amati... In acelaşi timp, onorat tribu- 
nal, autorităţile noastre de Siguranță erau informate 
că grupurile revoluţionare din Triest, Fiume şi Za- 
greb, pun la cale acte de răzvrătire şi de sabotaj în 
vederea împiedicării înarmării noastre. Se înţelege că 
au fost luate măsuri de supraveghere. Acuzatul To- 
derich, continuînd să plece în fiecare zi liberă la Fiume 
şi stîrnind bănuială prin anumite împrejurări semni- 
ficative, era, fireşte, între cei supravegheați. 

— De ce fel de împrejurări-e vorba? — întrebă 
președintele. 

— In primul rînd atitudinea lui la Arsenal, în timpul 
cît a lucrat în secția mecanică navală. În al doilea 
rînd... de purtarea pe care a avut-o pe bordul distru- 
gătorului Prinz Eugen, datorită căreia a fost pedepsit 
pentru neexecutarea de ordin. Apoi... concluziile trase 
pe urma „ocupațiilor“ lui private. 

— Ce însemnează asta? — făcu nedumerit prezi- 
dentul. 

— Autorităţile au putut culege unele informațiuni 
despre cărţile pe care le studia acuzatul în locuinţa sa, 
răspunse procurorul. 

— E o problemă veche, că literatura strică moralul 
tineretului, observă președintele, mulțămit că-și poate 
arăta ştiinţa. Romanele sînt în general primejdioase. 
Nu trebuie să le citească decît oamenii ajunşi la de- 
plină maturitate... 

Procurorul rămase din nou cu gura căscată. Tode- 
riță Todericiu asculta încordat. 

— Aşa este, onorat tribunal, izbuti procurorul să 
revie la cuvînt. Dar acuzatul citea cărți mult mai pri- 
mejdioase decît romanele... 

Prezidentul se miră : 

— Cred că nu există ceva mai destructiv pentru un 
tînăr... 

Procurorul oftă necăjit : 

— Se ştie că Toderich citea cărţile lui Schiller, Tol- 
stoi, Puşkin, Heine, Petöfi, zise cu elanul scăzut con- 
trolîndu-şi scriptele. Romane şi versuri cu concepţii 
sociale revoluţionare. Afară de asta, avea la dînsul 
şi Capitalul lui Karl Marx... 

Preşedintele vru să întrebe îndată ceva, dar auzind 
iarăşi de Karl Marx, se poticni neliniștit. Chibzui o 
clipă, după care-şi exprimă nedumerirea, întrebirid pe 
Todericiu : 

— Cum explici dumneata rătăcirea în care ai căzut 2 
Nu ești nici proletar, nici n-ai cunoscut în familie mi- 
zerie ! Te-au zăpăcit cărțile, nu 2? 

Todericiu tăcu. 

— Awveai datoria să părăsești cariera de ofițer ! — 

strigă minios procurorul. Dacă-ţi trebuia socialism și 
pacifism, trebuia să lepezi uniforma maiestăţii sale, de 
care nu eşti vrednic ! Aj pingărit onoarea unei institu- 
ţii cu tradiţii strălucite de loialitate ! Iată, onorat tri- 
bunal — continuă cu fălcile încleştate — cîteva extrase 
dintr-o carte germană adnotată de acuzat... Se va 
înțelege şi mai bine felul Jui de a gîndi şi de a vorbi. 

— Carte germană ? — se miră mînios preşedintele. 

— Da. S-ar părea că e o poveste nevinovată... Bine- 
voiți a asculta ce anume îl interesa pe acuzat, pînă şi 
din această poveste... Am dat ordin să ini se facă ex- 
trase. Fiecare extras în parte îşi are tîlcul lui, iar toate 
la un loc demonstrează legătura organică pe care o 
făcea acuzatul între ele... Repet: am luat citatele din- 
tr-o carte de literatură, ca să se vadă cum aduna acu- 
zalul de pretutindeni germenii răzvrătirii, încărcîndu-se 
cu ei ca un proiectil cu explozivi. „De jur împrejur, 
oamenii din popor robotesc, suferă, rid şi luptă. Umili 
și năpăstuiți. Umili ? Hei, aceştia au arme ! Nu trebuie 
să te încrezi prea mult in ei! Auziţi-i pe corăbiile lor, 
cum bat toba izbinzii, toba bucuriei. Secerişul e copt 
pentru coasă... Trăiască răzvrătiții. ! 

Procurorul se opri şi bău apă. I se uscase cerul gurii. 
In sală domnea linişte adîncă. 

„Voi fățarnici oameni de treabă, care facei bai- 
jocură din mine, din ce a trăit politica voastră, de cînd 
stăpîniți lumea ? Din sugrumări şi din  măceluri“ — 
urmă a citi procurorul înălţindu-și glasul. „Să i se 
smulgă ducelui mafele şi să i se biciuiască obrazul 
cu ele. Ochi pentru ochi, dinte pentru dinte ; înșfacă se- 
curea fără îndurare ! Dar pacea cînd va veni? Are să 
vie cînd ïn livezi vom vedea în loc lde mere, ori prune, 
ori cireşe, cîte un duşman spînzurat de fiecare cracă“. 

Procurorul făcu din nou o pauză scurtă, apoi socoti 
de cuviință să-şi spuie părerea : 

— Onorat tribunal, toate citatele subliniate și ad- 
notate de acuzat dogoresc de ură. Toderich merge atît 
de departe, încît atunci cînd autorul acestei povestiri 
netrebnice îndrăzneşte a vorbi despre mila creștină, se 


1 E vorba de comentariul lui Romain Rolland la Legenda lui Ul- 
lenspiegel. 

bucură că această milă ar putea îi refuzată uneori chiar 
de către Isus. Iată, însemnate în chenar, cu creion roşu, 
următoarele cuvinte : 

„Duşmanii sînt răpuşi, victimele ajung la judecata 
cea din urmă. Atunci se aude glasul fecioarei Maria : 
Indurare, fiul meu! — Nici o îndurare! — răspunde 
Isus“. Prin urmare — vorbi cu glas înalt procurorul 
— însuşi Isus este asociat acestei uri criminale. Nu-i 
mirare — adăugă rînjind — căci blasfemia este dease- 
meni una din pasiunile lui Toderich... 

Prezidentul era năucit. „Cazul“ se dovedea din ce 
în ce mai mult greu de priceput. Mă rog — cugela în 
sinea sa — un ofițer, și mai ales unul tînăr, poate 
cădea în păcat, chiar în crima trădării, pentru bani, 
pentru femei, pentru petreceri, din lăcomie de avere. 
Vine la judecată, recunoaște, plinge, ori minte şi bra- 
vează. Dovezile-s pe masă, aşa că el, prezidentul, 
rosteşte cu legitimă trufie sentința de condamnare. 
Dar procesul acesta era o hărțuială și începea a deveni 
canon al tribunalului. Un comandor al marinei impe- 
riale — care a privit totdeauna cu dispreţ, cu oroare, 
oamenii de rînd, socotindu-i un rău necesar, dedesub- 
tul elitei sociale — n-avea nici chef, nici nu dorea 
să aibă înțelegere faţă de viermuiala lor respingă- 
toare. Ce pot face asemenea rătăciţi ? Ce pot face ne- 
mernicii aceia de la Arsenal, sau de pe locomotive, de 
care se vorbește în proces ? Dovadă că în Milano ar 
ieşit o sută de mii dintre ei în stradă şi au putut fi 
striviți cu cîteva mitraliere... Cu atit mai ușor vor fi do- 
borîți aceştia... 

Prezidentul încercă să-şi afle liniştea şi procedă în- 
dată cu oarecare spor de autoritate. 

— Acuzatul «este fără îndoială un anarhist, ob- 
servă întunecat către procuror. Spuneaţi că se afla 
sub supraveghere. Arătaţi tribunalului ceea ce s-a 
petrecut mai departe. 

Procurorul continuă cu nădui rechizitoriul. 

— Onorat tribunal, pentru ca acuzatul să nu simtă 
că e supravegheat, a fost lăsat netulburat în serviciu! 
său. În noaptea de 20 septembrie a acestui an, era 
ofiţer de zi în sectorul portului Triest. Conform regu- 

lamentului avea så inspecteze patrulele noastre obiş- 
nuite de pe cheiul militar ; de asemenea, să folosească 
şalupa cu motor în vederea controlului pe care urma 
să-l facă odată seara şi a doua oară înainte de ivirea 
zorilor, la extremitățile portului, pe o rază de doispre- 
zece kilometri. 

— Tribunalul cunoaşte aceste lucruri, mormăi pre- 
zidentul. 

Procurorul observă în gîndul său cît de satisfăcut 
e tribunalul cînd cunoaşte cîte ceva, apoi urmă a 
vorbi : 

— Cu ocaziunea celui de al doilea rond cu galupa, 
înainte de ivirea zorilor, ailîndu-se la depărtare de opt 
kilometri de port, în direcția nord-vest, acuzatul, care 
nu era însoţit decît de marinarul de serviciu de pe 
șalupă, zări lingă una din geamandurile fixate în 
mare, o luntre. Era o îmbarcație ușoară de tip orien- 
tal, un „caiac“. Cerul fiind străbătut de nori călători, 
pătrundeau adeseori raze de lună, alternîndu-se cu în- 
tunericul greu al nopţii. Marinarul vru să aprindă fa- 
rul. Acuzatul îl opri. Atunci se ridică o umbră din caiac 
și se aruncă în mare. De data asta acuzatul ordonă 
marinarului să aprindă farul. Umbra dispăruse sub 
apă. Cercetară stărnitor întinderea observînd cum se ri- 
dică din vreme în vreme, deasupra mării liniştite, capul 
misteriosului înotător nocturn. Șalupa îl urmări şi-l 
ajunse. În clipa cînd fugarul înălţă din nou capul, acu- 
zatul ajutat de marinar îl prinse de gît şi de umeri 
trăgîndu-l în șalupă. Aspirantul Toderich îi ceru sub 
amenințarea revolverului să-și «declare identitatea. Ne- 
cunoscutul păstră însă tăcere îndărătnică. Acuzatul îi 
oferi rom din sticla pe care o avea în buzunar, însă 
acela refuză. Şalupa ajunse la țărm, dar nu în drep- 
tul camerei de gardă, unde era normal ca acel om sus- 
pect să fie predat, ci — conform ordinului acuzatului, 
care spunea că individul trebuia dus la spital — acostă 
pe cheiul comercial al portului, unde nu există pază 
militară. Toderich coborî împreună cu prizonierul, iar 
marinarul rămase pe șalupa sa. Onorat tribunal — 
declară procurorul ridicînd iarăși glasul — personajul 
misterios pescuit în noapte de către acuzatul Toderich, 

era răzvrătitul italian fugărit de autorităţile ţării sale, 
agitatorul primejdios Antonio Amati... 

Prezidentul rămase un moment nemișcat, cercînd să 
se desluşească, apoi se uită la ceasornic. Se consultă 
cu judecătorii în şoaptă, cercetă filele dosarului din 
fața lui, în sfîrșit se adresă procurorului : 

— Suspend şedinţa pe timp de o oră și jumătate 
pentru masa de prînz. Conform regulamentului, ofi- 
cialii vor prînzi în birourile de lîngă sala de şedinţe. 
l-aţi adus acuzatului hrana? — întrebă răguşit pe 
p'utonierul gardian al închisorii. 

Acesta tresări şi ieşi în față, emoţionat şi mîndru. 

— Da, să trăiţi. Are pîinea la mine... 

— Nu te-am întrebat ce are, bombăni prezidentul. 
La ora două ședința reîncepe... 

Tribunalul se retnase. 

Toderiţă Todericiu se lăsă pe bancă. Îl dureau pi- 
cioarele, se simţea pociltit, sălciu. Sala se goli de 
oamenii care fuseseră pînă atunci de față. Plutonierul 
gardian se răsti la Todericiu, cerîndu-i din senin să 
treacă în colțul drept al boxei. Todericiu îl privi ne- 
dumerit şi schimbă tocul. Cei doi marinari continuau 
să stea impresionați. Unul 'dintr-înşii se adresă ţiînos 
plutonierului : 

— Lasă-l în pace! 

— Na! — se răţoi acesta, ce vrei ? 

— Să-i dai pîinea şi să-l laşi în pace! — făcu ma- 
rinarul întunecat. Celălalt îl susținu mirat : 

— Se înţelege! Dă-i pîinea ! 

Dacă ar fi fost militar, le-ar fi arătat el marinarilor 
pîine. Dar era gardian de închisoare. Pufni. Privi por- 
tretul maiestăţii sale. Îi păru ca niciodată somnoros 


şi plictisit. „Să fie a dracului de slujbă“ — mormăi 
gros. Scoase din sac pîinea şi a întinse acuzatului. 
— la-o! 


Todericiu întoarse capul şi clătină obosit, a tăgadă : 

— Mulţămesc. Nu-mi trebuie. Puţină apă, dacă se 
poate. 

Cei doi marinari își scoaseră și ei merindea din 
sacii atîrnați pe coapse: pîine şi cîrnat polonez. Se 
uitară unul la altul, apoi la Todericiu. Cel care vor- 

bise mai înainte, cotrobăi după briceag şi täie o felie 
groasă de salam, oferind-o cu siingăcie : 

— Pofteşte un pic de cîrriat, zise încet. Îndată-şi 
täie şi lui și umplîndu-şi gura, moliăi îmbietor, clipind 
din ochi : 

_— E bun... Mănîncă ! 

Pintonierul se încruntă la santinele. Aveau în pri- 
viri mînie învolburată, aşa că înghiți sec și înjură 
printre dinţi. 

Todericiu primi salamul, zîmbind timid. 

— Ai nevoie de mîncare, îl încurajă marinarul con- 
tinuînd să mestece lacom, spre a-l stimula. Din cînd în 
cînd, se oprea din molfăit şi se holba la plutonier. II se 
vedeau albuşurile ochilor, trădînd o stare lăuntrică 
pornită pe vrajbă. 

Toderiţă Todericiu nu izbuti să mănînce. Bău apă, 
apoi îşi aşeză din nou braţele pe marginea boxei, ră- 
zimîndu-și fruntea. Giîndurile-i alunecară din nou ca 
într-un abis, în întunericul tragic al întimplărilor prin 
care trecuse. Moartea Arancăi şi a lui Amati ; soarta 
lui Feleky ; atîtea suferinţe în mijlocul cărora se zvârco- 
lise, cînd însufleţit, cînd abătut; o dată avînd sentimen- 
tul că pășește pe un drum de lumină ; altă dată soco- 
tindu-se nevolnic. Toate aceste amintiri îl chinuiau. 

„Antonio Amati... N-au fost împreună decit patru 
săptămîni, cu întreruperi. Totuşi, ce forță au putut 
culege din sufletul lui înflăcărat, cei care l-au cunoscut 
în acest scurt timp ! Cu un an în urmă, Antonio Amati 
era încă ostaş italian, trimis să cucerească, pentru stă- 
pînire, colonii în Tripolitania. 

— Am fost binecuvîntaţi de papa de la Roma — is- 
torisea Amati în nopţile petrecute cu Todericiu, as- 
cunşi în grădina lui Feleky, la Fiume, înainte de a fi 
trădați şi prinşi. Gloată de oameni supţi de foame, 
adunată în piaţa sfîntului Petru, închingată în curele, 
prinsă-n catarame, neînţelegînd nimic altceva decît că 
va trebui să moară, să omoare şi să prade... „Trăiască 
glorioasa armată care pleacă în Tripolitania“ ! — stri- 
gau mîndri, din balcoanele palatelor, îmbuibaţii Ita- 
liei. „Trăiască noul imperiu roman!“ — răspundeau alţii, 
fluturînd batiste şi avînd grijă să rămiie acasă, ferii 

de primejdie. Vitejii eram noi... Eu, Antonio Amati, 
copil de slugă omorită în bătăi pe moşia prințului 
Civitella... Alţii, ca şi mine, mii şi mii de oameni, ne- 
știutori de carte, Hămînzi, zdrenţoşi, fără meserie, fără 
rosturi, fără pat să-şi aplece capul, fără pîine să-şi 
astîmpere foamea... 

Plutonierul aţipise îmbuinat ; cei doi marinari păs- 
trau tăcere, lăsînd tînărului acuzat răgaz să se cu- 
funde în sine. 

Toderiţă Todericiu continua să depene amintiri, cu 
ochii închiși, cu fruntea răzimată pe marginea boxei 
din sala tribunalului militar. Îşi aducea aminte de în- 
trebarea pe care i-o pusese într-una din serile acelea 
lui Antonio Amati. Şedeau în grădina lui Feleky, sub 
streaşina de olane roșii, acoperiţi de umbra zidului, 
împresuraţi de tăcere, învăluiți în parfumul tare al 
fructelor de toamnă, privind printre frunze cernerea 
bogată de argint şi de linişte din acea noapte senină, 
deasupra căreia strălucea, lunecînd încet ca o părere, 
luna. Grădina era în fața golfului, deschizînd vedere 
largă spre Onarnero. Marea tremura în unde mici, pă- 
rînd a-şi răsfăţa horbotele sub atingerea razelor cobo- 
rîte anume să vegheze ceasul de dezmierdare pe care 
şi-l îngăduia natura. Aranca își răzimase capul de 
umărul lui Todericiu ; respira fierbinte, neliniștit, mis- 
tuind în trupul slăbuț văpaia unei tinereţi chinuite de 
boală. Nespus de adîncă a fost trăirea acelor clipe; 
sufletul lui Todericiu atingea dimensiuni care puteau 
cuprinde întreaga bucurie și durere ce se poate aduna 
dintr-odată în inima unui om. 

— Spune-mi Antonio Amati — întrebase încet pe 
italianul fugar — prezența în Italia a stăpinului bise- 
ricii catolice creează o viaţă mai bună oamenilor ? 

Antonio Amati privi prin lumina lunii pe Todericiu, 
cu oarecare mirare. Aranca își ridică deasemeni capul. 

— Rar vei întilri undeva un oraş în care cete de 
copii hoinari și flămînzi, convoaie de bărbaţi şi de 
femei covîrşite de mizerie, să-şi fluture zdrenţele și 
suferințele pe străzi cum se întîmplă la Roma, sub 
zidurile Vaticanului, răspunsese italianul. 

— De necrezut, murmură Todericiu. Cel puţin din 
ipocrizie tot ar trebui să facă ceva... 

Amati rîse cu amărăciune : 

— De vreme ce Vaticanul poate făgădui orice în 
lumea viitoare, papa crede că e scutit de grijile oame- 
nilor de pe lumea asta.. Se înţelege, în ceea ce pri- 
veşte viaţa altora. Căci de a lui şi de a celor din jurul 
lui, dovedeşte o ardoare sacră... Amati adăugă încet 
ironic: — Întreaga poveste s-a sfărimat. Îmi spunea 
un prieten mai demult, ţa Milano : Antonio Amati, în- 
țelegi tu că nu dumnezeu a făcut oamenii, ci oamenii 
l-au creat pe dumnezeu ? Cînd nu-l vor mai invoca, nu 
va mai fi... L-am întrebat: cum ai ajuns la această des- 
luşire 2—După Darwin, după Marx, a răspuns el, mis- 
terul a căzut... Originea oamenilor e clară... Nu mai e 
nevoie de multe reflexiuni... Ei bine, Antonio — ia zis 
prietenul meu — învăţăturile acestea se află sub ochii 
lumii de prea puţină vreme... Darwin a rămas necunos- 
cut marilor mulțimi, prin grija bisericii, care din cauza 
darwinismului îşi vede în primejdie cei dintii eroi şi 
cea dintîi recuzită a tragicomediei vieţii : Adam, Eva, 
raiul, şarpele şi mărul. Eu vorbesc de milioanele de 
oameni care au căutat prin veacuri, dezlegări de mi- 
racol pentru foamea și deznădejdea lor, pentru sufe- 
rințele ce-i sfișiau cerşind ajutor dincolo de ei înşişi, 
dincolo de pămîntul în care n-au găsit decît sălbă- 
ticie, asuprire, minciună, mister şi crimă. Au pus deci 
geamăt lîngă geamăt şi le-au înălțat la cer. Dumne- 
zeu s-a desprins din acsastă coloană uriașă de sufe- 
rință omenească şi s-a răspîndit pretutindeni, ca o 
pîclă, în lungul și largul spaţiilor necuprinse. Trăieşte 
astfel, în forma cea mai nedeslușită pe care o poate 
imagina mintea ; totdeauna de față ca o spaimă, ca 
o vrăjmăşie, ca o pedeapsă sau o răzbunare ; totdeauna 
absent ca sprijin vădit şi real ; plutind haotic și incert 
deasupra lumii. Cum s-ar putea întoarce în revărsări 
de lumină asupra pămîntului, când el e produsul sus- 
pinelor şi al suferințelor celor mai întunecate ? 

— Uimitor apare omul în lupta asta de ieşire din 
întuneric ! — a zis atunci Todericiu emoționat. 

Antonio Amati a tăcut un răstimp, apoi s-a răsucit 
spre Todericiu şi spre Aranca : « 

— Orice ar încerca cei care ţin încă lumea încătu- 
șată în mistere, ca să poată huzuri ei deasupra — va 
fi zadarnic. Puterea e în mina celor mulţi. Trebuie 
s-o ştim folosi. Ai să te miri Todericiu dacă-i vor po- 
vesti că am întîlnit în Tripolitania un arab, care mi-a 
vorbit ca un om de undeva din Roma, ori din altă capi- 
tală europeană. Dacă eu, copilul lui Pompeo Amati, am 
ajuns să pot înţelege cîte înțeleg ; dacă în Tripolitania 
am întîlnit un om cu aceleaşi păreri, dacă în Milano au 
ieşit o sută de mii de oameni lovind poliţia, vărsîndu-şi 
sîngele pentru pîine ṣi pace, dacă stau aici cu un român, 
în. grădina unui ungur şi aştept sosirea tovarășilor 
croaţi, însemnează că viața e împinsă spre cotitură. 

Toderiţă continua să tunece pe apele aducerilor 
aminte, căutînd în ele putere şi prietenie. Paznicii-l 
credeau adormit. Se prea poate ca starea adevărată 
a tînărului aspirant să fi fost aşezată între vis şi rea- 
litate ; să fie una din acele dormitări, în care mintea 
colindă spaţii şi cotrobăieşte unghere, răscolind pe 
calea procesului intim de refacere a organismului, 
exact acele resurse, de care are nevoie ca să se în- 
zdrăvenească. Meşșteşugul acesta de taină a firii e 
atît de îndemînatic, încît găseşte nu numai refugiile 
necesare înviorării, dar şi ritmul potrivit cu răgazul 
care-i e îngăduit. De aceea, oamenii cu experiență 
nu-și pierd cumpătul în fața greutăților. Din ce motiv 
se îndreptau în acele clipe de repaus gîndurile lui 
Toader. Todericiu mai mult spre Antonio Amati şi 
spre Feleky decît spre Laszlo Aranca? Pentru că 
îşi da seama ce izvor îmbelşugat de înnoire a pute- 
rilor afla în viaţa şi vorbele lu? Amati şi Feleky în 
ceasurile de după amiază, cînd procesul va intra în 
faza de sfîrşit. 


„„.Toderiţă Todericiu depăna deci mişcat amintirea 
lui Antonio Amati. Simţea în locul fluidului ciudat de 
oboseală care-i trecuse o vreme prin vine torentul 
sanguin limpezit de impurități, înviorat. Făcu o miş- 
care să-și îndrepte trupul. Uşa de lîngă portretul ma- 

iestăţii sale se deschise şi tribunalul reintră în şedinţă. 
Plutonierui se sățtă din loc şi porunci aspru 

— Auf! 

Todericiu se răsuci ca atins de sfichi şi-i răspunse 
cu o privire de dispreț, care de obicei poate linişti 
avîntul slugărniciilor zeloase. Marinarii înregistrară 
porunca mută, severă, a acelei priviri, zîmbind mul- 
țămiţi. 

Președintele avea din nou înfăţişarea hotărită, în- 
chisă în ea însăşi, ca să nu se destrame. Era vădit 
pentru cineva care şlie să judece oamenii după expre- 
sia feții, că mare parte din această hotărire se datora 
paharelor de vin negru băute în vremea prînzului. 
Trandafirii cu petale violete răsăriţi în obraji făceau 
mărturie zdrobitoare. Judecătorii îşi recîştigaseră for- 
tele mîncînd şi bînd. Chipul maiestăţii sale veghea 
posomorît asupra încleştării dintre slujitorii credincioşi 
și supușii răzvrătiți, aşteptînd verdictul cu acelaşi aer 
îmbuinat, cu care-l aştepta şi făptura favorită a con- 
cepțiilor sale despre lume şi oameni: plutonierul în- 
chisorii. 

— Dezbaterea procesului reîncepe, declară preşe- 
dintele cu glasul plin de hotărtre. Am rămas la ex- 
punerea domnului procuror asupra momentului cînd 
acuzatul pleca împreună cu iugarul revoluţionar An- 
tonio Amati de pe cheiul comercial al portului Triest. 
Domnul procuror e poitit să continuie. 

Procurorul observă cu mulțţămire că prezidentul face 
sforțări onorabile să fie concis, precis şi să păstreze 
stăpînirea procesului. 

— Onorat tribunal — începu cu înverşunare — 
acuzatul Toderich a declarat la instrucţie că starea 
omului smuls din mare, adică a fugarului Antonio 
Amati, îl impresionase peste măsură, de aceea dorea 
să-i asigure în primul rînd îngrijire, undeva într-un 
spital. Nu încape însă îndoială că el a urmărit să 
identifice mai întîi prizonierul. In acele zile apăruseră 
în ziare ştiri despre reprimarea grevelor din Italia ; 
se întîmplaseră ciocniri grave între organele ordinei 


1 În germană: „sus“! 

publice și răzvrătiți. Se cunoaşte că în asemenea îm- 
prejurări conducătorii lor se ascund sau trec fron- 
tiera pentru un răstimp, continuînd să uneltească din 
umbră. La fel fac și cei din patria noastră, adăugă în- 
cruntat. 

Preşedintele-l întrerupse : 4 

— Spuneați că acuzatul era bănuit încă de mult și 
se afla pus sub supraveghere. Mai spuneaţi că spre a 
nu-şi da seama de acest fapt, autorităţile l-au lăsat 
să-şi facă slujba nestingherit. Foarte bine... Trebuia 
totuși evitat să i se dea misiuni ca aceea de ofițer de 
serviciu, noaptea, într-un sector primejdios ! 

— Onoratul tribunal ştie că ofițerii şi aspiranţii pre- 
iau acest serviciu pe rînd, din douăzeci și patru în 
douăzeci şi patru de ore. Fiecare dintr-înșii îşi cunoaşte 
sorocul și sectorul cu cîteva zile înainte. Dacă acuzatul 
Toderich ar fi fost omis, e sigur că ar fi căutat să afle 
motivul, răspunse procurorul. 

— E adevărat? — întrebă preşedintele pe Todericiu. 

— Nu-mi pot da seama, făcu acesta ridicînd din 
umeri. 

— Continuaţi ! — se adresă prezidentul, morocănos, 
procurorului. 

— Prin urmare, onorat tribunal, acuzatul Toderich 
a plecat nereglementar cu prizonierul în oraş. Temîn- 
du-se ca nu cumva să i se descopere fapta din jur- 
nalul de bord al marinarului de pe șalupă, s-a întors 
dimineaţa la postul de acostare şi prefăcîndu-se că 
vrea să ajute marinarului la întocmirea jurnalului, l-a 
determinat pe acesta să scrie versiunea pe care și-o 
pregătise el însuşi pentru raportul său. In realitate, 
onorat tribunal, navigația fiind liberă în acel sector, 
acuzatul nu era obligat decît să identifice pe necu- 
noscut. Evident, Amati s-ar fi ferit să-și descopere 
identitatea şi atunci trebuia arestat. De vreme ce l-a 
luat în șalupă, datoria lui Toderich era să-l predea 
camerei de gardă. Marinarul de pe şalupă a consimțit 
de bună credință — ceea ce nu-i scuză vina — să scrie 
în jurnalul de bord că individul, căzînd în mare, a 
fost pescuit și îndrumat la spital. Acuzatul Todericiu 
i-a comunicat marinarului şi un nume fals, ca și cum 

l-ar îi identificat: Hans Schneider. Trăiesc sub acest 
nume cam opt sute de persoane în Triest... Onorat 
tribunal, vă arăt faptele așa cum le-am putut reconsti- 
tui din declarația marinarului, care a fost- pedepsit 
după: cuviinţă... 

Preşedintele se adresă lui Todericiu : 

— Unde te-ai dus cu acel fugar, după debarcare? 
Ce oră era? 

— Aproape de zorii zilei — răspunse acesta. M-am 
îndreptat spre spitalul municipal... 

— L-ai lăsat la spital ? 

— Nu. 

— A început să vorbească ? 

— Da. ; 

— In ce limbă ? 

— Italiană. 

— Ce-a spus? 

— M-a întrebat unde-l duc. I-am comunicat. A zis 
că nu are nevoie de spital. 

— De ce te simţeai obligat să faci caritate cu el? 

— Deocamdată era un biet om. Flămînd şi ud pînă 
la piele. Nu săvîrşise nici o nelegiuire. 

— Putea să fie un criminal, nu? De vreme ce s-a 
aruncat în apă cînd v-aţi apropiat de el... 

— Judecînd în pripă lucrurile, s-ar părea în adevăr 
că putea fi un criminal, un nebun, un desperat... Totuşi 
nu era nici una din acestea... 

— N-aveai dreptul să stabileşti dumneata adevărul! 

— Datoria mea era să-l identific... Asta încercam 
să fac. 

— Plimbiîndu-te cu el prin oraş ? 

— Hotărîndu-l să vorbească. 

— lar după ce a vorbit? 

— După ce a vorbit am înţeles că e fugar şi caută 
azil. Din nefericire a găsit moartea, care probabil îl 
aştepta şi în ţara lui. Mulţi ar putea regreta că mai 
trăiesc în lume, după ce un astfel de om a putut fi 
ucis... zise Todericiu îmbujorîndu-se la obraz. 

— Te socoteşti între aceştia ? — întrebă furios pre- 
şedintele. Ai toate șansele să te duci după el. Domnule 
procuror, se răsuci în scaun, continuaţi. 

Judecătorii deveniseră nerăbdători. Cel din dreapta 
se aplecă la urechea preşedintelui şi-i șopti ceva gesti- 
culind. Marinarii din spatele lui Todericiu se mișcară 
tulburaţi. 

— Din cercetările instrucției nu s-a putut stabili 
ziua cînd fugarul Antonio a ajuns în Fiume, reîncepu 
procurorul. Acuzatul Toderich a refuzat să vorbească 
despre acest amănunt ca şi despre mijlocul de care 
s-a folosit acel răzvrătit ca să plece din Triest. A 
răspuns invariabil că nu ştie, adăugînd cu neruşinare 
că fiecare om călătorește cum îi convine lui mai bine. 

Cei doi marinari din spatele lui Todericiu văzură că 
grefierul se rînjeşte cu palma la gură. Zîmbiră şi ei, 
din colțurile buzelor. 

Procurorul își continuă vorba, îndîrjit : 

— E logic şi firesc că «de vreme ce Toderich îşi ave 
cuibul în casa agitatorului Feleky din Fiume, să-l ducă 
şi pe Amati acolo... 

— Nu este adevărat, protestă hotărît Toderiţă Tode- 
riciu. N-am avut cuib în casa lui Feleky şi nu l-am 
cunoscut pe acest om decît cu totul întîmplător, în 
legătură cu Laszlo Aranca. De altminteri, 'dinsul, 
Feleky, era divorţat... Nu mai locuia acasă. Domnul 
procuror răstălmăceşte adevărul... 

— Cum îți permiţi să vorbeşti obraznic ? — strigă 
președintele mînios. Am să te pun în fiare! — detună 
bătînd cu pumnul în masă. Monoclul îi căzuse. Părul 
lins i se zburlise puţin în coamă. Judecătorul din stînga 
se mișcă neliniștit în fotoliu, parc-ar fi vrut să spuie 
ceva, dar renunţă. În sală era tăcere grea. Grefierui 
rămăsese cu vîrful creionului rupt între dinți și nu 
îndrăznea să-l scuipe. 

Rînduiala severă a dezbaterilor începuse a se väl- 
măşi. Procurorul își pierdu răbdarea şi schiță un rîn- 
jet hain, apoi strigă filfiind cîteva hirtii şi bătînd cu 
ele cadenţa vorbelor în masă: 

— Adevărul este cuprins în dovezile de care dis- 
punem. Ştim că nevasta lui Feleky a înaintat divorț 
împotriva soţului ei pentru părăsire de domiciliu... 
Mai ştim că această vicleană idee a fost discutată 
între cîțiva răzvrătiți, de faţă fiind şi acuzatul Tode- 

rich. Feleky era căpetenia lor, uneltitorul de îrunte, 
omul care făcea legătura cu Budapesta şi Zagreb. 
Trebuia pus la adăpost. De aceea, într-o bună zi a 
dispărut, părăsindu-şi familia și serviciul. Continuă şi 
azi să stea ascuns. Dar vom pune mîna pe el. 

Todericiu interveni hotărît. Faptul că Feleky nu fu- 
sese arestat îi dase curaj înir-aşa măsură, că era gata 
să depăşească orice margine. 

— Am afirmat că la data cînd Antonio Amati s-a 
dus la Fiume, Feleky nu mai locuia la familia lui. Rog 
să se relie acest lucru... 

— Dumneata vrei să ne faci să credem că Feleky 
n-a. fost de faţă la convorbirile secrete care au avut 
loc cu participarea lui Amati? — întrebă miînios pre- 
şedintele. Ții cu orice preţ să-l aperi de învinuirea că 
a uneltit cu agitatori străini? Mai bine te-ai apăra 
pe dumneata ! 

— Este neîndoios, onorat tribunal, reluă procurorul 
cu tărie că Teodor Toderich a condus pe fugarul Anto- 
nio Amati la Fiume. Lăsăm la o parte vina lui Feleky, 
care se va lămuri la procesul lui. Deocamdată avem 
dovezi că s-au ţinut cinci consfătuiri, noaptea, în coliba 
paznicului din grădina de lîngă casa lui Feleky. Se 
aflau de faţă acuzatul Toderich, fugarul Antonio Amati, 
mecanicul Feleky, lucrătorii Franz Hendel şi Pero Vu- 
cotici de la arsenalul din Triest, Marton Lajos de la 
depoul de cale ferată din Fiume şi cei doi marinari de 
pe „Prinz Eugen“ de care s-a vorbit în acest proces : 
Gheorghi Damianov, cu Gavrilo Perici... Un buchet de 
răzvrătiți, vrednici de ştreang. 

— Ce fel de naţionalitate au aceşti trădători ? 

— Iată, onorat tribunal, lămuri zelos procurorul. 
Acuzatul Toderich, romîn; Amati, italian; Feleky. 
ungur ; Franz Hendel, german austriac ; Pero Vucotici. 
sîrb ; Marton, ungur; Damianov, bulgar şi Perici, 
sîrb. Toţi deopotrivă — cu excepţia lui Amati — cetă- 
teni ai monarhiei austro-ungare... 

— Vorbeaţi de dovezi, stărui preşedintele. 

— Da. Sînt rapoartele secrete ale serviciilor de in- 
formațiuni. Se află la dispoziţia tribunalului... Rog 

respectuos să binevoiţi a-mi da voie să expun faptele, 
cronologic. 

Prezidentul consimțţi : 

— Bine... 

— Onorat tribunal — istorisi procurorul — instruc- 
ţia nu a putut stabili felul în care Antonio Amati şi 
Toader Toderich au ajuns la iadîncirea relaţiunilor 
dintre dînşii în aşa măsură încît să devie complici. În 
general, complotiștii de acest fel sînt foarte precauţi... 

— Probabil au parole secrete, sau semne conven- 
tionale, făcu preşedintele încruntat. E un obicei vechi 
al asociaţiilor clandestine... 

— Fapt este — continuă procurorul — că l-a dus 
la Fiume, găzduindu-l în taină, mai întîi în casa lui 
Feleky, apoi în căsuţa paznicului din grădina veci- 
nului acestuia. 

— Cine e acel vecin? — întrebă prezidentul. 

— E vorba de un oarecare proprietar care-şi petrece 
vremea mai mult la Abazzia. Paznicul grădinii e un 
bătrîn mut, răspunse procurorul. Nu mult după aşe- 
zarea lui Amati în colibă, Toderich a anunţat pe Fe- 
leky, care a luat legătura cu fugarul italian... 

— De unde rezultă asta ? — întrebă președintele. 

— Din faptul că Toderich nu cunoștea decît patru 
dintre persoanele care au fost atrase în complot. Iar 
Amati nu cunoştea pe nimeni. Cine i-a putut aduna 
pe toţi, dacă nu Toderich și Feleky ? 

— Ce ai de spus, acuzat? — întrebă președintele 
neguros. 

— Nimic, domnule preşedinte, răspunse Todericiu. 
N-am avut nici o relațiune cu Feleky. Toate acestea 
sînt invenţii. 

— Onorat tribunal — reluä cuvîntul procurorul, cu 
violenţă — informațiile autorităţilor arată că Antonio 
Amati a povestit, celor adunaţi în jurul lui, episoade 
din războiul tripolitan şi a istorisit cîteva greve care 
au avut loc la Milano, neuitînd să înceapă cu cea de 
la 1898, cînd au fost doboriţi în acelaşi oraş patru- 

zeci de mii de oameni !. Ca urmare a sfatului dintre 
conspiratori s-a hotărît, după patru săptămîni de unel- 
tire, de cînd Amati se afla ascuns în Fiume, trecerea la 
următoarele fapte : întîi, să se distribuie manifestul 
clandestin pe care l-am citit în fața tribunalului; al 
doilea, să se provoace o răsturnare a actualei condu- 
ceri a partidului social-democrat din orașul Triest, pen- 
iru a fi aduși la conducere oameni hatăriţi ; al treilea, 
să se caute o adîncire a legăturilor între proletarii de 
diferite naţionalităţi, spre a nu îi „dezbinaţi de aspi- 
nații șovine naţionale, ci închegaţi în internaţionalism“; 
şi al patrulea, să se provoace un sabotaj pe vasul de 
război „Prinz Fugen“, prin explozie, pentru a semăna 
germenii descompunerii în marină. Acesta era semna- 
lul faptelor care să ducă la o mişcare de răzvrătire. Să 
împiedice pregătirile de apărare. 

Președintele murmură îngrozit : 

— Colosal ! Colosal ! Cine a ajuns să se ocupe de 
război ? Proletarii ! Ei să vrea ori să nu vrea ! De ne- 
crezut, domnilor, se miră către judecători. Slavă dom- 
nului că are cine să vadă de război. Şi de proletari ! 
Continuaţi, domnule procuror. 

— Autorităţile, informate la timp, le-au lăsat rä- 
gaz spre a vedea cum se desfăşoară lucrurile şi a 
prinde pe toți complotiştii, declară procurorul. Din 
nefericire, mizerabilii au dovedit grabă neaşteptată. 
Manifestele au apărut, stîrnind o mișcare deosebit de 
gravă între muncitori. În partidul social-democrat s-au 
produs frămîntări, mergînd pînă la ruptură. Fracţiu- 
nea Hendel a comunicat la Viena, la Budapesta şi 
la Zagreb că e gata de luptă. Cei doi marinari: Da- 
mianov și Vucotici, care puseseră la cale explozia pe 
distrugătorul „Prinz Eugen“, au fost surprinşi însă 
asupra faptului ; în schimb şi-au arătat crîncena lor 
ură lăsîndu-se sfîşiați de bombă odată cu mașinile 
distrugătorului, care iau fost avariate cu sălbăticie. 
Atunci s-a hotărît curmarea experienței care devenea 
periculoasă și autoritățile au procedat la măsurile de 
arestare a uneltitorilor care au putut îi găsiţi. 


! Fapt riguros adevărat. 

— Destul de tîrziu, mormăi preşedintele. 

— Onorat tribunal — reîncepu procurorul — în 
noaptea de 11 noembrie a acestui an, îndată după sa- 
botajul săvîrşit pe distrugătorul „Prinz Eugen“, am 
aşteptat să ni se comunice ziua sosirii acuzatului To- 
derich la ascunzătoarea lui Antonio Amati din Fiume. 
El continua să se ducă cu trenul, în fiecare duminică, 
și chiar în cursul zilelor de lucru, seara, și se întorcea 
la Triest dimineața. Organele executive au căzut asu- 
pra complotiştilor la ora unu după miezul nopții, în- 
conjurînd casa lui Feleky şi grădina vecinului aces- 
tuia, din toate părţile. Vă citesc raportul întocmit de 
serviciul de siguranţă. Întunericul era prielnic ; se pu- 
tea nădăjdui că urmăriţii vor îi prinşi fără împiedicare. 
Locotenentul care conducea patrula a săvîrşit însă o 
greşeală, neținînd seamă de paznic şi de cîinele lui. 
Aceştia se aflau în fundul grădinii, la rădăcina unui 
smochin, unde paznicul îşi făcuse sălaş, cedînd coliba 
sa fugarului Antonio Amati. Cîinele a mîrîit, apoi a 
zvicnit de lîngă paznic, stiîrnindu-l. În clipa cînd ofiţe- 
rul proiecta lumina lanternei în obrazul slujitorului, 
unul dintre jandarmi a ucis cîinele cu baioneta. Pazni- 
cul a slobozit un strigăt oribil, apoi s-a năpustit asupra 
jandarmului. A fost doborit. In acelaşi timp, parte 
din patrulă intra prin față în casa lui Feleky, iar altă 
parte forţa poarta curţii din vecini ca să răzbească la 
colibă. Antonio Amati, împreună cu acuzatul Toderich, 
cu Pero Vucotici şi Marton au ieșit din colibă fugind 
spre zidul din dreapta, de care se căţărau căutînd scă- 
pare. Ofiţerul proiectă lumina lanternei asupra lor şi 
văzu o femeie între ei. Făcu somaţia legală. 
Unii dintre fugari săreau chiar atunci zidul. Nu se su- 
puseră somaţiei, deci şeful patrulei trase cinci gloanţe 
în direcţia lor. Se auzi răcnet. Antonio Amati fusese 
lovit. Ofiţerul şi jandarmii se aflau aproape de zid 
cînd răsună un foc din partea complotiştilor. Jos, în- 
dată pe margine, se vedea în lumina lanternei cornul 
celui căzut, avînd alături femeia și pe acuzatul To- 
derich. Aceştia cercau să-l tîrască cu dînşii. Ofi- 
ţerul, răspunzînd focului care se trăsese asupra lui, 
trimise încă un rînd de gloanţe. Femeia-l zărise cum 

sta cu revolverul iîndrepiai asupna grupului. Țipa cü 
putere și se aruncă în fața acuzatului Toderich pri- 
mind un proiectil în partea dreaptă a pieptului. Acu- 
zatul 'Toderich o cuprinse de mijloc. Femeia muri 
umplîndu-l de sînge. In clipa arestării, acuzatul nu 
consimţi s-o lase din brațe. Vorbea fără şir, lipind-o 
strîns de sine. A trebuit să i se desfacă braţele prin 
sforțări îndelungate ; atunci s-a lăsat în genunchi 
lîngă ea, aplecîndu-şi fruntea pe rană... 

Tăcerea care urmă cuvintelor procurorului era co- 
pleşitoare. Se prefira prin geamuri cernerea domoală 
a amurgului ; ceasornicul de perete din fundul sălii 
măsura grav curgerea vremii, ca un dangăt depărtat, 
învăluit în tristeţe. 

Toderiţă Todericiu încremenise cu mîna dreaptă ră- 
zimată pe bară. Avea gura încleştată, ochii i se cu- 
fundaseră în cap şi-i ardeau.  Simţea arsură și pe 
frunte, în locul care se îimpreunase cu sîngele Aran- 
căi. Preşedintele se mişcă greoi în fotoliu. Privea mo- 
horît şi neliniștit. Întrebă cu glas afund : 

— Cine era acea femeie >? 

Procurorul răspunse : 

— V-am vorbit despre dinsa... Se numeşte Laszlo 
Aranca, fiica lui Laszlo Endre de la Dej, nepoată a 
nevestii lui Feleky. Tatăl ei e arestat la Cluj, pentru 
agitație sindicalistă. 

— Ce căuta la Fiume ? 

— Iată declaraţiile acuzatului în această privinţă, 
lămuri procurorul, ridicînd o coală de hîrtie de pe 
masă : „Laszlo Aranca e logodnica mea. Cu şase săp- 
tămîni în urmă mi-a scris că a fost bolnavă dar a în- 
ceput să se simtă mai bine. Fusese sfătuită să plece 
aici, în sud, avînd în Fiume pe mătușa ei, care o putea 
găzdui. Am priceput că e bolnavă de tuberculoză. Nu 
era de mirare. Logodnica mea lucra într-un atelier de 
croitorie douăsprezece ore pe zi. Mama ei s-a angajat 
servitoare la internatul liceului, după arestarea lui 
Laszlo Endre. Amîndouă refuzau orice ajutor din par- 
tea mea, ascunzindu-mi multă vreme şi faptul că tata 
era bolnavă. Cînd am aflat totuși că e tuberculoasă 
m-am dus la Fiume, am vorbit cu mătuşa ei, și ne-am 

ințeles s-o chemâm pe Âranca aici. Aveam de gind 
s-o înduplecăm să meargă la Riva, unde, după cum 
se ştie, e loc potrivit bolnavilor de plămîni. Aranca a 
venit. N-o văzusem de un an şi jumătate... Era slabă, 
m-am cutremurat de durere. N-a vrut să plece la Riva. 
Mi-a spus că-i e deajuns dacă stă în preajma mea. 
Am, consimţit. Într-adevăr, sănătatea ei se îndrepta 
în fiecare zi. Aranca l-a cunoscut pe Amati. Ne-a dä- 
ruit prietenia şi curajul ei, iar la urmă, sîngele ei. Nu 
e adevărat că glonțul care a ucis-o și care trebuia să 
mă omoare pe mine, a fost descărcat de ofițer după ce 
s-a tras asupra lui Dintre cei prezenţi n-a tras ni- 
meni asupra patrulei...* Aceasta e declaraţia acuza- 
tului Toderich cu privire la Laszlo Aranca, anunţă 
procurorul aşezînd coa'a de hîrtie pe masă. Cercetă- 
rile arată că jandarmii au procedat reglementar, tră- 
gînd focurile după somaţia legală. 

Tăcerea continua să stăpinească sala de ședințe. 
Încremenirea oamenilor rămase neclintită. Ceasornicul 
îşi răspîndea tic-tac-ul de o sonoritate adincă, vătuită, 
ca într-o criptă mare, în care plutea amintirea celor ră- 
puși la Fiume. 

Procurorul dezvoltă scurt concluziile,  încadrînd 
faptele în texte de legi, apoi ceru pedeapsa: muncă 
silnică şi degradare militară. 

Toderiţă Todericiu sta absent, cu sufletul răspîndit 
în neguri. Gîndurile-i rătăceau ca niște pîcle cenușii, 
căutînd în spaţiu imagini pe care să le absoarbă, spre 
a se întoarce limpezite la locul lor. 

Președintele i se adresă încruntat : 

— Acuzat, ai ultimul cuvînt. Datorezi ispășire pen- 
tru faptele săvîrşite. Datorezi satisfacție nobilei arme 
pe care ai ultragiat-o... 

Todericiu întoarse privirea absentă spre comandor 
și răspunse grav în mijlocul liniştii profunde : 

— Nu datorez nimănui nimic. 

Apoi tăcu, încleștindu-și dinţii. 

Președintele se ridică brusc de pe fotoliu. Trecuse 
prin atitea stări schimbătoare în cursul acestei zile 
grele, că acum, cînd se afla la capătul drumului, era 
grăbit să isprăvească. 

— Tribunalul se retrage în deliberare !—rosti ener- 
vat şi porni îndată spre ieşirea din fund, urmat de ju- 
decători, de procuror şi de grefier. 


„„.După un ceas, aprodul deschise ferestrele şi ușile 
sălii de judecată, conform regulamentului. Justiția 
Militară își avea rînduielile ei. Dezbaterile erau se- 
crete, dar sentinţa se rostea cu uşile şi ferestrele des- 
chise. Se asigura „publicitatea“ judecății. 

Se înțelege că nimeni n-avea voie să intre în sală. 

— In numele maiestăţii sale prea grațiosului îm- 
părat şi rege — pronunţă cu glas înalt preşedintele 
— Tribunalul condamnă pe 'acuzatul Teodor Toderich 
la doisprezece ani muncă silnică şi degradare mili- 
tară, conform articolelor cutare şi cutare din Codul 
Justiției Militare... 

Plutonierul din boxă rămase nedumerit, în cumpănă. 
Era ceva peste zece ani, dar nu destul. Se răţoi la To- 
dericiu, iapucîndu-l de braţ : 

— Na... haidem ! 

Toader Todericiu se răsuci în loc. Întiîlni privirile 
celor doi marinari. Erau încinse. Pe obrazuri li se 
citea o mare întunecare. Îşi țineau armele în cumpă- 
nire, ezitînd. Plutonierul deschise uşa boxei. Ieşiră în 
cdăița de alături, apoi pe culoar. 

— Vrei să scrii cuiva ? — întrebă unul dintre mari- 
nari în şoaptă pe Todericiu. Acesta tresări, apoi răs- 
punse încet trecîndu-și degetele răsfirate prin păr: 

== Ni 

Toader Todericiu dispăru după ușa de fier, spre can- 
celaria închisorii. Nu-i trecuse prin minte să folosească 
prietenia marinarului spre a vesti pe Simion Todericiu 
şi pe doamna Eleonora, despre soarta lui. 


MIHNIRILE UNOR STILPI Al SOCIETĂŢII 


| ntr-o zi din spre mijlocul lui decembrie, căzu la 
Dej marea năpastă, pe urma faptelor lui Toderiţă To- 
dericiu. Băiatul fusese arestat la 11 noembrie; fata 
lui Laszlo Endre se prăbușise ucisă tot atunci, dar in 
Dej nu străbătuse zvon, ţinînd seama că era vorba 
de un secret al autorităţii militare. Într-o zi de la 
mijlocul lui decembrie, înainte deci de judecarea pro- 
cesului lui Toderiță, Simion Todericiu se pomeni însă 
cu ofițerul de jandarmi Sebestyen acasă, după prînz, 
pe la două şi jumătate. Ofițerul era mai crunt ca tot- 
deauna şi avea mustaţa strîmbă. Se uita fioros îm- 
prejur ; părea că adulmecă în unghere vrăjmaşi pe 
care trebuie să-i treacă numaidecît prin șpangă. 

— Să deschizi toate odăile, îi porunci întunecat lui 
Simion Todericiu. Dete ordin celor doi jandarmi care 
îl însoțeau să se proțăpească la ieşiri. Nimeni nu se 
mişcă, continuă Sebestyen cu același obraz crîncen 
care acoperea stîngăcia mișcărilor şi greutăţile mi- 
siunii ce avea de dus la capăt. 

Ofiţerul venise în casa lui Simion Todericiu să facă 
percheziţie. Avea poruncă aspră să cerceteze cărțile 
şi însemnările lui Toderiţă, dar să nu dea nici o lă- 
murire nimănui. Opreliștea asta îl rodea la inimă. Ar 
fi avut plăcere să împăneze ulița cu jandarmi, să des- 
chidă ferestrele, să urle și să farme ; cînd colo era su- 
pus unei rînduieli: de taină, în care înjurătura se pre- 

jăcea in scrişnet, iar dorinţa de a strivi cu zgomot tot 
ce întîlnea în cale, în mormăit mînios. 

Simion Todericiu protestă energic, deşi firea nu-l 
ajuta să manifeste asemenea atitudini. Fiind însă şi 
Eleonora de faţă se simţi îndatorat să-și dovedească 
bărbăţia, aşa că ceru cu tărie jandarmului să-şi arate 
îndreptările și să-l lămurească. Sebestyen se uită la 
dînsul dintr-o lature şi pufni, apoi, vîrînd degetele în 
mîneca tunicii scoase autorizaţia de percheziție și o 
zvîrli pe masă miîrîind: bandă de trădători valahi ? 
Să n-aud o vorbă! 

Glasul lui Todericiu se curmă îndată, iar răsuila- 
rea i se opri în gît. Sebestyen deschidea dulapurile, în- 
torcea saltelele, răscolea lăzite, ca la el acasă. Doamna 
Eleonora tipa cu glasul stins : ah ! — şi-şi privea cu- 
tremurată soțul; bucătăreasa, adusă în odăi, plingea 
cu șorțul la gură, iscodind totuși oarecum bucuroasă 
întîmplarea neașteptată, care o despăgubea într-un fel 
pentru multele necazuri şi umiliri suferite din partea 
lui Todericiu. Sebestyen cotrobăi casa vreme de două 
ceasuri, dar nu găsi nimic. Cărţile băiatului erau ma- 
nuale şcolare. Nici una nu purta titluri vrednice de 
luat în seamă, încît după ce se răsti la Todericiu, în- 
trebîndu-l dacă băiatul mai are undeva lucruri şi primi 
răspunsul de tăgadă, ofițerul plecă îmbuinat, nu fără 
a-i porunci directorului, cu o străşnicie pe care acesta 
n-o va uita niciodată, că dacă suflă o vorbă despre 
percheziție, dumnealui, adică Sebestyen, are poruncă 
să-l ridice fără zăbavă şi să-l ducă la Cluj. 

După această vizită a ofițerului de jandarmi, în fa- 
milia lui Simion Todericiu cobori furtună cum nu se 
mai pomenise, cu toate că viața celor doi soți nu fu- 
sese liniștită niciodată. Simion Todericiu află că jan- 
darmii cercetaseră și casa lui Laszlo Endre, unde de 
altminteri cunoşteau bine pînă şi dedesubtul dușume- 
lilor, avînd în vedere că din ziua arestării lui Laszlo 
făcuseră una cu alta vreo opt percheziţii. Nu găsiră, 
se înțelege, nimic, deoarece cărțile „vinovate“ erau de 
mult trimise la Cluj, servind drept dovezi în procesul 
acelui răzvrătit, care fusese osîndit la închisoare. 

Todericiu chibzui numaidecît că între percheziţia din 

casa lui și între cea de la Laszlo Endre trebuia să fie 
negreșit o legătură: Băiatul săvîrșise de bună seamă 
una din acele nebunii uluitoare, în fața căreia simțea 
că-i stă răsuilarea. Ar fi fost în stare să-l omoare cu 
mîinile lui. Deasupra tuturor valurilor răscolite de mî- 
nie, spumega mai ales ruşinea, rușinea de a fi adus 
pe lume şi de a fi crescut un asemenea „copil descre- 
ierat“, care-l făcea de rîs și de plîns, compromiţîndu-l 
fără scăpare în ochii lumii. Se sfia' să mai iasă între 
oameni şi ura din toate puterile țăranii, sărăcimea 
mizerabilă, lucrătorii, slugile, muierile lor, întreaga 
gloată cenuşie a acelor netrebnici, din cauza cărora-şi 
pierduse mintea Toderiţă Todericiu. 

— Astea-s urmările vieţii tale destrăbăiate, răcni 
către doamna Eleonora, tremurînd de mînie neputin- 
cioasă și amenințind-o cu pumnii. Copilul n-a văzut 
în iine o mamă, ci o tîrfă! — continuă să strige cu 
ochii bulbucaţi. Da! Să ştii că-ţi cunosc toate porcă- 
riile! Nu-mi mai pasă de nimic; m-aţi distrus. Din 
cauza ta a preferat nemernicul acela să intre în mo- 
cirla lui Laszlo Endre! Acum du-te şi culege roadele... 
Pe mine m-aţi ucis... M-aţi doborît... 

Eleonora ascultă revărsarea acestor vorbe, cu obra- 
zul palid-verzui. In locul buzelor nu i se vedea decît 
o tivitură vineţie ; urechile-i păreau de ceară ; întreaga 
femeie se umpluse de venin. 

— Minţi ! — izbucni dintr-odată ca o bubă plesnită. 
Minţi cum ai minţit viața întreagă, om de nimic ce 
eşti! — ţipă dezlănțuindu-se în criză de nervi. Ho- 
țiile tale, înşelătoriile de la bancă, afacerile cu Avram 
Pralea, astea l-au îndepărtat de acasă ! Toderiţă era 
un suflet curat !... 

— L-o fi moştenit de la tine, mugi crîncen Toderi- 
ciu. Trebuie să fie alb ca cearceafurile pe care le-ai 
pîngărit într-o viață de curvă... Neruşinaţi și ticăloși 
ce sînteți... 

Eleonora primi vorbele soțului ei în față ca pe niște 
plesnituri de bici muiat în must de gunoi. Se trezi din 
ameţeala tulburării nervoase, cum se trezesc leşinaţii 
loviți cu palmele peste fălci. Își privi soţul printre 
gene, cu ură rece, cu dispreţ ucigaș: 


283 


— Simioane, zise rezemîndu-se de scaun şi răsu- 
flînd adînc, să încetezi numaidecît obrăzniciile... Dacă 
nu, mă îmbrac și mă duc de-a dreptul la tribunal... 
Mi-e tot atîta ce va fi după asta... Spun tot ce ştiu... 
Tot, auzi ? Şi afacerea cu polițele false pe care ai luat 
tu bani ca să sarvunești cele două sute de vagoane de 
boi, fără șlirea naşului. Și afacerea cu cristeienii... Te 
dau legal pe mîna legii... Auzi, Simioane ? Tu să mă 
insulţi pe mine ? Tu, ticălosule, care m-ai împins în 
braţele lui Vancea, ca să ajungi director de bancă ? 
Vino-ţi în minţi, pînă nu-i prea tîrziu !... Se prăbuși 
pe scaun și izbucni în plîns cu hohot. 

Simicn Todericiu absorbi într-însul otrava acestei 
scurte, dar grele răfuieli de familie. Imbătrinise cîţiva 
ani în două minute. Se simțea greoi, împovărat de 
stări întunecate, deznădăjduit şi descumpânit. Îi era 
teamă, nu atît de amenințările Eleonorei, ei de acel 
gol dimprejurul lui, pe care-l deschisese ca pe o înlăn- 
tuire de prăpăstii percheziția lui Sebestyen. Ii tre- 
ceau prin minte fel de fel de vedenii îniricoşate ; se 
gindea că în fiecare clipă poate începe povîrnirea lovi- 
turilor, sub greutatea cărora va sfîrşi, cunoscînd ul- 
tima treaptă : închisoarea. Neliniştea-l pîrjolea, nu-şi 
găsea astimpăr, trebuia să caute numaidecît o ieşire. 

— Îmbracă-te, porunci cu glas adînc, răguşit, către 
nevastă. Ne ducem la nașu... 

Eleonora tresări. Îşi ridică încet fruntea de pe coa- 
tele rezemate în marginea mesei şi-l privi tulbure. 

— Vrei să-i spui şi lui? — întrebă cu frică. 

Simion Todericiu nu răspunse. leşi în curte și ceru 
să se prindă caii la sanie. După un ceas, cei doi soți 
plecau la moşia lui Vancea. Vremea era nespus de 
frumoasă, zăpada scînteia în soarele după amiezii, caii 
puneau slobozind aburi, vizitiul şedea gîrbov pe ca- 
pră, uitindu-se liniştit în zare. Cei doi drumeţi îm- 
păturiţi în blănuri tăceau. La o vreme, Eleonoria-și în- 
clină capul spre umărul lui Todericiu. Acesta nu se 
clinti din loc. 

— Simioane — murmură femeia — dacă scăpăm 
şi din asta... să dai la biserica din Cristeni un rînd de 
odăjdii de praznic, M-a rugat dascălul cel nou... 

Ţodericiu continuă să păstreze tăcere, închis în cl 
însuși. Avu o clipă nălucirea că vede pe învățătorul 
Codrea și îndărătul lui, nevasta cu cei trei copii des- 
culți și dezbrăcați... Codrea era încă închis, nevasta 
şi copiii răbdau de foame și frig în Cristeni. Îi sco- 
sese dascălul cel nou din locuinţă şi trăiau din mila 
oamenilor. Dar ce om zdravăn, învățătorul Voinea, 
care luase locul lui Codrea! Cum îl învăluia pe dom- 
nul Simion Todericiu în laude duminicile, cind aces- 
ta-şi petrecea vremea în Cristeni, priveghind lucră- 
rile de la vilă şi se ducea la biserică spre a se fuduli ! 

Todericiu oftä. „Am oameni destui în jurul meu, îşi 
zise, căutînd linişte. Bărbaţi curajoşi, unul şi unul... 
Poate... ajulă dumnezeu şi scap din bucluc...“ 

— Am să cumpăr odăjdiile, mormăi posomorit. 

Eleonora închise ochii, ca atinsă de mîngiiere. „Ne- 
cazul ne apropie“, suspină delicat în cugetul ei de 
taină... 

In deznădejdea care o cuprinsese, Simion Todericiu 
nu-i mai părea atît de dezgustător ca înainte. Cei doi 
soți descoperiră şansele de a se regăsi, fugind de 
ei înșiși, de propriile lor vieți, pe o singură cărare. 
Aveau credinţa că două mocirle sînt mai cuprinză- 
toare decît una și pot înghiți mai ușor belelele. 


H 


Numai de astfel de noutăți supărătoare n-avea zor 
domnul preşedinte Vancea în acele zile tihnite, cînd 
grijile politiceşti fuseseră puse la o parte de dragul 
pregătirilor de sărbători. Trecuse prin lupte grele şi 
prin numeroase vîrtejuri în cursul anului; era dori- 
tor de odihnă. Tratativele cu guvernul maghiar reluate 
în curs de trei ani, a patra oară, nu dădeau deocam- 
dată nici un rezultat, ceea ce era bine și rău deopo- 


285 


irivă. Bine, pentru că puteau fi reincepute la vreme 
polrivită, ca un ospăț, la care „fruntașii“ poporului 
romîn din Ardeal, ca și guvernul budapestan, molfă- 
iau îndelung, plimbîndu-se de la Dej la Cluj, de la 
Cluj la Budapesta, din palatul primului-ministru la 
hotel, de la hotel la restaurantul „Cornul vînătorilor“ 
și de acolo, după cuvenita zăbavă, iarăşi înapoi la 
primul-ministru. Nu-i zorea nimeni. Poporul îşi vedea 
de necazuri, şuguind cu un fel de amăreală în vorbă 
despre „„pertractările“ domnilor, aşa că lucrurile mer- 
geau domol, fără zdruncin, ocolind isprava cum oco- 
lesc leneșii treaba : ne ducem să căutăm slujbă, dă 
doamne să nu găsim. 

Fruntaşii poporului aveau grijă nu care cumva să 
se ajungă la împăcare între unguri şi romîni ; aseme- 
nea și guvernul de la Budapesta. Buna înţelegere din- 
tre cele două neamuri le-ar îi luat și unora şi altora 
dinainte bunătate de praznic fără sfîrşit. La fel de 
prielnică se arăta apoi împrejurarea că neajungînd 
la înțelegere cu guvernul unguresc, fruntașii romini 
hărăzeau mulţumire arhiducelui Franz Ferdinand, 
moștenitorul tronului, care după cum ştim își avea 
proiectele lui de viitor şi continua să plănuiască o lume 
după chipul şi asemănarea lui, îndată ce va intra în 
domnie. 

Președintele Vancea nu-şi ascundea însă nici posi- 
bilitatea unor urmări neplăcute ale întreruperii trata- 
livelor şi de aceea se arăta foarte prevăzător. Pătimise 
destule ca să nu aibă mereu în fața lui unele porunci 
înțelepte ale vieţii, cum era de pildă aceea că trebuie 
să lași totdeauna porţi deschise şi punți întregi după 
tine. Să nu te cerți niciodată atît de rău cu cineva în- 
cît să nu te poţi împăca, nici să nu te lipești atît de 
tare de cineva ca să nu te poți desface. Mai pe înţeles, 
nu trebuia să ducă înconirarea cu guvernul pînă în- 
ir-alîta, încît să dea de dracu înşişi „fruntașii“. Naţia 
de jos era învățată cu asuprirea ca broasca cu grin- 
dina, dar conducătorii nu mărturiseau nici o plăcere 
să cunoască 'această obișnuință. 

Pildele atîtor intelectuali, muncitori şi plugari vîrîți 
în închisori, nu erau ispititoare. De aceea se străduia 

tot timpul să ajungă la „întreruperea tratativelor“ şi 
nu la „ruperea“ lor, lăsînd exact atîta loc liber între 
cele două puncte de vedere care se ciocneau cap în cap 
— unul din partea ungurilor şi altul din partea romi- 
nilor — cît era necesar să încapă nădejdea că vor îi 
reluate. 

Cînd să se bucure deci de sărbători și de rodul mun- 
cii sale și în loc să vadă pe Eleonora roșie ca un măr, 
cu ochii scînteind de plăcerea acelei ierni minunate, 
se pomeni cu soţii Todericiu intrînd în casă ca nişte 
oameni trecuţi prin beteşug îndelungat, galbeni, cer- 
cănaţi, căznindu-se să zîmbească și slîrnind mirare 
neplăcută. 

— Da! ce-i cu voi, dragilor 2—întrebă Vancea bătînd 
delicat, între palmele sale grase ca două periniţe, mîna 
Eleonorei şi privind-o îngrijorat. Se pare că focul care 
încălzea de ani îndelungaţi pasiunea venerabilului pre- 
zident era pe sfîrșşite, căci în acel moment, întrevăzînd 
iarăși cine ştie ce necazuri, nu mai simţi vechea lui por- 
nire generoasă, săltăreaţă, de a fi gata să-și ajute finii, 
ci un fel de indispoziţie, de plictiseală, ca şi cum firea 
i-ar fi mormăit pe dinăuntru: cu ăştia nu se mai ispră- 
veşte niciodată. Avea totuşi pîlpîiri îndestulătoare spre 
a putea călca în picioare, după oarecare trecere de 
vreme, această zvicnire de silă, iar de altă parte ştia că 
va trebui să-l ţie pe Todericiu în braţe chiar dacă nu 
era Eleonora, deoarece directorul băncii „„Someșana“ 
devenise o suveică harnică de du-te vino a contractelor 
care-și ţeseau cîștigurile în pînza vieţii lui. 

Simion Todericiu îi povesti nașului întîmplarea cu 
percheziția, șezînd mohorît, cu trupul pe jumătate, în- 
tr-o margine de fotoliu. Eleonora asculta cu fruntea 
aplecată, iar Vancea simţea cum se ridică într-însul 
unda. de vrăjmăşie pe care o încercase lotdeauna faţă 
de băiatul finilor săi. Aflînd că Sebestyen răscolise din 
nou şi casa lui Laszlo Endre, în aceeași zi, clătină din 
cap supărat, îngreţoşat, plin de nădui. 

— Bag de seamă că acest tînăr smintit are să ne răs 
toarne peste cap, zise plimbîndu-se otrăvit prin odaie. 
Drept să-ţi spun linule... e prea mult... M-am săturat... 


e 

Eleonora pricepu cu mintea ei ascuţită de femeie că 
nașul da înapoi. De altminteri, în ultimul an, năvăli- 
rile lui se răriseră, pierzînd și din avînt, aşa că au- 
zindu-l cum vorbeşte, zîmbi întristată, cu aerul unei 
regine a durerii şi a nedreptății. 

— Nașule, răspunse cu glasul ușor tremurat, dacă 
ţi-e prea greu, noi ne ducem acasă. 

Era în vorbele ei, pe lîngă amărăciune, amestec de 
dispreţ și reproş. 

Simion Todericiu o privi speriat. A înnebunit, se 
gîndi neliniștit. Cum o să ne ducem ? Se întoarse spre 
Vancea întunecat. Ochii-i erau încinși. 

— Nașule, eu mi-am pus carnea în sare de o mie 
de ori pînă acum, i-a zis tulburat. De cîte ori mi-ai 
cerut. Ba pentru una, ba pentru alta. Ştii dumneata 
bine, făcu dînd un anume înţeles vorbelor. Așa că eu 
pricep. Îţi vine greu... Mi-o fi venit şi mie destule ori 
greu într-atîţia ani... Nu-i vorba de băiat... E vorba 
de noi... 

Vancea se opri din plimbare şi se uită la Simion To- 
dericiu uimit. Pălise puţin la față. Nu-l auzise nici- 
odată îndrăznind să-i vorbească de la egal la egal. lar 
acum... îi vorbea. Nu pentru că finul s-ar fi înălțat pînă 
la nivelul lui, ci pentru că el coborîse, ajungîndu-i 
complice. Pricepu şi se umplu de mînie. O stăpîni. 

— Să nu ne ţigănim Todericiu, îi răspunse rece, 
aprăindu-l întîia oară pe numele de familie, ca un 
străin, ca un şef. Dumneata vei pleca numaidecit la 
Triest, să vezi ce a făcut băiatul... 

— Eu? — tresări înfricoşat directorul Someșanei. 
I se părea că-i trimis singur, părăsit, în groapa unor 
lupi flămânzi. 

— Da, dumneata, întări Vancea. Te duci şi afli ce 
s-a întîmplat. Vii înapoi şi-mi spui. După asta, vom 
vedea. Nu poi scrie doftorie, dacă nu cunosc boala... 
Şi să ştii, urmă o leacă mai îmblînzit, după ce ochii-i 
întîlniră privirea ciudată a Eleonorei, care-l implora 
şi-l ura în acelaşi timp printre lacrimi, că eu vreau să 
iert vorbele pe care le-ai spus 'adineauri, aici. Voi 
cerca nu numai să le iert, ci să le şi uit... Se întîmplă 
în lume fel de fel de lucruri ; oamenii au între dînșşii 

interese și taine, dar nu cad în ţigănie. Ai încercat 
experiență amară coborînd la câștig cu un om mai pre- 
jos ca dumneata, cum a fost Avram Pralea. Nu trebuie 
să mă faci să cred că voi întîmpina aceeași mîhnire 
de a fi întîlnit om nevrednic de mine. Pleacă. Eu voi 
trece în fiecare zi pe la bancă, să nu simtă nimeni 
că-i bocluc... 

După asemenea sfat, Simion Todericiu se urcă în 
tren şi porni spre Triest. Prezidentul rămase la moşie 
pînă a doua zi, zvîrcolindu-se în aşternut. Era mulţu- 
mit de felul cum îl iașezase pe director la locul lui, în 
fața Eleonorei, dar căuta neliniștit în minte puncte de 
reazim, ca să nu-și piardă curajul. Chibzuia fel de fel 
de prepusuri despre faptele acelui zvăpăiat și nenoro- 
cit tînăr, care nu-și pregeta să atragă în destinul lui 
oameni cu greutate și cu rost în lume. In sfîrșit, cerca 
să-şi limpezească simţămintele intime, spre a vedea 
ce lare de făcut... 


HI 


T imp de o săptămînă, cît a lipsit Simion Todericiu, 
Vancea îşi petrecu vremea în Dej, la bancă, plecind 
seara la moşie, afară de cele două nopţi din urmă, cînd 
se odihni alături de Eleonora. Rezistase cinci zile is- 
pitei de a rămînea peste noapte în casa prietenei care-i 
poftea, stăruind cu melancolie, să doarmă sub acope- 
rișul care l-a adăpostit de atîtea ori în cursul anilor... 

Vancea socotea mai înțelept să se ţie departe de lo- 
cuința trecută prin ascuțișul percheziţiei, motivînd că 
are de lucru. La urmă, mărturisi Eleonorei că le poate 
fi mai de folos în necazuri, dacă se fereşte deocamdată 
de a poposi peste noapte departe de moşia sa. Într-a 
cincea zi, Eleonora primi telegramă de la Simion To- 
dericiu, care o vestea că porneşte în acea seară din 
Triest spre casă. Despre băiat nu amintea nimic. Chib- 

zuind şi frămîntîndu-se să pătrundă înțelesul scurtei 
comunicări, Eleonora înclină pînă la urmă să creadă 
că nu poate fi cine știe ce primejdie, de vreme ce To- 
dericiu nu făcea nici măcar o slabă aluzie la întimplă- 
rile din Triest. 

Firile ușuratice sînt ispitite să alunge grijile, chiar 
dacă mai tîrziu se cufundă pînă peste cap în ele, tirînd 
şi pe alţii, iar Eleonora Todericiu nu-și dezminţea nici 
în prag de toamnă a vieţii, nici în mijlocul unor îm- 
prejurări vrednice de îngrijorare, dorinţa de a trece cu 
grăbire pe deasupra vadurilor grele, spre a ajunge 
la limanul desfătărilor ei preferate. De aceea-l înşti- 
ință pe Vancea, la bancă, despre primirea telegramei, 
împărtăşindu-i şi părerile ei pline de optimism. Prezi- 
dentul se grăbi s-o cerceteze acasă, unde citi şi reciti 
solia lui Simion Todericiu, se uită pe deasupra hiîrtiei 
cugetînd adînc, se încruntă, se descruntă, apoi înălță 
din umeri şi-şi rosti îndoielile : 

— Cred că telegrama finului aşează lucrurile pe 
ascuţiș, zise gînditor către Eleonora. 

— Cum adică pe ascuţiş> — întrebă mironosin- 
du-se doamna Todericiu. 

— Așa, că avem tocmai atîtea nădejdi de bine, cite 
motive de a cădea în amărăciune, o desluşi prezidentul 
filozofînd. Ori nu s-a întîmplat nimic deosebit cu bă- 
iatul şi percheziţia pune capăt necazurilor, deci Si- 
mion nu a crezut necesar să amintească nimic în te- 
legramă, ori e vorba de ceva atît de grav, că e mai cu- 
minte să păstreze tăcere, pînă cînd ajunge acasă. Eleo- 
nora simţi val de fierbințealä neplăcută în trup, dar 
se strădui să-l alunge. Deocamdată Vancea era acolo 
în casă. Însemnează că-și va înnoi obligațiunile „mo- 
rale“ de a o ajuta la necaz. Nevasta lui Todericiu făcea 
parte din acea mulțime de femei de seama ei, care cred, 
amăgindu-se cu tărie, în puterea legămintului vinovat 
al adulterului. Îşi închipuia că Vancea rămîne „spri- 
jinul“ casei, nu atit pentru interesul afacerilor ce-l 
uneau într-un fel de atînnare reciprocă cu Simion To- 
dericiu, ci pentru patima ce-l apropia de ea. Se soco- 
tea răspunzătoare de a fi îngăduit răcirea treplală «a 

acestor raporturi şi era hotărită să le reaprindă ne- 
greşit. 

Intoarcerea lui Simion Todericiu răsturnă însă în 
cîteva clipe toate rosturile şubredei idile reclădite pe 
nădejdi şi resemnare. Directorul băncii „Someşana“ 
pricepu că nașul Vancea se îniruptase din nou de 
tihna cîtorva zile petrecute cu Eleonora, dar era atit 
de negru la suflet, atît de înfricoşat și deznădăjduit, 
că în marea lui teamă de prăbuşire fără leac, l-ar fi 
învelit pe domnul prezident bucuros, în plapomă, cu 
mîinile lui, lîngă nevastă, numai să nu-l părăsească 
în mijlocul prăpădului. 

— Să ştii naşule — începu aşezîndu-se cu obrazul 
supt de nesomn pe marginea scaunului — că Toader 
se aflä la închisoare şi e un om pierdut. lar fata lui 
Laszlo Endre a fost împuşcată de jandarmi... 

Vancea se cutremură îngrozit. Puse mîna pe margi- 
nea mesei căutînd reazim. Eleonora rămase cu ochii 
căscați în mijlocul odăii, simţindu-şi sîngele adunat 
în inimă. Încremenise fără suflare. Dacă ar fi atins-o 
cineva cu degetul s-ar fi prăbuşit mototol. 

— O fi amestecat în cine ştie ce complot, gemu pre- 
şedintele. 

Doamna Todericiu se lăsă pe scaun siirşiită. Plîngea 
strivită de deznădejde confuză, ca sub o năruire de 
ziduri, închipuind întreaga ei viață. Imaginea lui To- 
deriță se amesteca tulbure cu bucuriile ei pierdute, 
cu bunăstarea şi huzurul care-i legănaseră anii, cu 
mândria de cucoană bogată, în fața căreia apărea 
acum o spăimiîntătoare şi crîncenă vrăjmăşie purtind 
chipul lui Sebestyen. 

Simion Todericiu povesti întîmplările petrecute la 
Triest. 

— Mai întîi — continuă obosit, trecîndu-şi din cînd 
în cînd mîna prin părul năclăit de sudoare — n-am 
putut afla nimic. Gazda lui Toader m-a întîmpinat cu 
mânie. Ei fi tată, n-ei fi, treaba dumitale... Pe mine să 
mă lăsaţi în pace. Au fost şi mi-au răscolit casa, de 
cinsprezece ori... Băiatul nu mai are la mine decît 
hainele care le vezi... Incolo, au ridicat cei de la tribu- 
nal tot... 

Am întrebat-o necăjii, că mă uscasem ca o trestie 
ruptă : spune-mi femeie, la cine să mă duc? Unde 
să-ntreb ? Ce-a făcut? Atunci a plins, s-a şters cu 
şorțul la ochi şi mi-a răspuns: mă doare inima, că 
era băiat bun şi cinstit şi blînd. Eu am clătinat din 
cap: dacă era blînd nu ajungea la închisoare... S-a 
înroşit la obraz și s-a uitat urit la mine: n-a făcut 
nimănui nici un rău domnule! Dacă-i ești tată, ai 
putea să ştii ce fel de fecior ai... Bărbatu-meu e func- 
ționar la o societate de asigurări, om purtat în lume, 
care a fost şi în America. Așa să afli dumneata. Nici 
el n-a întîlnit mulţi în umblările lui, ca domnul aspi- 
rant Toderich... Mai bine șezi şi spune-mi ce ai de 
gînd să faci... Că trebuie scos de-acolo... 

Simion Todericiu povestea uitindu-se năuc înaintea 
lui. 

— Atîtea a vorbit femeia şi atîta m-a întrebat şi 
m-a descusut, că am ameţit de cap. La o vreme s-a ră- 
sucit pe călcîie, greoaie cum părea, şi a scos dintr-o 
rîșniță o hîrtiuţă mototolită întinzîndu-mi-o sub mas : 
uite hîrtia asta ! O vezi ? Dac-o vezi, citeşte! Am luat 
hîrtia şi am citit-o. Era un afiş. Opt-zece rînduri. 
„Tovarăşi — zicea afişul — la Fiume au fost uciși 
luptători din rîndurile noastre ! Cei care au scăpat de 
moarte sînt închiși în temniţi, la Triest, la Zagreb și 
la Viena. Luptăm pentru eliberarea lor... Trebuie să 
împiedicăm războiul pe care-l pun la cale împărații şi 
oamenii de afaceri şi în care ne vor ucide pe noi...“ 

Todericiu conteni obosit. Vancea şi Eleonora ascul- 
tau împietriţi. 

— Am înțeles că era vorba, între alţii, şi de Toader 
în acel afiș. I-am împachetat hainele, le-am lăsat la 
găzdoaie şi m-am dus în oraş, la un avocat vestit... 
Mi-a cerut zece mii de coroane ca să pot vedea la chip 
nenorocirea vieţii mele... 

Vancea se mișcă în scaun consternat. Todericiu îl 
privea aşteptînd parcă o izbucnire de revoltă, un gest 
de participare la cumplita lui suferințä. Observă că 
nașul reținuse toată grozăvia celor zece mii de coroane 
şi-şi urmă povestirea cu glas scăzut, oarecum domolit. 

— Nu ştiu naşule dacă a minţit avocatul, ori dacă 

mi-a spus adevărul. Zicea că trebuie să ungă şase 
porţi, ca să pot pătrunde la Toader... 

Vancea oftă întunecat şi clătină din cap: 

— Te-a şi mințit, ţi-a spus şi adevărul, gemu obo- 
sit. De uns, trebuia să ungă. Poate nu tocmai șase... 
a-i dat banii ? 

— De unde să-i dau, naşule ? — se miră cu obidă 
Todericiu. Am plecat cu patru mii de coroane... Două 
vagoane de vite... I-am dat avocatului poliţă... Miine 
cată să-i trimet restul... Mai bine-i zvirleam pe fereas- 
tian 

Eleonora îşi privi bărbatul cu ură, ca în ziua cînd 
se certaseră atît de grozav. Vancea arăta mirare. 

— Da... făcu crîncen Todericiu, băgînd de seamă 
ce fel îi sînt prețuite vorbele, — mai bine-i zvirleam 
pe fereastră. Te uiţi la mine, ca la unul care ţi-ar îi 
mîncat averea, o înfruntă pe Eleonora. lar dumneata 
nașule, te miri... 

— Mă minunez finule, răspunse grav Vancea. Şi 
înțeleg că eşti mîhnit... Dar linişteşte-te... Linișteş- 
te-te căci avem nevoie de cumpăt și de minte neiulbu- 
rată... Ce vrei să spui ? 

Todericiu-şi trecu încă o dată mîna prin păr, apoi 
aținti ochii în golul din odaie, privind un punct mevă- 
zut. 

— Am ajuns să pătrund în arhivă, într-o -odăiţă de 
la închisoare, unde potrivise avocatul socotelile să-l 
aducă paznicii pe Toader, continuă răgușit. Era 
aproape întuneric, uși negre de fier, zăbrele şi lacăte... 

Eleonora începu a plinge cu hohote. Vancea se în- 
fioră și-și potrivi într-un fel cravata. 

— Am aşteptat cît am aşteptat în odăiţă, apoi a ve- 
nit Toader. Cînd l-am zărit, m-a cuprins mînie și tre- 
mur. Era slab şi mi-a zimbil. — Vezi ce mi-ai făcut 
Toadere ? — sam izbucnit deşertînd amarul din mine. 
De ce ne-ai nenorocit ? Nu te-ai gindit la noi, la mine, 
la mumă-ta, la cariera ta? La rangul nostru 2... As- 
ta-i recunoştinţa ta pentru cît am cheltuit cu tine? 
Nu ţi-e greu să mă vezi bătind drumurile şi risipind 
banii care-i cîştig cu atîta trudă ? Am așteptat să-mi 

răspundă. Să-mi spuie o vorbă să mă liniştesc... În 
loc de asta, s-a îngălbenit la obraz şi mi-a zis încet : 
Nu trebuia să te osteneşti tată. Nici să cheltuiesti... Te 
rog chiar să nu mai vii... Cu asta... s-a întors pe căl- 
cîie şi a ieșit... Atunci mi-a pierit graiul. Parcă mi-ar 
fi tras o palmă peste obraji. Mi-era ruşine de oamenii 
care s-au căznit să ne înlesnească vederea ; m-am 
umplut de înverșunare și am plecat, cu sufletul zbă- 
tîndu-se în mine. Între timp, avocatul a aflat cu 
de-amănuntul toată povestea. Toader «e trimis în jude- 
cată pentru instigare la răzvrătire şi complot. Fată lui 
Laszlo şi un italian, au lost omorîți pe loc, cînd au 
dat patrulele peste dînșii. Alţii-s răspîndiţi prin închi- 
sori la Zagreb și Viena... Muncitorii fac greve, e 
zaveră şi pacoste, că ţi-e teamă și de umbra ta... La 
31 decembrie îl judecă... 

Todericiu se opri din vorbă istovit. In odaie se dä- 
sase tăcere adincă. Vancea şi Eleonora apăreau cio- 
pliți din gheață. Focul se stinsese, frigul din salon se 
amesteca în ei cu burnița care-i învăluia pe dinlăuntru. 

— I-ai adus hainele ? — gemu Eleonora. 

— Nu i-am adus nimic, murmură în silă Todericiu. 
Nu mai am copil... 

Vancea încercă să lrîngă tăcerea pe care hohotele 
de plins ale Eleonorei o sfişiau ca la îngropăciune. 

— Nu i-ai angajat avocat? — întrebă arătindu-se 
preocupat. 

— Nici n-am vrut să-i angajez, nici nu îngăduie 
legea. Se judecă în secret, fără apărător... Cred că 
dacă ar îi fost vorba de avocat, nu scăpam fără cinci- 
zeci de mii de coroane. O avere... Acum... să vedeţi ce o 
să iasă cînd îl vor judeca... Mai e şi menorocirea cu 
ticăloasa aia de fată, care s-a ţinut după el pînă a dat 
de dracu. Naşule, eu îmi pun capăt zilelor... 


Bucuros ar fi plecat Vancea din casa îinilor săi 
chiar în ceasul cînd a aflat veştile aduse de Todericiu 
de la Triest, dacă părăsirea acelui om n-ar fi răstur- 
nat socotelile încilcite, care-l puteau tîrî pînă la urmă 
și pe dînsul în prăpastie. Nu era vorba de a se teme 
că directorul „Someşanei” va da urmare amenințării 

cu privire la sinucidere. Nașul cunoştea prea bine 
plămada finuluisău și ştia că n-ar pune mîna pe armă, 
pe îrînghie, ori pe otravă, doamne fereşte. Dacă 
totuși împrejurările l-ar sili s-o facă, atunci de bună 
seamă ar fi călău şi nu victimă. Liniștindu-se deci 
dinspre partea asta, chibzui că Todericiu, părăsit, ar 
putea săviîrşi fapte mult mai rele decît să-şi ridice 
viaţa. Asemenea oameni, ajunși în viltoare, trag după 
ei, fără alegere, pe oricine, cugetînd că vor îi salvaţi. 
Nașul înota prea aproape de Todericiu ca să scape 
de această chemare la fund. De aceea era cuminte să 
rămiie pînă dimineața acolo, frămîntîndu-se în gîn- 
duri, iar a doua zi să aşeze lucrurile pe fägaş adînc, 
cît mai liniștit şi mai chibzuit. 

Eleonora hotări să se ducă negreşit la călugării ca- 
tolici, vestiți în toată împrejurimea, pentru puterea lor 
de a descurca ițele vieţii. Va face acest drum al umi- 
linței şi al jertfei, căzînd în genunchi şi cerşind mila 
celui prea înalt. 

Simion Todericiu înțelese că naşul rămîne pe loc şi 
se linişti. De altminteri, era atît de frînt şi de obosit, 
că avea nevoie defoarte puţină încollțire de nădejde, ca 
să adoarmă, uitînd cîteva ceasuri toate măpastele ce-i 
troieneau sufletul. Nădejdea miji din vorbele lui Van- 
cea care-şi exprimă dorința de a petrece noaptea la 
Dej. Todericiu-i întoarse o privire ştearsă, cu slabe 
licăriri, care puteau fi în acelaşi timp umilinţă ori vi- 
clenie, ca în ochii unui cîine hoinar, bătut pretuiin- 
deni, pe care stăpînul” îl primește în curte mulţumin- 
du-se să-l dojenească în tăcere şi amînînd bätaia pe a 
doua zi. 7 

Este uşor de înţeles că săptămîna care a urmal 
acestei înserări înfiorate, s-a scurs ca o apă tulbure, 
trecînd prin sufletul domnului președinte și a] fini- 
lor săi cu vuiet de nelinişti grele. Împrejurările erau 
cum nu se poate mai cumplite, căci în fiecare clipă se 
putea deschide înaintea lor vîrtejul, să-i înghită pen- 
tru totdeauna. La prînz, se bucurau că au scăpat te- 
feri de dimineaţă, seara se bucurau că au petrecut în 
pace după-amiaza, dar asemenea bucurie s-o aibă Se- 


295 


bestyen și toți vrăjmașii, cugeta Vancea plimbîndu-se 
cu sania între Dej şi moşie. 

Se simţea clătinat, începuse să dezlege visuri, citind 
în taină cărticica bucătăresei. Se gîndea la cele mai 
îndrăzneţe soluții, în căutarea unei căi iscusite, la 
capătul căreia să-și poată alina necazurile şi neliniş- 
tea. Îşi îndreptă preocupările spre treburile obşteșli, 
spre frămintarea politică şi spre şuvoiul spumos al 
zvonurilor de război. Mă rog — îşi zicea în sinea sa 
—  întîmplarea aceasta blestemată e totuși un fleac 
de nimic pe lingă primejdiile de care se tem oamenii 
şi care stau în fața stăpînirii. Iar eu, am destulă vază 
și putere să arăt dispreţ fleacurilor, întorcîndu-mă cu 
gălăgie spre treburile de seamă ale acestor vremuri 
grele... Bine, bine — îşi spunea după asta tot el în 
cuget — aşa e precum zici, dar de-unde să începi? Pînă 
una-alta, problemele mari, politica, războiul, plutesc 
pe deasupra, iar tu mergi pe jos, trăieşti ceas de ceas 
în groaza realităților în care te-a vîrît acel băiat zmin- 
tit. Ce va zice arhiducele Franz Ferdinand, aflînd pe 
cine ai protejat? Ce vor zice miniştrii de la Budapesta? 
Și prietenii tăi, fruntașii partidului naţional ? Parcă-i 
vedea bucurîndu-se cu viclenie, mustăcind, dindu-și 
coate, oltînd și înălțîndu-şi frunţile a mare îngrijorare 
națională. Noroc că se asociase în afacerea minelor 
de aur cu Cassiu Manu. Altminteri, parcă-l vedea cum 
ar fi scos ceasornicul lui Bărnuțin din buzunarul ves- 
tei, cum ar fi cîrnit din nas expunind toate conside- 
rentele juridice, politice, naţionale şi morale, care tre- 
buiau să ducă negreșit la amînarea luării unei hotăriri. 
Mai era încă un noroc în mijlocul acestui peisaj de 
viaţă în furtună : secretul militar păzit cu strășnicie şi 
deci lipsa de ecou în public, a celor petrecute la Triest. 
Nu-şi da seama Vancea dacă prefectul şi celelalte 
autorități din Dej sînt puse ori nu în cunoştinţa celor 
întîmplate ; era însă încredinţat că s-au luat în taină 
măsuri de supraveghere şi că de acum înainte va trăi 
o bună bucată de vreme — cel puţin pînă cînd împre- 
jurărite îl vor ajuta să facă serioase servicii guver- 
nului sau dinastiei — sub un grav semn de întrebare. 
Deodată, îl fulgeră un gînd practic. Evident că aşa 

trebuia să facă. Cel «dintîi lucru era o desolidarizare 
de răzvrătitul de la Triest; un act chibzuit, care să 
dovedească fără nici o îndoială ruperea oricăror legă- 
turi familiare cu dînsul. 

Ideea-l surprinsese în sanie, pe drum. Porunci vizi- 
tiului să întoarcă îndată caii spre Dej şi reveni la To- 
dericiu. 

— Finule, zise intrînd destul de pripit în casă, să 
te duci numaidecît la notarul public să dai o decla- 
rație... 

Todericiu, care se cutremurase de groază văzîndu-l 
cum dă buzna în odaie, rămase cu gura căscată. Eleo- 
nora apăru din dormitor în capotul albastru, cu părul 
revărsat pe umeri, slăbită, avînd în priviri tristețe 
care abia izbutea să-i acopere cochetăria neadormită. 

— Ce fel de declarație ? — întrebă spăiinîntat To- 
dericiu, cu gîndul la avere. 

Vancea îl apucă de reverul hainei și-i vorbi liniștit : 

— Du-te la notarul public Barna. E om bătrîn, ur- 
suz, nu-] interesează decît hîrtiile pe care le face şi 
banii pe care-i încasează. Nu umblă la cafană, n-are 
nevastă. Om care păstrează secretul prin firea lucru- 
rilor, neavînd cui îl destăinui. Dai o declaraţie că dez- 
moșteneşti pe Toader şi încetezi a-l socoti fiul tău, din 
cauze prevăzute de lege. Le eaută' Barna în cărți, ca 
o molie. Ii spui că băiatul are purtări necinstite și e 
risipitor, deci nu-l mai recunoşti. 

— Să-şi defăimeze copilul şi să-l ruşineze o viață 
întreagă ? — ţipă Eleonora zenduită de cele auzite. 
Să iscălească Simion că băiatu-i necinstit ? 

Vancea surise îngheţat : 

— Astea-s socoteli între bărbați, Eleonoro. O fi cin- 
stit, n-o îi, vorba e că ne-a împins pe buza prăpastiei. 
Ne apărăm cum putem. Eu... înţeleg să vă ajut, dar 
trebuie să mă ascultați. 

Simion Todericiu sta încruntat, nehotărît. Eleonora 
izbucni iarăşi în plîns. Se jeluia legănîndu-şi capul şi 
astupîndu-şi ochii cu mîinile : me alungăm copilul! 
Doamne, ce am ajuns! Să spui că-i necinstit ! Tode- 
riță !... Toderiţă !... 

— Nu-i destul dacă-l lipsesc de avere 2 — întrebă 
Simion clătinat. 

— Nu, răspunse Vancea. Legea spune că trebuie să 
arăţi motivele pentru care se face dezmoştenirea. Ori 
necinste, ori risipă, ori purtare ingrată fațä de părinţi. 
Te-ai dus la închisoare să-l vezi, — el ţi-a întors 
spatele şi a ieşit. Insemnează că ruptuna vine din par- 
tea lui... Ş-apoi... treaba asta trebuie dusă la capăt... 
Orice s-ar întîmpla de aci înainte, scoţi hiîrtia : eu nu 
mai am nimic de a face cu Toader Todericiu. Dovedim 
autorităţilor că sîntem patrioţi... Ne lepădăm de răz- 
vrătiţi... 

Eleonora fugi în dormitor şi se aruncă pe pat hoho- 
tind de plîns. Simion Todericiu își strînse fălcile, apoi 
se răsuci pe călctie. 

— Mă duc naşule, zise hotărît. Dac-o ieşi din pro- 
ces cu obraz curat, vom vedea. Dacă nu, n-am încotro. 
Nu-mi pot pune ştreangul de gît... 


IV 


R evenind astfel cu destulă grăbire asupra hotă- 
rîrii de a se sinucide, Simion Todericiu plecă la no- 
tarul public și iscăli hîrtia prin care declara că înce- 
pînd din acea zi îşi tagăduiește băiatul, care s-a dovedit 
nevrednic de a-i purta numele şi a-i moşteni averea. 

Notarul Barna nu clipi măcar din ochi. Pentru el, 
viața, moartea, căsătoria, divorțul, mărturia dreaptă 
ori mincinoasă, înșelăciunea, omorul — toate erau 
texte de legi, tarii, onorariu şi... mormânt. 

Todericiu ieși din cancelarie cu un simțămînt tul- 
bure de ușurare. Îl cerca întiia oară de o lună încoace 
o zvienire de curaj şi înţelegea că-i sporise încrede- 
rea în sine pînă într-atîta, că ar fi putut înfrunta pe 
oricine, iarătîndu-se om hotărît, cu caracter neîndu- 
plecat. 

Cînd se întoarse acasă, bucătăreasa-i spuse că doa- 
mna a ieşit în oraş. Vestea nu-i făcu mici o impresie. 

Intîmplarea aceasta se petrecea a patra zi după Cră- 
ciun. Naşul venea tot a doua zi la Dej, resimţindu-se 
şi el de oarecare înzdrăvenire. Situaţia era oricum mai 
clară: băiatul va fi judecat la 31 „decembrie, dar Si- 
imion Todericiu iscălise hîrtia de dezmoştenire cu cî- 
teva zile mai înainte de această dată. O atitudine mai 
răspicat patriotică nu se putea închipui ; actele aveau 
să vorbească în fața oricui. 

Rămiînea, fireşte, în cumpănă mai mult ca orice, ati- 
tudinea arhiducelui Franz Ferdinand şi a guvernului 
maghiar față de dînsul, în legătură cu isprava lui 
Toader Todericiu. Dar... încurcăturile: politice din acel 
timp erau atît de grele, că se putea pescui într-însete 
cu oarecare dibăcie, un colac de salvare. Vancea hotări 
prin urmare să felicite de Anul Nou, printr-o tele- 
gramă trimisă în numele credinciosului popor romîn 
din Transilvania, pe alteța sa imperială şi regală. De 
bună seamă, Cassiu va fi de data asta de acord, deşi 
va zice că rău a făcut, deoarece nu trebuia trimisă 
telegramă, ci scrisoare, tot aşa cum dacă ar fi trimis 
scrisoare, ar fi propus fără greș telegramă. De cînd 
se asociaseră în afaceri, Vancea era gata să asculte 
expozeuri politice și considerente, cîte douăzeci și patru 
de ceasuri în şir, aprobînd orice propuneri de amînare 
a mîncării, a băuturii, a răsăritului soarelui, a luării 
unei hotärîri, ori a plecării trenurilor, pe care Cassiu 
le făcea la şedinţele comitetului. 

Trimise deci de Anul Nou telegrama de felicitare 
arhiducelui, trecînd apoj prin frigurile aşteptării răs- 
punsului. Multe atîrnau de acest răspuns. Mai întîi, 
ajunsese a se îndoi că-l va avea. După asta urmau pre- 
pusurile ; ce va răspunde înaltul ocrotitor al poporului 
romîn din Austro-Ungaria? Dacă va binevoi prea 
grațios să-i mulțumească protocolar şi rece, însem- 
nează că e bucluc... Of dumnezeule doamne, de-ar 
trece odată şi asta, suspina preşedintele. Nu cunoscu 
plăcerea sărbătorilor, nu avu parte de petrecerea de 
Anul Nou. În ziua de 31 decembrie, cînd Toader Tode- 
riciu se afla în fața tribunalului din Triest, găzdui la 

sine pe Simion şi Eleonora, care nu-şi găseau locul în 
casa lor. Noaptea o petrecură în tăcere. Simion se îm- 
bătă, prezidentul înghiţi piramidoane că-l durea capul, 
iar Eleonora-şi înteţi neliniştea bînd cafele negre. 

A doua zi, soţii Todericiu se întoarseră la Dej. 

La 4 ianvarie, Todericiu primi o înştiinţare de la 
avocatul din Triest precum că banii trimiși în schim- 
bul poliţei sosiseră la destinaţie. Iar băiatul, după cîte 
aflase avocatul, a fost osîndit la doisprezece ani tem- 
niţă. 

Vestea căzu asupra casei lui Todericiu cu puterea 
unui ciocan pneumatic, care dă a treia lovitură. În 
aceeaşi zi, aflară că la Oficiul stării civile din Dej ve- 
nise înştiințarea despre moartea fetei lui Laszlo Endre, 
arătîndu-se ca pricină a decesului un accident. Nădej- 
dile vagi, desprinse din mesecatul instinct de conser- 
vare, care face ca unii oameni să aștepte dezlegări de 
miracol, în împrejurări cu desăvîrșire limpezi, se risi- 
piră numaidecît. Todericiu înţelese că partea lui de 
viață, împletită în viitorul băiatului, ca într-un plasa- 
ment bine chibzuit de capital, înceta să mai zvicnească. 
Îi era teamă ca moartea fetiţei lui Laszlo Endre să nu 
stirnească zvonuri. Se cocoloşi în el însuşi, în egois- 
mul ființei sale, învelit în declaraţia de la notarul pu- 
blic ca într-o platoşe şi rămase tăcut, viermuind în în- 
gustimea asta și căutind pe undeva ieșire nouă. Nu 
putea sta în casă, de aceea propuse Eleonorei să plece 
din nou la Vancea, unde urma să rămţie pînă după 
Bobotează. Elonora gîffia rătăcind ca o stafie de colo- 
colo. În sfîrșit încuviinţă călătoria, dar gemu tulbu- 
rată adînc : 

— Simioane, eu vreau să mă duc încă o dată la că- 
iugări... 

Todericiu o privi un timp nedumerit, apoi 'temîn- 
du-se să nu mînie pe dumnezeu, o îndemnă cu glas 
pierdut : 

— Du-te. 


Păşind grăbită pe trotuarul mărginit de nămeţi, cu 
capul aplecat, Eleonora se îndreptă spre biserica ro- 
mano-catolică, în marginea căreia se întindea o clă- 

dire lungă, galbenă, cu ziduri groase — sălașul celor 
nouă călugări raşi în creştet, despre care se vorbea 
de obicei în şoaptă, cu teamă, ca de nişte fiinţe mis- 
terioase. Aveau faimă şi în satele xomîneşii, în acele 
aşezări întristate sub pîcie de întuneric, în care legă- 
turile lumii cu tatăl ceresc erau ţinute după caz şi îm- 
prejurări, cînd mai sarțăgos, cînd mai smerit, totdea- 
una cu folos, de unii preoţi ghicitori în gromovnice şi 
cititori ai semnelor văzduhului. Dar acești preoţi de 
sat nu puteau izbăvi oamenii decît în pricini mărunte 
şi la beteșuguri trecătoare. Cînd era vorba de un maslu, 
trebuiau să se adune şapte inși, să-şi unească glasurile 
și cădelnițeie, să cînte şi să ungă tălpile creștinului 
cu mir, după care să-l lase în mila domnului şi luîndu-i 
toți banii, să plece încredințaţi că au săvirşit faptă 
aleasă, de zidire sufletească. Un preot mu era destul. 

Călugării catolici de la Dej erau însă unul ca și al- 
tul trăitori cu duhul, cît şapte popi sătești laolaltă. 
Adevărat că şi jertfa ce trebuia să le fie adusă era 
de șapte ori mai mare. În schimb muierile, căci ele 
se duceau la dînşii în număr mare, plecau miîngîiate 
întru toate, prinzînd mărav și întorcîndu-se mereu, ca 
să nu piardă dintr-însele aducerea aminte a alinării 
care le stăruia în ființă ca o tainică dezmierdare, dulce, 
fermecată, erîncenă în puterea ei atotstăpînitoare. 

Aşa dar, Eleonora se îndrepiă spre casa călugărilor, 
unde mai fusese odată, înainte de Crăciun, primind 
blîndă mîngîiere în mihnirile ei. Nimerise la pater Lu- 
dovicus, un bărbat blond, cu ochii negri, scînteietori, 
plini de tărie covîrşitoare. Călugărul avea miini fru- 
moase, albe, cu unghii roze, cu degete lungi şi fine. 
Păşea uşor şi vorbea cu duiceaţă amăruie în glas, cu 
un fel de tristeţe seducătoare, lăsînd să vibreze după 
fiecare accent un tremur delicat și profund de coardă, 
care-și istovea prelung bucuria de a fi dat sunet plă- 
cut. Privirea i se acomoda întru totul vorbelor ; deve- 
nea melancolică şi adîncă, mirată ori nevinovată, fier- 
binte şi pătrunzătoare, după cum îl cercau inspirațiile 
divine, în fața păcătoasei dinaintea sa. 

Eleonora primi în sensibilitatea ci revărsarea acestui 
spirit complicat şi se linişti oarecum, plutind ca o oaie 

cu dînă de mătase, pe clăbuci de nori albi, în grădina 
raiului, în muzica adormitoare de griji a vorbelor ce i 
se spuneau. Odaia călugărului era tihnită, învăluită în 
căldură moleşitoare, lampa acoperită de abajur sta- 
cojiu, aerul greu, voluptos încărcat de miros de levăn- 
țică. La o vreme se simţi tulburată și se înfioră de 
spaimă. Călugărul o vrăjea cu gura și cu ochii. Mis- 
terul acelei case cufundate în linişte, căldura, levän- 
tica, toate amănuntele roiau în jurul ei pline de îndem- 
nuri, :stîrnindu-i închipuirea, deschizîndu-i lăcomia, 
aprinzîndu-i dorința aprigă de a se lăsa zdrobită, 
de a-și istovi neliniștea într-o descărcare cumplită, 
spre a putea dormi apoi cu acel sentiment de totală 
prăbuşire în fața fatalităţii, căreia-i egal ce se întîm- 
plă de atunci înainte. 

Se smulse din alunecare, sub zîmbetul ciudat a! călu- 
gărului Ludovicus, care, pesemne, nu era la întîia pri- 
velişte de acest fel. De aceea el tăcu şi se înclină smerit, 
îmbrobodindu-se într-o liniște, într-o stăpînire de sine, 
drămuită cu meșteșug ascuţit şi pîndar. Eleonora pri- 
cepu exact ceea ce pater Ludovicus dorea să priceapă : 
că nu i se cere nimic, era liberă să plece şi e sigur că se 
va întoarce. 

— Doamnă — îi zise călugărul încet, punîndu-i mîna 
pe umăr — sfînta Maria Egipteanca trebuia să treacă 
într-una din peregrinările ei de mucenică apa unui rîu. 
Podarul o urcă în luntre şi o duse lin pe ţărmul dorit, 
după care-şi ceru dreptul său. Siînta Maria n-avea 
bani. Podarul, bărbat tînăr, pofti alint şi dezmierdare, 
în loc de plată... Sfînta căzu în genunchi cerînd sfa- 
tul prea curatei fecioare, ocrotitoarea tuturor femeilor 
cercate de suferință. Sufletul ei era mihnit, aflindu-se 
în primejdie de a săvîrşi călcarea legii lui Isus, care 
spune : să plăteşti celui ce te-a slujit, pentru slujba sa. 
Zbucitimîndu-se vreme nu prea îndelungată, sfînta 
Maria Egipteanca siiîrşi prin a oieri podarului dezmier- 
darea cerută şi scăpă astfel de păcatul ce era gata să 
săvîrșească, neplătind omului dreptul său. Plecă apoi 
pe drumul muceniciei întru care se nevoia, împăcată în 
sinea sa. 

Eleonora murmură spăimâîntată : 

— Eu am bani, cucernice părinte... 

Călugărul rîse fin, împingiînd-o uşor spre uşă, ca 
să nu creadă femeia că e grăbit să-și ceară plata : 

— O, puţin eredincioaso, suspină delicat; n-ai în- 
teles tilcul pildei mele. Te voi ajuta să treci apa cea 
neagră a mîhnirilor şi o vei trece... Dar dincolo de 
țărm, ajungi ca o mlădiță ruptă de trunchiul vieţii, 
lipsită de primăveri noi, singurele în stare să rodească 
alţi muguri... Îmi vei cere singură aceste bucurii... 
Apoi vei pleca întocmai ca sfînta Maria Egipteanca, 
împăcată întru toate. 

Eleonora continuă să păstreze un fel de teamă ispi- 
titoare, ca de un abis, de acest podar iscusit, pînă în 
ziua cînd vestea osîndirii lui Toader o dobori. N-avea 
cu cine schimba o. vorbă, n-avea de la cine să soarbă 
o undă înviorătoare, o nădejde, să afle un orizont ne- 
cunoscut, în largul căruia să-şi alunge neliniştea, să-şi 
urle deznădejdea. Vancea, vecinic acelaşi. Simion, in- 
capabil să rostească alte cuvinte decît cele şase-şapte 
gemete, în mijlocul cărora i se zvîrcoleau ca între niște 
țăruşi, groaza şi tulburarea. Pater Ludovicus îi apărea 
mântuitor, nădejde plutitoare deasupra oamenilor de 
rînd, legănînd o cange viguroasă în cîrligul căreia se 
va putea agăța şi ea spre a afla mîntuire. Se simțea 
atît de lovită în zidirea ei lăuntrică de femeie care se 
socotise mamă destul de bună şi soţie la fel cu prie- 
tenele sale, încît nădăjduia că ducându-se din nou la 
pater Ludovicus va putea culege toată mîngiierea vor- 
belor şi a tîlcurilor înțelepte şi într-aripate, fără mici 
o primejdie de a săvîrşi păcatul care e, prin însăşi 
firea lui, al bucuriei. 

Plecă deci la călugăr, trecînd pe stradă cu sufletul 
însetat de alinare, absentă la orice alt semn de viaţă 
din ea însăşi şi dimprejurul său. 

Spovedania tinu mult şi Todericiu își pierdu răbda- 
rea așteptînd. Pater Ludovicus, reunind în sine pute- 
rile domnului și ale diavolului, izbuti să treacă pe 
Eleonora deasupra apelor negre, glăsuindu-i încet şi 
adînc, cu învăluiri şi mlădieri dulci, amare şi avîntate, 
privind-o cu milă, cu durere, cu nepăsare, cu patimă și 
cu putere, pînă cînd îi deschise ochii spre ceva mai 

depărtat decît o banală viaţă de ușurătate femeiască, 
spre lumea unei desirînări grave, de o fioroasă cutre- 
murare a fiinţei. 

Eleonora plecă de la dînsul cu trupul și cu suiletul 
slişiate de dureri dulci şi de emoţii; i se părea că 
trăieşte pe alt tărîm şi că și-a pierdut siguranța pa- 
sului. Dorea să doarmă adînc, să nu mai ştie nimic. 
Mergînd năucită pe stradă, în umbra înserării, atinse 
pe cineva care trecea alături. Tresări ca. trezindu-se din 
visare, se uită în stînga și simţi un junghi în inimă. 
Sub lumina palidă a felinarulii, văzu chipul slab, us- 
cat, cu ochii adînciţi în orbite al unei femei cu nä- 
framă neagră de doliu pe cap, care trăgea după sine 
o săniuță cu cîteva lemne de foc. Deschise gura ca şi 
cum ar fi vrut să dea strigăt, dar femeia trecu înainte 
încet, încovoiată, pierzîndu-se în întuneric. 

Era mama lui Laszlo Aranca. 


V 


A doua zi de dimineaţă, soții Todericiu plecară ta 
moşia lui Vancea. Pe la patru după prînz, sosi tele- 
grama de răspuns a arhiducelui Franz Ferdinand, stîr- 
mind tulburare şi bucurie, nădejde şi îndoială. 

Vancea citi şi reciti telegrama, apoi rămase pe gin- 
duri. Simion Todericiu îndrăzni să se apropie şi-şi 
aruncă ochii asupra ei, citind şi el a necrezare : 


„Din înalt ordin vă exprim mulțumiri pentru 
felicitările trimise alteţei sale imperiale și re- 
gale cu prilejul Anului Nou în numele poporu- 
lui romîn credincios şi devotat dinastiei. De ase- 
meni, transmit invitația de a vă prezenta cît 
mai urgent posibil în audienţă privată la alteța 
sa imperială şi regală.“ 

Semnat : colonel Brosch. 


304 


Aceasta era depeșa. 

Nu-şi da seama nici Vancea, nu se dumiri nici To- 
dericiu în acel moment, dacă nu cumva au dreptul să 
sloboadă dintr-înșii strigătul de ușurare care începuse 
a se zvîrcoii în ei, de îndată ce văzuseră slovele tele- 
gramei. Teama şi rușinea care-i chinuia, îi făcuseră 
neoameni, pînă într-atîta, că după cum am mai spus, 
Vancea care ridea de obicei cu mare semeţie de tălmă- 
cirea viselor, ajunsese să citească în taină cărticica 
bucătăresei salce, cumpărată la tirgul din Dej, căutînd 
dezlegări sufletului descumpănit. 

Așa de pildă — scria în cărticica de vise — „har- 
măsar pag, cu stea în frunte, de vei visa, cale lungă pe 
jos vei face“. Iar preşedintele visa adeseori că se află 
călare pe armăsar pag, adeverind pe urmă dreptatea 
tălmăcirii, deoarece nu ieşea nicăieri din casă, ci um- 
bla de colo pînă colo prin odăi, kilometri întregi, pe 
picioarele lui. Şi mai departe: „ofițer de vei visa tă- 
bărînd cu sabia asupră-ţi, durere de şale arată“. Drept 
că dînsul nu visa „ofiţer“, ci vedea în somn pe jandar- 
mul Sebestyen, noapte de noapte, ducînd în lanţuri pe 
băiatul lui Simion Todericiu, ba chiar şi pe Simion, 
după care se făcea că-l ameninţă cu degetul pe el în- 
suşi, strieînd : „ţi vine rîndul şi ţie, pezevenghi bä- 
trin“. În asemenea prilejuri, Vancea se trezea leoarcă 
de sudoare şi se pipăia la şale. 

Simion Todericiu era străbătut de căldură. Năduşea, 
măcar că focul ardea potolit în sobă. 

— Nașule, te rog să mă ierţi, bolborosi încurcat. 
Omul la năcaz zice una, zice alta, cîte-i vin în gură. 
Eu înțeleg că într-un fel ies lucrurile cînd vorbeşti 
dumneata cu alteța sa imperială, și într-alt fel cînd 
vorbesc eu cu un Sebestyen... M-ai ajutat şi de data 
asta... Să ştii că-ți rămîn rob... Adă-mi liniștea în suflet 
şi vei vedea și dumneata ce poate Simion Todericiu. 

Vancea ascultă cu plăcere vorbele finului, măcar că-i 
făceau și oarecare greață. 

Eleonora avea capul plin de atitea, că nu ştia exaci 
ce trebuie să înțeleagă. Ar fi dorit şi ea să grăbească 
împăcarea cu sine însăşi, de care avea nevoie după 
ce trecuse apa în împrejurări de vis şi năluciri înfio- 

rate, ca într-o zodie cumplită de sfîrşit al lumii, cu 
pater Ludovicus. 

— Naşule — se grăbi emoţionată — fă ceva pentru 
Toderiţă. Te rog, te implor. Am plătit slujbe, m-am 
chinuit. Ajută-l. Uușurează-i cît poţi viața ! Iţi voi îi 
recunoscătoare pînă la ultimul suspin... 

Vorbea atît de ciudat, atît de neobişnuit, cu alita ne- 
linişte tragică în glas, că Vancea şi Todericiu se cu- 
tremurară. 

— Eleonoro — răspunse prezidentul apropiindu-se 
de dînsa mişcat — cred că ne va ajuta dumnezeu să 
răzbim prin toate. Iar dacă lucrurile vor fi aşa cum 
le bănuiesc eu, acel copil tresărit la minte va cunoaşte 
că nu-l părăsim. Fiţi liniștiți și haideţi să gustăm pros- 
pătură... Degeaba-mi stau cămările pline; de o lună 
de zile trăiesc cu duh. 

Atunci intră în odaie servitoarea şi vesti că a venit 
domnul administrator, cerînd să vorbească cu stăpînul. 
Vancea fäcu semn nedumerit : 

— Sä poltească. 

Parcă-i cădea încet de pe inimă o bubă coaptă. Se 
mişca mai vioi, începuse a reveni la felul său de a fi, 
despre care cugeta că-i destul de seducător. Eleonora-l 
privea printre gene, păstrînd smerenie şi taină în în- 
fățişare. 

Administratorul întrebă ce să facă cu găinile de rasă 
Lehorn, care mureau pe capete. 

— O sută zece s-au dus dracului, ilustritatea voas 
tră, făcu omul cu obidă. 

Vancea zîmbi acrişor și viclean. Nu dorea să-și arate 
zgircenia şi nici nu-i păsa acum de găini. 

— Or fi trecut la cele eterne prin oala de supă a 
gospodăriei tale, Eftimie! — răspunse şeguind. 

Administratorul protestă necăjit : 

— Nu sîntem porci, ilustritatea voastră, zise cu 
demnitate jignită. Găinile noastre cînd se bolnăvesc, 
încă le dăm la slujitorii curţii... 

— Eu plec miine seară la Viena, hotărî Vancea 
după o clipă de gîndire. Voi căuta oarecare medica- 
mente pe acolo... Pînă atunci... vezi şi desparte pe cele 
sănătoase de cele bolnave. N-am nimica împotrivă să 

le dai la slugi tot ce e beteag... Păcat, că-s găini de 
rasă... Şi să vii dimineață să primeşti poruncile de cu- 
viință, în lipsa mea... Ai dracului mai sînt ungurii, 
zîmbi preşedintele după ce ieși administratorul. De la 
ei am auzit o vorbă : „Cînd mănîncă țăranul găină, ori 
e beteag el, ori găina 1...“ 

Servitoarea reveni şi vesti că masa e rînduită pen- 
tru gustare. 


URZELI IMPAĂRĂTEŞTI ŞI RÄBUFNIRI 


P reşedintele se pregăti de plecare la Viena nu o zi, 
cum își propusese, ci şase zile. Nu că i-ar fi trebuit 
atîta timp să-şi împiacheteze cuferele, ci pentru că arhi- 
ducele — după cum scriau ziarele — se alla la o vi- 
nătoare în Genmania, ca invitat al kaizerului Wilhe!m 
al II-lea. 

Indată după întoarcerea de la vînătoare, arhiducele 
avu la Viena o întrevedere lungă cu împăratul Fnanz 
Josef, căruia-i povesti ceea ce crezu de cuviință, din 
convorbirile lui cu împăratul Wilhelm. Franz Josef 
număra în acea vreme optzeci și trei de ani şi obișnuia 
să adoarmă în fotoliu, între două iscălituri aşternute 
pe hîrtie. Totuşi, nu lăsa să-i cadă condeiul din mină. 
Nu părăsea acest simbol al puterii — nevinovat în apa- 
renţă, arîncen în realitate — cu care-şi înkîrligase nu- 
mele în cei şaizeci și patru de ani de domnie, sub mii 
de decrete, sub mii de legi neomenoase, sub nenumă- 
rate sentinţe de moarte. Nu-l părăsea mai ales acum, 
cînd politica de expansiune a Germaniei făcea în fie- 
care zi paşi îndrăzneţi spre război împotriva acelor 
puteri care deţineau cele mai întinse teritorii bogate 
în materii prime, cei mai mulţi oameni sub exploatare 
şi cele mai sigure piețe de desfacere. Alături de Ger- 
mania, hotărită să provoace o nouă împărțire a lumii, 
Austro-Ungaria își avea planurile ei de cucerire în sud 
și la răsărit. Bătrînul împărat Franz Josef dorea să-și 
sfirşească viaţa în plină glorie militară, în fruntea 

unui imperiu cu hotarele lărgite. Sprîncenele-i stu- 
foase, căzute asupra pleoapelor, acopereau priviri încă 
destul de viclene. În inimă continua să simtă pîlpiiri 
de ură împotriva moștenitorului de tron, tulburător 
pîndar ial tihnei sale de-a lungul atîtor ani. În vremea 
din urmă, înțelegerea făcută cu privire la finanțarea 
comenzilor de armament între oamenii lui şi ai arhi- 
ducelui aşezase un fel de perdea asupra acestei uri. 
Dar ea slăruia să existe tot atît de nealinată. 

— Maiestatea sa împăratul Wilhelm şi-a exprimat 
marea mulţumire de a şti că vă bucuraţi de sănătate 
deplină, îi spuse Franz Ferdinand, privindu-l cu ironie 
rău ascunsă. Franz Josef se uscase cum se usucă coaja 
unei scorburi, dar rădăcinile noduroase, încâlcite, pline 
de veninul mătrăgunii, continuau să stea înfipte în 
pămîntul vieţii, răsturnînd toate prevederile şi mai ales 
toate așteptările celor care-i rugau moartea. Aceştia nu 
erau puţini. În primul rînd popoarele monarhiei, do- 
ritoare de a vedea un sicriu mai mult în lăcașul de veci, 
unde se înșşirau peste două sute de coșciuge ale fa- 
miliei Habsburg, deși acest sicriu nou nu putea aduce 
cine știe ce uşurare. Se aflau în viață încă patru sute 
de vlăstare habsburgice, una mai cu spor decît alta 
întru rodirea pîntecului și înmulțirea mlădiţelor. În 
fruntea obșteştei aşteptări veghea însuşi arhiducele 
Franz Ferdinand, moştenitorul tronului. Era singurul 
prilej cînd se afia în deplin acord cu popoarele „ma- 
iestăţii sale“. 

Acordul acesta era însă valabil numai pînă la jumă- 
tatea drumului. Adică pină în ceasul cînd clopotul cel 
mare de la catedrala Siîntul Ștefan din Viena avea să 
vestească noroadelor că îndărătnicul moșneag a bine- 
voit a adormi pentru totdeauna. De acolo înainte, Franz 
Ferdinand urma să aibă bucuria urcării pe tron, iar po- 
poarele înlristarea de a-l privi cum se urcă. 

Aşadar, Franz Ferdinand îi împărtăşi împăratului 
Franz Josef satisfacția împăratului Wilhelm al II-lea 
de a-l ști sănătos, şi-i transmise urarea sinceră de 
viață îndelungată, pentru fericirea ţării. Franz Josef 
ascultă urarea și-și ridică o pleoapă. Era destul atîta 
ca să vadă obrazul moștenitorului. Îl văzu și-și lăsă 

pleoapa la loc, cugetînd în sinea sa că iată, a izbutit 
să-și îngroape nevasta, feciorul, doi frați, o soră, ră- 
puşi de gloanţe, înecaţi ori tăiaţi cu pumnale, dar nu 
l-a ajutat dumnezeu, pînă într-acel ceas, så vîre în 
mormânt, creștineşte, şi pe acest nepot care-i făcea 
zile îripte. 

— Aveţi nevoie de sănătate, maiestate — adăugă 
Franz Ferdinand posomorît — pentru că evenimentele 
pretind o conducere neşovăitoare... 

— Iar trage jar la oala lui, gîndi bătrînul. Oftă, 
apoi mormăi ridicînd din nou pleoapa : Vorbiţi de răz- 
boiul din Balcani ? — întrebă răguşit. 

— Da... În primul rînd de războiul din Balcani — 
întări Franz Ferdinand, iuţindu-se ca de obicei, îndată 
ce începea să discute. Maiestatea sa împăratul Wilhelm 
nu se opune dorinţei guvernului romîn, care vrea să 
atace Bulgaria. I-am explicat însă că nouă nu ne poate 
conveni acest lucru... Urmărim slăbirea Serbiei, deci 
trebuie să avem în coastele ei o Bulgarie mai puţin 
zdruncinată. 

Franz Josef clătină din cap : 

— Ce aţi obținut de la împăratul Wilhelm ? — făcu 
fără a-şi deschide ochii. 

— Aşa cum ne-am înțeles cu maiestatea voastră, 
dînsul e de acord ca Austro-Ungaria să facă o politică 
diferită de a Germaniei în Romînia. Noi nu vom con- 
simţi ca guvernul romîn să atace Bulgaria. Părerea 
maiestăţii sale Wilhelm e următoarea : Rominia ne va 
Îi necesară în războiul inevitabil, al marilor răiuieli, 
cu Anglia și cu ceilalţi... Serbia și Bulgaria sînt slă- 
bite şi nu prezintă interes. Regele Carol și guvernul 
conservator de la Bucureşti au asigurat pe maiestatea 
Sa că romînii vor ridica armele alături de Germania și 
de noi, respectînd tratatul de alianță. De aceea, maies- 
tatea sa împăratul Wilhelm e nevoit să arate guvernu- 
lui romîn că sprijineşte lovitura acestuia în Bulgaria. 
In schimb via îi foarte fericit, dacă noi vom opri Romi- 
nia de la acest pas. Nu ne poate conveni nici o Rominie 
prea puternică. Avem prin urmare mînă liberă să spri- 
jinim Bulgaria şi să ne asigurăm prietenia ei împo- 

triva Serbiei. Solicit maiestății voastre încuviințarea 
de a proceda eu în această direcție. 

Franz Josef păstră tăcere îndelungată. 

— Mina alteţei voastre nu s-a dovedit prea noro- 
coasă, murmură într-un tirziu. Din ce cauză avem 
atitea tulburări anarhice pe teritoriul monarhiei ? Ce 
este cu ungurii ? Cu slavii ? Cu valahii > Cu cehii ? In- 
teleg să se aplice în totul linia mea de conduită. În 
șaizeci şi patru de ani, de cînd sînt împărat, am ştiut 
frîna toate mişcările de această natură. Pretindeţi să 
vă amestecați în politica generală a monarhiei. Incer- 
cările de pînă acum arată că nu aveţi experienţa nece- 
sară. La fel, în armată, unde v-am acordat comanda 
supremă. Se simte lipsa unui sistem... Bine că cel pu- 
țin în chestiunea înarmării s-a putut crea oarecare or- 
dine... 

Franz Ferdinand se uită plin de mînie la imperialul 
său unchi, apoi puini, ridicîndu-se de pe scaun : 

— S-ar putea ca tulburările de care vorbeşte maies- 
tatea voastră să fie urmarea unor deprinderi învechite 
ale guvernării. Sint cel dintii care le reprimă fără şo- 
văire. Exemplul maiestăţii voastre îmi este deosebit 
de preţios, dar aş dori să le pot preveni, nu numai 
reprima. Mă împiedică lipsa unor drepturi mai largi în 
politica monarhiei. În ce priveşte armata, sistemul meu 
e de ajuns de ferm. În orice caz, eu sînt sigur că nu voi 
pierde nimic din patrimoniul teritorial al imperiului, 
adăugă făcînd aluzie la faptul că Franz Josef pier- 
duse în război nordul Italiei. Dimpotrivă, îl voi spori... 

Franz Josef ascultă în tăcere. Işi întoarse puțin 
capul spre fereastră. Se uita în curtea castelului Schön- 
brun. Arhiducele continuă încălzit : 

— Amestecul meu în politica generală a imperiului 
e cerul de interesele permanente al monarhiei. Monar- 
hia e vecinică. Noi sîntem trecători. Mă preocupă vi- 
itorul... Pentru el lupt... Pentru el suport iniamiile... 
Aştept un cuvînt de preţuire. În loc de asta primesc 
reproşuri... 

— V-am întrebat cîteva chestiuni concrete, reveni 
împăratul, neclintindu-se dintr-ale lui. La Viena pro- 
ces, la Budapesta proces, la Zagreb proces, la Cluj 

proces, la Triest de asemenea... Greve, răzvrăliri, trä- 
dări... acesta e rezultatul ? 

— Nicidecum, protestă hotărît moştenitorul. E firesc 
ca în preajma unui război frămîntarea de jos să fie mai 
accentuată. Nebunia votului universal, socialiștii, pa- 
ciliștii, anarhiștii, naţionalitățile şovine, găsesc teren 
bun. Voi cerceta lucrurile de la caz la caz. Mă sur- 
prinde că oamenii din jurul maiestăţii voastre nu 
vă cruță de asemenea informaţiuni... 

— Nu le-am cerut să mă cruţe, replică întunecat, cu 
îndărătnicie neclintită, împăratul. Cer să-și vadă fie- 
care de misiunea sa. De la cel mai mare pînă la cel mai 
mic... De a mea, îmi voi vedea singur, și de acum 
înainte... Ocupaţi-vă de armată. Sînt de acord cu poli- 
tica faţă de Romiînia şi Bulgaria ; maiestatea sa împă- 
ratul Wilhelm are dreptate. Vom încerca să opri 
guvernul romîn de a ataca Bulgaria. Putem merge 
pînă la o amenințare cu război... De făcut însă, nu-l 
vom face. Nu voi consimți la nici un război, decît 
alături de Germania. De vreme ce e vorba de un răs- 
timp destul de scurt pînă atunci, n-ar avea nici un 
rost. Aţi înţeles > Am încredere în Statul Major al lui 
Wilhelm... 

Franz Ferdinand pricepu că împăratul îl jigneşte 
din nou. Era în fond o declarație limpede de neîncre- 
dere în Statul Major al monarhiei austro-ungare, pe 
care-l conducea el, prin generalul Hotzendorif. Se pre- 
găti să plece. 

— Nu mi-aţi spus ce e cu ungurii? Cu slavii? Cu 
valahii ? Şi cu cehii? — reveni a doua oară împă- 
ratul. 

Moştenitorul tronului clătină mînios din cap : 

ı — Nimic deosebit. E o problemă complicată, care 
priveşte mai mult viitorul monarhiei decît trecutul ei, 
zise subliniind cuvintele, ca să dea răspunsul cuvenit 
îndărătniciei imperiale. Se înălţase drept, voinic, în 
plinătatea mîndriei de bărbat în floarea vieții, pătrun- 
zîndu-se de încredere în sine. La urma urmei, gră- 
mada de vreascuri din fața Ini mergea inevitabil spre 
mormiînt, cu cei optzeci şi trei de ani pe care-i purta. 

Nu trebuia să se lase covîrşit de această vrăjmăşie 
muribundă. Nu e interesul dinastiei ca naționalităţile 
să se împace între ele, adăugă hotărît. Maiestatea 
voastră m-a îndrumat mai înainte să-i urmez exem- 
plul. Ei bine, sînt în totul de acord să fac ceea ce e 
obiceiul a se face de atîta vreme... 

— Nu mi-a trecut prin minte să vă cer să sprijiniți 
împăcarea naționalităților, interveni indispus şi plic- 
tisit împăratul. Am dorit să cunosc la ce rezultate aţi 
ajuns cu reprezentanţii lor, pe care-i primiţi destul de 
des... Dacă n-aveţi nimic de spus, cu atit mai bine... 

Franz Ferdinand aruncă o ultimă privire unchiului 
său. Părea că a aţipit după birou. leşi fără a-i ocroti 
această presupusă odihnă, pășind greu şi apăsat. În- 
chizînd ușa îi trecu prin gînd că într-o bună zi moş- 
neagul va muri chircit în scaun și atunci... O... atunci 
toate vor fi altfel. 

Franz Josef zîmbea hain şi continua să cugete li- 
niştit. Ti treceau și lui prin minte unele gînduri. Dacă 
le-ar fi ghicit, Franz Ferdinand s-ar fi cutremurat. 


II 


La sfirșitul lui ianuarie 1913, iarna continua să-şi 
întindă stăpînirea albă, scînteind în luciri orbitoare în 
lung și latul Europei răsăritene, de la Viena pînă de- 
parte spre hotarele Greciei. 

Domnul preşedinte Vancea se întorcea din cetatea 
de scaun a împărăției. Părea încărcat iarăşi de griji 
politicești, deși pe timpul acela, aceste „griji“ aduceau 
conducătorilor osteneală destul de puţină, acoperindu-i 
în schimb de fală şi umplîndu-i de bani. Dacă izbuteau 
să le rezolve, bine ; dacă nu, iarăşi bine. Nu-şi puneau 
tihna în cumpănă pentru asemenea îndeletniciri. Jan- 
darimii țineau sub apăsare straşnică poporul ; închisori 
erau destule peniru răzvrătiți, aşa că jocul vicleniilor 

politice, legate de interesele de afaceri ale unora şi 
altora luneca neted, ca un şir de sănii cu nuntași. In 
vremea cînd Vancea călătorea de la Viena spre casă, 
lucrurile se încurcaseră. puţin fără îndoială, căci jocul 
mergea mai grăbit pe război. Cugetind bine, putea 
zîmbi totuși mulțumit. 

Sus, la curtea alteţei sale imperiale, aflase o stare 
de vioiciune şi de largă încredere în schimbările pe 
care le va aduce cu sine marea învolburare ce se pu- 
nea la cale în lume. Arhiducele trecea deci ușor pe 
deasupra unor probleme care altă dată-l scoteau din 
sărite. Privea cu ochii fermecaţi vraja unei glorii mi- 
litare, perspectiva răfuielii victorioase cu „vrăjmaşii“, 
rodnica întărire a monarhiei alături de Germania lui 
Wilhelm al II-lea şi strălucirea propriei sale domnii 
în viitoarea Austro-Ungarie de după război. De la în- 
ceput, Vancea observă deci că nu se înşelase chibzu- 
ind încă la Dej şi mai ales în drum spre Viena, cît 
de mărunte vor apare necazurile lui şi ale lui Simion 
Todericiu, faţă de „cestiunile“ care frămîntau stăpi- 
nirea ţării. După ce isprăvi bine convorbirea cu ar- 
hiducele Franz Ferdinand, forfoti cîteva zile cu Mihai 
Petrovici prin marile hoteluri, prînzind cu oameni de 
afaceri cu care întări legăturile moi. Primise o înaltă 
misiune de încredere din partea alteţei sale arhiducelui 
moștenitor, pe lîngă oamenii politici din București. Fu 
deajuns ca Petrovici să afle acest lucru, că îndată îl 
şi puse în legătură cu cîțiva domni de la banca „Bo- 
denkredit“, care-i deteră mandat pentru cumpărarea 
a cincizeci de mii vagoane de cereale din Romiînia. 
Vancea primi bucuros să încheie această afacere pa- 
triotică, dar ceru ca numele lui să fie cruțat de a fi 
pomenit. 

— Acolo-i banca ,„,Someşana“, zise cu demnitate. 
Am să rînduiesc lucrurile într-așa fel, ca să primesc 
întreaga livrare în contul ei. 

Luă cunoştinţă de creditele deschise „Someşanei“, 
apoi chibzui că va trebui să încheie negreşit un ase- 
menea contract şi la Budapesta cu „Banca de Co- 
merţ“, ca să nu fie supărare şi să nu stîrnească mî- 
nia domnilor din capitala Ungariei. Numărul vagoa- 

nelor de cereale se va urca deci la o sută de mii. Lasă 
că misiunea politică cu care-l însărcinase arhiducele 
Franz Ferdinand avea de data asta şi întregul asen- 
timent al guvernului maghiar, ceea ce era de mirare 
şi-i făcea plăcere. De mirare pentru că dintr-o mie de 
probleme de stat, una dacă se nimerea să fie şi pe 
gustul arhiducelui şi pe acela al guvernului maghiar. 
Cît priveşte plăcerea, ei bine, în fața unei sarcini po- 
litice atît de importante cum avea Vancea, guvernul 
maghiar îşi va retrage ţepușele, retezînd pofta sluji- 
torilor săi mărunți dar foarte supărători, ca acel mi- 
zerabil de Sebestyen, să-şi vîre nasul unde nu le fier- 
bea oala. Tîrgul celor cincizeci de mii de vagoane de 
cereale pentru banca de la Budapesta încă era necesar. 
În primul rînd, fiindcă îndoia cîştigul. In al doilea 
rînd, în consiliul de administraţie al băncii budapes- 
tene de comerţ se aflau bărbaţi cu mare greutate în 
viața publică a Ungariei care vor fi mulțumiți să afle 
că le-au sporit depozitele cu cîteva pungi de aur. Gro- 
zavă afacere războiul — cugeta Vancea cu mirare 
bucuroasă. In doi-trei ani, de cînd fierbea lumea în pre- 
gătiri, se trezise părtaş la o mină de aur, la contracte 
de livrări de vite. Deverul băncii „Someşana“, sporise 
grozav. lacă-i bine ; preşedintele se putea așeza în 
tren să depene gînduri, privind prin luciul ferestrelor 
vagonului măreţia de poveşti a iernii, aşezările acope- 
rite de zăpadă, sub pîcle subțiri de fum albastru, sîr- 
mele învelite în promoroacă ale telegrafului și din cînd 
în cînd sănii lunecînd departe, ca niște jucării tnase de 
sfoară. Cît de schimbătoare e viaţa, se gîndea lăsîndu- 
se în moleşeala dulce a căldurii din vagon şi așezîndu- 
se tihnit pe canapeaua moale. Cu o lună în urmă, tero- 
rizat de teamă, se uita urît la Todericiu și la Eleonora 
şi citea tălmăcirea viselor, iar acum, întărit cu înaltă 
misiune  chezaro-erăiască, purtind în buzunar un 
contract nou pentru cincizeci de mii de vagoane de 
grîu și avînd nădejde să încheie la Budapesta altul, 
revenea la Dej... Da; pînă şi acel nenorocit de băiat 
al lui Simion Todericiu îşi va avea partea de bine din 
pregătirea războiului pe care, ca un smintii ce era, 
credea că-l vor putea împiedica oamenii de jos. 

Arhiducele Franz Ferdinand fusese destul de vi- 
clean — îşi mărturisea în gînd Vancea — amintin- 
du-gi cu amănuntul convorbirea de la palatul Belve- 
dere. Moştenitorul tronului începuse mai întîi cu cele 
neplăcute. 

— Am avut întotdeauna părerea — a zis cu gra- 
vitate — că poporul romîn e blajin şi supus. Dumnea- 
voastră m-aţi asigurat și m-ați întărit în această pä- 
rere, a continuat sever. 

— Este şi va fi alteţă imperială și regală. E plecat 
și blajin, a răspuns Vancea simțind un fel de gol în 
pîntece şi îndoindu-se de mijloc, ca sub o greutate. 

— Atunci ce caută romînii în comploturi ? — ridică 
glas mînios arhiducele. Ce caută în greve şi agilaţii ? 
Și de ce trădează uitîndu-se cu jind peste Carpaţi? 
Asta e loialitate ? 

— Alteță imperială, sînt negreşit unii rătăciți... 
Dar şi guvernul maghiar exagerează continuind pri- 
gonirea, adăugă prudent. 

— Fără îndoială că sînt rătăciţi, se încruntă arhi- 
ducele. Sper că nici nu poate fi vorba decît de rătă- 
ciți. Iar guvernul de la Budapesta n-a avut niciodată 
priceperea să ştie pe cine trebuie să lovească şi pe 
cine nu. Din păcate, rătăciţii aceştia dovedesc cunaj. 
Aproape temeritate... 

Vancea căută scăpare tuşind. Franz Ferdinand îl 
ajută în felul lui. 

— Aţi recomandat un tînăr pentru a i se face onoa.- 
rea să fie primit în marina imperială. Ştiţi ce a să- 
virşit la Triest ? 

— Am aflat, alteţă imperială, răspunse Vancea ră- 
guşit. 

Asudase leoarcă. Gulerul tare i se încreţise ca o 
fustanelă grecească... Am aflat oarecare veşti, care 
m-au revoltat, adăugă numaidecît zelos... Din fericire, 
nu s-a răspîndit mai departe nici o ştire... E dintr-o 
familie de buni patrioți, care s-au lepădat de dînsul în 
mod public şi legal... 

Arhiducele se ridică brusc de la birou. Vancea 
zvîcni spăimîntat de pe scaun. Îi venea să intre în pă- 
mînt. Aşadar pentru asta fusese chemat ? 

— Alita ar mai lipsi! Să se răspindească în lar- 
gul ţării asemenea zvonuri, strigă arhiducele. Nu-i 
de ajuns că la Triest, la Viena și în Budapesta, tre- 
buie să urmărim tipografii clandestine, să alerge po- 
liția după afişele volante, să împiedice difuzarea lor ! 
Cum e posibil ca un tînăr aspirant, fiu de bancher, să 
cadă în asemenea uneltiri criminale la cot cu prole- 
tari anarhişti ? Cum e posibil să lăsaţi poporul în be- 
ţia credinței că va ajunge vreodată într-un stat romîn, 
altminteri decît sub sceptrul dinastiei de Habsburg ? 
De ce lolerați să se adincească o intrigă abjectă în- 
tre curtea regală de la Bucureşti şi curtea noastră 
imperială ? 

Arhiducele-și ieşise din fire, strigînd şi gesticulînd: 
© — Mi-ați făgăduit sprijin pentru crearea „Austriei 
Mari...“ V-am ajutat împotriva ungurilor mai mult 
decît ar fi trebuit poate s-o fac. Jar acum... comploturi, 
tontrabande de frontieră, iredentism în şcoli, la oraşe, 
la sate ! Unii vor unirea cu Romînia, alții nu se mulţu- 
mesc cu atita... Mai doresc şi revoluție... He, am să le 
arăt eu unire și revoluţie ! Vreau să ştiu dacă mai pot 
conta pe dumneavoastră, schimbă dintr-odată glasul, 
apropiindu-se de birou şi privind aspru în ochii lui 
Vancea. 

— Pină la moarte, alteță imperială, se sili acesta 
să declare cu tărie, izbutind însă abia un geamăt pro- 
fund. Arhiducele se aşeză în fotoliu şi rămase pe gîn- 
duri. 

— Domnule prezident — reîncepu liniștii, rar, dar 
foarte hotărît — eu cred că încă mă pot bizui pe lo- 
ialitatea dumneavoastră, a conducătorilor poporului 
romîn din Transilvania. Altminteri, aș fi nevoit să 
iau măsuri... 

Vancea înclină înfricoşat din cap: 

— Puteţi, alteţă imperială... 

— Știu că există tendințe  nebunești... aşa zise 
„idealuri naţionale“, continuă Franz Ferdinand. Sla- 
vii din sud, cehii, slovacii, rutenii, romînii... îşi au fic- 
care agitatorii lor... Smintiţi şi criminali... Dar, ce 
faceţi dumneavoastră, oamenii politici din Transilva- 
nia ? Nu este logic să luptaţi pentru principatul tran- 

silvan, unde vă aveţi de pe acum locurile de condu- 
cători ? M-am gindit ca şi cum aş fi fost în situația 
dumneavoastră, zise ironic. Am cumpănit şi intere- 
sele, nu numai sentimentele, pe care le aştept totuşi 
în primul rînd, din partea supușilor noştri... 

Vancea simţi cum îl trec din nou sudorile ascul- 
tînd aceste vorbe pline de șiretenie, deși îi conveneau 
mai mult decît groaza şi amarul prin care trecuse 
înainte. Ochii-i licăriră pricepînd că arhiducele e de- 
osebit de perfid. Se înzdrăveni încet. 

— Alteță imperială — răspunse — noi sîntem fi- 
deli monarhiei de Habsburg pînă la moarte, cum am 
declarat întotdeauna. Alteța voastră a binevoit a cer- 
ceta adineauri problema dintr-o lature a interesului 
personal pe care l-am avea noi, fruntaşii din Ardeal. 
Aceasta ne mihneşte. E departe de gîndurile noas- 
tre, făcu smerit. Nouă ne sînt de ajuns gloria şi mîn- 
dria de a trăi sub sceptrul dinastiei de Habsburg. Nu 
ținem seama de interese. Totuşi — surîse şi el perfid 
— îmi cer prea umilit voie să exprim alteţei voastre 
respectuoasa mea admiraţie pentru felul prevăzător de 
a judeca lucrurile. Intr-un proces, două mărturii sînt 
mai bune ca una; într-un buzunar, două pungi sînt 
mai de nădejde decît o singură pungă ; iar în istorie, 
două motive de a rămînea credincioşi monarhiei, sînt 
mai puternice decît unul singur... 

Arhiducele clătină din cap uşor înveselit. Pricepuse 
meșteşugul întortochiat de gîndire al preşedintelui 
şi-şi dete seama că se afla față în față cu un geam- 
baş iscusit, ca şi el. 

— Ei, iată de ce te-am poitit la mine, domnule 
Vancea, zise schimbînd din nou tonul. Am luat şi 
vom lua măsuri împotriva tuturor încercărilor de răz- 
vrătire. Pentru combaterea energică a grevelor. Vom 
deschide închisorile şi în fața celor cu „idealuri na- 
tionale“, adăugă batjocoritor, în vreme ce Vancea 
încuwviinţa cu încredințare din cap. E necesar să me 
sprijiniți, să ţineţi poporul în mînă, să apăraţi ordi- 
nea existentă. Vă apăraţi pe dumneavoastră înşivă. 
Dar nu acesta e motivul de căpetenie al audienței 
de azi. Organele de represiune îşi vor face datoria 

fără șovăire ; iar noi mergem înainte spre țeluri is- 
torice mari... Ce legături aveți cu oamenii politici din 
Romînia ? Nu, nu protestați... Ne-am înţeles cà pe 
dumneavoastră nu vă poate atrage nimic dincolo de 
Carpaţi... Mă refer la legături personale cu Titu Ma- 
iorescu. Cu Brătianu... Ii cunoaşteţi bine ? 

— Relativ, alteţă imperială, răspunse încordat Van- 
cea. Personal mă bucur de consideraţie îndestulătoare. 
Dacă alteţa voastră va binevoi să mă lămurească de 
ce anume e vorba, atunci voi şti dacă pot pășşi ca om 
privat sau ca preşedinte al partidului naţional romin 
din Transilvania, pe lîngă ei. 

— În amîndouă calitățile, hotărî scurt Franz Fer- 
dinand. Dar cu cea mai severă păstrare a secretului 
de stat. Guvernul romîn urmăreşte să atace Bulga- 
ria, într-un moment greu... Noi nu putem admite acest 
lucru, «din consideraţiuni superioare, domnule preşe- 
dinte. Am adus la cunoştinţa guvernului romîn ho- 
tărîrea noastră.  Intîmpinăm însă dificultăți. Acolo 
sînt întreținute mișcări de stradă, manifestații, fel de 
fel] de urzeli, în vederea pregătirii atacului... 

Vancea îşi dovedi priceperea politică cu hărnicie : 

— În acest caz, ar însemna să iasă din războiul 
balcanic o Serbie întărită şi o Bulgarie slăbită, ob- 
servă gînditor. Alteță imperială, noi, fruntaşii poporu- 
lui romîn din Ardeal, nu privim cu ochi buni slavii 
din sud, dușmanii aceştia prea înverşunaţi ai monar- 
hiei. 

— Foarte bine! Foarte bine! — strigă încălzit ar- 
hiducele. Vă rog să plecaţi la București. Veţi lucra 
în acest sens. Puteţi spune domnilor de acolo că dacă 
îndrăznesc să înfrunte politica oficială a monarhiei 
austro-ungare, va suferi poporul romîn din Ardeal, 
pe care-l ţinem chezaş, în puterea noastră... E regre- 
tabil că guvernului romîn nu i-a intrat în cap cît de 
necesar e să-şi păstreze forțele armate pentru even- 
tualităţi mai mari, din care-şi va avea partea, poate, 
tocmai în Serbia... În Valea Timocului, unde trăiesc 
mulți romîni... Nu se gîndeşte că-i vom curma sursele 
de înarmare, dacă nu merge alături de noi ? În orice 
caz, trebuie să înţeleagă voinţa noastră fermă de a 

împiedica atacul împotriva Bulgariei. Mai mult încă : 
nu me vom da în lături de a interveni împotriva Ro- 
mâniei cu forţa armată, ajutînd Bulgaria, dacă acea- 
sta va fi lovită... 

Arhiducele rosti cuvintele din urmă într-un lel ne- 
sigur. Vancea pricepu că amenințarea nu va ajunge 
deocamdată fapt. Dar în ceea ce priveşte asuprirea 
poporului romîn din Ardeal, drept răzbunare, mu se 
îndoia că va urma cu siguranță, îndată ce Romînia 
va ataca Bulgaria. De asemeni era convins că soco- 
telile arhiducelui stăruiesc mereu spre un război de 
mari proporții, în care Romînia îşi avea rolul ei, re- 
zervat. 

Aproape ameţit de mîndria unei misiuni atît de im- 
portante, repetă cu grijă cuvintele arhiducelui spre 
a-l convinge că le-a reţinut fără sminteală. Se obligă 
să plece cît mai curînd, apoi socoti nimerit să suge- 
reze o idee: 

— "Cred, alteţă imperială, că n-ar fi rău ca unii din- 
tre prietenii mei să treacă în Rominia, ca din întîm- 
plare. Bineînţeles, necunoscînd misiunea ce ați bine- 
voit prea grațios a-mi încredința. Ei vor răspîndi 
acolo, în cercuri cît mai largi, teama moastră, a ro- 
mânilor ardeleni, că dacă Romiînia face politică po- 
trivnică monarhiei austro-ungare, vom avea de supor- 
tat greutăţi... 

— Ideea e excelentă, aprobă Franz Ferdinand 
grăbit. 

— Atunci, rog respectuos să binevoiţi a dispune 
prin guvern o înlesnire a formalităţilor necesare tre- 
cerii frontierei. Să zicem, pentru un răstimp de trei 
luni... 

— Se vor folosi de ocazie toţi dezertorii, toţi trä- 
dătorii, să fugă... ezită arhiducele întunecîndu-se. 

— Oamenii de acest îel nu fug cu forme legale 
alteță imperială, îl linişti blajin Vancea. Dacă le tre- 
buiesc totuși acte, şi le procură, dumnezeu ştie cum... 

— Mai degrabă diavolul, observă Franz Ferdi- 
nand. Ei da — adăugă oftînd — e preferabil să se 
acorde înlesniri... Chestiunea e gravă şi urgentă. La 
întoarcere, veți anunţa imediat pe colonelul Brosch. 

Audienţa ajunsese la sfîrşit. Arhiducele se uitase 
un moment îngîndurat pe fereastră, apoi se întorsese 
zîmbind din nou spre Vancea. 

— Nu mi-aţi spus nimic despre alte chestiuni. Aveţi 
nemulțumiri ? 

— Aș ruga prea umilit pe alteța voastră să ceară 
guvernului de la Budapesta considerație mai multă 
din partea organelor locale, faţă de fruntașii poporu- 
lui transilvănean. Nu e cuminte ceea ce se petrece 
uneori... Viaţa e plină de întîmplări plăcute şi neplă- 
cute alteță, dar apa trece şi pietrele rămîn... Nu itre- 
buiesc scoase pietrele de la locul lor, pentru fiece fapt 
trecător... 

Arhiducele-l bătu pe umăr : 

— Guvernul ungar e informat despre demersul 
dumneavoastră la Bucureşti. A consimțit, căci m-are 
încotro. Prin urmare, va avea în vedere ceea ce spu- 
neţi. Credeţi că veţi putea izbuti ? 

— Nădăjduiese că da, a!teță imperială. De la o 
vreme nu fac decît să lupt împotriva rătăcirilor şi să 
mântui rătăciţii care ar mai putea fi de folos cauzei, 
insinuă şiret, cu expresie deosebit de credincioasă în 
obraz. 

— Cîteodată e necesar şi ajutorul meu, mu? în- 
trebă surîzînd arhiducele. 

— Intotdeauna, alteță imperială, suspină Vancea. 

— Bine, domnule președinte, încheie arhiducele. 
Dacă aveţi ceva de solicitat, colonelul Brosch are or- 
din să vă stea la dispoziţie. La revedere. 


Reconstituind în goana trenului cele discutate în 
audienţă, prezidentul Vancea gustă încă o dată mul- 
țămirea de a fi ajuns în sferele unor probleme atît de 
înalte și de a „servi“ poporul, fără ca bietul popor să 
aibă habar de asemenea „trudă“ care-i asigura mai 
departe viața de pînă atunci, în monarhia Austro-Un- 
gară. Pluti îndelung, în toate chipurile, prin valurile 
blinde, mîngfietoare, ale acestui răsiăț intim, vindecînd 
cu ajutorul lui rănile deschise de întîmplările de la 
Dej. 

Gîndul i se opri apoi la convorbirea cu colonelul 

Brosch, care intrase cu felul lui delicat, dar ferm, de 
a-şi tălmăci gîndurile, de-a dreptul în miezul neca- 
zurilor. Răsfoind trei file bătute la maşină, pe care le 
avea în fața sa, Brosch îi împărtăşi lui Vancea ui- 
mirea de a fi citit în raportul primit de la Triest, după 
procesul aspirantului Toderich, părerea autorităţilor 
militare, că e vorba de „un caz de îndărătnicie gravă“. 

Ascultind spusele co'onelului Brosch, Vancea ho- 
tărî în sinea lui să nu stăruie prea mult asupra „ca- 
zului“, ca să nu se deoache, deși-şi da seama că ser- 
viciul secret avea destule informații despre legăturile 
lui cu familia Todericiu. Invocă prin urmare în fața 
colonelului Brosch dragostea nenorocită a tînărului 
ofițer Toderich faţă de fata unui cunoscut răzvrătit, 
şi se căzni să aşeze rătăcirea pe făgașul acestui sen- 
timent, împotriva căruia s-a purtat, după cît ştie, 
luptă grea, zadarnică. Colonelul Brosch se miră şi 
clătină din cap, cerînd amănunte. Vancea ridică din 
umeri, mărturisind că nu cunoaşte prea multe, dar 
crede că o dată ce fata a muril, iar tatăl ei se află 
încă în închisoare, s-ar putea arăta oarecare îndit- 
rare prea graţioasă față de vinovat, spre a-l readuce 
între oamenii folositori monarhiei. 

— Sînt convins — a zis la urmă — că o dovadă 
de iertare, l-ar impresiona adînc. Altminteri, e un 
tînăr deosebit de capabil... 

— Tocmai asta e! — a intervenit Brosch. Un as- 
pirant care a trecut examenele cu asemenea note şi 
pe deasupra a învățat mecanica navală, nu poate fi 
decît capabil... Hm, să vedem... Raportul e foarte ne- 
favorabil. Dumneavoastră ce credeţi ? — îl întrebă pe 
Vancea, privindu-l drept în ochi. 

Prezidentu] nu era prea fericit de încrederea ce i 
se arăta în această chestiune. Ar fi dorit să obţie o 
uşurare a sorții lui Toader, îără angajamente sau 
declaraţii hotărîte, cu caracter personal. Vîrî deci în- 
treaga daraveră în orbita largă a istoriei: 

— Domnule coionel — răspunse legănînd vorbele 
— am înţeles că nu e departe vremea cînd monarhia 
va avea nevoie de luptători... E preferabil ca un ase- 
menea tînăr să fie redat misiunii de apărător al pa- 

triei, după ce-i vor trece gărgăunii. Nu mă îndoiesc 
că moartea iubitei închide un capitol nefericit din 
viaţa lui. Mă gîndesc că... poate... ar fi bine să fie 
trimis într-un spital... Mi s-a spus că suferă de in- 
testine... Avînd îngrijire şi fiind priveghiat îndea- 
proape, se va limpezi la cap. Cît mă priveşte... con- 
tinuă cu isteţime ascuţită, am cerut iertare  alteţei 
sale imperiale pentru greşelile şi păcatele fiilor po- 
porului pe care încercăm a-l conduce pe calea cea 
bună... Dacă voi izbîndi să revin cu răspuns bun 
din misiunea ce mi s-a încredințat şi pe care o pre- 
ţuiesc mai presus de orice, rog a se pune în cumpănă 
modesta mea străduinţă, pentru uşurarea vieţii celor 
ce cad în păcat... 

Inalta perfidie a acestor vorbe îl uimi pe Brosch, 
care era meşter vechi în lupta cu pumnalele cuvîn- 
tului. Se gîndi o clipă, apoi răspunse hotărît : 

— Domnule prezident, Toderich va merge la spi- 
tal. Se înțelege, sub pază severă. Vă așteptăm cît 
mai curînd... Apoi, vom studia din nou problema... 

Vancea ieși cu pas uşor de vulpoi, ca dintr-o vi- 
zuină într-aurită în care fusese cinstit după cuviință, 
de alți vulpoi... 


Trenul se apropia de Budapesta. Gîndurile şi adu- 
cerile aminte ale domnului preşedinte fură împrăş- 
tiate de încrucișări iuți de umbre, de duduitul podu- 
rilor, de legănarea vagonuiui în goana lui peste ace, 
de acea îmbulzire ciudată, vie, schimbătoare, de ima- 
gini, care troineşte ferestrele trenurilor, îndată ce se 
apropie de oraşele mari. Privi Dunărea îngheţată, 
zări siluetele fine ale podurilor, gravate ca mişte ara- 
bescuri pe fondul de platină al peisajului, admiră 
o dată mai mult cupolele și turnurile marilor clădiri, 
apoi se ridică întinzîndu-şi alene braţele şi lăsînd în- 
cheieturile să pocnească. Se bucura de oboseala dulce, 
de popasul ce-l aştepta ia hotelul „Hungaria“ şi 
la „Cornul vînătorilor“, unde urma să se întiîlnească 
cu alţi fruntaşi, spre a sta de vorbă. 

Trenul intră în hala uriașă a gării de vest, oprin- 
du-se cu măreţia calmă a unei forțe împrietenite şi 


21> 323 


supuse priceperii omului. Din locomotivă cobori me- 
canicul, spătos, elastic, sprinten, îndreptîndu-se spre 
roţile cele mari. Privi mulţumit colosul din faţa 
lui, își împinse şapca de pe frunte şi stăruind cu ochii 
asupra pompei de îrîne, care pufäia ritmic ca o inimă, 
își aprinse o ţigară. Văzîndu-l atît de încrezător şi 
liniştit, prezidentu] care era în trecere, avu neplăce- 
rea de a-l semui o clipă cu Laszlo Endre... Se întu- 
necă puţin la obraz şi-i trecu prin minte un gînd näs- 
truşnic : oare n-om ajunge odată să ne suim în tren, 
să apăsăm un buton şi să piecăm unde ne poiteşte 
inima, fără a mai vedea mecanici ? Uff! — suspină 
obosit, după care păşi spre scara unei trăsuri. În 
dreapta lui: hamalul. Sus pe capră: vizitiul... Im- 
prejur foriotă de oameni simpli, cîtă frunză şi iarbă... 

— Greu să scapi de ăştia, mormăi încet. De-ar veni 
războiul să-i mai adune... 


III 


V ancea se opri în capitala Ungariei împărţindu-și 
vremea în două. Inchină jumătatea dintîi consiătuirilor 
de la Banca de Comerţ, unde fu întimpinat cu plă- 
cute atenţiuni, îndată ce împărtăşi prietenilor de acolo 
vestea că va trece granița peste Carpaţi. Avea chipu- 
rile daraveri la București: o rudă greu bolnavă a 
domniei sale, plecată de mult în Rominia. 

Se înţelege că bucuria domnilor de la bancă nu avea 
nici o legătură cu boala acelei rudenii a domnului pre- 
sedinte. Veselia zvicni dintr-înșii în momentul cînd 
dibuiră din vorbele distinsului oaspe că unii prieteni 
ardeleni ar Îi hotăriţi să încheie numaidecît contracte 
pentru livrări de grîu din Rominia, spre a asigura 'ast- 
fel hrana... poporului, în caz de război. Oamenii băncii 
pricepură fără zăbavă tilcul acestor poveşti blajine şi, 
ca unii ce se bucurau de pe atunci de ioloasele nego- 

tului de brînză şi de vite, îl îinpresurară cu fel de fel 
de ispitiri şi în chestiunea grîului. 

Ca întotdeauna, Vancea îşi înălță fruntea îngîndu- 
rat, declarînd că pe dînsul asemenea lucruri nu-l 
priveau decît în măsura în care „poporul“ avea într-a- 
devăr nevoie de cereale. Oamenii de la bancă price- 
pură şi asta. Frau tot atît de siguri că prezidentul 
cunoaşte drumul pe care-l vor lua vagoanele cu griu, 
spre depozitele militare, ca și dînşii, dar delicateţea 
le poruncea să se prefacă la fcl de îngrijorați de 
„soarta poporului“ cum se arăta Vancea. În cîteva 
ceasuri, afacerea fu discutată în linii mari, urmând ca 
amănuntele să fie aşezate pe făgaş bun de către Si- 
mion Todericiu, împreună cu doctorul Iancu Frăţilă 
şi cu deputatul Niculae Șerban, asupra cărora s-a 
oprit gîndul lui Vancea după încurcate socoteli de 
taină ale sale. 

Intr-adevăr, stînd de vorbă cu Niculae Şerban, care 
se alla la Budapesta, îl pofti să intre în combinația 
negoțului de cereale, laolaltă cu banca „Someşana“ 
și cu doctorul Iancu Frăţilă din Hălmaș. Ii lămuri lui 
Şerban păreşile sale despre această importantă afa- 
cere de import, stăruind mai ales asupra laturii poli- 
tice şi naționale, aproape istorice, care-i obliga s-o 
ducă la bun sfîrşit. „Tu dragă Niculae — i-a zis 
prezidentul — ai mai făcut asemenea comerțuri“. 

Niculae Şerban se uită o clipă chiorîș la șeful lui 
politic, apoi, văzînd că nu-i vorba de ironie ci de o 
serioasă preţuire a experienței sale, înclină din cap 
încuviințînd. 

— M-am gîndit la tine, adăugă Vancea, pentru că 
şi tu ai legături bune la Bucureşti... 

— Am, încuviință din nou Şerban. 

— Il luăm şi pe Iancu Frăţilă, continuă preziden- 
tul. Dispune de acoperire bancară, prin socrul lui 
Afară de asta, e gata oricînd să facă un drum, să 
alerge de colo-colo. Un lucru mă îngrijorează, se în- 
tunecă puţin Vancea. 

— Care? — întrebă scurt Niculae Şerban. 

Vancea zîmbi 'acrişor : 

— Chestiile astea sînt gingaşe, zise aplecîndu-se 

spre Şerban. Lumea-i ticăloasă, frate Niculae... Ne os- 
tenim să facem o treabă de folos şi ne putem aştepta 
să fim biîrfiţi... 

— Asta așa e, răspunse încruntat Şerban. Era o fire 
violentă. Mai întîi, trebuie păstrată tăcerea absolută, 
declară energic. Il iau în seama mea pe Frăţilă, să 
nu-i umble pupăza... 

— Bun dragule, bun, aprobă cu ọftat uşor Vancea. 

— Apoi — se rînji Niculae Şerban — dacă va 
îndrăzni cineva să vorbească-n doi peri, lasă-l pe 
mine... Îl apuc de beregată, ca pe un pui de curcă. 
Eu unul nu-mi las onoarea terfelită. 

— Ştiu Niculae, știu, îl linişti prezidentul, bucuros 
de rezultatul convorbirii. Pe Frăţilă îl chem la Dej 
și-l iau apoi cu mine. După asta ne întîlnim la Braşov 
cu toţii... Vei avea tu grijă de dînsul... Todericiu vine 
aici, la Budapesta, îndată ce-i comunicăm rezultatele 
la care am ajuns în Bucureşti... Acum du-te şi vezi, că 
diseară ţinem negreşit consfătuire politică. 

Şerban era bărbat arțăgos, gata să se ia de grumaz 
cu oricine pentru o vorbă care i se părea că-l ofen- 
sează. Asemenea oameni sînt deosebit de potriviţi în 
ocazii dubioase, chibzuia prezidentul. Dacă-i pişcă 
cineva cu aluzii neplăcute ori află că au fost vorbiţi 
de rău, sar îndată cu gura, amenință cu palme şi due- 
luri, fac scandal şi de cele mai multe ori izbutesc, dacă 
mu să iasă basma curată, măcar să încurce într-atîta 
lucrurile, că nimeni nu mai poate descoperi adevărul. 
Continuînd să judece viața pe temeiul bogatei sale 
experienţe, Vancea socotea că niciodată nu se ştie 
dinainte ce drăcie iese dintr-o nebăgare de seamă, 
cînd e vorba de afaceri mari. De ce să-l aibă iarăşi 
pe suflet pe Simion Todericiu ? De ce să nu fie vîriţi 
trei-patru înși care, în caz de primejdie, dau din miîini 
şi din picioare, împreună cu nevestele ca să scape din 
bucluc ? Afară de asta, Şerban era prieten cu Marghi- 
loman, amîndoi făcându-și nădragi la acelaşi croitor 
la Viena. lar Marghiloman, în calitatea lui de mare 
agricultor — deci mare producător de cereale — 
cunoştea, la fel cu toţi de seama lui, drumurile care 

duceau la încheierea unor contracte de export din 
România. 

Punînd deci la cale în chip temeinic această parte 
a planurilor lui, prezidentul trecu fără zăbavă la re- 
zolvarea celor politicești. 

Se zăvori în odaie, la hotelul „Hungaria“ și chib- 
zui îndelung, de unul singur. Cu cît se gîndea mai 
mult, cu atît ajungea la neplăcuta concluzie a celor 
care afirmau că monarhia austro-ungară nu va mai 
dăinui cine ştie cît, nici măcar dac-ar vrea dumnezeu 
s-o ţie, deşi nu era de presupus ca tată! ceresc să aibă 
asemenea intenţii.  Oricît ar fi de neînţelese căile 
domnului şi oricîte surprize ar căşuna pămiîntenilor, 
una ca asta nu va face. Insușşi arhiducele Franz Fer- 
dinand pusese degetul pe rană, arătînd indignat că 
toate neamurile din monarhie năzuiesc spre țeluri 
proprii, dușmănoase monarhiei austro-ungare. Adevă- 
rat — se gîndea Vancea — cei care luptă pentru 
doborîrea monarhiei sînt firi îndărătnice, oameni des- 
pre care nu putem spune că n-ar fi buni romiîni şi 
n-ar fi absolut cinstiţi. Atît de cinstiţi că păreau pur 
şi simplu proşti. Dar ei n-aveau avere şi deci n-a- 
veau putere. Doar dacă s-ar stîrni puhoaiele şi ar ieşi 
la iveală conducători din mijlocul lor, să se răstoarne 
carul împărăției. 

— Eh, oftă  prezidentul gîndindu-se înainte, sin- 
gurul noroc al Austro-Ungariei e Germania. Mai pu- 
ternică decît oricînd, Germania avea nevoie de Austro- 
Ungaria. O va sprijini deci cu baionetele, îndată ce va 
da semne de clătinare... 


Impotriva dorinţei sale de a isprăvi repede treburile 
politiceşști, prezidentul trebui să rămînă la Budapesta 
opt zile încheiate din cauza unor încurcături neaş- 
teptate. 

Guvernul maghiar  zorindu-se din răsputeri să 
treacă prin parlament o nouă lege electorală, spre a 
pune capăt agitaţiei din ce în ce mai violente pentru 
votul universal, convocă îndată după sărbători par- 
lamentul. Iată ceva cu totul supărător atît pentru 
domnul Vancea, care dorea să se întoarcă la Dej, cât şi 

pentru ceilalți demnitari politici de felurite neamuri şi 
limbi, din Ungaria, retrași la castelele şi moşiile lor. 
Gustau în tihnă frumuseţile iernii, belșugul cămări- 
lor şi rodul rinduit în sticle ca volumele în bibliotecă, 
al viilor. Era tocmai vremea petrecerilor obişnuite în- 
tre moşierii învecinați, care se urneau  cercetîndu-se 
unii pe alții și zăbovind în plăcută găzduire zile în- 
tregi, dacă nu chiar săptămîni. 

Neţinind seamă de toate astea, guvernul dorea să 
treacă noua lege electorală prin parlament, lără întîr- 
ziere. Planul era limpede: în cîteva zile legea va fi 
votată, parlamentul se va închide, iar jandarmii vor 
trece să facă alegeri. Nici vorbă de vot universal... 
Ca să alegi ori să fii ales, va trebui şi de acum În- 
colo să ai proprielate de pămînt ori de case şi, în al 
doilea rînd să fi isprăvit anumite clase de şcoală, 
potrivite într-aşa fel ca să nu străbată cu nici un chip 
grosul poporului la vot. 

„De bună seamă nu e rău să se pună capăt frămîn- 
tării, votîndu-se cu grabă o lege — giîndea Vancea. 
S-a votat, e bună votată şi noroc bun. Sînt datori să 
se plece în faţa ei cu toţii. Numai cît, asta însemnează 
că se va stîrni deocamdată o furtună grozavă. Ma- 
sele agitate vor trece la cine ştie ce violenţe. Frun- 
taşii romîni încă nu vor putea sta cu brațele încruci- 
şate. Ce va zice poporul din Ardeal, văzînd atîta zbu- 
cium în jurul legii electorale și nezărind nicăieri pe 
cei care-şi zic conducătorii rominilor transilvăneni 2“ 

Vancea convocă în aceeaşi seară, la consfăiuire, 
îruntaşii aflați în Budapesta. Se şi adunară ca vreo 
palrusprezece inşi, venind înfierbîntaţi, intrînd care 
mai de kare mai războinic, aruncîndu-şi pălăriile şi 
paltoanele în cuiere și iarătîndu-se hotăriţi să ia taurul 
de coarne. 

Prezidentul îi privea surizînd blajin și suspinînd 
cu discreţie. Îşi da foarte bine seama că dacă l-ar îi 
pus păcatele să dea slobod discuțiilor, n-ar fi ajuns 
la capăt decît, poate, în anul două mii sau prin moartea 
în adînci bătrineţe a celor de față. Atita erau de voi- 
nicoşi şi de vorbăreţi la consfătuiri. În realitate, 
partidul nu avea obiceiul să întîmpine evenimentele, 

ci le aştepta să curgă din izvorul vremii, acomodîn- 
du-se, ori protestînd, după cum erau împrejurările... 

Nici unul dintre fruntaşi n-avea curajul să declare 
răspicat altă credinţă decît a supunerii prea umilite 
faţă de „Tron şi Patrie“. Dar cînd era vorba să bată 
cîmpii. în consfiătuiri — despre care ştiau dinainte că 
nu vor duce la nici un rezultat — atunci se întreceau 
în expuneri fără sfîrşit. 

Aşa de pildă, Cassiu Manu declarase în parlamen- 
tul de la Budapesta, sus şi tare, cu doi ani în urmă, 
cînd era şi el deputat: 

„Baza patriotismului nostru este trecutul legat de 
Ungaria, ca şi viitorul nostru. Susținerea Ungariei şi 
în general a monarhiei austro-ungare este o necesi- 
tate politică şi internațională. Monarhia aceasta are 
o menire mare...“ 

Mai limpede nici nu se putea. Totuşi, cînd se adu- 
nau fruntașii între dînşii, izbutea să rostească cuvîn- 
tări de cîteva ceasuri, încît la sfîrşitul lor ascultătorii 
erau amețiţi ca oile de gălbează. 

Alexandru Valea-Văleanu scrisese cu două-trei luni 
în urmă un articol în ziarul vienez: Oestereichische 
Rundschau, mărturisindu-şi la fel de limpede, ca și 
Manu în parlament, părerile politice. 

„O mișcare iredentistă în Ardeal — scria Valea- 
Văleanu — s-ar putea închipui numai dacă ar pro- 
paga-o în Rominia un mănunchi de oameni serioşi. 
Dar cazul acesta n-a fost şi nu va fi niciodată. Romiînii 
din Ardeal sînt convinşi că nu prin slăbirea monarhiei, 
ci numai contribuind după puteri la întărirea şi conso- 
lidarea imperiului habsburgic pot garanta existența 
poporului român, dincoace şi dincolo de Carpaţi.“ 

Prin urmare, starea lucrurilor era limpede. Dar în- 
tocmai ca oamenii care ocolesc lupta cu greul vieţii, 
prefăcîndu-se că se ostenesc grozav cercetînd căile cele 
mai sigure ca să ajungă la biruinţă, prezidentul şi 
prietenii lui adunaţi la Budapesta se aruncau cu mare 
nesaţ asupra unor probleme în jurul cărora se puteau 
voinici fără frică de a întîmpima la anumit ceas în- 
trebarea răspicată a istoriei: — „Vreţi libertatea po- 

porului romîn, ori rămineţi pe lîngă monarhia austro- 
ungară, supuși credincioşi ai maiestăţii sale ?“ 

Legea electorală era una din aceste probleme. De 
aceea se și adunară cu părul în coamă, gata la discuţii 
şi la încontrări crîncene, ajungînd pînă la urmă să ia o 
hotărîre impunătoare : deputaţii romîni vor depune un 
contraproiect de lege electorală în parlament, pre- 
cum ca să se ştie că ei sînt de față în marea bătălie 
pentru drepturile poporului. 

Prezidentul se declară de acord cu toate părerile 
tuturor oratorilor, întocmai ca Nastratin Hogea : şi tu 
ai dreptate dragule, şi tu şi tu, iar la capăt şi eu. 

Drept urmare, cîțiva dintre fruntași ticluiră proiec- 
tul de lege, despre care ştiau dinainte că e prunc 
fără viaţă într-însul. Adunați din nou la sfat, deputaţii 
şi prietenii lor aflaţi în Budapesta îl discutară de la 
început pînă la sfirşit, apoi de la sfîrşit pînă la în- 
ceput, „în răspăr“, cum observă cu energie neșovăi- 
toare Aurel Vlad de la Orăştie. 

Atunci se ridică glasul înțelept al lui doctor Zaha- 
ria Tripon de la Bistriţa. El ceru să se înscrie în 
proiectul de lege un articol care să prevadă că oa- 
menii căzuţi în darul beţiei, nu au dreptul de vot '. 
Zaharia Tripon pătimea de rinichi şi se uita cu jale 
înăcrită la pahar, pizmuind pe toţi băutorii din lume. 
De aceea puse în fața înaltului for politic această 
neaşteptată propunere, pe care prezidentul o socoti 
în capul său perversă şi neruşinată. Cei mai mulți din- 
tre prietenii lui săvîrşeau petreceri cu beţie, măcar de 
două ori pe lună. Admiţind propunerea lui Zaharia 
însemna să rămîie partidul fără fruntaşi. De asemenea 
se ştia prea bine că atari petreceri erau obicinuite între 
îmbuibaţii oraşelor şi ai satelor, aşa că dreptul de 
vot urma să revie nemîncaţilor şi nebăuţilor, sărăcimii 
şi golănimii... 

Totuşi, ținînd seama că „lupta împotriva alcoolismu- 
lui“ era singurul subiect al conferințelor ce se ți- 
neau la sate, fiind păstrat cu sfințenie în lădiţa 
altminteri deşartă de idei a conducătorilor poporului, 


1 Fapt real. 

Vancea nu  îndrăzni să combată propunerea pe față. 
Nu îndrăzniră nici ceilalţi, care încrucişau asupra lui 
Zaharia Tripon priviri ucigaşe, dorindu-i cu mînie sffr- 
şit creştinesc şi grabnic, chiar acolo, pe scaunul pe 
care şedea ca o momiie cu zîmbet acru şi viclean în 
colțul gurii. 

Discutară deci propunerea, vorbind gros, puţin şi 
fără plăcere. Miîntuirea veni tot din partea preziden- 
tului. 

— Dragilor — zise domnia sa după oarecare chib- 
zuială — de bună seamă că dragostea fratelui Zaharia 
faţă de poporul de jos, pus în primejdie de patima 
beţiei, trebuie să răzbată în preocupările noastre. 
Propunerea este interesantă şi are un înalt conţinut 
moral... Dar... vorbirea este : cine să cresteze la răboj 
toţi rum?nii care se vor îmbăta de acum înainte? Ar 
urma să punem vătafi şi pristavi prin cârciumi şi pe 
la hanuri. Mă tem că vătafii aceștia vor purta bătălie, 
sorbind ei înşişi băuturile, pînă la un strop... 

— Asta asa e, îneuviintară fruntașii, jinduind şi ei 
după asemenea slujbă. 

Prezidentul își urmă cuvîntarea : 

— De aceea m-am gîndit, dragilor, să încuviințăm 
propunerea fratelui Zaharia, adăugînd însă numaide- 
cît că pierd dreptul de vot aceia care vor fi osîndiţi de 
către autorităţile competente de două ori, pentru be- 
ție... In forma asta nu mai avem trebuinţă de pristavi. 

Fruntașii se uitară unii la alţii, jimbîndu-se. Se ui- 
tară apoi la preşedinte, după care întoarseră ochii la 
Zaharia  Tripon. Deștept mai e blăstămatul ăsta de 
Vancea, cugetau în sinea lor. Mare lucru dacă pică 
două-trei osînde de acestea pe an, la un popor de peste 
două milioane de oameni. Va să zică: apă sfinţită. 
Pun articolul propus de Tripon în proiectul de lege, 
dar îi agaţă în coadă părerea prezidentului. Cu asta, 
gata! Atunci inlră peste dînşii gazetarul Stoica, pri- 
pășit de cîţiva ani în capitala Ungariei. Işi îngădui 
această îndrăzneală în virtutea ştirii deosebit de grave 
pe care o aducea. 

— Domnule preşedinte, domnilor deputaţi, făcu 
Stoica oprindu-se lîngă ușă, socialiștii au hotărît greva 

generală pe ţară în semn de protest împotriva legii 
etectorale. Fabrici, trenuri, telegraf, telefon — toate 
vor sta pe loc! 

Gazetarul gusta îmbujorat efectul vestirii sale. Ii 
tremura lavaliera la gît. Nu se înşelase în așteptări : 
avea înaintea lui un spectacol vrednic să fie văzut. 

După clipele de înmărmurire, preşedintele hotărî să 
ceară numaidecît audienţă contelui Tisa şi să caute 
drum neted de înţelegere cu guvernul. Nu mai era 
glumă. Se simţea suilul unui pericol de moarte. 

Contele Tisa nu-i iubea pe romîni. Nu-i iubea nici pe 
unguri. Era şovinist 'crîncen şi apăra cu ferocitate 
ideea de stat maghiar, stăpînit de feudali. Incolo : ură 
şi dispreţ faţă de oricine, faţă de propriul său popor. 
Fire întunecată, autoritară, înţepenită în formalisme, 
neîngăduind nimănui un pas spre alte tipare de viață 
decît cele înlăuntrul cărora văzuse el lumina zilei, 
acest potentat ungur era temut chiar de prietenii lui. 
Evident că în reprimarea mișcărilor muncitoreşti, 
spiritul necruţător, ca un tăiş de bardă, al ferocelui 
om de stat, se simţea scînteind crud şi rece. La el tre- 
buia căutată ocrotirea în fața pericolului care ame- 
nința deopotrivă păturile conducătoare, dacă greva 
generală izbutea. 

Contele Tisa primi pe Vancea în cabinetul său din 
clădirea parlamentului. Anunţarea grevei generale îl 
scosese din sărite. Nu-şi închipuise niciodată că ar fi 
cu putință să-i scape din mîini frînele puterii într-așa 
măsură, încît oamenii simpli să ajungă a îndrăzni să 
creadă că pot opri, prin vrerea lor, vibrarea vieţii din 
fabrici, din ateliere, din halele uriaşe alle gărilor, din 
circuitul telegrafelor. Grevă generală ! De ce ? Pentru 
voi universal ? Ca să străbată în parlament reprezen- 
tanţii muncitorilor şi ai ţăranilor ? Să anuleze legile şi 
privilegiile orînduirii ? Să refuze creditele de război ? 
Să acorde libertate ungurilor, valahilor. sîrbilor, ce- 
hilor şi tuturor celorlalte popoare din Ungaria ? Nu, 
hotărît înnebunise lumea... 

Vancea fu întîmpinat de contele Tisa cu îngădu- 
ință neobişnuită. Cei doi bărbați vorbiră despre re- 
forma etectorală.  Prezidentul împărtăşi puternicului 

om de stat că şi partidul naţional romîn a întocmit 
un proiect de lege, pe care ar dori să-l prezinte Game- 
rei. Tisa mormăi indispus. Nu putea recunoaşte nici 
acun îndreptăţirea la existenţă „oficială“ a unui partid 
național romin. (Acest partid nu făcuse niciodată ni- 
mic, pentru ca poporul să-l ridice pe umerii lui şi să-l 
vîre sub ochelarii contelui Tisa, pînă în lentile, ca să 
fie văzut şi de el). Primul-ministru consimţi totuşi ca 
Vancea să depună pe biroul Camerei proiectul său, 
dar nu în numele partidului ci în numele grupului de 
deputați romîni. Era prea constrîns de împrejurări. 
Avea de ales : ori vrajbă cu fruntașii naţionalilăților 
— ceea ce ar fi slăbit poziţia guvernului față de agita- 
ţia maselor — ori împăcarea vremelnică cu ei, ca să-i 
aibă alături, împotriva maselor. 

— Vom vedea... Vom vedea, zise Tisa gînditor. 
Guvernul nu 'poate admite votul universal cerut de 
acești mişei, care ne ameninţă cu greva. Noua lege 
electorală va trebui să fie votată în cel muit patru 
zile, domnule deputat... Propunerile dumneavoasiră 
vor fi examinate cu bunăvoință... 

Vancea zîmbi. „Cu bunăvoință“. Cînd mai spusese 
Tisa asemenea vorbă ? Niciodată. 

—— Se înţelege că ceea ce pretind socialiștii şi mai 
ales forma în care înţeleg ei să lupte, nu pot fi încuvi- 
ințate, răspunse Vancea cu încredințare, ca să se știe 
că e de aceeași părere cu guvernul. Votul universal nu 
poate conveni nici naționalităților minoritare. Noi înca 
ne bizuim, excelenţă, ca şi conducătorii poporului 
maghiar, pe oamenii cu bunăstare materială. Ar fi o 
adevărată catastrofă ca prin porţile deschise de votul 
universal să pătrundă în parlament pleava anarhică 
a oraşelor şi satelor. 

Tisa îl privi uşor încruntat: 

— Aveţi într-adevăr şi dumneavoastră destui din 
aceştia ! — observă sever. E o rătăcire criminală 
care trebuie strivită fără milă... O vom strivi... Vă rog 
să aveţi în vedere că interese superioare de stat im- 
pun închiderea cît mai grabnică a discuţiei în parla- 
ment, domnule Vancea. E un bun prilej să vă dove- 

diți loialitatea... Orice prelungire a discuţiilor însem- 
nează prelungirea agitaţiilor. 

— Din partea noastră, puteţi avea asigurarea celor 
mai neclintite sentimente, excelență, întări prezidentul 
grav. Nădăjduim mereu că într-o zi ne vom înţelege 
deplin, adăugă blajin. 

Contele Tisa înclină puţin din cap și-i întinse mîna. 

În aceeaşi seară, ziarele budapestene publicau o de- 
claraţie a sa, arătînd că guvernul maghiar e favorabil 
unei limpeziri binevoitoare a situaţiei naționalităților 
din Ungaria, deci şi a romînilor. Vancea citea mul- 
tumit din cale-afară această declaraţie. O socotea drept 
o mare izbîndă. Unde-i Cassiu Manu, să-i vire ziarul 
sub nas ? Ei da, era la mina de aur. Dar se vor întilni 
curînd... Contele Tisa ridicase steagul alb! Asta da, 
zic şi eu lovitură, cugeta prezidentul comentînd cu 
prietenii săi vorbele temutului şef politic maghiar. 

Cîntărind întîmplările zilei, Vancea gemea cu plă- 
cere în așternut, îndată după ceasul zece seara. Se 
mira că Tisa nu suflase nici o vorbă despre misiunea 
pe care i-o dase arhiducele Franz Ferdinand pe lîngă 
guvernul din Bucureşti. Oftă, căutînd dumirire. A 
dracului politică, se gîndi îndelung. Şi-au împărţi: ro- 
lurije între ei, ca Ana şi Caiafa. Franz Ferdinand mă 
trimite la Bucureşti să fac treabă. Dacă-i voi cere 
ceva în'schimb, îmi poate răspunde: „bucuros domnule 
preşedinte, dar ştii, eu n-am nici o putere... Se opune 
guvernul de la Pesta“. Iar Tisa, cåre dispune de pu- 
tere, îmi va răspunde aşa: „Nu ştiu nimic despre 
călătoria dumitale la Bucureşti, domnule Vancea. Nu 
te-am trimis eu, nu-ți datorez nimic. Dacă ai făcut 
ispravă, să fii sănătos, ai procedat conform datoriei 
dumitale de bun cetățean ungur...“ Ăștia-s profesori 
„honoris causa“ de pungășie, gemu din nou Vancea, 
după care adormi. 

A doua zi era şedinţă în parlament. Veniră toți 
deputaţii unguri chemaţi cu telegrame speciale. Lip- 
seau doar doi inşi căzuţi la boală și alți patru, care 
începuseră o partidă de taroc la clubul partidului. 
Aceştia nu puteau fi deranjați, din pricină că chiar 

între atîţia conți şi baroni putrezi de bogați, ţineau loc 
de frunte prin rang şi bogăţie. 

Adunarea deputaţilor se resimțea de atmosfera zi- 
lelor de criză. Faptele erau cunoscute îndeobşte. Se 
pregătea cea mai îndrăzneață manifestatie din cîte or- 
ganizase pînă atunci muncitorimea. Niciodată guver- 
nul nu întîmpinase asemenea  înfruntare. Răscoale, 
tuiburări, mişcări lumultuoase, da, în fiecare an, în 
fiecare lună... Dar un front închegat în lungul şi tar- 
gul țării, nu se pomenise. Autoritatea statului era în 
cumpănă. Masele trebuiau  înfrînte cu energie, scurt, 
fără nici o şovăire. Oamenii guvernului dădeau tîr- 
coale conducătorilor partidului social-democrat, ofe- 
rind fiecăruia dintre  dînşii ceea ce i se potrivea. 
Fricoșilor : pușcărie. Vicioşilor: bani. Visătorilor : 
idei umanitare în care se amestecau iluzii biblice şi 
raționamente materialiste. Pacifiștilor : nădejdea păcii 
eterne, dar numai după războiul „inevitabil“ spre care 
se îndrepta lumea ; în sfîrşit, îndărătnicilor : perspec- 
tiva ştreangului și a masacrului pe care guvernul se 
arăta foarte hotărît să-l servească maselor de grevisti. 

Nu se poate tăgădui că între puţinii socialişti din 
parlament, această lucrare n-ar fi găsit tărîm pri- 
elnic. Dacă greva ar fi rămas în seama lor, se putea 
nădăjdui pînă la urmă într-un eşec al mişcării de 
mase. Dovada cea mai bună e că în ciuda amenințării 
cu greva generală, stăpînii Ungariei îşi executau ne- 
tulburaţi programul, începînd chiar în acea şedinţă 
discutarea reformei eleotoraie. 

Raportorul proiectului guvernului începuse a cu- 
vînta îilfiind în mîna dreaptă coalele de hirtie pe care 
era tipărită viitoarea lege electorală. Afară de glasul 
aspru, raportorul mai înfățișa și o ţinută războinică, 
printr-o anumită trufie, vrînd să impresioneze audi- 
torul cu tot dinadinsul. Se pare că fusese ales anume 
un bărbat cu voce puternică, voinic, lat în spate, bine 
înzestrat nu numai cu calităţile necesare înfruntării 
unei bătălii parlamentare, ci — dacă ar fi fost cazul 
— chiar al unei încăierări cu pumni şi palme, după 
cum se întîmpla adeseori. 

Tocmai cînd răsunau de la tribună cuvinte în- 

tr-aripaie despre „tenitoriile sfintei coroane maghiare“, 
despre autoritatea de neclintit a puterii de stat, răbuini 
din tribunele publice un vuiet grozav. Grupuri de oa- 
meni se ridicară dintr-odată protestînd violent. Stri- 
gătele lor se izbeau în pereţi şi în cupolă, în urechile 
şi în creierii deputaţilor. „Trăiască votul universal !“ 
„Jos tirania !“ „Jos exploatarea !* „Jos războiul !“ în 
aceeaşi clipă un roi bogat de afişe roşii se răspîndi 
asupra incintei. ! Oamenii din tribune le aruncau aple- 
cîndu-se peste margini şi continuînd să scandeze cu 
vigoare crescîndă : 

— Vrem vot universal ! 

Președintele Camerei rămase cu ochii holbațţi asupra 
tribunelor. Raportorul sta cu gura căscată şi cu braţul 
întins, împietrit în mijlocul unei fraze. Membrii guver- 
nului săriră înspăimîntaţi de pe băncile ministeriale, 
iar deputaţii se buluciră pe margini, căutînd ieşiri. 
Garda înarmată a parlamentului năvăli de.pe culoare 
în incintă. Se produse vălmăşeală crîncenă. „Părinţii 
patriei“ — cum își spuneau deputaţii — se cumpăneau 
spre uşi zdrobiți în încredințarea lor adîncă, plină de 
mîndrie, că unor bărbaţi ca dînşii nu li se poate în- 
tîmpla niciodată nimic, în „Casa ţării“. Sedinţa se 
transformă într-un spectacol tulburător. Muncitorii 
strecuraţi în tribune erau tîrîți de gardişti de-a lungul 
sălilor. Guvernul îşi pierduse capul ; puţinii oameni cu 
stăpînire de sine n-aveau cui vorbi. Un consiliu de 
miniștri se reuni sub pază militară și hotărî amînarea 
fără termen a discuţiei reformei electorale. O comisiune 
de patruzeci de deputaţi va studia proiectele depuse pe 
biroul Camerii, pînă cînd se vor lua hotărîri noi... Ho- 
tărîrea aceasta urma să fie adusă numaidecit la cu- 
noștința țării. Guvernul fusese înfrînt de popor, în 
însăşi vizuina sa. 

Coborînd scările parlamentului, Vancea, înconjurat 
de prietenii săi romîni, își ştergea înfricoşat sudoarea 
de pe frunte. Ajunşi în piaţa din faţa măreței clădiri, 
îşi cufundară capetele în gulerele paltoanelor, îndrep- 
tîndu-se spre hotel. 


1 Fapt absolut autentic. 

— Fraţilor — zicea prezidentul obosit — n-am cre- 
zut în zilele mele că voi vedea guvernul înclinîndu-se 
în fața vreunei ameninţări. Acum... îl văzui. Îl văzu- 
răți şi voi. Cit îi lumea şi pămîntul, deputaţii din opo- 
ziţie n-ar fi putut obţine asemenea rezultat. lar aceia 
din tribune — cum zic ei: poporul — l-au obtinut. Tisa 
îmi spunea ieri că în patru zile legea-i gata votată. 
lar astăzi... o amină fără termen. Să ştiţi că roata 
vremii se mișcă. Îşi crîșcă ruginile... Dumnezeu să ne 
aibă în paza lui siîntă... 

Seara, într-o scurtă consfătuire. prezidentui împăr- 
tăşi iruntaşilor romîni că avînd în vedere amînarea 
discuţiilor parlamentare, socoate de cuviință să călă- 
torească la Bucureşti, spre a afla ce este nou în poli- 
tica romînească. La urma urmei nu era lipsit de in- 
teres să cunoască la sursă adevărul despre războiul 
din Balcani, în care Romînia se pregătea ‘să intre 
după cît se afirma pretutindeni. Nu le vorbi însă ni- 
mic despre misiunea pe care i-o dase arhiducele Franz 
Ferdinand. 

Cei de faţă -ascultară mîhniţi expunerea lui Vancea. 
Intîmplările din parlament nu prevesteau nimic bun. 
Se declarară de acord cu călătoria prezidentului. Sin- 
gur Cassiu Manu, sosit în acea după amiază la Pesta, 
ridică prudent oarecari obiecţiuni, susținînd cu bogăţie 
de considerente că partidul nu trebuie să se angajeze 
faţă de nimeni cu nimic, nici să-și definească atitudi- 
nea într-un fel sau într-altul. 

— Dar nu-i vorba de nici un angajament, îl lămuri 
cu răbdare prezidentul. Mă duc la Titu Maiorescu, la 
Marghiloman şi la Carp. Voi căuta să-l văd negreșit 
şi pe Ionel Brătianu. Mă rog: noi romînii ardeleni 
nu putem sta cu braţele încrucişate. Dar fiindcă veni 
vorba de angajamente — continuă Vancea puţin înţe- 
pat — discursul dumitale din parlament, dragă Casstu, 
cînd erai deputati, e destul de răspicat. El reprezintă 
un angajament. N-avem nevoie de altele. Cred că e 
mult mai important — urmă cu gravitate — să pogo- 
rîți în mijlocul poporului, dragii mei. Atîta vreme cît 
oamenii mai ascultă de noi, toate necazurile îşi află 
dezlegare. Ne bizuim pe nație, sîntem tari. Dar dacă 

poporenii o iau razna de capul lor, apoi s-a sfîrşit. Nu 
numai că ajungem să fim lipsiţi de greutatea cuvîntului 
nostru, dar vom deveni răspunzători faţă de maiestatea 
sa şi de guvern, că n-am reuşit să îndrumăm naţia pe 
căile constitutionale. Aceasta e cestiunea cea mai de 
seamă. Cred că si cei din Bucureşti cugetă la fel. Pe 
la sfîrşitul lui februarie mă întorc; atunci o să ştiu 
mai multe decît știu acum. 

Se înțelege că după consfătuirea politică, Vancea 
avu o întîlnire între patru ochi cu Cassiu Manu. Tre- 
cuse un răstimp de cînd nu se văzuseră. 

— Să nu te superi dragă Cassiu — începu Vancea 
conversaţia — că în ședință te-am apostrofat... Eu cred 
că nu e bine să simtă nimeni daraverile care le-am 
pus noi la cale... Tu ce zici? 

Cassiu Manu înlătură atmosfera dulceagă de com- 
ipticiţiate pe care o încerca presedintele. 

— Domnule preşedinte — răspunse cu neobişnuită 
importantă — servim cauza naţională fiecare cu for- 
tele noastre. În chestiunile economice, mergem mînă 
în mînă. În ce priveşte ideile politice şi de tactică, tre- 
buie să ne păstrăm însă iniţiativele noastre personale. 
De aceea e departe de mine orice supărare. Din contră: 
doream tocmai să vă spun că eu îmi rezerv dreptul de 
critică în toate chestiunile politice. 

Vancea î! privi indispus. Ăsta nu-mi va da pace nici 
de-acum înainte, își zise necăjit. Bag seamă îi mai tre- 
buie o mină de aur. 

— Bine dragule, făcu oftînd încet. Ce este pe acolo ? 

— Foarte bine — răspunse Manu. Am dispus redu- 
cerea personalului cu 25 la sută. Vă voi da o hîrtie cu 
informaţiile respective. Cum merge cu vitele ? 

— D-apoi greu destul, oftă iarăşi Vancea. Nu putem 
scoate la licitaţie acum odată mai mult de două sute 
cincizeci de datornici. 

Cassiu Manu reflectă cu importanţă : 

— E foarte puţin Eu am dat dispoziţii la banca 
„Patria“ să nu se mai acorde timp de doi ani împru- 
muturi decît pe garanție de vite şi cu termen foarte 
scurt. Faceţi vă rog la fel. 

Vancea se uită pieziş la Manu. 

— Bună idee, mormăi satisfăcut. 

Cei doi bărbaţi povestiră îndelung, apoi prezidentul 
plecă cu primul tren accelerat la Dej. Acolo era aştep- 
tat cu mare nerăbdare de familia  Todericiu, dar se 
afla de față și doctorul Iancu Frăţilă pe care Vancea 
îl vestise încă din Budapesta prin telegramă. Prezenţa 
moşierului hălmăşean în casa lui Simion Todericiu îi 
era foarte bine venită. Nu numai că-i făcea plăcere să 
vadă oamenii mișcîndu-se sub voinţa lui, dar, găsin- 
du-se Frăţilă aco!o, Vancea scăpa de convorbiri prea 
îndelungate cu Simion şi cu Eleonora despre soarta lui 
Toderiţă. Le spuse deci acestora, în cîteva cuvinte, că 
băiatul va cunoaşte încă odată mila prea înaltă a arhi- 
ducelui Franz Ferdinand şi că va fi pus sub lacăt 
undeva, într-un spital. Le ceru răbdare şi tăcere de 
mormînt, ceea ce soţii Todericiu oferiră numaidecit, 
lacomi de un răgaz în care rana aceasta să fie acope- 
rită de giulgiuri îmbibate în miresmele uitării. Cei 
trei bărbaţi trecură apoi fără întîrziere la cercetarea 
lamănunţită a importului de cereale din Romînia. Iancu 
Frăţilă era grozav de emoționat de bucuria îndoită a 
călătoriei la Bucureşti şi de cîştigul care i se arăta 
prin încrederea preşedintelui față de dinsul. Îşi luă 
notițe şi făgădui să se urce în trenul de Braşov în 
ziua şi la ora fixată, de vreme ce — după cum îl asi- 
igură Vancea — pașaportul i se va elibera la pretură 
lără împiedicare. 


IV 


Pe cînd prezidentul Vancea se pregătea de plecare la 
Bucureşti, iar tînărul aspirant Toderiţă Todericiu era 
transportat sub pază din inchisoarea de la Triest la 
spitalu! din Leibach, uşile temniţei din Dej se deschi- 
deau lăsînd să treacă pragul cristeienii, osîndiţi cu trei 
ani în urmă. leşiră Iordan Buză, Popenciu şi Catană. 

În ziua licitaţiei păminturilor, pe cînd fruntaşii politici 
ardeleni se grămădeau în conacul lui Alexandru Valea- 
Văleanu în vederea adunării de la Salca, cristeienii 
dăduseră năvală, laolaltă cu alţi țărani care-și pierdu- 
seră tot prin licitaţie pămînturile, asupra portărelului 
descălecai la primăria din Cristeni să facă licitaţie. 
Portărelul scăpă cu fuga, iar cristeienii ieşiră la cîmp 
să-și ia locurile în seamă. Era vorba, cu una cu alta, 
de peste o sută de jugăre pe care directorul le agonisise 
în cursul anilor de la datornicii băncii. In hotarul acela 
se aflau şi ogoarele lui Irimie Nan. Se înţelege că au 
sărit îndată ca arşi primarul şi notarul, oameni de cre- 
dinţă ai directorului Todericiu şi în urma lor au ieşit 
în hotar, cu mare zor, şi jandarmii. Autorităţile s-au 
tocmit o vreme cu țăranii, amestecînd vorbe blajine şi 
înjurături. Atunci dete buzna în sat stîrnind praf și răs- 
colind bolovanii pe uliţă, trăsura lui Avram Pralea. 
Vizitiul lui Pralea sta în picioare cu hăţurile în mînă 
şi bătea năpraznic caii. Îşi pierduse undeva pălăria şi 
răcnea holbindu-se înfricoşat înaintea lui: 

— Oameni buni! L-a omorît Niţu Lazăr pe domnu’ 
Pralea ! 

Vestea s-a răspîndit cu iuțeală de șopîrlă. Primarul! 
și jandarmii din Cristeni o aflară acolo pe cîmp, unde 
purtau tîrguială grea cu țăranii. Jandarmii simţiră o 
biciuire scurtă în spinări şi comandantul lor dete 
oamenilor poruncă să se împrăștie. Cristeienii se opu- 
seră îndirjiți. Striga mai ales feciorul lui Popenciu, 
un flăcău de şaptesprezece ani că nu pleacă de pe 
brazdă decît mort. Comandantul jandarmilor îl apucă 
de piept, îlăcăul scoase briceagul. Jandarmul de ală- 
turi înfipse atunci baioneta în el, dărîmîndu-l. Se ridică 
urlet cutremurător. Țăranii năvăliră spre jandarmi, 
aceştia se retraseră în pas alergător, apoi, întorcîn. 
du-se dintr-odată, traseră în plin. Căzură morți încă 
doi cristeieni... 

Tribunalul, ţinînd în seamă că „judecata“ se făcuse 
oarecum pe loc, osîndi pe Buză, pe Popenciu tatăl și 
pe Catană la cîte trei ani închisoare. Mai rosti cîteva 
sentințe de condamnare între şase luni şi un an. Cît 
priveşte pe învățătorul Codrea, arestat în seara acele- 

eași zile însîngerate, ca instigator, primi de asemenea 
trei ani de închisoare. 

Codrea ieşi din temniță la o săptămînă după Iordan 
Buză şi ortacii lui. Despre Niţu Lazăr nu se mai știa 
nimic. Fusese osîndit pe viaţă, şi putrezea undeva 
în ocnă. 

Păşind în stradă, învățătorul Codrea se uită rătăcit 
împrejur. Avea patruzeci şi trei de ani. Inalt, slab, cu 
mustățile căzute, cu ochii adînciţi în orbite, purta în 
el germeni vechi de boală. Cîteodată îl doborau la pat. 
Zăcea două-trei luni, apoi se ridica din iaşternut spu- 
nînd că s-a înzdrăvenit. În realitate nu-i da mîna să 
fie bolnav. Mai mult suspendat din slujbă decît lăsat 
să-şi vadă de ea şi chinuit de grija celor trei copii, 
dintre care Mircea, cel mai mare, împlinise unsprezece 
ani, Codrea își aduna din puterea firii sale îndărătnice 
văpăi care biruiau un răstimp slăbiciunea trupului, 
apoi se prăbuşea din nou istovit. 

După ce-l vîrîră la închisoare, nevasta şi copiii, alun- 
gaţi din locuința de la şcoală, tînjiră o vreme prin 
Cristeni fără rost. Ce să facă o femeie în sat? Să intre 
servitoare la vreun bogătaş? Nevasta lui Codrea nu 
s-ar fi dat în lături nici de la asemenea încercare. Dar 
copiii mărunți nu-i.putea lăsa în grija nimănui. 

Într-o zi, se trezi cu sora lui Irimie Nan. 

— Doamnă dăscăliță — îi vorbi muierea aproape 
plîngînd de jalea pe care o vedea în odăița de pripas 
a soției lui Codrea — mi-a lăsat vorbă Irimie să te 
duci la Dej... 

— Are vreo veste de la bărbatu-meu? — întrebă 
tresărind soția învățătorului. 

— Nu mi-a spus nimica despre dumnealui. Zicea 
însă că să te duci negreşit la Dej. 

— De ce să mă duc? Şi ce să fac eu în oraş, păca- 
tele mele ? 

— Apoi, doamnă dăscăliţă, uite ce-a zis Irimie... Mai 
întîi m-a întrebat cum trăieşti dumneata. Dacă-s sănă- 
tosi copiii. Cum vă descureaţi... 

Femeia se opri din vorbă cu sfială. Nevasta lui Co- 
drea plecase fruntea şi sta lîngă masă, ca o vedenie 
molkorită. 

— Eu i-am povestit cum mă ajută şi pe mine capul, 
continuă sora lui Irimie Nan, încurcîndu-se. Atunci 
Irimie s-a gîndit cît s-a gîndit şi mi-a spus aşa : ne-au 
împresurat necazurile tare, tu fată. Iacă, Laszlo Endre, 
care-l aveam om de nădejde, e închis la Cluj. Domnu” 
învăţător Codrea e închis în Dej. Oamenii din Cris- 
teni, care au fost puși pe drumuri de bancă, la fel. Pe 
noi, care am ieșit cînd cu greva, ne-au dat afară de 
la Ateliere. Stăm şi robotim la tunel, din sus de Turda... 
S-au adunat aco!o peste patru sute de necăjiti din 
lume. Nevasta lui Laszlo a ieşit de la internatul de 
băieţi şi coase cămăși. Ar putea veni doamna lui 
domnu învățător Codrea să şază în odaia care am 
avut-o eu şi să lucreze şi dumneaei la cămăşi. Că nu-i 
alta s-o întreacă. Spune-i să vie la Dej şi să vorbească 
cu nevasta Ini Laszlo. Eu mă abat din cînd în cînd pe 
la ele. Le mai aduci şi tu un mălai, un ou. Ce-i putea... 
In Cristeni au să piară de foame. 

Așa, nevasta lui Codrea s-a acîuit în Dej si a înce- 
put să coasă cămăsi. Lucra laolaltă cu sotia lui Laszlo 
Endre. Cînd a venit sorocul să poată vorbi cu învăţă- 
torul ta închisoare, s-a dus și i-a spus toate. Codrea a 
rămas pe gînduri si s-a uitat îndelung la nevastă. 

— Nu ştiu ce să mai cred, a făcut în şoantă. Am 
ajuns să văd înaintea mea un gol fără fund. Să n-am 
pe nimeni în lume decît un țăran pus pe drumuri ? Şi 
o unguroaică al cărei om e la închisoare !? Doamne, ce 
ticălosie! N-a-ntrebat nimeni dintre domnii romîni 
de mine? 

— Nu. N-a întrebat, i-a răspuns încet soția. 

— Nu ţi-a întins nimeni o mînă de ajutor ? 

— Nu. Afară de Irimie şi de nevasta lui Laszlo, 
nimeni. 

Codrea a tăcut o clipă şi a oftat amarnic. 

— Mă gîndesc, dacă ies de aici, să trec dincolo, 
peste munti, vorbi în şoaptă abia perceptibilă. Cei de 
acolo, dacă află că aici nu mai pot trăi, trebuie să-mi 
dea o slujbă. Măcar că stau şi mă gîndesc într-una... 
Dacă nu sînt nici pe placul ăstora mai mari, ai noştri, 
din Ardeal, te pomeneşti că nu găsesc nici acolo 
un rost... 

Codrea găsi adăpost, după ieşirea din închisoare, 
în căsuţa unde locuise Irimie Nan. Işi găsi toată fami- 
lia acolo. Se răzimă de uscior și-și stăpîni anevoie 
hohotul de plins care-i zbuciumă pieptul. Se zbătu să 
iasă din amărăciune. Îi era rușine să înlindă degetele 
după bucătura de pîine pe care i-o puse pe masă ne- 
vasta. Copiii erau slabi, li se lungiseră giturile, iar 
părul tuns în trepte, cu foarfecele de croitorie, părea 
pustiit de pecingine. 

După cîteva zile veni Irimie Nan. li scînteiau ochii 
ca boabele de jăratic. Se mişca vioi, deşi era mai în 
vîrstă decît Codrea. Povestiră unele şi altele. Învăţă- 
torul se străduia să țină isonul acestui țăran uscat, 
peste care irecuseră toate năpastele şi care sta cu 
picioarele desfăcule în mijlocul odăiţii vorbind cînd 
cumpătat, cind pătimaş şi zburlindu-se de minie. 

— Vrei să te duci în Rominia ? — întrebă aflînd 
planurile lui Codrea. 

— Altceva n-am ce face, Irimie, răspunse acesta 

încet. Aş veni acolo, la voi, la tirnăcop — adăugă în- 
doit — dar n-am putere. 
„ — D-apoi pier destui şi dintre noi, domnule învă- 
țător. Dacă n-au oamenii încotro să se ducă, vin la 
tunel. Acolo-i şi Iordan Buză, cu Popenciu şi Catană. 
Ce erau să facă fără case, fără păârmint, după ce au 
ieşit din închisoare? Sintem aproape opt sute acum 
şi vin alţii mereu. E greu... peste seamă de greu... 
Am primit scrisoare de la Traian dăunăzi. Din Bucu- 
reșli. Zice că să mă duc la el. Să intru şi eu la Ate- 
lierele din gară. Eu nu mă pot duce... 

— Ţi-a scris Traian ? — întrebă Codrea. O fi flă- 
cău mare... De ce nu te duci? Trebuie să fie totuși 
mai bine între frați decît aici... 

irımie Nan zimbi strîmb : 

— Eu unul nu mă mişc de unde sînt pînă nu iese 
Laszlo din închisoarea de la Cluj. Să vie şi el aco:o la 
tunel. N-are unde se duce într-altă parte. E mihnure 
grea şi în casa lui... 

— Mi-a spus cîte ceva nevasta... 

Irimie Nan se gîndi o ciipă, uitîndu-se în gol. 

— Ce-ar îi să te duci dumneata, domnuie învăţător 

şi să-l cauţi pe Traian ? Dacă tot te-ai hotărit să treci 
munții, găseşti un suflet de om. l-ai fost învățător. 
Te-ai ostenit destul ca să-l faci om de carte. Poate că 
ajungea dacă nu erau pe lume bănci... Traian are să te 
găzduiască pînă-ți vezi de un rost... 

i Codrea tresări înviorat de un suflu de nădejde. Ideea 
era bună. Cel puțin nu risca să doarmă pe ulițele 
Bucureștiului. 

— Crezi că l-aş putea găsi? 

Irimie Nan clătină din cap, minunindu-se: 

— Parcă mi s-au aşternut cîlți pe creştet. Am 
scrisoarea la mine. Îţi aduci aminte de unul Niculae 
Popa? Văr cu mine. Băiatul ciurdarului celui bătrîn. 
A lui Anton, pe care l-a dărîmat taurul. 

Codrea asculta încordat. Începură a-i străluci şi lui 
ochii: 

— Niculae Popa ? Care a plecat în Romînia ? 

— Ala domnule învățător. Niculae. Uite ce zice 
Traian... 

Scoase scrisoarea din şerpar şi o puse pe masă. 

— Niculae e rîndaş la un hotel mare din Bucureşti 
Traian se duce pe la el de cîte ori are vreme. Imi scrie 
că dacă trec dincolo, să trag în gazdă de-a dreptul la 
Niculae. Du-te dumneata şi caută-i pe amîndoi. Umbli 
şi vezi ce poţi face. Dacă nimereşti un rost, chemi și 
pe doamna şi copiii. Dacă nu, te-ntorci aci. Ne-om 
zbate şi-om ieși cumva la capăt. De lăsat, nu ne lă- 
săm pînă avem suflare în noi... 


După o săptămînă, învățătorul Codrea trecea graniţa 
ducînd de mînă şi pe Mircea, băiatul cel mare. Era 
mișcat pină în adîncul sufletului. În sfîrşit, avea să 
vadă ţara în care trăia „liber“ poporul romîn, avea 
să afle o pîne pe pămîntul fraţilor lui. Poate se va 
găsi cineva să-i spuie o vorbă bună... Pentru că în 
tinereţe pusese steag romînesc, în ziua de 24 ianuarie, 
a Unirii Principatelor, pe fîntîna cea mare de piatră 
din parcul de la Dej... Pentru că se însurase cu o ţă- 
răncuţă și o îndemnase să înilorească mînecile cămă- 
şilor pe care le cosea, cu arnici  roşu-galben-vînăt... 
Pentru că se războise cu inspectorul şcolar, refuzînd 

să predea copiilor lecţii de istorie, în care se spunea 
că poporul romîn e urmașul hoţilor şi criminalilor 
aduși de împăratul Traian în Dacia... Pentru că se lup- 
tase cu protopopul ca să nu mai încarce cristeienii 
cu taxe în bani şi cu repartiție în cereale pentru îm- 
be:șugarea sfinției saie... Pentru că desluşise ţăranii 
din Cristeni în crîncena lor bătălie cu banca „So- 
meșana“... Pentru că în alegerile de deputați ve- 
nise cu cocardă  tricoloră în piept şi se zbuciurmase 
ca să iasă ales președintele Vancea de Buteasa... Pen- 
tru că fusese bătut de Sebestyen, iar la urmă închis 
ca iredentist şi instigator anarhic, cînd el era un biet 
dascăl care-şi iubea neamul şi pe care-l dureau sărăcia 
şi împilarea poporului. 

Codrea n-ar îi fost în stare să facă din întîmplările 
vieţii lui un pomelnic şi să-l prezinte ca pe o notă de 
plată. Dimpotrivă : era neliniştit și timid; i se părea 
că nu făcuse nimic, dar că fiind om de omenie putea 
cere și el o slujbă. 


FRAŢII DE DINCOLO 


Grand Hotel Boulevard“ din Bucureşti, clădire 
impunătoare cu două etaje, avînd o faţadă spre Calea 
Victoriei și alta spre marele bulevard, găzduia în 
acea vreme oaspeţi aleşi din străinătate şi din ţară, 
oferind lux şi tihnă pe măsura faimei pe care o avea 
capitala Romîniei printre iubitorii de popasuri plă- 
cute. 

Parte din musafirii hotelului erau boieri foarte bo- 
gaţi, cu moşii în lung și în largul țării şi cu palate 
troienite de covoare şi mobile de lux, chiar în Bucu- 
eşti. Unii dintre aceştia îndrăgiseră viaţa de hotel 
în cursul anilor de hoinăreală strălucită prin oraşele 
europene şi preferau să-și petreacă „sezonul“ baluri- 
lor de iarnă în apartamentele de la „Boulevard“. 
Veneau mulți boieri cu soțiile lor. Se mai întîmpla 
ca boierul să plece la Nisa ori la Monte-Carlo lăsîn- 
du-și cucoana singură în hotel să-și primească „prie- 
tenii“. Nu erau rare cazurile cînd unul dintre soți 
locuia la hotel, iar celălalt în casa din Bucureşti, în- 
voindu-şi reciproc deplina dezlegare de a face fiecare 
ce poiteşte. Unii îşi încredinţau copiii în grija guver- 
nantelor — nişte femei foarte ocupate cu amoruri 
civile şi militare — alţii îi aşezau în pensioanele din 
Elveţia, din Belgia sau de la Paris, spre a le face „edu- 
cația“. 

O parte a musafirilor hotelului „Boulevard“ erau pro- 
prietari de moșii şi rentieri călătoriţi la Bucureşti pen- 

tru vreme mai îndelungată, spre a vinde cereale şi a 
cumpăra acțiuni. Se puteau vedea deputaţi şi senatori 
veniți în capitală în timpul sesiunilor parlamentare, 
apoi străini cu misiuni politice și economice de impor- 
tanţă deosebită. 

Forfota de lume bogată și simandicoasă din hotel sta 
sub privegherea de înaltă știință a domnului Lucian 
Bertola, directorul hotelului. Dînsul era italian pripă- 
şit în ţară, om trecut prin ciur și sită, cunoscător adînc 
al rînduielilor cosmopolite şi vameș priceput al taine- 
lor unui univers atît de ciudat, cum era viaţa de la 
„Boulevard“. 

Bertola întîmpina musafirii în sala de recepție, îm- 
brăcat întotdeauna în jachetă bleumarin, cu vestă de 
culoare gris-argintiu, arborînd şapte nasturi de si- 
def, după moda de atunci. Zîmbea plăcut pe sub mus- 
teaţa blondă şi se închina cu demnitate bine chibzuită. 
Se îndrepta apoi de şale și-și arăta cu discreție mă- 
reția. Se vedeau în toate mișcările lui talent și expe- 
riență. Trecuse de cincizeci de ani; avea în puterea 
instinctelor de adutmecare a oaspeţilor nuanţe fine 
de tigru care ştie să aleagă ceea ce este mai ales între 
aleşi... 

Ajungînd la București, învățătorul Codrea nu putea 
pretinde să fie primit de către domnul Lucian Bertola, 
în sala de recepție. Nici măcar nu gustă cinstea de a da 
ochii cu dînsul, deoarece chiar lîngă ușă era o mică 
„lojă“, în care şedea făcînd slujbă de pază, un bărbat 
lung, deşirat, cu barba sură, îmbrăcat în livrea, cu ga- 
loane de aur. Acesta stăpînea intrarea principală. Sa- 
luta cu pilecăciune sosirea oaspeţilor, apoi apăsa so- 
meria, vestind pe cei din sala de recepţie să se pregă- 
tească a-i întîmpina. Mai era îndatorat să iasă din 
„lojă“ de cîte ori apăreau la intrarea hotelului cerşe- 
tori, clienţi cu straie sărăcuţe pe dînșii, sau oameni cu 
jalbe, care-şi căutau deputaţii. leşea, îi preţuia din ochi, 
apoi le poruncea să-şi vadă de drum şi — după ex- 
presia sa preferată — să despută locul. 

Bărbatul cu livrea şi galoane se numea domnul 
Jean. Deci domnul Jean ieși într-o după amiază pe la 
două din „lojă“ și se proțăpi în faţa călătorului cu 

haine ponosite, care pășise pe uşa hotelului „Boule- 
vard“, avînd în mîna stîngă un coşu:eţ, iar dreapta 
ținînd-o pe umărul copilului icare pătrunsese odată cu 
dinsul. 

Jean zîmbea într-un dinte. Nici vorbă că nu putea 
fi vorba de clienţi. Necunoscutul purta în cap căciulă 
țuguiată şi era îmbrăcat cu pardesiu, care împotriva 
datinei, nu se făcuse verde din cafeniu sau din negru, 
ci avea culoare spălăcită, cenușie, din ceva care fusese 
odată verde. Copilul purta de asemenea căciulă în cap. 
Mîni nu tocmai dibace în meşteşugul blănăriei, cusu- 
seră pe latura stîngă a căciulii o cută, altminteri băie- 
țaşul ar fi încăput pînă la gît în ea. 

Domnul Jean le vorbi cu importanţă: 

— Socot că aţi greşit adresa... Pe cine căutaţi dum- 
neavoastră ? 

Învățătorul Codrea, noul sosit, se înroși puţin la 
față. își închipuise Bucureştii altfel. Se simțea străin, 
îl cerca o fierbinţeală neplăcută ; se uita în jurul lui și 
nu pricepea nimic. Toate inscripțiile erau franţuzeşti. 

— Nu-i aicea hotelul „Boulevard“ ? — întrebă ră- 
guşit. 

— Ba da, ba da, răspunse domnul Jean, pronunțînd 
dintr-o veche deprindere de om de lume, pe „a“ într-un 
fel de „e“, aşa că se auzea: be de, be de... Dar ce cauţi 
dumneata la hotelul „nostru“ > — se miră cu sinceră 
nedumerire. A, da — își reveni apoi plictisit — poate 
vrei să vorbeşti cu domnul deputat din partea locului... 

Codrea schimbă culoarea redevenind galben. Depu- 
tat ? Ce fel de deputat? Te pomeneşti că au tras la 
acest hotel domnii deputaţi din Ardeal, cu președintele 
Vancea în frunte. 

— Nu vreau să vorbesc cu nici un deputat, răspunse 
simțind că îşi  redobîndeşte stăpînirea de sine. Eu 
caut un om de la noi din sat. Ti zice Niculae Popa.. 

— He, he, he, — clătină din cap şi-şi ridică puţin 
braţele a mirare domnul Jean — îl căutaţi pe Niculae 
Popa? Pe „domnu“ Niculae Popa? — făcu vădind 
plăcere de dulău bătrîn care mîrîie şi el la cine poate. 
Apoi dumneavoastră, credeţi că se poate intra la „dom- 
nul“ Niculae Popa pe scara principală 2 

Codrea obosise. Se vedeau prin sticlăriile uşii tur- 
nante treptele de marmură, covoarele, oglinzile şi 
candelabrele din holul cel mare. Într-adevăr, Niculae 
nu putea fi acolo. 

— Domnule — stărui cu umilință — noi venim de 
două zile cu trenul... Spune-ne unde să-l căutăm şi 
lasă-ne în drumul nostru... 

Felul în care rostise Codrea vorbele acestea îl in- 
dispuse pe domnul Jean: 

— Urcaţi pe scara de serviciu, le arătă uşa din 
dreapta. Aici nu-i hotel pentru oricine... Diseară tre- 
buie să vă duceţi în altă parte. Aţi înțeles ? Ei! — în- 
cheie pulnind cu demnitate şi reluîndu-şi locul în 
lojă cu aerul unui om care rezolvase probleme grele. 

Urcînd scara îngustă, Mircea Codrea se ţinea de 
mîna tatălui său şi privea înainte fără să vadă nimic, 
din pricina emoției. li asudase fruntea sub căciulă. 

— Tată, izbuti să vorbească printre răsuilări gră- 
bite, cine-i ăsta ? Ai văzut ? E îmbrăcat numai în aur! 

Codrea îşi răsuci capul spre băiat. Observă cu cîtă 
vioiciune se silește să urce scările alături de el. li 
simți mîna plăpîndă, caldă, încordată şi se umplu de 
duioşie. 

— Măi Mircea măi, răspunse oprindu-se, cîte le-am 
văzut pînă acuma, aici, toate lucesc. Ca şi hainele 
ăstuia. Par de aur... Bag însă de seamă că dedesubt e 
altceva... Hai să mergem. 

Mircea clipi din ochi ca în fața unui glob luminos 
care se spărsese... În ţăndări i se frînseră cîteva iluzii. 


Niculae Popa avea treizeci şi şase de ani atunci. 
Purta mustăţi mari, blonde, pe care le răsucea mereu 
cu plăcere. Era om cu haz amar: avea în ochi un fel 
de lumină adumbrită, cum se întîmplă oamenilor care 
au întîmpinat împotrivirile vieţii, tăcînd şi răbdînd. 
Altminteri: înalt şi osos, îmbrăcat într-o vestă dun- 
gată ca pielea de zebră, iar pe dinainte şorţ mare 
verde : uniforma lui de serviciu. 

— Te uiţi la mine şi vezi că nu samăn cu vărul 
Irimie, zise către Codrea zîmbind. Apoi, dragă dom- 
nule învăţător, voi fi semănat eu cu el mai înainte. 

Acuma m-am schimonosit. Ferească dumnezeu ce-am 
păţit cu mustățile. 

Învățătorul îl privea cu prietenie. Intrebă mirat: 

— Ce să păţeşti cu mustăţile ? 

— D-apoi să-i ia dracu de domni, făcu Niculae cu 
dispreț. Dacă vrei să intri vizitiu, musai să porţi mus- 
tăți lungi, ungurești... Îţi laşi mustăţile, le încîrligi şi 
te sui pe capra trăsurii. Boierii se fudulesc înapoia ta 
şi cată pe de lături să vadă cît sînt de pizmuiţi. 

— Cu asta-şi trec vremea, Niculae ? — întrebă Co- 
drea. 

— Au și altele, domnule învăţător... Aşa, într-o zi 
nu le place una, nu le place alta, te trezești pe poartă 
fără siujbă, fără bani, cu îuioarele sub nas. Umbli de 
coio-colo, întrebi, juri că pricepi cutare, că pricepi cu- 
tare, pînă nimerești la alții. Te măsoară, te sucesc, te 
răsucesc ; numai ce s-aude glasul cucoanei: Jorj, eu nu 
țin în casa mea rîndaș cu mustăţi ! Ai văzut la Arlette 
Mandulesco: feciorii din casă sînt „aşi şi poartă bâr- 
bete... Ca în Anglia. Bine „maşer“ — zice conu Jorj 
— are să-și radă mustățile şi gata... Nu-i aşa măi, 
ăsta... cum îţi zice ție? — Niculae îmi zice conașule, 
— fac eu. Niculae? — se necăjeşte coniţa. Are să 
creadă lumea că sîntem la stînă ! Of dumnezeule, ce 
lume, ce lume! Nici nu pot rosti asemenea nume! 
Conul Jorj o împacă, uitîndu-se la mine dintr-o lature: 
— Nu-i nimica dragă, îi vom zice Nicky. Deci mă duc 
la frizer, rad frumuseţe de mustăţi încîrligate și-mi 
las perciuni, devin Nicky şi englez. 

Codrea asculta zimbind trist. 

— De la o vreme, cine ştie ce li se năzare și te dă 
afară şi conul Jorj, urmă a povesti Niculae. Am 
priceput că le piace să schimbe slugile. De cîte ori se 
adună cucoanele, asta-i cea dintii: ori se laudă cu ele, 
ori se miră și se plîng că sînt „toante“ şi „puturoase“. 
Cînd ies pe poartă, fără  mustăţi, avînd în schimb 
perciunii pe lîngă urechi, se uită lumea la mine cru- 
cindu-se. Mă duc şi tai perciunii. Într-aită parte, bo- 
ierii poftesc mustăţi tușinate, ca la Viena. Le tuşinez... 
Acum, aici la hotel, le las în voia lor... Ştii că se află 
la noi și domnu preşedinte Vancea din Ardeal ? 

Codrea tresări: 

— Am auzit că-i în Bucureşti. Şade în hotel ? 

— Da... La camera unsprezece. De către Calea 
Victoriei. 

— Singur ? 

— Singur... Vin mereu la dînsul încă doi. Prînzesc 
şi cinează laolaltă. Unu-i deputatul Șerban... Pe celă- 
lalt n-am apucat să aud cum îl cheamă. 

— Dar pe Traian Nan cînd l-aş putea vedea Nicu- 
lae ? — întrebă Codrea. 

Niculae se întunecă puţin la obraz: 

— Drept să-ți spun, domnule învăţător, nu ştiu 
cînd va apuca să vie. Are lreabă multă. Afară de asta, 
mi sé pare că s-a băgat între ăştia care luptă contra 
războiului. Cine ştie ce-o să păţească... 

Soneria din dreapta uşii zvîeni atunci prelung. 
Niculae învăluise clopoţelul în pînză, aşa că sunetul 
pe care-l da părea un ţirîit îndărătnic, fără ecouri de 
spaimă. Întoarse ochii la  tabolul de lîngă sonerie. 
Acolo apărea numaidecît numărul odăii în care era 
chemat. 

— Unsprezece, citi tresărind şi se întoarse surprins 
spre Codrea. Vorbeam adineaurea de lup şi lupul la 
doi pași. Mă cheamă domnul preşedinte Vancea... Ce-o 
fi poftind iară ? 

— Du-te Niculae, zise încet Codrea. 

Niculae Popa aprinse becul electric. 

— Poate vrei să citeşti jurnalele, domnule învă- 
țător... Şezi aici şi le citeşte. Mă-ntore curînd. 


Într-adevăr, cel care sunase era domnul Vancea. Se 
sculase din somnul de după prînz și mormăia prin 
odaie, în cea mai plăcută dispozitie. Certise de dimi- 
neaţă audienţă primului-ministru Titu Maiorescu, prin 
buna prietenie a ministrului de finanțe Alexandru 
Marghiloman, pe care-l cercetase împreună cu Ni- 
culae Şerban. Marghiloman îl primise în felul lui, 
măreț şi rezervat. Era un bărbat cu obraz lung, cu 
mustăți tușinate, purta barbete ca lorzii britanici şi 
ca Niculae Popa cînd făcea pe englezul. Cum am 

cea nâdragii la un croitor din Viena. Cămășile şi le 
spăla la Londra, trimiţînd cîte o sută de bucăţi din- 
tr-odată. Dar pe lîngă asta, Alexandru Marghiloman 
împrumutase de la englezii din înalia societate lon- 
doneză oarecari deprinderi pe care le socotea deosebit 
de elegante. Așa de plidă, nu rîdea niciodată decît 
sucindu-şi gura într-o lature, ca şi cum ar fi avut 
acreală de aluat dospit între măsele. Nu da semne de 
bucurie ori de întristare, spunînd că asemenea obice- 
iuri sînt ale prostimii. Nu vorbea niciodată adevărul, 
deoarece nu dorea să-i afle nimeni gîndurile. Cei doi 
fruntași ardeleni îl cunoşteau pe Marghiloman mai 
de mult şi se simțeau onoraţi a petrece cîteva momente 
în tovărăşia unui bărbat atît de distins. Afară de 
asta, Marghiloman era foarte bogat şi ţinea cel mai 
vestit grajd de cai de curse din Romînia. Trăia viață 
de adevărat senior, pentru îndestularea căruia oste- 
neau pe moşii cîteva mii de țărani. 

Titu Maiorescu primi vestea sosirii lui Vancea prin 
telefon, din cabinetul lui Alexandru Marghiloman de 
la Ministerul de Finanţe. Îşi tălmăci bucuria, apoi 
păstră o clipă de tăcere ca şi cum s-ar fi gîndit la 
ceva. Îndată după asta adăugă că-l roagă pe Vancea 
să-l viziteze acasă la dînsul, a doua zi după prînz, 
la ceasul cinci. 

Marghiloman împărtăşi oaspeţilor săi răspunsul, 
după care iscodi puțin, ca din întîmplare, scopul aces- 
tei plăcute vizite la Bucureşti. 

— D-apoi am venit să mai vedem şi noi ce fac 
fraţii, se codi Vancea, întrebuinţîind acea privire naivă 
şi sinceră cu ajutorul căreia îşi acoperea vicleniile. 
Prefera uneori să fie crezut prost, decît să vorbească 
prostii, fluturînd deșteptăciune. Marghiloman pricepu 
şi-şi suci gura. 

— Imi veţi face plăcere să poftiți la mine la dejun, 
într-una din zile, schimbă vorba numaidecît. Staţi la 
„Boulevard“, nu ? 


— Eu, da... Am tras la „Boulevard“ — răspunse 


Vancea. Fratele Șerban îşi are socotelile lui, adăugă 
clipind ştrengărește. Stă în oraş... lar al treilea prie- 


352 


ten al nostru, doctorul Frăţilă... deh... ca oamenii ti- 
neti, şade la hotelul „Imperial“. 

Marghiloman înclină cu demnitate din cap lăsînd 
să-i fugă pe deasupra buzelor un fel de adiere, care 
după părerea lui era zîmbet. 

— Ei bine, voi trimite invitațiil&la dumneata, pen- 
tru toți trei. Aş fi fost bucuros să dispun chiar acum 
de timp mai mult, zise cu importanţă, după o scurtă 
privire aruncată spre ceasornicul din perete. Am însă 
gouă conferințe cu personalităţi străine... Trăim clipe 
istorice... Romînia e în centrul atenţiei europene... Ori- 
cum, îmi rezerv plăcerea pentru una din zilele viitoare. 

Vancea şi Şerban ieşiră muițămiţi. In salonașul prin 
care treceau era freamăt : directorul de cabinet se în- 
clina tocmai atunci, adînc, în faţa unui domn cu fi- 
gura palidă, cu ochii deosebit de vii, purtînd mustăţi 
subțiri, coborite spre colțurile gurii. Vancea auzi cu- 
vintele de întîmpinare, rostite în limba franceză, cu 
unduiri linguşitoare în glas: 

— Excelenţa sa vă aşteaptă, domnule de Hild — 
zicea tînărul ajutor al lui Marghiloman mîncînd şi 
el, ca şi Mociony, cu multă grijă litera „r“, ca să 
arate că e neam de boier. Musaiirul îşi roti ochii prin 
salonaş şi se lăsă dezbrăcat de blană de către apro- 
dul care dovedea experiență bogată în adulmecarea 
bacşișului. Domnul Hild accepta cu aer liniştit oste- 
nelile din jurul său. O clipă întîlni ochii lui Vancea, 
apoi, păşi fără grabă pe urmele directorului de ca- 
binet, care aruncase ardelenilor în treacăt vorbele : 
mă scuzaţi vă hog un moment — şi intră la Marghi- 
loman. 

Întors în salonaş, directorul de cabinet îşi scoase 
batista care-i flutura în buzunarul de sus al hainei 
şi-şi tamponă cu delicateţă fruntea : 

— Vă hog să mă iehtați! — suspină încîntat de 
sine — avem o zi atît de ghea... 

Vancea încuviinţă cu bunăvoință : 

— Mă rog, mă rog, dragule... aşa e la ministeriu. 
Domnul care a intrat acuma, e străin ? 

— Mahele industhiaş Gaston de Hild... de la uzi- 
nele de tunuhi Schneideh-Cheuzot, lămuri şeful de ca- 

binet coborind glasul. Avem phobleme mari domnule 
pheşedinte, făcu apoi ridicînd puţin braţele, ca şi cum 
ar fi vrut să arate în aer cît erau de mari problemele. 
Aţi citit ched : ehi au sosit zece vagoane cu tunuhi 
din Fhanţa... 

— N-am prea chit ieri şi azi jurnalele, se răsuci 
oarecum mustrător Vancea spre ortacul său Niculae 
Șerban. În gînd i se vălmăşeau aduceri aminte în- 
curcate. Unde mai auzise numele lui Gaston Hild? 
Îşi acoperi nedumerirea sub obișnuita lui înfăţişare 
blajină şi continuă: le-om citi cu atenţiune după 
prînz... Pe cît înţeleg... aici e mare fierbere... Te pome- 
neşti că e vorba într-adevăr de război... 

Directorul de cabinet, limbut din pricina îngîmfării 
sale, era bucuros că poate trăi momente politice im- 
portante. Ti juca în cap textul informaţiei pe care o va 
transmite ziariştilor. „Astăzi au fost primiţi la Mi- 
nisterul Finanţelor, de către domnul ministru Ale- 
xandru Marghiloman, domnii cutare şi cutare. Tînă- 
rul şi abilul director de cabinet, domnul Charles 
Adolphe Valimaresco a condus cu tactul şi fineţea sa 
deosebită înalții oaspeţi, etc...“ 

— Ei da, oftă din nou, îngrijorat după cuviinţă. 
Ne thebuiesc tunuhi domnule pheşedinte. Tunuhi şi 
bani... La oha unu aşteptăm pe domnul Solomonsohn, 
dihectohul genehal al băncii „Diskontogesellschait“ 
de la Behlin. Domnul Gaston de Hild livhează tunu- 
hile, domnul Solomonsohn încheie astăzi îmhumutul 
de 150 milioane pe cahe l-a acohdat Romîniei... Isto- 
hia se face cu tunuhi şi cu bani, zimbi către Vancea 
care aflase destule ca să poată pleca la alte treburi 
ale sale. 

Pe scări, Niculae Şerban bombănea : 

— Ce mai afaceri domnule preşedinte... Tunuri cu 
vagoanele, bani cu milioanele... Ehei, ăştia ne învaţă 
carte... 

— Ştim şi noi o ţiră alfabetul, frate Șerbane, îl 
linişti Vancea, încheindu-și grav nasturii la blană. 
Işi adusese aminte de Gaston Hild: îi vorbise Mihai 
Petrovici despre dinsul și-l văzuse la casa de petre- 
cere din Viena cu acea tînără femeie îrumoasă. 

Indată ce prînzi, prezidentul se culcă, aşezînd alături 
gazetele din acea zi. Era doritor să se informeze cu 
amănuntul. Citi dezbaterile parlamentare şi buchisi 
starea războiului dintre Turcia, Serbia, Bulgaria, Gre- 
cia de-a fir a păr. Urmări cu mare grijă mersul tra- 
tativelor care se purtau între Romiînia şi Bulgaria. 
Hotărit, încordarea părea ajunsă la margini. Pricepu 
că guvernul romîn cere Cadrilaterul și oraşul Siis- 
tra de la Bulgari, iar aceştia, strînşi între focuri, fă- 
găduiau oarecare teritoriu, dar fără Silistra. La o 
vreme, Vancea pufni : măi să fie a dracului de politică. 
O notiţă din gazete scria negru pe alb că Austro-Un- 
garia sprijineşte cererile Romîniei față de Bulgaria. 
Mai citise această ştire şi în ziarul „Reichspost“ de 
la Viena. Iar el, era trimis la Bucureşti spre a stărui 
pe lîngă guvern, să nu care cumva să-și iasă din fire 
şi să treacă Dunărea, cu armata, în Bulgaria. În siîr- 
şit, înainte de a aţipi, se adînci în lectura unui articol 
lung, în care, se dovedea fără greş, pe baza datelor 
istorice, că romînii au toată dreptatea să ocupe Silis- 
tra şi Cadrilaterul, deoarece aceste teritorii le apar- 
țineau încă din vechime. Vancea citea și se mira şi 
iar citea şi iar se mira. „Silistra — scria -vajnicul 
istoric de la gazetă — trebuie să fie a noastră, pentru 
că acolo au fost aşezate legiunile romane: întîia ita- 
lică şi a XV-a Claudia.“ Hm, mormăi Vancea, ăsta o 
aduce bine din condei. Toate încep de la tata Traian. — 
„Dar — zicea mai departe neînduplecatull om de 
ştiinţă în articolul său de gazetă — tot la Silistra a 
trăit şi sfîntul Dasius, mucenicul, care a creștinat 
această cetate şi de la care a pornit încreștinarea unei 
bune părţi a poporului romîn“. Vancea oftă adînc: 
„Mi se pare că o cam scrînteşte — cugetă în sinea 
sa. Ce are a face mucenicul Dasius cu drepturile noas- 
tre asupra Silistrei 2“ Cercetă slovele articolului, din 
ce în ce mai nedumerit. „Oamenii noștri cu mustața 
gălbuie se trag din vitejii alani, cărora li s-a conce- 
sionat această regiune, de către împărăţia bizantină“ 
— spunea gazeta |. Ajuns aici, prezidentui Viancea 


1 Absolut autentic. Vezi Universul, ianuarie 1913. 

părăsi lectura covirşit de puterea zdrobitoare a argu- 
mentului. Parcă-l lovise cineva cu muchea toporului 
în cap. Nu auzise niciodată de alani. Cine mama cu- 
cului or mai fi fost şi ăștia? — se gîndi lunecînd 
trudit în liniștea somnului. 

Cînd se trezi la cinci, oraşul era în întuneric. Se 
iveau licăriri mici în felinarele aprinse de lampagii. 
Se uită la ceas, adună ziarele, mai aruncă odată ochii 
pe articolul care-l turtise cu povara lui de ştiinţă isto- 
rică şi sună odată lung, spre a ruga feciorul de la 
etaj să-i curețe ghetele. Vremea era urîtă, cu lapoviţă, 
ulițele păreau troci imense în care picioarele frămin- 
tau aluat de tină. Niculae Popa ciocăni şi intră. Van- 
cea se întoarse de la fereastră și se apropie de mijlo- 
cul odăii stînd sub lampa cu trei braţe, pe care o 
aprinsese. 

— Fii bun, ia o ţîricuță ghetele și şterge-le. Atîta 
zloată-i afară că nu știe omul pe unde să meargă. Zi- 
ceai că eşti din Ardeal? No, apoi, în satele noastre 
încă este tină destulă de la dumnezeu. Din care parte 
ai nimerit aici ? 

— Sînt chiar din Someş, domnule deputat... Din 
județul dumneavoastră. 

— Din Someş? — se cruci Vancea. Din care sat ? 

— Din Cristeni, domnule, făcu Niculae uitîndu-se 
parcă într-un fel ciudat la preşedinte. 

— Din Cristeni? — se miră şi mai mult Vancea. 
Făcu un pas, apropiindu-se de Niculae. 

— Va să zică cunoşti oamenii din partea locului. 
Ai trecut de mult dincoace ? 

— Vor fi vreo doisprezece ani... 

— Ei, apoi de-atuncea s-au schimbat multe, zîmbi 
binevoitor Vancea. 

— Am auzit că s-au schimbat... A venit acum trei 
ani un nepot de-al meu. Mi-a mai povestit el una, 
alta... 

Vancea îl privi atent: 

— Mă uit la dumneata — zise blajin — şi mă gîn- 
desc la ce-am citit după prînz. Scrie în jurnat că ro- 
mînii cu mustăţile bălane se trag din Silistra. 

Cînd auzi Niculae Popa iarăși de mustăţi, i se aco- 
peri vederea ca de un văl. Credea că visează. 

— Cum din Silistra, domnule deputat ? — întrebă 
împietrit. Dacă-mi rad mustățile se cheamă că-s din 
Cristeni, iar dacă le las să crească sînt din Silistra ? 
Asta-i una care, drept să vă spun, mă face să năucesc. 

— Ei, ei, dragule — clătină din nou din cap Vancea 
— ştiinţa nu-i de rîs, fătul meu... 

— N-avem mustăţi bălane numai noi, domnule de- 
putat, protestă Niculae. E aicea, la etaj, un domn din 
Berlin, îi zice Solomonsohn. Are şi dumnealui mustăţi 
ca şi mine, măcar că-i neamţ. Mai e unul, care-i fran- 
cez... Are mustățile ca mătasea porumbului. 

Vancea zîmbi în doi peri : 

— Ori că ne tragem din Silistra, ori ba, aud că e 
vorba să intre oastea romînă acolo. 

— Rău are să fie, domnule, răspunse Niculae Popa 
cu obidă. Mai bine s-ar gîndi domnii la necazurile oa- 
menilor. 

Vancea tresări. | se părea că întinsese prea mult 
coarda. 

— Poporul să aibă încredere în cei care-l conduc, 
zise părinteşte, dar cu autoritate. Atuncea vor merge 
bine toate. Politica e o socoteală gingașe. 

Niculae se îndreptă spre locul unde erau ghetele și 
le ridică. 

— Greu îi vine să asculte, domnule deputat, făcu 
încet, oblindu-se de şale. Dacă o să ne trimeată domnii 
peste Dunăre, din privința mustăţilor bălane, ne prä- 
pădim umblînd după potcoave de cai morţi. La noi, 
în Ardeal, e necaz mare. Unii, ca domnu director To- 
dericiu... 

Vancea tresări, gata să cadă de pe picioare : 

— Ce este cu Todericiu ? Îl cunoşti ? 

— Nu-l cunosc. Am auzit însă despre dînsul... A 
fărîmat pe mulți. Am aici pe nepotul de care vă spu- 
neam adineauri. L-a lăsat domnul Todericiu pe tată-su 
pe drumuri. Apoi, dacă domnii noştri fac aşa, bine nu 
poate Îi. 

Prezidentul îşi bulbucă ochii. 

— Ai un nepot ? Cum îl cheamă ? 

— Traian Nan, domnule. Tată-su e Irimie Nan. 
Trăieşte fără nici un căpătii... 

Niculae se răsuci pe călcîie și ieși. 

Vancea rămase cu gura căscată. 

— Parcă aş fi vorbit cu o stație, se gîndi indispus. 
S-a stricat poporul, urmă a cugeta posomorît, apoi 
începu a-şi cerceta gînditor dosarele pe care i le întoc- 
mise Simion Todericiu, pentru negoțul de cereale. 


Seara pe la nouă, Codrea, Niculae şi băiatul şe- 
deau la măsuţa de lingă perete, mîncînd toţi trei din 
farfuria de tablă în care-şi adusese Niculae porția de 
mîncare: ciorbă cu leuştean. 

— Dimineaţa se întâmplă de rămîne cîte ceva prin 
odăi, le spuse rîndașul oaspeţilor săi. Mai toți mă- 
nîncă în pat. Cînd mă duc să fac curăţenie, găsesc 
felii de franzelă şi cîte ceva aproape la fiecare... Aşa 
că ne-om îndestula. 

— Am şi eu merinde de acasă, tresări (Codrea. Măi, 
măi — gata să uit... Se ridică şi desfăcu coșuleţul. 

— Acuma, îmbucăm ce îmbucăm, vorbi iarăşi Ni- 
culae. Apoi eu mă duc să mai fac ce am de făcut. 
După asta veniţi cu mine să vă arăt boierii. 

Vreme de un ceas, învățătorul din Cristeni rămase 
cu Mircea în odaie. Niculae plecă prin odăi să pregă- 
tească așternuturile, să schimbe apa, să- -şi împlinească 
slujba. Codrea avu răgaz să se uite prin gazete, să 
se mire de titlurile mari ale ştirilor politice, să-şi dea 
seama că venind la Bucureşti a străbătut pînă la doi 
paşi de țările şi locurile unde detunau tunurile. Ochii 
îi căzură asupra unui articol din Universul, care 
purta titlul: „Tunuri Krupp, sau tunuri Schneider- 
Creuzot ?“ ' Citi fără să înţeleagă de la întîia vedere. 
Autorul articoiului începea printr-o țesătură de vorbe 
încîlcite, dîndu-și fel de fel de păreri tehnice. leşea 
apoi o leacă la lumină arătînd ce spun unii şi alții, 
că adică, în războiul din Balcani, turcii folosesc tu- 
nuri Krupp și din pricina asta mănîncă bătaie, pe 
cînd Bulgarii trag cu tunuri Schneider-Creuzot şi 


! Universul, ianuarie 1913. 

ies biruitori. Ce facem noi? — se întreba autorul 
articolului. Ce fel de tunuri cumpărăm pentru armata 
noastră ? După ce se întreba, răspundea tot el: nu-i 
adevărat că tunurile de la Krupp sînt mai rele decît 
cele de la Schneider-Creuzot. Bune sînt şi unele şi ce- 
lelalte. Vorba e să le cumpărăm... Codrea zîmbi amar. 
La a doua citire pricepu cum vine socoteala. Mai ales 
cînd observă titlul unei informații apărute într-altă 
parte a ziarului : „Eri au sosit în țară zece vagoane cu 
tunuri de la Schneider-Creuzot“. Şi mai departe: 
„Oaspeți distinşi în Romiînia“. — „După vizita în- 
delungată pe care ne-a făcut-o domnul Solomonsohn 
din Berlin — scria ziarul — sîntem în pragul sem- 
nării împrumutului de o sută cincizeci milioane lei de 
la banca „Diskontogiesellschaft“. Aflăm de asemeni 
că a sosit în capitală distinsul industriaș francez 
Gaston de Hild. Domnul de Hild reprezintă puternicul 
concern de la Paris, Schneider-Creuzot...“ 

Niculae se întoarse în odaie, deschizind ușa încet. 
Timpul curgea grăbit, ceasul era aproape nouă. Pă- 
trundea, de departe, zvon de muzică. 

— Vreţi să veniți? — întrebă oprindu-se în prag. 

Mircea ridică fruntea de pe ziar. Se uitase și el la 
poze. 

— Unde > — făcu Codrea cu același zîmbet amar 
pe buze. 

— Să vedem domnii... Poate dăm cu ochii şi de 
domnu preşedinte... 

leşiră din odaie şi Niculae încuie ușa. Mircea Co- 
drea era mișcat peste seamă, uilîndu-se cu ochii larg 
deschişi în lungul coridorului. Străbătură spre cotitura 
din dreapta şi de aci, departe, pînă în fund, unde se 
vedea uşa scării de serviciu. Niculae o descuie şi pă- 
şiră tăcuţi în întunericul ușor subțiat de un bec mic, 
cît un opaiţ. Urcară la etaj apoi încă un rînd de trepte, 
răzbind într-un fel de pod. 

— Cunosc umblarea, murmură Niculae Popa. Viu 
cîte odată şi mă uit singur. Bîjbîiră înainte poticnin- 
du-se pînă cînd se deschise în față o încăpere largă, 
înaltă pe căpriori mari de lemn. Mijlocul încăperii, pe 
o întindere cât aria unei șuri zdravene, lucea ca fața 

unei uriașe oglinzi, răspîndind lumină blîndă pretu- 
tindeni. Codrea se opri mirat; Mircea cugeta că e pe 
alt tărîm. 

— Asta-i plafonul de sticlă de la sala de marmură 
de jos, zise încet Niculae. Ne aşezăm pe margine şi-i 
vedem pe toţi, de aici, de sus. 

Zvonul muzicii umplea încăperea, acoperind zgo- 
motul mişcărilor. Străbătea un murmur grav, se au- 
zeau zbucniri de rîs şi uneori voci ridicate, care cobo- 
rau îndată,  <ufundîndu-se în vuietul profund, ca 
acoperit de covor, al sălii. 

Cei trei îşi căutară culcuşul lungindu-se pe margi- 
nea plafonului de sticlă. Nicolae-i dusese în loc po- 
trivit, aşa că vedeau ca într-o închipuire de poveşti. 
Pereţii de marmură ai sălii sclipeau în bătaia reflexelor 
de lumină din sutele de lămpi de cristal. Se vedea mu- 
zica pe un fel de scenă mică. :Chelnerii în fracuri negre 
lunecau cu tăvi mari de argint printre rîndurile mese- 
lor albe ca spuma. Mircea se uita cu răsuilarea oprită. 

— Uite-l pe domnul preşedinte, mormăi Niculae. 

In pod era tăcere adîncă. La masa din restaurant 
preşedintele se ospăta, cu obrazul luminat de plăcere, 
ca luna plină deasupra Cişmigiului. 

Martorii din pod ai ospăţului priviră vreme îndelun- 
gată sala de marmură, fără a vorbi un cuvînt. Se 
ridică întîi Codrea, apoi Niculae și după el băiatul. El 
ar îi rămas noaptea întreagă în aceeaşi încordare, soco- 
tind că ceea ce vedea ena chip viu din cărțile cu po- 
veşti. Coborîră încet, ţinîndu-se de pereți. Odaia lui 
Niculae îşi primi musafirii care aveau simțămîntul că 
se întorc de undeva de departe, dintr-o lume de vis. 

Niculae Popa pregăti aşternutul pentru învăţător 
şi băiat în patul lui. El se întinse pe jos, alături, pe 
pătură şi pe haine, după ce lumina fu stinsă. 

Trei rînduri de ochi rămaseră deschişi ceasuri în- 
tregi în întuneric. Învățătorul Codrea simţi dulceața 
mirosului de busuioc care se răspîndea din perina lui 
Niculae, întocmai ca din perinile de la Cristeni. Îl co- 
vîrşi starea de evlavie pe care o avea totdeauna cînd 
descoperea în adîncul firii oamenilor simpli, curge- 
rea adîncă, neîntreruptă a vieţii celei drepte, purtînd 

prin umiliri şi răzvrătiri, din veac în veac, mărturia 
dragostei lor de pămîntul pe care s-au născut. 


II 


A doua zi după prînz, Vancea cobori scările cele 
mari ale hotelului „Boulevard“ spre a se duce la pri- 
mul-ministru Titu Maiorescu. Era sîmbătă după 
amiază. Vremea continua să fie destul de moale; 
Maiorescu, care-şi însemna temperatura în motele sale 
zilnice, ca un meteorolog, scrisese de dimineaţă: 
+ 3 grade. Cînd ieşi din hotel, Vancea rămase puţin 
mirat şi se opri uitîndu-se la ceas. Mai avea răgaz. 
Hotărîse să facă drumul într-o trăsură închisă, după 
cum se cuvenea în asemenea ocaziuni. Mirarea-i era 
stîrnită de vuietul meobicinuit al bulevardului. Din 
jos, din spre Cișmigiu, se apropia pe Calea Victoriei, 
urmînd să treacă chiar prin fața hotelului „Boulevard“, 
un grup mare de manifestanți. Strigau cu străşnicie : 
„Jos Bulgaria!“ „Trăiască regele !“ „Vrem război 1“ 
„Vrem Silistra !* Fruntaşul ardelean se simţi stră- 
bătut de melinişte pricepind cum stau lucrurile. Se 
trase puţin mai adînc în intrarea hotelului și continuă 
să privească manifestaţia din ce în ce mai tulburat. 
Pe cele două margini ale grupului de manifestanți, 
îndată lîngă bordura trotuarului, păşeau cîțiva comi- 
sari de poliție în uniformă de gală. Zîmbeau larg, 
făcînd! semn trăsurilor să oprească şi grozăvindu-se în 
toată măreţia rolului lor de ocrotitori ai poporului. 
În fruntea grupului se aflau patru domni îmbrăcaţi 
în jachete, cu eșarie tricolore pe piept. Aveau în 
dreapta şi în stînga lor bărbaţi voinici, care se uitau 
crunt şi răcneau cu mare putere: „Vrem război!“ 
„Poporul“ din grup era foarte amestecat. Vancea 
constată cu simțăminte nelămurite că, în general, 
oamenii arătau obraze dîrze, dar vesele. Purtau haine 

oarecum de duminică şi păreau destul de bine hrăniţi. 
Ciţiva tineri se agitau fluturindu-şi coamele în răcoa- 
rea amurgului şi repetau mereu hotărîrea lor nestră- 
mutată : „La palat i“ „La palat!“ 

Oamenii care treceau pe trotuar se opreau din 
mers, privind cu înfățișări schimbătoare manifestația. 
Unii îşi căutau de drum, alții rămîneau pe loc, urmă- 
rind cu ochii coloana care mărșăluia eroic prin tină. 
Tramvaiele electrice, de pe singura linie electrificată 
pînă atunci, se opriseră în fața Universităţii și din jos 
de Cișmigiu. Sergenţii de la încrucişarea Căii Victo- 
riei cu bulevardui, curmară circulaţia tuturor vehicu- 
lelor. Salutau cu ochii bulbucați convoiul. Cereau in- 
strucțiuni, prin limbajul mut al privirilor, de la su- 
periorii lor care se mișcau de colo-colo. Grupul coti 
la stînga şi se îndreptă spre palatul regal. La un 
moment dat se opri; cîţiva dintre tinerii care forfo- 
teau printre rînduri ieșiseră în faţă, se întoarseră spre 
coloană și începură a răcni : „La Poradim!“, „La So- 
fia !“, „Jos Bulgaria !“ „Vrem Silistra !“. Îndată îşi 
aplecară frunţile şi mugiră energic: „Rege ia-ţi oștile 
şi du-le!“ 

Vancea se miră adînc. Asta nu-i glumă. Ăștia vor 
face război. Clătină din cap şi se gîndi mai departe. 
Manifestaţii păzite de poliţie văzuse şi în Ungaria, 
destule. Mai ales cînd guvernul venea cu legi şi mă- 
suri şovine. Atunci te trezeai cu grupuri de tineri uni- 
versitari care urlau îndărătnic pe străzi: „Jos ire- 
denţa !* „Jos slavii ticăloşi !“ „Jos valahii!“ Conţii 
de la Budapesta ridicau din umeri : Trebuie să ne su- 
punem voinții poporului, ziceau cu nevinovăție, după 
care strîngeau îndată şurubul. Deci Vancea înţelegea 
că războinicii de pe Calea Victoriei, ocrotiţi cu atîta 
duioşie de către comisarii de poliţie, reprezentau na- 
ţia, în faţa căreia guvernul va înălța din umeri şi va 
zice: „Trebuie să intrăm în Bulgaria. Ne poruncește 
poporul.“ 

Zîmbi acrişor şi oftä îndreptîndu-se spre una din 
trăsurile care se vedeau înşiruite pe strada Sărindar. 
Tulburarea care-l încercase mai înainte făcu loc unei 

serioase îngrijorări. Mi se pare că arhiducele Franz 
Ferdinand n-are să-mi poată mulţumi, mormăi încet. 

Se urcă în cupeu, dete adresa şi trăsura porni uruind. 
Drumul pe bulevard era liber : „poporul“ ajunsese în 
faţa palatului. Birjarul coti pe străzi întortochiate şi 
ajunse în faţa casei primului-ministru. 

Titu Maiorescu îl primi cu prietenie deosebită. Do- 
vedea prin vorbe şi gesturi că deschide larg porţile 
celei mai desăvîrşite frăţii. Vancea observă bucuros 
deosebirea dintre felul de a fi al lui Maiorescu și acela 
al lui Alexandru Marghiloman. Gazda lui de acum ştia 
că oamenilor politici ardeleni le place să fie socotiți 
bărbaţi sinceri, după vorba veche: ce-i în gușă și-n 
căpuşă. Pretindeau în schimb și ei aceeaşi purtare de 
la alţii. De aceea Maiorescu înfățișa obraz deschis şi 
veselie oarecum zgomotoasă, împotriva obiceiului lui 
Marghiloman, care sucindu-și gura într-o lature credea 
că a rîs prea mult şi prea pe față. Sinceri nu erau ar- 
delenii, cum nu erau nici domnii de la Bucureşti — 
asta o ştia Vancea prea bine. O ştia şi Maiorescu încă 
mai bine. Dar înţelepciunea vremii poruncea să-i ofere 
fiecăruia ce-i place, apropiindu-l. Titu Maiorescu era 
de felul lui filozof, şi se destăta în jocul cu oamenii. 
Întîmpină prin urmare pe Vancea, exclamînd în mijlo- 
cul odăii celei mari de primire, cu braţele ridicate în 
semn de frățească salutare: „Salve plenipotentiarius 
Transilvaniae, amicus populi, Samoilă“ t. Prezidentul 
deputaţilor ardeleni se apropie zîmbind şi strînse cu 
mare dăruire de sine, ca pe o periniţă, mîna ce i se 
întindea. Transferul de amiciţie, cu felurite dovezi de 
sinceritate, tinu destul de mult, cei doi bărbaţi mărtu- 
risindu-şi unul altuia cît de adevărat se bucură de în- 
tîlnire și mai ales ce plăcere le face a se vedea înfrun- 
tînd voiniceşte, de o parte și de alta a Carpaţilor, vi- 
clenele învăluiri ale vîrstei. Alegînd pentru sine, după 
toate cercetările filozofice pe care fle făcuse în tun- 
gimea vremii, pe cea adunată în vorbele „Carpe 
diem“ *,Titu Maiorescu punea mare preţ pe aparența 

! În latineşte: Salutare sol al Transilvaniei, amic al poporu- 
lui, Samoilă 1 

2 (n latineşte : bucură-te de ziua de azi. 

lui de bărbat în floare. Se potrivea din acest punct de 
vedere cu fratele său ardelean Vancea, ca un geamăn. 
Îl pofti pe acesta în salon. Odaia era încăpătoare ; pe- 
reţii tapetați cu mătase ofereau ochilor încîntare tih- 
nită ; căldura din căminul de marmură îmbia huzur. 

— Foarte bine ai făcut venind la Bucureşti, deschise 
vorba Titu Maiorescu. Şezi colea în fotel în dreptul 
căminului, adăugă conducîndu-şi musafirul. Vancea 
rămase însă locului, surprins. Zîmbea cu mirare greu 
de ascuns. Maiorescu observă şi ochii săi urmară di- 
recția privirilor lui Vancea, oprindu-se asupra unei 
fotografii mari, cu chenar de argint, așezată deasupra 
căminului, lîngă un frumos sfeşnic cu două braţe. Era 
un portret în culori al maiestăţii sale Franz Josef, îm- 
părat al Austriei și rege al Ungariei, în toată podoaba 
împărătescului său vestmînt. 

— Te miri că-l vezi pe Franz Josef? — întrebă 
Maiorescu rîzînd. Deveni apoi serios. Il apucă pe Van- 
cea de braț și-l apropie de cămin. E o mare cinste 
pentru mine, zise cu multă convingere. În acelaşi timp 
un sprijin politic de seamă în împrejurările acestea... 
Am primit fotografia la începutul lui decembrie... Nu 
sînt nici două luni de atunci... Uite, domnule Vancea. 
Luă fotografia și o puse sub ochii oaspelui său. Vezi 
ce scrie ? 

Vancea citi slovele scrise cu mînă împărătească în 
limba germană : „Excelenței sale Titu Maiorescu, mi- 
nistru prezident al Romîniei, semn al deosebitei mele 
preţuiri.“ Iscălit : Franz Josef. 

Mirarea lui Vancea se prefăcu într-un fel de gelozie. 
Simţea parcă o adiere de oboseală. I se părea că pă- 
țeşte ca preotul chemat la cununie, unde mirii vin cu 
copil cu tot, încaltea să fie și botezul gata. Se stîrni 
în e! o spuză de mînie. Oricit s-ar fi răzimat politica 
fruntașilor partidului național romîn din Ardeal pe de- 
votamentul faţă de dinastia habsburgilor, le venea la 
îndemînă faptul că dincoace de Carpaţi se afla o ţară 
romînească pe care o puteau vîri în jocul lor, cu aere 
absolut nevinovate, dacă nu mai mult, cel puţin ca pe 
un curcubeu care lucea misterios, cu posibilități de 
surprize dincolo de graniţele Austro-Ungariei. Puteau 

încerca din cînd în cînd cite un vag șantaj. Nu era o 
noutate pentru Vancea că regele Carol al Romîniei și 
sfetnicii lui ocoleau orice supărare ce s-ar îi putut cà- 
şuna lui Franz Josef sau arhiducelui Franz Ferdinand 
printr-o politică de aluzii la romiînii din Austro-Unga- 
ria. Nu era o noutate nici scandalul nemaipomenit pe 
care-l pusese la cale şeful partidului liberal, Dimitrie 
Sturza dînd în mîna guvernului de la Budapesta do- 
vezi scrise despre ajutorul pe care unii oameni de la 
Bucureşti îl trimiteau în ascuns şcolilor romînești din 
Braşov. Ştia şi cunoştea toate. Pătrunsese în Ardeal şi 
ecoul ţigăniei de la „Liga culturală“, care căzuse 
pradă bătăliei dintre cele două partide politice de gu- 
vernămînt. Acestea-şi smulgeau unul altuia nu numai 
puterea, ci tot ce era suflare în ţară. Liberalii și con- 
servatorii sfîşiară deci şi Liga, ţinind fiecare cîte un 
petic în mînă. Liga ajunsese să aibă două sedii și două 
comitete. Acestea se denunțau reciproc, năvălind cu 
procurori şi percheziţii unul asupra celuilalt. Cînd 
erau conservatorii la putere, liberalii scoteau „Liga“ 
lor în stradă şi puneau oamenii să strige cu înverşu- 
nare că guvernul trădează neamul, şi lasă pradă ro- 
mînii de peste munţi în ghiarele Budapestei. Indată 
ce ajungeau liberalii la guvern, „Liga“ era retrasă de 
pe străzi şi tăcea chitic. leșea pe uliţă „Liga“ conser- 
vatorilor, care, cîtă vreme fuseseră ai lor la putere, nici 
habar n-avusese de rominii „de dincolo“. 

Impresia lui Vancea, cînd observă că cel dintîi chip 
pe care-l vedea în casa primului-ministru al Romîniei 
era al împăratului Franz Josef, fu deci foarte neplă- 
cută. Ce rosi mai aveau fruntașii ardeleni, dacă în loc 
să facă ei legătura între Bucureşti şi Viena, o făceau 
de-a dreptul cei din Romînia ? Şi cum s-ar mai fi putut 
manevra cîte un mic şantaj asupra guvernelor de la 
Viena şi Budapesta cu „chestia“ Romîniei, cînd con- 
ducătorii Austriei şi ai Romîniei se înțelegeau atît de 
bine peste capul fruntașilor ardeleni ? Mare viclenie, 
se gîndea Vancea necăjit, continuînd însă să zîmbească 
cu prietenie. Va să zică erau „lucraţi“ a la Machiavel. 
Adică... a la Fanar... Hm... Bine se gîndiseră ei, cu 
Valea şi cu ceilalți. Mai întîi să pună mîna pe puterea 

economică a Ardealului ş-apoi celelaite. Altminteri 
„fanarioţii“ îi dădeau peste cap... Da, da. Problema 
trebuia urmărită cu strășnicie. 

Titu Maiorescu era om prea încercat ca să nu bage 
de seamă surpriza şi ușoara consternare a oaspelui 
său. Puse fotografia la loc şi se întoarse spre Vancea 
cu surîs neschimbat pe faţă. În acelaşi timp bătu din 
palme de două ori. 

— Şezi te rog să stăm de vorbă cu răgaz — îi zise 
cu aceeași prietenie în care se amesteca însă un fel 
de autoritate bine chibzuită. Vancea o simți pe dată. 
Hotărî să-şi păstreze cu orice chip prestigiul. Apăru 
atunci în uşa deschisă, feciorul. 

— Guşti un pahar de vin bun? — întrebă Maio- 
rescu. 

— Gust, încuviință Vancea. 

Gazda porunci în limba germană să se aducă o 
sticlă de vin de Rin. Slujitorul ieşi şi împlini porunca, 
în vreme ce Maiorescu îşi ceru iertare şi trecu un mo- 
ment alături, în birou. 

Vinul, turnat în paharele de cristal, răspîndi buchet 
neobicinuit de bogat. Se simţea într-însul puterea bo- 
bului răsfăţat în soare şi maturitatea vîrstei, care se 
împlinește de obicei la opt ani. 

Maiorescu se întoarse cu o cutie de ţigări de Havana 
şi-şi îmbie musafirul. 

— Vinul acesta pare a fi ajuns la o treaptă înaltă, 
făcu Vancea revenindu-și puţin din mîhnire şi trăgînd 
aroma pe nări. Dorea să alunge suflul de jenă şi de 
viclenie greu camuflată, care plutea în salon. 

Maiorescu se cuiundă în fotoliu răzimîndu-şi spatele 
în lărgimea lui. Ochii-i erau pătrunzători şi foarte vii. 
Sprincenile stufoase aruncau asupra lor umbre, acope- 
rindu-le scînteierea. 

— Toate îşi au treptele şi rînduielile lor, dragă dom- 
nule Vancea, răspunse rîzînd încet. Îmi spunea o 
doamnă că femeile adevărate sînt ca ananasul pe ca- 
re-l aşezi în lădiță şi-l trimiţi din ţara de origine pînă 
la Bucureşti... Zilele pe care le petrece pe drum pîr- 
guindu-se în el însuşi, potrivesc desăvîrşit cumpăna 

împlinirii lui, sub ochiul mulțămit al lui dumnezeu. 
Ca şi vinul lăsat o vreme întru ale sale... 

Vancea clipi de cîteva ori şi surîse : 

— Bună judecată, n-am ce zice, reflectă gîndin- 
du-se în treacăt la Eleonora Todericiu. Unele lădiţe 
rătăcesc însă drumul şi zăbovesc prea mult. Atuncea... 
pîrgul începe a prinde flori care nu sînt ale primă- 
verii... 

— He, he, he, rîse cu plăcere Maiorescu. Se găsește 
totdeauna cineva să le guste chiar dacă sînt atinse pu- 
țin de iadierile toamnei. Ce se mai aude la Viena? 
N-am fost de multişor... Mi-e dor întotdeauna de acest 
oraş vesel. Acum, ştiu că se simte îngrijorare şi acolo... 

Maiorescu deveni iarăşi serios dintr-o dată. Apoi 
continuă să-l întrebe : 

— Spune-mi dragă domnule Vancea, mai înainte de 
a trece la altele, ce e cu grevele din Ungaria ? E uimi- 
tor | Toate minoritățile împotriva proiectului de lege 
electorală a guvernului ! Opoziția maghiară la fel |... 
Contele Tisa, hotărît totuşi să-l treacă cu orice chip 
prin parlament. Apoi, dintr-o dată — stop! S-a în- 
tîmplat într-adevăr ceva grav? Tisa nu se sperie de 
umbre... 

Vancea dusese paharul la gură așa că întrebarea îl 
surprinse cu licoarea pe buze. Înghiţi de două ori. In- 
ghiţi şi a treia oară, lăsînd să-i lunece la vale mîngîie- 
rea acelui balsam vrednic de altă petrecere decît cea 
la care se afla de față. Puse apoi paharul pe masă și 
povesti întîmplările din Ungaria, pînă în preziua ple- 
cării lui. 

— Acum se îngroaşă lucrurile, vorbi chibzuit, ale- 
gînd cuvinteie. Una-i răzmerița cu votul universal ; 
alta-i cu războiul. Stau şi mă crucesc, adăugă cu vi- 
clenie. Acolo, poporul de jos se zbate împotriva războ- 
iului. Aicea, văzui adineauri că vă cere să faceţi răz- 
boi... Trecea mai înainte lume în gloată spre palatul 
regal... Drept să-ţi spun, domnule prim-ministru — 
făcu clipind din ochi — mă şi mir că poți să stai liniş- 
tit de vorbă, cînd ulițele-s pline de neodihnă... 

Maiorescu se uită la ceas, îndreptîndu-şi puţin tru- 
pul în fotoliu. 

— Erau mulți? întrebă cu vioiciune. 

— Destui... Cu steaguri şi cîntece... N-are să se su- 
pere regele că-i strigă plebea sub ferestre ? 

Primul-ministru se ridică, apropiindu-se de Van- 
cea. Se aplecă asupra lui zîmbind : 

— Depinde cine strigă şi ce strigă, domnule Van- 
cea... Nu cred să fie vorba de proletari... 

— Asta-i adevărat, mormăi Vancea. Mi s-au părut 


oameni cu stare... Cred că erau negustori și nădră- 
s + 
gari... 


— Cu ani în urmă — începu a povesti Maio- 
rescu plimbîndu-se prin salon — se pusese aici, la 


noi, chestiunea dotațiunii coroanei... Adică, cum se 
zice la dumneavoastră : lista civilă a regelui. Mai sim- 
plu: leafa pe care i-o dă statul. Eram atunci în opo- 
ziție. Am vorbit totuși la parlament, în favoarea ma- 
jorării veniturilor regale, aşa cum poftea guvernul. 
Cum dorea regele... Ei bine... manifestaţiunile din zi- 
lele acelea... 

— Au fost mişcări de stradă ? 

— Revoltă, domnule Vancea ! Adevărată revoltă !... 
Întîia oară am văzut cu ochii mei studenţi de la uni- 
versitate amestecîndu-se cu lucrătorii și îndreptîndu-se 
spre palatul regal... A fost ceva zguduitor pentru 
mine... Regele era tulburat şi nervos. A intervenit ar- 
mata... 

— Mă mir că nu ies muncitorii şi acum să se împo- 
trivească războiului, întoarse Vancea vorba spre sco- 
pul cel mare al vizitei sale. Din cîte înţeleg şi deduc, 
aveţi într-adevăr de gînd să loviți Bulgaria... 

Titu Maiorescu se opri şi privi atent obrazul oaspe- 
lui său. Inainte de a răspunde, sună însă telefonul 
în birou. Ascultă o clipă ţirîitul, apoi făcu semn să 
fie iertat şi păși grăbit în camera cealaltă. Răspunse 
de două ori „alo, alo“, după care tăcu, întrerupînd 
din cînd în cînd, cu însuflețire vădită : „așa... binè... 
Am să rog și pe deputatul Vancea din Ardeal să-mi 
facă cinstea de a rămîne la masă... Foarte bine. La 
revedere.“ 

Intorcîndu-se în salon, Titu Maiorescu părea ieşit 
dintr-o stare de constrîngere şi de neliniște în care se 

găsise pînă atunci. Se mişca elastic şi uşor. De mi- 
rare, la vîrsta lui. 

— Să nu-mi iei în nume de rău conversaţia de la 
telefon, zise surizînd larg. Te rog să rămii deseară 
la masă. Vin prieteni politici şi e bine să folosim pri- 
lejul spre a mai discuta împreună. Fiecare ceas aduce 
noutăţi... 

— Mă simt foarte onorat, se ridică Vancea încli- 
nîndu-se numaidecît protocolar. Vă voi cere îngăduința 
să telefonez la opt portarului de hotel, să înştiinţez 
amicii cu care am venit... 

— Mai ești cu cineva? — întrebă politicos Ma- 
iorescu. 

— Da. Cu deputatul Şerban şi cu doctorul Iancu 
Frăţilă. 

— Bine, dar e foarte simplu... Îi poitesc şi pe dînşii. 

Vancea zîmbi stînjenit : 

— Domnule prim-ministru, aş dori să cunosc pä- 
rerea domniei voastre într-o chestiune gingaşă. Aceşti 
prieteni ai mei, cu care am venit din Ardeal, vor să 
încheie cumpărături importante de cereale din Romî- 
nia, zise blajin. Credeţi că această dorință, care ser- 
veşte mult poporului nostru de dincolo, concordă cu 
interesele dumneavoastră ? N-am vrea să... 

Titu Maiorescu îşi descreţi fruntea şi-i răspunse în- 
dată : 

— Domnule Vancea, sîntem sub năvala ofertelor de 
pretutindeni şi ne descurcăm destul de greu. Eşti băr- 
bat politic romîn, ca şi mine. Eşti însă şi avocat, om 
întreprinzător, cum sînt şi eu. Ca om politic romiîn, 
înţelegi că toate rezervele care se fac în aceste vre- 
muri trebuie să aibă în vedere alianţa noastră cu Ger- 
mania şi Austro-Ungaria. Pregătirile în vederea unui 
mare soroc în lume merg înainte. Ca avocat și ca om 
întreprinzător, pricepi însă că uneori prețul oferit de 
englezi şi de francezi ispiteşte pe marii noştri produ- 
cători. Ispiteşte şi băncile de aici. Eu sînt conserva- 
tor. Fac parte din partidul marilor moșieri. Brătienii 
sînt liberali şi bancheri. Acum, în pragul unor eveni- 
mente excepționale, se impune închegarea solidarită- 
ţii naționale. Deci, în principiu : facem rezerve de ce- 

reale pentru ţelurile politice ale Germaniei, care sînt 
şi ale noastre. În particular, în fața unor oferte deose- 
bit de bune, cată să admitem presiunea amicilor noştri 
moşieri din partidul conservator şi a inamicilor din 
partidul liberal, care ţin în mînă băncile, dîndu-le pri- 
lej să încheie tranzacţii avantajoase cu englezi, cu 
francezi, cu oricine. Dacă plătiţi bine, veţi îi, se înţe- 
lege, în preferinţă... 

— Răspunsul acesta îmi place, încuviință Vancea cu 
convingere. Într-adevăr, se vede în vorbele dumnea- 
voastră claritatea şi preciziunea de care eram doritor... 
Altul ar fi scăldat-o: că hîr, că mâr... 

Titu Maiorescu ridică din umeri : . 

— Sîntem bucuroşi că avem ce vinde, domnule 
Vancea. 

— Nu înţeleg de ce vă îndatoraţi la băncile din Ber- 
lin? — întrebă neașteptat, cu prefăcută naivitate, 
Vancea. Am citit astăzi în ziare că e vorba de un îm- 
pro de stat, pe care-l face Romînia chiar în aceste 
zile... 

Maiorescu îi arătă fotoliul, poftindu-l să şadă. Se 
aşeză şi el şi gustă un strop de vin. 

— Întrebarea dumitale s-ar potrivi în gura unui 
socialist, răspunse zîmbind și aprinzînd o havană. 
La noi, se întîmplă acelaşi lucru ca şi la dumneavoas- 
trä... Baronul Rotschild are bani, nu? 

— Sodom! — exclamă Vancea. 

— Ei bine şi în Romînia sînt destui oameni cu bani. 
Totuşi cînd a venit vorba de înarmare, Austro-Unga- 
ria n-a găsit fonduri destule în visteria statului. A 
redus lefurile, a sporit impozitele. Prea puţină ispravă. 
N-avem nici noi bani ; am făcut și moi la fel... Cei de 
la Viena s-au adresat lui Rotschild şi i-au cerut bani 
cu împrumut. Aşa e? Ne-am adresat şi noi unui ban- 
cher... Cine vrei să ajute statul cînd e la ananghie ? 
Bancherii. Adevărat: costă enorm. Dobînzile, comi- 
sioanele sînt grozave. Dar... la necaz, mu poţi evita... 

— Bine, bine — obiectă Vancea — Rotschild e însă 
austriac. Pe cînd bancherul dumneavoastră e departe 
de a fi romîn. E neamţ. De ce nu se împrumută țara 
de la oamenii bogați din Romînia ? 

— Dummeata ai fi dispus să împrumuţi statul ? — 
întrebă cu oarecare cruzime Maiorescu. 

— Eu? — tresări Vancea. Din cît am, bucuros... 

— Ai da o sută de mii? 

— O sută de mii ? Asta nu. O mie. Să zicem două... 

— Atunci ne-am înțeles, rîse vesel Maiorescu. E o 
problemă dificilă, domnule Vancea. O problemă în- 
curcată de politică. Cei care conduc statul privesc po- 
litica drept o misiune înaltă care le revine în virtu- 
tea poziţiei lor sociale. Dar politica poate da greș; 
statul poate ajunge la crize gradle; un partid poate 
răsturna ceea ce a făcut alt partid. Cum vrei să-și lege 
interesele lor personale, de care orice om chibzuit îşi 
vede în primul rînd, de interesele statului, expuse vîl- 
torilor politice trecătoare ? 

Vancea privi înaintea sa: 

— Aveţi dreptate, murmură încet. Nu prea văd alt 
leac... L 

— Nici eu, oită Maiorescu. Avem nevoie urgentă de 
bani. Facem istorie... Cui să-i cer ? Prietenilor mei 2 
Cantacuzinilor ? Ştirbeilor, Şuţuleştilor, Sturzeştilor şi 
celorlalți ? Brătienilor ? Au să-mi răspundă să dau eu! 
Au să mă creadă nebun... lar ţara stă în pragul unui 
pas hotărîtor... Totuşi să nu crezi că banca germană 
care ne dă bani, nu face acest lucru prin băncile ro- 
mîneşti. E o combinaţie foarte subtilă. Sînt implicați 
şi bancherii noştri... 

Vancea socoti că venise momentul să intre în miezul 
problemei pentru care se aila la Bucureşti : 

— Vreţi să atacați Bulgaria? — întrebă cu glas 
coborât. 

Titu Maiorescu se uită încordat la oaspdle său : 

— Dragă domnule Vancea, sîntem romîni amândoi. 
Nu putem avea năzuinţe felurite. Mergem pe aceeași 
cale. Eşti de acord că trebuie să ne alegem cu ceva din 
vălmășeala care clocoteşte în jurul nostru ? 

— De bună seamă că da... 

— Mă vei ierta că trebuie să păstrez chiar față de 
dumneata unele secrete de stat, împotriva dorinţei mele 
de a-ţi vorbi absolut deschis... 

— Mă rog, mă rog, făcu cîrnind puţin din nas, Van- 
cea. 

— Îţi voi arăta tezele noastre... Vei putea deduce 
care sînt aceste secrete. 

Vancea ascultă vreme de iun ceas expunerea lui Titu 
Maiorescu. Nu erau lucruri noi, dar oricum, mai pre- 
cise decît le cunoștea el. Că Romiînia e legată prin tra- 
tat de alianţă cu Germania şi Austro-Ungaria, încă de 
pe vremea lui Bismarck. Că romînii au două misiuni 
istorice de la care nu se pot abate. Cea dinţii : să stea 
ca nişte ghimpi între slavii de la nord şi între cei de 
la sud. A doua: în cazul unui conflict între Germa- 
nia şi Rusia, să înlesnească pătrunderea armatelor 
nemţeşti spre răsărit. Stîrnindu-se războiul din Bal- 
cani, guvernul romîn nu poate privi cu nepăsare oca- 
zia de a pune mîna pe ceva. În vederea serviciilor pe 
care le face şi le va mai face Germaniei, îi cere mînă 
liberă în Bulgaria. Tirebuie să me-o dea. 

— Sînt însă unii meastîmpăraţi, care strigă că răz- 
boiul din Balcani e um război de eliberare naţională 
a sîrbilor, a bulgarilor şi a grecilor, deci să nu vă arun- 
caţi asupra celor din Balcani, observă grav Samoilă 
Vancea. Spun că ar trebui să luptăm şi noi românii ar- 
deleni pentru eliberare. 

— Aceştia înveninează politica prin inconştiența 
lor ! — puini Maiorescu. Le punem opreliştea în faţă... 
Intreaga noastră dezvoltare istorică se bazează pe ali. 
anţa cu Germania. Acest fapt trebuie să ne intre bine 
în cap... Ce va fi în viitor, cu federalizarea Austriei, 
vom vedea... Pare o soluţie cuminte. Deocamdată nu e 
îngăduit să supăraţi nici pe împăratul Franz Josef, 
nici guvernul de la Budapesta... Împăcaţi-vă și cu con- 
tele Tisa... 

— Asta-i greu... Peste samă de greu... 

— În orice caz, nu întindeţi coarda... Avem nevoie 
de el. 

— Şi dumneavoastră ? 

— Ei, cu noi e mai complicat. Ni se oferă ocazia să 
lărgim ţara. Trebuie s-o lărgim. Ce să-i dăm poporu- 
lui ? Vot universal ? Nu-i copt pentru iasta ! Exproprie- 
rea moşiilor ? Ar fi să ne retezăm singuri creanga de 

sub picioare. Ei bine, îi dăm gloria de a fi cucerit Ca- 
drilaterul şi Silistra... Germania ne sprijineşte şi vom 
izbuti. 

Vancea se aplecă înainte, încordat. Venise clipa să-şi 
îndeplinească misiunea dată de Franz Ferdinand. 

— Ştiţi că la Viena se ridică serioase împotriviri în 
chestiunea pretențiilor romîneşti faţă de Bulgaria ? 

Maiorescu urmă să răspundă chibzuit : 

— Ştim. Austria nu doreşte să lovim Bulgaria. Ar 
vrea s-o vadă tare, puternică, în coastele Serbiei. Con- 
simte cu mare greu să admită, dar numai în oarecare 
măsură şi numai sub presiunea Germaniei, pretențiile 
noastre asupra Cadrilaterului, după cum ai aflat de- 
sigur. Nu e însă alături de noi în privința Silistrei... 
Aşteptăm să se înduplece... 

Vancea interveni cu îndoială : 

— Aicea e încurcătura, domnule prim-ministru. Pot 
să vă comunic cu toată răspunderea că deși ziarele de 
la Viena afirmă csea ce spuneți dumneavoastră, că 
adică Austria nu se împotriveşte să puneţi mîna pe te- 
ritoriile din Bulgaria, împăratul şi arhiducele Franz 
Ferdinand sînt categoric împotriva acestei acţiuni. 
Dumneavoastră spuneţi că nu vreți să-i supăraţi. To- 
tuşi, întindeți cangea asupra Silistrei, pe care ei do- 
resc s-o păstreze mai departe Bulgariei. Unde e logica? 
Şi ce e de făcut ? V-ar conveni un conflict acut cu Vie- 
na? Pentru noi, romînii ardeleni, ar fi o nenorocire. 

Titu Maiorescu se lăsă pe spate rîzînd cu prietenie 
îngăduitoare : 

— Ştii că pe lîngă altele, sînt şi profesor de logică 
la universitate, dragă domnule Vancea, răspunse jo- 
vial. Ailă deci că logica îşi are ciudățeniile ei. Dun- 
neavoastră romînii ardeleni sînteţi cei care nu {trebuie 
să faceţi nimic spre a supăra pe Franz Josef, pe arhi- 
ducele moştenitor sau pe contele Tisa. Bizuindu-ne pe 
atitudinea loială a ardelenilor, îață de Austro-Unga- 
ria, îndrăznim să-i supărăm noi o leacă. Bine înțeles, 
departe de supărarea pe care le-am căşuna-o dacă at^ 
voi conducătorii ardeleni, cît şi noi cei din Romînia 
am lăsa să se agite o aşa zisă problemă a romînilor 

din Austro-Ungaria. V-a vorbit arhiducele Franz Fer- 
dinand despre astea ? — întrebă cu vioiciune sporită. 

Vancea îl privi țintă: 

— Drept să vă spun: da. El socoate că Romînia 
nu trebuie să treacă peste voia Austriei mici în chestiu- 
nea războiului din Balcani. În acest caz, romînii vor 
avea într-însul, ca viitor împărat, chezăşie de cîştig 
asupra ungurilor. Altminteri, își întoarce fața de la 
noi. Cine ştie ce asupriri ne pot aștepta. La urma ur- 
mei... cred că mu e mare pricopseală Cadrilaterul. 

— Dragă domnule Vancea — replică Maiorescu în- 
călzit — te rog lămureşte-l pe arhiduce aşa : Romiînia, 
intrînd în Bulgaria cu armata ei, loveşie ideea că 
războiul balcanic ar Îi începutul eliberărilor naţionale 
în sud-estul Europei. Reduce acest conflict la o ches- 
tie teritorială dintre sîrbi, bulgari, greci şi romiîni. 
E mult mai important pentru Austro-Ungaria să dis- 
pară de la ordinea zilei mişcarea pe care o poate dez- 
lănţui între popoarele ei gîndul unui război de eli- 
berare națională, decît faptul că luăm noi Silistra de la 
Bulgari... Şi-apoi m-ai dreptate, cînd spui că în Ca- 
drilater nu-i pricopseală. Nu, dragul meu. Nu-ţi în- 
chipui că am deschis acest conflict pentru fleacuiri. 
Mai întîi poporul va vedea că facem istorie glorioasă. 
În al doilea rînd, economiştii noştri, băncile noastre, 
au calculele făcute. E un teritoriu bogat, cu vite şi oi 
nenumărate, cu oameni harnici şi supuşi. Ce vrei mai 
mult ? 

Titu Maiorescu se ridică din fotoliu. Se auzise din 
depărtare o sonerie. Străbătea în salon şi zgomotul 
deschiderii unor uși. 

— Mai spune-i arhiducelui, dragă domnule Van- 
cea — încheie apropiindu-se de acesta şi coborînd 
glasul — că puterea economică a Romîniei trebuie 
apreciată la Viena, așa cum e apreciată la Berlin, în 
vederea marilor conflicte care se vor ivi în Europa. 
Ceea ce putem da noi, nu va putea da Bulgaria... Fiţi 
liniștiți : orice ar spune cutare, ori cutare, orice s-ar 
scrie la gazetă, noi nu întreprindem nimic fără apro- 
barea nemților... A împăratului Wilhelm personal. 

O clipă, Vancea rămase cu gura ușor deschisă 

Vorbele lui Maiorescu îi limpeziseră judecata deplin. 
Aşa era. Franz Ferdinand, care ardea de dorul războ- 
iului, va trebui să prefere alianţa unei Romînii pu- 
ternice și bogate, oricărei alte ţări balcanice. Îi va 
explica el cu mare tîlc această teză. În prag apăru 
feciorul, ca să anunţe grăbit pe cineva, care se şi 
apropia cu paşi siguri, prin odaia cea mare de pri- 
mire : 

— Domnul ministru Take Ionescu, anunţă valetul. 

Titu Maiorescu se îndreptă spre uşă, iar Vancea se 
ridică încheindu-și instinctiv haina. ` 

Salutul noului venit fu dintre cele mai călduroase. 
Take Ionescu era îmbrăcat cu îngrijire. Se vedea că 
se preţuiește mult pe sine însuşi. După cîteva vorbe 
schimbate cu Maiorescu, în prag, se întoarse spre 
Vancea şi-i întinse mîna, ridicînd oarecum brațul din 
cot, ca să dea un nivel mai înalt simţămintelor sale: 

— O, ce bucurie, ce bucurie, declară cu glas vi- 
brant, ca şi cînd s-ar fi aflat la tribună. Ştiam că 
sînteți la Bucureşti şi aşteptam plăcerea de a vă 
vedea... 

Vancea se înclină impresionat : 

— Plăcerea e de partea noastră, domnule minis- 
tru... 'Mă mir însă de unde aţi aflat de sosirea 
noastră... 

Take Ionescu întoarse ochii spre Maiorescu, apoi 
răspunse rîzînd: 

— Sînt ministru de interne, domnule Vancea. Tre- 
buie să ştiu ce se întîmplă în țară. 

Pe obrazul lui Maiorescu trecu o umbră fugară. 

— Asemenea noutăţi ar fi fost bucuros să le afle 
la timp și primul-ministru, făcu avînd dojană cu două 
înțelesuri în glas. 

Take Ionescu îl privi scurt, apoi alungînd cuta care 
i se aşezase între sprîncene, tot atît de trecător ca şi 
umbra ce trecuse pe obrazul lui Maiorescu, continuă 
să ia lucrurile în glumă : 

— Pe umerii primului-ministru apasă povara is- 
torică a acestor zile, declară cu patos. Îl cruţăm cît 
putem. În schimb, aduc acum o veste bună. Cred că 
o pot spune şi în faţa fratelui nostru Vancea... Am 

primit mai înainte raportul prefectului poliției capita- 
lei. Manifestaţia patriotică de astăzi a fost foarte iz- 
butită. Ordine şi demnitate... lar demonstraţia la care 
se pregătesc lucrătorii va fi lipsită de cap... 

— Cum asta ? — întrebă Maiorescu încordat. 

— Ştefan Gheorghiu e internat în spitalul de tuber- 
culoşi de la Filaret. Scuipă sînge, lămuri Take Ionescu. 

Cei trei bărbaţi rămaseră un anoment în tăcere. 
Parcă ar fi fîlfiit printre ei suflare crîncenă, chinuită, 
de plămîni zdrenţuiţi, atingîndu-le obrajii. Ceasor- 
nicul din salon începu a bate cu sonorități profunde 
ora şapte. Titu Maiorescu îşi aplecă puțin fruntea, 
aruncă o privire piezişe spre Take Ionescu, apoi se 
adresă lui Vancea, oftînd cu un fel de amărăciune : 

— În opera „Carmen“, vine la o vreme în scenă un 
locotenent voinic şi chipeș, dragă domnule Vancea şi 
se miră cîutînd : „cum poate iubi această fată un sol- 
dat, cînd are un ofiţer ?“ Aşa mă întreb şi eu: de ce 
urmează poporul pe Ştefan Gheorghiu — un răzvrătit 
fără căpătăi, care a găsit în sfîrşit ceea ce căuta — 
cînd i se oferă perspectiva de a trăi în umbra marelui 
imperiu german ? 

Vancea ridică din umeri : 

— La fel spunea un prieten al meu la Viena, dom- 
nule prim-ministru. Poporul de rînd are nostalgia co- 
cinei... Dorinţa de a rămînea în întuneric şi în tină... 
Bănuiesc că Ștefan Gheorghiu de care vorbiţi trebuie 
să fie un om de nimic. Avem şi moi de ăştia. 

Take lonescu ridică braţele perorînd dramatic : 

— Marele cusur al poporului nostru e că nu are 
conştiinţă naţională, domnilor. Nu-și iubeşte ţara... 
Nu-i încălzit de idealurile sacre care luminează acti- 
vitatea noastră... 

Impăratul Wilhelm al II-lea din tabloul de pe pe- 
rete, împăratul Franz Jozef din chenarul de argint de 
pe cămin şi regele Caroi de Hohenzollern de pe pos- 
tamentul dintre ferestre, păreau a schimba între dînşii 
priviri pline de înţeles, încuviințind în tăcere înalta 
mîhnire a iluştrilor patrioţi romîni. 

Dacă ar fi avut glasuri ar fi murmurat: aşa e dom- 
nilor. Noi ştim asta din tată-n fiu... 

C îţiva din musafirii cei mai de seamă ai hotelului 
„Boulevard“ erau nevoiţi să constate — fiecare în fe- 
lul lui — că zilele se scurg în Bucureşti ca o licoare 
fină printr-un fir de pai. Au dulceaţă, oferă plăcere 
și se lasă gustate îndelung. 

Domnul director general Solomonsohn de la banca 
din Berlin, îşi propusese la început să rămiie în ca- 
pitala Romîniei zece zile. lar acum, observa cu mirare 
că se afla în Bucureşti de patru săptămîni şi încă 
mai trebuia să stea pe loc un răstimp. Nu doar că îm- 
prumutul acordat statului romîn n-ar îi fost încheiat 
în condițiuni minunate, revenindu-i și domniei sale 
un comision privat de peste o sută cinci zeci de mii 
de lei aur, ci din alte două motive. Întîiul era năvala 
oamenilor de afaceri din apus. Datoria de neamţ şi 
de om de bancă a domnului Solomonsohn îi impunea 
să-şi prelungească șederea, spre a fi de față şi a ve- 
dea ce se întîmplă. Al doilea motiv era o frumoasă 
actriță de la Teatrul de Operetă din Bucureşti, de care 
acest bărbat voinic, cărnos, bețiv și cam stîngaci în 
mişcări, prinsese oarecare patimă. Actrița era o fe- 
meie atrăgătoare, capricioasă şi isteață. Cînta cum 
cînta, dar mai ales plăcea pentru înzestrările ei de 
altă natură. Se bucurase într-o vreme de prietenia 
discretă a ministrului de finanţe. Săltase atunci în 
cariera artistică mlte trepte. Din această prietenie, 
odinioară tandră şi galantă, rămăsese între ea şi mi- 
nistru o relațiune căreia i s-ar putea spune : de ajutor 
reciproc. Oricît ar fi fost de talentată Maricella Vlă- 
descu — acesta era numele artistei — fără protecţie 
și sprijin bănesc dinafara teatrului, m-ar îi prididit 
cheltuielile de toalete și de lux, nici n-ar îi avut temei 
prea sigur în carieră. 

Îndată ce isteața duduie observă că ministrul sub- 
țiază tandreţea şi arată semne de plictiseală, prefăcu 
raporturile de pînă atunci într-un legămînt care-i con- 
venea şi ei şi ministrului. Într-adevăr, dincolo de în- 
făţișarea și de manierele de mare senior, omul cu 

nădragi de la Viena şi cu cămăși scrobite la Londra, 
era mare iubitor de amănunte cît mai decoltate din 
viața altora. Îl interesau intrigile de la palat, amoru- 
rile cucoanelor de la curte şi patima fotografică a prin- 
cipesei Maria, viitoarea regină a Romîniei, laolaltă 
cu toate celelalte pasiuni ale acestei neliniștite doamne. 
Îl interesau de asemenea afacerile puse la cale de 
prieteni și inamici ; amantele lor şi amanții soțiilor lor, 
scandalurile de aşternut şi date precise despre cîți 
dinţi falşi au în gură. Îşi nota în fiecare zi 'asenie- 
nea informaţii, dovedind plăcere ciudată să-şi facă 
cuib în mijlocul putregaiului în care se desfăta ca 
un vierme grav și filozof. De aceea, Maricella Vlă- 
descu deveni una dintre iscoadele lui. In vremea po- 
vestirii noastre, ministrul avea informatori destui, 
unii care-l spionau chiar pe Maiorescu, alții care îm- 
presurau pe Take Ionescu şi în general pe oamenii de 
seamă ai vremii. La rîndul lor, aceștia îl privegheau 
îndeaproape pe dînsul. 

E uşor de priceput că încîlcirile sentimentale ale 
directorului general Solomonsohn de la Banca din 
Berlin — care împrumutase statul cu o sută cincizeci 
de milioane lei — cu Maricella Vlădescu, veneau 
foarte bine la îndemîna ministrului. În jurul banche- 
rului neamţ foșneau oameni politici iubitori de arginţi, 
conservatori şi liberali de-a valma, iar el dorea să 
cunoască fructul acestor neostenite învăluiri. Mari- 
cella Vlădescu dovedea în această privință virtuţi 
vrednice de laudă. Solomonsohn întîlnise în sfîrşit, 
în propria lui experienţă, faima de petrecăreţe nebune 
cu spumoase frivolități de cartier parizian, a unora 
dintre femeile care stîrneau în jurul Romîniei trista 
glorie a destrînării. O întîlnise şi-i plăcea. Deci îşi 
prelungi șederea la Bucureşti dincolo de prevederile 
programului, iar Maricella Vlădescu îi ţinea de urît 
şi-i controla cu nevinovăție hîrtiile. 

La fel urma să zăbovească în Bucureşti, peste ter- 
men, domnul Gaston de Hild, reprezentantul uzinelor 
de armament Schneider-Creuzot, oaspe al hotelului 
„Boulevard“. 


Domnul Hild se afla întîia oară în ţara romînească. 


378 


Obişnuit să privească foarte atent împrejurul lui, co- 
borîse în Gara de Nord în dizpoziţie destul de bună. 
Era curios să vadă capitala Romîniei, despre care au- 
zise că e un oraș încîntător. În acel timp piața pării 
era împresurată de dughene și magherniţe, ale căror 
acoperișuri n-ajungeau decît pînă la umerii birjari- 
lor graşi, dintr-o anumită sectă religioasă, care şe- 
deau foiți pe capră, în antirie largi de catifea. La 
uşile dughenelor se afla rînduită marfă pestriță de 
bilei. Tot a doua magherniță era cîrciumă, cu grä- 
tarul  fumegînd pe trotuar. Deși vremea ar fi fost 
de iarnă se mimerise un răstimp cu vînturi calde, aşa 
că negustorii ieşeau, după obicei, cu toată marfa la 
vedere. Din loc în loc se vedeau măcelării, cu hălci de 
carne vînătă agățate în cîrlige, în plină stradă, în 
ploaie şi fum, stropite de noroiul uliţei. Pastrama de 
capră ţinea pretutindeni loc de frunte. Gaston Hild pri- 
vea uimit acest bazar ciudat, în care se aştepta să vadă 
şi moartea cu coasa pe umeri,  fluturîndu-și stăpt- 
nirea. 

La cotitura unei străzi, pe o muchie de deluştean, 
trebui să aştepte, trăgînd pe dreapta, cu jumătate de 
trăsură asupra trotuarului. Se  întîmplase oarecare 
încurcătură, care adăuga val nou de mirare în mintea 
distinsului oaspete. Tramvaiul cu cai sărise de pe şine. 
Bucureştenii păreau obişnuiţi cu asemenea petrecere 
care se întîmpla de cîteva ori pe zi. Unul dintre cei 
doi cai ai tramvaiului căzuse pe coaste şi zăcea în 
tină. Vatmanul şi călătorii se  căzneau să-l ridice. 
Calul se uita mîhnit înaintea sa avînd pesemne păreri 
mai vechi despre micul Paris, cum i se zicea oraşului 
Bucureşti. Din cînd în cînd se opintea, răspunzînd 
cu bunăvoință strădaniilor care se iroseau în jurul 
lui. Dar pardoseala uliţii era lucioasă și bietul animal 
nu putea prinde stăpînire asupra ei. Se sälta deci 
zvîrcolindu-se şi luîndu-și avînt, după care se pră- 
buşea din mou, duduind surd, în vreme ce vatmanul 
chema într-un anumit fel al lui într-ajutor înălțarea 
lui Hristos la cer. Işi repezea căciula pe ceafă și se 
uita în sus, unde se afla cel care nu venea să-l ajute. 
Pe stînga, mai de vale, aştepta vagonul de tramvai 

care trebuia să urce dealul. Gaston Hild privi o vreme 
necazurile pămîntenilor şi gălăgia dimprejur, ca pe 
una din întîmplările de mirare ale lumii. Un grup 
de călători proptea vagonul sărit de pe linie, împin- 
gîndu-l în strigăte la unison: heei rup! Alt grup 
se frămînta în jurul calului. Birjarul cel gras  rîdea 
mepăsător, socotind sub demnitatea lui să ia parte la 
obşteasca învolburare. În sfîrşit, veniră cîţiva trecă- 
tori pricepuţi. Aceştia apucară calul de grumaz şi de 
coadă. O vecină harnică prefiră cenuşă pe dinaintea 
calului. Animalul se săltă, simțind sprijin vrednic, 
apoi îşi scutură coama și necheză bucuros. Trecuse mai 
bine de o jumătate de ceas. Călătorii ar fi ajuns de- 
mult la treburile lor, pe jos; doi oameni puteau 
isprăvi treaba în cîteva minute, dar într-o lume 
ca aceea, în care trăiai de pe o zi pe alta, resemnîn- 
du-te să cînţi : „Aşa-i viaţa de artist, noaptea vesel, 
ziua trist“, era tot atîta ce se întîmplă azi, ce se în- 
tîmplă mîine. Dumnezeu avea grijă de păsările ce- 
rului, se cuvenea să aibă grijă şi de ei. 

Pînă” la urmă toate au un sfîrşit, aşa că domnul 
Hild putu vedea cum izbutesc oamenii care strigau 
„heei rup“ să așeze vagonul cu roţile pe şine; cum în- 
hamă caii înaintea tramvaiului care aştepta să fie 
tîrît sus pe pantă şi cum pasagerii puneau umărul, 
participînd cu răcnete — pe lîngă plesniturile de bici 
ale vatmanului — la opinteala cailor. Drumul se lim- 
pezi și Hild fu hurducat înainte, de-a lungul străzii Co- 
bilcescu, de unde avea să ajungă în bulevard. O clipă 
zîmbi acrişor, înfiorindu-se neplăcut. Prin mijlocul 
străzii trecea un „cortegiu funebru“. Era o căruţă 
platformă trasă de un singur cal rebegit și peste 
seamă de trist. Pe platformă se afla sicriul deschis : 
capacul sta rezimat alături. Se zărea profilul mortului. 
De jur împrejurul platformei, luaseră loc membrii fa- 
miliei şi prietenii, şezînd unii lîngă alţii, cu picioarele 
bălăbănite în gol, cu spatele către răposat. Cîţiva po- 
vesteau fumînd. Pe capră şedea camionagiul nepăsă- 
tor şi plictisit, iar lîngă el, preotul, îmbrăcat gros, cu 
căciula pe cap şi cu patrafirul pe piept. Citea liniștit 
ziarul, legănîndu-se domol în hodina sa, 

Gitlejul lui Gaston Hild se uscă puţin in faţa aces- 
tei privelişti. 

„Nu înţeleg cum e posibil să se spună cuvinte de 
laudă despre capitala Romîniei, se miră în gînd. Te 
pomenești că voi fi nevoit să mă adăpostesc în vreo 
vizuină.“ 

După scurtă trecere de vreme, trăsura ajunse însă 
pe bulevard. Gaston Hild cercetă cu interes înfățişa- 
rea lucrurilor. Privi înainte, se răsuci în lături, apoi 
reflectă. 

„Am impresia că aici e hotarul dintre două lumi...“ 

Cînd zări pe domnul Jean la intrarea principală a 
hotelului „Boulevard“ în ţinută deosebit de sărbăto- 
rească şi se văzu împresurat de băieţi îmbrăcaţi în 
mici tunici albastre, ca la orice mare hotel din lume, 
consimţi să nădăjduiască ceva mai bun decît avusese 
curajul a-şi mărturisi. Personalul hotelului se afla în 
mobilizare generală de trei ori pe zi: dimineaţa la 
nouă cînd sosea în București expresul de Paris, după 
prînz la patru cînd era ora  acceleratului Berlin — 
Viena — Budapesta şi seara la unsprezece pentru tre- 
nul de Iaşi, cu care obicinuiau a veni boierii mol- 
doveni. Călătorii care-şi vesteau sosirea prin tele- 
grame erau întîmpinaţi pe peronul gării. Ceilalţi, în 
poarta hotelului. Aşa dară Gaston Hild surîse cu 
bunăvoință domnului Jean, în măreţia căruia se adu- 
nau bunele lui speranțe. Trecu prin uşa turnantă, lä- 
sînd geamantanele mari, scumpe, pline de lucruri şi 
de prestigiu, în seama domnului Jean. În hol se afta 
Lucian Bertola, cu jacheta bleumarin deschisă atît cît 
să se vadă lucirea nasturilor de sidef ai vestei sale. 
Oaspetele fu primit cu înclinare  adincă, pe temeiul 
spiritului de observaţie despre agerimea căruia am 
avut prilejul să vorbim. Condus la dreapta, în sala de 
recepţie, cu politicoasă poitire în limba franceză, se 
văzu  îmipresurat de marmură, de cristale şi lux. 
Gaston Hild păși cu un sentiment de liniște încreză- 
toare în direcţia arătată de Lucian Bertola. Acceptă 
propunerea de a ocupa apartamentul 7, la etajul în- 
tii. Predă paşaportul şi grăbi formalităţile spre adînca 
mâîhnire a domnului director Bertola, care nu-şi putea 

arăta dibăcia diplomaticească în condițiuni de pripeală 
nedemnă de dînsul. Hild urcă la etaj și intră în apar- 
tament, trecînd pe ilîngă Niculae Popa din Cristeni, 
care, anunţat dinainte, sta la slujba sa, deschi- 
zînd uşa. 

Apartamentul era încăpător și plăcut. Un salon 
mare, dormitor spaţios cu două paturi, baie şi confort. 
Curăţenie sclipitoare pretutindeni. Gaston Hild îşi 
plimbă privirea prin unghere, şi oftă surîzînd : da, 
aici e cu totul altceva. 


Francezul plănuia să rămiie în capitala Romîniei 
două săptămîni. Vagoaneie cu tunuri trimise de uzi- 
nele Schneider-Creuzot pe care le reprezenta, intra- 
seră în ţară cam în același timp cu dînsul. Urma să 
participe la recepţie şi să încheie comenzi noi. Asta 
era una la mînă. A doua problemă îi cerea răstimp şi 
mai mult. Acceptase din partea marei bănci de la 
Paris, „Banque des Pays Bas“, împuternicirea să-i 
reprezinte interesele la banca „Marmorosch Blank“ 
din Bucureşti. Capitalul german își adîncise influența 
în mod cu totul neplăcut. „Banque des Pays Bas“ de 
la Paris era una din fondatoarele băncii bucureştene 
„Marmorosch Blank“ altăuri de „Banca ungară de 
comerț“ din Budapesta şi de „Berliner Handelsgesel- 
Ischait“ din Germania. Avea deci un cuvînt de spus, 
iar dreptul de a-l rosti se găsea în buzunarul lui Gas- 
ton Hild. Nu putea fi vorba deci de grabă. 

Afacerile se înteţiră într-adevăr într-aşa măsură, că 
francezul găsea în fiecare zi noi prilejuri să se cufunde 
în miezul lor. Cunoscu o lume ciudată, lacomă, fri- 
volă, gata la orice, cum nu se aşteptase în această 
margine a Europei. Părea că în Bucureşti îşi dăduseră 
întîlnire încrucișări de meridiane felurite, într-un val- 
vîrtej cosmopolit, strălucind ca un curcubeu artificial 
deasupra unei mlaștini. Discutînd, punînd la cale com- 
binații felurite, interesîndu-se de amestecul complicat 
al politicii marilor puteri în viaţa acestei țărișoare, 
Gaston Hild începu a cunoaşte moravurile bucureştene. 

Omul pe care-l alese de la început să-i fie călăuză 
şi prieten în Romînia, era Ovidiu Pantazi, unul dintre 

directorii băncii „Marmorosch Blank“, bărbat înalt, 
brun, vioi, avînd într-însul farmec şi răspîndind un 
fel de lumină violentă a bucuriei de viaţă. Gaston Hild 
simți totuși că în ființa lui Pantazi plutește vag ceva 
din umbra unei neîmpliniri, a unei melancolii care-l 
făcea deosebit de interesant. 

Francezul nu se putea plînge că n-ar fi fost primit 
cu toată ceremonia de către membrii din consiliul de 
direcțiune al băncii. Înştiințarea despre împuternicirile 
ce-i erau date, sosise la dînșii din bună vreme. Domni- 
ile lor declarară cu multă întristare că regretă de a nu 
fi fost anunţaţi de domnul Hild prin telegramă asupra 
zilei şi a orei sosirii sale la Bucureşti, ca să-l întîmpine 
la gară. Indeosebi Aristide Blank, tînărul moştenitor ial 
unuia dintre întemeietorii băncii, care se vedea că-şi 
întinde influența asupra activităţii generale a institu- 
ției, se arătă foarte mîhnit de această împrejurare. 

— Am îi fost bucuroşi, domnule Hild, să vă aducem 
în oraş cu una din trăsurile noastre, zise Blank cur- 
tenitor, cu dorința de a cuceri simpatia francezului. 
Oricare dintre moi s-ar simţi onorat să găzduiască 
în casa lui un oaspe atît de distins... N-avem noroc, 
oftă cu delicată alintare în glas... Nici domnul Solo- 
monsohn de la Berlin nu ne-a făcut această cinste... 

Gaston Hild prețui numaidecît pe tînărul bancher, 
dîndu-şi seama că-i şiret şi vanitos. Înţelese din fe- 
lul fastuos în care se purta, ca şi din gesturile căutate 
dinadins, că dorea să: fie socotit un mare gentilom. 
Faptul că amintise la cele dintîi cuvinte numele ban- 
cherului Solomonsohn din Berlin, a cărui prezenţă la 
Bucureşti se bătea cap în cap cu interesele financia- 
rilor francezi, îl făcu să priceapă că tînărul Blank este 
pe lîngă toate celelalte şi un iscusit vislaş de două 
luntri. 

— Pentru un drumeţ ca mine, îi răspunse zîmbind, 
se pune întotdeauna aceeași problemă iubite dom- 
nule Blank. Mă răstignesc între onoarea de a întîlni 
bunăvoința celor care-mi oferă cu atîta amabilitate 
primire aleasă — cum faceţi de pildă dumneavoas- 
tră — şi între plăcerea de a trece anonim, printre pei- 

saje noi. Recunosc că datorită acestui fel de a fi, 
sîngerez uneori... 

Directorii adunaţi în sala de consiliu surîseră cu 
încîntare. Vorbea frumos franțuzul. Hotărît, se de- 
osebea de Solomonsohn, care părea mai vulgar. Ar fi 
fost totuşi greşit să-şi facă impresii atît de pripite... 

Aristide Blank îl pofti în fotoliul de onoare: 

— Binevoiţi domnule Hild a ocupa acest loc, care 
revine reprezentanţilor trimişi de fondatorii băncii 
noastre. Ne pare rău că aţi sîngerat văzînd Bucu- 
reştii... E într-adevăr un oraş înspăimîntător... Nu tre- 
buie privit decît dinlăuntrul anumitor case. De după 
draperii. 

— Este totuşi de mirare că nu vă gîndiţi la o so- 
cietate care ar putea face treburi bune, răspunse Hild 
cu un fel de aer protector. S-ar putea încheia, de pildă, 
contracte pe termen lung cu societăți străine, pentru 
case, străzi, pavaje. S-ar putea obţine prin lege drep- 
tul ca aceste societăți să primească din bugetul sta- 
tului timp de o sută de ani cote de amortizare! Ce 
rentă colosală ! Ce plasament ispititor ! 

Cei de faţă schimbară priviri cu înțeles. Francezul 
îndreptase arma spre un vînat impunător. Le plăcea. 

— Ideea e excelentă, zise Aristide Blank cu ama- 
bilă mirare. După ce veţi zăbovi puţin între noi, nă- 
dăjduim că studiul unei asemenea probleme ne va 
deschide într-adevăr perspective atrăgătoare... Aveţi 
o viziune grandioasă, domnule Hild... 

— Deocamdată ne trebuiesc tunuri, interveni arä- 
tîndu-și dinții albi Ovidiu Pantazi. 

Gaston Hild îl privi surprins. Aristide Blank şi cei- 
lalţi directori încrucișară deasemeni ochii asupra lui, 
cu amestec de simțăminte. Francezul prinse jocul pri- 
virilor şi înțelese multe lucruri. Mai întîi, că omul 
care-și luase curajul să schimbe subiectul conversaţiei 
se bizuia pe ceva. Se ştia tare pe poziţie. Al doilea, 
că Aristide Blank nu-l prea avea la inimă. Era deci 
un bărbat interesant, cu păreri personale. 

— Avem grijă şi de tunuri, încuviință Hild cu prie- 
tenie către Ovidiu Pantazi. Romînia se bucură astăzi 


384 


de atențiunea Europei întregi... Se deschide înaintea 
ei o epocă de mare prosperitate... 

După această întrevedere, care se încheie cu o fă- 
găduială reciprocă de a examina în cîteva convorbiri 
problemele băncii şi în general aie economiei romî- 
neşti, Gaston Hild plecă la legația Franţei. Fu primit 
și aici cu reproşuri prietenești că n-a trimis înștiin- 
țare despre sosirea lui, spre a fi aşteptat la gară. 
Gaston Hild era foarte preocupat, de aceea străbătu 
politicos îrunzișul delicatelor atenţii, solicitind amba- 
sadorului Franţei să-i asigure concursul ataşatului 
comercial. Avea nevoie și de colaborarea ataşatului 
militar. Acesta primise instrucțiuni de la Paris şi se 
declară îndată foarte dispus să stea la dispoziția omu- 
lui care răspîndea faima armamentului francez, şi ar- 
mamentul însuși. De asemeni, Hild ceru intervenţia 
legaţiei în vederea unei audienţe la ministrul de fi- 
nanțe Alexandru Marghiloman cu care trebuia să 
discute acordul de plăţi pentru tunuri. Banii împru- 
mutaţi de banca lui Solomonsohn erau pe cale de a 
intra în vistieria statului; se cerea deci oarecare 
grabă... 

Gaston Hild petrecu o jumătate de zi cu iatașatul 
militar şi altă jumătate cu ataşatul comercial. Dorea 
să-şi controleze informaţiile pe care le avea încă de 
la Paris şi Berlin despre livrările de armament din 
Romiînia. De asemeni avea nevoie de cîteva „fişe per- 
sonale“, ale oamenilor politici romîni. Deocamdată îi 
era de ajuns să cunoască amănunte din viaţa primu- 
lui-ministru Titu Maiorescu, a lui Alexandru Marghi- 
loman şi Take Ionescu dintre cei de la guvern, apoi 
a lui Ionel Brătianu şi Mihail Ferekide din opoziție. 
Hild ceru de asemenea fişa lui Aristide Blank şi a 
lui Ovidiu Pantazi. Deosebit de asta, fireşte, infor- 
mații despre generalii din Ministerul de Război și 
amănunte asupra felului cum îşi exercită influența 
regele Carol. 

Cu privire la mişcările sociale din Romînia și la ati- 
tudinea opiniei publice faţă de războiul împotriva 
Bulgariei, oamenii legației franceze avură zîmbete 
destul de încurcate. 

— Grosu! populaţiei îl formează ţăranii, îi spuseră 
lui Gaston Hild. Trăiesc în sate mizerabile, laolaltă 
cu vitele... Aveţi să vă miraţi, domnule Hild, ce depăr- 
tare este între rafinamentul boierilor, al oamenilor po- 
litici, şi între acest popor întunecat... Ni se spune că 
nu-i nimic de făcut, sau în cazul cel mai bun, că e 
foarte greu. 

— Atunci, probabi! că flacăra întinsă în jurul războ- 
iului împotriva Bulgariei e foc de artificii, observă 
Hild surizînd rece. 

— Nu știu exact ce să spun, cercă să lămurească 
lucrurile :atașatul militar. S-ar părea că există la cei 
de jos o conștiință naţională. Răzbate prin atitudini 
evidente. Cineva îmi spune că trec din gură în gură 
cîntece și versuri create de unii oameni de jos. Adevă- 
rate manifestări politice, după obiceiul acestui popor. 
Im ele vibrează invariabil o ură întunecată împotriva 
bogaților, un dor nelămurit de libertate, un fel de nos- 
talgic a răzvrătirii. Au fost şi demonstraţii de stradă, 
organizate de muncitori... S-au răspîndit manifeste... 
Vecinica tor poveste : libertate, frăție între popoare... 
Guvernul e plictisit ; regele dă semne de enervare... 

Gaston Hild rămase gînditor o vreme. 

— După cît mi s-a spus, s-au petrecut în Romînia 
revolte țărănești destul de grave... Cunoaşteţi împre- 
jurările ? 

— Prea puţin, răspunse atașatul militar. Nu eram 
aici pe vremea aceea. Am călătorit cu automobilul în 
multe părţi ale țării care ar putea să ne arate cîte ceva 
din potenţialul economic şi militar al Romîniei. În asta 
intră şi potenţialul moral-politic al maselor. Ţăranii 
sînt rezervaţi şi ne privesc cu bănuială... Represiunea 
revoltei a fost, după cît știu, foarte sîngeroasă. Pro- 
babil  mocneşte încă în ei ură ascunsă... În schimb, 
lucrătorii, ca pretutindeni : îndrăzneţi, ironici, agitaţi... 

— Guvernul e stăpîn pe situație? — continuă să 
întrebe Hild. Bănuiesc că trebuie să se reazime pe 
ceva, dacă pregătește războiul împotriva Bulgariei. 

Ataşatul militar zîmbi : 

— Păstrînd proporţiile, domnule Hild, în Romînia 

se petrece acelaşi lucru ca şi în altă parte, Principaă- 
lul rămîne forţa... Poporul face ceea ce i. se poruncește. 

— Este totuşi o mare deosebire, obiectă Hild. Dacă 
Germania vrea să facă război, îl face spre a dobîndi 
poziţiile Angliei... Desigur că și ale Franţei... Pe romîni 
îi văd mai degrabă coloniali, decît cuceritori... 

— De acord, întări atașatul militar. Totuşi guvernul 
acestei mici Rominii folosește greutățile Bulgariei 
şi probabil va pune mîna pe un colț de ţară străină. 
Există interese certe: Cadrilaterul e bogat în grîne 
şi în animale. Aveţi aerul de a cerceta dacă războa- 
iele au în general asentimentul gloatelor... 

— O nu, o nu, protestă Gaston Hiid înveselit. Mă 
întreb în ce chip organizează guvernul unei ţări atil 
de înapoiate încasarea veniturilor care-i trebuiesc pen- 
tru război? Trebuie bineînţeles să putem cunoaște 
capacitatea de plată a guvernului, ca să ştim ce an- 
gajamente putem accepta ? 

Gaston Hild ascultă o vreme atent lămuririle ce i se 
dădeau. Graba nu era mijlocul cel mai bun ca să 
poată obţine o privelişte limpede asupra împrejură- 
rilor. De aceea, conveni cu atașaţii asupra unei me- 
tode bine chibzuite de lucru şi plecă la hotel. 

După cîteva zile „fişele personale“ cerute legaţiei 
se aflau sub ochii lui. Telegraiiase între timp şi în 
Germania, cerînd de la oamenii lui de acolo lămuriri 
cu privire la bancherul  Solomonsohn. In așteptarea 
răspunsului cercetă materialul pe care-l avea la în- 
demînă. Privirea i se opri asupra fişei lui Ovidiu 
Pantazi. Ocupînd importantul loc de prim-director 
la banca „Marmorosch Blank“, se înţelege că ataşatul 
comercial al legaţiei franceze adunase o mulțime de 
informaţiuni despre dinsul. Ovidiu Pantazi era fiul 
unui exportator din Galaţi. Vîrsta : patruzeci de ani. 
Avea o casă mare în Bucureşti, zestrea neveste-sii şi 
însemnate stocuri de acţiuni, în deosebi la societatea 
petroliferă „Astra Romînă“, întemeiată cu participa- 
rea covîrşitoare a trustului olandezo-britanic „Royal 
Dutch“. Făcea parte din consiliul de administraţie al 
acestei societăţi, alături de H. Deterding, directorul 
general al trustului „Royal Dutch“, de L. Williars, 

bancherul parizian şi de marii proprietari de moşii din 
Romînia: Gr. Cantacuzino, C. Colibăşeanu, C. N. 
Mironescu, Saita deputat, Petrini senator și alţii. Stu- 
diase dreptul la Bruxelles și la Paris şi era căsătorit 
cu fiica senatorului oltean Măgureanu, proprietar al 
cîtorva moşii mari. Tatăl lui Ovidiu Pantazi, exporta- 
torul gălăţean fusese om de frunte în partidul liberal ; 
fiul încă făcea politica acestui partid. In schimb, so- 
crul lui, Bazil! Măgureanu, cra piatră de temelie, cu 
greutate serioasă, în partidul conservator, aflat atunci 
la guvern. 

Pînă la acest punct, Gaston Hild mu găsi nimic de- 
osebit în biognafia directorului Ovidiu Pantazi. Nu-l 
surprindea nici faptul că ambițiosul bărbat rîvnea 
Ministerul Finanţelor într-un viitor guvern liberal. 
Pricepea bine şi înţeleapta cumpănă pe care familia 
o aşezase împărțindu-se între cele două partide din 
Romiînia, pe echipe, ca să fie totdeauna la putere cu 
unul dintre flancuri. De altminteri, după cît spuneau 
cei de la legaţie, această cumpănă făcea parte din so- 
cotelile multor familii de seamă din Romînia. 

În sfîrşit, Gaston Hild ajunsese la amănunte de 
altă natură. Ovidiu Pantazi părea că simpatizează 
pe francezi, dar în fond admira foarte mult forța zgo- 
motoasă a Germaniei şi-i prevedea viitor strălucit. 
Probabil că dorind să ajungă ministru de finanţe și 
cunoscînd politica absolut filo-germană a regelui Ca- 
rol își pregătea din vreme platiorma. Din acest punct 
de vedere, se deosebea de Aristide Blank care era nu- 
mai filo-francez. În vremea din urmă, Ovidiu Pantazi 
reuşise să încline activitatea băncii „Marmorosch 
Blank“ în favoarea germanilor. Maiorescu şi Marghi- 
loman, în deplin acord cu regele Carol, cereau lui 
Pantazi această orientare, adîncind-o prin toate mij- 
loacele. Take Ionescu, deşi ministru de interne în gu- 
vernul Maiorescu, duşmănea crîncen pe cei doi colegi 
ai săi şi întindea în taină miîini pline de făgăduință 
oamenilor de la Londra şi Paris, sprijinindu-se reci- 
proc cu Aristide Blank. Incleştarea celor două tabere 
era în toi. 

Gaston Hild citea cu atenţiune observaţiile însem- 


388 


nate În raportul ataşatului comercial al legaţiei fran- 
ceze. Se pare că Ovidiu Pantazi juca pînă la urrńä 
o partidă dublă. Era exact omul care-i trebuia lui 
Gaston Hild. Citind mai departe referinţele atașatului 
comercial, surîse diabolic. I se părea că înțelege umbra 
de scepticism care stăruia dincolo de privirile vii, pă- 
trunzătoare, ale directorului Pantazi. Fişa deschidea 
spărtură în viaţa lui intimă aruncînd lumină şi cotro- 
băimnd unghere. 

— De unde aţi aflat asemenca amănunte? — în- 
trebă la prima ocazie pe atașatul comercial. E sur- 
prinzător... 

Ataşatul se preumbla prin birou cu aerul mulțumit : 

— Capitala Romîniei e o vastă exibare a unei fri- 
volități de cartier periferic — zise oprindu-se şi aţin- 
tind pe Gaston Hild. Există aici un fel de voluptate 
a pătrunderii reciproce în saltare, în dulapuri, în aş- 
ternuturi... Toţi ştiu ce fac, ce nu fac, ce pun la cale, 
ce mint, ce vînd şi ce cumpără ceilalți. 

— Nu prea aveţi păreri bune despre dînşii, zîmbi 
Gaston Hild. 

Ataşatul deveni serios : 

— Convingerea mea adîncă, este, domnule Hild, că 
oamenii care conduc Romînia, dispun de ţară des- 
potic. La urma urmei e normal să fie așa. Maniera în 
care lucrează e specifică bunului plac oriental. Prin 
urmare avem ocaziunea de a face treburi serioase. 
Am spus-o demult. În general, conducătorii de aici 
se urăsc unii pe alţii. Colaborează cînd altminteri 
nu pot, apoi se iau de gît şi pun tribunalele la lucru... 
Își scormonesc viața, pînă în cele mai penibile amă- 
nunte. Mărturisesc că nu întîmpin nici o greutate și 
aflu tot ce poitesc... 

Hild aruncă ochii asupra hîrtiei pe care o avea în 
faţă : E 

— Acest Ovidiu Pantazi a cumpărat deci terenuri 
petrolifere înșelînd micii proprietari de pămînt ? 

— Exact, întări ataşatul comercial. S-au săvîrşit 
plăsmuiri. E o poveste fabuloasă... Dacă ţăranii aceș- 
tia ar purta pene de vultur pe cap, am putea spune 
că au păţit întocmai ca indienii din America... S-au pe- 

trecut omoruri, a fost vilvă urită... Apoi, toate s-au 
stins ca lovite de vrajă. Ovidiu Pantazi, tată! lui, 
socrul lui, au dovedit îndemînare. Pînă la urmă procu- 
rorul care cerceta afacerea s-a trezit destituit... 

Gaston Hild clătină gînditor din cap. 

— Nevasta lui Pantazi trăieşte cu Aristide Blank ? 

Ataşatul comercial surîse din nou: 

— Am însemnat aceste lucruri pentru că ne pot fi 
de folos... Dar, e teribil de greu să precizezi în Bu- 
cureşti cine cu cine trăieşte, domnule Hild. Pînă să 
dai de urma unei relaţii, partenerii s-au şi schimbat... 
După cît îmi spunea un redactor de la ziarul Univer- 
sul, nevasta lui Ovidiu Pantazi a făcut o vreme mare 
caz că e neam de boier, pe cînd bărbatul ei se trage din 
negustori. L-a înşelat deci cu un conte german de la 
legaţie. A venit apoi la rînd un marchiz italian. Cu 
asta, ambiția ei de boieroaică pare a fi suferit o criză. 
Se spune, că a avut „neplăceri“... Marchizul, încurcînd 
ora întîlnirilor pe care le avea, într-o zi doamna Pan- 
tazi s-a trezit în faţă cu o bună prietenă a ei pe care a 
găsit-o în casa italianului goală puşcă. De aci, firește, 
complicaţii : scrisori anonime soţilor încornoraţi. Ovi- 
diu Pantazi şi-a luat în serviciu o nemţoaică fragedă 
şi plină de candoare. Nevasta lui s-a întors resemnată 
la burghezie. Admiră grozav talentul literar al lui 
Aristide Blank şi se culcă cu el. 

— Destul de încurcat, oftă Gaston Hild cu ironie 
fină. Apropos, vorbeaţi de un ziar... V-aş rămînea în- 
datorat dacă mi-ați da oarecare detalii despre legă- 
turile ce le putem avea cu presa bucureşteană... Se 
ține seama de ce scriu ziarele ? 

Ataşatul comercial lămuri bucuros : 

— E necesar să avem rubricile noastre în ziarele de 
aici. Putem plăti patronilor de ziare, directorilor sau 
redactorilor... Trebuie însă prudență căci patronii își 
vind directorii, aceştia pe patroni, iar redactorii i-ar 
vinde bucuros şi pe unii şi pe alţii, dar nu pot. 

Sfatul continuă îndelung. Veni după un răstimp 
și ataşatul militar. Tîrziu, pe la trei și jumătate, Gas- 
ton Hild plecă la hotel. leşise în oraș dimineaţa la 
nouă. $e simţea obosit, Avea în cap amestec de gine 

duri. Deasupra se ridicau ca niște cristale limpezi, ct- 
teva idei pozitive. Va trebui să ia inițiativa unei lăr- 
giri a intereselor capitalului francez în Romînia. A 
doua : livrarea de tunuri franceze pentru Romînia va 
trebui continuată chiar şi în înţelegere cu Krupp și 
Skoda. Regele şi oamenii politici erau prea mult vîn- 
duţi nemților, ca să se poată evita plata unor comi- 
sioane grele. Romînia devenea clientă bună și sta- 
tornică. Deocamdată trebuia ajutată să înăsprească 
relaţiile cu Bulgaria. În acest caz şi bulgarii vor avea 
nevoie de arme noi. Vor cere şi turcii şi sîrbii. lată 
ce perspectivă ! A treia: banii împrumutaţi de Solo- 
monsohn trebuiau să fie încasaţi în mare parte de 
către uzinele  Schneider-Creuzot. Iarăşi comisioane. 
În sfîrşit a patra: Intelligence service-ul britanic să 
ia aminte : germanii ocupau încet-încet Rominia. lar 
în călcîiul lor, îmbulzindu-se şi călcînd pe francezi și 
pe englezi pe picioare, tropoteau brutal americanii. 
Gaston Hild, ca orice figură cosmopolită, îşi avea col- 
tul lui de ţesături în vasta reţea a spionajului bri- 
tanic... 


IV 


Vremea se întoarse cu cotitură bruscă spre ros- 
turile ei de iarnă, după amăgitoarea şi nefireasca 
încercare a unei dubioase și premature primăveri. În- 
tr-o după amiază se stîrni învolburare de către răsă- 
rit şi miază-noapte, împingînd puhoaie de aer din 
ce în ce mai rece. Spre seară norii acoperiră cerul 
mișcîndu-se tihnit ca nişte oaspeţi care au de gînd 
să zăbovească mult şi să-şi lepede poverile. Începu 
a cădea zăpadă în adierea care rămăsese ca o trenă 
uşoară pe urmele vîntului. Se vedeau puzderii de fulgi 
jucînd în lumina lelinarelor. Zburau delicat, zîmbitori 

ca niște păpuși minuscule dintr-un balet alb, scînte- 
ietor, încîntîndu-se parcă de ei înșiși. 

Spre miezul nopții adierile încetară ; păpușile din 
baletul alb îşi domoliră răstăţul. Aerul se linişti și 
începu a ninge îmbelşugat. Fulgii mari ofereau irecă- 
torilor tîrzii o feerie strălucită. Pămîntul primea bu- 
curos zăpada pe care o aşteptau doritori de ocrotire 
germenii pîinii, aşezaţi de cu toamnă în căldura braz- 
delor. Capitala Romîniei avea rarul prilej să apară 
curată şi pitorească în ochii musafirilor străini, ca şi 
în aceia a puţinilor oameni fericiţi care-şi rîdeau în 
saloane bine încălzite, de asalturile îrigului. Pe străzi 
treceau sănii boierești cu vizitii mustăcioși, după fe- 
leşagul lui Niculae Popa din  Cristeni, cînd făcea 
această slujbă. Trăsurile închise ale birjarilor de lux 
fură înlocuite de asemenea cu sănii, la îndemîna iu- 
bitorilor de plimbare. După două zile, se lăsă ger 
cumplit. In lungul uliţelor treceau mîrţoage ostenite, 
cu oameni supți şi negri la obraz, care se poticneau 
zbătîndu-se să-şi urmeze calea. Ucenici cu cărucioare 
mici, purtînd cărbuni ori lemne, plîngeau prin troieni ; 
tramvaiele cu cai aşteptau la capete de linii şi pretu- 
tindeni pe unde le apucase creșterea stratului de ză- 
padă, avînd în jurul lor animale triste şi slujbaşi nă- 
duşiți de opintiri. În piața Amzei şi pe cheiul gîrlei, 
unde se afla tabăra şomerilor din Bucureşti și a oá- 
menilor fără căpătii de la ţară, care-şi luaseră lu- 
mea-n cap, căutînd de lucru, stăpînea mâhnire şi în- 
tunecare. Grupuri-grupuri se adunau strîns, cercînd 
să ferească de risipă căldura trupurilor şi aburul ră- 
suflärilor. O ţigară trecea -din gură în gură, suptă 
adînc, cu sete, cu un fel de evlavie aducătoare de mîn- 
giiere. In scînteierea punctului de jar lucea obşteasca 
iluzie a focului; în tum se împrăștia trist visul de 
o clipă, după care oamenii priveau îndelung, deznă- 
dăjduiți. Muncitorii din fabrici lucrau în încăperi ne- 
încălzite, cu ochiurile geamurilor sparte, cu uşile 
proptite în pari. Atelierele n-aveau sobe. Patronii se 
uitau chiorîș arătîndu-şi cîteva clipe căciulile și blä- 
nile, apoi ieșeau lăsînd  vătafii să stea de strajă. 
Aproape nu era fabrică sau atelier al cărui stăpîn 

să nu se fi virili în comenzi grase de război, plătind 
şperțuri domnilor deputaţi, pentru „stăruință“. Căruţe, 
chesoane, gamele, curele, catarame, lanţuri, hamuri, 
postav şi pînzeturi, bocanci — fel de fel de lucruri 
curgeau prin vadul încordării, storcînd puterea bra- 
telor în cîte douăsprezece ceasuri de roboteală con- 
tinuă. Unii patroni îşi modilicară urgent şi primitiv 
jabricile, obligînd lucrătorii să  înfiripe degrabă 
„secţii speciale“ de muncă, în care oamenii cheltuiau 
strădanii însutite. Vătafii răcneau plecînd din cînd în 
cînd la crîşmele din preajmă și întorcîndu-se cu obrajii 
roșii, cu mustățile zburlite, cu porniri crîncene. 

— Daţi mă înainte, că nu-i glumă! 

Se întîmpla să fie înfruntaţi, să stîrnească mînie. 
Atunci se abătea ploaie de pumni asupra celor care 
se ridicau împotrivă. 

— Afară, dumnezeii cui v-a alăptat! Afară! 

Oamenii ieşeau în brînci, potienindu-se cu îruntea-n 
porţile priponite. 

— Are să fie război! — mugeau vătafii, plimbîn- 
du-și împrejur ochii bulbucaţi. Precista cui v-a în- 
chinat... Va curge lapte și miere — Cristoşii care v-au 
pus crucea-n frunte... Ce-i aia frig ? Eu nu-s om mă? 
Mie de ce nu mi-e frig ? Ce-i aia foame ? Eu nu-s om ? 
Mie de ce nu mi-e foame? He, he, he, prăpădiţi ce 
sînteți... Afară ! 

A doua zi intrau pe porţile atelierelor ca prin ușile 
raiului, alți necăjiţi adunați din piaţa Amzei şi de 
pe cheiul gîrlei. 

— Care cunoaşteţi fierăria, mă ? — strigau vătafii. 

— Eu domnule... Eu... se auzeau răspunsuri înfri 
coşate de pretutindeni. Flăminzii și degeraţii adulme- 
cau pîine şi le era teamă să n-o scape. 

După cîteva ceasuri, cunoşteau într-adevăr raiul. 
Atiţia dumnezei, cristoşi și preciste, cîte îi împresu- 
rau, trebuiau să-i convingă că se află în paradis. 
Unii se răsuceau pe călciie trîntind baroasele şi ple- 
cînd înapoi în piața Amzei. Li se urca năduiul în gît, 
simțeau că-s gata să facă moarte de om. 

Recepţia livrărilor de război se făcea de către anu- 
mite comisii. Membrii comisiilor erau bărbaţi delicaţi, 

nu puteau călca în tina atelierelor. De aceea aruncau 
ochii în lung şi în lat, vedeau șiragul de căruţe şi sti- 
vele de gamele, apoi treceau în birou spre a iscăli hîr- 
tiile. A doua zi urma încasarea banilor şi bucuria de- 
verului, cu oarecare cîrneli din nas din partea celor 
ce așteptau mai mult. Naţia participa robind la pregă- 
tirea loviturii de peste Dunăre; poporul trudea și plă- 
tea din greu ; iar produsele netrebnice furnizate de fa- 
brici aveau două tăişuri : unul îndreptat impotriva bul- 
garilor, altul împotriva naţiei însăşi. 

Domnul Gaston Hild răsioia în salonul său de la 
hotelul „Boulevard“ un dosar impunător. Se aflau aco- 
lo hîrtii adunate din izvoare bune şi serioase. Fişe și 
dări de seamă primite de la ataşatul comercial al 
Franţei. Altele de la atașatul militar. Era şi o lungă 
notă informativă obţinută din partea directorului Ovi- 
diu Pantazi, cu care Gaston Hild ajunsese la cea mai 
bună prietenie. Inafară de faptul că francezul nu rîv- 
nea să fie ministru de finanţe în guvernul de la Paris, 
cum poftea Pantazi la București, toate celelalte năzu- 
ințe mărturisite şi nemărturisite ale celor doi bărbaţi, 
îi împingeau unul spre altul ca pe niște forţe care se 
doresc negreșit împletite. De aceea luară de foarte 
multe ori masa împreună. Hild cunoscu pe doamna 
Pantazi și găsi oarecare alinare singurătăţii sale în 
farmecul foarte atrăgător al acelei cucoane cu haz de 
bună povestitoare. Directorul Pantazi organiză cîteva 
prînzuri între bărbaţi, poftind pe rînd, după anumite 
socoteli, pe Gaston Hild şi pe bancherul Solomon- 
sohn, singuri, apoi cînd pe unul cînd pe celălalt cu 
diferiţi parlamentari şi oameni de influenţă. Urmară 
întilniri cu Alexandru Marghiloman ori cu Take Io- 
nescu, în cadrul unui plan bine chibzuit, ţinînd seama 
în fiece moment de interesele şi vrăjmăşiile care foş- 
neau ca broaştele în ape stătute. Liberalii nu puteau 
fi nesocotiţi, căci ei formau opoziția maiestăţii sale 
regelui și țineau în puterea lor cîteva bănci. Pantâzi 
nu uita că trebuie să le facă parte din praznic, de 
aceea lărgi rețeaua intereselor lăsînd scurgere potri- 
vită de cîştig şi oamenilor lui Brătianu. În mijlocul 
acestor încurcate combinații, cei doi oameni de afaceri 

străini, Hild şi Solomonsohn se spionară cu hărnicie 
între dînşii cercînd să afle fiecare ce face celălalt. Pri- 
mind informații şi siaturi de la Paris și de la Berlin 
ştiau că fiecare dintre ei trebuie să-și facă loc cît mai 
vast nu numai în afacerea împrumutului și a negoţu- 
lui de tunuri, ci şi în altele. Toate mijloacele erau per- 
mise. Solomonsohn și Hild se puteau iubi și uri, se pu- 
teau trata cu delicateţuri sau strînge de gît, în vede- 
rea unui singur scop: să se dărîme reciproc spre a 
asigura celor ce-i trimiseseră la București întîietate în 
afaceri. Amîndoi dovedeau agerime deosebită. Se obiş- 
nuiră cu valurile vieţii din capitala Romîniei, ca şi 
cum ar fi trăit de zeci de ani aici. 

Nu trecea zi să nu răzbată în gazetele liberale vaiere 
disperate, că oamenii din partidul conservator, aflat 
la putere, vînd ţara la mezat ca nişte zarafi ticăloşi 
şi smulg pîinea din gura poporului spre a vîrî în bu- 
zunar arginţii blestemați ai trădării. „Săriţi hoţii !“ 
— dădeau acele ziare alarma. Citind asemenea zvîc- 
niri ale nădufului patriotic, Solomonsolin şi Hild zîm- 
beau. În aceleaşi zile şi la aceeaşi oră, gazetele con- 
servatoare înălțau strigare la cer despre haiducia li- 
beralitor, care au vîndut și potirele sfintelor biserici şi 
cenușa din vatra văduvelor de la 1877 spre a-si face 
averi şi a trăi în crime şi desfrinare. „Săriţi hoţii 1“ — 
încheiau cu înalt cutremur patriotic conservatorii. Ade- 
vărul era de partea amîndoror tabere, de aceea Solo- 
monsohn şi Hild continuau a zîmbi. 

Avîntîndu-se în misiunea sa, cu toale puterile, Solo- 
monsohn ocupa pentru capitalul german pozitie după 
poziţie în Romînia, în vreme ce Gaston Hild se stră- 
duia să-l împiedice pe orice cale. Fie şi printr-o ofertă 
care să-i asigure neamțului un profit personal şi să-i 
adoarmă hărnicia în ce privește reprezentarea intere- 
selor capitalului german în Romînia. 

— Rominia e aliata Germaniei, îi spuse într-o zi lui 
Solomonsohn. Orice armament ar intra în această ţară, 
de oriunde, lubite domnute Solomonsohn, va spori pu- 
terea unui aliat al germanilor. Prin urmare cu, deşi 
francez, fac servicii unei cauze sfinte pentry orice ger: 
man încheind tranzacţii aici... 

— Domnule Hild — replică Solomonsohn după ce 
se gîndi puţin — am impresia că în linii mari ne înţe- 
legem destul de bine. Ştim fiecare ce avem de făcut... 

Hild încuviinţă surîzînd perfid : 

— Ştim, domnule Solomonsohn. 

— Așa dară — urmă bancherul neamt, trägînd fu- 
muri groase din trabuc — vom da chezarului ce este 
al chezarului și lui dumnezeu ce este al lui dumnezeu. 
E! este chezarul chezaritor... Cred că aţi observat şi 
dumneavoastră un fenomen interesant : Acolo unde se 
iveşte ceva de primit, sînt de faţă chezarii de pe pă- 
mînt şi chezarul chezarilor din cer. Nu lipsesc nicio- 
dată. Au reprezentanţi harnici... 

— Vorbiţi ca un ateu şi ca un republican, rîse în- 
cet Gaston Hild. 

— Cit privește pe dumnezeu, chezar al chezarilor, 
eu cred că a încetat să existe din ziua cînd a făcut 
lumea, continuă Solomonsohn jovial. Măreţia lui e 
dovedită, iar sfîrşitul pare prea firesc de vreme ce a 
făcut, de pildă, efortul să aşeze muntele Everest unde 
se află acum. şi soarele deasupra lui. Nu există forță 
care să nu se mistuie în asemenea lucrare. Deci mă 
înclin la ceea ce văd, la ceea ce a rămas dintr-însul : 
preafericitul părinte papa şi valicanul. Iar chezarii — 
ei bine — fie că poartă coroană pe cap, ca maiestățile 
lor împărații, fie că pun cilindru de fetru lustruit ca 
excelența sa preşedintele Franţei, iubesc deopotrivă 
acţiunile producătoare de rentă. Le place şi moneta 
de aur... Apropos: nu credeţi, domnule Hild, că după 
ce ne-am combătut deseori şi ne-am înţeles arareori 
pe chestiunile mari, avem unele datorii şi față de noi 
înşine ? Vă vorbesc deschis, ca un german de onoare... 

Gaston Hild asculta uimit, cu desfătare, vorbele lui 
Solomonsohn. Neamţul îi uşura rezolvarea unei pro- 
bleme pe care şi-o propusese el. 

— Nu vreau să insist iubite domnule Solomonsohn 
asupra obiceiului germanilor de a invoca „onoarea“ şi 
„de a vorbi deschis“, zise cu ironie amabilă în glas. 
După cît înțeleg, vreți să spuneți că sînteţi sincer... 

— Vă îndoiţi ? — se încruntă Solomonsohn. 

— Cîtuşi de puţin, îl linişti Hild. Bănuiesc doar că 

dumneavoastră înșivă, care sinteţi un german de 
onoare, cînd încheiaţi afaceri cu alţi germani de onoare 
aveţi prudenţa de a cere, pe lîngă vorbele sincere — 
negreșit foarte pitoreşti — un spor de lămuriri. Chiar 
de garanții... 

Solomonsohn pufni, apoi se uită pieziş la Hild. După 
o vreme izbucni în rîs zgomotos, trădînd mare plăcere : 

— Ah, ah, francezii ăştia... francezii ăștia... Ei bine, 
vă ofer participarea mea personală la livrarea de che- 
restea pe care o negociați dumneavoastră aici. O putem 
vinde în Anglia... 

— În Anglia? — se prefăcu mirat Hild. Cheres- 
teaua e material de război, domnule Solomonsohn ! 
Vreți s-o livraţi viitorului inamic al Germaniei ? 

Neamţul se apropie de francez şi-i puse degetul 
arătător de la mîna dreaptă în piept. 

— Dragă domnule Hild, ştiu că trataţi această afa- 
cere, zise cu străşnicie. Cunosc şi încercările ce le 
faceţi de a constitui aici o nouă societate petroliferă, 
cu ajutorul directorului Pantazi şi a socrului său... 
Probabil că acest valah şiret, care se mărturiseşte mare 
germanofil doreşte să restabilească cumpăna pe care 
dumneavoastră-i reproşați că a aplecat-o prea mult 
în favoarea germanilor. Am aflat cum a ajuns proprie- 
tar de terenuri petrolifere. Ei bine... nu veţi izbuti ! 

— Vă opuneți ! — întrebă jumătate glumind, jumă- 
tate serios Gaston Hild. 

Solomonsohn îl trase de mînă şi-l aşeză în fotoliu, 
Ocupă şi el scaunul din față. Devenise grav. 

— Domnule, dumneavoastră ați încheiat cîteva în- 
țelegeri vrednice de admirat... Nu amintesc decît faptul 
că livrările de armament francez se desfăşoară în 
general intens chiar şi în Asia. 

Hild ascultă încordat. 

— Aţi trimis oameni de la Schneider-Creuzot din 
Paris, pe urmele specialiştilor moştri de la Krupp, la 
uzinele Putiloff, ca să-și vîre nasul în înarmarea 
Rusiei... Deşi încă nu se ştie exact de care parte va 
trece colosul moscovit în viitorul război... Sau... chiar 
dacă se ştie — făcu întunecat — e egal... Afacerile 

sint afaceri. Ori se frig nemții, ori englezii şi trancezii... 
Partida se joacă. Industriile trebuie să prospere... 

Hild îşi impuse o expresie nepătrunsă, de marmură. 
Nu elipea, nu lăsa să-i străbată în obraz nici un sim- 
tăämînt. 

Solomonsohn continuă dirz : 

— Aţi stabilit cu germanii înţelegerea că dacă în- 
cepe războiul între Germania de o parle, Anglia şi 
Franța de altă parte și dacă armatele împăratului 
Wilhelm ocupă regiunea Briey din Franţa, această 
bogată sursă de minereuri de fier... să nu fie bombar- 
dată. Să nu fie distrusă. Foarte bine. Însemnează că 
nemiii vor avea material de război împotriva france- 
zilor, cu consimțămîntul lor... 

Gaston Hild nu se mai putu stăpini. Se săltă de pe 
fotoliu <locotind : 

— Aveţi viziuni fantastice, domnule Solomonsohn, 
slrigă ridicîndu-şi brațele. Să nu vă închipuiți că 
ascultind ceea ce spuneţi, sînt de acord şi confirm 
vorbele dumneavoastră. De unde scoateţi aceste com- 
binaţii ? Nu vă daţi seama ce imens scandal se poate 
stîrni dacă ele străbat în lume ? 

Solomonsohn se dovedi stăpîn pe nervii lui. Lăsă 
răgaz francezului să-şi descarce tulburarea, apoi vorbi 
rece, liniștit : 

— Nu mă tem că discutînd deschis cu unul dintre 
autorii acestor fapte aş risca un scandal. Iar acei care 
mi l-au împărtăşit mie, știu prea bine ce trebuie să 
spuie şi ce nu. Am admis să dăm bani Rominiei, deşi 
ştiam că o mare parte îi veți încasa dumneavoastră, 
francezii, pentru tunuri... Ne putem aştepta la surprize 
din partea acestor levantini. Totuşi, încurajăm înar- 
marea în sud-estul european. Luptăm mereu cu prostia 
celor de la Viena, care nu văd totdeauna scopul cel 
mare şi se poticnesc în Îleacuri, cum e cazul Serbiei... 
Facem orice, oricînd, oricum, dar pînă la un punct. 
Cînd întîlnim acest punct devenim mai prevăzători. 
Acesta e: Anglia... Mergem alături de ea în afaceri, 
pină-i dibuim intenţiile. Atunci îi aţinem drumul... + 

— Nu înţeleg, şuieră Gaston Hild. Am observat că 

procedaţi la fel şi faţă de interesele noastre, ate fran- 
cezilor. 

— Lăsaţi astea, se rînji bancherul neamţ. Își puse 
trabucul pe marginea serumierii şi făcu un gest ca 
şi cum şi-ar suileca minecile. Să ne întoarcem la 
cherestea. Englezii au trimis aici oameni să cumpere 
cherestea. Să puie mîna pe mai mult petrol. Să adune 
cereale cu sutele de mii de vagoane... 

— E dreptul lor, zise răgnșit Hild. 

— Da ? Dreptul lor ? — hohoti cu răutate Solomon- 
sohn. Foarte bine... Dar ştii că deşi aceste măriuri 
sînt căutate în vederea războiului şi cu toale că en- 
glezii se aşteaptă să fie atacați de Germania, ei vor să 
ni le revîndă nouă, nemților, vîrînd cîştig gras în 
buzunar ? 

Hild nu-și putu stăpîni mirarea, dar nu zise nimic. 

— Da, strigă mînios Solomonsohn. Aşa este precum 
vă spun... Nu se gindesc că în lipsa unor rezerve de 
materiale vor trebui să jertfească în război cîteva 
divizii de oameni mai mult... Jocul e simplu : golurile 
ivite în potenţialul material al unei țări, trebuiesc 
umplute cu potențialul uman... Cu soldaţi... In locul 
unui tun, o sută de oameni. În locul unei fortificații, 
mii şi mii. Să nu vi se pară de mirare: englezii nu 
jertfesc, pe cît e posibil, oamenii lor. Ei se bazează 
pe diviziile franceze. Poate pe ruşi... E o veche poveste 
că se bat pînă la ultimul soldat al altora, pe care-i 
antrenează în război. De ce să nu cumpărăm noi 
amîndoi cheresteaua, spre a o vinde englezilor ? Au 
apărut la orizont americanii... Zingănesc pungile cu 
dolari pretutindeni... Dacă le iau ei, ni le vor vinde 
şi nouă şi englezilor şi francezilor cu preţ însutit ! 
Nu insist mai mult. Cu sau fără dumneavoastră, voi 
pune mîna pe cherestea. 

— Bine, dar dacă cumpăraţi materialul spre a-l 
vinde... însemnează că veţi jertii dumneavoastră, ger- 
manii, cîteva divizii de oameni în plus! — interveni 
Gaston Hild. De ce nu vreţi să păstraţi maria care 
sporeşte potenţialul material şi vă cruță oamenii? 

Hild vorbea cu ironie vădită în glas. Știa el că 

oferta lui Solomonsohn se datoreşte dorinței de a 
avea un aliat dintre prietenii englezilor, împotriva lor. 

Solomonsohn deveni cinic : 

— Ne daţi ideea să închidem băncile şi prăvăliile, 
domnule Hild ? Nu-mi închipui că vă gîndiți la asta... 
Credeţi că nu știm ce tunuri bune de rebut aţi trimis 
ultima oară Romîniei, de la Schneider-Creuzot ? Aveţi 
să spuneţi că nici Krupp n-a trimis ceva mai de preţ 
în Turcia, sau chiar aci, în Rominia... Mă rog, faţă 
de materialul de război pe care-l confecționează aceste 
țări în interior, trebuie să admitem că ceea ce le vine 
dinafară, e totuşi de calitate excepțională. Admit şi 
faptul că plătim comisioane mari în dreapta şi în 
stînga, băncilor, miniștrilor, deputaților. Sînt gata să 
judec filozofic : popoare înapoiate, ca acești valahi, ca 
bulgarii, sîrbii ori turcii, nu pot pretinde panada unei 
bătălii cu tunuri moderne. Ar îi prea costisitoare. Nu-i 
așa, domnule Hild ? — făcu Solomonsohn provocător. 
Dar să lăsăm la o parte discuţia de pînă acum. Nu 
veți reuși nici în combinaţia petroliferă, nici în che- 
restea, singur. Aţi aflat adineauri că vă admir pentru 
multe din cele ce ați realizat pînă acum. Cunosc 
cîteva din aspectele vieții dumneavoastră... Vă ofer 
asociația mea... 

Gaston Hild înțelese deplin starea lucrurilor. Dacă 
mai avea vreo îndoială, era destul să se uite în ochii 
lui Solomonsohn, care jucau în lumini drăceşti. Era 
evident, că-l şantaja cu brutalitate. Ii răspunse scurt : 

— Accept domnule Solomonsohn. Nu din motivele 
la care cugetaţi și de care puţin îmi pasă. Nu m-am 
speriat niciodată de cei care mi-au cerut cu revolverul 
în mînă punga ori viaţa. Accept propunerea 'dumnea- 
voastră pentru că regele şi guvernul romîn înclină în 
orice moment să favorizeze pe germani. Am şi eu oare- 
care informaţiuni despre „succesele“ pe care le-aţi 
obţinut în felurite afaceri, prin mijloace asupra cărora 
nu insist. Din acest punct de vedere, nu o pot lua deo- 
camdată înaintea dumneavoastră. Cu legăturile mele, 
poate aş izbuti, totuşi... Dar ideea de a revinde mär- 
îurile britanicilor şi de a urca prețul faţă de americani, 
îmi suride. Ştiu că aveţi între oamenii politici de aici 

relaţiuni bune. Am şi eu... Ar trebui să ne impărtășim 
reciproc numele lor și cointeresarea la care participă, 
comisioanele ce li se dau... sau li s-au dat... 

Solomonsohn ezită un moment, apoi se «deschise la 
obraz şi răspunse cu prietenie. Înţelese că Hild încă 
știe ceva din ale lui. Prefera deci să ajungă la un 
sfîrşit. 

— De acord, domnule Hild, dar numai pînă la un 
punct, zise zîmbind. Numele deputaților, ale miniş- 
trilor... vi le spun cu pläcere. Nu admir în ei decît 
lăcomia şi ireproşabila frază palłriotardă. Îmi veți 
spune şi dumneavoastră experiența pe care ați făcut-o 
cu dînşii... 

— Bucuros, încuviinţă Hild. Aveţi încă pe cineva, 
afară de ei ? — întrebă nevinovat. 

Solomonsohn îşi puse degetul pe buze, în semn că 
nu va mai mărturisi nimic : 

— Pînă aici domnule Hild... De aici înainte: 
Durchtrilt verboten. ! 

— Am văzut această inscripție la parcul imperial 
din Berlin, zimbi perfid francezul. 

— O veţi putea vedea la toate palatele imperiale 
şi regeşști din lume... Pînă şi în București, răspunse 
Solomonsohn rîzînd. 

Luă de braţ pe Hild şi trecură în odaia cealaltă : 

— Să bem un coniac iubite prietene... 


V 


Capul domnului prezident Vancea era covîrşit de 
zvonurile care se ridicau ca nişte roiuri de gîndaci 
negri, zumzăindu-i în urechi și tulburîndu-i liniştea. 
Dumncalui se mărturisise o viaţă întreagă om al păcii 
şi al bunei înţelegeri. Adică, fiecare să rămiie mai în- 


1 În germană: trecerea oprilă. 

tii acolo unde l-a făcut mumă-sa, iar mai departe să-şi 
vază de mămăligă, să cinstească pe dumnezeu în zilele 
de sărbătoare şi să aştepte de la mai marii lui porunci. 
De asemenea în treburile politice socotea că un popor 
mic, cum erau romînii, iar dovedi înţelepciune stînd pi- 
tulat în găoacea strămoșească şi lăsînd conducătorii 
să chibzuiască cele de cuviință, cu multă băgare de 
seamă. Binele sau răul vieţii se află la cheremul celor 
puternici, iar drumul către aceştia este pardosit cu ouă. 
Cine nu știe călca gingaș, îşi mănîncă papara. 

Dimineaţa, cînd se trezea în odaia lui de la hotel 
„Boulevard“, trebuia să facă anumite mişcări dibace 
spre a ieşi de sub gazetele care stăteau deasupra patu- 
lui ca nişte lespezi, acoperindu-t de la un capăt la al- 
tul. Citindu-le de cu seară din doască în doască, ador- 
mea zdrobit. Scotea deci mîna de sub plapumă ca să-şi 
ia avînt şi să se ridice din aşternut. Impingea lespezile 
de hîrtie pe lature, după care se înălța în cămaşa 
lungă de noapte, părînd de departe chip şi asemănare 
cu Lazăr cînd învie din mormînt, cu moartea pre 
moarte călcînd. 

Peste zi sta de vorbă cu miniştri, cu deputaţi şi 
senatori; se ducea la banca „Marmorosch Blank“, 
apoi la „Banca Romînească“, împreună cu Niculae 
Şerban și cu doctorul Iancu Frăţilă. Afla printre oa- 
menii banului știri importante și pline de lil, mai pre- 
țioase decît cele culese din lumea politică. Cei trei ar- 
deleni avuseseră noroc deosebit. Ajutaţi de Marghilo- 
man şi de Bazil Măgureanu, socrul „directorului Pan- 
tazi de la „Marmorosch Blank“, izbutiră să încheie 
contracte destul de cuprinzătoare, chiar dacă nu toc- 
mai cum plănuiseră la început. 

Războiul din Balcani ajunsese la o răscruce şi sta 
pe loc. Se ţineau sfaturi și se purtau tratative între 
țările învrăjbite, amestecîndu-se şi guvernele de la 
Berlin, Londra, Paris, Petersburg şi Viena. Părea a ră- 
sări o amăgitoare nădejde de pace. De aceea, Vancea 
se grăbi să cunoască adevărul. Poate că împrejurările 
îl vor ajuta totuşi să arate arhiducelui Franz Ferdi- 
nand ispravă bună, în sensul că Romînia nu mai calcă 

Bulgaria. Poate că uneltirile politice dintre timp văi 
creea o astfel de situaţie, încît arhiducele să consimtă 
la această călcare. Nimic nu era imposibil. În orice caz, 
ar îi fost mulțumit să se poată înfățișa la Viena ca 
un om care a făcut ispravă, iar dacă n-a făcut-o, arhi- 
ducele însuşi să-i spuie că misiunea lui fusese depăşită 
de evenimente. 

— Au să mai fic tratative, dragă domnule Vancea, 
îi declară Titu Maiorescu la a două întilnire. Ne vom 
găsi de o sută de ori la un pas de înţelegere. Nu cred 
totuşi că acest pas va fi făcut... 

— De ce? — stărui să se lămurească prezidentul. 

— Uite de ce, i-a explicat Maiorescu. Bulgarii, 
sîrbii şi grecii nu se înțeleg între dînşii. Asta o vezi. 
Lucrurile merg înainte, sub ochii noştri, chiar în zilele 
acestea... 

— Dacă se împacă ? — întrebă Vancea. 

— Nu există împăcare, exclamă Maiorescu încălzit. 
Am intrat şi noi în horă pe cale diplomatică. Sîrbii și 
grecii au prins deci curaj. Nu cedează nimic bulgari- 
lor... Ai să afli că se va ţine o conferință la Petersburg 
între toți cei interesați. Vor fi de faţă şi delegați ai 
marilor puteri. Trebuie să se arate lumii că aşa şi pe 
dincolo... Nu va fi însă pace. Războiul va reîncepe. 

Vancea asculta încordat. 

— Nu va fi pace — continuă cu palos Maiorescu — 
pentru că lucrurile sînt prea înaintate ca să mai pu- 
tem da înapoi. Sînt angajate forțe şi interese care ne 
depășesc pe noi... O desmorţire generală pare a fi so- 
rocită acestui început de veac. Trebuie să iasă la con- 
ducerea Europei maşina complicală a expansiunii ger- 
mane. Aceasta reprezintă progresul. Ne vom lua par- 
tea. În halul de slăbiciune în care se găsesc ţările din 
balcani ar fi o prostie de neiertat să nu intervenim cu 
toată puterea noastră. Războiul va îndrepta năzuin- 
tele poporului spre idealuri noi... Vor dispare mişcă- 
rile nesănătoase... Am luat bani cu împrumut. Crezi că 
nemţii care ni i-au dat nu ştiu de ce ni i-au dat? Am 
cumpărat și vom cumpăra arme... Împărați şi oameni 
mari din Europa stau cu ochii pe noi și așteaptă să 
vadă cum bat tunurile şi cum se bat romînii... Do- 


rinta maiestăţii sale regelui Carol este să dăm ascul- 
tare îndemnurilor primite de la marile industrii de 
război. Să verificăm calitatea armamentului. O vom 
verifica, pentru că se apropie vremea cînd Romînia 
va păși mîndră alături de Germania pe căile gloriei... 
Nădăjduesc că între timp arhiducele Franz Ferdinand 
va fi fost convins de către împăratul Wilhelm că tot 
ce se întîmplă în parlida minoră din Balcani, e în 
favoarea partidei majore de miine... Dumnezeu să 
ajute regelui Carol să-şi arate vrednicia de mare că- 
pitan! 

Zilele care au urmat acestei convorbiri fură ceva mai 
tihnite pentru Vancea. Absorbise înviorare din în- 
crederea lui Titu Maiorescu; se bucura că naţia e 
în pragul umor evenimente mari şi că el personal avea 
motive să ceară ardelenilor, cînd se va întoarce acasă, 
tăcere. Cît priveşte pe arhiducele Franz Ferdinand, 
Vancea îi va mărturisi, cu adincă încredințare, că 
într-adevăr politica Romîniei e strîns legată de Ger- 
mania şi deci şi de Austro-Ungaria. Ceea ce însem- 
mează numaidecit linişte deplină dinspre partea 
loialității poporului romîn transilvănean către „Inaltul 
tron“. Această mărturisire cîntărea maur, față de ne- 
liniştea stîrnită de slavii din monarhia austro-ungară. 
Războiul din Bulgaria căta deci să fie încuviințat ca o 
răsplată, căci în lumea asta tot ce vine pe degeaba e 
ca şi nimic. 

Încheierea formalităţilor pentru negoțul de cereale 
își urma drumul în condiţii prielnice. Directorul Ovidiu 
Pantazi primea pe ardeleni cu plăcere, dindu-le întreg 
concursul. Era bucuros că transferul de bani se face 
prin „Banca de Comerţ“ din Budapesta cu care „Mar- 
morosch Blank“ avea relaţii strînse. Pe deasupra, nu 
uita să prefire cuvinte de laudă pentru activitatea 
națională vrednică de admiraţie a băncilor ardelene, 
între care se afla şi „Someșana“. În general Vancea 
era considerat pretutindeni ca un fel de ministru, de 
aceea «e firesc că în ziua cînd Ovidiu Pantazi hotări 
să ofere o mare recepţie în casele lui, îl poiti şi pe 
dînsul împreună cu Niculae Șerban şi cu doctorul 
lancu Frăţilă. 

Casa lui Ovidiu Pantazi şi a nevestei sale era o 
aşezare boierească cu intrare largă prin două porți 
înalte de fier, străjuite de felinare uriaşe. Curtea 
foarte încăpătoare, găzduia la mijloc clădirea princi- 
pală, iar pe dreapta, odăile slujitorilor. În fund se 
zăreau grajdurile şi adăposturile trăsurilor. De curînd, 
Pantazi își cumpărase automobil pentru care zidise 
garaj în laturea stîngă a curții. 

Invitaţii începură a sosi în trăsuri, trecînd prin 
ulițele capitalei ca prin ciudate vaduri de noroi. 

La intrare, pe scana principală, își așteptau musa- 
firii, cu zimbete grațioase, doamna și domnul Ovidiu 
Pantazi. Nu se zăreau între ei umbrele 'amanţilor 
doamnei Pantazi, conții şi miarchizii care ajutaseră 
distinsa cucoană să dobindească contact direct cu ma- 
rea aristocrație din apus. Nu se vedeau nici imaginile 
blonde, brune şi șatene ale prietenelor de taină, cu ca- 
re-şi colora — ca să zicem aşa — anumite zile, direc- 
torul Ovidiu Pantazi. Cine-i privea pe amindoi, avea 
înaintea ochilor pilda unei armonii desăvirşile, a unei 
perechi vrednice de admiraţie, chiar de invidie. Pă- 
reau a se iubi și a se stima profund; în orice caz, 
politeţurile reciproce  satisfăceau cele mai rafinate 
pretenţii. Musafirii se declarau încîntaţi, manifestîn- 
du-şi bucuria în vorbe şi în gesturi, cu înclinări și 
exclamaţii, ca nişte curteni din vremea marilor epoci 
galante. Ofereau și ei aceleași înfățișări, radiind de 
fericire ; soți şi soţii veneau ca nişte trandafiri în care 
se unesc, ca în clipe supreme, armonii depline. 

Pe la șapte seara, holul cel mare şi vasta sufragerie 
din fund, cele trei saloane din stînga, biroul și alte 
două camere spaţioase din aripa dreaptă străluceau 
de lumini și bijuterii. O scară interioară ducea la 
etaj. Acolo erau balcoane, pentru cei care obicinuiau 
să se retragă urmaţi de slujitori cu sticle și pahare, 
spre a se uita de departe, din ce în ce mai încălziţi, 
mai într-aripaţi ori mai sceptici, pe măsura băuturii 
consumate, la fieamătul de jos. Priveliștea părea 
foarte pitorească. Capetele rase, cheliile lucitoare, 
picptănăturile îngrijite, bărbile negre, blonde și albe, 
se amestecau cu coafuri îndrăznețe, originale şi ex- 

travaganie, cu mustăţi de generali à la Napoleon al 
III-lea, într-un aspect grotesc de carnaval. Străinii 
poftiţi la recepţie erau deosebit de mulţumiţi. Unele 
aspecte. ale lumii adunate erau la nivelul frivolităţii 
marilor saloane din apus, trecute prin secoli de rafi- 
nament şi de pervertire. Rominii întruniți în casele 
lui Ovidiu Pantazi se aflau pe calea cea bună și cu 
ajutorul celui prea înalt, vînzîndu-se mereu unora şi 
altora, se putea spera că vor străbate în cîteva decenii 
veacurile care lipseau şi vor ajunge apusul din urmă. 

Dintre miniştri, veniră la oarecare interval de timp 
Alexandru Marghiloman și Take Ionescu. Era aştep- 
tat şi primul-ministru Titu Maiorescu. Gaston Hild, in- 
vitat-de seamă, se afla în conversaţie cu cîţiva generali 
şi colonei din Ministerul de Război. Asculta atent ceea 
ce-i spuneau, lăsîndu-şi ochii să cuprindă din cînd în 
cînd grupurile de oaspeţi. Solomonsohn discuta energic 
cu englezii de la „Bank of Rumania“. Aceştia surideau 
prudent și indescifrabil, ca niște sfinxi, întrerupînd rar, 
ponderat, pe neliniştitul bancher. Sosiră şi artiștii 
invitați anume : cîntărețul Leonard, dornic să pară 
sigur de sine, şi Maricella Vlădescu, militică, dis- 
cretă, jucîndu-şi privirile agere de veveriţă de la 
Alexandru Marghiloman la Solomonsohn şi de acolo 
la grupul de generali din jurul lui Gaston Hild. Veniră 
şi ardelenii. Prezidentul Vancea în redingotă Franz 
Jozef, cu obrazul deschis în zîmbet larg, ceremonios 
ca în operetele vieneze, sărutînd cu gura pungă mii- 
nile cucoanelor şi murmurînd complimente care spre 
norocul lui nu erau înţelese. Toată lumea vorbea fran- 
țuzeşte, începînd de la feciorul în frac cu  fireturi, 
căruia-i încredințase paitonul, așa că cele dintii bro- 
boane de sudoare îi apărură numaidecit pe frunte. 
Nu cunoştea această limbă. Mai avea desigur şi alte 
pricini ca să se zbuciume, dar acelea nu erau cunos- 
cute de oaspeţi. Datoria lui de om politic cu vază, 
îi impunea să facă față senină. Niculae Şerban, în 
pantaloni dungaţi -de la Viena, purtînd garoală la 
butonieră, îl linişti. „În țara regelui Carol, poţi vorbi 
nemțește ca şi la noi“, îi șopti la ureche, Vancea în» 

cuviință calm, apoi, urmat de cei doi prieteni, pä- 
trunse în freamăt. 

Îndată după ce trecură de gazde, ardelenii fură 
luaţi în seamă de Aristide Blank. — „E isteţ jidanul 
ăsta“ cugetă Vancea care era antisemit profund, de 
jos în sus, pînă la rangul de baron, de bancher, de 
fabricant, sau de moșier. Fie și iarendaş, însă dintre 
cei de seamă. De acolo înainte devenea filosemit. Le 
zicea şi acestora jidani, dar cu cea mai desăvirşită 
discreţie, făcîndu-se „per tu“ cu ei. Unul dintre ge- 
neralii din grupul care-l înconjura pe Gaston Hild 
zări capetele ardelenilor și simţi o însufleţire grozavă 
într-însul. Cunoştea pe Vancea și pe Nicolae Şerban 
de la un prînz luat la Take Ionescu. 

Generalul, răsfățat cu numele „Teddy“, flecar pa- 
triotard, foarte prețuit de femei (cărora le datora ga- 
loanele), șopli ceva lui Gaston Hild, apoi străbătu 
spre Vancea și-i vorbi cu veselie zgomotoasă : 

— Bine ați venit domnule preşedinte 1... Vorbeam 
tocmai acum cu distinsul nostru oaspete francez des- 
pre dumneavoastră. Cunoaşte Austria ca un vienez... 

Vancea surîse larg şi-şi îndreptă ochii spre Hild. 
Acesta-i întîlni privirea şi se încruntă ușor, căutînd 
parcă să-și aducă aminte unde-l văzuse. 

— Îmi pare bine dragule, îi răspunse Vancea gene- 
ralului întorcînd numaidecît capul către Şerban şi 
Frăţilă, ca să se simtă între proptele. Generalul strîn- 
gea cu înfocare mîinile lar. Mi se năzare că 
l-am văzut pe domnul Hild la hotel, adăugă Vancea. 
De bună seamă că dumnealui este... L-am întîlnit şi 
la minister...L-am văzut şi la Viena... Om fain... Nu- 
mai cît eu nu ştiu boabă franțuzește, domnule ge- 
neral... 

Şerban rîse cu putere către general: 

— Ii spusesem domnului președinte că limba nem- 
țească ne descurcă oriunde... a 

— Dar fireşte, protestă  enţuziasmat generalul. 
Atita ar mai lipsi, să se audă la curte, că nu ne pu- 
tem înțelege nemţește... Vă rog, domnule președinte, 
faceţi-mi plăcerea de a lega cunoștință cu domnul de 
Hild... Doreşte mult să stea de vorbă cu dumneavoas- 

trä. Îi istorisearn adineauri o întîmplare de la regi- 
mentul de artilerie care a primit dăunăzi tunuri noi, 
din Franța. 

Generalul luă de braţ pe Vancea și pe Şerban înain- 
tînd eroic prin sală. Frăţilă, avînd sentimentul penibil 
al inutilităţii, coti, oprindu-se lîngă una din mesele 
încărcate cu bunătăţi. Îşi încredinţă destinul fecioru- 
lui care turna vin în pahare. 

Vancea şi Şerban fură prezentaţi lui Gaston de 
Hild. Franţuzul vorbea limba germană ca un alsacian. 
Le mărturisi că deși cunoaște Viena, generalul exa- 
gerează socotindu-l un perfect cunoscător al întregii 
Austrii. 

Atunci se apropie de dînșii, cu un grup mare de 
invitați după el, Aristide Blank. Se temea nu care 
cumva francezul să fie plictisit de poveştile fără cap 
și coadă ale ardelenilor. Se socotea dator să-l sal- 
veze. 

Pe lîngă ei trecu un bărbat vizibil afumat. Era 
domnul Georges Henry Triandatilo, fost secretar al 
ambasadei romîne din Berlin. Gaston Hild îl cunos- 
cuse într-o noapte de orgie la localul „Templul Budist“ 
din capitala Germaniei. Triandafilo era acum consi- 
lier de legaţie în Ministerul de Externe în București. 
Om de lume, cu legături întinse de familie, nu putea 
lipsi din această strălucită adunare. Dînsul înainta 
cu hărnicie printre oaspeţi, ducînd de braţ un bărbat 
ca de treizeci şi cinci de ani, înalt, ciolănos, cu obrazul 
brăzdat de tăieturi de sabie. Triandafilo se strimba 
într-un fel distins, de aristocrat, potrivindu-și mo- 
noclul. Prietenul său era Guido Stelzer, secretar ial 
ambasadei Germaniei. Ajunşi în dreptul lui Hild, 
Georges Henry Triandafilo se opri, îl privi pe îrancez, 
îşi lungi obrazul a mirare, prinse din nou monoclul, 
apoi izbucni cu glasul însuileţit al unei ciori îndră- 
gostite : 

— Aaah! — quel plaisir ! quel plaisir !! 

Cei din jurul lui Hild întoarseră capetele. Francezul 
aținti pe Triandafilo şi zîmbi reținut. Îşi amintea bine 


1 În franceză: Ah, ce plăcere! ce plăcerea 

de veselul diplomat de la „Templul Budist“. Ce orgie ! 
Ce petrecere crîncenă ! Triandafilo îşi fărîmase mono- 
clul strigând că între orbii din local, turtiţi de băutură, 
el, care nu era decît chior, se socotește împărat! 

Hild primi salutul vajnicului bărbat cu un fel de 
melancolie prietenoasă. Zîmbea amintirilor. Îşi strîn- 
seră mîinile. Mulţi dintre cei care se aflau împrejur, 
se răspindiră, înţelegind că se întilneau doi vechi 
amici. 

Însuşi Aristide Blank se îndreptă cu sprintenă bună- 
voință spre Take Ionescu, care perora iscodind neobo- 
sit din ochi umblările lui Alexandru Marghiloman. 
Cînd nu era ministru, Take Ionescu pleda în afacerile 
judiciare ale băncii lui Blank, aşa că Aristide îşi în- 
gădui să fie binevoitor, ca un fost şi viitor patron. 

Georges Henry Triandafilo prezentă lui Hild pe 
Guido Stelzer : 

— Un camarad excelent, domnule Hild... Adevărat 
german, din generaţia romantică de la Heidelberg... 
Opt dueluri mon cher Hild... Opt! Nu e colosal? 

Secretarul de ambasadă neamţ, auzind că domnul 
cu care vorbeşte e Gaston Hild, exclamă mirat: 

— Imi pare bine că vă cunosc, domnule... Mi-a 
vorbit de dumneavoastră, foarte elogios, domnul So- 
lomonsohn... 

Bancherul neamt se apropia chiar atunci de Hild. 
Era întovărăşit de cei doi directori ai băncii engleze 
din Bucureşti şi de Ovidiu Pantazi. 


Leonard cînta o arie din opereta Prinţ și bandit, 
—  răspîndind în saloanele împovărate de zorzoane, 
îmbiesite de căldura trupurilor şi de parfumuri, ac- 
centele calde ale unei voci minunate, în care vibra 
lirismul seducător al acelui mare cîntăreţ. Înalta socie- 
tate își continua îndeletnicirile, fără să-i dea atenţie. 
La scara principală a casei lui Ovidiu Pantazi, se 
stîrni mişcare: intra primul-ministru Titu Maio- 
rescu, cu întîrziere de peste un ceas. Pantazi, anun- 
tat, se grăbi să-i iasă în întimpinare ; cei din preajma 
intrării se mişcară după legea din veac a emoţiei răs- 
colile de ivirea mai marelui. Se îmbulzeau la vedere. 

Să vadă şi să fie văzuţi. Maiorescu urca treptele ců 
demnitate. Părea puţin contrariat, dar se vedea că 
e slăpîn pe sine. Ochii lui vioi împungeau priviri agere 
pe sub stuful sprîncenelor. In totul se înfățișa ca un 
om care se ştia stăpîn. Auzind vocea lui Leonard, se 
opri în prag, sub arcada ușii celei mari. Capetele se 
întoarseră spre dînsul. Rumoarea de la uşă cerca să se 
întindă spre laturi şi în fund, dar Titu Maiorescu ră- 
mase nemișcat unde se afla, iaplecindu-și puţin frun- 
tea, cu smerenie rafinată,  dindu-şi toată silinţa să 
pară un cît mai înalt cinstitor al artelor. Părea un 
episcop în faţa altarului. 

De lîngă coloana de marmură pe care o răzima 
încă de cu seară, Take Protopopescu, directorul ge- 
neral al Creditului Urban,  murmură pentru sine: 
ăsta e al treizeci şi patrulea. Mare farsor... 

Take Protopopescu era omul tuturor afacerilor cu- 
rate şi necurate din Bucureşti. Avea iscoade pretu- 
tindeni ; ştia tot, descoperea orice. Îşi cerea partea de 
la vii şi de la morți, fără îngăduinţă. Supărat că nu 
fusese vîrît, cum ar fi poftit, în comisioanele împru- 
mutului de stat şi ale contractelor de armament şi că-l 
împinseseră la „periferia“ negoţului de cereale — „în 
obor“, cum striga mînios — îşi propusese să noteze în 
seara asta pe toţi demnitarii, oamenii de influenţă și 
generalii invitaţi de Pantazi şi înfruptaţi din acele co- 
misioane. Titu Maiorescu era al treizeci și patrulea 
pe răbojul lui Protopopescu. 

Fără îndoială că atitudinea respectuoasă, bine chib- 
zuită, a primului-ministru față de cîntarea lui Leonard, 
făcu mare impresie. Bătrînul şiret știa că oamenilor 
le place teatrul nu numai la teatru ci şi în viaţă, de 
aceea-şi juca rolul cu voluptatea unui artist. 

Leonard conteni. Aplauzele se pierdură în senzația 
sosirii primului-ministru, care începu a strînge miini, 
înaintînd în casă alături de Pantazi. 

— Frumoasă doamnă — se adresă soției acestuia, 
vorbind cu experiența bogată a marilor cunoscători 
— cineva oferise un regat pentru o ţigară... Văzin- 
du-vă, nu pot decît să deplîng această idee. Regatele 
trebuiesc puse la picioarele femeilor frumoase... Pri- 

miţi vă rog scuzele mele de a îi întîrziat peste orice 
margini... şi credeți-mă că acest cap cărunt, a găzduit 
în mastă-seară gînduri de răzvrătire. Biet bätrîn — 
mi-am zis — nu pierde vremea cu nimicuri de stat, 
cînd ai prilejul să-ți desfeţi mintea, inima și sufletul 
admirînd o minunată gazdă... 

Se aplecă şi sărută galant degetele doamnei Pan- 
tazi, care în acea clipă de încîntare își propuse să 
facă un salt spre generaţiile mai vechi, în mijlocul 
cărora alintau strune fermecate cobzari iscusiţi ca Titu 
Maiorescu. 

— Vecinic neîntrecut în complimente, îi răspunse cu 
dulceaţă, transmițind venerabilului bărbat un suflu 
de primăvară, cu mireasmă de liliac, din parfumul «i. 
Maiorescu-l primi cu vădită plăcere. Ii ţinea încă 
mîna în palmele sale. 

— Dacă Goethe ar fi trăit în Romînia, Faust nu-și 
mai punea trista problemă a bătrineţii, doamnă, zise 
rizînd potolit. Repet și eu în faţa dumneavoastră: 


Sînt prea bătrîn ca să tot cint, 
Prea tînăr ca să n-am cîntarea-n gînd... 


Inalta măiestrie cu care primul-ministru ştia să-şi 
facă simțită în orice împrejurare prezenţa, aduse unde 
de împrospătare în atmosfera saloanelor. De altmin- 
teri mîncarea și băutura, consumată fără contenire, 
începuseră a ridica starea obştească a spiritelor. Tre- 
cînd pe lîngă grupul lui Solomonsohn şi Hild, Maio- 
rescu se opri și schimbă amabilităţi cu dînşii. 

De lîngă coloana de marmură, Take Protopopescu 
se rînjea mefistofelic. 

Dar, sub masca acestor curtenitoare înfățișări şi 
vorbe de ocazie, Titu Maiorescu era oarecum pre- 
ocupat. Îndată ce zări pe Marghiloman şi pe Tiake Io- 
nescu le adresă o poitire prietenoasă din ochi, apoi 
cerîndu-i lui Pantazi să-l conducă discret, fără a stîrni 
senzaţii, într-o cameră izolată, trecu pe lingă Vancea, 
pe care-l ţinea sub priviri de cum îl văzuse. 

După cîteva minute primul-ministru, Marghiloman, 
Take Ionescu și Vancea se aflau în salonaşul capita» 

nat cu mătase în culvarea frunzei de rezedă, de lingă 
dormitorul doamnei Pantazi. Aerul era tulburător, în- 
căperea intimă, îmbietoare ; zvonul se auzea depărtat, 
ca un murmur profund. Petrecerea reîncepuse. Cinta 
Maricella Vlădescu, musafirii luau avînt. 


Sus, pe balcon, doctorul Iancu Frăţilă se afla în 
pragul unei beţii grele. Vinul pe care-l avea înaintea 
lui era nespus de bun. Citise eticheta de pe întîia 
sticlă : „Domeniile coroanei, Segarcea 1897“. Incuviin- 
tase din cap gîndindu-se la tatăl lui, cîrciumarul din 
Sălişte şi la socrul lui, fabricantul de spirt din 
Siintu Gheorghe. 

— Bun cîrciumar și regele Carol, chibzui mulțămit. 
Bău şi mormăi: Al dracului cîrciumar. Apoi se 
aplecă peste balustradă uitîndu-se în creștetul musa- 
firilor. Purta pică lui Vancea. Prea-l neglija. Îi era 
necaz și pe Niculae Şerban, care uiiîndu-l cu desăvir- 
şire, se aşezase în colţul unui salonaş cu încă trei 
domni şi toca la joc de cărţi, plin de nepăsare, parte 
din cîştigul negoțului de cereale... Începînd a treia 
sticlă de vin, se trezi în faţă cu doi domni, care veneau 
ţinîndu-se de braţ, rînjiți dar foarte fericiţi. Erau Tri- 
andafilo şi Guido Stelzer. Se opreau în preajma invi- 
taților, vorbindu-le şi făcînd observații. Iancu Frăţilă 
se obli puțin de şale, clätinîndu-se pe picioare. În 
aceeaşi clipă i se păru că se clatină şi cei doi plim- 
băreţi, dar nu era sigur de asta. 

— lată un domn care prețuiește vinul după cuviinţă, 
rosti cu admiraţie Triandafilo, potrivindu-și monoclul. 
Vorbea nemţește. Prietenul său îşi deschise gura larg, 
arătînd dinţi uriași de cal. 

— Vă salut domnul meu, reluă cuvîntul Trianda- 
filo, clătinîndu-se de-a binelea. De data asta vorbea 
romîneşte, într-un fel cu totul neobișnuit. S-ar fi pä- 
rut că limba i se învăluise ca un scoc, iar vorbele-i 
ieşeau în spirale, ca gloanţele din ţeava armei. 

Iancu Frăţilă se holbă la dînşii nemulțumit : 

— V-am salutat adineauri, stărui diplomatul, în- 
cruntîndu-se. 

Vădit că se simţea ofensat de tăcerea celui pe care-l 
salutase. Ţinînd de braţ pe spadasinul cu obrazul brăz- 
dat de urmele celor opt tăișuri de sabie, Georges Henry 
Triandafilo îşi căuta onoarea călcată în picioare, cu ne- 
răbdare poruncitoare. 

Iancu Frăţilă îl cumpăni greoi din ochi. — Ce dracu 
vrea ăsta ? 1 se amestecau în cap chipuri felurite de 
oameni ameninţători. 

— Vă salut şi eu, răspunse întunecat. Vă salut cu 
precauţiune, adăugă în batjocură. 

Triandafilo rămase cu gura căscată şi cu monoclul 
spînzurat în mîna stîngă, la înălțimea umărului. Stel- 
zer se învolbură „din oficiu“. 

— Ce-a zis ? — întrebă crunt pe Triandafilo. 

În acel moment urca scara, furios, Take Protopo- 
pescu. Zări pe Triandafilo şi pe neamţ şi se apropie 
de dinşii. 

— Mon cher, se adresă consilierului de legaţie, cu 
gura încleștată. Am nevoie de dumneata într-o afa- 
cere de onoare... 

— Foarte bine, — strigă uimit Triandafilo. Am şi 
eu nevoie de martori, mon cher amit... Am fost in- 
sultat de acest... de acest... 

Inecîndu-se în nobila-i indignare, consilierul arătă 
spre Iancu Frăţilă, cu dispreț desăvîrşit. 

— Duceţi-vă dracului, mormăi moșierul hălmășan. 

Protopopescu tîrî după sine perechea de specialişti 
în afaceri de onoare, insistîind energic : 

— Lasă-l mon cher Georges, venim la el mai pe 
urmă... Roagă pe prietenul tău, domnul Stelzer, să ne 
stea într-ajutor. E la mijloc o insultă gravă... Vreau 
să provoc pe cineva la duel... 

Se opriră în capul scării. Stelzer își umflase piep- 
tul şi asculta sinistru. Triandafilo întorcea mereu 
capul spre Iancu Frăţilă, uimit din cale afară. 

— E vorba de prinţul de la Comăneşti, declară în- 
fierbîntiat Protopopoescu. Il cunoaşteţi amîncoi... 

— A, a, făcu străbătut de mare plăcere Trianda- 
filo, înţelegînd că intră în mijlocul unui scandal cu 


! În franceză: dragul meu prieten. 

tăsunet. Da? Ştiam că sînteţi prieteni, adăugă ne: 
dumerit... En fin,! îţi stăm la dispoziţie mon cher 
Take... Vrei să-l umpli cu plumbi ? Ori preferi sabia ? 

Stelzer continua să asculte atent. Conversaţia se 
desfăşura acum în limba germană, în cinstea lui. 

— Care-i obiectul conflictului ? — întrebă astu- 
pînd un riîgîit neplăcut. 

— L-am acuzat pe Comănești că a vîndut altora o 
partidă de cinci sute de vagoane de grîu, pe care mi-o 
făgăduise mie, povesti înfuriat Protopopescu. 

—- Horrible 1... Horrible 2, se miră Triandafilo, pri- 
cepînd destul de puţin cum stau lucrurile. 

— Ei şi? — întrebă mai departe Stelzer cu severi- 
tate. 

— M-a insultat... Mi-a adresat cuvîntul „bandit“. 
EI, tilharul cu blazon de prinţ... care a încasat o sută 
de mii comision de la Schneider, pentru comanda de 
tunuri, ca să susție guvernul în senat. 

— Colosal! — exclamă Stelzer. Şi dumneavoas- 
trà? L-aţi insultat de asemenea ? 

— Nu... răspunse Protopopescu. Ofensa lui cere 
sînge... Îmi voi aduce ciinii să se sature, lingîndu-i 
rănile. I-am spus doar atîta: Miine dimineaţă, va 
respira în lume un tîlhar mai puţin... 

Stelzer îşi înălță fruntea. Era un caz complicat. 

— A mai zis ceva domnul acela ? — întrebă negu- 
ros. 

— Da, lämuri cu îndärătnicie Protopopescu. 
„Atunci sîntem înţeleşi, Protopopescule... Miine dimi- 
neaţă tu nu vei mai fi... Ţi-ai anunţat singur moar- 
tea...“ 

Sonoritatea gravă a unor cuvinte atît de sumbre, 
învălui pe cei doi prieteni într-un aer de seriozitate 
solemnă, ca în după amiezi de îngropăciuni fastuoase. 
Coborîră scara tepeni, demni, pătrunşi de importanţă. 
Se clătinau — vorba lui Frăţilă — cu precauţiune. 
Protopopescu rămase în urmă. Triandafilo tremura 
de bucurie. Ce ecou în saloane! Ce pregătiri pentru 


1 În franceză : în sfîrşit. 
2 In franceză : oribil... oribil... 

duelul de dimineață! Trăsuri închise, doctori, pis- 
toale, ieşire la Băneasa, ca în piesele de teatru. 

Incidentul se petrecuse undeva lîngă o coloană din 
salonul cel mare şi nu stîrnise vîlvă printre invitaţi. 
Doar cei cîțiva prieteni intimi ai moșşierului de la 
Comănești, informaţi în grabă de acesta, se arătau 
preocupaţi. Stelzer, adulmecînd sînge, dorea să pro- 
cedeze cu grăbire. Se apropiară amîndoi ceremonioși 
și comunicară prințului de la Comăneşti provocarea 
la duel, cerîndu-i să-şi aleagă martorii. Intr-o jumă- 
tate de ceas, tratativele fură încheiate. Martorii ho- 
tărîră ca inamicii să tragă unul într-altul cîte trei 
gloanţe, de la distanță de zece pași. Erau deopotrivă 
întristaţi, căci cei doi vrăjmaşi se mărturiseau de 
multă vreme amici buni. Făcuseră afaceri serioase 
împreună. Take trăise patru ani cu nevasta moşieru- 
lui; toate merseseră strună. Martorii știau dinainte 
că vor pune în pistoale gloanţe oarbe, şi că atît prin- 
tul de la Comănești, cît şi Take vor ieşi nevătămați 
din bătălie. Dar, oricum, era păcat să se strice bună- 
tate de prietenie din care-şi aveau şi ei, fiecare, par- 
tea lor de cîştig. 

— Ar fi trebuit să i se dea şi lui Take ceva din 
beneficiul tunurilor, observă mîhnit unul dintre mar- 
tori, deputatul Florescu-Cosmeni. 

— Bine frate, dar nu s-au isprăvit livrările, pro- 
testă generalul Teddy, al doilea martor. Ii vom face 
parte de acum înainte. El e prea zgomotos... Astea-s 
afaceri delicate... Ar trebui să priceapă că nu ne 
tîrguim ca la obor... 


În aceeaşi vreme, în salonașul doamnei Pantazi, 
căptușit cu mătase de culoarea frunzei de rezedă, mi- 
cul consiliu al bărbaţilor de stat începuse. 

— V-am rugat sä întrerupeţi puţin petrecerea — 
zise cu glasul învăluit primul-ministru — pentru că 
a venit la mine astă seară o delegaţie. Erau şi doi 
ardeleni... Vancea deschise gura să întrebe ceva. 


— De-ai dumnealui! — întinse Maiorescu degetul, 
ca şi cum l-ar acuza. 
— De-ai mei? — întrebă Vancea zîmbind blajin 

și nevinovat. Ai mei se allă aici, în casă la domnul 
Pantazi... Am sosil împreună. 

Titu Maiorescu surîse în silă : 

— Ştii la cine mă refer, înălță puţin glasul. Au 
fost şi la dumneata azi după prînz, urmă cu oare- 
care severitate... Mi-au spus chiar ei... 

— D-apoi la mine vin destui care nu-mi fac nici o 
plăcere, se miră cu mare blîndeţe Vancea. Pot eu să-i 
împiedic ? 

— Dar ce este domnule prezident ? — stărui nerăb- 
dător Take ionescu. 

— Vă lămuresc, domnilor. Deocamdată, îmi pare 
oarecum de mirare că domnul Vancea, care a ascultat 
vorbele acelor oameni, zimbeşte liniștit... 

Vancea se ridică de pe fotoliu, puţin întărîtat. 

— Nu pot spune că nu simţesc silă faţă de ei, de- 
clară cu seriozitate, fără a părăsi totuși tonul jovial. 
Ca să deie buzna asupra mea unii și alții, ba încă şi 
un învățător din judeţul meu, din Someș, nu-mi cade 
bine. Dar nu înţeleg de ce m-aș tulbura ? Fi fac ce-i 
taie capul, noi ne vedem de treabă. 

— Poate că ai dreptate, răspunse Maiorescu neho- 
tării. Au venit cinci inşi... Solicitaseră audienţă încă 
de ieri. În fruntea lor, profesorul Pop de la liceul La- 
zăr. Între ei, un învăţător, venit de curînd din Ardeal... 

— Codrea, mormăi încet Vancea. 

— Da, încuviință Maiorescu. 

Marghiloman şi Take Ionescu deveniră atenţi. 

— l-am primit cu bunăvoință... Mi-au spus că 
după prînz l-au vizitat și pe domnul Vancea la holel. 
Umblaţi cu colindul, le-am zis glumind. Vă ascult... 
În ce vă pot fi de folos? Atunci, a început Pop să-mi 
explice că nu e în interesul poporului romîn să atacäm 
Bulgaria. Poporul din Romiînia n-are nici un fel de 
pornire împotriva bulgarilor. În schimb ar îi bine să 
folosim prilejul luptelor de eliberare din Balcani, spre 
a ne gîndi la romînii ardeleni care gem sub jugul hab- 
sburgilor. 

— Extraordinar ! — izbucni Marghiloman. 

Take Ionescu asculta încordat. Vancea nu înceta 

să zîmbească. Titu Maiorescu continua să poves- 
tească : 

— L-am privit pe Pop cu severitate. Credeam că 
vine după ajutoare ; că-mi propune cine știe ce miş- 
care culturală, în sfîrşit, ceva de nasul lui... I-am răs- 
puns că guvernul are grijă de interesele naţionale... 
Să aștepte şi să aibă încredere în patriotismul nos- 
tru... Le-am explicat celor de faţă că istoria are căi 
încîlcite. Cine nu se ştie orienta, să stea la ale sale... 
În general — am zis — lăsaţi-vă de obiceiul de a ne 
spune nouă, celor din guvern, ce vrea poporul. Noi 
știm ce vrea... Sîntem reprezentanţii lui. lată — am 
adăugat îndată — dumneavoastră, ardelenii din 
această delegaţie, faceţi greşeala de a vă socoti oare- 
cum repezentanţi ai dorințelor poporului ardelean... 
Dar romiînii ardeleni sînt reprezentaţi prin domnul 
Vancea, care se află la Bucureşti chiar în aceste zile... 
Atunci mi-au răspuns că au fost și la dînsul. Învăţă- 
torul a cerut cuvîntul. Spunea că domnul Vancea n-ar 
reprezenta sentimentele ardelenilor. 

— Uimitor | — exclamă din nou Marghiloman. 

— Aţi cerut intrare la mine ca să purtaţi asemenea 
discuţii ? — i-am întrebat pierzîndu-mi răbdarea. Îmi 
venea să-i dau afară, reluă vorba Titu Maiorescu... 
Vrei dumneata să tăgăduieşti că domnul Vancea re- 
prezintă Ardealul? — l-am întrebat pe acel învă- 
țător... 

Mi-a răspuns că Vancea luptă pentru întărirea mo- 
narhiei austro-ungare... Bine — am cercat a-l lămuri, 
stăpînindu-mă — dar cine sînt reprezentanţii unui po- 
por? Nu deputații? Nu aceia pe care-i recunosc ca 
atare conducătorii statelor ? Impăratul de la Viena stă 
de vorbă cu dumneata, cînd are de spus ceva romîni- 
lor? Nu. Nici nu ştie că eşti pe lume. Il cheamă pe 
domnul Vancea. Nici ła noi nu cheamă maiestatea sa 
regele pe domnul profesor Pop de la liceul Lazăr. Ne 
invită pe noi... Am întrebat pe profesorul Pop: unde 
l-ați găsit pe dumnealui ? Mi-a spus că învățătorul a 
nimerit acum cîteva zile la „Cercul ardelenilor“. A 
fost închis trei ani la Dej. Ii mor copiii de foame. Ar 
vrea să fie numit învăţător aici, în Romînia. 

Vancea renunță in sfîrşit la zimbctul lui blajin. I 
se adunaseră în minte cîteva impresii, care, despărțite 
unele de altele, puteau fi tratate cu Oarecare nepă- 
sare vicleană, dar împletite laolaltă, păreau tulburä- 
toare. 

— Drept să vă spun, înălță cuvînt, eu, după prînz, 
cînd am vorbit cu dînşii, i-am repezit şi i-am scutu- 
rat. Mai ales, după ce învățătorul acela s-a plîns de 
noi, fruntașii, fel și chip. 

— Extraordinar! — se miră de data asta Take 
Ionescu. 

— M-am gîndit că vom găsi ac de cojocul lor, 
urmä Vancea. Dumneavoastră pentru ai dumneavoas- 
trä, eu pentru Codrea şi ceilalți de dincolo. Văd însă că 
chestiunea e mai serioasă decît credeam. Leri, am găsit 
la hotel, pe masă, un manifest... 

Cei trei miniştri tresăriră. 

— Un manifest ? — întrebă Maiorescu, lungindu-şi 
obrazul. O fi cel tipărit de ziarul Rominia muncitoare, 
adăugă apropiindu-se de Vancea care scotea din bu- 
zunar hîrtia. 

— Nu, răspunse Vancea. E al lui Ştefan Gheor- 
ghiu... Poftim ce zice: 

Vancea îşi puse ochelarii şi citi: 


„Cînd ni se va tot cînta că patria cere, patria vrea, 
să închidem odată pentru totdeauna gura șarlatani- 
lor cu: patria sîntem noi, muncitorii, producătorii 
întregii bogății sociale şi numai noi știm mai bine ce 
este de făcut“. Şi mai departe: „Citiţi tovarăşi ma- 
nifestul comun pe care l-am scos împreună cu mun- 
citorii din Serbia, Bulgaria şi Grecia. Frăția între po- 
poare poate să asigure independența naţională“. 


Take Ionescu, care ascultase foarte atent, luă ma- 
nifestul din mîna lui Vancea şi-l cercetă cu ochii. 

— E acelaşi, observă întorcîndu-se spre Titu Ma- 
iorescu... V-am comunicat ieri că au început să le 
răspîndească. 

— Spuneai că Gheorghiu abia mai suflă. 

— Nu va scăpa, informă Take Ionescu, în calitatea 

lui de ministru de interne. Plăminii îi sînt zdren- 
țuiţi... 

— De astîmpărat însă nu se astîmpără, pufni pri- 
mul-ministru. 

Uşa salonului se deschise discret şi apăru cu res- 
pectul cuvenit directorul Pantazi. 

— Vă cer iertare excelenţă, zise politicos gazda. 
Domnul prefect al poliţiei capitalei, dorește să vă ra- 
porteze cîteva noutăți. 

Salonaşul fu străbătut de un suflu rece, neplăcut. 
Miniştrii schimbară priviri. Vancea sta cu gura uşor 
căscată. 

— Să intre, domnule Pantazi, răspunse Maiorescu 
cercînd să-și păstreze măreţia şi în acelaşi timp să 
se arate ca întotdeauna curtenitor. 

Prefectul poliţiei intră destul de familiar. Era „prie- 
ten politic“, nu se sinchisea prea mult de forme pro- 
tocolare faţă de superiorii săi. Evident, nu-şi putea 
îngădui să năvălească neanunțat, dar odată între dîn- 
şii, vorbea fără nici o sfială ierarhică : 

— Miine dimineață ies anarhiştii în stradă, făcu 
rînjindu-se amical spre Titu Maiorescu. 

Miniștrii simţiră suflul de gheaţă de adineauri pä- 
trunzîndu-i mai afund. Maiorescu se încrunlă. Take Io- 
nescu păși spre prefect : 

— Cîţi 2 — întrebă încordat. 

— Exact nu pot şti, răspunse prefectul. Informa- 
torii se-ncurcă în cifre... 

— Gheorghiu ? — întrebă din nou Take Ionescu. 

— Cred că-şi trimite îndrumările prin infirmieri... 
Il priveghez : știu cine intră la el, ştiu cine iese... 
Lucrează însă prudent... N-am putut pune mîna pe 
nimic... 

Titu Maiorescu întinse brațul drept spre prefect, 
ordonînd chibzuit, cu hotărîre inflexibilă. 

— Nimeni nu va trece pe Calea Victoriei, domnule 
prefect. La răscruci, închizi străzile... Opreşii orice 
circulaţie spre palat... 

— Dacă mulţimea sparge cordoanele, eu trag în 
plin, declară prefectul ca şi cum ar fi fost vorba să 
tragă în vrăbii. 

— În orice caz îi împrăştii, porunci Maiorescu, 
ocolind răspunsul direct. Mi-ar părea rău să avem 
chiar acum neplăceri. Totuşi... mai bine astăzi cîteva 
zeci de răniți, decît mîine un nou 907. Procedează cu 
cel mai mare tact: ai în mîinile dumitale soarta gu- 
vernului. Cunoşti principiul maiestăţii sale regelui : 
represiune energică, neşovăitoare, dar mută... Dragă 
Take, se întoarse spre ministrul de interne, vezi de 
ziare... Nu fă economii de bani... Un eveniment există 
ori nu există, după felul cum e cunoscut de opinia 
publică... Ticăloşii aceia ne strică petrecerea de astă- 
seară... 

— Mai trist este că în loc să prindă ură împotriva 
bulgarilor, îi proclamă frați, observă cu mîhnire Take 
ionescu. Țară nenorocită, cînd te voi vedea la înăl- 
țimea conducătorilor pe care ţi i-a hărăzit pronia di- 
vină ?! 

Cei din salonaş rămaseră tăcuţi și oarecum nesim- 
țitori față de patetica exclamaţie a marelui romîn. 
Vancea regreta că n-a plecat cu o zi mai degrabă, 
acasă la Dej. Să se așeze în pat, să tragă plapoma 
deasupra capului și să nu mai audă nimic. Pornise 
la drum, din Budapesta, în plină grevă. Avea prile- 
jul nedorit să ia trenul înapoi, petrecut de ecourile 
unei manifestații de același soi a muncitorilor din 
Romînia. A înnebunit lumea ? Muncitorii sînt aceeaşi 
pretutindeni ? Clătină din cap, oftînd. — „Mi se pare 
că am intrat în zodia de erupție a vulcanilor“, cugetă 
coborînd scările în salon şi poftind uitare. 


VI 


În dimineaţa aceea sufla cu destulă putere vînt 
tăios dinspre miazănoapte. Zăpada de pe ulițele 
Bucureștilor scăzuse mult, bătucită de copitele cailor, 
de roţile trăsurilor şi căruţelor, de picioarele drume- 

ților. Rămăsese zgură murdară, îngheţată, străbătută 
de făgașe. Termometrul primului-ministru — cerce- 
tat ca întotdeauna cînd se scula — arăta lui Titu 
Maiorescu temperatură potrivită anotimpului, adică 
şase grade sub zero. 

Pe la unsprezece şi jumătate, bulevardul cel mare 
şi Calea Victoriei aveau înfăţişarea obicinuită în du- 
minicile dinspre sfîrșitul iernii. Trăsuri închise pur- 
tau cuconi şi cucoane de colo-colo, domniile lor avînd 
trebuință să „facă mișcare“ înainte de ceasul aperi- 
tivelor. De mişcat, se mișcau caii, dar odată ce aşa 
era numită plimbarea, nu-i putem spune nici noi alt- 
fel. Trotuarele păreau puţin frămîntate de trecători 
duminicali. Doar îndărălnici tineri care-și pierdeau 
vremea pe Calea Victoriei, ca o înaltă participare la 
viața de lux a capitalei, înfruntau vîntul, rebegiţi, cu 
nasurile învineţite, sirîngînd în jurul trupurilor poa- 
lele zburătoare ale pardesielor. Piața Amzei se um- 
pluse mai mult ca de obicei de bărbaţi şi femei în 
căutare de lucru. Duminicile, tîrgul de şomeri şi de 
slugi din această piață şi de pe Cheiul Girlii, se ri- 
dica la un fel de nivel american. 

Se apropia primăvara ; oamenii ştiau că boierii își 
trimit vătafii să caute braţe pentru curţile și graj- 
durile lor din București. De asemeni aflaseră că in- 
dustriaşii care încheiau contracte cu Ministerul de 
Război, angajează muncitori. O mulţime de ogrăzi 
pustii şi de șoproane dărăpănate fuseseră poreclite 
„ateliere“. Negustorii îşi răscoleau dughenile, cămă- 
rile şi pivnițele. Aveau nevoie de lucrători sezonieri. 
Cucoanele căutau dădace lăptoase şi servitoare noi. 
Doreau să schimbe numaidecît, înainte de Paşti, 
„toantele“ pe care le canoniseră de-a lungul iernii 
şi care-și cereau acum lefurile, devenind astfel „o- 
braznice“... Se zbăteau după braţe de muncă și an- 
treprenori cu lucrări puse la cale din bună vreme, 
apoi cîţiva „achizitori“ încercaţi de la calea lerată 
şi din direcţia drumurilor. Le trebuiau și acestora 
lucrători de sezon. Negoţul se urnea încet, după anu- 
mite rînduieli vechi. Şomerii, ca șomerii : așteptau la 
întîmplare, întunecaţi şi jigăriţi. 

Către unsprezece şi jumătate străbătu în piaţă 
zvon iute, ca o diră de fulger: porniseră muncitorii 
adunaţi în strada Izvor şi treceau cu grămada podul 
îndreptîndu-se spre bulevard. Vestea tresărea din om 
în om pîrjolind scurt oboseala încremenită în iamă- 
răciuni şi resemnare. O vreme, murmurul pieţii încetă 
ca sub farmec, apoi se stîrni mişcare. Cineva înălţă 
glas spunînd că muncitorii au ajuns în dreptul Cişmi- 
giului şi răzbesc la deal către Calea Victoriei. 

Ca şi cum s-ar fi deschis dintr-odată zăgazurile 
unui lac stătut, în apele căruia năvăleşte neaşteptat 
şuvoi puternic, șomerii și necăjiţii din Piaţa Amzei 
se revărsară pe străduţe, căutînd ieşire. Unii erau în 
toiul tîrguielii cu agenţii patronilor. Curmară îndată 
vorba. Aplecîndu-şi trupurile şi împungînd aerul cu 
frunțile, se iamestecară în puhoi. 

Gurile Căii Victoriei erau păzite de gardieni pu- 
blici. Prefectul poliției își concentrase forţele cu înaltă 
chibzuinţă : comisari cu renume înfricoşat și vlăjgani 
cu labe de urs erau rînduiți la întretăierea bulevar- 
dului cu Calea Victoriei. Se aflau dosite de asemeni 
forţe îndestulătoare în toate străzile dimprejur spre a 
feri cu străşnicie palatul regal de ecourile mişcării no- 
rodului. 

Comisarii și sergenţii din capătul străzilor care răs- 
pundeau în Piața Amzei, se treziră împinși de puhoiul 
şomerilor cu spinările în casele de peste drum. Ince- 
pură a lovi și a fluiera năprasnic. Trăsurile care tre- 
ceau fură oprite; cîțiva flăcăi se azvîrliră în laturea 
cailor apucîndu-i de dirlogi ; alții suduiau împingînd 
oiştile spre margine şi ferind lumea să nu fie căleată 
în picioare. Capete spăimîntate, apărură la ferestrele 
caleştilor trăgîndu-se îndată înapoi. 

Prefectul poliţiei primi vestea neașteptatei revărsări 
a oamenilor din Piaţa Amzei, în sala de marimură a 
hotelului „Boulevard“, unde-și stabilise postul de co- 
mandă. Coloana care venea dinspre Cișmigiu, se apro- 
pia de hotel. Măsuri dibace fuseseră luate : nimeni nu 
se va opri în Calea Victoriei, nici nu va coti la dreapta 
ori la stînga. Acum trebuia împiedicată cu orice preţ 

revărsarea neașteptată a puhoiului din Piaţa Amzei în 
coloana manifestanților. 

Începură a se auzi strigătele maniiestanţilor : „Jos 
războiul din Bulgaria !“ „Trăiască frăţia între po- 
poare !“, „Vrem vot universal !“, „Jos oligarhija !“ 

Prefectul repezi porunca: jandarmii pedeștri să 
închidă Calea Victoriei cu încă un cordon din sus 
de Ateneu. Era însă prea tîrziu. Șomerii veneau în 
fugă pe strada Academiei. 

Grupuri de studenţi se adunau lîngă statuia lui 
Mihai Viteazul cîntînd. Poporul se vălmăşise. Co- 
loana de muncitori părea un trunchi masiv, în care 
se răzima agitația crescîndă a manifestaţiilor răzlețe 
dimprejur. 

Oaspeţii hotelului coborîră în grabă pe scara cea 
mare, cu figuri contrariate. Domnul Solomonsohn 
avusese, se pare, idee bună plecînd de dimineaţă 
pentru două zile la Sinaia cu Maricella Vlădescu. In 
schimb, Gaston Hild apăru încruntat, stăpînindu-şi 
anevoie enervarea. Veni alături şi Vancea, îngrijorat 
peste seamă. Il străjuiau din două părţi, Niculiţă Şer- 
ban şi Iancu Frăţilă, care se aflau în vizită la dînsul. 
Gaston Hild se bucură că-i vede, deși putea constata 
cu oarecare scepticism că Vancea era departe de a îi 
în acel ceas tot atît de jovial și de blajin, cum fusese 
în seara trecută, la petrecerea din casele lui Pantazi. 

Francezul reflectă în sinea lui asupra împrejurări- 
lor ciudate care aduceau un om ca dînsul, fabricant 
de tunuri şi mitraliere, în proasta situație de a se 
apăra, în caz de primejdie, cu... fuga. Atunci apărură 
din stînga, coborînd de la etaj pe uşa de serviciu, 
Niculae Popa, cu Codrea și băiatul Mircea. Un mo- 
ment, ochii învățătorului întîlniră privirea lui Vancea. 
Acesta se întunecă mai mult decît era şi murmură 
ceva la urechea lui Şerban. Niculae Popa, Codrea şi 
băiatul cercau să se strecoare în stradă. Domnul di- 
rector al hotelului, Lucian Bertola, se agita în mij- 
locul clintelei frămîntate de groază. Se răsti la dîngii 
poruncindu-le cu mînie să urce în odaia de serviciu. 
Din stradă pătrunse vuiet şi strigăt : poliția năvălise 
asupra manifestanţilor. Uşa turnantă de la intrarea 

hotelului fu izbită de năvala oamenilor care căutau 
refugiu ; geamurile prefăcute în țăndări şi cele patru 
aripi se prăbuşiră detunînd. Parte din puhoi se re- 
vărsă în holul hotelului. Gaston Hild se desprinse 
ager la rînd cu alţi pasageri și dispăru urcînd cite 
trei trepte dintr-odată. Vancea și prietenii săi se refu- 
giară în restaurant şi de acolo coborîră grăbiţi trep- 
tele în spirală ale pivniţei. Prefectul poliţiei, încon- 
jurat de ofiţeri de poliție se tălăzuia de ici-colo lovind 
cu revolverele şi primind lovituri de pumni. 

Niculae Popa trase după uşa scării de serviciu pe 
Codrea, care ținea de mînă pe Mircea, iar el reveni 
grăbit în hol şi se amestecă în viltoare. li ardeau 
obrajii, i se uscase gura, gîffia şi clocotea. Ciţiva 
muncitori sîngerau jos lîngă coloana de marmură. 
Tresări văzînd obrazul unuia dintre ei. Se aplecă și-l 
apucă de brîu, apoi după o clipă de ezitare, prinse și 
pe cel de alături şi-i tîrî pe amîndoi spre scara de 
serviciu. Codrea şi Mircea primiră pe cei doi răniţi 
și începură a urca încet. Niculae încuie uşa pe dină- 
untru. 

— Unde-i ducem? — întrebă învățătorul răgușit. 
Se vor face percheziţii... Ii vor prinde... 

— Veniţi după mine, răspunse scurt Niculae. 

leşiră la etajul întîi, pe sala cea mare, după coti- 
tura zidului. Erau feriți. Ascultau vuietul de jos. Se 
auzeau pocnete, uşi trîntite, ferestre sparte. La etaj nu 
pătrunsese nimeni. Niculae Popa porni înainte, spri- 
jinind răniții care gemeau încet. Se opri în dreptul 
unei uşi mari, pe care scria: apartamentul 9. 

— Aici şade bancherul neamţ, zise rîndaşul răsu- 
cind grăbit cheia în broască. Ii ascundem în odaia lui... 
Nu-i va trăsni nimănui prin cap să-i caute... El nu 
vine decîi marţi de la Sinaia... 

Intrară în salonul lui Solomonsohn. Niculae Popa 
încuie şi uşa asta după sine. 

Lungind cu grijă cei doi oameni răniţi, pe covor, 
se uită bine la dinşii. Ii privi şi Codrea. Niculae Popa 
era palid. Simţi că învățătorul se clatină pe picioare. 

— Cine-i băiatul ăsta ? 

Niculae se lăsă într-un genunchi și puse mîna pe 

fruntea tinărului care sufla rar, şi-şi ținea ochii tn- 
chişi. Celălalt rănit se ridicase greoi, într-un cot. 

— Traian Nan... Traian Nan... murmură Niculae. 
Ce-ai făcut Traiane ? 

Tînărul deschise puţin pleoapele şi se uită la Nicu- 
lae, apoi la Codrea. Era slab, cu obrazul plin de sînge. 

— Domnul învăţător Codrea... suspină încet, lumi- 
nîndu-se la faţă. Codrea se ridică tulburat : 

— Niculae, adu apă! Prosoape ude... Băiatul nu 
trebuie lăsat în miinile poliţiei. Să-l ducem cumva la 
doctor... 

Rănitul de alături clălină din cap încuviințind 
printre răsuflări ostenite : 

— L-am ferit cît am putut... 

Mircea se vîrî tremurînd lîngă Niculae Popa, care 
storcea prosoapele pline de sînge, în baie: 

— Bădiţă — suspină gata să pliîngă... Bădiţă... 
dumnealui e băiatut lui badea Irimie ? 

— Da... murmură Niculae. El e... 

Intră în odaie cu ștergarele muiate în apă. Codrea 
spălă ușor, cu grijă, rana lui Traian din partea 
dreaptă a capului, puţin mai departe de tîmplă. 

— Domnii fac negoțuri de tunuri, eu le car scîrnă- 
viile, iar oamenii ăştia mor ca să facă o dreptate, 
zise plin de ură Niculae Popa... 

După o jumătate de ceas, răniții erau ascunși în 
podul hotelului. Niculae le aduse aşternuturi şi-i 
aşeză cu grijă. Învățătorul Codrea şedea pe marginea 
luminatorului cu capul sprijinit în palmă. Alături, 
respira încet, obosit, Mircea. 


Invăţătorul Codrea porni înapoi la Dej, cu copilul 
de mînă, în săptămîna următoare, joi. I se refuzase 
cererea de a fi numit în slujbă și fusese sfătuit „prie- 
teneşte“ de către un director din Ministerul Instruc- 
țiunii să se întoarcă în Ardeal. Altminteri îl puteau 
aştepta „neplăceri“. 

— Nu ştiu ce s-a întîmplat ori ce nu s-a întîmplat, 
îi spuse directorul. Avem ordin să-ţi comunicăm că 
prezența dumitale aici, nu e dorită. Sînt vremuri tul- 

buri... Ar fi trebuit să le păzești. Avem aici ardeleni 
destui, care o duc bine... 

Codrea zîmbi mîhnit. Işi aplecă fruntea şi-şi privi 
ghetele rupte, pulpanele pardesiului înverziie de ani. 
Traian Nan, dus ja spital, fusese dibuit de poli- 
ție; Niculae Popa, primise ordin de chemare la ar- 
mată, ca unul care era de cîțiva ani cetățean romîn. 
Guvernul ajunsese la ideea că mijlocul cel mai sigur 
de a scăpa de oamenii „dubioşi“, era să-i vîre în ca- 
zarmă, aşa că după manifestaţia de duminică erau 
chemaţi în fiecare zi, cu sutele... 

Rămas pe drumuri şi copleșit de dorul celor de 
acasă, Codrea trebuia să plece înapoi la Dej. Se sim- 
tea legănat de vînt între două prăpastii la fel de în- 
tunecate. Zbuciumarea acelor zile îi răscolise boala. 
Primi deci din mîna directorului de minister biletul 
de tren gratuit pînă la Predeal și înţelese că domnii 
din „țara mumă“ îl socoteau răsplătit prin asta, pen- 
tru toate jertiele vieţii lui. Se urcă în tren, cu copilul 
lîngă el. Dincolo de Predeal i se făcu rău şi avu o 
gravă emoptizie. Se linişti după ce trenul trecu de 
Sighişoara, dar era slăbit, gîffia penibil şi căzu într-o 
deprimare adîncă. În gara Dej era așteptat. Un jan- 
darm îl smulse dintre călători şi-l luă cu sine. 

Mircea Codrea rămase plingînd pe peron. Il încon- 
jurară femei din popor, care se tînguiau ca la îngropă- 
ciune. 


UN SFIRȘIT CARE E MAI DEGRABĂ ÎNCEPUT 


Piecînd din București, prezidentul Samoilă Vancea 
de Buteasa se opri cîteva zile la Dej. Fu întimpinat 
ca de obicei cu amestec de bucurie și de îngrijorare 
din partea directorului Simion Todericiu. 

Vancea observă atît bucuria cît și îngrijorarea. Dar, 
întocmai cum se întorcea de obicei toamna de la băi, 
cu ficatul înzdrăvenit, gata să suporte noi bătălii cu 
fleicile și paharele de vin, revenea acum din capitala 
Romîniei purtînd cu sine un spor remarcabil de în- 
credere în cele bune și de dispreţ față de cele rele. 
Cu toate că manifestaţiile de stradă îi stîrneau alte și 
alte îngrijorări, fruntașii politicii din Romînia îl lecui- 
seră de anumite temeri prin felul lor de a fi. Ii văzuse 
îndrăzneţi, urmărindu-şi interesele fără șovăire. Asta-i 
plăcu. Făcea într-adevăr cât o cură de ficat la Karlsbad. 

De aceea, păşi în casa lui Todericiu cu trufie liniş- 
tită şi observînd îngrijorarea directorului, continuă 
să rămînă surizător. Se miră în schimb de atitudinea 
Eleonorei. Văpaia dragostei lui față de  neliniștita 
femeie scăzuse în vremea din urmă și mai mult. Abia 
pîlpîia sub cenușa anilor o flăcăruie ostenită, ca la 
focul unui cioban bătrîn, în prag de aţipire. Nu era 
prin urmare îmboldit să cerceteze ca altădată expresia 
ochilor şi în general atitudinea ei și să se foiască fu- 
dul ca un curcan, oferindu-i ocrolire. Eleonora fu- 
sese însă cea mai plăcută din fîntînile ta care-și 
răcorise pojarul anilor. Fîntînă bună, totdeauna gata 

să primească în taina apelor ei ciuiura drumeţului 
însetat. O privi deci oftînd uşor. Femeia întîmpină 
această mărturie obosită a unei patimi vechi, cu ochii 
închişi pe jumătate şi cu un zîmbet de ironie fină. 
Parcă-l vedea întîia oară în viaţă pe președinte, atît 
de depărtată părea în momentul acelui schimb de pri- 
viri. Vancea reţinu mirat şi oarecum atins în sim- 
țămîntul lui de orgoliu, atitudinea Eleonorei. Ar fi 
fost ispitit să creadă că femeia e cuprinsă de toamna 
anilor, de inevitabila răspîndire a acelei somnolențe 
vagi, sub care se cufundă, ca zilele de la începutul lui 
octombrie, din ce în ce mai adînc, oamenii, în amurgul 
vieţii. Eleonora nu era însă de loc îmbătrînită. Dim- 
potrivă, obrazul alb, îrăgezit, reflecta o stranie lumină 
interioară, o mulțumire egoistă, radioasă, de călător 
nocturn, care a găsit în sfîrșit făclia călăuzitoare şi 
se uită oarecum de sus la bieţii însoțitori ai peregri- 
nărilor de pînă atunci. 

Incercat cetitor al zodiilor înscrise pe fețele oame- 
nilor și mai ales pe a Eleonorei, Samoilă Vancea nu 
se putea totuși dumeri. Ii oferi bomboanele și șoşonii 
aduşi din București, încruntîndu-se abia perceptibil. 
Ciudată făptură e omul, se gîndea punînd pachetele 
pe masă. Ai crede că unele flăcări se sting. E deajuns 
un suflu neobicinuit, o adiere nouă, ca să.s-aprindă 
iarăși. Eleonora îl întărita... 

— Nu voi rămîne la voi decît pînă mîine, zise uitîn- 
du-se la ea. Intoarse apoi privirea spre Todericiu : 

— i-am adus, Simioane, un ţigaret de chihlimbar 
cu monogramă, adăugă binevoitor. Vom sta de vorbă 
astăzi despre treburile noastre, după care mă voi re- 
pezi la moşie să văd de învoielile de primăvară. Te-aş 
ruga să trimiți telegrama pe care o scriu acum în- 
dată pentru cancelaria arhiducelui Franz Ferdinand. 

Vancea potrivise rostirea acestor cuvinte cu tîlc 
bine chibzuit. Putu înregistra fără zăbavă tresărirea 
bucuroasă a lui Simion Todericiu. In acelaşi timp, ob- 
servă calma nepăsare cu care Eleonora asculta presti- 
gioasele lui preocupări. 

— Am s-o duc chiar eu la poştă, răspunse zelos 
Todericiu. Inţelegea că naşul vrea să rămiie singur 

cu Eleonora. N-avea mimic împotrivă. Ştia că nevasia 
pornise pe alte drumuri și se bucura încă o dată, ca 
un viclean, că Vancea va cunoaşte cîteva deziluzii în 
plăcerile lui. Mai presus de toate dorea să fie văzut 
la poștă cu telegrama în mînă. Să se afle în oraş că 
vorbele şi întîmplările neplăcute în legătură cu băia- 
tul şi cu afacerile băncii sînt fleacuri pe lîngă legă- 
turile pe care le avea prezidentul cu slăvita dinastie. 

— Mult e bine şi tihnit aici la voi, zise Vancea de 
cum rămase cu Eleonora. i 

Era o zi strălucită de iarnă. Se vedea cerul albastru 
prin ferestre; aerul, aburit în acel ceas de amiază, 
prefăcuse cristalii imperceptibili ai gerului dimineţii 
într-o transparenţă lastuoasă irizată de lumina 'soa- 
relui. Focul duduia prietenos în soba de teracotă. 

— E bine, răspunse cu același zîmbet de fină iro- 
nie Eleonora. 

Se aşezase într-un fotoliu lîngă sobă. Vancea, întors 
de la fereastră, se opri lîngă ea rezemat în teracota 
caldă. Ti venea peste mînă convorbirea asta falsă şi sta 
la gînduri : s-o ducă mai departe ori s-o lase dracului. 
Avea atitea şi atitea lucruri importante de isprăvit. 
Eleonora interveni însă neașteptat : 

— Nașule — făcu uluindu-l pe preşedinte — dum- 
neata crezi în dumnezeu ? 

Samoilă Vancea îşi duse mîna la cravată, ca şi cum 
l-ar fi strîns dintr-odată prea mult. Işi privi cu buzele 
uşor întredeschise prietena atîtor ani de dragoste. Să 
fi înnebunit ? Nu părea. Să fi căzut în manie reli- 
pioasă ? Hm! Cunoştea multe cucoane bătrîne care, 
după ce le ierta dumnezeu în toate chipurile, se întor- 
ceau cu fața la icoane şi murmurau în doi-trei ani 
rugăciunile uitate de-a lungul vieţii. În același timp 
deveneau de la o zi la alta judecătoare aspre ale tine- 
reţii și vegheau cu strășnicie asupra fecioarelor. Se 
bucurau totuşi năpraznic aflînd că fetele prietenelor 
îşi aruncă peste gard fecioria. Eleonora era însă mai 
departe ca oricind de această amarnică întoarcere 
împotriva propriei sale vieţi. Chiar dacă vîrsta o tîra 
spre culmea destinată să fie scaun de judecătoare as- 
pră a celorlalte femei, felul cum înflorise din nou — 

fie chiar pentru scurtă vreme — dovedea că nu poate 
fi vorba nici de nebunie, nici de manie bătrînească. 
Atunci ? 

— De, dragă Eleonoro — răspunse încrețindu-şi 
fruntea — întrebarea ta mă surprinde. Am atîtea pe 
cap, că nu ştiu de ce să mă apuc. Dumnezeu m-a făcut, 
el a binevoit a te face și pe tine. Tot el îmi dă puterea 
să-mi văd de treburi. De bună seamă că eu cred în- 
tr-însul. N-am însă vreme să mă rog. De aia sînt 
popii pe lume, ca să se roage. Trag lefuri și mănîncă 
pîne bună pentru asta. Dau și eu la biserici destul. Ce 
ţi-a venit în minte să mă întrebi ? 

Eleonora tăcu, uitîndu-se în licărirea de jar care 
străbătea prin cele două ochiuri ale uşii de la sobă. 
Ti flutură pe buze acelaşi zîmbet ciudat care începea 
să-l supere pe preşedinte. Părea că femeia doreşte să-i 
arate cît de depărtat de fiinţa lui e limanul la care a 
ajuns ea. 

— Nu te văd să fii necăjită, adăugă cu intenţie 
Vancea. Din contră, prospiţiezi ca o floare în căldură 
şi lumină... 

— Dumnezeu m-a ajutat, făcu Eleonora ridicîn- 
du-și ochii. Acum zîmbea altfel. I se vedeau dinţii 
albi, frumoşi. 

Preşedintele se umplu de ciudă. Hotărit: o dorea 
din nou, tocmai acum, cînd ea se împleticea în mis- 
tere divine. Ori, te pomeneşti că tocmai această înaltă 
concurență îi da lui un zor neaşteptat... 

— Mă bucur că-mi destăinuești toate ale tale, zise 
cercînd să afle printr-o  dibace manevră gîndurile 
Eleonorei. E drept că întorcîndu-mă de la Bucureşti, 
unde am văzut lume îelurită, aşteptam să fii curioasă 
de alte veşti. Să mă întrebi ce se întîmplă pe acolo. 
Să-mi spui ce-ai mai făcut. Cum te-mpaci cu Simion. 
Cum îi merg treburile. L-am văzut cam îngrijorat. 
Ce-aţi aflat despre băiat ? 

Paşii lui Simion Todericiu tropotiră în odaia cea- 
laltă. Uşa se deschise şi directorul intră în salon ju- 
cîndu-şi odată iute ochii de la Eleonora la preşedinte. 
Avea aerul îndîrjit. 

— Mare lucru e o telegramă ca asta naşule, zise 

răsuflînd greu. Se vedea ci aduce în inima lui poveri. 
Gata-gata să leşine oficiantul de la poştă cînd a văzut 
adresa arhiducelului. Era la poștă şi Sebestyen. Era 
şi avocatul Vîlcu. Şi-au lungit gîturile. Le-am pus 
telegrama sub nas. Am greşit cumva ? 

— N-ai greșit nimica, clătină din cap președintele, 
întunecîndu-se. Nu-i făcea plăcere să audă numele lui 
Sebestyen. Nu-i plăcea mai aleș obrazul lui Toderi- 
ciu. Ce căuta tartorul de Sebestyen acolo ? întrebă in- 
dispus. 4 

— Eu zic să şedem mai întîi, nașule, răspunse cu 
un fel de înverşunare Todericiu. Ți-o fi dor de cîrnaţi 
afumaţi şi de varză călită de-a noastră, adăugă uitîn- 
du-se pe sub sprîncene la preşedinte. Cu mîncările 
alea de dincolo vei îi fost tot flămînd. Apoi, am să-ţi 


spun toate... 

— Adevărat că mi-e dor, încuviință Vancea. S-au 
întîmplat iarăși lucruri neplăcute ? — înirebă pier- 
zîndu-şi încet liniştea. 

— Chiar acum am aflat cîte ceva — zise Toderi- 


ciu coborînd glasul. Sebestyen s-a uitat la telegramă 
și a văzut că cereţi audienţă alteţei sale imperiale. 
S-a holbat la mine şi a încuviințat din cap. — Bine. 
Bravo. Asta e frumos. Aşa trebuie... Avem destui 
anarhiști... Destui trădători... Eram chiar curios să 
ştiu ce face domnul Vancea, acum după ce s-a întors 
din Romînia... 

— Acum vezi ce face! — i-am răspuns tăios și 
i-am fîlfîit telegrama sub ochi. Oricît ar fi el Sebes- 
tyen, naşule, prea se crede mare și tare să-și vîre ma- 
sul în treburile politicii înalte. 

— Bun, bun a zis Sebestyen din nou. N-ar fi rău 
să ne dea un concurs patriotic domnul Vancea. 

— Ce fel de concurs ? — l-am întrebat. Aici îţi gä- 
seşti dumneata să vorbești politică ? 

Sebestyen s-a uitat urit la mine : 

— Lasă, domnule Toderici, fleacurile! Un patriot 
bun e un patriot în orice moment și oriunde. Mai bine 
ar fi să puneţi rînduială în treburile băncii. Lucrătorii 
de la tunel se mişcă iarăși. Nu e un secret că banca 

e amestecată şi acolo. Ţăranii pe care-i scoateţi la 
licitaţie se agită mereu. Învățătorul Codrea a murit 
alaltăieri în închisoare... A venit nevastă-sa să-l vadă 
şi nu l-a mai găsit. A plecat cu copiii pe străzi, 
urlînd... S-a adunat lume. Azi de dimineaţă a pornit 
cu nevasta lui Laszlo Endre la tunel. Se înţelege că 
şi banditul ăsta, abia ieşit din închisoare, s-a cărat 
acolo. Aici sub ochii mei, n-avea ce căuta... S-au 
strîns la tunel toate 'haimanalele... 

Simion Todericiu folosea ocazia să înşire în faţa 
lui Vancea toate noutăţile din oraş, ca şi cum iar veni 
din gura lui Sebestyen. Vancea asculta întunecat. 
Eleonora se ridicase de pe fotoliu și sta cu ochii pier- 
duţi în strălucirea luminii din fereastră. 

— Să luăm lucrurile mai cu temei, zise încet Van- 
cea. A murit Codrea ? 

— Aşa spune Sebestyen... Cînd l-au arestat în 
gară era bolnav rău... 

În odaie se lăsă o clipă de tăcere. 

— Păcat de el. N-a avut astîmpăr în viaţă. Nu ne 
va lăsa-n pace nici acum. Aşa sînt unii oameni... De 
unde pînă unde vine nevastă-sa să se înhăiteze cu ne- 
vasta lui Laszlo ? 

— Le-a pus alături Irimie Nan. Blestematul ăla 
din Cristeni, izbucni Todericiu. S-a virit între capii 
răutăţilor. Dacă şi-a luat tălpăşiţa şi s-a dus la tunel, 
credeam că o să-şi vadă de treabă. De unde dracu ? 
l-a chemat acolo și pe ăștia care au ieșit din închi- 
soare. Adevărat că în Cristeni nu mai aveau ce căuta, 
adăugă privind cu un fel de teamă spre Vancea. 

Preşedintele tăcea posomorit. [i năvăliseră în minte 
întîmplările din holul hotelului „Boulevard“, figurile 
lui Codrea şi Niculae Popa. 

— Zici că şi Laszlo e acolo, la tunel? 

— Așa spune ticălosul de Sebestyen... 

— Ticălos, neticălos... iacă e bun şi ef la ceva, ob- 
servă grav Vancea. Ce te faci fără el, cînd se adună 
atîția nemernici laolaltă ? Dar ce amestec e între ban- 
că şi tunel? Asta n-o înţeleg. 

Todericiu înghiţi în gol. 

— Să vezi naşule... Acolo e învîrieală mare. Ba- 

ronul losika a cerut să fie schimbată linia ferată cu 
douăzeci de kilometri mai la răsărit. Să treacă pe 
lingă moşia lui... 

— Asta-i normal... 

— Da... dar şi contele Teleki a cerut douăzeci şi 
cinci de kilometri spre miazăzi. Pe lîngă moșia lui... 

— N-au decît să facă o curbă. Ce avem moi cu 
astea ? 

Todericiu ezită o clipă: 

— Apoi, nașule, au venit la mine la bancă doi 
antreprenori. Domnule director, aici e vacă de muls... 
au zis. Daţi-ne capital şi luăm asupra moastră încă 
o parte din antrepriza lucrărilor... Mîna de lu- 
cru e ca şi gratis. S-au adunat acum aco!o nouă sute 
de ilămînzi. lacà socotelile noastre... M-am uitat, le- 
am văzut, i-am descusut, am făcut alte socoteli şi... 
am intrat în combinaţie... Antreprenorii s-au grăbit 
să scadă numaidecît plăţile la lucrări. Indată s-a is- 
cat viltoare. S-a aflat că banca-i virită în afacere. 
De aci gata şi ocările că noi sîntem vinovaţi. D-aia 
vorbea Sebestyen la poştă în doi peri... Ciîștigul e 
însă foarte bun, nașule... 

Vancea clocotea de mînie. 

— Cît? 

— Iese bine, întări Todericiu roşu ca un rac. Cred 
că poţi cumpăra din ceea ce vine partea dumitale, 
optzeci de vagoane de vite. 

— Merită vagoanele astea, gălăgia pe care o fac 
lucrătorii ? Iarăşi Laszlo? Iarăşi Nan? Nu putem 
avea linişte mici o zi? 

— Naşule — protestă Todericiu îndărătnic — eu 
mă zbat în toate chipurile. Avem peste o mie de da- 
tornici, cu vitele zălogite. Asta face vreo şaptezeci 
de vagoane. Am pus geambaşii şi negustorii de vite 
să strice preţurile prin tiîrguri şi după ce le-au stri- 
cat, să cumpere pe nimic boi, vaci şi cai. Du-te dum- 
neata dacă vrei să mă asculți şi pe mine odată, la 
prefectul Adam și trînteşte-i pumnul pe masă. El să 
i-l trîntească lui Sebestyen. Tot ce facem e pentru 
aprovizionarea armatei. Pentru întărirea forței mili- 
tare austro-ungare, Pentru monarhie. Ce-mi vine mie 

Sebestyen cu d-ale lui ? Nu ştiu eu de ce se dă iarăşi 
la bancă ? 

— De ce? — întrebă scurt prezidentul. 

— Se-nsoară mişelul cu fata măcelarului Szanto. 
Asta i-a băgat în cap că noi i-am putea da în fiecare 
săptămînă două-trei vite aşa, ca pe nimic. Să le taie 
şi să cîştige. N-am vrut să-i dau decît una pe săp- 
tămînă... Aicea-i buba... Şi să nu crezi nașule că la 
ora asta prefectul Adam nu are pe masă copia te- 
legramei pe care am trimis-o alteţei sale arhiduce- 
lui... Aşa că îşi dă el seama din nou cu cine are de 
lucru. La urma urmei, baronul Iosika şi Teleki îi sînt 
prieteni. Îţi închipui cat cîştigă ei din abaterea dru- 
mului de fier pe la moşiile lor... De ce să nu cîştigäm 
şi noi ? Afară de asta, eu cred că şi cu Codrea... 

— Ce-i cu Codrea ? — întrebă obosit Vancea. Îşi 
coborîse pungile pleoapelor asupra ochilor şi sta pier- 
dut împletind vorbele tui Todericiu cu propriile sale 
gînduri. 

— Apoi... este, îşi luă curaj Todericiu. Este, că nu 
le poate veni la îndemînă domnilor unguri moartea 
unui învățător romîn în puşcărie. Cred că se aşteaptă 
la protestări. La cine știe ce gălăgie. Aşa că, dum- 
neata naşule, i-ai putea linişti... Adică, partidul na- 
tional romîn mu va face caz... 

Prezidentul Vancea îşi ridică pungile p.eoapelor. 
Hotărît, directorul ajunsese mai ascuţit la minte de 
cînd afacerile se înmulțiseră şi deveniseră mai com- 
plicate. 

Eleonora își ceru scuze şi trecu în dormitor. Cei 
doi bărbați erau singuri. Li se aduseră cafele. Tode- 
riciu dispăru cîteva minute în birou şi reveni cu un 
dosar. Incepură a socoti cu pătrundere. După un 
ceas, Eleonora apăru îmbrăcată de oraș. Era fru- 
moasă. Ochi-i străluceau într-o ciudată văpaie ver- 
zuie. Buzele frumoase purtau un zîmbet sfios de şco- 
lăriță. Era a treia, ori a patra expresie a ei în ziua 
aceea. 

— Eu mă duc la biserică, zise încet. Naşule, te 
rog să mä îerţi, adăugă privindu-l senin. Mă întorc 
devreme. 

Femeia ieși. Vancea se uită după ea. Todericiu se 
uită la Vancea. 

— Finule, mormăi  îngîndurat preşedintele, mie 
Eleonora îmi pare schimbată. 

— Este, mașule, încuviință Todericiu ai cărui ochi 
jucau neodihniţi în orbite. Pilpîia în ei o flacără vi- 
cleană. A căzut pe mîna călugărilor franciscani... E 
unul, pater Ludovicus... 

— Ludovicus ? — se miră cutremurat președintele. 
Păi acela e un stricat fără pereche în lume ! S-a si- 
nucis din cauza lui o fată de-a baronului Iosika... 

Simion Todericiu avu un zîmbet crud. Ridică ne- 
vinovat din umeri. Preşedintele rămase o vreme cu 
ochii în gol, cu vîrful creionului între buze, apoi se 
ridică tulburat, se apropie de fereastră şi privi înde- 
lung afară. Todericiu se încovoie pe scaun, cu pal- 
mele între genunchi, cu ochii fixaţi în ceafa lui 
Vancea. 

Servitoarea intră şi anunţă că a venit cineva de la 
prefectură. Domnul preşedinte era poftit cu mare plă- 
cere la contele Adam. 


Contele Adam era plictisit de cele ce se întîimplau 
în județ și la tunel. Se adunaseră acolo prea mulţi 
lucrători concediați de la atelierele căilor ferate și 
din întreprinderi, prea mulţi ţărani de pripas, ca în- 
tr-un focar care-i căşuna mereu neliniști. 

— N-aş vrea să tiu înţeles greşit, îi spuse preşe- 
dintelui Vancea. Nu vă închipuiţi cumva că nu-mi dau 
seama de ceea ce reprezintă o bancă şi de ceea ce 
este aievea sărăcimea anarhistă... Ordinele pe care le 
dau împotriva oricărei mișcări stau dovadă... Cred 
însă că ar trebui procedat mai cu multă prudenţă. Nu 
vă poate conveni nici dumneavoastră ca în fiecare 
agitație să apară numele băncii. Trebuie să inter- 
veniţi. Aveţi întregul meu sprijin... 

— Vă mulțumesc, domnule conte. Voi lua măsurile 
de cuviinţă... 

— Mie îmi place liniștea, urmă Adam. Imi place 
peisajul patriarhal... 

— Cui nu-i place, domnule conte» Parcă eu nu 
tînjesc după odihnă? — oftă Vancea, gîndindu-se 
numaidecît că va trebui să se consulte cu cineva, 
poate chiar cu Cassiu Manu, asupra nesfîrșitelor în- 
curcături cu banca. Ceva trebuia făcut negreșit, căci 
prea se adunau multe. Cine l-ar fi putut sfătui mai 
bine decît Cassiu ? Dedesubtul limbajului confuz și 
a sumedeniei de „considerente“, Vancea întrevedea din 
ce în ce mai clar luciditatea rece a lui Cassiu Manu 
şi inflexibilitatea unei voințe dure, care  străbălea 
încet dar sigur prin orice dificultăţi. Fra un bun 
exemplu. 

Adam privea visător pe fereastră : 

— A devenit atît de penibilă viața ! — observă fi- 
lozolic. Uneori o gust în tihnă. Mă bucur de moșiile 
mele, de aurul grîului. Îmi privesc caii. Am cîţiva pur- 
sînge. Imi trezesc simțăminte de măreție. De încîn- 
tare. Cînd mă întorc în biroul meu, primesc rapoar- 
tele. Administratorii moşiilor arată că mu mai pot 
continua lucrul în condiţiile vechi. Organele de stat 
mă sezisează despre mişcări anarhice... Pretutindeni 
oameni sălbatici, care n-au altă grijă decît să urle, 
să se agite. E dezgustător ! 

Vancea clătină din cap cu înţelegere : 

— E trist într-adevăr... Se pare că liniștea noastră 
e în cumpănă. Eu însumi mă gîndesc cu silă la în- 
voielile agricole pe care trebuie să le închei acum. 
Milogeli, plinsete, strigăte, ameninţări. Din acest 
punct de vedere îmi dau seama că nici dumneavoas- 
trä, proprietarii unguri, nu sînteţi mai fericiți ca moi. 

Adam se încruntă puţin : 

— Doream să discut cu dumneavoastră încă o 
chestiune... Un alt episod supărător... E vorba de în- 
vățătorul Codrea. Fără îndoială a fost un agitator 
periculos... 

Vancea asculta atent. Avea planul făcut gata. In- 
terveni cu un fel de îngrijorare posomorită : 

— Am aflat şi eu că s-a prăpădit în închisoare. 
Cazul îmi pare destul de grav. 

— Nu-i mai grav ca moartea oricăruia dintre un- 

gurii de aceeaşi teapă, făcu indispus Adam. Totul este 
să nu se stîrnească vilvă... 

Vancea îşi încreţi fruntea : 

— Aici este pricina, domnule conte. Ungurii fac 
tărăboi grozav cînd piere în temniță un kossutist... 
Mă tem că întîmplarea acestui nefericit de ‘Codrea, 
ne va hărăzi bătaie de cap. Personal regret în gene- 
ral moartea cuiva, chiar cînd moare la el acasă, 
adăugă spiritual. Codrea și-o căuta cu lumînarea din- 
colo de casa lui. Va trebui să mă consfătuiesc cu prie- 
tenii mei la Budapesta... Dacă nu se mişcă nimeni 
din popor, nădăjduiesc și cred că nu ne vom mişca 
mici noi. Dacă însă... 

— Dacă însă se mişcă, voi avea eu grijă să-i stîm- 
păr, declară energic Adam. În orice caz, ne bizuim 
pe înţelepciunea dumneavoastră... 

— Nu pot făgădui nimic, răspunse cu viclenie Van- 
cea. Fiţi însă sigur de bunăvoința mea... 


II 


S amoliă Vancea plecă de abia peste cîtva timp la 
Viena. Arhiducele Franz Ferdinand îl primi cu bună- 
voință. În acea vreme se ştia că Romînia va intra 
negreșit în război împotriva Bulgariei. Totuşi arhi- 
ducele nu părea supărat. 

— Sînt informat deplin asupra punctului de ve- 
dere al guvernului romîn, declară Franz Ferdinand 
cu încredere în sine. Impărtășesc acum și eu ideea 
că în ceasul răfuielii celei mari cu inamicii noștri, 
ne va fi de folos o Romînie puternică... De aceea vă 
mulțumesc pentru osteneală şi mădăjduiesc că veţi 
conlinua să stăruiți ferm pe lîngă supuşii romîni să 
fie loiali pînă la capăl. 

— Cu toată puterea mea alteță imperială, întări 
Samoilă Vancea. Alteța voastră va binevoi prea gra- 

tios să creadă că politica guvernului din Bucureşti 
e bine chibzuită. Poporul romîn din Ardeal, condus 
de noi spre realizarea „Marei Austrii“, va respinge 
din mijlocul lui orice agitaţii nesănătoase. 

Arhiducele se săltă de pe scaun. Întinse mîna spre 
Vancea şi-i vorbi aprins : 

— Asta e, domnule președinte! Să înceteze agita- 
tiile! Să înceteze mişcările! Vreau să ne vedem li- 
niştiţi de lucru. Să durăm un imperiu puternic... Ve- 
deţi însă că slavii nu se astimpără. Le pregătim deci 
ac peniru cojoc. Ha, ha, le arăt eu domnilor de la 
Belgrad! Şi celor de la Petersburg ! Armată puter- 
mică, domnule preşedinte ! Totul pentru armată ! De- 
votameui neclintit față de dinastie! Aceste lucruri 
vi le cer! Vi le pretind! 

— Le veţi avea, alteță imperială, îl asigură cu 
glas tremurat de emoție preşedintele Vancea, înţe- 
legînd că slavilor li se caută nod în papură. Facem 
şi noi tot ce putem ca să întărim armata, adăugă cu 
tărie. Văd că în ceasurile mari ale istoriei, ne putem 
înţelege chiar şi cu ungurii, cu guvernul de la Bu- 
dapesta. 

— Foarte bine, foarte bine, încuviință arhiducele. 
Lăsaţi pentru mai tîrziu neînțelegerile. Voi avea eu 
grijă de ei după ce trecem hopul, adăugă zimbind 
crud. Da, să nu uit, manevrele imperiale din anul 
viitor vor avea loc în Bosnia... Vor participa şi regi- 
mente alcătuite în majoritate de romîni ardeleni. Sper 
că voi descoperi în ei virtuți militare demne de laudă. 

— De asta să nu se îndoiască alteţa voastră, îl 
asigură solemn Vancea. Virtuţile noastre daco-ro- 
mane sînt în totul la dispoziţia glorioasei dinastii de 
Habsburg... Îndrăznese a-mi pune întrebarea dacă mu 
cumva se vor supăra sîrbii, alteţă imperială, de aceste 
manevre ? Nu le vor considera o provocare, avînd în 
vedere că acolo e frontiera Serbiei ? 

— Să le considere, domnule preşedinte ! — răs- 
punse Franz Ferdinand lovind cu pumnul în masă. 
N-au decît să le considere. Doresc să-și dea seama 
de jolie monarhiei. Voi comanda manevrele eu, per- 
sonal. 

— Să vă ajute dumenezeu, alieţă, încheie aplecîn- 
du-se respectuos Vancea, care înţelese că audiența a 
luat sfîrşit şi că Serbia va fi cea dintii victimă. 

După audienţă, preşedintele plecă la Budapesta, 
unde întîlni pe Cassiu Manu. Trecuse o vreme de cînd 
lucrau împreună. Adevărat că mina nu aducea încă 
venituri, ci mai multe griji. Muncitorii erau în con- 
timuă mişcare de revendicări şi acolo. Dar mina era 
un tezaur sigur şi Cassiu privea cu suris înghețat pe 
buze frământarea asta. Livra vite din judeţul Tîrnava 
Mică, în condițiuni mult mai sigure decit izbutea Tode- 
riciu să livreze din Someș. In Tîrmava : linişte şi în- 
cărcări promple în vagoane; în Someş: tărăboi cu 
datornicii, întîrzieri, fel de fel de meplăceri. 

Vancea nu putea tăgădui că mai ales după ultima 
întrevedere cu contele Adam îl ispitea gîndul de a-l 
bănui vinovat în mare parte pentru neplăcerile din 
Dej pe Simion Todericiu. Prea era imprudent în lă- 
comia lui. Prea se vîra în multe. Prea avea duşmani 
mulți. Vorbi deci cu Manu. La început cu precauţiune, 
chibzuit, apoi învolburîndu-se și descărcîndu-și nä- 
duiul. 

Manu îl ascultă respectuos şi perfid. 

— E clar că în toate celelalte judeţe livrările merg 
mai bine, observă cu importanţă. Mai ales în cele lip- 
site de industrii, cum este Tîrnava Mică. Aceasta în- 
semnează, domnule preşedinte, că agricultorii și crescă- 
torii de vite nu au contact cu muncitorii industriali. 
Sînt mult mai izolaţi de ei. 

— Şi ce e dacă nu au contact? — întrebă Vancea 
nedumerit. 

Cassiu Manu continuă cu acelaşi aer de superiori- 
tate : 

— E foarte bine, domnule președinte. Trăiesc de- 
parte de agitația pe care o vedeţi pretutindeni unde 
sînt industrii sau unde se găsesc mari ateliere de căi 
ferate. Nu are cine să-i agite... Înţelegeţi ? Noi, de 
exemplu, nu acordăm amînări debitorilor de la bancă. 
Nu cumpărăm moşii în Tirnava Mică şi prin urmare 
m-avem nevoie să facem fel de fel de abilităţi. Le pu- 
tem cumpăra într-altă parte. In schimb n-avem nevoie 

de nici o elasticitaie în exercitarea drepiurilor legale 
ale băncii. 

Vancea se uită cu coada ochiului la Manu. 

— Nu acordaţi păsuiri ? 

— De ce să acordăm? Să-i învăţăm cu nărav? 
N-avem nici un motiv. În ceea ce privește oamenii des- 
pre care mi-aţi povestit că ar fi adunați la tunel, ei da, 
e greu. E foarte greu cu ei. Cred că cei ce tulbură apele 
ar trebui chemaţi la armală. Aveţi influență destulă 
ca să interveniţi. In locul lor să fie aduse trupe de 
geniu. 

— Au ajuns pînă acolo încît să facă din băiatul 
acelui nenorocit de Codrea, curier. TI trimit cu scrisori 
pe la fabrici. L-au prins jandarmii, îl cercetează dar mu 
mărturiseşte nimic. Ce naște din pisică, șoareci mä- 
nîncă... E 

Prezidentul vorbea mîhnit. 

Cassiu Manu asculta netulburat. 

— Este ta Gherla un institut de corecție, răspunse 
rece. Copiii hoinari, mlădiţe de tîlhari înrăiți, sînt su- 
puşi reeducării forțate. Propuneţi să fie trimişi acolo 
şi copiii lui Codrea... 

Cît era de hain Vancea, simţi un fel de val de gheaţă 
în jurul inimii. Văzuse într-o zi fetița lui Codrea în 
piaţa din Dej. Se ţinea de rochia mame-sii. El în- 
torsese capul într-altă parle. Totuşi reținuse obrazul 
palid, frumos, cu ochii mari ai acelei copile. S-o tri- 
mită în casa de corecție ? 

— Să mă gîndesc, oftă întunecat. 

— Domnule prezident — reluă vorba Cassiu Marii 
— ne găsim în pragul unor evenimente mari. Veţi ve- 
dea ce bine iese Romînia din războiul balcanic. Cîtă 
glorie se va reslringe asupra bărbaţilor politici de 
acolo. Istoria nu se face cu ezitări... Avem țeluri ho- 
tărîte. Vrem să stăm în faţa dinastiei cu greutatea pe 
care o au magnații unguri. Atunci, poporul va fi mîn- 
dru de noi. Nu ne putem lăsa împiedicaţi de a lua mă- 
surile necesare în împrejurări care ne pot încurea. 

— D-apoi nu zic nici eu altfel, protestă Vancea. 
Cred că m-au năpădit prea multe deodată... Ştii că 

biata nevastă a lui Simion Todericiu e bolnavă de 
nervi ? 

Cassiu Manu zîmbi ca dintr-un dulap cu gheaţă : 

— E regretabil, domnule preşedinte. Principalul 
rămîne totuși ca domnul Todericiu să aibă nervii buni. 
Dinsul e la bancă, nu ? 

— Îi are... şi nu prea, lăcu Vancea gînditor. Dragă 
Cassiu, văd că dumneata judeci într-adevăr bine. Vom 
avea mare folos din iscusința dumitale. Înţeleg că după 
mine... locul de frunte în partid nu are cui reveni decît 
dumitale... Am să mă gindesc... Poate va trebui să-l 
schimb pe Todericiu de la bancă... Acum, că i s-a îm- 
bolnăvit şi nevasta... nu mai vede lucrurile cum ar tre- 
bui. Prezidentul oită adînc. Cassiu Manu asculta cu 
o figură de nepătruns. Un surîs enigmatic îi juca în 
colțul buzelor. 


III 


| ntr-o seară din luna iunie 1914, arhiducele Franz 
Ferdinand și soția lui plecară din gara Viena, cu un 
vagon imperial, spre oraşul Serajevo, în Bosnia. 'De 
cu zi, arhiducele avusese o scurtă întrevedere cu îm- 
păratul. Nu erau prea multe de discutat. Călătoria 
fusese hotărită demult. Se împlineau şase ani de cînd 
Austria pusese mîna pe frumoasa şi pitoreasca provin- 
cie slavă de la sud. În răstimpul acesta, bosniecii n-au 
dat o clipă de răgaz „curţii imperiale. Oamenii politici 
din Bosnia împreună cu căpeteniile bisericii ofereau 
dese și zeloase dovezi de ardoare la picioarele tronului 
dar poporul clocotea rîvnind unirea cu ceilalţi slavi de 
Ja hotarul Bosniei, cu sîrbii. Nu era un clocot de vorbe, 
ci de fapte îndrăzneţe. Pînă la urmă domnii din Viena 
hotărîră să organizeze mari manevre militare pe teri- 
toriul Bosniei. Să înfricoşeze poporul şi să arate sîr- 
bilor că puterea militară a Austriei se poate rostogoli 

pe deasupra lor ca o uriașă maşină care striveşte orice 
împotrivire. 

Comandantul suprem al armatei, arhiducele Franz 
Ferdinand, îşi propusese îndată după luarea acestei 
botăriîri, să conducă personal manevrele, Să se îm- 
bete de iluzia forței. Să-şi dovedească virtuțile de co- 
mandant. Să se obişnuiscă cu atmosfera de campanie 
în vederea clipei cînd alături de împăratul Wilhelm al 
Germaniei, va fi una dintre figurile de „mare soldat“ 
ale războiului pregătit. 

Deși tînjea mereu după aceeași glorie militară, bä- 
trînul Franz Josef consimţise posomorit ca moşteni- 
torul tronului să comande manevrele. Nimeni nu- i pu- 
tea pătrunde gîndurile. Poate, marele şambelan Monte- 
nuovo, omul lui de încredere, să fie cîștigat de-a lungul 
anilor de cînd îl servea, experienţa dibuirii simțămin- 
teor ascunse ale întunecatului bătrîn. De data asta 
trecu însă și el prin îndoieli. De ce admisese împăratut, 
nepotului său, un prilej atit de răsunător să-şi mani- 
feste îngîmfarea şi pasiunea de putere? Dacă mane- 
vrele ieşeau bine, arhiducele devenea cu siguranță mai 
merăbdător, mai nervos, mai pretenţios în pretenţiile 
lui de a conduce politica Austro-Ungariei. 

— Maiestate — încercase Montenuovo să torpileze 
planurile arhiducelui — îmi permit respectuos a vă 
atrage atenţiunea că plecarea alteţei sale Franz Fer- 
dinand la Serajevo va fi foarte primejdioasă. Reamin- 
tesc maiestăţii voastre rapoartele Serviciului Secret. E 
posibil să se comită mn atentat de neînlăturat împo- 
triva alteţei sale, oricîte măsuri de pază s-ar lua. Prac- 
tica de luptă a oamenior din Balcani e îngrozitoare. 
Amintesc şi raportul excelenței sale baronului Burian, 
ministrul maiestăţii voastre, care a fost prevenit în 
mod absolut secret chiar de către guvernul sîrb, că s-ar 
putea întîmpla o nenorocire la Serajevo. Duşmani fa- 
natici ai Austriei pîndesc din umbră. Guvernul sîrb se 
spală pe mâini din bună vreme... Dacă se va produce 
nenorocirea, va afirma că n-are nici un amestec, nici O 
vină, ne-a prevenit. Rog respectuos impuneţi alteţei 
sale să nu comande manevrele. Maiestatea voastră are 
atiția generali iluștri... 

Împăratul asculta cu capul aplecat vorbele credin- 
ciosului slujitor. Şedea în fotoliu la masa de lucru, cu 
coatele răzimate pe margini, cu degetele împreunate 
pe pîntecul :scofîlcit. Nu i-se vedea din obraz decît 
gardul stufos al sprîncenelor care-i acoperea întreaga 
fizionomie. Răspunse încet, iără a face vreo mişcare : 

— Arhiducele e sub mîna lui dumnezeu, Monte- 
nuovo. Îl va ocroti. 

Montenuovo rămase cu gura ușor deschisă. Era în- 
tfia oară că împăratul invoca pe dumnezeu în favoarea 
lui Franz Ferdinand. Se gîndi puţin, apoi reluă vorba 
cu prudenţă și cu subtilă perfidie. Urmărea încordat 
să vadă dacă bănuiala care-i încolţise în cap avea ori 
nu 'temei. 

— Dacă maiestatea voastră e hotărită să menţie 
aprobarea sa cu privire la comanda manevrelor, ar îi 
poate cazul să se ia măsuri cu totul excepționale pen- 
tru paza alteţei sale şi a soţiei, care-l întovărăşește. 

Montenuovo ştia că împăratul se înfurie de cîte ori 
aude de nevasta lui Franz Ferdinand. Aştepta. Impă- 
ratul mormăi. 

— După cît mi s-a raportat, măsurile par suficiente. 
Arhiducele e mai presus de toate în paza lui dumne- 
zeu. 

Montenuovo simţi că i se curmă răsuflarea. Îi pä- 
trunse în creier o lumină stranie, un amestec ciudat de 
limpezime gplacială şi de unde tulburi, sîngerii. Mä- 
surile de pază de la Serajevo erau ridicule. O vreme 
mu crezuse nimeni că arhiducele se va duce într-ade- 
văr acolo. lar după ce plecarea rămase bine stabilită, 
serviciul de pază fusese pus chiar de către Montenuovo 
sub ordinele unor oameni devotați lui. 

Cît privește pe Franz Ferdinand, el dispreţuia toate 
temerile. Le ştia că sînt false, ipocrite. „In mijlocul 
armatei mele, sînt mai sigur ca oriunde“, spunea plin 
de mândrie. Montenuovo se cruţă pe sine de cercetarea 
mai adincă a problemei. Nu dorea să-şi tulbure liniştea 
nici cu îngrijorare nici cu o bucurie prea drăcească... 
Oită deci cu smerenie şi se înclină ca un curtean cre- 
dincios în fața voinței împăratului. In acel moment 
n-ar fi dat un ban de aramă pe viaţa arhiducelui şi 

a nevestei sale. Bătrînul împărat îi apărea tot atit de 
crîncen în această împrejurare cum îl cunoscuse în al- 
tele similare. Familia Habsburg putea oferi un şirag 
de peste trei sute de moştenitori de tron. Se pare că 
ace] care ar fi urmat în acest rang în cazul dispariţiei 
lui Franz Ferdinand, era un tînăr șters, lipsit de per- 
sonalitate, un anume Karl. „Băiat bun“, reflecta Monte- 
nuovo suspinînd delicat. Maiestatea sa are dreptate... 
Voia lui dumnezeu e deasupra noastră... 


Li 

În ziua plecării la Serajevo, Franz Ferdinand, după 
vizita la împărat, rezolvă hîrtiile curente din cance- 
laria lui. Colonelul Brosch rămînea la Viena să ţie 
legătura între capitală şi comandamentul manevrelor. 

— Sînt bucuros că plec, dragă Brosch. În sfîrșit, 
după ani de frămîntare, vine rîndul să dovedesc tu- 
turor ce am făcut din armata mea. Sper că maiestatea 
sa împăratul Wilhelm va fi mulţumit cînd va ceti ra- 
poartele ofiţerilor germani care asistă la manevre. Noi 
sîntem gata să începem oricind marea răfuială. 

— Fără îndoială, alteță imperială, răspunse Brosch 
lovindu-și călcîile. Sîrbii vor înţelege cei dintii că glu- 
ma se apropie de sfîrşit... 

Franz Ferdinand își ridică braţele însuileţit : 

— Dunărea, Brosch... Bătrîna Dunăre albastră | De 
la Viena şi... deocamdată pînă la hotarele Romînici 
va fi exclusiv a imperiului meu ! Îi vom împinge pe 
sîrbi spre sud. fi vom strivi. Dumnezeu va asculta 
rugăciunile arhiducesei... Vom lărgi imperiul la nord, 
la sud, în răsărit... „Marea Austrie“ va deveni a doua 
putere în Europa. Manevrele militare îmi dau un senti- 
ment înalt... Ca preambulul unui strălucit capitol de 
istorie pe care-l voi scrie cu spada mea. Bine că mu 
mi-a pus piedici împăratul... Probabil şi-a dat seama 
că aş fi fost în stare de orice, înţelegi Brosch ? de orice, 
ca să pot comanda efectiv, între soldaţi, marile ma- 
nevre... 

Arhiducele trecu exaltat în apartamentele neves- 
ti-sii. O găsi cu capelanul curții, un complicat şi sub- 
til călugăr catolic. Capelanul îi tălmăcea arhiducesei 

visele din roaptea aceea. Femeia era neliniştită și to- 
tuşi nespus de fericită. Va apare în sfîrşit alături de 
soțul ci în plină strălucire imperială, la Serajevo. In 
Viena, acest lvceru nu era posibil. Nefiind principesă 
de sînge, ci doar contesă, împăratul, ca şei al familiei 
imperiale, îi impusese după căsătorie două obligaţiuni 
de o cruzime neclintită. Cea dintii se referea la copii. 
Ei nu vor putea fi niciodată moștenitori de tron şi nici 
arhiduci, ci „simpli“ prinți. A doua, privea rangul ei 
în protocolul curții. Cînd intra împăratul în mijlocul 
familiei imperiale, a demnitarilor politici și a curte- 
nilor, arhiducele Franz Ferdinand, își avea locul în- 
dată alături. Normal ar fi fost să urmeze imediat soția 
lui. Franz Josef îi stabilise însă locul la coada tuturor 
damelor de la curte. De acolo își privea bărbatul cu me- 
lancolie, umilită și batjocorită. Acum, la Serajevo, se 
duceau însă amindoi. Împăratul nu se opusese nici 
acestei dorințe a lui Franz Ferdinand. Era întîia oară 
că aveau această mare bucurie. Nu puteau bănui că e 
şi ultima... 

Capelanul îi tălmăcea deci soției arhiducelui, în cu- 
lori trandafirii, visurile din acea noapte şi le răsfrîn- 
gea ca pe o aureolă asupra călătoriei : „Va fi minunat. 
Arhiducele își va dovedi calităţile de comandant su- 
prem, armata și populaţia îl vor sărbători. Va gusta 
și principesa din voluptatea ameţitoare a gloriei...“ 
La ora unu sosi cardinaul Vienei. Perechea arhidu- 
cală primi înalta binecuvîntare și asigurarta că emi- 
nenţa sa se va ruga pentru cît mai fericita desfășu- 
rare a manevrelor şi pentru norocoasa întoarcere în 
capitală a auguștilor drumeți. 

Vagonul imperial tras la peronul gării din Viena era 
vechi și hodorogit. Franz Ferdinand se înfurie. I 'se 
deteră explicaţiuni confuze, că garnitura rezervată îm- 
păratului e în revizie generală în vederea călătoriei 
maiestăţii sale la Ischl, unde-şi avea reşedinţa de vară, 
Miînia arhiducelui răbufnea în vorbe, în gesturi. Colo- 
nelul Brosch cercă să-l atragă într-o diversiune, ca să 
se liniştească. 

— Alteță imperială, rog respectuos pe alteța voas- 
tră sä binevoiască a mă pune în situația să pot comu- 

nica la Skoda şi la Krupp, cît mai urgent, observaţiile 
cu privire la experimentarea în manevre a noiiot 
arme... E vorba de comenzile care nu vor trece în fa- 
bricaţie de serie decît după ce vom cunoaşte aceste ob- 
servaţii. Pînă atunci, operaţiunile financiare încă stag- 
nează... 

Franz Ferdinand se uită întunecat la colaboratorul 
şi confideniul său. Brosch era senin, liniştit și respec- 
tuos. Privea însă cu un fe] de grai complicat al ochilor 
ceea ce-l făcu pe arhiduce să schițeze un gest de ne- 
dumerire. Ca şi cum ar îi zis : ei, ce mai este ? 

— Alteța voastră va binevoi să-mi dea instrucțiuni 
pentru comanda unui tren special demn de alteţa 
voastră — lămuri Brosch, zâmbind ciudat. Voi vorbi 
despre 'aceasta baronului Rotschild îndată ce primesc 
ordinul alteţei voastre cu privire la experimentarea 
tunurilor noi... El va avea grijă de toate... 

Franz Ferdinand se încrunlă puţin. Întinse mîna lui 
Brosch şi-i spuse scurt : 

— Bine. 

După cîteva clipe trenul porni... 

A treia zi de dimineaţă arhiducele plecă în automo- 
bil deschis, cu soția sa, de la comandamentul din Sera- 
jevo spre primărie, să asculte discursul de salut al 
autorităților. Poporul adunat pe marginile străzilor 
privea în tăcere posomorită, penibilă, trecerea maşinci 
imperiale. Arhiducele ar fi dorit să salute în dreapta 
şi în stînga. Nevasta lui ar fi vrut să împartă zîmbete 
graţioase poporului. Așteptau confuzi și deconcertaţi 
urale, aplauze, entuziaste ridicări de pălării, ca să răs- 
pundă. La o răscruce de străzi, detună cea dintii 
bombă. Automobilul cu ofițerii care deschideau alaiul 
sări în aer. Detunară ale bombe. După cîteva colituri 
ale automobilului imperial, pocniră focuri de revolver. 
In mai puţin de zece minute mașina ajunse din nou la 
comandament. Perechea arhiducală îşi încheiase des- 
tinul. Franz Ferdinand şi soţia lui se legănau prä- 
buşiţi fiecare pe cîte o margine a automobilului. Rîul 
care trecea prin mijlocul orașului Serajevo, era mar- 

torul tăcut al acestui sfîrșit. Undeva se revărsa în 
Dunăre. În Dunărea pe care Arhiducele dorea s-o cu- 
primdă „deocamdată“ pînă la frontiera Romîniei... 


Împăratul Fnanz Josef, înconjurat de sfetnicii săi, 
între care se grăbiră să vie și cîțiva miniştri de la 
Budapesta, chibzuia asupra măsurilor ce trebuiau 
luate. Castelul Schönbrunn arborase drapelul negru; 
totuși, întristarea cu zăbranicul ei fin de umbre nu-și 
găsea loc în largile încăperi a'e reşedinţei imperiale. 
Prinţul Montenuovo rînduise măsurile pentru trans- 
portarea trupurilor neînsufleţite ale arhiducelui şi 'so- 
ției sale, ascultînd poruncile bătrinului împărat. Tre- 
mul mortuar avea să treacă noaptea atît prin Buda- 
pesta, cît şi prin Viena, ca să nu se facă nici o cere- 
monie. Pentru arhiduce ar fi fost obligatorie cere- 
monia imperială. Dar nevasta lui nu putea fi admisă 
nici după moarte la o asemenea treaptă. De aceea 
împăratul ordonă o îngropăciune simplă, noaptea. 

— Dumnezeu n-a cruțat pe maiestatea voastră nici 
de această mare lovitură, zise Montenuovo, aplecîn- 
du-și smerit ochii. 

Nu dorea să întîlnească privirea tulbure a împăra- 
tului. Acesta oftă uitîndu-se pe fereastră şi mormăi 
încet : 

— Voia lui dumnezeu e deasupra noastră. Să mer- 
gem la masă... 

În cursul prînzului, după un răstimp de tăcere ne- 
plăcută, Montenuovo deschise vorba cu glas onctuos : 

— Care sînt dispoziţiile definitive ale maiestăţii 
voastre cu privire la locul unde vor fi aşezate sicriile 
spre vecinică odihnă ? 

Tmpăratul îl privi pe deasupra ochelarilor. Răs- 
punse îngîndurat : 

— Arhiducele a nesocotit statutul casei imperiale, 
dragă Montenuovo. Nu voi putea îngădui să fie în- 
mormintat alături de raclele imperiale din Capela 
Capucinilor... Acea biată contesă... nevasta lui, n-are 
ce căuta acolo... Inmorimiîntarea se va face la Arstet- 
ten. 

— Alte dispoziţiuni prea graţioase ale maiestăţii 
voasire ? 

— Veţi convoca astăzi un consiliu de cabinet. Cu 
participarea ungurilor... Împăratul vorbea urmind un 
fir al gîndurilor lui. Nu încape îndoială că atentatul 
a fost urzit la Belgrad, zise morocănos. Dacă mates- 
tatea sa împăratul Wilhelm va socoti că fapta aceasta 
gravă poate provoca o clarificare generală în lume, 
spre a sparge constrîngerile actuale, noi vom folosi 
ocazia şi vom pedepsi Serbia. Să se ispirăvească odată. 
Doresc o convorbire urgentă la telefon cu maiestatea 
sa împăratul Wilhelm. 

— La ordinul maiestăţii voastre — se înclină res- 
pectuos Montenuovo. Îndrăznesc a întreba dacă mä- 
surile împotriva sîrbilor vor fi duse la capăt chiar în 
cazul că se va dovedi nevinovăția lor în acest atentat 
şi chiar dacă ruşii vor interveni în favoarea lor ? Sau... 
rămîne ca maiestatea voastră să consulte guvernul... 

Franz Josef bătea rar un fel de ritm, cu degetele pe 
masă : 

— V-am spus că aceasta depinde de maiestatea sa 
împăratul Wilhehm... Dacă maiestatea sa e hotărită să 
înceapă în sfîrşit acțiunea de sfărimare a constringerii 
în care se găseşte Germania, vom merge împreună 
fără şovăire. 

Montenuovo strecură 'linguşitor cîteva cuvinte pe 
care le socotea necesare : 

—— Maiestate, armata germană şi armata maiestă- 
ţii voastre sînt mai puternice ca oricînd... Aceasta a 
fost o politică înţeleaptă şi prevăzăltoare a maiestăţii 
voastre... Sînt asigurate arme grele şi ușoare pentru 
orice eventualitate. Voi fi fericit să mă înclin cel din- 
ţii înaintea maiestăţii voastre în clipa istorică în care 
veți încununa o domnie atît de giorioasă și de rod- 
nică, printr-o strălucită victorie... Idrăznesc prea 
umilit a mai cere o înaltă dispoziţie. Ce măsuri luăm 
cu privire la arhiva regretatului arhiduce moştenitor 2 

limpăratul îşi ţuguie puţin buzele. Gura-i părea o 
pungă uscată de tutun. Răspunse sec: 

— Franz Ferdinand a prigonil oamenii care nu-i 
plăceau... Cercetaţi arhivele lui. Se poate acorda o 

amnistie acelor indivizi... Fără zgomot însă, Monte- 
nuovo. In schimb, faţă de alţii a fost îngăduitor şi 
generos, deși nu meritau. Treceţi-i pe aceștia în locul 
“celorlalți... 

— Averea lui? Depozitele bancare ? întrebă smerit 
Montenuovo, înțelegînd că ar putea avea mînă liberă 
să cîştige definitiv sprijinul clicii arhiducelui răposat, 
cu Rotschild în frunte, de partea lui. 

Franz Josef clătină din cap : 

— Să se facă inventar... Vom discuta asta mai tîr- 
ziu... Copiii arhiducelui să fie așezați tot la Arstetten... 
N-au ce căuta aici... 


IV 


Îndată după înmărmurirea din cele cîteva zile care 
au urmat întîmplării de la Serajevo, prezidentul Sa- 
moilă Vancea, însoţit de Alexandru Valea-Văleanu 
plecă la Budapesta și la Viena. Dejul, satele, gările, 
trenurile erau înţesate de patrule de jandarmi şi de 
grupe de soldaţi cu echipament de război. 

Aşezaţi într-un compartiment de clasa întîia a acce- 
leratului, singuri, cu perdelele de la ușă trase, frun- 
taşii romîni discutau grav, pe glasuri coboriîte, poso- 
morîți şi neliniştiți. 

— Alexandre — îşi dete părerea prezidentul, lovind 
încet cu palma teancul de ziare de lîngă el — văd că 
toată gălăgia s-a strămutat din Serajevo, de parcă n-ar 
mai fi vorba de atentat... Atîtea se spun despre sîrbi, 
despre ruși, despre dreptul Germaniei la colonii, că 
abia se mai zăreşte sub claia de vorbe aprinse sîngele 
lui Franz Ferdinand. 

Valea-Văleanu se uita mîhnii pe fereastră. Era toiul 
verii, hotarul mişuna de ţărani aplecaţi asupra sece- 
relor. Fluvii nesfirșite de aur se legänau uşor în adie- 
rea caldă a nămiezii. Ascultînd părerea prezidentului 

şi împletind-o cu gîndurile lui tulburate, Văleanu pä- 
rea că vede pe deasupra cîmpurilor sscăldate în lu- 
mină plutirea unui nor uriaş vestitor de furtună grea. 
Oltă și răspunse : 

— Nu mai poate fi îndoială că ultimatumul care s-a 
trimis Serbiei va duce la război dragă Şany... Cum 
dracu să accepte guvernul din Belgrad așezarea ţării 
sub control austriac ? După cît înţeleg însă eu din ga- 
zete... 

— Ce înţelegi ? 

Văleanu se întoarse spre Vancea : 

— Înţeleg că împăratul Wilhelm a luat toată afia- 
cerea asta în mîinile lui... Însemnează că nu mai e 
vorba de Serbia... Bag de seamă că ne apropiem de 
hora cea mare... Vorba este că am rămas orfani... Au 
să se repeadă în noi domnii de la Budapesta. Au să 
ne ridă în nas: „Ei, domnilor, unde vă este protec- 
torul 2* 

Samoilă Vancea tăcea cu fruntea aplecată. 

— Asta aşa e, dragă Şany, răspunse într-un tîrziu 
încet. Se vor mai răsti la noi şi cei de la curtea îm- 
păratului. Prea ne-am dat pe faţă cu arhiducele... 

— D-apoi era normal să ne dăm cu el, protestă 
necăjit Văleanu. Cine să-şi închipuie că Franz Josef 
îl va îngropa şi pe ăsta ?... Ceea ce mă îngrijorează 
este că Montenuovo nu l-a iertat pe arhiduce nici după 
moarte... Ai văzut ce batjocură i-a făcut cu înmormîn- 
tarea ?! Cum să ne ierte pe noi? 

Obrajii prezidentului căzuseră în aceste zile ca niște 
pungi cu cenușă. 

— Eu cred că ar trebui să ne ducem mai întîi la 
Viena, chibzui după îndelungată reflexiune, copleşit de 
preocupări. 

— Ce să facem la Viena ? 

— Să căutăm înalt sprijin la curtea maiestăţii sale. 
M-am gîndit la un plan... După ce ne asigurăm la 
curte, coborîm la Budapesta... Cu primejdia asta de 
război, împăratul stă deasupra guvernului ca un tar- 
tor. N-au să îndrăznească nici o iotă. Aşa să știi... 

Vancea cra neliniștit din cale afară de soarta con- 
tractelor încheiate. Iscălise atîtea hirtii, deschisese atî- 

tea conturi, stîrnise atîta mînie în sate prin licitaţiile 
de vite, că-i era groază să se mai arate în Dej. Ce se 
va alege din toate astea ? Politica se va aşeza de bună 
seamă cumva. Mai lasă jupîne, mai pune romine. La 
urma urmei stăpînirea avea nevoie de Îruntași ca să 
poată îndrepta poporul spre planurile ei. Cu contrac- 
tele însă părea anevoie de găsit o ieşire. Dacă se va 
potoli vrajba ? Dacă, pînă la urmă, guvernele marilor 
puteri vor folosi ocazia crizei politice deschise de Ger- 
mania și Austro-Ungaria sub motivul că nu pot trăi 
în „„constrîingere“, şi vor rezolva neînțelegerile, min- 
tind, făgăduind ? În acest caz războiul va fi amînat 
şi livrările cad un răstimp la pămînt... Blestemată 
încurcătură. Nu erau destule necazurile cu ţăranii, cu 
banca, cu mişeii din Romînia care trimeteau grîu din 
ce în ce mai prost; se ivea și pericolul unei prăbuşiri 
a tuturor combinațiilor, care, oricîte griji şi neplăceri 
căşunau, începuseră a spori zdravăn cîştigurile. Apoi 
mina de aur ? Mai trebuiau sute și sute de vagoane de 
vite ca să fie plătită... O înţelegere între guvernele în- 
vrăjbite putea răsturna şi această iscusită urzeală a 
lui Cassiu Manu. 

Fruntaşii aţipiră în tren troieniți de mîhnire. Ale- 
xandru Valea-Văleanu mergea mai departe cu îngri- 
jorările. Adormi gîndindu-se trudit că poate dă dum- 
nezeu şi nu se ajunge la nici o învoială între marile 
puteri. Doar nu degeaba se străduiseră nemții de două- 
zeci şi cinci de ani să pregătească războiul. Treburile 
ce le avea el în legătură cu negoţul de cherestea vor 
merge deci înainte fără îndoială. Dar lui, ca om iu- 
bitor de tihnă şi fire romantică, nu-i plăcea străşnicia 
vieţii vîrîte sub casca militară şi susținută din laturi 
de vîriuri ascuţite de baionete. In vreme de pace, cas- 
ca sta deasupra, baionetele luceau în soare şi se miş- 
cau numai la nevoie. În război însă deveneau supără- 
tor de active. Căuta deci în minte un refugiu -dibaci. 
Cercetase atent ziarele și încercase să-şi dea seama 
care dintre țările europene ar rămîne neutre în caz de 
război. Deocamdată nu se putea desluşi aşa că se 
lăsă biruit ide somn. 

Trecură prin gara de est din Budapesta, uitîndu-se 
năuciţi la forfota neobicinuită de lume şi zecile de pa- 
trule militare. O mobilizare parțială aducea spre ca- 
pitala Ungariei trenuri după trenuri cu vagoane de 
marfă, tixite de oameni. Fruntașii se priviră cu coada 
ochiului, apoi se retraseră în compartiment tăcînd. 

A doua zi pe la douăsprezece se întîlniră, după în- 
frigurate cercetări, cu Mihai Petrovici. Era proaspăt, 
vioi, clocotea de neastimpăr şi de voie bună. 

— Lăsaţi figurile astea de rubedenii îndoliate, re- 
teză surt încercarea oaspeţilor de a-şi arăta înalta 
tristețe la care socoteau că au dreptul după moartea 
arhiducelui Franz Ferdinand. S-a dus, s-a dus. În tot 
răul e şi un bine. A murit el, vine războiul... Avem și 
noi romînii un cuvînt de spus. Istoria lumii a ajuns 
la cotitură. 

— Crezi ? — întrebă Samoilă Vancea cu îndoială. 
Pătrundea în el ceva din vioiciunea lui Petrovici. 

— Ce să cred? 

— Mai întîi că vine războiul. Al doilea... că vom 
avea şi noi un cuvînt de spus... 

Mihai Petrovici zvîcni nerăbdător. 

-— V-am telegrafiat să veniţi... 

— N-am primit nici o telegramă. 

— Cu atît mai bine că aţi avut acelaşi gînd. E ne- 
cesar să depuneţi un memoriu la cancelaria maies- 
tăţii sale împăratului. Il predaţi prinţului Montenuovo. 

Samoilă Vancea, care sta în picioare între două fo- 
tolii, îşi umilă pieptul cu trufie. In clipa aceea își re- 
venise la încrederea în sine. 

— Ţi-am spus, Alexandre, în tren, că am un plan ? 

— Mi-ai spus, întări Valea clipind des. 

— Ei, ăsta e planul. Bravo Mihai... Ai cap politic. 
Aşa m-am gândit şi eu. Inaintăm un memoriu maies- 
tăţii sale şi-l asigurăm că orice hotărîre va lua în 
aceste momente istorice, poporul romîn din Austro- 
Ungaria va fi gata să ia parte la îndeplinirea ei cu 
jertia sîngelului său... 

— Poate că ar trebui consultat comitetul partidu- 
lui, făcu într-o doară Valea. 

— Dă-l dracului de comitet, izbucni violent Petro- 

vici. De Cassiu nu trebuie să aveți grijă. Il iau în sea- 
ma mea... 3 

Vancea zîmbi liniştit : 

— N-am nici eu grijă de el. Cît pentru ceilalţi, so- 
coteala e destul de clară, adăugă uitîndu-se la Va- 
lea. Ceea ce vom obține noi, cu bună chibzuială, le va 
folosi şi lor în aceeaşi măsură. Să vie cu plecăciune 
și să-mi pupe mîinile. Numai să aflăm intrare la prin- 
tul Montenuovo. 

Mihai Petrovici rămase o clipă gînditor, apoi inter- 
veni ocrotitor : 

— Să ne așezăm şi să discutăm. 

— Aşa, aşa, încuviință Vancea. 

— Uite ce am aflat, reîncepu Mihai Petrovici. Frun- 
taşii ascultau încordaţi. După ce a murit Franz Fer- 
dinand, s-au adunat cu destulă spaimă oamenii lui. 
S-au adunat puși pe tărăboi și oamenii împăratului... 
Discuţii grele, anevoioase. Sieghardt pretindea să puie 
mîna pe toată finanţarea comenzilor de război. Să-i 
dea la cap lui Rotschild. Să-i distrugă şi pe ceilalţi. 
Rotschild are însă mînă lungă. A stîrnit pe cei din 
Berlin. Acolo e o frămîntare puternică. Astăzi mu se 
mai pune problema dintre Austro-Ungaria şi Serbia. 
Asta rămîne un fel de poveste cu: „săriţi hoţul“. Sar 
de pretutindeni, îl pălesc în cap pe cel cu pricina, după 
care se reped grămadă și dau năvală unde ştiu ei că 
este de găsit ceva. Industriile de război au depozite 
uriaşe pline cu arme. Îndustriile celelalte urlă după 
materii prime. Marele comerţ vrea pieţele europene 
şi asiatice ca să aibă unde desface produsele germane. 
In 1871 Franţa a plătit Germaniei cinci miliarde 'de 
franci aur, despăgubiri de război. Aceste cinci mili- 
arde stau la baza dezvoltării Germaniei. Bancherii de 
la Berlin arată împăratului Wilhelm că de data asta 
se vor putea cere Angliei, Franţei, Rusiei, sute de mi- 
liarde maur... Impăratul Wilhelm vrea glorie militară, 
coroana Indiei, stăpînirea mărilor și bogăţiile nesti- 
mate din Orient... A trimis deci un îndemn cuminte 
la Viena: toate forțele pentru război. După război, 
concurenţa va avea unde să se desfăşoare... 

Vancea îl întrerupse : 


453 


— Şi crezi că taberele astea din Viena, pornite pe 
răfuială, se vor împăca ? 

Petrovici lămuri oarecum mirat : 

— Cine le pretinde să se-mpace? Oamenii rămîn 
oameni. Vor căuta să se doboare și de-acum înainte. 
Parcă în Berlin nu se întîmplă la fel? Asta e o ne- 
cesitate a progresului, nu ? Chiar în chestiunea livră- 
rilor de război, fiecare va vrea să-şi asigure partea 
leului. Scopul însă rămîne acelaşi pentru toți... Acest 
scop e trăsătura de unire pentru o bucată de vreme. De 
aceea sînt sigur că vom rezolva cu bine şi necazurile 
noastre. Trebuie să ne grăbim. Nu se ştie ceasul cînd 
vine mobilizarea generală. 


După patru zile, prezidentul Vancea şi Alexandru 
Valea-Văleanu străbăteau într-o largă trăsură vieneză 
bulevardele capitalei imperiale. Străzile păreau fluvii 
de oameni grăbiţi, agitaţi, nervoși. Companii de sol- 
dați treceau în marș, cu muzici de paradă. Ediţii spe- 
ciale de ziare anunțau cursul grăbit al evenimentelor. 
O razie a poliţiei militare opri circulaţia. Trecătorii 
erau îmbulziţi și identificaţi. Fruntașii romîni se le- 
gitimară indispuși, cu un simțămînt de neplăcere. 

Paza castelului Schönbrunn fusese întărită. Părea 
o tabără militară. Ofiţerul de servici îi avea pe cei doi 
musafiri trecuți pe lista de audiență a prinţului Mon- 
tenuovo. Însoţiţi de un locotenent de gardă, Vancea 
şi Valea păşiră pe scara din stînga a castelului. Să- 
lile împodobite, avînd din loc în loc sentinele din gar- 
da imperială, erau cufundate în linişte solemnă de 
criptă. Luaţi în primire de către aghiotant, fruntașii 
trecură prin cîteva saloane umbrite de draperii grele. 
Fură opriţi înaintea unei uși înalte. După cîteva mi- 
nute erau invitaţi în cabinetul temutului confident al 
maiestăţii sale. Montenuovo îi primi în picioare, în 
faţa biroului. „Aicea nu-i rost de taifas“, se gîndi 
Vancea intimidat. 

— Mă bucur că vă cunosc domnilor, le vorbi cu 
subtil dispreţ prinţul. Pînă la urmă toate apele trebuie 
să curgă în mare. Chiar acelea care fac fel de fel de 
ocoluri. Nu ? 

Samoilă Vancea înţelese reproşul. 

— Înălţimea voastră va binevoi să admită că locul 
pe care îl ocupă în preajma maiestăţii sale trebuie să 
fie ferit de contactul prea stăruitor cu treburile noas- 
tre mărunte, zise cu obraz deschis, avînd ca totdeauna 
în asemenea ocaziuni o privire credincioasă. 

Montenuovo se încruntă puţin: 

— De asta avem noi grijă, domnilor, făcu relezînd 
dulcegăria lui Vancea. Imi dau seama că poporul dum- 
neavoastră solicită în aceste vremuri grele ocrotirea 
prea graţioasă a maiestăţii sale. O va avea dacă-şi 
va dovedi loialitatea. 

— Şi-o va dovedi, înălțimea voastră, îl asigură 
Vancea cu căldură. Orice s-ar întîmpla, poporul nos- 
tru e gata să facă mărturia credinţei sale. Nu se va 
abate de la nici o jertfă. Pentru asta stăm garanţi noi, 
conducătorii lui. 

Montenuovo surîse înghețat : 

— Sînt multe greșeli de iertat domnilor. Nădăjdu- 
iesc că maiestatea sa va binevoi să le ierte. Va îi însă 
necesară o înzecită strădanie ca să participaţi la efor- 
tul comun în pragul viitorului glorios al monarhiei. 
Ce credeţi despre Romiînia ? Îşi va respecta în caz de 
război angajamentele contractate prin tratatul de ali- 
anţă ? 

Vancea strecură în îulgerarea unei clipe o privire 
spre Valea-Văleanu. 

— Înălțimea voastră, răspunse cu mare chin, noi 
avem legături prea slabe cu cei de la Bucureşti... 

— Eu ştiu că sînt destul de bune, îl întrerupse Mon- 
tenuovo. 

— Da, înfruntă cu curaj viclean aceste vorbe, Van- 
cea. Dacă vă referiţi la osteneala pe care o depunem 
pentru a asigura cît mai multe cereale armatelor noas- 
tre, aveţi dreptate înălțimea voastră. 

— Negreșit, negreşit, încuviință Montenuovo. Do- 
rim ca aceste aranjamente să fie grăbite şi lărgite. 
Mai ales dacă Rominia nu-şi va respecta alianţa şi 
nu va fi alături de noi... 

Vancea se mai uită odată la Văleanu. Prinse din 
ochii acestuia îndrăzneală. 

— Înălțimea voastră, noi ne-am luat permisiunea 
de a aduce un memoriu pe care vă rugăm respectuos 
să binevoiţi a-l supune maiestăţii sale, prea graţiosu- 
lui nostru stăpîn. Adăugăm acestui document declara- 
ţia noastră de acum. In orice caz și orice va face Romi- 
nia, noi, poporul romîn din Austro-Ungaria vom fi sol- 
daţi credincioşi pînă la moarte, ai maiestăţii sale. 
Dacă va trebui, chiar şi împotriva celor din Romînia... 

Glasul prezidentului răsuna vibrant între pereţii 
vastului cabinet. Alexandru Valca se simţi dator să 
întărească cuvintele preşedintelui. 

— Fără nici o şovăire înălțimea voastră. Cine nu e 
alături de maiestatea sa nu e alături nici de noi. Ori- 
cine ar fi. 

Montenuovo luă act cu demnitate rece de această 
solemnă peroraţie. Primi memoriul şi-l puse pe masă. 

Vancea riscă o întrebare : 

— Înălţimea voastră, dorim să fim într-adevăr fo- 
lositori dinastiei. Căutăm calea cea mai bună în ra- 
porturile noastre cu guvernul de la Budapesta. Nu 
Ştim dacă este sau nu cazul să-i dăm asigurări spe- 
ciale de fidelitate în zilele acestea grele... 

Montenuovo se uită o clipă pe fereastră: 

— Toate frămîntările sterile trebuie să înceteze, 
domnilor. Tragica dispariție a arhiducelui Franz Fer- 
dinand, pe care noi îl regretăm adînc, coincide cu ne- 
voia unităţii puternice a popoarelor monarhiei în jurul 
gloriosului tron. E bine ca guvernul maghiar să aibă 
anumite certitudini din partea dumneavoastră... 

— Le va avea, se grăbi Vancea. 

Audienţa se sfirșise. Pe drum, cei doi fruntaşi tä- 
cură un răstimp. Prezidentul avea însă un neastîm- 
păr bucuros, tineresc : 

— Alexandre, stăpînul de la Schönbrunn mi se pare 
mai ferm. Mai solid ca Franz Ferdinand. Simt că ne 
putem bizui pe el. Dă-le dracului de griji. Ce-am is- 
prăvit astăzi merită un aldămaș zdravăn. Acum, mie 
nu-mi mai pasă de nimic. Cătane n-avem să ne du- 
cem. Vezi ce scrie la ziare : în caz de mobilizare, pro- 
prietarii de moșii, de la o sută de jugăre în sus, ră- 
mîn pe loc să asigure recoltele. Nu te duci nici tu. Nu 

se duce nimeni dintr-ai noştri, din comitet. Nici To- 
dericiu... 

Valea-Văleanu continua să fie însă preocupat de 
gîndurile lui de taină. 

— Toate ar fi bune dragă Şany... De la o vreme 
mă cam doare însă pieptul... 

— Pe tine? — se cruci Vancea privindu-i umerii 
largi şi pieptul bombat. Cum te doare? 

— De vreo patru luni mă ţin junghiuri. Ba în stîn- 
ga, ba în dreapta, ba la coaste. Am și mîncărime pe 
şira spinării... 

— Scarpină-te cu făcăleţul de mămăligă, îl sfătui 
Vancea. 

Valea-Văleanu oftă : 

— De scărpinat mă scarpin mereu. Dar mă tem 
să nu păţesc ceva mai rău... Dacă mai simt junghiu- 
rile astea... mă gîndesc să dau o fugă în Elveţia. Să 
consult specialiştii de acolo... Tare mi-e teamă să nu 
păţesc ca în troparele morţilor : cînd dobîndim lumea, 
în groapă ne aşezăm. 

Vancea întoarse pieziş coada ochiului spre iubitul 
său prieten și ortac în fruntăşia poporului romîn. 
| se ridica un văl de pe creier... Măi, măi, se gîndea 
crucit de mirare, am să mă prăpădesc neștiutor... 
Ăsta vrea să fugă... Cassiu mi-o ia înainte cu unele, 
alții cu altele... Nu-i nimic. Alerge-și caii. Eu unul 
tot nu mă clatin dintr-ale mele... Văd că m-am pus 
bine cu Montenuovo. M-oi pune bine şi cu cei de la 
Budapesta... 

— Nu cred că va merge neted cu Romînia, îl sur- 
prinse Valea-Văleanu în mijlocul plăcutelor păreri. 
Am zis noi ce-am zis către Montenuovo, dar să vezi 
ce porcărie are să iasă dacă nebunii de dincolo vor 
intra în război contra noastră... 

Vancea replică hotărît : 

— Vom face tot ce ne stă în putere să împiedicăm 
nebunia. Dacă sună mobilizarea, noi îndemnăm po- 
porul din Ardeal să plece la război. Ne ținem de ce-am 
făgăduil. 

— Asta fără îndoială, întări Valea, convins că pe 

calea asta şi-ar putea asigura paşaportul pentru El- 
veţia, unde era hotărît să plece. 

Vestea mobilizării generale îi ajunse pe drum, în Bu- 
dapesta. Fruntaşii trecură numaidecîi la executarea 
promisiunilor făcute lui Montenuovo şi guvernului 
maghiar. Nu era vreme de pierdut. Pitiţi sub pulpana 
maiestății sale putea nădăjdui să fie feriţi de întîm- 
plări neprevăzute. 


V 


N espusă mirare căzu asupra lui Toderiţă Todericiu 
într-o zi de la începutul lui iulie, cînd plantonul de pe 
sala spitalului militar din orașul Leibach îl conduse 
spre cancelarie mormăind : „Mi se pare că ai să pleci 
de aici“. 

Petrecuse aproape şapte luni într-o odăiță mică, 
transformată în celulă de spital, cu sentinelă la uşă. 
Slăbise şi se lungise parcă la trup. Lăsase să-i crească 
mustăcioară şi avea înfățișarea palidă de om rău hră- 
nit, zbuciumat de gînduri. Pînă în ziua cînd a pătruns 
în spital ştirea că Franz Ferdinand fusese omorît, zi- 
lele s-au scurs semănînd una cu alta, ca filele unui 
calendar vechi, îngălbenit şi acoperit de praf. Tode- 
riciu nu vorbea cu nimeni, decît cu el însuşi. I se în- 
găduise să citească unele cărţi alese anume din bi- 
blioteca spitalului. Intre ete se aflau Istoria războiului 
din Italia, Viața mareşalului Radetzky, Bătălia de la 
Austerlitz şi Gloriosul jubileu al unei jumătăţi de veac 
de domnie a maiestății sale regelui împărat Franz 
Josef. Singurătatea îl împresură deci cu puterea do- 
moală, stăruitoare, «continuă, a măcinișului tăcut din 
moana veșniciei. 

Vestea căderii lui Franz Ferdinand năvăli în spital 
ca o bătaie năprasnică de vînt. Sălile triste se um- 
plură de îreamăt. Sentinelele lui Toderiţă Todericiu, 

care aveau rînduieli diferite de ale slujitorilor spitalu- 
lui, deteră semne de delăsare, trîntind cheile cu dispreţ, 
rînjindu-se la Toderiţă ca şi cum ar fi zis: „s-a dus 
dracului stăpînirea“, ba lepădînd şi armele lîngă pe- 
rete. Două zile se clătină din temelie ordinea şi disci- 
plina ierarhică. Atunci se decretă mobilizarea parțială 
a armatei, iar unităţile militare fură împînzite cu „Mi- 
litârpolizei“ 1. 

Tăbărtră pretutindeni ofiţeri din acel neam ciudat 
de oameni care se alcătuise în Austro-Ungaria, din- 
tre lefegiii bine ghiituiţi ai maiestăţii sale. Aceştia-și 
uitaseră obîrșia naţională din tată în fiu, devenind 
„tipuri austro-ungare“. Pentru ei, împăratul înfățișa : 
moșia de acasă, slujba şi leafa; deci credința tor în 
monarhie avea pricini cu bun temei... Arestări, loviri 
aprige, porunci, regrupări de trupe, sprijineau ca nişte 
pari cu vîri de oţel, zidurile monarhiei. Nu era însă cu 
putinţă ca în vălmășagul stîrnit de mobilizarea par- 
țială, de transporturile de oameni şi de arme, de mă- 
suri care se luau zi şi noapte în vederea războiului, 
să nu se petreacă anumite încurcături, avîndu-şi și 
ele tilcul lor. Așa de pildă, comisia care cerceta arhi- 
va arhiducelui Franz Ferdinand — un general și doi 
colonei din cancelaria militară a împăratului — exa- 
mina numele ofiţerilor judecaţi și condamnaţi în vre- 
mea cît răposatul arhiduce fusese comandant suprem 
al armatei. Prinţul Montenuovo atrăsese atenţiunea 
comisiei asupra „victimelor firii impulsive şi răzbună- 
toare“, ale „temperamentului violent al arhiducelui“. 
La fel şi asupra protejaţilor lui ale căror nume figu- 
rau sub anumite semne de favoare în arhiva lui Franz 
Ferdinand şi care puteau fi cernuţi prin sită şi înfun- 
daţi în pușcării. Numele lui Toderiţă Todericiu se afla 
pe lista ofițerilor osîndiţi. Comisia era prea grăbită 
ca să aibă vremea de a străbate în adincurile fiecărui 
proces. Generalul şi coloneii doreau să termine re- 
pede lucrările şi să treacă spre alte roluri în acel prag 
de Canaan, care era începutul războiului. De aceea, 


1 Poliţie militară. 

generalul bombăni hotărîrea ca și acest valah să fie 
scos din închisoare... Să se ducă pe front... 

Toderiță Todericiu, chemat la cancelaria spitalului, 
primi ordinul să plece numaidecît în garnizoana Dej, 
la locul său de origine şi să aștepte acolo dispoziţiile 
ce vor fi luate în cadrul mobilizării generale care era 
așteptată din zi în zi. 

— Eşti liber, îi spuse un maior mustăcios. — Maies- 
tatea sa a binevoit prea grațios să ierte mulţi tică- 
loşi... Vei avea ocaziunea să-ți speli ruşinea în pro- 
priul tău sînge, murind pentru tron și patrie. La Dej, 
te prezinţi îndată ce ajungi, comandantului pieții. 

Todericiu ascultă zguduit neașteptata veste. Zeci şi 
sute de gînduri așezate în dedesubtul conştiinţei lui, 
zbucniră cu puterea unei erupții vulcanice. Era liber? 
Trebuia să se ducă la Dej? Să-șşi verse sîngele pen- 
tru tron şi țară ? Incepea războiul ? Ecoul acestor po- 
runci se amesteca în ființa lui cu lava fierbinte a sim- 
|ămintelor descătuşate, într-o ctocotire haotică. 

leşi din spital, îmbrăcat cu hainele pe care le pur- 
tase în închisoare : un costum albastru închis, de ma- 
rinar, fără galoane. Părea un civil ponosit, o figură 
de şomer rătăcitor. Nu ştia dacă mai are gradul de 
ofiţer aspirant ori nu. Nu trecuse prin „ceremonia“ 
sinistră a degradării. Pe foaia de serviciu cu care ple- 
ca la Dej era trecut numai numele, contingentul și fap- 
tul că aparținea marinei militare. Probabil va afla mai 
multe după primirea ordinului de mobilizare... Se în- 
dreptă spre gară, privind furnicarul lumii agitate. 
Rînduri de bărbaţi, împresuraţi de femei şi copii mer- 
geau pe acelaşi drum... 

În dimineaţa următoare coborî în Viena... Se urcă 
fără zăbavă în trenul de Budapesta. Citi cu mare în- 
cordare ziarele austriace şi cele ungurești. Titlurile 
pe pagina întreagă anunțau mobilizarea generală. 
Război !... Război !... scrian pe toate coloanele, isto- 
vind întreg vocabularul, într-o furioasă beţie de fraze 
pocnitoare, ca petardele. : 

Despre Franz Ferdinand nu se mai scria nimic. 
Atîi de adevărat era că războiul fusese pregătit din 
alte cauze, încît moartea vlăstarului împărătesc, care 

fluturase două-trei zile în gazete ca pricină a mobili- 
zării armatei, nici măcar nu mai era amintită. 

În tren călătoreau mulţime de oameni chemaţi la 
oaste. Se vedeau obrazuri întunecate și ochi înirico- 
șaţi, iscoditori ; fiecare aştepta să audă vorba vecinu- 
lui de pe bancă. Ziarul guvernului maghiar anunța cu 
bucurie ultima noutate de la Berlin. Grupul parlamen- 
tar socialist german sprijinea politica imperiului, „din- 
tr-un simţămînt de datorie patriotică.“ Ziarul adăuga 
că acest exemplu strălucit trebuie urmat şi de socia- 
liştii celorlalte ţări aliate Germaniei... Todericiu rà- 
mase cu ochii ațintiți asupra informaţiei. Citi din nou 
rîndurile tipărite cu litere grase, rărite anume, ca să 
atragă atențiunea în chip deosebit. „Hotărîrea de la 
Basel — lămurea ziarul — această revoltătoare în- 
drăzneală a proletariatului revoluționar, primeşte 'ast- 
fel prima lovitură, care o va înlătura pînă la urmă 
definitiv, ca pe o fantezie criminală a celor ce vor să 
răstoarne ordinea socială existentă“. 

Tînărul pribeag era străbătut de amărăciune. Pă- 
rea că-i curge prin vine un venin gros, destrămîndu-i 
firea. Antonio Amati... Aranca! Un simţămînt de ri- 
dicol tragic îl frămiînta citind înainte ziarele. 

Își lăsă gîndurile să alerge și să hoinărească de co- 
lo-colo. Unde erau fruntașii ardeleni ? Nașul Vancea? 
Incă nu citise nici un ziar romînesc... Se ghemui ca 
sub apăsarea unei poveri fizice... În ziua cînd a fost 
scos din celula închisorii şi dus la spitalul din Lei- 
bach, cînd a văzut că i se aplică un regim nu prea 
obişnuit altor condamnaţi, şi-a dat seama că înapoia 
acestei schimbări se află naşul Vancea şi poate chiar 
Simion Todericiu, pe care-l jignise întorcîndu-i spa- 
tele. Desigur nu era un răsfăţ nici celula din spital ; 
dar ce uriașă deosebire dintre fereastra mare, zăbre- 
lită, cu vedere asupra oraşului, dintre patul cu saltea, 
dintre supa şi bucăţica de carne din fiecare zi şi din- 
tre sicriul de piatră, cu deschidere cît coperta unei 
cărţi spre un spaţiu vag, din închisoarea de la Triest!... 
Naşul Vancea, Simion Todericiu, bărbaţi cu avere şi 
înaltă situaţie, îi apăreau întocmai unor trunchiuri 

puternice, cu ramuri multe, răspîndite, întinse pînă 
departe, oferindu-i sprijin... Avusese Antonio Amati 
asemenea sprijin? Nu. Avusese Aranca sprijin? Ar 
fi acceptat Laszlo Endre vreo înaltă ocrotire ? Toderiţă 
Todericiu înghiți ceva ca un suc ciudat, amar, care i 
se adunase în gură. 

La Oradea, peronul gării gemea de oameni care co- 
borau ori aşteptau să se urce. În compartimentul lui 
Toderiţă intră un preot. Tînărul deschise ochii şi tre- 
sări văzînd în buzunarul pardesiului, îmbrăcat peste 
sutană, ziare romîneşti. Preotul își aşeză geamantanul 
pufnind năduşit, se necăji o leacă pe rînduielile care-l 
obligau să poarte în toiul verii reverenda și pardesiul, 
oftă zgomotos, apoi se cuibări pe o dungă între cå- 
lători. Toderiţă îi ceru ziarul. 

— N-am decît Unirea de la Blaj și Rominul de la 
Arad. Poftim... Tot un drac... 

Pe pagina întîia a ziarului Unirea, se lăfăia un ti- 
tlu impunător : „Declaraţiile fruntașului ardelean Ale- 
xandru Văleanu făcute ziarului Adevărul din Bucu- 
reşti“. Apoi urma textual așa : „In fața împrejurărilor 
grele de astăzi, cuvintele fruntașilor noştri politici tre- 
buie să ne călăuzească întru toate. lată ce spune dom- 
nul doctor Al. Văleanu într-un interview, acordat Ade- 
vărului din Bucureşti : 

„Dragostea de patrie şi credința neclintită către 
monarhia habsburgică, partidul naţional romîn a cul- 
tivat-o cu vorba şi fapta : el a agitat totdeauna în po- 
por pentru monarhie şi-Tripla Alianță şi a făcut pro- 
pagandă (pentru 'alipirea Rominiei de Tripla Alianţă“. 

Todericiu își aplecă fruntea. 

Ziarul Unirea publica un apel „patriotic“ : „Intr-o 
tabără sîntem aici toate popoarele acestei țări — spu- 
nea apelul. În timp de pace pot să fie între noi disen- 
siuni ; în timp de primejdie însă, în război, numai un 
gind ne poate călăuzi pe toți deopotrivă: să apărăm 
cu sîngele şi avutul nostru țara noastră, mama noas- 
tră a tuturor : să ne sprijinim şi să apărăm împreună 
cu frații, în fața oricărui duşman ar veni în țara noa- 
stră“. Îndată după „Apel“ Unirea adăuga că Romînia 
nu va merge nici într-un caz alături de Rusia. „Romi- 

nia, în caz că se va amesteca în război, va lupta ală- 
turi de trupele noastre austro-ungare“. 

Trenul opri după cîteva ceasuri în gara Cluj. Tode- 
riță se zbătu să-şi facă loc la cobortre. Un puhoi tul- 
bure de bărbaţi şi femei se revărsa din vagoane şi 
spre vagoane. Cei de pe peron păreau un singur trup 
uriaş cu sute de capete, cu nenumărate picioare tî- 
rîndu-se asemeni unui miriapod exaltat, în fumegarea 
acelei amiezi fierbinţi. Se auzeau strigăte în toate lim- 
bile. Femeile ţipau. Jandarmii treceau crunţi prin în- 
ghesuială îmbrîncind şi lovind. Plutonierii din garda 
gării răcneau : cătanele la vagoanele dinapoi ! Ciţiva 
tineri unguri care plecau la oaste, veniseră cu lăutarul 
după ei. Tropoteau în loc fluturîndu-şi coamele. Jan- 
darmii se năpustiră asupra lor lovindu-i cu paturile 
puștilor. Vioara apăru în vîrful unei baionete. Coar- 
dele despletite plîngeau vibrînd neauzite, atingind 
delicat cutia vrăjită care prefăcuse ani de zile suspinul 
lor în cîntec. Braţele uscate ale lăutarului bătrîn se 
întindeau spre vîrful baionetei cu crisparea unor mîni 
de mamă care-și vrea copilul. Cineva lovi şi lăutarul 
se prăbuşi năucit. Toderiţă își făcu loc zvîrcolindu-se. 
Trebuia să caute trenul de Someș. Răzbi 'anevoie 
la biroul de mişcare. I se porunci aspru să iasă afară. 
Un călător îl lămuri că n-are tren pînă a doua zi de 
dimineaţă la cinci. leşi tulburat în piața gării. 
Cît cuprindeai cu ochii, oameni, lădiţe, jandarmi 
şi soldaţi. Se strecură prin îmbulzeală şi ajunse în 
strada largă care ducea spre centrul orașului. Îl cu- 
prinse un tremur ciudat. Mintea-i rătăcea haotic. Ce 
se întîmpla cu acești oameni ? Întorcea mereu capul 
împrejur. Aceeaşi privelişte, aceeaşi wevărsare, ace- 
leaşi răcnete. După o jumătate de ceas ajunse în piața 
Szechenyi, lîngă podul de peste Someş. Era un fur- 
nicar răscolit. Romîni dinspre Turda, de la Gilău, din 
satele de către Huedin, unguri din Cluj şi din împre- 
jurimi, cu neveste, cu copii, cu lădiţe, fremătau într-o 
neliniște tragică. Femeile se ţineau de mînecile bär- 
baţilor, copiii de poalele femeilor, nimeni nu-şi găsea 
alinare, toţi întrebau cînd pleacă trenurile, unde-i ca- 

zarma cutare, încotro trebuie să se ducă. Nevestele 
ascultau cu lacrimile uscate pe obraji, copiii scînceau. 
Îndată ce unul își afla rosturile, plânsul reîncepea cu 
putere. Bărbatul prins de mîinile femeii și de ale co- 
piilor se zbuciuma întunecat, la un pas de a omori pe 
cineva ori de a-şi face seama. 

Toderiţă observă atunci desfăşurarea unui larg cor- 
don de jandarmi și de soldaţi în jurul pieţii. Sta în 
poarta clădirii de peste drum şi privea încordat. Cor- 
donul se destăşura lungindu-se ca un şarpe uriaş în 
jurul victimei. Înţelese că oamenii vor fi cuprinși. In 
cîteva minute cordonul se închegă. Pătrunseră înlăun- 
trul lui ofiţeri de jandarmi însoţiţi de patrule. Incepu 
o razie cu mişcări iuți. Care cum își arăta actele tre- 
cea în seama unei patrule. Femeile şi copiii se tăvă- 
leau în praful pieţii, buluciţi cu străşnicie spre ieșirile 
înguste din jur. Undeva se iscă viltoare. Se 'auziră 
răcnete. Cîteva gloanţe pocniră lătrînd înfricoşat prin- 
tre zidurile .caselor. Urletul mulțimii străbătu spăr- 
gînd văzduhul. De pe margini se avîntară în 
grămadă alţi jandarmi. Pălăriile lor cu pene de co- 
coş se vedeau mişcîndu-se în talaz. Patrule se näpus- 
tirä asupra străzii largi, în pas alergător. Dărîmau 
trecătorii care nu puteau fugi destul de zoriţi. Intr-un 
sfert de ceas ulița mare era pustie. Prin străduţele mă- 
runte se scurgeau cu spaima în suflete, nevestele şi 
copiii. Bărbaţii se dumiriseră și-și găsiseră rosturile 
căutate. Plecau în convoaie păzite să apere siînta co- 
roană şi pajura maiestăţii sale. Prințul Montenuovo 
putea îi mulțămit. Guvernul de la Budapesta se fe- 
licita călduros cu fruntașii romîni că poporul începea 
să dea dovadă de loialitate. Războiul la frontierele din- 
spre Rusia și în sud, spre Serbia, începuse. Incepuse 
şi în apus, spre Franţa şi la răsărit spre aceeaşi mare 
Rusie. 


Cu o zi în urmă plecă şi de la tunelul de pe linia Tur- 
da-Cluj, întîiul rînd de oameni chemaţi la armată. In- 
tre ei şi Popenciu din Cristeni. Om de 'aproape cinci- 
zeci de ani, se nimerea să facă parte dintr-un regi- 

ment care chemase din prima zi toate contingentele 
sub arme. Flăcăul îi fusese ucis de jandarmi încă în 
ziua adunării de la Salca, în zvîrcolirea care se încin- 
sese cînd cu predarea pămîntului scos la licitaţie 
de Todericiu. Altminteri s-ar fi dus şi băiatul la oaste. 
Conducătorii lucrărilor de la tunel, asupra cărora po- 
runceau de două săptămîni delegați ai armatei, stri- 
gaseră că nu vor putea asigura circulaţia normală a 
trenurilor dacă li se iau lucrătorii. Transporturile mi- 
litare pretindeau grabă. Primul grup de oameni fu 
obligat totuși să execute ordinul de mobilizare și să 
plece. 

Popenciu avea o fată de şaisprezece ani, slujnică 
în Dej la ginerele părintelui protopop Crişan. Nevasta, 
ajunsă fără căpătii, robotea tot la tunel. Porniră prin 
urmare amîndoi soții spre oraş, căci Popenciu dorea 
cu mare durere să-și ia rămas bun de la fată. Casă 
în sat nu mai aveau ; loc să-și aşeze capetele la odih- 
nă era greu de găsit într-altă parte decît în bordeiul 
de lîngă tunel. Popenciu se miră pe drum, plin de nă- 
duf: de ce m-oi fi ducînd eu cătană, tu muiere? Fe- 
meia tăcea. I se subțiaseră buzele. Gura știrbă îi apu- 
case obrajii şi-i țineau supți, între gingii. În Dej aflară 
că fata e la spital. Se îndreptară spre spital cu ini- 
mile tăciune. Cînd se betejise fata ? Ce fel de beteşug? 
Doctorul îi primi grăbit. „Cine are fete să-și vadă de 
ele... Mi-au adus-o aici cu burta plină. Curgea sîn- 
gele din ea vale. Ce i-aţi făcut ?“ 

— Noi, domnule ? — întrebă cu glas ca din sicriu 
Popenciu. Noi să-i facem ceva ? Ce să-i facem 2 Nici 
nu pricepem ce vrei să vorbeşti dumneata. Unde-i 
fata ? 

— Acum n-o puteţi vedea... Veniţi peste o săptă- 
mână... 

Popenciu îl apucă pe doctor de halat. I se înegrise 
obrazul ca un adînc de fîntînă. Doctorul îşi văzu ca-n- 
tr-o oglindă soarta în adîncul acelei fîntîni, dacă în- 
cerca să plece, 

— Duceţi-vă la stăpînul ei, zise răstit. Şi ia mîna 
de pe mine! 

— Să-mi spui ce-i cu fata, mugi Popenciu. 

Doctorul se smuci din strînsoare : 

+ — Şi-a făcut avort... — Ea zice că a cutropit-o stă- 
pînul. El spune că s-a întins cu hăndrălăi... Ce mă 
o e pe mine? Lăsaţi-mă în pace, ori chem poli- 
ia... £ 
Popenciu rămase împietrit în loc. Nevasta se uita 
la el ca dintr-o altă lume. În cîteva clipe i se vîrîseră 
ochii în orbite şi i se aprinseseră obrajii ca de fri- 
guri. După un ceas, omul era cules de pe stradă de 
patrule şi dus la comenduirea pieţii împreună cu alţii. 
Poliţia și jandarmeria se aflau în vînătoare fără 
odihnă din ziua cînd se decretase mobilizarea generală. 
Ce-o fi gîndit nevasta lui Popenciu, ce n-o fi gîndit, 
cînd a văzut cum piere bărbatul după colţ, numai 
dumnezeu ştie. Pornind spre marginea oraşului, pe 
drumul care duce la Cristeni, simţea chemarea satului 
în care văzuse lumina zilei, în care copilărise, în care 
se măritase şi trudise alături de omul ei. O chema 
țintirimul în care-şi dormea somnul de veci feciorul, 
mândria lor. Mergea fără să se gîndească la ceva des- 
lușit. Era plină de amar și capul i se învăluia în bez- 
na unei nesiirşite dureri. Fata... Victoriţa... doamne 
dumnezeule... Ce năpastă !... Ce groapă fără fund 
i se deschidea înainte ! Ginerele domnului părinte pro- 
topop ! 

Nevasta lui Popenciu ajunse pe înserat în Cristeni. 
Se înnorase în amurg. Se auzeau de departe duduiri 
din străfundurile lumii. Un vînt iute trecea prin ra- 
muri. Vremea bună fugea gifiind din calea furtumii. 
Casa lui Todericiu era luminată. Sigur. In vara asta 
îşi petrecuseră mare parte din vreme aici plimbîndu-se 
prin grădina uriaşă, printre altoi tineri, desfătîndu-se 
în parfumuri de flori şi-n soare. Nevasta lui Popen- 
ciu se opri lîngă gardul din faţa vilei şi privi îndelung 
ferestrele luminate. Perdelele erau lăsate. Din cînd în 
cînd se zăreau umbre lunecînd încet dintr-o parte în- 
tr-alta. Ploaia începu. 


. Dimineaţa, Eleonora Todericiu se sculă ca de obi- 


cei cu inima plină de o bucurie leneșă, plăcută, răs- 
pîndită în ea din huzurul odihnei. Fusese sîmbătă la 

pater Ludovicus şi se cuminecase cu voluptăți zgudui- 
toare. Îşi căutase din nou liniştea tulburată de soarta 
necunoscută a lui Toderiţă, în pragul războiului. De 
cu seară se culcase hotărită să se ducă iarăși la Lu- 
dovicus în sîmbăta următoare. 

Săltîndu-se din așternutul alb, învăluitor, îşi filfîi 
spre fereastră dantelele capotului. Ridică  storul şi 
cercetă văzduhul care se învolburase în cursul furtu- 
nii de peste noapte. Era senin. Soarele dormita încă 
într-un fel de aburire argintie, ca după ploaie îmbel- 
șugată cu răsărit răsfăţat în giulgiuri vaporoase. Ele- 
onora zîmbi luminii şi oftă plăcul. Ochii i se întoar- 
seră spre dreapta, unde se vedea culmea dealului din 
faţă, apoi căzură brusc, ca loviți de o irezistibilă po- 
runcă pe uriașul salcîm de pe marginea drumului. În 
jurul salcîmului stătea tăcut un grup de oameni. Ele- 
onora se cutremură din creştet pînă în virful degete- 
lor şi-şi simţi genunchii moi. Feţele oamenilor erau 
crispate de o groază mută. Privirea ei se încleştă de 
firul care atîrna dedesubtul unei crăci mai groase 
a salcîmului. Lunecă încet pe acel fir, ca pe un stra- 
niu circuit magnetic şi se opri asupra trupului de fe- 
meie care atîrna ca o vedenie neclintită, sub frunzar, 
în liniștea deplină a dimineţii. Eleonora deschise gura, 
simţi că se înneacă, ţipă apoi cu o sforţare care zgu- 
dui păreţii, ridică braţele și se prăbuși între dantele. 


+ 


Toderiţă Todericiu petrecu seara şi noaptea în Cluj, 
umblînd cu teamă, ca o sălbăticiune urmărită de vi- 
nători. N-avea nici un ban. Hainele roase, vechi, îl 
stînjeneau. Zîmbea amarnic dîndu-și seama cît de 
strîimbă-i era viața. Era atît de singur, atît de părăsit ! 

Se aciui între sutele de țărani de pe trotuarele din 
fața gării, veniţi pe înserat să plece la regimente. Cite 
vieţi ciudate, cîte suferinţe și visuri, cîte strădanii pen- 
tru o pîine! In trupurile acelea zdrobite de oboseală 
şi de tristeţe pilpîia flacăra veşniciei. Tremurau melo- 
diile dragostei. Clocoteau unde de avînt, de îndrăz- 
neală, de inteligenţă, de putere. Ce ar fi putut oferi 

vieții dacă le-ar fi fecundat lumina! Toderiţă Tode- 
riciu adormi cu capul pe bordura trotuarului. Se sim- 
tea rătăcit, difuz, aproape descompus. La o vreme, 
țăranul din dreapta, un bărbat trecut de patruzeci de 
ani, îi vîri sub cap o parte din surtucul lui de şiac 
sur. Tînărul pribeag deschise ochii, murmură ceva, 
pe jumătate adormit şi căzu din nou în liniștea adincă 
a somnului. 

A doua zi de dimineaţă plecă spre Dej. Nu se putu 
urca în vagon, îl traseră pe fereastră cîțiva oameni 
care se duceau la unităţile lor militare din Dej şi 
Gherla. Trenul mergea încet şi oprea îndelung în gă- 
rile stăpînite de haos. Spre amiază, Toderiţă ajunse în 
oraşul în care se născuse şi din care pornise cu ani în 
urimă la Academia Navală din Triest. Cobori cu ace- 
laşi simțămînt de stîngăcie pe care-l avusese şi în 
Cluj. Revenea în Dej ca un hoinar zdrenţuit. Se stre- 
cura printre oameni cu capul vîrît între umeri, ferin- 
du-se să fie recunoscut. Hotărît să străbată uliţi măr- 
ginaşe pînă acasă... Pînă acasă ? Se opri fulgenat de 
o lumină interioară dură, pîrjolitoare. Ocolise, toată 
vremea petrecută pe drum, gîndul că va da ochii cu 
părinţii lui. De cîte ori îi veneau în minte, alunga ima- 
ginea cufundîndu-se în priveliștea tumultuoasă dina- 
iară. Ce vor spune ei văzîndu-l în halul în care era ? 
Ce va zice Simion Todericiu ? Dacă se nimerea să fie 
în Dej şi naşul Vancea ? O sudoare grea, istovitoare îi 
zbucni pe frunte, pe piept, în spinare. Dacă nu s-ar 
duce deloc acasă? Dacă l-ar căuta de-a dreptul pe 
Laszlo Endre ? Zîmbi amar. Ştia că în clipa cînd l-ar 
vedea pe Laszlo i s-ar arunca în braţe şi-ar plinge 
cu hohot. Pentru Aranca. Pentru marea, trista 
lui singurătate. Pentru slăbiciunea lui tragică, ridicolă, 
din care nu se putea smulge. Ar fi fost atît de bine să 
plîngă cu mîna mevestei lui Laszlo pe frunte. Să-i 
simtă mîngiierea. Să-l audă pe Laszlo zicînd: na, 
tinere prieten, haide, fi bărbat ! Ai stat la închisoare! 
Te-ai purtat brav la proces ! Viaţa e înainte. Aruncă-te 
în şea, răzbate şi luptă. 

Ochii lui Toderiţă priveau pierduţi zarea prăiuită 
a nămiezii. Se mişca încet, păşind rar, mecanic, într-o 

doară. La cotitura care ducea spre piaţă se trezi faţă 
în faţă cu părintele protopop Crişan. Venea în mers 
voinic, grav, cu poalele santiriului vînturate în preaj- 
mă-i, cu pălăria mare de fetru împinsă pe ceafă. Pà- 
rintele se uita la trecători cam în dungă de la înălțimea 
lui de bărbăţoi înalt, lat în spate, cu pîntec rotunjit 
într-o vădită formă de prestigiu protopopesc. Zărind 
silueta care se strecura pe lîngă ziduri, se încruntă ca 
întotdeauna cînd vedea oameni slabi, îmbrăcaţi prost. 
Tuşi zgomotos, scoase batista, o despătură şi scuipă 
pe sub ea, ca şi cum ar fi scuipat în ea. Aţinti încă 
odată ochii asupra trecătorului care se oprise lîngă o 
poartă şi căuta parcă refugiu. Sprîncenele părintelui 
se împreunară dintr-odată. In pupile îi licăriră două 
fitile noi. 

— Asta-i băiatul lui Todericiu ! — se gîndi uimit. 
I se lungise obrazul şi rămase cu gura căscată. Ba- 
tista-i flutura în mîna dreaptă. Ena năpădită de valuri 
de mirare, de indignare, de bucurie rea, de o satis- 
facție crincenă cum rar avusese în îmbelșugata sa 
viaţă... 

— Tu eşti, măi Toadere? — strigă cu glas gros 
către tînărul de lîngă poartă. 

Toderiţă ridică privirea. Răspunse îndărătnic, chi- 
nuit, mînios : 

— Eu. 

Părintele ridică brațele şi-şi lovi marginile. Se uită 
înainte și îndărăt în lungul uliței. Nu venea nimeni. 

— Tu eşti? — întrebă din nou. Apoi, aşa vii tu la 
tată-tu şi la mumă-ta care te-au născut şi s-au căznit 
să te facă om ? 

Părintele părea plin de venin. Toderiţă n-avea de 
unde să ştie că ginerele-i făcuse bucluc cu fata lui 
Popenciu şi din cauza asta purta ură împotriva tuturor 
feciorilor și a ginerilor din lume. Ştia însă că proto- 
popul e prieten cu două fețe al lui Simion Todericiu. 

— Bună poamă, n-am ce zice, adăugă părintele cu 
vrăjmăşie. Ţi-ai nenorocit şi tu părinții... Oameni de 
frunte ; oameni care fac fală neamului! Şi mai ai 
îndrăzneala să te arăţi înaintea lor? Ne-ai făcut de 
rîs și pe noi care sîntem fruntaşi româîni în acest oraş. 

Nu te-ai gîndit că aici fojgăiesc ungurii de nu mai 
încapi de ei ? Că trebuie să avem obraz ? Încaltea n-ai 
rămas dracului la armată... Să nu te vadă cineva în 
halul ăsta, că mă apuc şi pun asupra ta toate bleste- 
mele din biblie! Tată-tu e dus la Cristieni de trei 
zile. Mergi și-ţi ia un rînd de haine de acasă şi pus- 
tiește-te din Dej... Ticăloşi ce sînteţi !... 

Protopopul îşi suci grumazul în dreapta şi-n stînga 
să nu se sufoce. Se mai uită odată la Toderiţă și plecă 
bombănind de s-auzea pînă departe. 

Tînărul coti cu paşi siguri, hotărîţi, în direcţia locu- 
inței lui Laszlo Endre. Trebuia să treacă prin colţ, pe 
lîngă zidul din dos al casei părintești. Grăbi pasul şi 
străbătu, cu un simțămînt straniu de clătinare în gol, 
cîțiva metri. Dintr-odată se auzi strigat. Era un glas 
desnădăjduit de femeie. 

— Domnule Toderiţă... Domnişorule Toderiţă ! 

Se întoarse cutremurat. Striga bucătăreasa lui Si- 
mion Todericiu. Venea spre el bătînd din mîini ca din 
aripi. Plîngea cu hohote. 

— Vai de mine, vai de mine... Dumneata «ești ? Ti 
privea printre lacrimi. Tremura. Era înfricoşată, rä- 
sufla adînc ca şi cum ar fi alergat. Vai de mine, vai 
de mine, se tîngui înainte apucîndu-l de braț. Domni- 
şorule, bine că ai venit... Hai acasă. Se prăpădește 
doamna... 

Toderiţă îşi încleștă dinţii gata să-i farme. izbuti 
să şuiere : 

— Ce? 

Bucătăreasa plîngea în mîni legănîndu-și trupul. 

— Alaltăieri domnișorule... Alaltăieri... S-au dus la 
Cristeni cu domnu director... La casa de-acolo... Mai 
bine-ar fi ars-o focu de casă... Noaptea s-a spînzurat, 
sub salcîmul de la fereastră, nevasta lui Popenciu. 
Cînd a deschis doamna ochii a zărit-o agăţată de 
cracă. A căzut leşinată. După ce s-a trezit, a început 
a ride... Umbla după cuţit... Şi-a pierdut minţile... Au 
legat-o oamenii în frînghii. Domnul a plecat cu dînsa 
la Sibiu. La casa de nebuni... Hai domnișorule acasă... 
Hai... Nu mai sta pe uliţă.,. 

Toderiţă Todericiu rămase nemișcat cîteva clipe. Se 
desprinse apoi încet din mînile bucătăresii care-l apu- 
case de haină şi porni din nou. Femeia sta împie- 
trită, neputincioasă, unde era. 


„„Cea dintii patrulă care-l întîlni pe Toderiţă în 
piața Dejului, şi care mai adunase cîțiva oameni, cum 
adună hingherii ciinii, îi ceru actele. Într-o jumătate 
de ceas, ajunseră cu toţii în curtea cazărmii sub scîn- 
teierea drăcească de bucurie a încercatului slujbaş îm- 
părătesc, ofiţerul de jandarmi Sebestyen. 

— No, Toderici — îi zise Sebestyen cu un rînjet 
grozav de plăcere — acum ţi-a venit rîndul... Gata şi 
cu tine... dumnezeii şi precistele cui te-a-nțărcat de trä- 
dător valah. Marş la triaj ! Pe front toată banda ! 


VI 


Veştile din cete dintii zile ale războiului se răspîn- 
deau pretutindeni, ca un spulber de scîntei și funin- 
gine. De undeva, dintr-un punct înalt al continentului, 
oamenii ar fi putut observa cîmpurile de bătaie, uria- 
şele coloane de fum plutind pe deasupra aşezărilor 
omenești încinse în flăcări, miile și miile de cătane care 
mărășăluiau spre clipa cînd vor ucide și vor fi ucişi, 
puhoaiele de bejenari strecurindu-se pe sub păduri. 
Ar fi văzut tălăzuirea armatei maiestăţii sale împă- 
ratului-rege spre miază zi, împinsă cu putere de ruşi. 
Întorcînd privirea către marile garnizoane militare din 
țările europene încleștate în război, vederea le-ar fi 
lost negreşit atrasă de ceremoniile religioase care in- 
vocau ajutorul lui dumnezeu. La Berlin şi la Viena 
pentru biruința oştilor imperiale; la Paris, la Londra 
şi la Petersburg pentru zdrobirea lor. Episcopi şi car- 
dinali puneau la grea cercare în aceleaşi ceasuri şi cu 

aceleaşi texte rituale, în scopuri cu totul opuse, voia 
şi de altminteri greu de pătruns a tatălui ceresc. 

După două săptămîni, comunicatele de război de la 
Viena găsiră o formă deosebit de ciudată pentru ticlu- 
irea întîmplărilor de pe front. PreZidentul Vancea 
citea, minunîndu-se. Păreau scrise după socoteala lui, 
de Cassiu Manu. Dar Cassiu nu intrase încă în rîndu- 
rile glorioaselor armate. Sta la Blaj şi chibzuia ce are 
de făcut. Comunicatul imperial dinir-una din zilele de 
la sfîrşitul lui septembrie spunea deci așa : 

„Pe frontul de răsărit. Glorioasa armată a maiestăţii 
sale împăratului-rege a întîmpinat ieri unul dintre cele 
mai perfide atacuri ale inamicului. După douăzeci şi 
şapte de ore de tir combinat al artileriei grele și uşoare, 
s-a dezlănţuit atacul, de asemenea combinat, al infan- 
teriei şi cavaleriei ruse. Deşi trupele noastre aveau 
moralul foarte ridicat, ele s-au retras eroic. Inamicul 
însuşi a fost derutat de graba retragerii şi de perfecta 
ordine în care a fost dusă la îndeplinire. N-au rămas 
în mîna dușmanului decît piese de artilerie grea și 
semigrea şi cîteva convoaie de aprovizionare. Spăr- 
gînd în două locuri linia noastră de retragere, şi urmă- 
rind în mod laş armata imperială, inamicul a crezut 
că o va putea demoraliza. S-a înşelat. Căzînd în mii- 
nile vrăjmaşului, unităţile noastre militare strigau în- 
tr-un glas lozinca imperială. Indestructibiliter et inse- 
parabiliter !. Acest înalt exemplu de patriotism se dă 
ca model pentru glorioasele noastre armate. Generalul 
baron Auffenberg, comandantul sectorului, a fost des- 
tituit“. 

— Va să zică ne-au făcut ciur, mormăi îngrijorat 
prezidentul, citind comunicatul. Incepînd de a doua zi, 
pătrunse zvonul că în acea bătălie glorioasă se pre- 
daseră ruşilor între alte unităţi militare un regiment 
ceh de la Praga şi unul romînesc de la Sibiu. Vancea 
se grăbi să ia înţelegere cu ceilalți fruntaşi romîni : 
te pomenești că vor avea de ispăşii urmări grele pen- 
tru această „eroică“ ispravă. Te pomeneşti că vor 


l În latineşte: indestructibil şi inseparabil. 

urma și altele. Hotărt să se prezinte contelui Tisa spre 
a-i înnoi «declaraţia de credință a conducătorilor și a-l 
întreba ce crede guvernul că trebuia făcut. Fruntaşii 
erau gata la orice. Afară de — doamne fereşte — tri- 
miterea lor pe front, ori — ceea ce li se părea la fel 
de grav — de o grabnică coborire forţată în mijlocul 
poporului de rînd. 

Contele Tisa folosi ocazia să lacă mustrări aspre 
fruntaşilor romîni, care ascultau cu frunţile aplecate. 
Aurel Vlad, fire mai violentă, întoarse la o vreme 
vorba că nici regimentele ungurești de honvezi nu vor 
să lupte pe graniţele Austriei, ci mumai pe ale Un- 
gariei. Chestiunea ajunsese un secret public. Contele 
Tisa declară hotărît că are ac şi pentru cojocul unora 
şi pentru al celorlalţi. Armata germană va încadra re- 
gimentele dubioase ale armatei austro-ungare și le va 
trezi la realitate. Fruntaşii să ia însă aminte ce se în- 
tîmplă în ţară. „Aţi afirmat întotdeauna că sînteţi 
devotați monarhiei pînă la moarte, a zis Tisa. A venit 
momentul să dovediţi cu fapte aceste alirmaţiuni. Fie- 
care dintre dumneavoastră trebuie să se considere 
străjer mobilizat, cu ochii bine deschişi asupra gloa- 
telor.“ 

— Ne-am dovedit credința întotdeauna, excelenţă, 
zise cu gravitate prezidentul Vancea. Adeseori, ca sà 
putem asigura buna aprovizionare a armatei, am pro- 
cedat destul de fără milă împotriva sătenilor... 

— Știu, știu, se rînji contele Tisa. Aceasta v-a ajutat 
să transformați măruntele bănci de provincie în mari 
așezăminte financiare... Nu avem nimic împotrivă, 
dacă ele servesc patriotismul şi ordinea socială... 

— De aceasta să nu vă îndoiţi, întări convins Van- 
cea. 

Tisa se gîndi puţin, apoi vorbi din nou. Era poso- 
morît şi îndîrjit. 

— Veţi face, cred, o declarație patriotică în parla- 
ment, nu ? 

— Facem, excelenţă, se grăbi Vancea. 

— Veţi avea grijă să nu ântîmpinăm greutăți la 

rechizițiile de cereale, de animale, de lînă... Trebuie 
să ne daţi întregul dumneavoastră concurs. 

— Vi-l dăm excelenţă, asigurară fruntașii în cor, cu 
inimile împăcate. 

Vancea îşi dovedi a nesfirșita oară dibăcia politică. 
[ se măzărise că-l vede pe ofițerul de jandarmi Sebe- 
styen năvălind la moşia lui cu o echipă de haidamaci 
spre a-i rechiziţiona griul... Contele Tisa încă era mare 
proprietar. La fel şi ceilalți membri ai guvernului, fără 
excepție. Hm... 

— Excelenţă — zise cu mare chibzuinţă şi digni- 
tate Vancea — nu cunoaștem măsurile care se vor lua, 
în această privinţă, față de moşiile mai întinse... Avem 
trebuință de cantităţi mari de cereale de sămînţă. Vi- 
tele noastre sînt de soi ales... Cei care avem moşii mai 
întinse, ca patrioţi luminaţi, nu ar trebui să fim lăsaţi 
la cheremul comisiilor de rechiziţie... 

Tisa se rînji a doua oară : 

— Domnule Vancea, marii proprietari vor oferi de 
bună voie o participare la efortul comun. Nu poate fi 
vorba de dezorganizarea marilor proprietăţi. Acest 
lucru va fi evitat şi pentru consideraţiuni sociale. Nu 
veţi avea cred nici o şicană din partea comisiilor de 
rechiziţie. În schimb, e de datoria dumneavoastră să le 
ajutaţi să-și execute misiunea la sate... 

Fruntașii se închinară mulțumiți. Le străluceau ochii 
de plăcere : 

— Excelenţă, nu ne vom arăta nevrednici de încre- 
derea înaltului guvern. 

Ieşind de la contele Tisa, se socotiră datori să-l îm- 
presoare pe Vancea cu laude : 

— Domnule președinte, e bine că ați clarificat lu- 
crurile din vreme... Drept să vă spunem, n-ar fi fost cu 
cale să ne trezim cu lighioanele de la rechiziţii asupra 
noastră... Oricum... 

— D-apoi, dragii mei, pentru asta mă aflu în capul 
treburilor, ca să am grijă de toate... 

Alecu Valea tăcea mîhnit : 

— Ce-i cu tine Şany ? — întrebă Vancea de față cu 
ceilalţi fruntaşi, deşi știa bine ce este... 

— Rău peste rău, răspunse amărît Valea. Părerea 
doctorilor îmi dă de gîndit... 

— Te-i duce să-ţi cauţi de sănătate, încuviinţă Van- 
cea cu mare seriozitate. Sănătatea-i mai scumpă ca 
orice. Avem nevoie de tine în luptele care ne așteaptă... 

Oită prelung, se uită la cer, clătină din cap şi 
adăugă : 

— Că numai unul dumnezeu ştie cîtă caznă me aş- 
teaptă ca să putem păstra în mînă destinele naţiei şi 
să putem dumica în pace rodul muncii noastre. 

În fierberea stîrnită de veştile despre război și de 
ordinele de chemare, printre lucrătorii de la tunelul de 
lîngă Cluj pătrunseră, la zece zile după începerea lup- 
telor de pe frontul de răsărit, două veşti deosebite de 
toate celelalte. Cea dintîi io lepădase un mecanic de lo- 
comotivă. Trenurile treceau încet, pilotate cu grijă, pe 
o porţiune de două sute de metri, înainte de a pătrunde 
în tunet. Lucrătorii se uitau, rezemaţi în unelte. Din 
ziua cînd începuse războiul, șerpuiau mereu, cu între- 
ruperi de un ceas, garnituri lungi de vagoane de vite, 
încărcate cu soldaţi. Treceau şi trenuri de marfă, cu 
vagoanele plumbuite. Se vedeau lungi coloane de plat- 
forme cu tunuri, cu chesoane, cai şi furaj presat în 
sîrmă. Laszlo Endre, aşezat cu nevastă cu tot în bor- 
deiul de pămînt pe care-l durase cu mare meșteșug, 
ajutat de Irimie Nan, priveghea atent scurgerea pove- 
rilor de oameni și materiale. 

In noaptea de care vorbim, aproape de zorii dimi- 
neții, mecanicul care pilota trenul de marfă se aplecă 
din locomotivă şi dibui în lumina pîlpiitoare a facletor 
de rășină obrazul lui Laszlo. Ştia că acesta așteaptă 
de cîte ori poate, lîngă terasament. 

— S-au predat la ruşi un regiment ceh şi unul ro- 
mînesc, îi spuse mecanicul atingîndu-l aproape cu fu- 
iorul anustăţilor. 

Laszlo înghiţi puternic în gol. Ştirea îl zgudui. In- 
cepea destrămarea ? 

A doua zi dimineaţa, veni ştirea cealaltă. In două- 
zeci şi patru de ceasuri avea să coboare la tunel un 
regiment de specialităţi din Austria pentru terminarea 
lucrărilor. Oamenii chemaţi la armată şi reținuți la 
muncă prin intervenţii telegrafice, trebuiau să plece. 
Autorităţile militare nu mai aveau încredere în ei. Prea 
se învolburaseră mult, prea lungeau durata lucrării. 

Îndată ce auzi această veste, Laszlo Endre îl căuță 
pe Irimie Nan. Prietenia lor se oţelise. Il găsi aproape 
de gura tunelului, la locul lui de muncă. Îl privi în 
tăcere, apoi întinse mîna, pe care Nan o prinse 
într-a sa. 

— Gata Irimie, zise încet Laszlo. 

Noaptea cobori tîrziu. Luna palidă, învăluită parcă 
în tristețe, apăruse înainte de căderea întunericului, 
lunecînd încet spre apus. Părea un oaspe nechemat la 
praznicul miilor de stele zîmbitoare care împînzeau 
cerul licărindu-şi strengăreşte veselia. Vagi fascicole 
de lumină poleiau dealurile posomorite, în luciri 
pierdute de vis. Pe la trei după miezul nopții, bubui 
dinspre tunel detunătura unei explozii puternice. În- 
tinderile vuiră pînă departe. Intiile vestiri ale zorilor 
săgetau văzduhul. Pe dealuri, printre văgăuni, înce- 
pură a furnica oameni, împrăştiindu-se pretutindeni. 


Cam la un ceas de vreme după explozie, Irimie Nan, 
care se tîra încet pe sub deal, întilni lîngă pădure pe 
nevasta lui Laszlo şi pe văduva lui Codrea. Stăteau ca 
de ceară. Irimie rînjea chinuit, arătîndu-și dinţii albi. 
Din coapsa dreaptă îi străbătea prin cioareci sîngele. 
Apăru şi Laszlo Endre. Apărură, păşind tăcuți, pripiți, 
lucrători, de după spinările dealurilor. 

— Irimie, zise gîffind Laszlo, să-ți văd rama... 

Inlătură încet pe nevastă-sa şi cercetă cu grijă 
carnea zdrențuită. 

— Nu-i primejdie, făcu zîmbind. Ii tremura barba. 
Rupe pînză, nevastă... 

Irimie sufla încet. Se vedea că e la marginea pu- 
terilor. Adia o boare abia simțită. Văduva lui Codrea 
izbucni în plins : 

— Doamne, cît amar... 

Laszlo tresări cutremurat. Îşi ridică ochii şi se uită 
la femeie, apoi îi opri o clipă în lumina roşie a răsă- 
ritului. Norul de fum şi de pulbere care plutea ca o 
căciulă destrămată deasupra dealurilor din jurul tu- 
nelului se îndrepta încet spre miazăzi. Sute de oameni 
din trenul oprit la gura tunelului surpat de explozie, 
roiau în pas grăbit spre păduri. Laszlo strînse delicat 
braţul lui Irimie şi-i vorbi grav : 

— Nu te teme Irimie... Ai să te vindeci... Uite L.. 

Țăranul din Cristeni își plimbă ochii pe sub dealuri. 
Văzu şiragurile de fugari şi zîmbi lăsîndu-se obosit 
pe spate : 

— Ăştia... n-au să moară pentru domni... 

Un grup de răzleţi trecu pe dinaintea popasului, 
Pășeau sprinten, încordaţi. Zărind pe Laszlo în pi- 
cioare, lîngă rănit şi văzînd cele două femei aplecate, 
grupul se opri. Un tînăr cu-haine ponosite, fără pălărie, 
cu părul vîlvoi, se desprinse şi făcu cîțiva pași cu bna- 
tele ridicate. 

— Laszlo baci! — strigă cu glas sfîşietor. Laszlo 
baci | 

În aceeaşi clipă se năpusti cu fruntea aplecată și 
se prăbuși la pieptul lui Laszlo. Acesta îl apucă de 
umeri şi-l depărtă uşor, sprijinindu-l. Îl privi uimit, 
clipi de citeva ori, apoi murmură cu buzele uscate : 

— Toderici... 

— Vin patrule! Vin jandarmii, gemu Toderiţă 
agățindu-se de Laszlo ca de un trunchi. 

fFugarii pătrunseră în pădure. Acolo încropiră un 
fel de targă din cetină şi-l aşezară pe Irimie Nan. 
După asta se cufundarä în desiş. 

4 

Cam în aceeași vreme, Alecu Valea-Văleanu se urca 
în trenul de Viena, în drum spre Elveţia. Își lua rä- 
mas bun de la prezidentul Samoilă Vancea de Buteasa, 
cu vădită emoție : 

— Vezi atuncea dragă Samu şi ţine şi treburile 
mele în privegherea ta. Banii mi-i transferi la Zürich... 

